
Prefață 


In ultimii treizeci de ani ai vieţii sale, Albert Einstein s-a aflat în continua 
cinttare a unei aşa-numite teorii unificatoare a câmpului — o teorie capabilă 
su descrie toate forțele naturii reunite într-un singur formalism atotcuprinzător 
i cocrent. Motivația lui Einstein nu era cea pe care o asociem în mod frecvent 
cu cercetările ştiinţifice, adică cea asociată încercărilor de a explica diverse 
«late experimentale. El era mânat de convingerea pasionată că o cunoaştere 
cât mai profundă a universului va dezvălui cel mai minunat adevăr al său: 
sumplitatea şi forța principiilor sale de bază. Einstein dorea să lămurească 
luncţionarea universului cu o claritate nemaiatinsă până atunci pentru a ne 
muinuna cu toții de desăvârşita lui frumuseţe şi eleganță. 

Einstein nu şi-a împlinit niciodată acest vis, în primul rând pentru că soarta 
| a fost potrivnică: în vremea lui, o mulțime de trăsături esențiale ale carac- 
icristicilor materiei şi forțelor naturii erau fie necunoscute, fie, în cel mai 
bun caz, prost înțelese. Dar, în cursul ultimei jumătăți de secol, fizicienii fie- 
carei noi generaţii — cunoscând multe suişuri şi coborâşuri — au construit în 
ritm susținut, fiecare pe baza descoperirilor predecesorilor săi, şi au reușit 
astfel să ajungă la o înțelegere din ce în ce mai cuprinzătoare a modului în 
cate universul funcționează. lar acum, la atât timp după ce Einstein şi-a for- 
mulat obiectivul de a găsi o teorie unificatoare, obiectiv pe care nu l-a atins, 
Ivzicienii cred, în sfârşit, că au găsit o teorie în cadrul căreia pot împleti toate 
aceste idei pentru a crea un tot — o teorie unică, în principiu capabilă să des- 
crie toate fenomenele. Teoria, numită teoria supercorzilor, este subiectul aces- 
(ci cărți. 

Am scris Universul elegant în încercarea de a face accesibile descoperirile 
remarcabile ale cercetării de avangardă în fizică unui spectru cât mai larg 
de cititori, în special acelor cititori fără vreo pregătire în domeniul matematicii 

sau fizicii. În cursul prelegerilor susţinute despre teoria supercorzilor în ultimii 
ani am fost martor al dorinţei generale de a înțelege care sunt cele mai noi 
descoperiri privind legile fundamentale ale universului, ce restructurări 
radicale ale concepțiilor noastre despre univers va trebui să facem conform 
acestor legi şi ce alte încercări ne mai așteaptă pe drumul căutării teoriei 
finale. Sper ca prin explicarea marilor realizări ale fizicii, întorcându-ne până 
la Einstein și Heisenberg, şi arătând cum descoperirile lor au fost încunu- 
nate prin realizările remarcabile ale epocii noastre, cartea să îmbogăţească 
şi să satisfacă această curiozitate. 

Sper de asemenea ca Universul elegant să-i intereseze şi pe cititorii cu 
pregătire ştiinţifică. În ceea ce-i priveşte pe studenţii şi profesorii din domeniu, 
sper ca această carte să reuşească să cristalizeze o parte din materialul de 
bază al fizicii modeme, asemeni teoriei speciale a relativității, teoriei generale 
a relativității şi mecanicii cuantice, şi în același timp să redea entuziasmul 
contagios al cercetătorilor care se apropie continuu de mult căutata teorie 
unificatoare. Pentru cititorul avid de cărți de popularizare a ştiinţei, am încer- 
cat să explic progresele făcute în ultimul deceniu care au dus la o înțelegere 
mai bună a cosmosului. În ce-i priveşte pe colegii mei din alte domenii 
ştiinţifice, sper ca această carte să le dea o idee echilibrată şi obiectivă asupra 
motivelor pentru care fizicienii din domeniul teoriei corzilor sunt atât de 
entuziaşti în privința progreselor făcute în căutarea teoriei finale a naturii. 

Teoria supercorzilor are implicații multiple. Este un subiect vast şi profund, 
alimentat de descoperirile cele mai importante ale fizicii. Cum teoria unifică 
legile corpurilor mari şi corpurilor mici, legile care guvemează fizica de la 
cele mai îndepărtate întinderi ale cosmosului până la cele ma: mici fragmente 
de materie, există mai multe moduri de abordare a subiectului. Am hotărât 
să mă concentrez asupra evoluției înțelegerii noastre în privinţa spațiului şi 
timpului. Consider că aceasta este o cale de a dezvolta subiectul deosebit de 
captivantă, care deschide un drum fascinant şi bogat printre noile descope- 
riri esențiale. Einstein a arătat lumii că spațiul şi timpul se comportă într-un 
mod cu totul neobişnuit. Acum, cercetările de avangardă au integrat descope- 
rinile sale într-un univers cuantic cu numeroase dimensiuni ascunse, înfăşurate 
în textura cosmosului, dimensiuni ale căror geometrii bogat împletite ar putea 
deține cheia răspunsurilor la cele mai profunde întrebări care s-au pus vreo- 
dată. Cu toate că multe dintre aceste concepte sunt subtile, vom vedea că 
ele pot fi asimilate prin analogii concrete. lar când aceste idei vor fi înţelese, 
ele vor oferi o perspectivă uimitoare şi revoluționară asupra universului. 

Pe parcursul acestei cărți am încercat să rămân cât mai aproape de ştiinţă, 
[urnizând în acelaşi timp cititorului o înțelegere intuitivă — de multe ori prin 
lolosirea analogiilor şi a metaforelor — privind modul în care oamenii de 
ştiinţă au ajuns la actualele concepţii despre univers. Cu toate că am evitat 
limbajul de specialitate şi ecuaţiile, datorită noilor idei radicale, cititorul va 
trebui, din când în când, să se oprească şi să mediteze asupra unui paragraf 
sau să cântărească o explicaţie pentru a putea înțelege pe deplin evoluţia 
ideilor. Câteva paragrafe din partea a IV-a (care se concentrează asupra celor 
mai recente descoperiri) sunt puţin mai abstracte decât restul; am fost atent 
să avertizez cititorul asupra acestor secțiuni şi am structurat textul în aşa fel 
încât aceste secţiuni să poată fi doar răsfoite sau sărite, cu efecte minime 
supra firului logic al cărții. Am inclus un glosar de termeni ştiinţifici pentru 
o simplă şi accesibilă rememorare a ideilor prezentate în textul principal. 
leşi cititorul ocazional va prefera probabil să sară complet peste notele din 
linal, cititorul mai atent va găsi în aceste note o amplificare a ideilor din 
text, clarificări ale ideilor simplificate în text, precum şi câteva incursiuni 
tehnice destinate celor cu pregătire matematică. 

Datorez mulțumiri multor oameni pentru sprijinul lor în timpul scrierii 
acestei cărți. David Steinhardt a citit manuscrisul cu mare atenție şi mi-a 
lumizat cu generozitate idei editonale strălucite şi încurajări nepreţuite. David 
Morrison, Ken Vineberg, Raphael Kasper, Nicolas Boles, Steven Carlip, Arthur 
Gireenspoon, David Mermin, Michael Popowits şi Shani Offen au citit atent 
manuscrisul şi mi-au oferit reacţii şi sugestii care au ridicat mult nivelul pre- 
zentării. Dintre cei care au mai citit manuscrisul sau părți ale sale şi mi-au 
olerit sfaturi sau încurajări se mai numără Paul Aspinwall, Persis Drell, Michael 
Duff, Kurt Gottfried, Joshua Green, Teddy Jefferson, Marc Kamionkowski, 
Yakov Kanter, Andras Kovacs, David Lee, Megan McEwen, Nari Mistry, Hasan 
Padamsee, Ronen Plesser, Massimo Poratti, Fred Sherry, Lars Straeter, Steven 
Strogatz, Andrew Strominger, Henry Tye, Cumrun Vafa şi Gabriele Veneziano. 
Îi mulțumesc în special lui Raphael Gunner, printre multe altele pentru criticile 
pline de înţelepciune care, în stadiile de început ale redactării manuscrisului, 
m-au ajutat să găsesc forma de ansamblu pe care o are cartea acum, şi lui 
Robert Maley pentru încurajările sale blânde, dar persistente de a depăşi stadiul 
în care doar mă gândeam la carte şi de a pune efectiv creionul pe hârtie. Steven 
Weinberg şi Sidney Coleman mi-au oferit sfaturi şi ajutoare foarte prețioase 
și îml face plăcere să amintesc numeroasele interacții folositoare pe care le-am 
avut cu Carol Archer, Vicky Carstens, David Cassel, Anne Coyle, Michael 
Duncan, Jane Forman, Wendy Green, Susan Green, Erik Jendresen, Gary Kass, 

Shiva Kumar, Robert Mawhinney, Pam Morehouse, Pierre Ramond, Amanda 
Salles și Eero Simoncelli. Îi sunt îndatorat lui Costas Efthimiou pentru ajutorul 
dat la verificarea celor relatate și la găsirea referințelor necesare şi pentru 
transformarea schițelor mele inițiale în desene după care Tom Rockwell a 
creat — cu o răbdare de înger şi cu un deosebit simţ artistic — figurile care 
ilustrează textul. Le mulțumesc lui Andrew Hanson şi Jim Sethna pentru 
pregătirea unora dintre figurile mai complicate. 

Pentru faptul că au consimțit să-mi răspundă la întrebări şi mi-au împăr- 
tăşit opiniile lor personale asupra diverselor subiecte abordate în carte, le mul- 
țumesc lui Howard Georgi, Sheldon Glashow, Michael Green, John Schwarz, 
John Wheeler, Edward Witten şi, din nou, lui Andrew Strominger, Cumrun 
Vafa şi Gabriele Veneziano. 

Miă bucur să amintesc observaţiile pătrunzătoare şi sugestiile nepreţuite 
ale Angelei Von der Lippe, precum şi ascuțitul simţ pentru detaliu al lui Tracy 
Nagle, editorii mei de la W.W. Norton, care au îmbunătăţit seminficativ clari- 
tatea prezentării. Mulţumesc de asemenea agenților mei literari, John Brockman 
şi Katinka Matson, pentru sfaturile lor competente în păstorirea acestei cărți, 
de la concepere şi până la publicare. 

Pentru sprijinul generos acordat cercetărilor mele în fizica teoretică, pe 
o durată mai lungă de un deceniu și jumătate, sunt recunoscător Fundaţiei 
Naţionale pentru Ştiinţă, Fundaţiei Alfred P. Sloan şi Departamentului Statelor 
Unite pentru Energie. Probabil că nu este surprinzător că propia mea cercetare 
s-a concentrat pe impactul teoriei supercorzilor asupra concepției noastre 
despre spațiu și timp, iar în două capitole spre final prezint unele dintre desco- 
peririle la care am avut norocul să iau parte. Deşi sper ca cititorul să fie atras 
de aceste relatări „de la faţa locului“, îmi dau seama că ele pot crea o impresie 
exagerată privind rolul pe care l-am avut eu în dezvoltarea teoriei supercor- 
zilor. Profit deci de această ocazie pentru a le mulțumi celor mai bine de o 
mie de fizicieni de pe mapamond care participă în mod hotărâtor şi cu mult 
aplomb la elaborarea acestei teorii finale a universului. Cer iertare tuturor 
celor care nu-şi regăsesc cercetările în această carte; ea reflectă doar perspec- 
tiva tematică pe care am ales-o şi este numai o prezentare generală. 

ŞI, în sfârşit, îi mulţumesc din inimă lui Ellen Archer pentru dragostea 
și sprijinul ei neîncetat, fără de care această carte nu ar fi fost scrisă. 


Partea | 
La limita cunoașterii 


CAPITOLUL | 
Infășurat în corzi 


S-o numim conspirație a tăcerii ar fi mult prea dramatic. Dar timp 
de mai bine de o jumătate de secol — chiar în toiul unora dintre cele 
mai mari realizări ştiinţifice din istorie — pe tăcute, fizicienii erau 
conştienţi de ameninţarea norului întunecat care se ivea la orizont. 
Problema este următoarea: există doi piloni fundamentali pe care se 
bazează fizica modernă. Unul este teoria generală a relativităţii a lui 
I:instein, care oferă cadrul teoretic de înțelegere a universului la cea 
nai mare scară de dimensiuni: stele, galaxii, roiuri de galaxii și dincolo 
de ele, în imensitatea întregului univers. Celălalt este mecanica cuan- 
tică, care oferă cadrul teoretic de înţelegere a universului la scara cea 
mai mică: de la molecule, atomi, până la particulele subatomice, cum 
ar fi electronii şi cuarcii. În cursul multor ani de cercetări, fizicienii 
au confirmat experimental, cu o precizie inimaginabilă, practic toate 
predicțiile făcute de fiecare dintre aceste teorii. Însă aceste sisteme 
teoretice duc inexorabil la o concluzie tulburătoare: în actuala lor 
[ormulare, teoria generală a relativităţii şi mecanica cuantică nu pot 
[i amândouă corecte. Cele două teorii care stau la baza progresului 
fantastic făcut de fizică în ultima sută de ani — progres datorită căruia 
s-a explicat expansiunea universului și structura fundamentală a mate- 
riei — sunt reciproc incompatibile. 

Dacă nu aţi mai auzit până acum despre acest antagonism feroce, 
vă veţi întreba de ce. Răspunsul nu e greu de dat. În afara situaţiilor 
extreme, fizicienii studiază obiecte care sunt fie mici şi uşoare (ca 
atomii şi constituenţii lor), fie enorme şi grele (ca stelele şi galaxiile), 
dar nu pe amândouă. Aceasta înseamnă că ei au nevoie fie numai de 
mecanica cuantică, fie numai de teoria generală a relativităţii, aşa că 

pot ignora, după o privire fugară, nepotrivirea alarmantă dintre ele. 
Acest mod de abordare al ultimilor cincizeci de ani poate fi considerat 
destul de apropiat de ignoranță. 

Universul însă se poate afla în condiţii extreme. În centrul găurilor 
negre, o masă enormă este strivită până la o dimensiune minusculă. 
În momentul marii explozii, întregul univers a erupt dintr-un grăunte 
microscopic a cărui dimensiune face ca firul de nisip să pară colosal. 
Acestea sunt domenii minuscule, şi totuși incredibil de masive, în care 
mecanica cuantică și teoria generală a relativităţii trebuie să coexiste. 
Din motive care vor deveni din ce în ce mai clare pe măsură ce avan- 
săm, atunci când se combină ecuaţiile teoriei generale a relativităţii 
cu cele ale mecanicii cuantice, acestea încep să se scuture, să se zgâl- 
țâie şi să pufăie ca un automobil turat la maximum. Cu alte cuvinte, 
întrebări fizice bine puse primesc răspunsuri fără sens din amalgamul 
nefericit al acestor două teorii. Chiar dacă vrem să păstrăm misterul 
asupra adâncurilor găurilor negre sau asupra începuturilor universului, 
nu putem ignora sentimentul că ostilitatea existentă între mecanica 
cuantică şi teoria generală a relativităţii cere un nivel de înțelegere 
mai profund. E cu putință ca universul să fie divizat la cel mai profund 
nivel, necesitând un anumit set de legi pentru obiectele mari și un 
cu totul alt set pentru obiectele mici? 

Teoria supercorzilor, o nou-venită în comparaţie cu venerabilele 
edificii reprezentate de mecanica cuantică şi teoria generală a relativi- 
tăţii, ne răspunde printr-un „nu“ hotărât. Intensele cercetări din ultimul 
deceniu întreprinse de fizicienii şi matematicienii din toată lumea au 
dovedit că această nouă abordare care descrie materia până la cel mai 
profund nivel rezolvă tensiunile existente între teoria generală a 
relativităţii şi mecanica cuantică. De fapt, teoria supercorzilor ne 
demonstrează și mai multe: în acest nou cadru, relativitatea generală 
şi mecanica cuantică au nevoie una de cealaltă pentru ca teoria să 
aibă sens. Conform teoriei supercorzilor, acest mariaj dintre legile cor- 
purilor mari şi legile corpurilor mici nu e numai fericit, ci şi inevitabil. 

Acestea sunt doar o parte dintre veştile bune. Teoria supercorzi- 
lor — mai pe scurt, teoria corzilor — duce această uniune cu un pas 
imens mai departe. Timp de treizeci de ani, Einstein a căutat o teorie 
unificatoare care să întreţeasă toate legile naturii şi constituenţii ei 
materiali, formând o singură tapiserie teoretică. A eşuat însă. Acum, 
în zorii noului mileniu, adepţii teoriei corzilor pretind că firele acestei 

Lupuserii insesizabile au fost, în sfârşit, găsite. Teoria corzilor poate 
ala că toate lucrurile minunate care se petrec în univers — de la dansul 
lenetic al cuarcilor subatomici până la valsul maiestuos al rotirii pe 
urbită a stelelor binare, de la bulgărele de foc primordial al marii explo- 
„un până la impunătoarea rotație a galaxiilor cereşti — toate sunt reflecții 
ale unu singur principiu fizic măreț, ale unei singure ecuaţii supreme. 

I)coarece aceste caracteristici ale teoriei corzilor necesită schim- 
barca radicală a concepţiilor noastre despre spațiu, timp şi materie, 
nc va trebui un timp pentru a ne obişnui cu ele, pentru a ajunge la un 
nivel confortabil de înțelegere. Dar aşa cum va deveni de altfel clar 
in contextul adecvat, teoria corzilor apare ca o consecinţă spectacu- 
loasă Și totuşi naturală, provocată de descoperirile revoluţionare ale 
li zici din ultima sută de ani. Vom vedea că acest conflict dintre teoria 
pencrală a relativităţii şi mecanica cuantică nu este de fapt primul, 
ci al treilea dintr-un şir de conflicte majore prin care a trecut fizica 
in ultima sută de ani, iar rezolvarea fiecăruia dintre ele a condus la 
o schimbare radicală a modului nostru de a privi universul. 


Cele trei conflicte 


Primul conflict, recunoscut ca atare încă de la sfârşitul secolului XIX, 
se referă la proprietățile ciudate ale mişcării luminii. Pe scurt, conform 
legilor de mișcare ale lui Newton, dacă alergi suficient de repede, poți 
prinde din urmă o rază de lumină, în timp ce legile electromagnetis- 
mului ale lui James Clerk Maxwell ne spun că acest lucru nu e posibil. 
Aşa cum vom vedea în capitolul 2, Einstein a rezolvat acest conflict 
prin teoria specială a relativităţii, iar astfel a modificat radical concep- 
iile noastre despre spațiu şi timp. Conform teoriei speciale a relativi- 
tății, spațiul şi timpul nu mai pot fi privite ca nişte concepte universale 
imuabile, pe care le percepem cu toţii în acelaşi mod. Din transfor- 
marea săvârşită de Finstein, spațiul şi timpul apar ca nişte constructe 
maleabile a căror formă depinde de starea de mişcare a observatorului. 

Dezvoltarea teoriei speciale a relativității a pregătit imediat terenul 
pentru cel de-al doilea conflict. Una din concluziile lucrărilor lui 
Finstein este că nici un obiect — de fapt nici o influenţă sau perturbație 
de orice fel — nu se poate deplasa mai repede decât viteza luminii. 

Însă, aşa cum vom vedea în capitolul 3, teoria universală a gravitaţiei 
a lui Newton, foarte bine verificată experimental şi atrăgătoare din 
punct de vedere intuitiv, implică influenţe care se transmit instantaneu 
la distanţe enorme. Tot Einstein a fost cel care a rezolvat şi acest con- 
flict, în 1915, oferind o nouă concepţie asupra gravitaţiei prin teoria 
generală a relativității. Aşa cum teoria specială a relativităţii a răsturnat 
concepţiile anterioare asupra spațiului şi timpului, la fel s-a întâm- 
plat şi în cazul teoriei generale a relativității. Nu numai că spaţiul şi tim- 
pul sunt influențate de starea de mişcare a observatorului, dar ele se 
pot şi deforma şi curba ca răspuns la prezenţa materiei sau energiei. 
După cum vom vedea, aceste distorsiuni ale texturii spaţiului şi tim- 
pului transmit forţa gravitaţională dintr-un loc într-altul. Deci spațiul 
şi timpul nu mai pot fi privite ca un fundal inert pe care se desfăşoară 
evenimentele universului; din perspectiva teoriilor specială şi gene- 
rală a relativităţii, acestea devin participanţi intimi la evenimente. 
Istoria s-a mai repetat o dată: descoperirea teoriei generale a rela- 
tivităţii a rezolvat un conflict şi a generat un altul. De-a lungul a trei 
decenii, începând din 1900, fizicienii au elaborat mecanica cuantică 
(despre care vom vorbi în capitolul 4) în urma numeroaselor probleme 
evidente apărute la aplicarea concepţiilor fizicii secolului XIX asupra 
fenomenelor din lumea microscopică. ȘI, aşa cum am menţionat mai 
sus, al treilea şi cel mai profund conflict apare din incompatibilitatea 
dintre mecanica cuantică şi teoria generală a relativității. După cum 
se va vedea în capitolul 5, forma geometrică uşor curbată a spațiului 
rezultat din teoria generală a relativității este în dezacord cu frenezia 
haotică a universului microscopic descris de mecanica cuantică. Cum 
abia pe la mijlocul anilor 1980 teoria corzilor a oferit o soluţie, con- 
flictul a fost pe drept cuvânt numit problema centrală a fizicii modeme. 
În plus, întemeindu-se pe teoria generală şi teoria specială a relati- 
vităţui, teoria corzilor necesită o altă revizuire drastică a concepţiilor 
noastre despre spaţiu şi timp. De exemplu, cei mai mulți dintre noi 
luăm drept evident faptul că universul nostru are trei dimensiuni spa- 
țiale. Acest lucru nu e însă adevărat conform teoriei corzilor, care sus- 
ține că universul nostru are mult mai multe dimensiuni decât ni se 
pare nouă — dimensiuni care sunt strâns înfăşurate în faldurile texturii 
cosmosului. Acest mod remarcabil de a privi spaţiul şi timpul este 
atât de important, încât îl vom folosi ca temă călăuzitoare în cele ce 

urmează. Teoria corzilor este într-adevăr povestea spațiului și tim- 
pului de la Einstein încoace. 

Pentru a înţelege ce este de fapt teoria corzilor, va trebui să facem 
un pas înapoi şi să prezentăm pe scurt ce am aflat de-a lungul ultimului 
secol despre structura microscopică a universului. 


Universul la scara cea mai mică: 
ce ştim despre materie 


Vechii greci au presupus că toate lucrurile din univers sunt compuse 
din ingrediente minuscule „indivizibile”, pe care le-au numit atomi. 
Aşa cum numărul enorm de cuvinte dintr-o limbă alfabetică e alcătuit 
din combinaţii ale unui număr mai mic de litere, ei s-au gândit că 
pama largă de obiecte matenale ar putea de asemenea rezulta din com- 
binaţii ale unui număr mic de constituenți elementari distincți. Aceasta 
a fost o adevărată profeție. După mai bine de 2000 de ani, noi încă 
o considerăm adevărată, cu toate că identitatea unităţilor fundamentale 
a cunoscut multe revizuiri. În secolul XIX, oamenii de ştiinţă au 
demonstrat că multe dintre substanţele familiare, precum oxigenul 
şi carbonul, au un cel mai mic constituent identificabil; urmând tradiția 
instituită de greci, ei au numit aceşti constituenți atomi. Numele le-a 
rămas, deşi istoria a demonstrat că termenul a fost greşit atribuit, deoa- 
rece atomii pot fi „tăiaţi“. La începutul anilor 1930, eforturile colective 
ale lui J.J. Thomson, Emest Rutherford, Niels Bohr şi James Chadwick 
au dus la modelul planetar al atomului (atomul sub forma unui sistem 
solar), cu care majoritatea dintre noi suntem acum familiarizați. Departe 
de a fi cel mai simplu constituent material, atomul e alcătuit dintr-un 
nucleu, care conţine protoni şi neutroni, înconjurat de un roi de elec- 
troni care orbitează în jurul lui. 

O vreme, mulți fizicieni au crezut că protonii, electronii şi neutronii 
sunt „atomii“ grecilor. Dar, în 1968, experimentatorii de la Centrul 
Acceleratorului Liniar de la Stanford, folosindu-se de capacitatea 
sporită a tehnologiei de a sonda adâncimile microscopice ale materiei, 
au descoperit că nici protonii şi nici neutronii nu sunt fundamentali. 
Ei au arătat că fiecare dintre aceştia constau din câte trei particule 
mai mici numite cuarci — nume fantezist, împrumutat dintr-un pasaj 


22 UNIVERSUL ELEGANT 


din romanul Finnegan s Wake a lui James Joyce de către fizicianul 
teoretician Murray Gell-Mann, cel care prezisese existenţa lor. Experi- 
mentatorii au confirmat că există două tipuri de cuarci, numiţi cu mult 
mai puţină fantezie „up“ (sus) şi „down“ (Jos). Un proton este constituit 
din doi cuarci up şi un cuarc down, iar un neutron, din doi cuarci down 
şi un cuarc up. 

Tot ce se vede pe Pământ şi pe cerul de deasupra noastră pare să 
fie alcătuit din combinaţii de electroni, cuarci up şi cuarci down. Nu 
există nici o dovadă experimentală că aceste particule ar fi compuse 
din ceva mai mic. Pe de altă parte, există o mulțime de dovezi că uni- 
versul conține mai multe tipuri de particule. Pe la mijlocul anilor '50, 
Frederick Reines şi Clyde Cowan au obținut dovezi experimentale 
concludente privind existența unei a patra particule fundamentale, 
numită neutrin — o particulă a cărei existență fusese prezisă încă de 
la începutul anilor 1930 de Wolfgang Pauli. Neutrinii s-au dovedit a 
fi foarte greu de găsit, deoarece sunt particule fantomatice care interac- 
ționează foarte rar cu altă materie: un neutrin de energie medie poate 
trece cu uşurinţă prin multe milioane de milioane de mile de plumb, 
fără să-i fie afectată în vreun fel mişcarea. Exact în acest moment, 
în timp ce citiți această carte, miliarde de neutrini emiși în spaţiu de 
Soare trec prin corpul vostru şi prin Pământ în lunga lor călătorie sin- 
guratică prin cosmos. La sfârşitul anilor 1930, fizicienii care studiau 
razele cosmice (jeturi de particule venite din spaţiu şi care bombar- 
dează Pământul) au descoperit particula numită miuon — identică cu 
electronul, dar având o masă de 200 de ori mai mare. Datorită faptului 
că la vremea aceea în ordinea cosmică nu exista nimic care să necesite 
existența miuonului — nici o dilemă nerezolvată, nici o nișă în con- 
strucțiile teoretice —, fizicianul Isidor Isaac Rabi, laureat al premiului 
Nobel, a salutat descoperirea miuonului cu un „Cine a comandat asta?“ 
total lipsit de entuziasm. Totuşi, miuonul exista şi multe urmau să 
se întâmple. 

Folosind tehnologii din ce în ce mai avansate, fizicienii au conti- 
nuat să izbească una de alta bucăţi de materie, la energii din ce în ce 
mai înalte, recreând pentru scurt timp condiții nemaiîntâlnite de la 
marea explozie. Au căutat apoi printre schije noi ingredienți funda- 
mentali, pentru a-i adăuga la lista particulelor aflată în continuă creş- 
tere. lată ce au descoperit: încă patru cuarci — charm (farmec), strange 
(straniu), bottom (bază) şi top (vârf) — şi o altă rudă, şi mai grea, a 
electronului, numită tau, împreună cu alte două particule cu proprietăți 

„anulare neutrinului (numite neutrinul miuonic şi neutrinul taonic, 
pentru a le deosebi de neutrinul inițial care acum se numește neutrinul 
«“lectronic). Aceste particule sunt produse prin ciocniri la energie înaltă, 
„u existența lor este efemeră; ele nu sunt printre constituenți tipici 
a mici unul element întâlnit în mod obişnuit. Dar nici acesta nu e sfâr- 
„tul poveştii. Fiecare dintre aceste particule are un partener antipar- 
fm: o particulă de masă identică, dar având unele proprietăţi opuse, 
«e exemplu sarcina electrică (sau sarcinile corespunzătoare altor tipuri 
«Ie lorţe, prezentate mai jos). De exemplu antiparticula unui electron 
“ce numeşte pozitron — are exact aceeaşi masă ca electronul, însă sarcina 
lui clectrică este +1, în timp ce sarcina electrică a electronului este 
|. Atunci când vin în contact, materia şi antimateria se pot anihila 
icciproc, producând energie pură — de aceea în lumea înconjurătoare 
untimateria apare extrem de rar. 
lizicienii au identificat o schemă căreia 1 se supun aceste particule, 
piezentată în tabelul 1.1. Particulele de materie se încadrează cu 


Familia 1 Familia 2 Familia 3 


Particula Masa  Particula Masa Particula Masa 


Iilectron  0,00054 Miuon 0,11 Tau 1,9 
Neutrinul 210% Neutrinul <0,0003 Neutrinul <0,033 
electronic MIUONIC taonic 
i Cuarcul 
Cuarcul up 0,0047 1,6 Cuarcul top 189 
charm 
Cuarcul 0,0074 Cuarcul 0,16 Cuarcul 5.2 
down strange bottom 


Tabelul 1.1 Cele trei familii de particule fundamentale şi masele lor (unitatea 
de masă este masa protonului). Valorile maselor neutrinilor nu au putut fi încă 
determinate experimental.* 


* După apariția cărții s-a descoperit experimental că neutrinii au masă, iar 
determinarea acestor mase face acum obiectul unor intense investigații experi- 
mentale. (N. red.) 

precizie în trei grupări, numite în general familii. Fiecare familie con- 
ține doi dintre cuarci, un electron sau o rudă a lui şi una din speciile 
de neutrini. Tipurile de particule corespunzătoare fiecăreia dintre cele 
trei familii au proprietăți identice, cu excepția masei, care creşte de 
la o familie la alta. Rezultatul este că acum fizicienii au sondat structura 
materiei până la scări de ordinul unei miliardimi dintr-o miliardime 
de metru şi au arătat că tor ce s-a întâlnit până acum — indiferent dacă 
există în mod natural sau este produs artificial cu ajutorul gigantelor 
acceleratoare de particule — constă dintr-o combinaţie a particulelor 
din aceste trei familii și din partenerii lor antimaterie. 

O privire asupra tabelului 1.1 ne va face, fără îndoială, să înțelegem 
consternarea lui Rabi la descoperirea miuonului. Aranjarea pe familii 
ne dă o oarcare senzaţie de ordine, însă imediat apar o mulțime de între- 
bări. De ce sunt atât de multe particule fundamentale, în ciuda faptului 
că majoritatea lucrurilor din jurul nostru necesită doar electroni, cuarci 
up şi cuarci down? De ce sunt trei familii? De ce nu este o singură 
familie sau patru familii sau orice alt număr? De ce masele particulelor 
par să fie luate la întâmplare — de ce, de exemplu, tau cântărește cam 
de 3 520 de ori mai mult decât electronul? De ce cuarcul top cântărește 
cam de 40 200 de ori mai mult decât cuarcul up? Acestea sunt numere 
care par stranii şi aleatoare. Au apărut ele oare din întâmplare, datorită 
unei alegeri divine, ori există o explicaţie ştiinţifică pe înțelesul nostru 
a acestor caracteristici fundamentale ale universului? 


Forţele sau unde este fotonul? 


Lucrurile se complică şi mai tare atunci când luăm în considerare și 
forțele din natură. Lumea din jurul nostru este plină de modalităţi de 
exercitare a influențelor: mingile pot fi lovite cu bâte, amatorii de 
bungee se aruncă spre pământ de pe platforme înalte, magneţii pot 
susţine trenuri foarte rapide suspendate deasupra şinelor metalice, 
contoarele Geiger pot ticăi ca răspuns la prezenţa unui material radio- 
activ, bombe nucleare pot exploda. Avem capacitatea de a influența 
obiectele împingându-le, trăgându-le sau scuturându-le; aruncând sau 
trăgând în ele cu alte obiecte; întinzându-le, răsucindu-le sau strivin- 
du-le; ori îngheţându-le, încălzindu-le sau arzându-le. În cursul ultimei 
sute de ani, fizicienii au adunat dovezi peste dovezi că toate aceste 

interacţii dintre diverse obiecte și materiale, precum şi alte milioane 
şi milioane de alte interacţii posibile întâlnite zilnic pot fi reduse la 
o combinaţie de patru forţe fundamentale. Una dintre ele este forta 
pravitaţională. Celelalte trei sunt forța electromagnetică, forța slabă 
ŞI forța tare. 

Gravitaţia este cea mai familiară dintre forțe, fiind răspunzătoare 
«de păstrarea Pământului pe orbită în jurul Soarelui și de menţinerea 
noastră cu picioarele ferm lipite de Pământ. Masa unui obiect măsoară 
lorța gravitaţională pe care acesta o poate simți şi exercita. Forţa elec- 
tromagnetică este a doua dintre forțele cu care suntem obişnuiţi. Ea 
este cea care ne aduce toate înlesnirile vieții moderne — lumina, calcu- 
latorul, televizorul, telefoanele —, ea se află în spatele puterii uluitoare 
a fulgerului şi te face să simţi o uşoară atingere de mână. Din punct 
de vedere microscopic, sarcina electrică a unei particule joacă acelaşi 
rol pentru forța electromagnetică ca şi masa pentru forţa gravitaţională: 
ca determină capacitatea particulelor de a exercita sau de a răspunde 
la interacția electromagnetică. 

Forţele slabe şi cele tari ne sunt mai puţin familiare, pentru că tăria 
lor scade rapid când este depăşită scara subatomică; ele sunt forțele 
nucleare. Acesta este motivul pentru care aceste forțe au fost doar de 
curând descoperite. Forţa tare este cea care ţine cuarcii strâns „lipiţi“ 
în interiorul protonilor şi neutronilor și menţine protonii şi neutronii 
„înghesuiți“ în interiorul nucleelor atomice. Forţa slabă este în general 
cunoscută ca fiind responsabilă pentru descompunerea radioactivă a 
unor substanţe, cum ar fi uraniul şi cobaltul. 

În ultima sută de ani, fizicienii au descoperit două caracteristici 
comune tuturor acestor forţe. În primul rând, așa cum vom vedea și în 
capitolul 5, la nivel microscopic, tuturor acestor forțe li se asociază 
câte o particulă, pe care o putem considera ca fiind cel mai mic pachet 
de forță. Dacă trageţi cu o rază laser — un „pistol cu raze electro- 
magnetice“ —, atunci declanșați un şuvoi de fotoni, care sunt cele mai 
mici pachete de forță electromagnetică. În mod similar, cei mai mici 
constituenți ai câmpurilor de forțe slabă şi tare sunt particulele numite 
bosonii de etalonare slab şi gluonii. (Numele de gluon este foarte 
plastic: ne putem gândi la gluoni ca la ingredientele microscopice 
ale lpiciului puternic care ţine legate nucleele atomice.)* Până în 


* Glue în engleză înseamnă lipici. (N. red.) 

1984, experimentatorii stabiliseră definitiv existenţa şi proprietățile 
detaliate ale acestor trei tipuri de particule de forță, prezentate în 
tabelul 1.2. Fizicienii consideră că şi forţa gravitațională are o particulă 
asociată, gravitonul, însă existenţa lui nu a fost confirmată experi- 
mental până acum. 

A doua caracteristică comună celor patru tipuri de forțe este aceea 
că, aşa cum masa unei particule determină modul în care ea este afec- 
tată de gravitație și cum sarcina ei electrică determină cât de mult 
interacționează electromagnetic, particulele sunt înzestrate cu anu- 
mite cantități de „sarcină tare“ sau de „sarcină slabă,“ care determină 
modul în care sunt afectate de forțele tari şi slabe. (Aceste proprietăți 
sunt expuse mai detaliat în tabelul din notele de la sfârșitul cărții.!) 
Dar, ca şi în cazul maselor particulelor, dincolo de faptul că experi- 
mentatorii au măsurat cu atenţie aceste proprietăţi, nimeni nu a putut 
explica de ce universul nostru este compus anume din aceste particule, 
cu aceste valori ale maselor şi sarcinilor de forță. 

În ciuda caracteristicilor comune, o examinare a forțelor funda- 
mentale servește doar la formularea întrebărilor. De ce, de exemplu, 
există patru forțe fundamentale? De ce nu cinci, nu trei sau poate chiar 
numai una? De ce forțele au proprietăţi atât de diferite? De ce forțele 
tari şi slabe sunt constrânse să acționeze doar la scara microscopică, 
în timp ce gravitația şi forța electromagnetică au o rază nelimitată 
de influenţă? Și de ce există asemenea diferențe enorme între tăriile 
intrinseci ale acestor forțe? 

Pentru a înţelege semnificaţia acestei ultime întrebări, imagina- 
ți-vă că ţineţi un electron în mâna stângă şi un alt electron în mâna 


Forţa Particula de forță Masa 
Tare Gluon 4) 
Electromagnetică Foton 0 
Slabă Bosoni de etalonare slabi 86, 97 
Gravitaţională Graviton 0 


Tabelul 1.2 Cele patru forțe din natură împreună cu particulele de forță asociate 
şi cu masele acestora, exprimate în unități egale cu masa protonului. (Există mai 
multe varietăți de particule de forță slabă, valorile posibile ale maselor lor fiind cele 
două din tabel. Studii teoretice arată că gravitonul ar trebui să aibă masa zero.) 

«Ircaptă şi că apropiaţi aceste două particule identice încărcate electric 
pină la o distanţă foarte mică. Atracția gravitațională reciprocă va 
livoriza apropierea, în timp ce respingerea electromagnetică va încerca 
sa le îndepărteze. Care este mai puternică? Nu se compară: respingerea 
electromagnetică este de aproximativ un milion de miliard de miliard 
«le miliard de miliard de ori (1042) mai puternică! Dacă bicepsul dum- 
ncavoastră drept reprezintă tăria forței gravitaționale, atunci bicepsul 
stâng, ar trebui să se extindă dincolo de marginile universului cunoscut 
pentru a reprezenta tăria forței electromagnetice. Singurul motiv pentru 
care forța electromagnetică nu copleşeşte total gravitația în lumea din 
jurul nostru este că majoritatea obiectelor sunt compuse din cantităţi 
cpale de sarcină electrică pozitivă şi negativă, iar forţele acestora se 
anulează reciproc. Pe de altă parte, cum gravitația este întotdeauna 
atractivă, nu există anulări analoge — mai multă materie înseamnă o 
lorță gravitaţională mai mare. Însă, din punct de vedere fundamental, 
pravitaţia este o forță extrem de slabă. (Acesta este motivul pentru 
care e atât de greu de confirmat experimental existenţa gravitonului. 
Căutarea celui mai mic pachet al forţei celei mai slabe este o provocare 
uriaşă.) Experimentele au mai arătat că forța tare este cam de o sută 
de ori mai puternică decât forţa electromagnetică și de o sută de mii 
de ori mai putemică decât forța slabă. Dar care este rațiunea — aşa-numita 
ruison d 'Etre — pentru care universul nostru are aceste caracteristici? 

Nu este o întrebare născută dintr-o filozofare sterilă despre motivul 
pentru care anumite detaliu se întâmplă să fie într-un fel și nu în altul; 
universul ar fi cu totul diferit dacă proprietăţile particulelor de mate- 
rie şi de forță ar fi doar uşor modificate. De exemplu, existenţa nucle- 
clor stabile care alcătuiesc cele o sută şi ceva de elemente ale tabelului 
periodic depind critic de raportul dintre puterea forței tari și cea a forței 
electromagnetice. Protonii înghesuiți în nucleele atomice se resping 
electromagnetic unul pe altul; din fericire, forţa tare care acționează 
asupra cuarcilor constituenți anihilează această respingere şi menţine 
protonii strâns legaţi. Dar o schimbare relativ de mică în tăria relativă 
a acestor două forțe ar perturba echilibrul existent şi ar face ca 
majoritatea nucleelor atomice să se dezintegreze. Mai mult, dacă masa 
electronului ar fi doar de câteva ori mai mare decât este în realitate, 
electronii și protonii s-ar combina formând neutroni, devorând nucleele 
de hidrogen (cel mai simplu element din cosmos, al cărui nucleu 
constă dintr-un singur proton) şi împiedicând astfel formarea elemen- 
telor mai complexe. Stelele se bazează pe fuziunea nucleelor stabile, 

așa că nu s-ar mai putea forma în cazul unor asemenea modificări 
în fizica fundamentală. Tăria forței gravitaționale joacă şi ea un rol. 
Zdrobitoarea densitate a materiei din miezul unei stele alimentează 
furnalul nuclear al acesteia și dă naştere orbitoarei lumini stelare. Dacă 
tăna forței gravitaționale ar creşte, bulgărele stelar s-ar strânge mai 
mult, producând o creştere semnificativă a ratei reacțiilor nucleare. 
Dar, la fel cum o flăcără strălucitoare îşi epuizează combustibilul mai 
rapid decât o lumânare care arde încet, o creştere a ratei reacțiilor nucle- 
are ar face ca stele precum Soarele să ardă mult mai rapid, iar acest 
lucru ar avea un efect devastator asupra apariţiei vieţii, așa cum o 
cunoaștem noi. Pe de altă parte, dacă tăria forţei gravitaționale ar scădea 
semnificativ, materia nu s-ar mai lega, iar formarea stelelor, plane- 
telor şi galaxiilor nu ar mai putea avea loc. 

Am putea continua, dar ideea e clară: universul este aşa cum este 
pentru că particulele de materie și de forță au proprietăţile pe care 
Je au. Dar oare se poate explica ştiinţific de ce au ele aceste proprietăți? 


Teoria corzilor: ideea de bază 


Teoria corzilor oferă o puternică paradigmă conceptuală din care a 
apărut pentru prima oară un cadru în care să se poată răspunde la aceste 
întrebări. Să vedem mai întâi care este ideea de bază. 

Particulele din tabelul 1.1 sunt „literele“ întregii materii. Asemenea 
corespondentelor lingvistice, ele par să nu mai aibă structură internă. 
Teoria corzilor susține contrariul. Conform teoriei corzilor, dacă am 
putea examina aceste particule cu o precizie şi mai mare — o precizie 
care ar depăşi cu multe ordine de mărime capacitățile tehnologice 
actuale —, am observa că particulele nu sunt punctiforme, ci constau 
dintr-o minusculă buclă unidimensională. Asemeni unei benzi elastice 
infinit de subțiri, fiecare particulă conţine un filament care dansează, 
oscilează şi vibrează și pe care fizicienii, lipsiţi de flerul literar al lui 
Gell-Man, l-au numit coardă. În figura 1.1 ilustrăm această idee esen- 
țială a teoriei corzilor pornind de la o bucată de materie obişnuită, un 
măr, a cărei structură o mărim succesiv pentru a-i dezvălui ingredien- 
tele la scări din ce în ce mai mici. Teoria corzilor adaugă noul nivel 
microscopic al buclelor vibrante progresiei cunoscute anterior, care 
trecea de la atomi la protoni, neutroni, electroni și cuarci.? 

atomi 


cuarc 


coardă coardă 


lipura 1.1 Materia este compusă din atomi care, la rândul lor, sunt alcătuiți 
(in cuarci şi electroni. Conform teoriei corzilor, toate aceste particule sunt de fapt 
bucle minuscule de corzi vibrante. 


Deşi nu este deloc evident, vom vedea în capitolul 6 că această 
simplă transformare a constituenţilor materiali din particule puncti- 
lorme în corzi rezolvă incompatibilitatea dintre mecanica cuantică 
şi teoria generală a relativităţii. În felul acesta, teoria corzilor desface 
nodul gordian al fizicii teoretice contemporane. Este o realizare fan- 
tastică, însă nu constituie decât o parte din motivul pentru care teoria 
corzilor a generat atât de mult entuziasm. 


Teoria corzilor — teoria unificată despre tot 


Pe vremea lui Einstein nu se descoperiseră încă forța tare şi forța slabă, 
însă el considera chiar şi existenţa a două forţe distincte — gravitația 
şi electromagnetismul — profund tulburătoare. Einstein nu putea să 
accepte că natura se bazează pe un plan atât de extravagant. Această 
idee a lansat călătoria lui de 30 de ani în căutarea așa-numitei feorii 
de câmp unificatoare prin care spera să demonstreze că aceste două 
forțe sunt de fapt manifestări ale unui mare principiu fundamental. 
Această căutare vizionară l-a izolat pe Einstein de curentul central al 
fizicii care, aşa cum este de înţeles, era mai interesat să exploreze noul 
formalism al mecanicii cuantice. La începutul anilor 1940, Einstein 

1-a scris unui prieten: „Am devenit un bătrân singuratic, cunoscut mai 
ales pentru că nu poartă ciorapi şi care este prezentat la ocazii speciale 
ca o ciudăţenie.““ 

Einstein era pur şi simplu înaintea timpului său. O jumătate de 
secol mai târziu, visul unei teorii unificatoare a devenit Sfântul Graal 
al fizicii moderne. În plus, o parte din ce în ce mai mulţi fizicieni și 
matematicieni sunt tot mai convinşi că teoria corzilor ar putea fi răs- 
punsul căutat. Pornind de la un singur principiu — şi anume că orice 
lucru, la nivelul său cel mai mic, este constituit din combinaţii de corzi 
vibrante — teoria corzilor oferă un cadru explicativ unic capabil să 
cuprindă toate forțele şi toată materia. 

Teoria corzilor susține, de exemplu, că proprietăţile observate ale 
particulelor, adică datele din tabelele 1.1 şi 1.2, ar fi o reflexie a dife- 
ritelor moduri în care o coardă poate vibra. Așa cum corzile unei 
viori sau ale unui pian au frecvenţe de rezonanţă la care preferă să 
vibreze — modurile de vibraţie pe care urechea noastră le percepe ca 
diverse note muzicale şi armonicele lor mai înalte — la fel se întâmplă 
şi cu buclele din teoria corzilor. Dar vom vedea că, în loc să producă 
note muzicale, fiecare mod de vibraţie al unei corzi se manifestă ca 
o particulă a cărei masă şi sarcină de forță sunt determinate de modul 
de oscilație a corzii. Electronul este o coardă care vibrează într-un 
fel, cuarcul up vibrează în alt fel şi aşa mai departe. Departe de a fi 
o colecţie de date experimentale, proprietățile particulelor din teoria 
corzilor sunt o manifestare a uneia şi aceleiaşi trăsături fizice: modurile 
rezonante de vibrație — să le numim muzică — ale buclelor funda- 
mentale ale corzilor. Aceeași idee se aplică şi forțelor naturii. Vom 
vedea că particulele de forță sunt şi ele asociate cu niște moduri de 
vibrație particulare ale corzii, şi deci totul, toată materia și toate for- 
țele, e unificat în acelaşi registru al oscilaţiilor microscopice ale corzi- 
lor — al „notelor“ pe care corzile le pot produce. 

Pentru prima dată în istoria fizicii avem deci un cadru în care putem 
explica fiecare trăsătură fundamentală pe care se bazează construc- 
ta universului. Din acest motiv, teoria corzilor este uneori prezentată 
ca o posibilă „teorie despre tot“(7heory of everything — T.O.E.), ca teona 
„ultimă“ sau ca teoria „finală“. Aceşti termeni măreţi au menirea să 
desemneze cea mai profundă teorie fizică — o teorie care stă la baza 
tuturor celorlalte, una care nu necesită şi nici nu permite o bază expli- 
cativă mai profundă. În practică, mulţi dintre teoreticienii care lucrează 

în teoria corzilor abordează o perspectivă mai pragmatică și se gân- 
desc la T.O.E. într-un sens mai limitat ca la o teorie care poate explica 
proprietățile particulelor fundamentale și proprietăţile forțelor prin 
care acestea interacționează şi prin care se influenţează una pe alta. 
Un reducţionist convins ar pretinde că acest mod de abordare nu 
reprezintă o limitare şi că în principiu orice, de la marea explozie 
până la închipuirile noastre, poate fi descris prin procese fizice micro- 
scopice între constituenții fundamentali ai materiei. Reducţionistul 
susţine că, dacă înțelegem totul despre ingredienţi, înţelegem abso- 
lut orice. 

Filozofia reducționistă declanșează dezbateri aprinse. Multora li 
se pare stupid şi de-a dreptul respingător să pretinzi că minunile vieții 
şi ale universului sunt numai reflecţii ale dansului fără rost al parti- 
culelor microscopice, a cărui coregrafie este dirijată de legile fizicul. 
Oare într-adevăr sentimentele de bucurie, tristeţe Sau plictiseală să 
he doar niște reacții chimice ale creierului, reacții între molecule şi 
atomi care, la o privire mai atentă, sunt de fapt reacţii între particulele 
din tabelul 1.1 care reprezintă chiar corzile vibrante? Pentru a răspunde 
acestei critici, laureatul premiului Nobel Steven Weinberg ne averti- 
zează în Vise despre o teorie finală (Dreams of a final theory): 


La celălalt capăt al spectrului se află oponenții reducționismului care 
sunt îngroziți de ceea ce ei consideră a fi întunecarea ştiinţelor moderne. 
Indiferent în ce măsură vor putea fi reduși, ei şi lumea lor, la o materie 
de particule sau de câmpuri şi la interacțiile dintre acestea, ei se vor 
Simţi diminuaţi de această realizare| ...] Nu voi încerca să răspund 
acestor critici printr-un discurs entuziast despre frumuseţile ştiinţei 
modeme. Punctul de vedere reducționist este rece şi impersonal. Tre- 
buie să-l acceptăm așa cum este, nu pentru că ne place, ci pentru că 
aşa este lumea.4 


Unui sunt de acord cu acest punct de vedere tranșant, alţii nu. 

Unii au încercat să susțină că domenii recent dezvoltate, cum ar 
fi teoria haosului, ne arată că apar noi tipuri de legi atunci când nivelul 
de complexitate a sistemului crește. Una este să înţelegi comportarea 
unui electron sau a unui cuarc, şi cu totul altceva e să foloseşti aceste 
cunoștinte pentru a înţelege comportarea unei tornade. Cei mai mulți 
sunt de acord asupra acestui punct de vedere. Opiniile diverg însă 

atunci când se pune problema dacă fenomenele diverse, şi în general 
neașteptate, care se produc în sisteme mai complexe decât cele repre- 
zentate de particulele individuale reflectă într-adevăr acţiunea unor 
noi principii fizice sau principiile implicate sunt derivate, deşi într-un 
mod teribil de complicat, din principiile fizice ce guvernează numă- 
rul enorm de constituenți elementari. Părerea mea este că acestea nu 
reprezintă legi noi, independente, ale fizicii. Cu toate că ar fi greu 
să explicăm proprietăţile unei tornade în termenii fizicii electronilor 
şi cuarcilor, eu văd această problemă doar ca pe un impas de calcul, 
iar nu ca pe un indiciu al necesităţii unor noi legi fizice. Dar, din nou, 
există unii care nu sunt de acord cu această perspectivă. 

Ceea ce este indubitabil, şi de primă importanță pentru călătoria 
pe care o vom întreprinde în această carte, este faptul că teoria e una, 
iar practica e cu totul altceva, chiar şi atunci când acceptăm raționa- 
mentul discutabil al unui reducționist rigid. Aproape toată lumea este 
de acord cu faptul că găsirea T.O.E. nu însemnă că psihologia, bio- 
logia, geologia, chimia sau chiar fizica au fost pe deplin înţelese ori 
în vreun fel subsumate. Universul este atât de bogat şi de complex, 
încât descoperirea teoriei finale, în sensul prezentat aici, nu va însemna 
sfârşitul ştiinţei. Dimpotrivă: descoperirea T.O.E. — explicaţia ultimă 
a universului la cel mai simplu nivel al său, o teorie care nu se bazează 
pe o înțelegere mai profundă — va furniza cea mai fermă bază de la 
care să pomească descifrarea lumii. Descoperirea ei va marca un început, 
nu un sfârșit. Teoria finală va constitui pilonul de nezdruncinat a cărui 
coerenţă ne va asigura întotdeauna că universul poate fi înţeles. 


Stadiul în care se găseşte teoria corzilor 


Scopul principal al acestei cărți este de a explica modul în care func- 
ționează universul conform teoriei corzilor, punând în prim-plan impli- 
caţiile pe care aceasta o are asupra felului în care percepem spaţiul 
şi timpul. Spre deosebire de alte expuneri ale descoperirilor științifice, 
cea de față nu se referă la o teorie complet lămurită, confirmată de 
experimente riguroase şi general acceptată de comunitatea științifică. 
Și asta pentru că, aşa cum vom vedea în capitolele următoare, teoria 
corzilor este o structură teoretică atât de profundă şi de sofisticată, încât, 

chiar şi cu progresele impresionante din ultimii douăzeci de ani, mai 
avem încă de parcurs un drum lung până să ajungem s-o stăpânim 
complet. 

Aşadar, teoria corzilor trebuie privită ca o teorie în dezvoltare, a 
cărei finalizare parțială a dus deja la dezvăluiri uimitoare despre natura 
spaţiului, timpului și materiei. Îmbinarea armonioasă dintre teoria 
penerală a relativităţii și mecanica cuantică e un succes major. În plus, 
spre deosebire de orice altă teorie anterioară, teoria corzilor poate 
răspunde la întrebările primordiale referitoare la cei mai simpli consti- 
luenţi şi forțele fundamentale din natură. De aceeași importanţă, însă 
ceva mai greu de expus, este eleganța remarcabilă pe care teoria cor- 
zilor o conferă atât răspunsurilor, cât şi cadrului în care se obțin aceste 
răspunsuri. De exemplu, în teoria corzilor, multe aspecte ale naturii 
care par să fie detalii tehnice arbitrare — cum ar fi numărul de particule 
lundamentale distincte şi proprietățile acestora — sunt derivate din 
uspecte esenţiale şi tangibile ale geometriei universului. Dacă teoria 
corzilor este corectă, textura microscopică a universului nostru este 
un labirint multidimensional bogat întreţesut, în care corzile univer- 
sului se răsucesc şi vibrează fără încetare, bătând tactul legilor cosmo- 
sului. Departe de a fi nişte detalii accidentale, proprietăţile elementelor 
lundamentaie ale naturii sunt profund împletite în textura spaţiului 
şi a timpului. 

La analiza finală însă, nimic nu poate înlocui predicțiile bine 
definite şi testabile care să determine dacă teoria corzilor a reușit să 
ridice cu adevărat vălul care acoperea cele mai profunde adevăruri 
universale. S-ar putea să mai treacă destul de mult timp până când 
nivelul nostru de cunoaștere va atinge profunzimea necesară reali- 
/ăril acestui scop, dar, aşa cum vom vedea în capitolul 9, s-ar putea 
ca unele teste experimentale să ofere un sprijin indirect destul de 
puternic teoriei corzilor în următorii zece ani. În plus, în capitolul 13, 
vom vedea că teoria corzilor a rezolvat de curând enigma principală 
a păurilor negre, asociată cu așa-numita entropie Bekenstein-Haw king, 
care rezistase cu încăpățânare oricărei rezolvări prin mijloace mai 
convenţionale timp de peste 25 de ani. Acest succes i-a convins pe 
mulți că teoria corzilor este în curs de a ne oferi cea mai profundă 
înțelegere a principiilor de bază ale universului. 

Edward Witten, unul dintre pionierii şi specialiştii de frunte ai 
teoriei corzilor, rezumă situația spunând că „teoria corzilor este o parte 

a fizicii secolului XXI, dar care a nimerit întâmplător în secolul XX“, 
afirmaţie făcută de fapt pentru prima data de celebrul fizician italian 
Daniele Amatis. Într-un fel, este ca și cum înaintașilor noştri de la 
sfârşitul secolului XIX li s-ar fi oferit un supercalculator al zilelor 
noastre, însă fără manualul de utilizare. Printr-un proces ingenios de 
încercări succesive, ar fi putut căpăta o idee despre puterea super- 
calculatorului, însă ar fi fost nevoie de un efort intens şi prelungit pentru 
a-l folosi la întreaga capacitate. Ideea despre puterea supercalcula- 
torului, la fel ca intuițiile noastre legate de puterea explicativă a teoriei 
corzilor, i-ar fi îndemnat să pună complet stăpânire pe el. O motivaţie 
asemănătoare impulsionează astăzi o întreagă generaţie de fizicieni 
teoreticieni pentru a ajunge la înţelegerea analitică precisă şi deplină 
a teoriei corzilor. 

Afirmațiile lui Witten și ale celorlalți specialişti din domeniu ne 
sugerează că ar putea trece zeci sau chiar sute de ani până când teoria 
corzilor să fie pe deplin elaborată şi înțeleasă. De fapt, matematica 
teoriei corzilor este atât de complicată, încât până acum nimeni nu 
cunoaşte nici măcar ecuaţiile exacte ale teoriei. Fizicienii cunosc doar 
aproximaţii ale acestor ecuaţii, dar chiar și aceste ecuaţii aproximative 
sunt atât de complicate, încât, până în momentul de față, au fost numai 
parțial rezolvate. Totuși, un număr de descoperiri inspirate făcute la sfâr- 
şitul anilor 1990 — descoperiri ce au răspuns unor întrebări teoretice 
de o inimaginabilă dificultate — ar putea arăta faptul că înţelegerea 
cantitativă completă a teoriei corzilor este mult mai aproape decât 
s-a crezut iniţial. Fizicienii din toată lumea elaborează tehnici noi şi 
putemice pentru a depăși numeroasele metode aproximative folosite 
până acum, punând la locul ei, printr-un efort colectiv şi într-un ritm 
ameţitor, piesă după piesă în puzzle-ul teoriei corzilor. 

În mod surprinzător, aceste progrese oferă noi modalităţi fertile 
de reinterpretare ale unor aspecte de bază ale teoriei care fuseseră 
deja stabilite. De exemplu, o întrebare firească ce s-ar naște privind 
figura 1.1 ar fi: de ce corzi? De ce nu discuri micuţe? Sau picături micro- 
scopice? Sau o combinaţie a tuturor acestor posibilități? Așa cum vom 
vedea în capitolul 12, cele mai recente descoperiri arată că alte tipuri 
de ingrediente joacă într-adevăr un rol important în cadrul teoriei 
corzilor şi demonstrează că teoria corzilor face parte de fapt dintr-un 
ansamblu mai vast, numit în mod curent (şi misterios) teoria M. Aceste 
progrese de ultimă oră vor face subiectul capitolului final al cărții. 

În ştiinţă, progresul are loc în salturi. Unele perioade sunt pline de 
ari descoperiri, altele de eforturi eşuate. Savanţii prezintă rezultatele, 
atat teoretice, cât şi experimentale. Rezultatele sunt dezbătute de comu- 
iitatea ştiinţifică şi uneori sunt respinse, alteori modificate, dar câteo- 
«dit oferă adevărate trambuline pentru noi căi mai precise de înțelegere 
a universului fizic. Cu alte cuvinte, ştiinţa progresează pe un drum 
in 7ip-zag spre ceea ce sperăm să fie adevărul ultim; un drum care 
porneşte de la cele mai timpurii încercări ale omenirii de a explica 
cosmosul, dar al cărui final nu poate fi anticipat. Nu putem şti dacă 
teoria corzilor este o haltă întâmplătoare pe parcursul acestei călăto- 
iri, un punct de răscruce sau chiar destinaţia ei finală. Însă ultimii două- 
zeci de ani de cercetări întreprinse de sute de fizicieni şi matematicieni 
pasionaţi din diverse ţări ne îndreptăţesc să sperăm că suntem pe calea 
cea bună şi probabil pe cea din urmă pistă. 

Dovada naturii bogate şi profunde a teoriei corzilor este că ne-a 
permis, chiar şi cu actualul nivel de înţelegere, să ajungem la noi pers- 
pective uimitoare asupra tainelor universului. Firul central al celor ce 
vor urma va fi constituit de acele progrese care împing și mai departe 
revoluţia produsă în înțelegerea spaţiului şi timpului odată cu enun- 
(area de către Finstein a teoriei speciale şi a teoriei generale a relativi- 
tăţii. Se va vedea că, dacă teoria corzilor este corectă, textura universului 
nostru are proprietăţi care l-ar fi uluit chiar şi pe Einstein. 


Partea a Il-a 
Dilema spaţiului, 
timpului și cuantelor 


CAPITOLUL 2 
Spațiul, timpul 
şi ochiul observatorului 


In iunie 1905, la 26 de ani, Albert Einstein a trimis spre publicare 
icvistei germane Annalen der Physik un articol matematic în care 
iczolva un paradox legat de lumină, care îl preocupase vreme de zece 
unt, încă din adolescenţă. După ce a întors şi ultima pagină a manu- 
“crisului, editorul de atunci al revistei, Max Planck, a înţeles că ordinea 
ştiinţifică unanim acceptată tocmai fusese zdruncinată din temelii. 
l'ară surle și trâmbiţe, un funcționar de la biroul de brevete și invenţii 
«un Bema aruncase în aer noţiunile tradiționale de spaţiu și timp şi 
le înlocuise cu noi concepte ale căror proprietăți contrazic flagrant expe- 
rienţa noastră cotidiană. 

Paradoxul care îl neliniștise pe Einstein timp de un deceniu era 
următorul: pe la mijlocul anilor 1800, după un studiu atent al experi- 
mentelor fizicianului englez Michael Faraday, fizicianul scoțian James 
('lerk Maxwell a reuşit să unifice electricitatea și magnetismul în cadrul 
lormalismului câmpului electromagnetic. Dacă ai fost vreodată pe 
vârful unui munte înaintea unei furtuni foarte putemice, cu tunete şi 
lulgere, sau ai stat lângă un generator Van de Graaf, atunci într-adevăr 
al simțit pe propria piele ce înseamnă câmpul electromagnetic. Dacă 
nu, atunci îţi poţi imagina nişte valuri de linii de forță electrică și mag- 
netică umplând spaţiul pe care îl străbat. De exemplu, când împrăștii 
pilitură de fier lângă un magnet, modelul ordonat pe care îl formează 
aceasta pune în evidenţă o parte din liniile invizibile de forță magne- 
tică. Dacă într-o zi deosebit de uscată îți scoţi puloverul de lână, auzi 
niște pocnituri slabe şi chiar simţi unul ori două mici şocuri, atunci 
eşti martorul manifestării liniilor de forță generate de sarcinile electrice 
din fibrele puloverului tău. Pe lângă faptul că a unificat aceste fenomene 
electrice și magnetice, și multe altele, într-un singur cadru matematic, 

teoria lui Maxwell a arătat — într-un mod surprinzător — că perturba- 
țiile electromagnetice se propagă cu o viteză fixă care nu se schimbă 
niciodată și care se dovedește a fi egală cu viteza luminii. De aici 
Maxwell a tras concluzia că lumina vizibilă nu e decât un anumit tip 
de undă electromagnetică, iar acum ştim despre aceasta că, interacţio- 
nând cu substanţele chimice din retina ochiului, dă senzaţia de vedere. 
Mai mult, teoria lui Maxwell a arătat că toate undele electromagnetice, 
inclusiv lumina vizibilă, sunt întruparea călătorului neobosit: nu se 
opresc niciodată; nu încetinesc niciodată. Lumina se mişcă intotdea- 
una cu viteza luminii. 

Toate bune şi frumoase până ne întrebăm, aşa cum s-a întrebat 
Einstein la şaisprezece ani, ce se întâmplă dacă alergăm după o rază 
de lumină cu viteza luminii? O judecată intuitivă, bazată pe legile 
mișcării enunțate de Newton, ne spune că vom ajunge din urmă raza 
de lumină, care ne va părea atunci staționară; lumina va rămâne nemiş- 
cată. Dar, conform teoriei lui Maxwell şi a tuturor observaţiilor rele- 
vante ştiinţific, nu există lumină staționară; nimeni nu a ţinut vreodată 
o bucată de lumină în palmă. De aici s-a ivit contradicția. Din fericire, 
Einstein nu știa că mulţi dintre fizicienii de marcă ai lumii se luptau 
cu această problemă (și urmau multe piste greşite), așa că a putut să 
rumege singur şi pe îndelete paradoxul creat de Maxwell şi Newton. 

În acest capitol vom vedea cum a rezolvat Einstein conflictul prin 
teoria specială a relativităţii, schimbând totodată concepţia noastră de- 
spre spațiu și timp. Poate părea surprinzător faptul că principalul scop 
al teoriei speciale a relativității este înțelegrea corectă a modului în 
care lumea apare unor persoane — numite în general „observatori“ — 
care sunt în mișcare relativă una față de alta. La prima vedere ar putea 
părea un exercițiu intelectual insignifiant. Einstein însă a făcut ca ima- 
pinarea acestor situaţii în care observatorii aleargă după raze de lumină 
să capete implicaţii profunde pentru înţelegerea completă a modului în 
care cele mai obişnuite situații apar indivizilor aflaţi în mişcare relativă. 


Intuiţia şi erorile ei 


Experienţa obișnuită scoate în evidenţă deosebiri între observaţiile 
făcute de asemenea persoane. De exemplu, copacii aflaţi de-a lungul 
unei şosele par să se mişte când sunt priviți de șofer, dar sunt nemişcaţi 

pentru autostopistul de pe marginea drumului. La fel, bordul unui 
«utomobil nu pare să se miște din punctul de vedere al şoferului (cel 
putin așa sperăm!), dar se mișcă împreună cu întreaga maşină față 
«Ie autostopist. Aceste proprietăți elementare ale mişcării sunt atât de 
intuitive, încât nici măcar nu le mai observăm. 

Teoria specială a relativităţii susține însă că diferenţele dintre obser- 
vaţiile acestor indivizi sunt mult mai profunde și mai subtile. Teoria 
ulirmă că observatorii aflaţi în mișcare relativă vor avea percepții dife- 
rite asupra spaţiului şi timpului. Aşa cum vom vedea mai târziu, aceasta 
inseamnă că ceasuri identice, purtate de doi indivizi care se mișcă unul 
luţă de celălalt, vor ticăi cu frecvenţe diferite şi deci vor arăta durate 
«e tump diferite între aceleași evenimente. Teoria specială a relativi- 
taţii demonstrează că prin această afirmaţie nu contestăm precizia 
ceasurilor folosite în experiment, ci facem de fapt o afirmaţie despre 
timpul însuşi. E 

În mod asemănător, observatori aflați în mișcare unul faţă de altul, 
având cu ei rigle identice, nu vor cădea niciodată de acord asupra 
distanțelor măsurate. Din nou, aceasta nu se datorează lipsei de 
ucurateţe a instrumentelor de măsurat sau erorilor de măsurare. Cele 
mai precise mijloace de măsurare din lume confirmă faptul că spaţiul 
ŞI timpul — măsurate prin distanţă și durată — nu sunt percepute în 
mod identic de toată lumea. Teoria specială a relativității rezolvă 
contradicția dintre percepţia noastră asupra mișcării şi proprietățile 
luminii, dar acest lucru se face plătind un preţ: observaţiile asupra 
spațiului și timpului, făcute de persoane aflate în mişcare una faţă de 
alta, nu vor coincide. 

A trecut aproape un secol de când Einstein a făcut cunoscute lumii 
descoperirile sale, şi totuşi cei mai mulți dintre noi vedem spaţiul și 
timpul în termeni absoluţi. Teoria specială a relativităţii nu ne-a intrat 
în sânge — nu o simţim. Implicaţiile ei nu sunt uşor de intuit pentru 
noi. Motivul e foarte simplu: efectele relativităţii speciale depind de 
cât de repede ne mișcăm, iar la vitezele maşinilor, avioanelor sau chiar 
ale navelor spaţiale aceste efecte sunt minuscule. Există diferenţe în 
percepția spaţiului și timpului între persoanele rămase în repaus faţă 
de pământ şi cele călătorind în mașini sau avioane, dar ele trec întot- 
deauna neobservate. Însă, dacă cineva ar putea călători într-un vehicul 
futuristic la o viteză comparabilă cu viteza luminii, efectele relati- 
viste ar deveni evidente. Bineînţeles, acest lucru este deocamdată de 

domeniul ştiințifico-fantasticului. Dar, aşa cum vom vedea în 
capitolele următoare, experimente ingenioase au permis observarea 
clară și precisă a proprietăților relative ale spațiului şi timpului prezise 
de teoria lui Einstein. 

Pentru a ne da mai bine seama de scara mărimilor implicate, să 
ne imaginăm că ne aflăm în anul 1970 şi că au apărut mașinile mari 
şi rapide. Slim, care tocmai şi-a cheltuit toate economiile pe un Trans 
Am nou, se duce împreună cu fratele său Jim la pista de încercări 
pentru a supune maşina unui test pe care orice comerciant i l-ar fi 
interzis. După ce ambalează bine motorul, Slim străbate fâşia de asfalt 
lungă de o milă cu viteza de 120 de mile* pe oră, Jim stă pe margine 
și îl cronometrează. Dorind și o altă confirmare, Slim utilizează şi 
el un cronometru pentru a măsura timpul în care noua sa mașină 
străbate pista. Înainte de teoria lui Einstein nimeni nu s-ar fi îndoit 
că, dacă Slim şi Jim au ceasuri bune, fiecare va indica acelaşi timp 
scurs. Dar, în conformitate cu teoria specială a relativitățui, Jim va 
măsura un timp de 30 de secunde, iar cronometrul lui Slim va înregistra 
un timp de 29,99999999999952 secunde — ceva mai puţin deci. Bine- 
înţeles că această diferență este atât de mică, încât ar putea fi detectata 
doar prin măsurători de o precizie care depăşeşte cu mult posibilitățile 
unui cronometru de mână, ale sistemelor olimpice de cronometrare 
sau chiar şi ale celor mai perfecţionate ceasuri atomice. Nu este deci 
de mirare că din experiența noastră cotidiană nu reiese faptul că tre- 
cerea timpului depinde de starea de mișcare. 

Un dezacord similar apare și la măsurarea lungimilor. De exem- 
plu, într-un alt test de viteză, Jim folosește o metodă ingenioasă de 
a măsura lungimea noii mașini a lui Slim: el pomeşte cronometrul 
exact când partea din față a maşinii ajunge în dreptul lui și îl opreşte 
exact când spatele maşinii îl depășește. Cum Jim știe că Slim merge 
cu 120 de mile pe oră, el poate calcula lungimea mașinii înmulțind 
această viteză cu timpul măsurat de cronometrul său. Din nou, înainte 
de teoria lui Einstein, nimeni nu s-ar fi îndoit că lungimea pe care 
Jim o măsoară în acest mod indirect nu ar fi exact aceea pe care Slim 
a măsurat-o când maşina era în repaus în salonul de prezentare. Teoria 
specială a relativității pretinde că, dimpotrivă, dacă Slim și Jim fac măsu- 
rători precise, iar dacă Slim află de exemplu că mașina are 16 picioare, 


* O milă reprezintă aproximativ 1,6 km, iar un picior, 30 cm. (W. red.) 

atunci Jim va obţine 15,99999999999974 picioare — deci ceva mai 
putin. La fel ca în cazul măsurării timpului, diferenţa e atât de mică, 
incât instrumentele obișnuite nu au precizia necesară pentru a o detecta. 

Cu toate că diferenţele sunt extrem de mici, ele evidenţiază o eroare 
pravă în concepția generală asupra universalităţii şi imuabilităţii spa- 
(ului şi timpului. Pe măsură ce viteza relativă a unor persoane precum 
Jim şi Slim crește, eroarea devine tot mai limpede. Pentru a obține 
«ilerenţe observabile, vitezele implicate trebuie să fie o fracțiune destul 
«e mare din viteza maxim posibilă — viteza luminii — pe care atât teoria 
lui Maxwell, cât și măsurătorile o găsesc a fi în jur de 186 000 mile 
pe secundă sau 670 de milioane de mile pe oră. Această viteză e sufi- 
cient de mare pentru a înconjura Pământul de mai mult de 7 ori într-o 
secundă. Dacă Slim, de exemplu, ar conduce nu cu 120 mile pe oră, 
ci cu 580 milioane de mile pe oră (ceea ce înseamnă aproximativ 87% 
din viteza luminii), teoria specială a relativității prezice că Jim va măsura 
o lungime a maşinii de 8 picioare, ceea ce reprezintă o mare diferență 
laţă de măsurătorile lui Slim (şi de specificațiile din cartea tehnică a 
maşinii). În mod asemănător, timpul de parcurgere a pistei de încercări 
măsurat de Jim va fi aproape de două ori mai lung decât timpul 
măsurat de Slim. 

Cum asemenea viteze enorme sunt mult peste posibilitățile tehnicii 
actuale, efectele „dilatării timpului“ şi „contracţiei Lorentz“ — așa cum 
sunt numite aceste fenomene în literatura ştiinţifică — sunt extrem de 
mici în viaţa de zi cu zi. Dacă însă am trăi într-o lume în care obiectele 
se deplasează în mod obişnuit cu viteze apropiate de viteza luminii, 
am simţi atât de des aceste proprietăți ale spațiului şi timpului, încât 
ele ni s-ar părea la fel de intuitive ca mişcarea aparentă a copacilor 
de pe marginea drumului despre care am vorbit la începutul acestui 
capitol. Dar cum nu trăim într-o astfel de lume, aceste caracteristici 
nu ne sunt familiare. Aşa cum vom vedea, înțelegerea şi acceptarea 
lor necesită schimbarea radicală a viziunii noastre asupra lumii. 


Principiul relativității 


Există două structuri simple și totuşi profunde ce formează baza teoriei 
speciale a relativităţii. Așa cum am menţionat, una se referă la pro- 
prietățile luminii; vom discuta despre ea mai pe larg în secțiunea 

următoare. Cealaltă e mai abstractă. Ea nu se referă la o lege fizică 
anume, ci la toate legile fizicii și e cunoscută sub numele de principiul 
relativității. Principiul relativităţii se bazează pe un fapt simplu: de 
câte ori vorbim despre viteză trebuie să specificăm precis cine şi cu 
ce face măsurătorile. Pentru a înțelege mai ușor sensul și importanţa 
acestei afirmaţii, să considerăm situația următoare. 

Să ne imaginăm că George, îmbrăcat într-un costum de cosmonaut 
și având o sursă de lumină roșie intermitentă, pluteşte în întunericul 
absolut al spațiului vid, departe de orice planete, stele sau galaxii. 
Din punctul lui de vedere, George se află în repaus, în mijlocul întu- 
nericului nemișcat al cosmosului. În depărtare, George observă o lumi- 
niță verde, care clipeşte și pare că se tot apropie. Când ajunge suficient 
de aproape, George observă că lumina provine de la costumul unui alt 
călător spaţial, Gracie, care trece încet pe lângă el. Ea îi face semn 
cu mâna, George o salută şi el, după care Gracie se pierde în depărtare. 
Aceeași poveste poate fi spusă însă și din perspectiva lui Gracie, cu 
egală îndreptățire. Povestea începe cu Gracie singură în imensitatea 
întunecată a spaţiului cosmic. În departare, Gracie zăreşte o lumină 
roșie care clipește şi pare să se apropie. Când în sfârșit ajunge suficient 
de aproape, Gracie observă că luminiţa provine de la un alt costum, 
iar în acel costum se află George, care trece încet pe lângă ea. FI îi 
face semn cu mâna, îl salută şi Gracie, după care George se pierde 
in depărtare. 

Cele două povești descriu una și aceeaşi situație din două puncte 
de vedere diferite, dar la fel de îndreptăţite. Fiecare din cei doi obser- 
vatori simte că este în repaus și îl percepe pe celălalt ca fund în 
mișcare. Amândouă perspectivele sunt de înţeles și sunt perfect justi- 
ficate. Cum există o simetrie între cei doi călători spațiali, nu se poate 
spune cu temei că una din perspective este „corectă“, iar cealaltă „inco- 
rectă“. Fiecare are aceleaşi motive să considere că punctul lui de vedere 
este cel adevărat. 

Acest exemplu surprinde esenţa principiului relativităţii: conceptul 
de mișcare este relativ. Putem vorbi despre mișcarea unui obiect, însă 
numai relativ la, sau în comparaţie, cu altul. Prin urmare, afirmația 
„George merge cu 10 mile pe oră“ nu are nici un sens atât timp cât 
nu se specifică un alt obiect de referinţă. Pe de altă parte, afirmația 
„George trece pe lângă Gracie cu 10 mile pe oră“ are un sens clar, 
pentru că acum am specificat-o pe Gracie ca reper. Mai mult, aşa cum 
arată exemplul nostru, această ultimă afirmaţie este echivalentă cu 

alurmaţia „Gracie trece pe lângă George cu 10 mile pe oră (în direcție 
opusă)“. Cu alte cuvinte, nu există o noţiune „absolută“ de mișcare. 
Miscarea este relativă. 

Un element-cheie în toată această poveste este că nici George şi 
ici Gracie nu sunt traşi sau împinși, nu acţionează asupra lor vreo 
lorţă sau vreo influenţă care ar putea să-i perturbe din starea liniștită 
«Ie imponderabilitate în care se deplasează cu viteză constantă. Astfel, 
o afirmație mai precisă este că mișcarea în absenţa forțelor are sens 
«loar prin comparaţie cu alte obiecte, luate ca reper. Această clarificare 
este importantă pentru că, dacă sunt implicate forţe, ele produc schim- 
bari ale vitezelor observatorilor — ale vitezelor şi/sau ale direcțiilor 
«e mişcare —, schimbări care pot fi simţite. De exemplu, dacă George 
ur fi fost propulsat de un mic motor cu reacţie fixat pe spatele costu- 
mului, atunci cu siguranță că ar fi simţit că se mișcă. Această senzație 
e intrinsecă. Dacă propulsorul funcționează, George-știe că se mișcă 
chiar dacă e cu ochii închiși şi nu se poate raporta la alte obiecte. 
Chiar şi fără aceste comparații, el nu ar mai pretinde că stă în timp 
ce „restul lumii trece pe lângă el“. Mişcarea cu viteză constantă este 
relativă; nu se poate spune însă acelaşi lucru despre mișcarea neuni- 
formă, numită şi mişcare accelerată. (Vom reexamina această afirmație 
în capitolul următor, când vom discuta mișcarea accelerată și teoria 
penerală a relativitaţi a lui Einstein). 

Plasarea acestor povești în spaţiul vid şi întunecat ne ajută să înţe- 
legem mai bine principiile, datorită înlăturării lucrurilor familiare pre- 
cum străzile şi clădirile, pe care în mod normal, dar nejustificat, le 
considerăm „staționare“. În orice caz, același principiu se aplică şi situ- 
aţiilor de pe Pământ şi, de fapt, e un lucru pe care îl simţim frecvent$. 
De exemplu imaginează-ți că după ce ai adormit în tren te trezeşti tocmai 
când trenul tău trece pe lângă un altul, care merge pe o şină învecinată, 
paralelă. Având vederea obturată de celălalt tren, fiind deci împiedi- 
cat să vezi orice alte obiecte, pentru o vreme s-ar putea să nu-ţi dai seama 
dacă trenul tău, celălalt tren sau ambele trenuri se mișcă. Bineînţeles 
că dacă trenul tău se zguduie, se clatină sau îşi schimbă direcţia urmând 
o curbă, atunci simţi că te miști. Dar dacă mișcarea este perfect uni- 
formă -— dacă viteza trenului rămâne constantă — vei putea observa numai 
mișcarea relativă a trenurilor, fără să poţi preciza care din ele se mişcă. 

Să facem un pas mai departe. Imaginează-ţi că eşti într-un astfel de 
tren şi că tragi jaluzelele, aşa încât ferestrele să fie complet acoperite. 


46 UNIVERSUL ELEGANT 


Fără posibilitatea de a vedea ceva în afara compartimentului tău și 
presupunând că trenul se mișcă cu viteză absolut constantă, nu vei 
putea în nici un fel determina în ce stare de mișcare te afli. Com- 
partimentul și tot ce este în el vor arăta şi se vor comporta exact la 
fel, indiferent dacă trenul stă nemișcat pe șine sau se mişcă cu viteză 
mare. Einstein a formulat această idee — idee enunțată de fapt pentru 
prima oară de Galilei — afirmând că este imposibil pentru tine sau 
pentru orice alt călător să facă vreun experiment în acel compartiment 
închis prin care să determine dacă trenul se mișcă sau nu. Aceasta 
surprinde din nou principiul relativităţii: cum orice mişcare în care 
nu sunt implicate forțe este relativă, ea are sens doar prin comparaţie 
cu alte obiecte sau indivizi aflaţi de asemenea în mişcare în absenţa 
forţelor. Este imposibil să faci vreo precizare asupra stării tale de miș- 
care fără să faci referire, direct sau indirect, la obiecte „exterioare“. 
Pur şi simplu nu există noţiunea de mișcare „absolută“ cu viteză con- 
stantă; doar comparaţiile pot avea un sens fizic. 

De fapt, Einstein a înţeles că principiul relativităţii presupune ceva 
şi mai important: legile fizicii — oricare ar fi ele — trebuie să fie absolut 
identice pentru toți observatorii aflaţi în mișcare cu viteză constantă. 
Prin urmare, dacă George şi Gracie nu ar pluti pur şi simplu prin spa- 
țiu, ci fiecare ar face acelaşi set de experimente în staţia lui spațială, 
rezultatele pe care le-ar obține ar fi identice. Şi acum fiecare din ei este 
perfect îndreptățit să creadă că stația lui spațială se află în repaus, deşi 
cele două staţii sunt în mişcare relativă. Dacă tot echipamentul lor 
este identic, între cele două situații experimentale nu există nici o deo- 
sebire — ele sunt perfect simetrice. Legile fizice pe care fiecare le va deduce 
din experimente vor fi de asemenea identice. Nici ei şi nici experi- 
mentele lor nu pot simţi — în sensul că nu vor fi influențate de — mișcarea 
cu viteză constantă. Această idee simplă stabileşte simetria totală între 
asemenea observatori; acest concept este încorporat în principiul rela- 
tivității. Vom vedea în curând efectul profund al acestui principiu. 


Viteza luminii 


Al doilea ingredient-cheie în relativitatea specială este legat de lumină 
şi de proprietățile mișcării ei. Spre deosebire de cele susținute până 
acum, şi anume că o propoziţie de genul „George merge cu 10 mile 

pc oră“ nu are nici un sens fără a preciza și sistemul la care ne referim 
pentru comparaţie, s-a demonstrat, după aproape un secol de eforturi 
«lin partea fizicienilor experimentatori, că pentru toţi observatorii 
viteza luminii este de 670 milioane de mile pe oră, indiferent de siste- 
mul de referință ales pentru comparație. 

Acceptarea acestui fapt a necesitat o revoluţie în modul nostru 
«le a privi universul. Să încercăm să înțelegem sensul acestei afirmații 
mai întâi comparând-o cu afirmaţii similare, legate de obiecte comune. 
lmaginează-ți că este o zi frumoasă şi însorită, aşa că te duci să te 
joci cu mingea cu o prietenă. Pentru o vreme, amândoi aruncaţi mingea 
lejer de la unul la altul, cu o viteză de, să zicem, 20 de picioare pe 
secundă, când deodată se pomeșşte o furtună neașteptată cu fulgere 
şi trăsnete care vă face pe amândoi s-o luaţi la fugă să vă adăpostiţi. 
După ce trece furtuna, vă întoarceţi să continuaţi jocul::dar observi 
ca ceva s-a schimbat. Părul prietenei este acum ciufulit și țepos, iar 
in privirea ei cruntă e un licăr de nebunie. Când te uiţi la mâna ei, 
observi cu stupefacție că nu mai ţine o minge, ci e pe cale să arunce 
spre tine cu o grenadă. Evident, entuziasmul tău pentru joc scade brusc; 
o iei la goană! Când prietena aruncă grenada, ea va zbura spre tine, 
dar, pentru că fugi, viteza cu care se apropie grenada va fi mai mică 
«le 20 picioare pe secundă. De fapt, experienţa de zi cu zi ne arată că 
dacă fugi cu, să zicem, 12 picioare pe secundă, atunci grenada se va 
apropia cu (20 — 12 =) 8 picioare pe secundă. Un alt exemplu: dacă 
eşti la munte şi o avalanșă de zăpadă se prăvălește spre tine, reacția 
va fi să te întorci şi să fugi, pentru ca astfel viteza cu care zăpada se 
apropie de tine să scadă — ceea ce în general e un lucru bun. Din nou, 
pentru cineva care stă pe loc, viteza zăpezii care se apropie este mai 
mare decât pentru cel care fuge din faţa ei. 

Acum să comparăm aceste observaţii simple referitoare la jocul 
cu mingea, grenadele şi avalanșele, cu cele referitoare la lumină. Ca 
să facem comparaţia mai clară, să ne imaginăm că raza de lumină e 
compusă din pachete mici cunoscute sub numele de fotoni (vom vorbi 
despre această caracteristică a luminii mai pe larg în capitolul 4). Când 
aprindem o lantemă sau un laser, de fapt tragem cu un fascicul de 
fotoni în direcția în care îndreptăm instrumentul. La fel ca în cazul 
prenadelor şi al avalanșelor, să vedem cum e percepută mișcarea unui 
foton de către cineva care se mișcă. Imaginează-ţi că prietena care 
a înnebunit a schimbat grenada cu un laser putemic. Dacă ar trage 

cu laserul în direcţia ta — şi dacă ai avea la dispoziție echipamentul de 
măsură necesar — ai constata că viteza cu care se apropie fotonii din 
raza laser este de 670 de milioane de mile pe oră. Dar dacă ai lua-o 
la goană, aşa cum ai făcut când te temeai că aruncă spre tine cu o gre- 
nadă? Ce viteză ar avea atunci fotonii care se apropie? Pentru ca lucru- 
rile să fie mai palpitante, să ne imaginăm că fugi din faţa acestei prietene 
sărind în nava spaţială Enterprise, care decolează, să zicem, cu 100 mili- 
oane de mile pe oră. Urmărind raţionamentul din punctul de vedere 
tradițional, newtonian, din moment ce fugi cu o asemenea viteză, te 
aştepţi ca viteza cu care fotonii se apropie să fie mai mică. Mai precis, 
te-ai aştepta ca ei să se apropie de tine cu (670 de milioane de mile pe 
oră — 100 de milioane de mile pe oră =) 570 de milioane de mile pe oră. 

Dovezi cumulate dintr-o mulțime de experimente, începând încă 
din anii 1880, împreună cu analiza şi interpretarea atentă a teoriei 
electromagnetice a luminii elaborate de Maxwell au convins încetul 
cu încetul pe oamenii de ştiinţă că nu vei observa acest lucru. Cu toate 
Că tu fugi, viteza cu care fotonii vin după tine, așa cum o măsori tu, 
este tot de 670 de milioane de mile pe oră, nici o fracțiune mai puţin. 
Deşi la început acest lucru pare complet ridicol, şi spre deosebire de 
ceea ce se întâmplă când fugi de o minge, de o grenadă sau de o ava- 
lanșă, viteza cu care se apropie fotonii este întotdeauna de 670 de mili- 
oane de mile pe oră. Acelaşi lucru se întâmplă şi dacă fugi către fotonii 
care vin spre tine, şi dacă îi urmăreşti pe cei care se îndepărtează — 
viteza cu care ei se apropie sau se îndepărtează rămâne neschimbată; 
ei călătoresc tot cu 670 de milioane de mile pe oră. Indiferent de miş- 
carea relativă dintre sursa de fotoni şi observator, viteza luminii este 
întotdeauna aceeaşi”. 

Datorită limitărilor tehnologice, „experimente“ cu lumină precum 
cele descrise mai sus nu pot fi efectuate în realitate. Se pot însă face 
experimente comparabile. De exemplu, în 1913, fizicianul olandez 
Willem de Sitter a sugerat că stelele binare cu mişcare rapidă (ansam- 
blu de două stele care orbitează una în jurul celeilalte) ar putea fi 
folosite pentru a măsura efectul mișcării sursei asupra vitezei luminii. 
Diverse experimente de acest tip efectuate în ultimii 80 de ani au 
verificat că viteza luminii provenite de la o stea în mișcare este aceeași 
cu viteza luminii provenite de la o stea staționară — 670 de milioane 
de mile pe oră — măsurată cu precizia impresionantă a aparatelor de 

imt.uta din ce în ce mai perfecționate. Mai mult, numeroase alte expe- 
uuuente au fost făcute în ultimul secol — experimente ce măsoară direct 
„teza luminii în diverse împrejurări și testează multe din implicaţiile 
nucvici caracteristici a luminii, aşa cum am arătat deja pe scurt — iar 
luate au confirmat valoarea constantă a acestei viteze. 

|)ucă ți se pare greu să înţelegi această proprietate a luminii, să 
„Iu ca nu eşti singurul. La începutul secolului XX, fizicienii s-au stră- 
«luat s-o infirme. Nu au reușit. Einstein, dimpotrivă, a acceptat valoarea 
«unstantă a vitezei luminii, pentru că în felul acesta rezolva contradic- 
(i. care îl tulburase încă din adolescenţă. Indiferent cât de tare alergi 
«Inpa o rază de lumină, ea fuge de tine cu viteza luminii. Nu poți 
« himba viteza aparentă de 670 de milioane de mile pe oră a luminii, 
«ii sa nu mail vorbim că e imposibil s-o încetinești până se oprește. 
(uzul a fost închis. Acest triumf asupra paradoxului nu a fost o victorie 
ușoară. Einstein a înțeles că o valoare constantă a vitezei luminii implică 
«etronarea fizicii newtoniene. 


Adevăruri ŞI consecinţe 


Viteza este o măsură a distanţei pe care un obiect o parcurge într-un 
limp dat. Dacă suntem într-o maşină care merge cu 65 de mile pe oră, 
usta înseamnă că vom parcurge 65 de mile dacă ne vom păstra această 
stare de mișcare timp de o oră. Definită astfel, viteza pare să fie un 
concept simplu, și atunci te întrebi ce rost au mai avut discuţiile privind 
viteza mingilor, avalanșelor de zăpadă şi fotonilor. Să nu uităm însă 
că distanța este o noțiune legată de spațiu — în particular ea măsoară 
cât spaţiu este între două puncte. De asemenea, să observăm că durata 
este o noțiune legată de timp — cât timp se scurge între două eveni- 
mente. Prin urmare, viteza este intim legată de noțiunile de spaţiu şi 
timp. Cu această formulare, observăm că orice rezultat experimen- 
tal care sfidează concepţia noastră obișnuită despre viteză, așa cum 
este de exemplu valoarea constantă a vitezei luminii, sfidează înseși 
concepţiile noastre generale despre spațiu şi timp. Din acest motiv, 
ciudata constanţă a vitezei luminii merită o cercetare mai atentă — 
cercetare întreprinsă şi de Finstein şi care l-a condus la concluzii 
remarcabile. 

Efectul asupra timpului: Partea ] 


Cu efort minim, putem să ne folosim de faptul că viteza luminii este 
întotdeauna aceeaşi pentru a arăta că ideea noastră de timp, aşa cum 
rezultă din experienţa de zi cu zi, este pur şi simplu greşită. Să ne 
imaginăm că liderii a două națiuni aflate în război sunt aşezaţi la cape- 
tele opuse ale unei mese lungi de negocieri și au ajuns la un acord 
de încetare a focului. Numai că nici unul nu vrea să semneze acordul 
înaintea celuilalt. Atunci, secretarul general ONU are o idee „geni- 
ală“. Vor plasa un bec electric, iniţial stins, la mijlocul distanței dintre 
cei doi preşedinţi. Când va fi aprins, lumina emisă de bec va ajunge 
simultan la preşedinţi, din moment ce ei sunt echidistanţi față de bec. 
Fiecare dintre preşedinţi a fost de acord să semneze copia acordului 
în momentul în care va vedea lumina. Planul este dus la bun sfârşit 
şi acordul este semnat spre satisfacția ambelor părți. 

Încurajat de succes, secretarul general foloşeste aceeaşi tehnică 
și cu alte două naţiuni aflate în conflict, care au ajuns şi ele la un con- 
sens. Singura diferență este că preşedinţii aflaţi în tratative stau la 
capetele opuse ale unei mese așezate în interiorul unui tren ce se depla- 
sează cu viteză constantă. Astfel, preşedintele Ţării Înainte stă cu fața 
în direcţia de mers a trenului, în timp ce preşedintele Ţării Înapoi stă 
cu faţa în direcția opusă. Cunoscând faptul că legile fizicii au exact 
aceeași formă indiferent de starea de mişcare a observatorului, atât 
timp cât mişcarea acestuia este constantă, secretarul general nu se mai 
gândește la alte amănunte şi demarează ceremonia de semnare-la-aprin- 
derea-becului, ca mai înainte. Amândoi preşedinţii semnează acor- 
dul şi, împreună cu anturajul lor de consilieri, sărbătoresc încheierea 
ostilităților. 

Chiar atunci soseşte vestea că lupta a reînceput între popoarele 
celor două țări, care priviseră ceremonia semnării acordului de pe 
peronul pe lângă care trecea trenul. Toţi cei aflați în trenul în care 
avuseseră loc negocierile au fost consternaţi să afle că motivul reînce- 
perii ostilităţilor era că poporul Ţării Înainte considera că a fost păcălit, 
preşedintele lor a semnat acordul înaintea preşedintelui Ţării Înapoi. 
Cum toţi cei din tren — din ambele tabere — confirmau că acordul a 
fost semnat simultan, cum era posibil ca observatorii din afara trenului 
să fi văzut altceva? 

su analizăm însă mai în detaliu perspectiva unui observator de pe 
pun. Inițial, becul din tren era stins, iar apoi, la un anumit moment, 
+ luminat, trimițând raze de lumină spre ambii preşedinţi. Din pers- 
|n ctiva unei persoane de pe peron, preşedintele Ţării Înainte se îndreaptă 
ne lumina emisă, în timp ce preşedintele Ţării Înapoi se retrage din 
lu ci. Asta înseamnă, pentru observatorii de pe peron, că raza de 
lună parcurge o distanță mai mică pentru a ajunge la preşedintele 
|.uu Înainte decât pentru a ajunge la preşedintele Ţării Înapoi. Această 
«lu mate nu se referă la viteza cu care lumina se îndreaptă spre cei 
«lun preşedinţi — ştim deja că viteza luminii este întotdeauna aceeaşi, 
nulilerent de starea de mișcare a sursei sau a observatorului. Noi avem 
„ucr în vedere, din perspectiva observatorilor de pe peron, cât de departe 
I«buic să călătorească raza de lumină pentru a ajunge la fiecare dintre 
«cr doi președinți. Cum această distanță este mai mică în cazul preşe- 
«telui Țării Înainte decât în cazul preşedintelui Ţării Înapoi, şi cum 
viteza luminii spre fiecare din ei este aceeaşi, lumina va ajunge mai 
itâi la preşedintele Ţării Înainte. De aceea cetăţenii Țării Înainte susţin 
ca au fost păcăliţi. 

Când CNN a difuzat declarațiile martorilor oculari, secretarului 
:cneral, celor doi preşedinţi şi tuturor consilierilor lor nu le-a venit 
sa-şi creadă urechilor. Cu toții erau convinşi că, din moment ce becul 
lusese bine fixat exact la jumătatea distanței dintre celor doi preşedinţi, 
lumina emisă de el a parcurs aceeași distanță pentru a ajunge la fiecare 
dintre ei. Cum viteza luminii emisă în stânga sau în dreapta este ace- 
caşi, ei cred, aşa cum de altfel au şi observat, că lumina a ajuns simul- 
lan la ambii preşedinţi. 

Cine are dreptate, cei din tren sau cei din afara trenului? Obser- 
vațiile fiecărui grup şi explicaţiile aduse sunt impecabile. Răspunsul 
este că fiecare grup are dreptate. Ca şi în cazul celor doi călători spațiali, 
George şi Gracie, ambele perspective sunt la fel de corecte. Singura 
problemă este că cele două adevăruri par contradictorii. În joc e o 
miză politică importantă: au semnat cei doi preşedinţi tratatul în același 
timp sau nu? Observațiile şi raționamentele de până acum ne duc la 
concluzia că pentru cei din tren acordul s-a semnat simultan, pe când 
din punctul de vedere al celor de pe peron acordul nu s-a semnat simul- 
tan. Cu alte cuvinte, evenimente care sunt simultane din punctul de 
vedere al unor observatori nu vor fi simultane din punctul de vedere 
al altora dacă cele două grupuri se află în mişcare relativă. 

Aceasta e o concluzie uluitoare. Este una dintre cele mai pătrunză- 
toare descoperiri privind natura realității din câte s-au făcut vreodată. 
Dacă la mult timp după cei vei citi această carte nu-ți vei mai aduce 
aminte nimic din acest capitol, în afară de încercarea nereușită a celor 
doi preşedinţi de a detensiona situaţia politică, înseamnă că ai reținut 
esenţa descoperirii lui Einstein. Fără matematici înalte sau înlănţuiri 
complicate de raționamente, această trăsătură complet neașteptată a 
timpului rezultă direct din invariabilitatea vitezei luminii, aşa cum 
arată scenariul de mai sus. Să observăm că dacă viteza luminii nu ar 
fi fost constantă, ci lumina s-ar fi comportat conform intuiţiei noastre, 
bazată pe mişcarea înceată a mingilor sau a avalanșelor de zăpadă, 
observatorii de pe peron ar fi fost de aceeași părere cu cei din tren. 
Un observator de pe peron ar fi susținut că fotonii parcurg un drum 
mai lung pentru a ajunge la preşedintele Ţării Înapoi decât la preşe- 
dintele Ţării Înainte. Pe de altă parte, intuiţia uzuală ne spune că 
lumina se apropie de preşedintele Ţării Înapoi cu o viteză mai mare, 
deoarece a primit un brânci de la trenul care se mişcă. În mod similar, 
aceiaşi observatori ar vedea lumina apropiindu-se mai încet de preșe- 
dintele Ţării Înainte, fiind trasă înapoi de mişcarea trenului. După ce 
toate aceste efecte (eronate) au fost luate în considerare, observatorii 
de pe peron ar trage concluzia că razele de lumină ajung simultan la 
ambii preşedinţi. Totuşi, în lumea reală, lumina nu se mişcă nici mai 
repede, nici mai încet, nu poate fi împinsă ca să ia viteză, nici nu 
poate fi trasă înapoi ca să încetinească. Observatorii de pe peron vor 
fi deci îndreptățiți să pretindă că lumina ajunge mai întâi la preşedin- 
tele Ţării Înainte. 

Valoarea constantă a vitezei luminii impune renunţarea la con- 
cepţia învechită conform căreia simultaneitatea este universal vala- 
bilă, indiferent de starea de mișcare a observatorilor. Ceasul universal, 
despre care în trecut se credea că ticăie imperturbabil secunde identice 
pe Pământ, ca şi pe Marte, pe Jupiter, în galaxia Andromeda și în 
fiecare ungher al cosmosului, nu există de fapt. Dimpotrivă, obser- 
vatorii în mişcare relativă nu vor putea decide care evenimente se 
petrec în același timp. Din nou, motivul pentru care această conclu- 
zie — o caracteristică intrinsecă a lumii în care trăim — ne este atât de 
nefamiliară e că efectele sunt extrem de mici la vitezele cu care avem 
de-a face în viaţa de zi cu zi. Dacă masă de negocieri ar fi de 100 de 
picioare lungime şi trenul s-ar deplasa cu 10 mile pe oră, observatorii 

«le pe peron ar „vedea“ că lumina ajunge la preşedintele Ţării Înainte 
u aproximativ o milionime de miliardime de secundă înainte de a 
ajunge la preşedintele Ţării Înapoi. Deşi e vorba de o diferenţă reală, 
cu este atât de mică, încât nu poate fi detectată în mod direct de simțu- 
ue umane. Dacă trenul s-ar mișca mult mai rapid, să zicem cu 600 de 
uulioane de mile pe oră, din perspectiva cuiva care stă pe peron, 
luminii i-ar trebui de aproximativ 20 de ori mai mult timp ca să ajungă 
|. preşedintele Ţării Înapoi decât ca să ajungă la preşedintele Ţării 
Inainte. La viteze mari, efectele uluitoare ale teoriei speciale a rela- 
tvilăţii devin din ce în ce mai pronunţate. 


Efectul asupra timpului: Partea a II-a 


|» dificil să dai o definiție abstractă a timpului — încercările de a face 
ucest lucru se încheie de regulă tot prin invocarea cuvântului „timp“ 
sau se fac tot felul de acrobaţii lingvistice doar cu scopul de a evita 
cuvântul. În loc să procedăm în felul acesta, vom adopta un punct de 
vedere pragmatic şi vom defini timpul ca fiind ceea ce măsoară cea- 
surile. Astfel, bineînțeles povara definiției cade asupra cuvântului 
„ceas“; putem atunci să ne gândim la ceas ca la un dispozitiv care efec- 
luează o mişcare ciclică perfect regulată. Vom măsura timpul numă- 
rând ciclurile pe care le face ceasul. Această definiție este potrivită 
pentru ceasurile cu care suntem noi obişnuiţi, cum ar fi ceasul de mână; 
ele au limbi care se mișcă efectuând cicluri regulate, iar noi într-adevăr 
măsurăm timpul scurs numărând ciclurile (sau fracţiunile de ciclu) 
parcurse de limbi între două evenimente alese. 

Bineînţeles, noţiunea de „cicluri de mişcare perfect regulate“ implică 
noţiunea de timp, din moment ce „regulat“ se referă la durate de timp 
egale ce se scurg la fiecare ciclu. Din punct de vedere practic însă, 
noi realizăm acest lucru construind ceasuri din componente fizice 
simple de la care, pe baza unor principii fundamentale, ne așteptăm 
să aibă evoluții ciclice repetitive care să nu se schimbe în nici un fel 
de la un ciclu la altul. Vechile ceasuri cu pendulele lor care se balan- 
sează şi ceasurile atomice bazate pe procese atomice repetitive sunt 
numai două exemple simple. 

Scopul nostru este să înțelegem modul în care mișcarea influen- 
țează trecerea timpului, şi cum am definit timpul într-un mod operaţional 

ca fiind determinat de ceasuri, putem reformula întrebarea: cum este 
influenţat „ticăitul““ ceasurilor de mișcarea observatorului? Este foarte 
important să subliniem încă de la început că discuția noastră nu se 
referă la modul în care elementele mecanice ale unui anumit ceas se 
comportă la zguduituri sau izbitun provocate de o mișcare neregulată. 
De fapt, vom considera numai mişcarea cea mai simplă şi mai liniş- 
tită — mişcarea cu viteză absolut constantă — și deci nu va fi vorba de 
nici un fel de zguduituri sau izbituri. Ne interesează răspunsul la între- 
barea universală legată de felul în care influențează mişcarea trecerea 
timpului, deci de felul în care afectează în mod fundamental ticăitul 
oricărui ceas ŞI tuturor ceasurilor, indiferent de proiectarea sau con- 
strucția lor. 

În acest scop, introducem ceasul care din punct de vedere concep- 
tual este cel mai simplu (dar şi cel mai puțin practic). E cunoscut sub 
numele de „ceas cu lumină“ şi constă din două oglinzi mici montate 
faţă în faţă pe un suport şi cu un singur foton de lumină propagân- 
du-se înainte şi înapoi între ele (vezi figura 2.1). Dacă oglinzile sunt 
la aproximativ 6 ţoli* una de alta, fotonului îi va lua aproximativ o 
miliardime de secundă ca să facă un tur dus-întors. Ne putem gândi 
că ticăiturile ceasului cu lumină se produc de fiecare dată când foto- 
nul face un tur dus-întors — un miliard de ticăituri marchează trecerea 
unei secunde. 


Figura 2.1. Un ceas cu lumină constă din două oglinzi paralele şi un foton care 
se reflectă de la una la alta. Ceasul „ticăie“ de fiecare dată când fotonul încheie 
un drum dus-întors. 


* Un ţol (inch) reprezintă 2,54 cm. (W. red.) 

Putem folosi ceasul cu lumină ca pe un cronometru pentru măsu- 
urca timpului scurs între două evenimente: pur şi simplu numărăm 
«ate ticăituri au loc în perioada pe care vrem s-o măsurăm şi înmul- 
(um acest număr cu timpul corespunzător unui ticăit. De exemplu, dacă 
«ronometrăm o cursă de cai şi numărăm între start şi sosire 55 de mili- 
rde de ture ale fotonului, atunci tragem concluzia că durata cursei a 
lost de 55 de secunde. 

Motivul pentru care folosim ceasul cu lumină în discuția noastră 
«ste acela că simplitatea mecanicii lui înlătură detalule de prisos şi 
nc oferă cea mai clară imagine asupra modului cum afectează mişcarea 
irccerea timpului. De exemplu, să ne imaginăm că urmărim trecerea 
timpului privind cum ticăie un ceas cu lumină plasat pe masa din 
apropiere. Apoi, un al doilea ceas cu lumină alunecă pe lângă el pe 
masă, mişcându-se cu viteză constantă (vezi figura 2.2), Întrebarea 
pc care ne-o punem este dacă ceasul aflat în mișcare va ticăi cu aceeaşi 
lrecvenţă ca şi ceasul staționar. 

Pentru a răspunde la această întrebare, să considerăm, din 
perspectiva observatorului staționar, drumul străbătut de fotonul din 
ceasul cu lumină care se mișcă pentru a realiza un ticăit. Fotonul 
porneşte de la baza ceasului care alunecă, aşa cum se vede în figura 
2.2, şi mai întâi se îndreaptă spre oglinda de sus. Cum din perspectiva 
noastră ceasul se deplasează, fotonul trebuie să se miște sub un anumit 
unghi, aşa cum se vede în figura 2.3. Dacă fotonul nu s-ar deplasa pe 
această traiectorie, atunci nu ar nimeri oglinda de sus şi ar zbura mai 
departe, în spaţiu. Cum ceasul care alunecă la viteză constantă are 
tot dreptul să pretindă că e staționar şi că lucrurile din jurul lui se 
mișcă, ştim că fotonul va lovi oglinda superioară şi deci traiectoria 
desenată de noi este corectă. Fotonul se reflectă în oglinda de sus, după 
care călătoreşte din nou pe un drum diagonal până la oglinda de jos; 


Figura 2.2. Un ceas cu lumină staționar, în prim-plan, pe lângă care alunecă 
la viteză constantă un al doilea ceas cu lumină. 

când ajunge aici, ceasul cu lumină ticăie. Lucrul simplu, dar esen- 
ţial, pe care îl observăm aici este că dublul drum diagonal pe care îl 
face fotonul în ceasul care se mişcă este mai lung decât drumul drept, 
în sus şi în jos, urmat de fotonul din ceasul staționar; în plus faţă de 
traversarea distanţei în sus și în jos, din perspectiva noastră fotonul 
din ceasul care alunecă trebuie să călătorească şi spre dreapta. Viteza 
luminii este întotdeauna aceeaşi, deci fotonul din ceasul care alunecă 
se deplasează cu exact aceeaşi viteză ca şi cel din ceasul staționar. 
Dar cum primul trebuie să parcurgă o distanță mai mare pentru a ticăi 
o dată, înseamnă că el va ticăi mai rar. Cu un argument simplu am 
stabilit deci că, din perspectiva noastră, ceasul cu lumină aflat în mișcare 
ticăie mai rar decât ceasul cu lumină staționar. Și cum am stabilit că 
numărul de ticăituri reflectă în mod direct cât timp a trecut, observăm 
că scurgerea timpului este încetinită pentru ceasul aflat în mişcare. 

V-aţi putea întreba dacă aceasta caracteristică a ceasului cu lumină 
este aplicabilă şi pendulelor sau ceasurilor Rolex. Este timpul măsurat 
de aceste ceasuri, mai familiare nouă, de asemenea încetinit? Răs- 
punsul este un da hotărât, aşa cum vom arăta printr-o aplicaţie a prin- 
cipiului relativității. Să atașăm câte un ceas Rolex deasupra fiecărui 
ceas cu lumină şi să reluăm experimentul anterior. Aşa cum am arătat, 
ceasul staționar şi ceasul Rolexul ataşat lui măsoară durate de timp 
identice, numărând un miliard de ticăituri ale ceasului cu lumină la 
fiecare secundă măsurată de Rolex. Dar ce se întâmplă cu ceasul cu 
lumină care se mişcă şi cu Rolexul ataşat lui? Oare frecvenţa ticăi- 
turilor Rolexului în mișcare încetinește de asemenea, astfel încât el 
sa rămână sincronizat cu ceasul cu lumină la care e ataşat? Ei bine, 
pentru a face cât mai convingătoare demonstraţia, să ne imaginăm Că 
ansamblul ceas cu lumină-Rolex se mișcă deoarece este fixat de 
podeaua unui compartiment de tren fără geamuri, care alunecă la viteză 
constantă, pe nişte şine perfect drepte şi netede. Conform principiului 
relativităţii, e imposibil pentru un observator din tren să detecteze 
vreo influență a mișcării trenului. Dar dacă ceasul cu lumină și Rolexul 
nu ar mai fi sincronizate, aceasta ar fi o influenţă care poate fi obser- 
vată. Prin urmare, ceasul cu lumină din tren şi Rolexul atașat la el 
trebuie să măsoare durate de timp egale; Rolexul trebuie să înceti- 
nească exact atât cât încetinește şi ceasul cu lumină. Indiferent de 
marcă, tip sau construcție, ceasuri aflate în mişcare unul față de altul 
înregistrează trecerea timpului în mod diferit. 

Discuţia referitoare la ceasul cu lumină lămureşte și faptul că dife- 
„enţa de timp dintre ceasurile staționare şi cele în mişcare depinde 
«le lungimea traiectoriei pe care o parcurge fotonul ceasului aflat în 
uscare pentru a face un drurmn dus-întors între oglinzile sale. Aceasta, 
| rândul ei, depinde de cât de repede se mişcă ceasul care alunecă — 
«lin punctul de vedere al unui observator staționar, cu cât ceasul alunecă 
mai repede, cu atât fotonul parcurge un drum mai lung. Vom trage 
«leci concluzia că, în comparaţie cu un ceas staționar, frecvenţa cu 
care ticăie ceasul care alunecă devine din ce în ce mai mică pe măsură 
ce ceasul se mişcă din ce în ce mai repede.* 

Pentru a ne face o idee despre scara mărimilor implicate, să ne 
amintim că fotonul străbate un drum dus-întors în aproximativ o mili- 
ardime de secundă. Pentru ca ceasul să poată parcurge o distantă sem- 
nificativă pe durata unei ticăituri, el ar trebui să călătorească extrem 
de repede — adică viteza lui să fie o fracțiune semnificativă din viteza 
luminii. Dacă merge cu o viteză obișnuită de, să zicem, 10 mile pe 
oră, distanța cu care se mişcă la dreapta în timpul unei ticăituri este 
minusculă — 15 miliardimi de picior. Distanţa suplimentară pe care 
o parcurge fotonul ceasului în mișcare este infumă și are deci un efect 
infim asupra frecvenţei de ticăiturilor. Din nou, conform principiului 
relativităţii acest lucru este valabil pentru toate ceasurile — adică pentru 
timpul însuşi. De aceea, pentru care fiinţe ca noi, care ne mișcăm unii 
față de alții cu viteze atât de mici, distorsiunile apărute în scurgerea 
timpului sunt neobservabile. Deşi prezenţa lor este certă, efectele sunt 
incredibil de mici. Dacă am putea însă deplasa ceasul în mișcare cu, 
să zicem, trei sferturi din viteza luminii, atunci ecuaţiile teoriei speciale 
a relativității ar putea fi folosite pentru a arăta că observatorii staționari 
ar vedea ceasul în mişcare ticăind cu o frecvenţă care este aproape două 
treimi din frecvenţa ceasului lor. Un efect într-adevăr semnificativ. 


Viaţa pe fugă 


Am văzut că valoarea constantă a vitezei luminii implică faptul că 
un ceas cu lumină aflat în mişcare ticăie mai încet decât un ceas cu 
lumină staționar. ȘI, conform principiului relativităţii, acest lucru este 
valabil nu numai pentru ceasurile cu lumină, ci pentru orice ceas — 


S8 UNIVERSUL ELEGANT 


este valabil pentru timpul însuşi. Timpul trece mai încet pentru un 
individ aflat în mișcare decât pentru unul în repaus. Dacă raționamentul 
simplu care ne-a dus la această concluzie este corect, atunci nu ar 
trebui, de exemplu, să trăim mai mult dacă suntem în mişcare decât 
dacă stăm pe loc? La urma urmei, dacă timpul trece mai încet pentru 
un individ în mişcare decât pentru un individ în repaus, atunci această 
discrepanţă nu ar trebui să se aplice doar la timpul măsurat de cea- 
suri, ci şi la ritmul bătăilor inimii și al degradării diverselor părți ale 
corpului uman. Dar așa se şi întâmplă, după cum a fost confirmat 
experimental în mod direct — nu prin lungirea speranței de viaţă a 
oamenilor, ci folosind nişte particule microscopice: miuonii. Există 
totuşi o capcană aici, care ne împiedică să proclamăm că am descoperit 
fântâna tinereții. 

Când se află în repaus în laborator, miuonii se dezintegrează prin- 
tr-un proces asemănător cu dezintegrarea radioactivă, în aproximativ 
două milionimi de secundă. Această dezintegrare este un fapt experi- 
mental bazat pe o imensă cantitate de date experimentale. E ca şi cum 
miuonul îşi trăieşte viața cu pistolul la tâmplă: când atinge vârsta de 
aproximativ două milionimi de secundă apasă pe trăgaci şi explo- 
dează transformându-se în electroni şi neutrini. Dacă însă aceşti miuoni 
nu sunt în repaus, ci călătoresc printr-un aparat cunoscut sub numele 
de accelerator de particule care îi accelerează până la viteze foarte 
apropiate de viteza luminii, durata lor medie de viaţă, măsurată de 
oamenii de ştiinţă în laborator, creşte spectaculos. Așa ceva se întâmplă 
cu adevărat. La viteze de 667 de milioane de mile pe oră (cam 99,5% 
din viteza luminii), durata medie de viaţă a miuonului creşte cam cu 
un factor de zece. Explicaţia conformă cu teoria relativităţii este că 
„ceasurile de mână purtate de miuoni“ ticăie mult mai încet decât 
ceasurile din laborator, așa că, mult după ce ceasurile din laborator 
au indicat că miuonii ar fi trebuit să apese pe trăgaci şi să explodeze, 
ceasurile miuonilor rapizi nu au ajuns încă la ora fatală. Aceasta este 
o demonstrație directă şi spectaculoasă a efectului mişcării asupra 
scurgerii timpului. Dacă oamenii s-ar mișca cu viteze egale cu cele 
ale acestor miuoni, durata lor de viaţa ar creşte cu acelaşi factor. În 
loc să trăiască 70 de ani, oamenii ar trăi 700 de ani.? 

Și acum capcana. Deşi observatorii din laborator văd că miuonii 
care se mişcă rapid au o durată de viață mai mare decât frații lor sta- 
ționari, aceasta se datorează timpului care se scurge mai încet pentru 

umuonii în mişcare. Încetinirea timpului nu se aplică doar ceasurilor 
purtate de miuoni, ci şi tuturor celorlalte activități desfăşurate de ei. 
Ic exemplu, dacă un miuon staționar poate citi 100 de cărți în timpul 
„curtei sale vieţi, vărul său aflat în mișcare rapidă va putea citi tot 100 
«e cărți, deoarece, deşi pare să trăiască mai mult decât miuonul stațio- 
nur, Viteza lui de citire — ca toate celelalte activități din viaţa lui — a 
lost încetinită corespunzător. Din perspectiva laboratorului, e ca şi 
cum miuonul în mişcare îşi trăieşte viața cu încetinitorul, din acest 
punct de vedere, miuonul în mișcare va trăi mai mult decât cel sta- 
(ionar, dar „cantitatea de viață“ trăită va fi exact aceeași pentru amân- 
(lui. Aceeaşi concluzie este valabilă şi pentru oamenii care se mişcă 
rupid şi având o speranță de viață de mai multe secole. Din perspectiva 
lor, viaţa este cea obişnuită. Din perspectiva noastră, ei îşi trăiesc 
viața în mişcare hiperîncetinită şi prin urmare orice activitate normală 
din viaţa lor se petrece pe o perioadă foarte lungă din timpul nostru. 


ȘI totuși, cine se mişcă? 


Relativitatea mișcării reprezintă cheia pentru înţelegerea teoriei rela- 
tivităţii a lui Einstein, dar şi o sursă potențială de confuzie. Aţi observat 
probabil că o schimbare a perspectivei poate schimba rolurile miu- 
onilor în mişcare, ale căror ceasuri rămân în urmă, cu cele ale miu- 
onilor staționari. La fel cum în cazul lui George şi Gracie fiecare era 
la fel de îndreptățit să declare că el se afla în repaus şi celălalt în miş- 
care, miuonii despre care spunem că se află în mișcare sunt îndreptățiți 
să afirme că, din perspectiva lor, sunt nemişcaţi, iar miuonii „staţio- 
nari“ sunt cei care se mişcă, în direcția opusă. Argumentele de mai 
sus pot fi aplicate la fel de bine şi din această perspectivă, ducând la 
o concluzie aparent opusă celei dintâi, anume că ceasurile purtate de 
miuonii pe care i-am numit staționari rămân în urmă în raport cu cele 
purtate de miuonii consideraţi a fi în mişcare. 

Am întâlnit deja o situaţie — ceremonia de semnare a acordului 
de pace la aprinderea becului — în care puncte de vedere diferite duc 
la rezultate aparent contradictorii. Atunci am fost obligaţi de rațio- 
namentele elementare ale teoriei relativității speciale să renunțăm la 
ideea adânc înrădăcinată că toată lumea, indiferent de starea de mișcare, 

cade de acord asupra evenimentelor simultane. Incongruența aceasta 
nouă pare însă şi mai problematică. Cum e posibil ca fiecare dintre 
cei doi observatori să pretindă că ceasul celuilalt merge mai încet? 
Mai grav, cele două perspective, diferite, dar egal îndreptățite, ne con- 
duc la concluzia că miuonii din fiecare grup vor susține — cu fermitate 
şi tristețe — că ei vor muri primii. Descoperim că lumea poate avea 
unele trăsături neaşteptat de stranii, dar sperăm că lucrurile nu vor 
trece în sfera absurdului. Deci, ce se petrece? 

Aşa cum se întâmplă cu toate paradoxurile care apar în teoria relati- 
vității, dacă examinăm mai atent aceste dileme de logică, ajungem 
de fapt să descoperim noi perspective asupra funcționării universului. 
Pentru a evita antropomorfizări şi mai grave, să ne întoarcem de la 
miuoni la Gracie şi George care au acum, pe lângă luminile care cli- 
pesc, şi ceasuri digitale luminoase ataşate la costumele lor spațiale. 
Din perspectiva lui George, el este staționar, în timp ce Gracie, cu lumina 
ei verde, intermitentă, şi cu ceasul digital mare, apare în depărtare, 
iar apoi, trecând pe lângă el, dispare în spaţiul întunecat. El observă 
că ceasul lui Gracie rămâne în urmă față de al său (ritmul încetinirii 
depinzând de cât de repede trec unul pe lângă altul). Dacă ar fi fost 
ceva mai atent, ar fi observat în plus că, pe lângă faptul că ceasul lui 
Gracie mergea mai încet, tot ce era legat de ea — modul de a-i face cu 
mâna în trecere, viteza cu care clipea şi aşa mai departe — se desfăşura 
încetinit. Din perspectiva lui Gracie, exact aceleaşi observații sunt 
valabile pentru George. 

Deşi pare paradoxal, să încercăm să ne imaginăm un experiment 
care să ne conducă la o absurditate logică. Cea mai simplă modalitate 
este să aranjăm lucrurile așa încât, în momentul când trec unul pe lângă 
altul, George şi Gracie să-şi potrivească amândoi ceasurile la 12:00. 
Apoi, când se depărtează, fiecare pretinde că ceasul celuilalt rămâne 
în urmă. Pentru a verifica această discordanţă, George şi Gracie trebuie 
să se reîntâlnească şi să compare direct timpul scurs pe ceasurile lor. 
Dar cum să facă asta? Ei bine, George are un propulsor pe care îl 
poate folosi pentru ca — din perspectiva sa — s-o ajungă din urmă pe 
Gracie. Dar dacă procedează astfel strică simetria dintre cele două 
perspective, care era de fapt cauza acestui paradox aparent, deoarece 
George va suferi o mișcare accelerată, nu una constantă, „fără forţe“. 
Când se reîntâlnesc deci, ceasul lui George va arăta într-adevăr că a 
trecut mai puţin timp, iar el poate afirma cu certitudine că s-a aflat 

în mişcare, întrucât a simţit acest lucru. Perspectivele lui George şi 
Gracie nu mai sunt pe picior de egalitate. Pomind propulsorul, George 
nu mai poate susține că a stat pe loc. 

Dacă George o ajunge pe Gracie din urmă în acest fel, diferenţa 
de timp pe care ceasurile lor o vor arăta depinde de viteza lor relativă 
şi de detalii legate de modul în care George şi-a folosit propulsorul. 
După cum ştim deja, dacă vitezele implicate sunt mici, diferenţa va 
fi minusculă. Dar dacă este vorba de viteze comparabile cu viteza 
luminii, atunci diferenţele pot fi minute, zile, ani, secole, ba chiar mai 
mult. Ca exemplu concret, să ne imaginăm că viteza relativă a lui 
George şi Gracie, când trec unul pe lângă altul, este de 99,5% din 
viteza luminii. Apoi, să presupunem că George aşteaptă după ceasul 
său 3 ani şi îşi pomește propulsorul într-o explozie de o clipă, ceea 
ce îl aruncă spre Gracie cu aceeaşi viteză cu care se îndepărtau mai 
devreme unul de celălalt, deci cu 99,5% din viteza luminii: Când ajunge 
la Gracie, 6 ani se vor fi scurs pe ceasul lui, căci îi vor trebui încă 3 ani 
s-o prindă din urmă. Calcule de teoria specială a relativității arată 
însă că pe ceasul lui Gracie se vor fi scurs în acest timp 60 de ani. 
Nu e nici o scamatorie: Gracie va trebui într-adevăr să-şi amintească 
acum faptul că în urmă cu 60 de ani l-a văzut pe George trecând pe 
lângă ea prin spaţiu. Pentru George însă, toate acestea s-au întâm- 
plat în urmă cu doar 6 ani. Mişcarea l-a transformat cu adevărat pe 
George într-un călător în timp, dar într-un sens foarte precis: el a 
călătorit în viitorul lui Gracie. 

Readucerea la un loc a celor două ceasuri pentru comparaţie poate 
părea doar o complicație logistică, dar de fapt ea constituie însăși mie- 
zul problemei. Ne putem imagina o mulțime de trucuri pentru a ocoli 
această fisură din armura paradoxului, darpână la urmă toate dau greș. 
De exemplu, ce-ar fi dacă în loc să readucem ceasurile unul lângă altul, 
Gracie şi George şi-ar compara ceasurile comunicând prin telefoane 
celulare? Dacă în acest mod comunicarea ar fi instantanee, am fi în- 
tr-adevăr puşi în faţa unei contradicții insurmontabile: judecând din 
perspectiva lui Gracie, ceasul lui George rămâne în urmă şi deci el 
îi va transmite că a trecut mai puţin timp; judecând din perspectiva 
lui George, ceasul lui Gracie rămâne în urmă şi deci ea îi va comunica 
scurgerea unui timp mai scurt. E imposibil ca amândoi să aibă dreptate, 
şi atunci ne scufundăm. Ideea-cheie este că telefoanele celulare, ca toate 
formele de comunicare, nu transmit semnalul instantaneu. Telefoanele 


62 UNIVERSUL ELEGANT 


celulare operează cu unde radio, care sunt o formă de lumină, deci 
semnalul se transmite cu viteza luminii. Aceasta înseamnă că semnalul 
este recepționat cu o anumită întârziere — exact întârzierea necesară 
pentru a face cele două perspective compatibile. 

Să analizăm mai întâi perspectiva lui George. Să ne imaginăm că 
o data pe oră, la ora exactă, George recită la telefon: „este ora 12 şi 
totul e în regulă“, „este ora 1 şi totul e în regulă“ şi aşa mai departe. 
Cum, din perspectiva lui, ceasul lui Gracie rămâne în urmă, în primul 
moment el crede că Gracie va primi mesajele lui înainte ca ceasul ei 
să indice ora exactă. Astfel, el trage concluzia că Gracie va trebui să 
recunoască faptul că ceasul ei rămâne în urmă. Dar apoi el se gândeşte 
din nou: „Dacă Gracie se îndepărtează de mine, semnalul pe care i 
l-am trimis prin telefonul celular va trebui să călătorească o distanță 
şi mai mare pentru a ajunge la ea. Poate că acest timp suplimentar 
compensează timpul cu care ceasul ei rămâne în urmă.“ Când George 
îşi dă seama că există efecte care se compensează — întârzierea ceasului 
lui Gracie şi timpul de transmitere a semnalului —, rămâne pe gânduri 
şi hotărăște să evalueze cantitativ efectele lor combinate. Rezultatul 
pe care îl obține este că timpul de transmitere a semnalului e mai lung 
decât cel necesar pentru a compensa încetinirea ceasului lui Gracie. 
EI ajunge la concluzia surprinzătoare că Gracie va primi semnalele 
care marchează scurgerea unei ore pe ceasul lui după ce ora exactă 
a trecut conform ceasului ei. De fapt, George e conştient de cunoştin- 
țele de fizică ale lui Gracie şi ştie că ea va lua în considerare timpul 
de transmitere a semnalului pentru a trage concluzii asupra modului 
de funcționare a ceasului lui George, bazându-se pe mesajele transmise 
de el prin celular. Calculul amănunțit arată că, dacă ia în considerare 
timpul de transmitere a semnalului, Gracie ajunge la concluzia că 
ceasul lui George ticăie mai încet decât al ei. 

Exact acelaşi rationament se aplică şi când adoptăm perspectiva 
lui Gracie, ea fiind cea care trimite la fiecare oră semnale către George. 
Mai întâi, încetinirea ceasului lui George din perspectiva ei o face să 
creadă că acesta îi va primi mesajele înainte ca el să ajungă să le trimită 
pe ale lui. Dar când Gracie ia în considerare distanţele din ce în ce 
mai mari pe care semnalul trebuie să le parcurgă pentru a ajunge la 
George, care se depărtează în întuneric, își dă seama că de fapt George 
Je va primi după ce le va fi trimis pe ale sale. La rândul ei, Gracie înţe- 
lege că, dacă George ia în considerare timpul de transmitere a sem- 

nalului, din comunicarea telefonică a lui Gracie el va trage concluzia 
că ceasul ei merge mai încet decât al lui. 

Atât timp cât nici George, nici Gracie nu accelerează, perspecti- 
vele lor sunt pe picior de egalitate. Deşi pare paradoxal, în acest mod, 
amândoi îşi dau seama că fiecare dintre ei e perfect îndreptățit să 
creadă că ceasul celuilalt rămâne în urmă. 


Efectul mișcări asupra spaţiului 


Discuţia precedentă ne-a arătat că observatorii văd ceasurile în mișcare 
ticăind mai încet decât ale lor — deci mişcarea afectează timpul. Nu 
mai e decât un pas mic de făcut pentru a ne da seama că mișcarea 
are un efect la fel de spectaculos şi asupra spaţiului: Să ne întoarcem 
la Jim şi la Silm, pe pista de curse. Aşa cum am menționat, la maga- 
zinul de prezentare, Slim a măsurat cu atenţie lungimea noii sale maşini 
lolosind o ruletă. Acum Slim goneşte pe pistă, iar Jim nu poate aplica 
aceeaşi metodă pentru a măsura maşina, așa că va trebui s-o măsoare 
indirect. După cum am arătat mai sus, el poate proceda în felul urmă- 
tor: îşi porneşte cronometrul exact când partea din faţă a maşinii lui 
Slim ajunge în dreptul său şi îl opreşte exact când partea din spate 
îl depăşeşte. Înmulţind timpul scurs cu viteza mașinii, Jim îi poate deter- 
mina lungimea. 

Folosindu-ne de nou-descoperitele şi subtilele proprietăți ale tim- 
pului, ne dăm seama că, din perspectiva lui, Slim este în repaus, pe 
când Jim se mişcă; deci Slim vede că ceasul lui Jim rămâne în urmă. 
Slim îşi dă seama deci că măsurătoarea indirectă a lungimii maşinii 
făcută de Jim va avea ca rezultat o lungime mai scurtă decât cea măsu- 
rată în magazinul de prezentare, pentru că în calculele sale (lungimea 
este egală cu viteza înmulțită cu timpul scurs) Jim foloseşte timpul 
măsurat cu un ceas care merge mai încet. Dacă ceasul merge mai încet, 
timpul măsurat de el va fi mai scurt şi rezultatul calculelor sale va 
[1 o distanţă mai scurtă. 

Astfel, Jim va vedea că lungimea maşinii lui Slim e mai mică 
atunci când este în mişcare decât atunci când este în repaus. Acesta 
este un exemplu al fenomenului general prin care observatorii percep 
că un obiect în mişcare e scurtat de-a lungul direcției de mișcare. De 

Figura 2.4. Un obiect în mişcare este scurtat de-a lungul direcției de mişcare. 


exemplu, ecuaţiile teoriei speciale a relativităţii arată că dacă un obiect 
se mișcă cu o viteză de aproximativ 98% din viteza luminii, atunci 
pentru un observator staționar va apărea cu 80% mai scurt decât dacă 
ar fi în repaus. Acest fenomen e ilustrat în figura 2.4.10 


Mişcarea în spațiu-timp 


Valoarea constantă a vitezei luminii a condus la înlocuirea modului 
tradițional de a privi spațiul şi timpul ca pe nişte structuri rigide şi 
obiective cu o nouă concepţie în care acestea sunt în mod intim deter- 
minate de mişcarea relativă dintre observator şi observat. Am putea 
încheia discuţia aici, ştiind că obiectele în mişcare evoluează încetinit 
şi sunt scurtate în direcția de mişcare. Teoria relativității speciale ne 
oferă însă o perspectivă mai profund unificată asupra acestor fenomene. 

Pentru a înţelege această perspectivă, să ne imaginăm un automobil 
destul de nepractic ce îşi atinge rapid viteza de croazieră de 100 mile 
pe oră, iar apoi rămâne la această viteză constantă până când motorul 
este oprit, după care rulează până ajunge în repaus. Să ne mai 
imaginăm şi că, datorită creşterii reputației sale de şofer abil, Slim 
este rugat să testeze acest vehicul pe o pistă lungă, dreaptă şi lată, 
aflată în mijlocul unei zone plate în deşert. Cum distanţa dintre linia 
de start şi cea de sosire este de 10 mile, maşina ar trebui s-o parcurgă 
într-a zecea parte dintr-o oră, adică în 6 minute. Jim, care face pe ingi- 
nerul de automobile, compară datele înregistrate de la zeci de teste şi 
observă cu mirare că, deși majoritatea timpilor obținuți erau de 6 minute, 
ultimele câteva teste erau semnificativ mai lungi: 6,5; 7 şi chiar 7,5 
minute. La început, a crezut că e vorba de o problemă mecanică, pentru 

ca timpul cronometrat părea să indice că maşina mergea cu mai puţin 
«le 100 de mile pe oră la ultimele trei ture. Totuşi, după ce examinează 
n detaliu maşina, se convinge că aceasta e în perfectă stare de funcțio- 
nare. Neputând să explice anomalia timpilor mai lungi, îl consultă 
pe Slim cerându-i părerea despre ultimele câteva teste. Slim îi dă o 
explicaţie simplă. EI îi spune lui Jim că, deoarece pista se întinde de 
lu est la vest, pe măsură ce se făcea mai târziu, soarele ajungea să-i 
bată în ochi. La ultimele trei teste a fost atât de rău, încât a trebuit să 
lruverseze pista sub un mic unghi. El a desenat o schiță cu traiectoriile 
pe care le-a parcurs la ultimele trei ture, prezentată în figura 2.5. Expli- 
cația pentru cei trei timpi mai lungi devine acum clară: drumul parcurs 
de la linia de start la linia de sosire este mai lung când e făcut sub 
wm anumit unghi și deci, la aceeaşi viteză de 100 de mile pe oră, a avut 
nevoie de mai mult timp pentru a-l parcurge. Altfel spus, când mergi 
sub un anumit unghi, o parte din viteza de 100 de mile pe oră este 
cheltuită ca să mergi de la sud la nord, lăsând ceva mai puţină viteză 
disponibilă pentru călătoria de la est la vest. Din cauza aceasta, traver- 
sarea pistei va dura ceva mai mult timp. 

Explicaţia lui Slim e uşor de înţeles, dar merită s-o reformulăm 
puţin, pentru a înlesni saltul conceptual pe care îl vom face. Direcțiile 
nord-sud şi est-vest sunt două dimensiuni spațiale independente în 
care se mişcă mașina. (Maşina se poate mișca şi vertical, de exemplu 
când traversează un canion, dar aici nu ne interesează această posi- 
bilitate.) Explicaţia lui Slim arată că, în ciuda faptului că maşina a 
mers cu 100 de mile pe oră la fiecare cursă, în timpul ultimelor teste 
ca și-a împărțit viteza între cele două dimensiuni şi din cauza asta a 


test normal 


ultimele trei 
teste 


Figura 2.5. Din cauza luminii soarelui la asfinţit, Slim a condus sub unghiuri 
din ce în ce mai mari la ultimele trei ture. 


06 UNIVERSUL ELEGANT 


mers cu mai puţin de 100 de mile pe oră în direcţia est-vest. În timpul 
curselor anterioare, cele 100 de mile pe oră erau dedicate în întregime 
mișcării de la est la vest; în timpul ultimelor trei teste, o parte din 
această viteză a fost folosită şi pentru mișcarea de la nord la sud. 

Einstein a descoperit că exact această idee — împărțirea mișcării 
între mai multe dimensiuni — stă la baza fizicii remarcabile a teoriei 
speciale a relativității atunci când înțelegem că mișcarea unui obiect 
nu se împarte numai după dimensiunile spaţiale, ci însuși timpul 
ia parte la împărțire. De fapt, în majoritatea cazurilor, cea mai mare 
parte a mişcării unui obiect are loc în timp, nu în spaţiu. Să vedem 
ce înseamnă asta. 

Mişcarea prin spaţiu este o idee despre care aflăm în primii ani 
de viaţă. Deşi în general nu judecăm lucrurile în asemenea termeni, 
aflăm de asemenea că noi, prietenii noștri, lucrurile noastre ș.a.m.d., 
toate se mișcă și prin timp. Dacă ne uităm la un ceas chiar şi atunci 
când privim nemişcaţi la televizor, afişajul ceasului se schimbă con- 
stant, se „mişcă mereu înainte în timp“. Noi — şi totul din jurul nostru — 
îmbătrânim, trecând inevitabil de la un moment de timp la următorul. 
De fapt, matematicianul Hermann Minkowski şi chiar Einstein însuşi 
au pledat în favoarea interpretării timpului ca o altă dimensiune a uni- 
versului — a patra dimensiune — într-un fel similară cu cele trei dimen- 
siuni spaţiale în care suntem cu toţii scufundaţi. Deşi pare abstractă, 
noțiunea de timp perceput ca dimensiune este de fapt concretă. Când 
vrem să ne întâlnim cu cineva, îi spunem unde „în spațiu“ vrem să 
ne întâlnim — de exemplu, la etajul 9 al clădirii de la intersecția stră- 
zii 53 cu bulevardul 7. Informaţia aceasta conţine trei date (etajul 9, 
strada 53 şi bulevardul 7) care specifică o anumită localizare în cele 
trei dimensiuni spațiale ale universului. La fel de importantă este însă 
şi precizarea timpului când ne aşteptăm să ne întâlnim — de exemplu 
la 3 după-amiaza. Această informaţie ne precizează unde în timp va 
avea loc întâlnirea. Evenimentele sunt deci specificate prin patru date, 
trei referindu-se la spațiu şi una la timp. Spunem că aceste date loca- 
lizează evenimentul în spaţiu şi timp, sau, pe scurt, în spaţiu-timp. În 
acest sens, timpul este o altă dimensiune. 

Din moment ce această perspectivă afirmă că spațiul și timpul nu 
sunt decât diferite exemple de dimensiuni, putem oare vorbi despre 
viteza unui obiect prin timp într-o manieră asemănătoare ideii de viteză 
prin spaţiu? Într-adevăr, putem. 

Un indiciu important asupra modului în care o putem face ne este 
lumizat de o informaţie esențială, întâlnită mai sus. Când un obiect 
are o mişcare relativă prin spaţiu faţă de noi, ceasul lui merge mai 
încet în comparaţie cu al nostru. Deci, viteza mișcării lui prin timp 
e încetinită. Aici se produce saltul: Einstein susține că toate obiectele 
din univers călătoresc intotdeauna prin spaţiu-timp cu o viteză dată — 
viteza luminii. E o idee ciudată; noi suntem obişnuiţi cu ideea că 
obiectele călătoresc cu viteze mult mai mici decât viteza luminii. Am 
subliniat în mod repetat că acesta este motivul pentru care efectele 
relativiste sunt atât de puţin familiare în viaţa de zi cu zi. Toate acestea 
sunt adevărate. Acum însă vorbim despre viteza combinată a unui 
obiect prin toate cele patru dimensiuni — trei spaţiale şi una termpo- 
rală —, iar viteza obiectului în acest sens generalizat este egală cu viteza 
luminii. Pentru a înţelege pe deplin acest lucru şi pentru a-i descoperi 
importanţa, să observăm că, la fel ca la maşina cea nepractică având 
o singură viteză, despre care am vorbit anterior, şi această viteză fixă 
a obiectului poate fi împărțită între diferite dimensiuni — adică diferite 
dimensiuni spaţiale și timp. Dacă un obiect e în repaus (în raport cu 
n01) și în consecinţă nu se mişcă deloc prin spațiu, atunci, prin analogie 
cu primele curse ale maşinii, toată mişcarea obiectului este folosită 
pentru deplasarea într-o singură dimensiune — în acest caz, dimen- 
siunea temporală. Mai mult, toate obiectele aflate în repaus în raport 
cu noi Şi între ele se mișcă prin timp — îmbătrânesc — cu același itm sau 
viteză. Dacă însă un obiect se mișcă şi prin spaţiu, aceasta înseamnă 
că o parte din mişcarea pe care o avea prin timp trebuie deviată. Ca 
şi maşina ce se deplasează sub un unghi, această împărțire a mişcării 
face ca obiectul să se deplaseze mai încet prin timp decât partenerii 
să staționari, pentru că o parte din mișcarea lui e folosită acum pentru 
a se deplasa prin spațiu. Adică ceasul atașat lui va ticăi mai încet dacă 
se mişcă prin spaţiu. Este exact ce am descoperit mai devreme. Obser- 
văm acum că scurgerea timpului e încetinită pentru un obiect care se 
mișcă în raport cu noi fiindcă o parte din mișcarea lui prin timp este 
transformată în mișcare prin spaţiu. Deci viteza unui obiect prin spaţiu 
arată cât din mişcarea lui prin timp a fost deviată.!! 

Vedem de asemenea că această perspectivă încorporează automat 
faptul că există o limită a vitezei spațiale a unui obiect: viteza maximă 
prin spaţiu este atinsă atunci când toată mișcarea unui obiect prin timp 
este transformată în mişcare prin spațiu. Aceasta se întâmplă când 
toată mişcarea inițială cu viteza luminii prin timp este transformată 

în mişcare cu viteza luminii prin spaţiu. Dar din moment ce şi-a folosit 
toată mişcarea prin timp, aceasta este viteza cea mai mare prin spațiu 
pe care un obiect — orice obiect — o poate atinge. Această situație 
corespunde cazului în care mașina lui Slim e condusă exact pe direcţia 
nord-sud. La fel cum mașinii nu-i va mai rămâne viteză pentru miș- 
carea în direcția est-vest, un obiect care se deplasează cu viteza luminii 
prin spațiu nu va mai avea viteză pentru mişcarea prin timp. De aceea 
lumina nu îmbătrâneşte; un foton care a rezultat din big bang are astăzi 
aceeaşi vârstă pe care o avea şi atunci. Nu există scurgere a timpului 
la viteza luminii. 


Ce este cu E = mc?? 


Cu toate că Einstein nu a pledat pentru numele de teoria „relativităţii“ 
(sugerând în schimb numele de teoria „invarianţei“ pentru a reflecta, 
între altele, caracterul neschimbat al vitezei luminii), sensul termenului 
este acum clar. Teoria lui Einstein a arătat că noțiuni ca spațiul şi tim- 
pul, care anterior păreau independente şi absolute, sunt de fapt întrepă- 
trunse şi relative. Einstein a continuat prin a arăta că şi alte proprietăți 
fizice ale lumii în care trăim se întrepătrund în mod neașteptat. Fai- 
moasa lui ecuaţie oferă unul din cele mai importante exemple în acest 
sens. Prin ea, Einstein a arătat că energia (£) şi masa (m) unui obiect 
nu sunt concepte independente; putem determina energia cunoscând 
masa (înmulţind-o pe ultima de două ori cu viteza luminii, c2) sau 
putem determina masa cunoscând energia (prin împărțirea ultimei de 
două ori la viteza luminii). Cu alte cuvinte, energia şi masa, precum 
dolarul şi euro, sunt valute convertibile. Dar, spre deosebire de cazul 
banilor, rata de schimb, egală cu viteza luminii la pătrat, este şi va fi 
mereu fixă. Cum această rată de schimb e atât de mare (c2 este un 
număr mare), o masă mică poate produce multă energie. La Hiroşima 
lumea a înţeles puterea distructivă devastatoare rezultată din conver- 
sia în energie a mai puţin de 1% din 50 de grame de uraniu; într-o 
bună zi, în centralele de fuziune nucleară vom folosi formula lui Einstein 
pentru a satisface nevoile de energie ale întregii lumi, utilizând pro- 
viziile practic nelimitate de apă de mare. 

Din punctul de vedere al conceptelor puse în evidenţă în acest 
capitol, ecuaţia lui Einstein dă cea mai concretă explicație pentru ideea 

centrală că nimic nu se poate deplasa cu viteză mai mare decât cea 
a luminii. V-aţi întrebat probabil de ce nu putem să luăm un obiect, 
un miuon de exemplu, pe care un accelerator l-a accelerat până la 
667 milioane de mile pe oră — 99,5% din viteza luminii — şi să-l 
„împingem puţin mai tare“ până la 99,9% din viteza luminii, iar apoi 
„să-l împingem și mai tare“ obligându-l să treacă bariera vitezei 
luminii. Formula lui Einstein ne explică de ce un asemenea efort e 
mereu sortit eşecului. Cu cât ceva se mişcă mai rapid, cu atât energia 
lui creşte, iar din formula lui Einstein vedem că pe măsură ce energia 
crește, şi masa lui creşte. De exemplu, miuonii care se deplasează 
cu 99,9% din viteza luminii cântăresc mult mai mult decât verii lor 
staționari. De fapt, ei sunt de aproximativ 22 de ori mai grei. (Masele 
din tabelul 1.1 sunt date pentru particule în repaus). Dar cu cât un 
obiect este mai masiv, cu atât e mai greu să-i sporești viteza. Să 
împingi un copil pe bicicletă e una, dar să împingi un camion e cu 
totul altceva. Deci, când un miuon se mişcă din ce în ce mai repede, 
devine din ce în ce mai dificil să-i creşti viteza. La 99,999% din viteza 
luminii, masa miuonului creşte cu un factor de 224; la 99,99999999% 
din viteza luminii, ea creşte cu un factor mai mare de 70 000. Cum 
masa miuonului crește fără limită, când viteza se apropie de cea a 
luminii, ar fi nevoie de o „împingere“ cu o energie infinită pentru a 
atinge sau pentru a depăşi bariera vitezei luminii. Bineînţeles că acest 
lucru e imposibil şi, în concluzie, nimic nu se poate deplasa mai repede 
decât lumina. 

Aşa cum vom vedea în capitolul următor, această concluzie este 
germenele celui de-al doilea conflict major apărut în fizică în ultimul 
secol şi va duce la căderea unei alte teorii venerabile şi îndrăgite — 
teoria gravitației universale a lui Newton. 


CAPITOLUL 3 
Despre deformări şi ondulaţii 


Prin relativitatea specială Einstein a rezolvat conflictul dintre „intuiţia 
veche de când lumea“ privind mișcarea, pe de o parte, şi viteza con- 
stantă a luminii, pe de altă parte. Pe scurt, soluţia este aceea că intuiţia 
noastră e greşită — ea s-a format pornind de la mișcarea care e în general 
extrem de lentă în comparaţie cu viteza luminii, iar aceste viteze mici 
ascund adevăratul caracter al spațiului şi timpului. Relativitatea spe- 
cială dezvăluie adevărata lor natură şi arată că sunt radical diferite 
de concepţiile anterioare. Transformarea modului nostru de a înţele- 
gere spațiul şi timpul a reprezentat o sarcină dificilă. Einstein şi-a dat 
seama destul de curând că între numeroasele consecinţe ale teoriei 
speciale a relativităţii una era deosebit de profundă: postulatul că nimic 
nu poate depăși lumina era incompatibil cu venerata teorie a gravita- 
ției universale, elaborată de Newton în cea de-a doua jumătate a seco- 
lului al XVII-lea. Astfel, în timp ce rezolva un conflict, teoria relativității 
speciale dădea naștere altuia. După un deceniu de studiu intens, deseori 
chinuitor, Einstein a rezolvat dilema prin teoria generală a relativității. 
Cu această teorie, Einstein revoluţiona din nou înţelegerea noastră asupra 
spaţiului şi timpului arătând că ele se deformează pentru a transmite 
forţa gravitației. 


Perspectiva newtoniană asupra gravitaţiei 


Isaac Newton, născut în 1642 în Lincolnshire, Anglia, a schimbat 
radical metodele cercetării ştiinţifice prin aducerea întregului arsenal 
matematic în serviciul fizicii. Spiritul lui Newton a fost atât de prolific, 

incât atunci când își dădea seama că, de exemplu, nu exista aparatul 
tematic de care avea nevoie în cercetările sale, îl inventa. Vor trece 
aproape trei secole până când lumea va avea un geniu ştiinţific com- 
parabil cu el. Dintre numeroasele descoperiri profunde ale lui Newton 
cure au dezvăluit tainele universului, cea care ne interesează aici în 
mod deosebit este teoria universală a gravitaţiei. 

Forţa gravitațională pătrunde pretutindeni în viaţa cotidiană. Ne 
menţine pe noi, împreună cu toate obiectele din jurul nostru, fixați 
li suprafaţa pământului; împiedică aerul pe care îl respirăm să se 
rspândească în spaţiu; menţine Luna pe orbita din jurul Pământului 
și Pământul pe orbita din jurul Soarelui. Gravitaţia dictează ritmul 
dansului cosmic executat neîncetat şi meticulos de miliarde şi miliarde 
de locuitori ai cosmosului, de la asteroizi la planete, stele şi galaxii. 
După mai bine de trei secole de influenţă a teoriilor sale, Newton ne 
determină să luăm ca pe o certitudine ideea că o singură forță — gravi- 
taţia — este răspunzătoare pentru toată diversitatea evenimentelor teres- 
tre şi extraterestre. Înainte de Newton, nimeni nu şi-a putut imagina 
cum căderea unui măr din copac poate fi dovada principiului fizic 
datorită căruia sunt menținute planetele în rotaţie în jurul Soarelui. 
Făcând un pas cutezător în numele supremaţiei ştiinţifice, Newton a 
unificat fizica ce guverna cerul şi Pământul şi a afirmat că forța gravi- 
tațională e mâna invizibilă care controlează cele două tărâmuri. 

Această perspectivă a lui Newton asupra gravitaţiei ar putea fi 
numită marea egalizare. El a declarat că absolut orice corp exercită 
o forță de atracţie gravitațională asupra oricărui alt corp. Indiferent 
de compoziţia fizică, orice corp exercită, dar şi resimte forța gravita- 
țională. Bazându-se pe un studiu amănunțit al analizei întreprinse de 
Johannes Kepler asupra mișcării planetare, Newton a dedus că forța 
de atracție gravitațională dintre două corpuri depinde de exact două 
lucruri: cantitatea de material ce compune fiecare dintre corpuri şi dis- 
tanţa dintre ele. „Material“ înseamnă materie — cuprinde numărul total 
de protoni, neutroni şi electroni, care la rândul lor determină masa 
obiectului. Teoria universală a gravitaţiei elaborată de Newton susţine 
că forța de atracţie gravitațională dintre două corpuri este mai mare 
pentru obiecte cu masă mai mare şi mai mică pentru obiecte cu masă 
mai mică; de asemenea, susține că forța de atracţie gravitațională este 
mai mare pentru distanţe mai mici între obiecte și mai mică pentru 
distanțe mai mari. 

Newton a mers mai departe de această descriere calitativă şi a for- 
mulat ecuațiile ce descriu cantitativ forţa de atracție gravitaţională dintre 
două corpuri. Traduse în cuvinte, aceste ecuaţii stabilesc că forța de 
atracție gravitațională dintre două corpuri este proporțională cu produ- 
sul maselor lor şi invers proporțională cu pătratul distanţei dintre ele. 
Această „lege a gravitației“ poate fi folosită pentru a prezice mişcarea 
planetelor şi a cometelor în jurul Soarelui, a Lunii în jurul Pământului, 
a rachetelor pornite în explorări interplanetare, dar şi pentru fenomene 
mai „pământeşti“, cum ar fi mingi ce zboară prin aer sau sportivi ce sar 
de la trambulină şi se îndreaptă rostogolindu-se spre bazinul cu apă. 
Concordanţa dintre predicțiile teoriei şi mişcarea reală observată a 
obiectelor de acest gen este spectaculoasă. Acest succes i-a conferit 
teoriei lui Newton un sprijin fără echivoc până la începutul secolului XX. 
Descoperirea de către Einstein a teoriei relativităţii speciale a ridicat 
totuși în faţa teoriei lui Newton un obstacol ce s-a dovedit insurmontabil. 


Incompatibilitatea dintre gravitația newtoniană 
şi teoria relativității speciale 


O trăsătură esenţială a teoriei relativității speciale este limita absolută 
de viteză impusă de lumină. Este important să remarcăm că această 
limită se aplică nu numai obiectelor materiale, ci şi semnalelor și influ- 
enţelor de orice fel. Nu există nici o posibilitate de a comunica infor- 
maţie sau vreo perturbarție de orice tip dintr-un loc în altul cu o viteză 
de a transmite perturbațiile cu o viteză mai mică decât viteza luminii. 
De exemplu, cuvintele noastre, sau orice alte sunete, sunt transmise 
prin vibrații care se deplasează prin aer cu aproximativ 700 de mile 
pe oră, o viteză nesemnificativă în comparaţie cu viteza de 670 de 
milioane de mile pe oră a luminii. Diferenţa de viteză devine evidentă 
când urmăreşti un joc de baseball din locuri îndepărtate de terenul 
de joc. Când sportivul loveşte mingea, sunetul ajunge la tine la câteva 
clhpe după ce ai văzut că mingea a fost lovită. Ceva asemănător se 
petrece în timpul unei furtuni cu descărcări electrice. Deşi fulgerul şi 
tunetul sunt produse simultan, vedem fulgerul înainte de a auzi tunetul. 
Aceasta reflectă diferența substanţială de viteză dintre lumină și sunet. 

Succesul teoriei relativităţii speciale ne spune că o situaţie inversă, 
în care un semnal ajunge la noi înaintea luminii emise în acelaşi timp, 
nu e posibilă. Nimic nu-i poate depăşi pe fotoni. 

Aici apare problema. În teoria newtoniană a gravitaţiei, un corp 
exercită o atracţie gravitaţională asupra altuia cu o forță determinată 
doar de masele corpurilor şi de mărimea distanţei dintre ele. Forţa 
nu are nimic de-a face cu timpul cât cele două obiecte s-au aflat unul 
în prezenţa celuilalt. Asta înseamnă că, dacă masele sau distanţa dintre 
corpuri s-ar modifica, conform lui Newton, obiectele ar simţi imediat 
o schimbare în atracţia gravitațională reciprocă. De exemplu, teoria 
newtoniană a gravitației susține că dacă Soarele ar exploda brusc 
Pământul — aflat la vreo de 93 de milioane de mile depărtare — şi-ar 
schimba instantaneu traiectoria, începând să se depărteze de la orbita 
lui eliptică obişnuită. Cu toate că luminii generate de explozie i-ar 
trebui 8 minute pentru a ajunge de la Soare la Pământ, în teoria lui 
Newton informaţia că Soarele a explodat ar fi transmisă instantaneu 
pe Pământ printr-o schimbare bruscă a forței gravitaționale care îi 
puvemează mişcarea. 

Această concluzie este în contradicţie directă cu relativitatea spe- 
cială, care ne asigură că nici o informaţie nu poate fi transmisă mai 
repede decât viteza lumini — transmiterea instantanee ar fi cea mai 
flagrantă violare a acestui concept. 

Prin urmare, la începutul secolului XX, Einstein şi-a dat seama că 
mult preţuita teorie newtoniană a gravitaţiei era în conflict cu propria 
lui teorie specială a relativităţii. Având încredere în veridicitatea teoriei 
relativității speciale şi fără a putea combate muntele de dovezi experi- 
mentale ce susțineau teoria lui Newton, Einstein a căutat o nouă teorie 
a gravitaţiei compatibilă cu teoria specială a relativității. Până la urmă 
aceasta l-a condus la descoperirea teoriei generale a relativităţii, în 
care caracterul spațiului şi timpului urmau să sufere din nou o trans- 
formare remarcabilă. 


Cea mai fericită idee a lui Einstein 


Chiar şi înainte de descoperirea relativității speciale, teoria newto- 
niană a gravitaţiei avea o lacună importantă. Deşi poate fi folosită 
pentru a face previziuni de o mare acuratețe asupra modului în care 

se vor mişca obiectele sub influenţa gravitației, ea nu spune ce este 
gravitația. Cum e posibil ca două corpuri care sunt fizic separate unul 
de altul, uneori la sute de milioane de mile sau mai mult, să-şi influ- 
enţeze totuși reciproc mișcarea? Prin ce mijloace execută gravitația 
această misiune? Aceasta era o problemă de care însuşi Newton era 
conştient: 


Este de neconceput ca materia brută, neînsuflețită, să acționeze şi 
să afecteze altă materie, fără intermedierea vreunui lucru nematerial 
şi fără existența contactului reciproc. Faptul că Gravitaţia ar trebui 
să fie intrinsecă, inerentă şi esențială materiei aşa încât un corp să 
poată acționa asupra altuia de la distranţă, prin vid, fără nici un fel 
de intermediar cu şi prin care acțiunea şi forța să fie transmise de la 
unul la altul, este pentru mine o absurditate atât de mare, încât cred 
că nici un om înzestrat cu gândire filozofică nu o poate accepta. 
Gravitaţia trebuie să fie provocată de un agent care acționează con- 
stant, în conformitate cu anumite legi; însă las la latitudinea cititorilor 
mei să hotărască dacă acest agent este material sau imaterial.!? 


Cu alte cuvinte, Newton a acceptat existenţa gravitaţiei şi a elaborat 
ecuațiile ce descriu cu precizie efectele ei, dar nu a oferit niciodată 
vreo explicaţie privind felul în care funcționează ea. El a dat lumii 
„manualul utilizatorului“ pentru gravitație, care descria modul de între- 
buinţare al acesteia — instrucțiuni pe care fizicienii, astronomii şi ingi- 
nerii le-au exploatat cu succes pentru a pregăti drumul rachetelor spre 
Lună, Marte şi alte planete ale sistemului solar; pentru a prezice eclip- 
sele de Soare şi de Lună; pentru a prezice mişcarea cometelor şi așa 
mai departe. Dar el a lăsat substratul acestor acțiuni — conţinutul „cutiei 
negre“ a gravitației — într-un mister total. Când folosiți CD-playerul 
sau calculatorul personal, puteți fi în aceeaşi stare de ignoranță în 
ceea ce priveşte modul lor de funcţionare intemă. Atât timp cât ştii 
cum să foloseşti aparatul, nici tu şi nici altcineva nu are nevoie să 
ştie cum îndeplineşte acesta sarcinile pe care e destinat să le efectueze. 
Dar dacă CD-playerul sau calculatorul personal se strică, reparația 
lor necesită în mod esenţial cunoașterea modului de funcționare internă. 
În mod asemănător, Einstein a înţeles că, în pofida sutelor de ani de 
confirmări experimentale, teoria specială a relativității conducea la 
concluzia că exista un „defect““ subul al teoriei lui Newton și că „repa- 
rarea““ ei presupunea dezvăluirea întregii şi adevăratei naturi a gravitației. 

În 1907, în timp ce medita la aceste probleme la masa lui de lucru 
de la biroul de brevete şi invenții din Berna, lui Einstein i-a venit ideea 
principală, pornind de la care, după ajustări şi reajustări, va ajunge 
la o teorie a gravitaţiei radical nouă — o viziune care nu numai că va 
umple lacunele teoriei newtoniene, ci va reformula complet perspec- 
liva asupra gravitației și, cel mai important, o va face într-o manieră 
perfect coerentă cu teoria relativității speciale. 

Descoperirea lui Einstein este relevantă pentru o întrebare care 
s-ar putea să vă fi frământat în capitolul 2. Am subliniat acolo că ne 
preocupă să înțelegem felul în care lumea apare persoanelor aflate 
în mișcare relativă cu viteză constantă. Comparând cu atenție obser- 
vaţiile unor asemenea persoane, am ajuns la concluzii spectaculoase 
privind natura spaţiului şi timpului. Dar ce se întâmplă cu persoanele 
supuse mişcării accelerate? Observațiile lor vor fi mai complicat de 
analizat decât cele ale observatorilor ce se deplasează cu viteză con- 
stantă, a căror mișcare este mai liniştită, dar ne putem întreba dacă 
există vreun mijloc de a cuprinde această complexitate pentru a aduce 
şi mişcarea accelerată în noul nostru câmp de înțelegere a spațiului 
şi timpului. 

„Cea mai fericită idee“ a lui Einstein a arătat cum se poate face 
aşa ceva. Pentru a-i înțelege viziunea, să ne imaginăm că ne aflăm în 
anul 2050, că eşti expertul şef în explozibili al FBI-ului şi că tocmai 
al fost trimis să cercetezi ceea ce pare a fi o bombă sofisticată plasată 
chiar în inima Washingtonului. După ce ajungi în grabă la locul indicat 
şi examinezi dispozitivul, cel mai cumplit coşmar al tău se confirmă: 
este vorba de o bombă nucleară cu o putere atât de mare, încât, chiar 
dacă ar fi îngropată la mare adâncime sub pământ sau scufundată în 
ocean, explozia ei ar fi devastatoare. După ce studiezi cu atenție meca- 
nismul de detonare al bombei, îţi dai seama că nu există nici o şansă 
să fie dezamorsată şi, în plus, observi că e prevăzută cu un nou tip 
de dispozitiv-capcană. Bomba este aşezată pe un cântar. Dacă valoarea 
indicată de scara cântarului se modifică cu mai mult de 50%, bomba 
va fi detonată. Cronometrul ataşat bombei arată că a mai rămas o săptă- 
mână până la explozie. Soarta a milioane de oameni se află în mâinile 
tale — ce faci? 

După ce ai înţeles că nu există nici un loc sigur pe sau în Pământ 
pentru a detona dispozitivul, se pare că ai o singură soluție: trebuie 
să lansezi dispozitivul departe, în spaţiul cosmic, unde explozia lui 

nu va produce nici o pagubă. Prezinţi această idee la una din întâlni- 
rile echipei FBI şi aproape imediat planul tău este respins de un tânăr 
asistent. „Există o problemă serioasă cu planul tău“, spune tânărul 
asistent Isaac. „Când dispozitivul se va îndepărta de Pământ, greutatea 
lui va scădea datonită diminuării atracției gravitaționale a Pământului. 
Asta înseamnă că valoarea indicată de scara cântarului va scădea, pro- 
vocând explozia cu mult înainte de a ajunge la o distanţă sigură în 
spaţiu.“ Înainte de a avea timp să te pândeşti la această critică, un alt 
tânăr asistent, pe nume Albert, sare de pe scaun: „De fapt, dacă mă 
gândesc bine, mai este o problemă“, spune el. „Această problemă e 
la fel de importantă ca şi cea a lui Isaac, dar ceva mai subtilă, aşa că 
te rog să urmăreşti atent explicația mea.“* Cum ai vrea să te mai gân- 
deşti o clipă la obiecţia adusă de Isaac, încerci să-l reduci la tăcere 
pe Albert, dar, ca de obicei, când începe să vorbească, e de neoprit. 

„Pentru a lansa dispozitivul în spatiul cosmic, va trebui să-l mon- 
tăm pe o rachetă. Când racheta accelerează în sus pentru a ajunge 
în spațiul cosmic, valoarea indicată de scara cântarului va creşte, având 
din nou ca rezultat detonarea prematură a dispozitivului. Partea 
inferioară a bombei — care e așezată pe cântar — va împinge mai tare 
cântarul decât atunci când dispozitivul e în repaus, la fel cum spatele 
tău este presat în spătarul scaunului maşinii atunci când accelerezi. 
Bomba va împinge cântarul la fel cum spatele tău împinge pemele 
scaunului maşinii. Când cântarul e împins, valoarea indicată de scară 
creşte — iar aceasta va avea ca rezultat detonarea bombei dacă se atinge 
o creştere mai mare de 50%. 

Îi mulțumești lui Albert pentru observaţie, dar nu ai ascultat atent 
explicația lui fiindcă te gândeai la remarca lui Isaac. Până la urmă spui 
cu tristeţe că oricum ajunge o singură lovitură pentru a ucide ideea, 
iar observaţia evident corectă a lui Isaac a făcut deja acest lucru. Deşi 
nu pare să existe vreo speranţă, eşti gata să primeşti noi propuneri. 
În acel moment, Albert are o revelaţie uimitoare: „Dacă mă gândesc 
mai bine“, spune el, „nu cred că ideea ta trebuie abandonată. Obser- 
vaţia lui Isaac privind scăderea gravitaţiei când dispozitivul ajunge 
în spaţiu are drept consecință faptul că scara cântarului indică o valoare 
mai mică. Observaţia mea că accelerarea în sus a rachetei face ca dis- 
pozitivul să împingă mai tare în cântar înseamnă că valoarea citită pe 
scara cântarului e mai mare. Considerându-le împreună, rezultă că, dacă 
reglăm atent acceleraţia rachetei în fiecare moment al zborului, aceste 

două efecte se pot anula reciproc! Mai precis, la începutul ascensiunii, 
când racheta simte întreaga forță gravitațională, poate accelera, dar nu 
foarte mult, aşa încât să rămânem în marja de plus-minus 50% din 
greutatea obiectului. Pe măsură ce racheta se îndepărtează de Pământ — 
deci simte tot mai slab gravitația Pământului — va trebui să creștem 
accelerarea în sus pentru a compensa efectul. Creşterea valorii indicate 
de cântar datorită accelerației poate echilibra perfect scăderea provo- 
cată de diminuarea forței de atracție gravitaționale, iar astfel putem 
face ca valoarea citită pe scara cântarului să rămână neschimbată“. 

Începi să înțelegeți propunerea lui Albert. „Cu alte cuvinte“, îi răs- 
punzi, „accelerația în sus poate compensa ori înlocui gravitația. Putem 
imita efectul gravitației printr-o mișcare accelerată corespunzătoare“. 

„Exact“, răspunde Albert. 

„Deci“, spui în continuare, „putem lansa bomba în spaţiu, iar prin 
reglarea judicioasă a accelerației rachetei ne putem asigura că valoarea 
citită pe scara cântarului rămâne neschimbată, evitând în felul acesta 
detonarea până când bomba ajunge la o distanţă sigură față de Pământ.“ 
Astfel, compensând gravitația cu mișcarea accelerată — folosind teh- 
nica spațială a secolului XXI — poţi evita dezastrul. 

Recunoaşterea faptului că gravitația şi mişcarea accelerată sunt 
profund legate este ideea-cheie pe care a avut-o Einstein în acea zi 
fericită, în biroul de brevete şi invenţii din Bema. Deşi povestea 
bombei scoate în evidenţă esenţa ideii sale, merită s-o reformulăm 
într-un cadru mai apropiat de cel din capitolului 2. În acest scop, să 
ne aducem aminte că, dacă ne aflăm într-un compartiment de tren 
complet izolat şi fără ferestre, care nu accelerează, nu avem nici o 
modalitate de a determina viteza acestuia. Compartimentul va arăta 
la fel, iar orice experimente am face, rezultatele ar fi aceleași, indiferent 
de viteza cu care ne-am deplasa. Fără existenţa unor repere exteri- 
oare pentru comparaţie, nu există nici un mijloc de a asocia o viteză 
cu starea noastră de mişcare. Pe de altă parte, dacă accelerăm, atunci 
chiar şi cu percepțiile noastre limitate la compartimentul sigilat, vom 
simţi o forță acționând asupra corpului nostru. De exemplu, dacă sca- 
unul pe care stai, aflat cu faţa în direcţia de mers, este fixat de podea, 
iar compartimentul este accelerat înainte, vei simţi forța scaunului 
apăsându-te în spate, la fel ca în maşina pomenită de Albert. În mod 
asemănător, dacă compartimentul va fi accelerat în sus, vei simţi forța 
podelei împingându-ți picioarele. Ce a descoperit Einstein a fost 

că, aflându-ne în interiorul compartimentului, nu vom fi în stare 
să deosebim aceste mişcări acelerate de cele în care nu există acce- 
leraţie, dar există gravitație: când mărimile lor sunt reglate corespun- 
zător, forţa pe care o simţi provocată de un câmp gravitațional şi 
cea provocată de o mişcare accelerată sunt imposibil de distins. 
Dacă podeaua compartimentului e paralelă cu suprafaţa pământului, 
vom simți forța familiară cu care podeaua apasă asupra picioarelor 
noastre, la fel ca în cazul scenariului cu accelerarea în sus; este 
vorba de aceeaşi echivalență pe care a exploatat-o Albert pentru 
lansarea bombei teroriste în spațiu. Dacă compartimentul este așezat 
vertical în sus, vom simţi în spate forţa scaunului (împiedicân- 
du-ne să cădem), la fel ca atunci când trenul era accelerat orizontal. 
Einstein a numit această indiscernabilitate dintre mișcarea accele- 
rată şi gravitație principiul echivalenţei. El joacă un rol central în 
teoria generală a relativităţii. !? 

Această prezentare ne arată că relativitatea generală desăvârşeşte 
demersul relativităţii speciale. În teoria specială a relativităţii, princi- 
piul relativității proclamă democraţia în rândul punctelor de vedere: 
legile fizicii apar identice tuturor observatorilor aflaţi în mişcare cu 
viteză constantă. Dar aceasta e o democraţie limitată, pentru că exclude 
un număr enorm de alte puncte de vedere — cele ale indivizilor acce- 
lerați. Ideea lui Einstein din 1907 ne arată cum putem îmbrăţișa toate 
punctele de vedere — mişcare uniformă şi mișcare accelerată — într-un 
cadru egalitar. Atât timp cât nu există nici o diferenţă între punctul 
de vedere al unui observator accelerat, fără câmp gravitațional, și un 
punct de vedere al unui observator fără accelerație, dar cu câmp gra- 
vitațional, putem adopta ultima perspectivă şi declara că toți obser- 
vatorii, indiferent de starea lor de mișcare, pot susține că sunt staționari 
și că „restul lumii se mișcă pe lângă ei “, atât timp cât includ un câmp 
gravitațional corespunzător în descrierea mediului care îi înconjoară. 
În sensul acesta, prin includerea gravitaţiei, relativitatea generală 
ne asigură că toate punctele de vedere posibile se află pe picior de ega- 
litate. (După cum vom vedea mai Jos, asta înseamnă că diferenţele 
bazate pe mişcarea accelerată dintre observatorii din capitolul 2 — 
ca atunci când George a început s-o urmărească pe Gracie pornin- 
du-şi propulsorul, iar în felul acesta a ajuns să îmbătrânească mai puţin 
decât ea — admit o descriere similară fără accelerație, dar incluzând 
gravitația.) 

Această legătură profundă între gravitație şi mişcarea accelerată 
este, fără îndoială, o realizare remarcabilă, însă de ce oare l-a bucurat 
atât de mult pe Einstein? Motivul, simplu spus, este că gravitația e 
misterioasă. Ea e marea forță omniprezentă în viaţa cosmosului, dar 
în acelaşi timp e insesizabilă şi eterică. Pe de altă parte, mişcarea 
accelerată, deşi ceva mai complicată decât mişcarea uniformă, este 
concretă și tangibilă. Prin descoperirea legăturii fundamentale dintre 
cele două, Einstein şi-a dat seama că putea folosi felul său de a înţe- 
lege mișcarea pentru a ajunge la o înţelegere similară a gravitaţiei. 
Punerea în practică a acestei strategii nu a fost o sarcină uşoară nici 
măcar pentru geniul lui Einstein, dar până la urmă această abordare 
a dat roade sub forma relativităţii generale. Pentru a ajunge la acest 
obiectiv, Einstein a trebuit să găsească o a doua legătură în lanţul 
ce unifică gravitația şi mişcarea accelerată: curbarea spațiului şi tim- 
pului, asupra căreia ne vom apleca acum. i 


Acceleraţia şi deformarea spaţiului şi timpului 


Einstein a lucrat la problema înțelegerii gravitaţiei cu o intensitate 
extraordinară, aproape obsesivă. La vreo cinci ani de la revelația avută 
în biroul de brevete și invenţii din Berna, el îi scria fizicianului Amold 
Sommerfeld: „Acum lucrez numai la problema gravitației [...] Un 
lucru e sigur — niciodată în viață nu m-am consumat atât [...] În com- 
paraţie cu problema asta, teoria inițială (specială) a relativităţii e o 
joacă de copil.“!4 

Einstein pare să fi făcut următoarea sa descoperire-cheie, o conse- 
cință firească şi totuși subtilă a aplicării relativității speciale la legătura 
dintre gravitație şi mişcarea accelerată, în 1912. Pentru a înţelege acest 
pas în raționamentul lui Einstein, cel mai bine e să ne concentrăm, 
aşa cum a făcut-o şi el, asupra unui exemplu particular de mișcare acce- 
lerată.!5 Să ne aducem aminte că un obiect e accelerat dacă viteza 
sau direcţia mișcării sale se schimbă. Pentru simplificare, ne vom axa 
pe mișcarea accelerată în care doar direcția mişcării obiectului se 
schimbă, în timp ce valoarea vitezei lui rămâne constantă. Mai precis, 
să considerăm mişcarea pe un cerc, ca în cazul curselor Tomada din 
parcurile de distracții. Dacă încă nu v-aţi încercat robusteţea constituţiei 

într-o cursă Tomada, am să vă explic despre ce e vorba. Stai cu spatele 
pe partea interioară a unei structuri circulare de plexiglas care se 
învârte cu viteză foarte mare. Aşa cum se întâmplă cu orice mișcare 
accelerată, simți această mișcare — îți simţi corpul tras radial către 
exteriorul cercului și îți simţi spatele împins spre peretele de plexiglas, 
menținându-ți astfel mişcarea pe un cerc. (De fapt, deși nu este relevant 
pentru prezenta discuție, mișcarea de rotaţie îți fixează corpul de 
peretele de plexiglas cu o forță atât de mare, încât, atunci când pragul 
pe care stăteai e retras, nu aluneci jos.) Dacă mișcarea e lipsită de 
zdruncinături şi închizi ochii, presiunea pe care o simţi în spate — ca 
sprijinul unui pat — poate face să te simți aproape ca şi cum ai sta 
întins la orizontală. Acel „aproape“ vine din faptul că simți încă gra- 
vitația „verticală“ obişnuită, astfel încât creierul tău nu poate fi complet 
păcălit. Dar dacă te-ai afla în această Tomada în spațiul cosmic şi 
te-ai învârti cu o viteză corespunzătoare, te-ai simţi ca şi cum ai sta 
întins într-un pat obișnuit pe Pământ. Mai mult, dacă te-ai „ridica“ 
şi ai merge de-a lungul interiorului peretelui rotitor de plexiglas, picioa- 
rele tale ar apăsa pe el aşa cum apasă pe podea când eşti pe Pământ. 
De fapt, stațiile spaţiale sunt proiectate să se învârtă în acest mod 
pentru a crea senzaţia artificială de gravitație în spaţiu. 

După ce am folosit mişcarea accelerată din Tomada rotativă pentru 
a imita gravitația, putem să-l urmăm pe Einstein pentru a vedea cum 
îi apar spațiul și timpul cuiva care se roteşte. Raționamentul lui, adaptat 
situației noastre, a fost următorul: noi, observatorii staționari, putem 
măsura cu uşurinţă circumferința, și raza peretelui circular rotitor. De 
exemplu, pentru a măsura circumferința, putem folosi o riglă pe care 
o aşezăm în modrepetat — cap-coadă, cap-coadă — de-a lungul circum- 
ferinţei rotative; pentru rază folosim aceeaşi metodă, măsurând axul 
central, de-a lungul razei, până la peretele circular rotitor. Aşa cum 
ştim din geometria elementară, găsim că raportul lor este de două ori 
numărul pi — aproximativ 6,28 — ca pentru orice cerc desenat pe o 
coală de hârtie plată. Dar cum apar lucrurile din perspectiva cuiva 
care se află în interiorul peretelui circular rotitor? 

Pentru a găsi răspunsul, îi rugăm pe Slim şi Jim, care se amuză 
învârtindu-se în Tornada, să facă nişte măsurători pentru noi. Îi arun- 
căm una din rigle lui Slim, care începe să măsoare circumferința cer- 
cului, şi alta lui Jim, care începe să măsoare raza. Pentru a înţelege 

Figura 3.1. Rigla lui Slim este contractată deoarece e îndreptată de-a lungul 
direcției de mişcare. Rigla lui Jim este aşezată în lungul spiței radiale, perpen- 
dicular pe direcţia de mişcare, deci lungimea ei nu e contractată. 


mai bine ce se întâmplă, să privim de sus, ca în figura 3.1. Săgeata 
din figură indică direcția instantanee a mișcării fiecărui punct. Când 
Slim începe să măsoare circumferința, observăm imediat că el va obține 
un rezultat diferit de al nostru. Când aşază rigla de-a lungul circum- 
ferinţei, observăm că lungimea riglei este scurtată. Cauza este con- 
tracția Lorentz prezentată în capitolul 2, în care lungimea unui obiect 
scade de-a lungul direcţiei sale de mișcare. O linie mai scurtă înseamnă 
că va trebui s-o aşeze — cap-coadă — de mai multe ori pentru a parcurge 
întreaga circumferință. Cum el consideră în continuare că rigla are 
lungimea de un picior (neexistând mişcare relativă între Slim şi rigla 
sa, el percepe lungimea ei ca fiind cea obişnuită de un picior), Slim va 
măsura o circumferință mai mare decât cea măsurată de noi. (Dacă vi 
se pare paradoxal, nota 5 de la sfârșitul cărții vă poate ajuta.) 

Ce se întâmplă cu raza? Jim foloseşte aceeaşi metodă pentru a 
păsi raza rotativei şi observăm că va obține același rezultat ca noi. 
Motivul este acela că rigla nu e îndreptată de-a lungul direcției instan- 
tanee de mișcare a peretelui circular rotativ (ca atunci când măsurăm 
circumferința). Ea face un unghi de nouăzeci de grade cu direcția de 
mişcare, deci nu e contractată în lungime. Jim va găsi deci aceeaşi 
lungime a razei ca noi. 

Dar când Slim şi Jim calculează raportul dintre circumferința şi 
raza cilindrului rotitor, ei vor obţine un număr care este mai mare 
decât rezultatul nostru de doi pi, circumferința fiind mai lungă, dar 
raza rămânând aceeaşi. Ciudat. Cum e posibil ca ceva de forma unui 
cerc să contrazică descoperirea făcută de grecii antici conform căreia 
pentru orice cerc acest raport are exact valoarea doi pi? 

lată explicaţia lui Einstein. Vechile rezultate obținute de greci sunt 
adevărate pentru cercuri desenate pe o suprafață plată. Dar ceea ce 
se întâmplă cu oglinzile deformate sau curbate din parcurile de distracții 
care distorsionează relațiile dintre dimensiunile spaţiale ale imaginii 
tale reflectate se întâmplă şi cu un cerc trasat pe o suprafață deformată 
sau curbată; relațiile spațiale obișnuite vor fi distorsionate şi în cazul 
lui: raportul dintre circumferință şi rază nu va fi în general de două 
ori pl. 

De exemplu, figura 3.2 compară trei cercuri ale căror raze sunt 
identice. Observăm că circumferințele lor nu au aceeași lungime. Cir- 
cumferinţa cercului din (b), desenată pe suprafaţa curbată a unei sfere, 
e mai mică decât circumferința cercului desenat pe suprafaţa plată 
în (a), deşi ele au aceeaşi rază. Natură curbată a suprafeţei sferei face 
ca liniile radiale ale cercului să conveargă uşor, la capete, unele către 
altele, având ca rezultat o uşoară scădere a circumferinței cercului. 
Circumferința cercului din (Cc), care este desenat tot pe o suprafață 
curbată — în formă de şa — este mai mare decât cea desenată pe 
suprafaţa plată. Natură curbată a suprafeţei şeii face ca liniile radiale 
ale cercului să se depărteze uşor unele de altele, având ca rezultat o 
uşoară creştere a circumferinței cercului. Aceste observaţii duc la con- 
cluzia că raportul dintre circumferința şi raza cercului din (b) va fi 
mai mic decât de două ori pi, în timp ce acelaşi raport va fi mai mare 
decât de două ori pi în (c). Dar această abatere de la valoarea de doi 
pi, în special valoarea mai mare găsită în (C), este exact ce am găsit 
noi pentru cilindrul rotativ Tornada. Asta l-a determinat pe Einstein 
să propună ideea curbării spaţiului ca explicaţie a violării geometriei 
„normale“ euclidiene. Geometria în plan, descoperită de greci şi pre- 
dată copiilor în şcoli de mii de ani, pur şi simplu nu se poate aplica 
unei persoane aflate într-un cilindrul rotativ. Ea e înlocuită de o genera- 
lizare în spaţiu curbat ca aceea prezentată schematic în figura 3.2 (c).1!6 

Astfel, Einstein a înțeles că relațiile spațiale familiare codificate 
de greci, relații valabile pentru figurile din plan, cum ar fi un cerc 

Figura 3.2. Un cerc desenat pe o sferă (b) are o circumferință mai mică decât 
un cerc desenat pe o suprafață plată (a), în timp ce un cerc desenat pe suprafaţa 
şeii (C), are o circumferință mai mare. Toate cercurile au aceeaşi rază. 


pe o masă plată, nu sunt valabile din perspectiva unui observator 
accelerat. Evident, noi am avut în vedere un tip particular de mișcare 
accelerată, dar Einstein a demonstrat că un rezultat similar — curbarea 
spaţiului — se obține în toate cazurile de mișcare accelerată. 

De fapt, mișcarea accelerată nu are ca rezultat doar curbarea spa- 
țiului, ci produce şi o curbare analogă a timpului. (Einstein şi-a îndrep- 
tat atenția mai întâi asupra curbării timpului, iar abia apoi a înţeles 
importanţa curbării spațiului.!7) Dar nu trebuie să ne surprindă faptul 
că şi timpul e afectat, din moment ce am văzut deja în capitolul 2 că 
relativitatea specială impune fuziunea dintre spațiu şi timp. Această 
fuziune a fost exprimată într-un limbaj inspirat de Minkowski, care 
în timpul unei prelegeri asupra relativității speciale, în 1908, a spus: 
„De acum înainte spaţiul şi timpul luate separat devin umbre, iar numai 
o anumită uniune dintre cele două îşi poate păstra independenţa.“!8 
Într-o exprimare mai puţin poetică, dar la fel de imprecisă, prin împle- 
tirea spaţiului şi timpului într-o structură unificată spaţio-temporală, 
relativitatea specială proclamă că „ce este adevărat despre spaţiu este 
adevărat şi despre timp“. Această afirmație conduce însă la o întrebare: 
ne putem imagina că spațiul deformat are o formă curbată, dar cum să 
ne imaginăm deformarea timpului? 

Pentru a întrezări răspunsul, să ne folosim din nou de Slim și Jim 
care se află în Tornada şi să-i rugăm să facă următorul experiment. 
Slim va sta cu spatele lipit de peretele rotativei, în timp ce Jim se va 
târî uşor spre el pe platformă pornind din centrul cilindrului. La fiecare 
câţiva paşi Jim se va opri, iar cei doi frați vor compara timpul arătat 
de ceasul fiecăruia. Ce vor descoperi? Din perspectiva noastră sta- 
ționară, privind scena de sus, putem anticipa răspunsul: ceasurile lor 
nu vor fi în concordanţă. Ajungem la această concluzie dându-ne 

seama că Slim şi Jim se deplasează cu viteze diferite — pe o platformă 
rotitoare, cu cât eşti mai departe de centrul cercului, cu atât trebuie 
să te deplasezi mai mult pentru a face o rotaţie completă; prin urmare, 
te deplasezi mai repede. Dar, din punctul de vedere al relativității 
speciale, cu cât mergi mai repede, cu atât ceasul tău ticăie mai încet, 
deci ne dăm seama că ceasul lui Slim va ticăi mai încet decât al lui 
Jim. Mai mult, Slim şi Jim vor descoperi că, pe măsură ce Jim se 
apropie de Slim, ritmul cu care ticăie ceasului lui Jim va încetini, 
apropiindu-se de ritmul ceasului lui Slim. Asta reflectă faptul că, pe 
măsură ce Jim se îndepărtează de axul de rotaţie, viteza lui pe cerc 
va creşte, apropiindu-se de cea a lui Slim. 

Tragem de aici concluzia că pentru observatorii dintr-un cilindru 
rotativ, aşa cum sunt Slim şi Jim, ritmul trecerii timpului depinde de 
poziţia lor exactă — în acest caz, de distanţa lor până la centrul cilin- 
drului. Aceasta este o ilustrare a ceea ce înseamnă deformarea tim- 
pului: timpul este deformat dacă ritmul scurgerii lui diferă de la un 
loc la altul. Şi, fapt deosebit de important pentru discuţia de față, Jim 
va mai observa ceva în timp ce se târăşte de-a lungul platformei. El 
va simţi o împingere spre exterior din ce în ce mai mare pentru că nu 
numai viteza înregistrează o creștere, dar şi accelerația creşte pe măsură 
ce se îndepărtează de centrul cercului. Vedem deci că, în Tornada, acce- 
leraţii mai mari corespund unor ceasuri mai lente — adică la accelerații 
mai mari deformarea timpului este mai puternică. 

Aceste observaţii l-au condus pe Einstein spre pasul decisiv. Cum 
el arătase deja că gravitația şi mişcarea accelerată nu pot fi efectiv 
deosebite, iar acum demonstrase că mişcare accelerată este asociată 
cu deformarea spaţiului şi timpului, a făcut următoarea presupunere 
cu privire la conținutul „cutiei negre“ a gravitaţiei — mecanismul prin 
care aceasta acționează. Gravitația, după Einstein, este deformarea 
spațiului şi timpului. Să vedem ce înseamnă asta. 


Bazele relativităţii generale 


Pentru a înțelege mai bine această nouă perspectivă asupra gravitaţiei, 
să considerăm situația tipică a unei planete, cum ar fi Pământul, care 
se roteşte în jurul unei stele, cum ar fi Soarele. Conform gravitației 
newtoniene, Soarele menţine Pământul pe orbită cu ajutorul unei 

„lunii“ gravitaționale neidentificate care ajunge instantaneu, străbă- 
lând mari distanţe prin spațiu, la Pământ şi îl „agaţă“ (iar, în mod ase- 
mănător, Pământul „agaţă“ Soarele). Einstein a oferit o nouă explicație 
pentru ceea ce se întâmplă. În prezentarea abordării lui Einstein ne 
va fi de folos un model vizual concret al spaţiu-timpului cu care să 
putem opera mai uşor. Astfel, vom simplifica lucrurile în două privinţe. 
Mai întâi, pentru moment, vom ignora timpul şi ne vom concentra 
atenţia doar asupra unui model vizual al spaţiului. Vom readuce mai 
târziu timpul în discuția noastră. Apoi, pentru a putea desena și folosi 
imaginile pe paginile acestei cărţi, vom face destul de des apel la un 
analog bidimensional al spațiului tridimensional. Majoritatea conclu- 
ziilor pe care le vom trage pe baza acestui model cu o dimensiune 
în minus sunt direct aplicabile la scenariul fizic tridimensional, deci 
modelul mai simplu oferă o metodă pedagogică eficientă. 

În figura 3.3 folosim aceste simplificări pentru a avea un model 
bidimensional al unei regiuni spaţiale din universul nostru. Structura 
de gnilă oferă un mijloc convenabil de precizare a poziției, la fel cum 
tolosind reţeaua de străzi putem specifica un anume loc într-un oraș. 
Bineînţeles că într-un oraș adresa se dă prin precizarea poziției în rețeaua 
bidimensională a străzilor şi, de asemenea, prin precizarea poziţiei 
pe verticală, adică numărul etajului. Este vorba deci de ultima infor- 
maţie, poziţia în a treia dimensiune spațială, pe care analogia noastră 
bidimensională o suprimă în vederea obținerii clarităţii vizuale. 

În absenţa oricărei materii sau energii, Einstein a considerat că spa- 
țiul ar fi plat. Conform modelului nostru bidimensional, asta înseamnă 


Figura 3.3. O reprezentare schematică a spaţiului plat. 


86 UNIVERSUL ELEGANT 


că „forma“ spaţiului ar trebui să fie asemeni suprafeţei unei mese 
netede, aşa cum apare în figura 3.3. Aceasta e imaginea pe care am 
avut-o despre universul nostru spaţial timp de mii de ani. Dar ce se 
întâmplă cu spațiul dacă este prezent un obiect masiv precum Soarele? 
Înainte de Einstein răspunsul era nimic; se credea că spaţiul (şi timpul) 
oferă doar un fundal inert — scena pe care se jucau evenimentele uni- 
versului. Raționamentele lui Einstein, pe care le-am urmărit deja, con- 
duc însă la o concluzie diferită. 

Un corp masiv cum e Soarele, și de fapt orice corp, exercită o 
forță gravitaţională asupra celorlalte obiecte. În exemplul cu bomba 
teroristă am văzut că nu se poate face o distincţie între forţele gravi- 
taționale şi mişcarea accelerată. Din exemplul cu platforma rotitoare 
Tomada am aflat că o descriere matematică a mișcării accelerate 
necesită relaţiile unui spaţiu curbat. Aceste legături dintre gravitație, 
mișcarea accelerată şi spaţiul curbat l-au condus pe Einstein la con- 
cluzia remarcabilă că prezenţa unei mase, așa cum e Soarele, face ca 
textura spaţiului din jurul ei să se deformeze ca în figura 3.4. O ana- 
logie folositoare şi des întrebuințată este aceea dintre deformarea unei 
membrane de cauciuc atunci când este plasată o bilă de popice pe ea 
şi deformarea texturii spațiale datorată prezenţei unui obiect masiv pre- 
cum Soarele. Conform acestei propuneri radicale, spațiul nu mai este 
doar un cadru pasiv în care se desfăşoară evenimentele universului; 
forma spațiului se schimbă, răspunzând obiectelor prezente. 

Această deformare, la rândul ei, afectează obiectele ce se mişcă în 
vecinătatea Soarelui, ele trebuind să traverseze acum textura spaţială 


Figura 3.4. Un obiect masiv, de pildă Soarele, produce deformarea texturii spa- 
țiale, asemănător cazului unei bile de popice plasate pe o membrană de cauciuc. 

deformată. Folosindu-ne de analogia bilei de popice plasate pe mem- 
brană, dacă plasăm un mic rulment pe membrană și îi dăm drumul 
cu o anumită viteză iniţială, drumul pe care îl va urma depinde de 
prezenţa sau absenţa bilei de popice din centru. Dacă bila e absentă, 
membrana de cauciuc va fi plată şi rulmentul se va deplasa în linie 
dreaptă. Dacă bila e prezentă, şi deci deformează membrana, rulmentul 
se va deplasa de-a lungul unui drum curbat. De fapt, dacă ignorăm 
frecarea şi dacă dăm drumul rulmentului cu o viteză inițială potrivită 
în direcția potrivită, el va continua să se mişte pe o traiectorie recursivă 
în jurul bilei de popice — adică va „intra pe orbită“. Însuși limbajul folosit 
aici anticipează analogia cu gravitația. 

Soarele, ca şi bila de popice, deformează textura spațiului din jurul 
lui, iar mişcarea Pământului, ca aceea a rulmentului, este determi- 
nată de forma distorsiunii. Pământul, ca şi rulmentul, se va mişca 
pe orbită în jurul Soarelui dacă viteza lui are val6area și orienta- 
rea potrivite. Acest efect asupra mișcării Pământului este ceea ce 
am numi în mod normal influenţa gravitațională a Soarelui şi este 
ilustrat în figura 3.5. Diferența acum este aceea că, spre deosebire 
de Newton, Einstein a identificat mecanismul prin care se transmite 
gravitația: deformarea spațiului. Din punctul de vedere al lui Einstein, 
„funia“ gravitațională care menţine Pământul pe orbită nu este vreo 
acțiune instantanee şi misterioasă a Soarelui; ea este, de fapt, defor- 
marea texturii spațiale datorată prezenţei Soarelui. 


Figura 3.5. Pământul este menţinut pe orbită în jurul Soarelui pentru că se ros- 
togoleşte de-a lungul unei văi din textura spaţiului deformat. Intr-un limbaj mai 
precis, urmează „traiectoria de minimă rezistență“ în regiunea deformată din jurul 
Soarelui. 

Figura ne permite să înțelegem cele două caracteristici esențiale 
ale gravitaţiei într-un nou mod. Mai întâi, cu cât e mai masivă bila 
de popice, cu atât va fi mai mare şi deformarea provocată de ea 
în membrana de cauciuc; în mod asemănător, în descrierea dată de 
Einstein gravitației, cu cât obiectul e mai masiv, cu atât va fi mai mare 
şi deformarea provocată de el în spaţiul înconjurător. Asta înseamnă 
că, cu cât obiectul e mai masiv, cu atât va fi mai mare influenţa gravi- 
tațională pe care o exercită el asupra altor corpuri, în perfect acord 
cu experienţa noastră. În al doilea rând, aşa cum deformarea mem- 
branei de cauciuc datorată bilei de popice devine mai mică pe măsură 
ce ne îndepărtăm de ea, la fel şi deformarea spaţiului datorată unui 
corp masiv, cum este Soarele, scade cu creșterea distanţei faţă de el. 
Aceasta, din nou, esteîn concordanţă cu ceea ce ştim despre gravitație, 
a cărei influenţă slăbeşte cu creşterea distanţei dintre obiecte. 

Un aspect important ce trebuie observat este acela că şi rulmentul 
la rândul lui deformează membrana de cauciuc, dar această defor- 
maţie este mult mai mică. În mod asemănător, Pământul, fiind la 
rândul lui un corp masiv, deformează textura spaţiului, chiar dacă 
mult mai puţin decât Soarele. În limbajul relativităţii generale, aceasta 
e modalitatea prin care Pământul menţine Luna pe orbită şi, de ase- 
menea, ne ţine pe fiecare dintre noi la suprafața sa. Când un parașu- 
tist plonjează spre Pământ, el va aluneca de-a lungul unei depresiuni 
din textura spaţiului produsă de masa Pământului. În plus, fiecare 
dintre noi — ca orice alt obiect masiv — deformează textura spațiului 
din imediata vecinătate, dar masa relativ mică a unui corp uman face 
ca această deformare să fie infimă. 

Deci, în esenţă, Einstein a fost în acord cu afirmația lui Newton că 
„gravitația trebuie să fie produsă de un agent“ şi a acceptat provocarea 
acestuia care lăsa stabilirea identității agentului „la latitudinea citi- 
torilor““. În conformitate cu cele demonstrate de Einstein, agentul gravi- 
tației este textura cosmosului. 


Câteva obiecții 


Analogia cu membrana de cauciuc şi bila de popice este prețioasă pentru 
că ne oferă o imagine vizuală prin care putem înţelege ce înseamnă 

o deformare în textura spațială a universului. Fizicienii folosesc 
adeseori această imagine şi alte analogii similare pentru a-şi călăuzi 
propria intuiție privind gravitația şi curbarea spațiului. Dar, în ciuda 
utilității ei, analogia nu este perfectă, şi pentru lămurire vă supun aten- 
iei unele dintre neajunsurile ei. 

În primul rând, când Soarele face ca textura spațiului din jur să 
se deformeze, aceasta nu se produce în urma „tragerii lui în jos“ dato- 
rată gravitaţiei, ca în cazul bilei de popice care deformează mem- 
brana de cauciuc pentru că este atrasă spre Pământ de gravitație. În 
cazul Soarelui nu există nici un alt obiect care „să-l atragă“. În schimb, 
Einstein ne-a învăţat că deformarea spațiului este gravitație. Simpla 
prezenţă a unui obiect masiv face ca spaţiul să reacționeze deformân- 
du-se. La fel, Pământul nu este ținut pe orbită din cauza forţei gravi- 
taționale exercitate de un obiect extern, care îl ghidează de-a lungul 
văilor din spațiul înconjurător deformat, aşa cum se întâmplă în cazul 
rulmentului aflat pe membrana de cauciuc deformată. Einstein ne-a 
demonstrat că obiectele se mişcă prin spaţiu (prin spațiu-timp, mai 
precis) de-a lungul celor mai scurte traiectorii posibile — traiectoriile 
„cele mai uşoare“ sau traiectoriile „de minimă rezistență“. Dacă spațiul 
este deformat, asemenea traiectorii vor fi curbate. Astfel, deși modelul 
membranei de cauciuc şi al bilei de popice ne oferă o analogie vizuală 
bună asupra modului în care un obiect precum Soarele deformează 
spațiul din jurul său şi prin asta influențează mișcarea altor corpuri, 
mecanismul fizic prin care apar aceste distorsiuni este total diferit în 
cele două cazuri. Primul caz apelează la intuiţia noastră privind gravitația 


Figura 3.6 O mostră a spaţiului tridimensional deformat din jurul Soarelui. 

în cadru tradițional, newtonian, în timp ce al doilea reprezintă o refor- 
mulare a gravitației în termenii spaţiului curbat. 

Un al doilea neajuns al analogiei pomeşte de la bidimensionalitatea 
membranei de cauciuc. În realitate, deşi este mai greu de vizualizat, 
Soarele (Și toate celelalte obiecte masive) deformează spaţiul tridimen- 
sional din jurul lui. Figura 3.6 este o încercare aproximativă de a repre- 
zenta acest fapt, întreg spațiul din jurul Soarelui — „dedesupt“, „lateral“ 
şi „deasupra“ — este supus aceluiași tip de distorsiune, iar figura 3.6 
prezintă schematic o mostră parțială. Un corp precum Pământul se 
deplasează prin spaţiul tridimensional deformat datorită prezenţei 
Soarelui. S-ar putea să intrige această figură — de ce Pământul nu se 
izbeşte de partea verticală a spaţiului curbat din imagine? Să ținem 
minte totuşi că spaţiul, spre deosebire de membrana de cauciuc, nu 
este o barieră solidă. Grilele deformate din imagine sunt doar nişte 
felu subțiri din spaţiul tridimensional curbat, în care tu, Pământul şi 
toate celelalte lucruri sunt complet scufundate şi se mişcă liber. Ţi-ai 
putea închipui că acest lucru complică problema: de ce nu simţim spa- 
țiul dacă suntem scufundați în textura lui? De fapt, îl simțim. Sim- 
țim gravitația, iar spațiul este mediul prin care forța gravitațională e 
transmisă. După cum spunea eminentul fizician John Wheeler despre 
gravitație, „masa îi spune spaţiului cum să se curbeze, spațiul îi spune 
masei cum să se mişte“!”. 

Unal treilea neajuns al analogiei este faptul că am suprimat dimen- 
siunea temporală. Am făcut-o pentru claritate vizuală, deoarece, în 
ciuda propunerii relativității speciale de a privi dimensiunea tempo- 
rară ca pe oricare din celelalte trei dimensiuni spațiale familiare nouă, 
este mult mai greu să „vedem“ timpul. Dar, așa cum ilustrează exem- 
plul platformei rotitoare Tomada, accelerația — deci şi gravitația — defor- 
mează atât spațiul, cât și timpul. (De fapt ecuaţiile relativității generale 
ne arată că în cazul unui corp cu o mișcare relativ lentă, ca Pământul 
rotindu-se în jurul unei stele obișnuite cum e Soarele, deformarea tim- 
pului are un impact mult mai mare asupra mișcării lui decât defor- 
marea spaţiului.) Vom reveni la discuţia privind deformarea timpului 
după secţiunea următoare. 

Dacă avem în vedere aceste trei obiecţii, putem accepta imaginea 
spațiului deformat oferită de bila de popice pe membrana de cauciuc 
ca rezumând intuitiv noua viziune a lui Einstein asupra gravitaţiei. 

Rezolvarea contradicţiei 


Prin introducerea spațiului şi timpului ca jucători activi, Einstein a 
oferit o imagine conceptuală clară asupra modului cum acționează 
pravitaţia. Întrebarea principală este totuşi dacă această reformulare 
a forțelor gravitaționale rezolvă contradicţia dintre relativitatea spe- 
cială şi teoria gravitației newtoniene. Răspunsul este da. Din nou, ana- 
logia cu membrana de cauciuc ne dă ideea de bază. Să ne imaginăm 
că avem un rulment care se rostogolește în linie dreaptă pe o membrană 
plană, în absenţa bilei de popice. Când plasăm bila pe membrană, 
mișcarea rulmentului va fi afectată, dar nu instantaneu. Dacă am filma 
ce se întâmplă şi apoi am revedea filmul cu încetinitorul, am observa 
că perturbaţia datorată apariției bilei de popice se transmite ca undele 
pe suprafața unui lac şi ajunge în cele din urmă şi la rulment. După 
un timp scurt, oscilaţiile tranzitorii de-a lungul suprafeţei de cauciuc 
se vor amortiza, lăsând în urmă o membrană statică deformată. 
Acelaşi lucru e valabil şi pentru textura spațiului. Când nu este 
prezentă nici o masă, spaţiul e plat şi un obiect mic poate sta liniştit 
în repaus sau se poate deplasa cu viteză constantă. Dacă o masă mare 
intră în scenă, spațiul se va deforma — dar, ca şi în cazul membranei, 
distorsiunea nu va fi instantanee. Ea se va transmite de la corpul masiv 
în toate direcțiile, ajungând în final la o formă distorsionată fixă ce 
va comunica atracţia gravitațională a noului corp. Conform analogiei 
noastre, perturbațiile membranei se deplasează de-a lungul suprafeței 
cu o viteză dictată de compoziţia materialului din care e alcătuită. În 
cadrul real al relativității generale, Einstein a putut calcula viteza cu 
care se deplasează perturbațiile în textura universului și a găsit că 
această viteză este exact viteza luminii. De aici rezultă că în exemplul 
discutat mai devreme, în care explozia Soarelui influenţează Pămân- 
tul prin schimbarea caracteristicilor interacției gravitaționale reciproce, 
influența nu va fi transmisă instantaneu. Când un obiect își schimbă 
poziţia sau când explodează, el produce o schimbare în deformarea 
texturii spaţiului care se transmite în toate direcțiile cu viteza luminii, 
rămânând astfel în acord cu limita de viteză a relativității speciale. 
Prin urmare, noi, cei de pe Pământ, am percepe vizual distrugerea 
Soarelui în acelaşi moment în care am simţi şi consecințele gravita- 
ționale ale distrugerii sale — asta s-ar întâmpla cam la 8 minute de la 

explozie. Formularea lui Einstein rezolvă deci conflictul; perturba- 
iile gravitaționale ţin pasul cu fotonii, dar nu îi depăşesc. 


Din nou despre deformarea timpului 


Ilustrații ca acelea din figurile 3.2, 3.4 şi 3.6 captează esenţa a ceea 
ce înseamnă „spaţiu curbat“. O îndoire distorsionează forma spațiului. 
Fizicienii au inventat imagini analoage pentru a încerca să sugereze 
înțelesul „deformări timpului“, dar ele sunt cu mult mai greu de înţe- 
les, aşa încât nu le vom prezenta aici. În schimb, să urmărim mai departe 
exemplul în care Slim şi Jim se află în Tomada rotitoare şi să încercăm 
să înțelegem cum se resimte deformarea timpului indusă gravitațional. 

Pentru aceasta, să ne întoarcem la George şi Gracie, care nu se mai 
află în întunericul profund al spaţiului cosmic, ci plutesc la marginea 
sistemului solar. Ei poartă încă ceasurile digitale mari, ataşate de costu- 
mele lor spaţiale, care sunt inițial sincronizate. Pentru a nu complica 
lucrurile, vom ignora efectele planetelor şi vom lua în considerare doar 
câmpul gravitațional al Soarelui. Să ne imaginăm că o navă spaţială 
care plutește lângă George şi Gracie a desfăşurat un cablu lung care 
ajunge până în vecinătatea suprafeței Soarelui. George folosește acest 
cablu pentru a cobori spre Soare. În cursul coborârii, el se opreşte 
periodic pentru a compara cu Gracie ritmul în care timpul se scurge 
pe ceasurile lor. Deformarea timpului prezisă de relativitatea gene- 
rală a lui Einstein implică faptul că ceasul lui George va merge din 
ce în ce mai încet în comparaţie cu al lui Gracie, pe măsură ce câmpul 
gravitațional în care se află devine din ce în ce mai intens. Cu alte 
cuvinte, cu cât se apropie mai mult de Soare, cu atât ceasul lui merge 
mai încet. Acesta este sensul în care gravitația deformează atât timpul, 
cât şi spaţiul. 

Observaţi că, spre deosebire de cazul din capitolul 2 în care George 
şi Gracie se aflau în spațiul cosmic vid mișcându-se cu viteză constantă 
unul față de altul, în exemplul acesta nu mai există o simetrie între 
ei. George, spre deosebire de Gracie, simte forța gravitaţională din 
ce în ce mai puternic — pe măsură ce se apropie de Soare, el trebuie 
să se țină din ce în ce mai tare de cablu pentru a evita să fie smuls. 
Ambii observatori sunt de acord că ceasul lui George rămâne în urmă. 

Aici nu există „perspective la fel de valabile“ care prin inversarea 
rolurilor să inverseze această concluzie. De fapt, aceasta este situația 
pe care am întâlnit-o în capitolul 2, când George simţea accelerația 
datorată propulsorului pornit pentru a o ajunge din urmă pe Gracie. 
Acceleraţia simțită de George a avut ca rezultat rămânerea în urmă 
a ceasului său în raport cu cel al lui Gracie. Cum noi ştim deja că sen- 
zația mişcării accelerate este aceeaşi cu cea a forței gravitaționale, 
situaţia actuală în care George se ține de cablu implică acelaşi principiu, 
şi din nou vom observa că ceasul lui George şi toate celelalte acţiuni 
ale vieţii lui au fost încetinite în comparaţie cu cele ale lui Gracie. 

Într-un câmp gravitațional ca acela de la suprafaţa unei stele tipice 
cum e Soarele, încetinirea ceasurilor este destul de mică. Dacă Gracie 
se află la un miliard de mile depărtare de Soare, iar George coboară 
până la numai câteva mile distanţă de suprafața lui, ritmul ceasului 
său va fi aproximativ 99,9998% din ritmul ceasului lui Gracie. Mai 
lent, dar nu cu mult. Dacă însă George ar cobori pe cablu până la 
suprafaţa unei stele neutronice a cărei masă, aproximativ egală cu masa 
Soarelui, este strivită de o densitate de câteva milioane de miliarde 
de ori mai mare decât cea a Soarelui, câmpul gravitațional mai mare 
ar face ca ceasul lui să ticăie cu aproximativ 76% mai rar decât ceasul 
lui Gracie. Câmpuri gravitaționale mai intense, ca acelea de la supra- 
faţa unei găuri negre (după cum vom vedea în continuare), determină 
încetinirea şi mai accentuată a curgerii timpului; câmpuii gravitaţio- 
nale mai intense produc deformări mai mari ale timpului. 


Verificarea experimentală a relativităţii generale 


Majoritatea celor care studiază relativitatea generală sunt captivați 
de eleganța ei. Prin înlocuirea modului de a privi spațiul, timpul şi 
gravitația din perspectiva teoriei reci, mecaniciste, a lui Newton, cu 
descrierea geometrică dinamică a spațiului-timp curbat, Einstein a 
înterţesut gravitația în textura fundamentală a universului. În loc să 
fie impusă ca o structură suplimentară, gravitația a devenit parte inte- 
grantă din univers la cel mai profund nivel al său. Viaţa care pulsează 
în spaţiu şi timp, permițându-le să se curbeze, să se înfăşoare şi să se 
onduleze, poartă numele comun de gravitație. 

Lăsând la o parte estetica, testul suprem al unei teorii fizice este 
capacitatea ei de a explica şi de a prezice cu exactitate fenomene fizice. 
Încă de la apariţia ei, la sfârşitul anilor 1600, şi până la începutul 
acestui secol, teoria gravitaţiei newtoniene a trecut acest test cu brio. 
Fie că a fost aplicată mingilor aruncate în sus prin aer, obiectelor lăsate 
să cadă din turnuri, cometelor care vâjâie în jurul Soarelui sau plane- 
telor care se rotesc pe orbitele lor, teoria lui Newton oferă explicaţii 
extrem de precise asupra tuturor observaţiilor, precum şi previziuni 
ce au fost verificate de nenumărate ori într-o mare diversitate de si- 
tuaţii. Așa cum am subliniat, motivul pentru care a fost pusă la îndoială 
această teorie care a repurtat atâtea succese în fața experimentelor a 
fost proprietatea ei de a transmite instantaneu forța gravitațională, în 
contradicţie cu teoria relativității speciale. 

Deşi sunt esenţiale pentru o înţelegere fundamentală a spațiului, 
timpului şi mișcării, efectele relativității speciale sunt extrem de slabe 
în această lume a vitezelor mici în care trăim. În mod asemănător, 
diferențele dintre relativitatea generală a lui Einstein — o teorie a 
gravitației compatibilă cu relativitatea specială — și teoria gravitaţiei 
newtoniene sunt de asemenea extrem de mici în majoritatea situa- 
țuilor întâlnite. E un lucru bun, dar şi un lucru rău. Este bine pentru 
că orice teorie care intenționează să înlocuiască teoria gravitației newto- 
niene ar trebui să fie în concordanţă cu ea când o aplicăm acelor situații 
în care teoria lui Newton a fost verificată experimental. Este rău pentru 
că din punct de vedere experimental e foarte greu să tranşăm în favoa- 
rea uneia din ele. Pentru a distinge între teoria lui Newton şi cea a 
lui Einstein sunt necesare măsurători extrem de precise în experimente 
foarte sensibile la diferenţele dintre cele două teorii. Dacă aruncaţi 
o minge de baseball, puteţi prezice locul unde ea va cădea folosind 
atât pravitaţia newtoniană, cât şi teoria a lui Einstein, iar răspunsurile 
vor fi diferite, dar diferenţele vor fi atât de mici, încât nu pot fi 
măsurate experimental. Era nevoie de un experiment mai ingenios, 
iar Einstein a găsit unul.?! 

Noi vedem stelele noaptea, dar bineînțeles că ele se află acolo şi 
pe timpul zilei. Nu le vedem pentru că lumina lor îndepărtată şi puncti- 
formă este covârşită de lumina emisă de Soare. În timpul unei eclipse 
solare însă, Luna obturează temporar lumina solară, iar stelele înde- 
părtate redevin vizibile. Dar prezenţa Soarelui mai are încă un efect. 
Lumina provenind de la unele stele îndepărtate trebuie să treacă prin 

apropierea Soarelui în drumul ei spre Pământ. Relativitatea generală 
a lui Einstein prezice că Soarele face ca spațiul și timpul din jurul 
său să se curbeze, iar o asemenea distorsiune va influența drumul razei 
de lumină. La urma urmei, fotonii care vin din regiuni îndepărtate 
călătoresc de-a lungul texturii universului; dacă textura este defor- 
mată, atunci şi mișcarea fotonilor va fi afectată la fel ca în cazul unui 
corp material. Devierea drumului luminii este maximă pentru acele 
raze luminoase care trec chiar pe lângă Soare în drumul lor spre Pământ. 
O eclipsă solară face cu putinţă vizualizarea unor asemenea raze de 
lumină stelară care „şterg“ în trecere Soarele, nelăsând ca ele să fie 
complet ascunse de lumina Soarelui. 

Unghiul cu care este deviată raza de lumină se poate măsura prin- 
tr-o modalitate simplă. Devierea razei de lumină a stelei duce la schim- 
barea poziţiei aparente a stelei. Această schimbare poate fi măsurată 
cu precizie prin compararea poziției aparente cu poziția adevărată a 
stelei, cunoscută din observaţiile făcute asupra ei în timpul hopţii (în 
absenţa influenţei deformatoare a Soarelui), când Pământul se află 
într-o poziție propice, aproximativ şase luni mai devreme sau mai 
târziu. În noiembrie 1915, Einstein a folosit noua teorie a gravitaţiei 
pentru a calcula unghiul sub care vor fi deviate semnalele luminoase 
ale stelelor care ating Soarele în drumul spre Pământ, iar rezultatul 
obținut a fost de 0,00049 dintr-un grad (1,75 secunde de arc; o secundă 
de arc este 1/3600 dintr-un grad). Acest unghi minuscul este egal cu 
acela subîntins de o monedă plasată vertical şi privită de la aproxi- 
mativ două mile depărtare. Detectarea unui unghi atât de mic era însă 
accesibilă tehnologiei acelor vremuri. La îndemnurile lui Sir Frank 
Dyson, directorul observatorului din Greenwich, Sir Arthur Eddington, 
astronom de renume şi secretar al Societății Regale de Astronomie 
din Anglia, a organizat o expediţie în insula Principe, pe coasta de vest 
a Africii, pentru a testa predicțiile lui Einstein în timpul eclipsei solare 
din 29 mai 1919. 

Pe 6 noiembrie 1919, după aproximativ cinci luni de analize ale 
fotografiilor făcute în timpul eclipsei solare în Principe (și ale altor 
fotografi ale eclipsei obținute de o altă echipă britanică condusă de 
Charles Davidson şi Andrew Crommelin în Sobral, Brazilia), într-o con- 
ferință comună a Societăţii Regale şi a Societăţii Regale de Astrono- 
mie s-a anunţat că predicțiile lui Einstein, bazate pe teoria generală a 
relativităţii, au fost confirmate. Curând, vestea despre acest succes — o 

schimbare radicală a concepţiilor anterioare asupra spaţiului şi tim- 
pului — a depășit graniţele comunităţii științifice, făcând din Einstein 
o celebritate mondială. Ziarul londonez 7imes din 7 noiembrie 1919 
titra: „REVOLUȚIE ÎN ŞTIINŢĂ - NOUĂ TEORIE A UNIVERSULUI - 
PRĂBUŞIREA IDEILOR NEWTONIENE'“.22 Era momentul de glorie al 
lui Einstein. 

În anii ce au urmat acestui experiment, confirmarea adusă de 
Eddington teoriei generale a relativităţii a fost atent cercetată critic. 
Numeroase aspecte dificile şi subtile ale măsurătorilor le-au făcut greu 
de reprodus şi au pus sub semnul întrebării credibilitatea experimen- 
tului inițial. Totuşi, în ultimii 40 de ani, grație progresului tehnic, o 
mulțime de experimente au testat cu mare precizie numeroase aspecte 
ale teoriei generale a relativităţii. Predicţiile teoriei generale a rela- 
tivității au fost unanim confirmate. Nu mai există nici un dubiu asupra 
faptului că descrierea gravitaţiei dată de Einstein este nu numai com- 
patibilă cu teoria specială a relativităţii, dar face predicții mai apropiate 
de rezultatele experimentale decât teoria newtoniană. 


Găurile negre, marea explozie 
șI expansiunea universului 


În timp ce relativitatea specială se manifestă mai pregnant în cazul 
obiectelor care se mișcă cu viteze mari, relativitatea generală capătă o 
importanţă critică atunci când obiectele sunt foarte masive şi deci defor- 
mările spaţiului şi timpului sunt mari. Să prezentăm două exemple. 
Pnmul se referă la o descoperire a astronomului german Karl Schwarz- 
schild din 1916 în timp ce studia revelaţile lui Einstein asupra gravi- 
tației şi făcea în paralel propriile sale calcule de artilerie, pe frontul 
rusesc, în Primul Război Mondial. Remarcabil este faptul că, la numai 
câteva luni după ce Einstein a încheiat lucrul la teoria generală a rela- 
tivității, Schwarzschild putea deja să utilizeze această teorie pentru 
înțelegerea completă şi exactă a modului în care spațiul şi timpul se 
deformează în vecinătatea unei stele perfect sferice. Schwarzschild 
i-a trimis lui Einstein de pe frontul rusesc rezultatele sale, iar acesta 
le-a prezentat, în numele lui Schwarzschild, Academiei Prusace. 

În afară de faptul că a confirmat și a descris riguros matematic 
deformarea spațiului, ilustrată schematic în figura 3.5, lucrarea Schwarz- 
schild — care acum este cunoscută sub numele de „soluţia lui Schwarz- 
schild“ — a scos la iveală o consecinţă uluitoare a relativităţii generale. 
El a arătat că dacă masa unei stele e concentrată într-o regiune sferică 
suficient de mică, așa încât masa împărțită la raza ei să depăşească 
o anumită valoare critică, deformarea spaţio-temporală rezultată este 
atât de radicală, încât nici un lucru — nici măcar lumina — care se apropie 
prea mult de stea nu poate scăpa de atracţia ei gravitațională. Cum 
nici lumina nu poate scăpa unor asemenea „stele comprimate“, ele 
au fost iniţial numite stele înghețate sau intunecate. Un nume mult mai 
interesant le-a găsit, ceva mai târziu, John Wheeler, care le-a numit 
găuri negre — negre, fiindcă nu pot emite lumină, găuri, fiindcă orice 
se apropie prea mult cade înăuntru pentru a nu se mai întoarce nicio- 
dată. Denumirea s-a impus. i 

În figura 3.7 este ilustrată soluţia lui Schwarzschild. Deşi găurile 
negre sunt renumite pentru rapacitatea lor, obiectele ce trec pe lângă 
ele la distanţă „sigură“ sunt deviate la fel cum ar fi deviate de o stea 
obişnuită, după care îşi văd liniștite de drum. Dar obiectele, indiferent 
de compoziţia lor, care se apropie prea mult de stea — mai aproape 
de ceea ce a fost numit orizontul evenimentelor găurii negre — sunt 


punctul central 


i al găurii negre 


Figura 3.7 O gaură neagră deformează textura spațio-temporală din jurul său 
atât de mult, încât nimic din ce depăşeşte „orizontul evenimentelor“ — reprezen- 
tat de cercul negru — nu mai poate scăpa câmpului ei gravitațional. Nimeni nu 
ştie cu exactitate ce se întâmplă în punctul cel mai adânc al unei găuri negre. 

condamnate: vor fi atrase inexorabil spre centrul găurii negre şi supuse 
unei tensiuni gravitaționale tot mai mari și în final distrugătoare. De 
exemplu, dacă ai cădea cu picioarele înainte prin orizontul evenimen- 
telor, pe măsură ce te apropii de centrul găurii negre, te-ai simţi din 
ce în ce mai rău. Forţa gravitațională a găurii negre va creşte atât de 
spectaculos, încât atracţia ei asupra picioarelor tale va fi mult mai 
mare decât cea asupra capului (deoarece într-o cădere cu picioarele 
înainte, picioarele sunt întotdeauna ceva mai aproape de centrul găurii 
negre decât capul); forţa ar fi atât de mare, încât ţi-ar rupe imediat 
corpul în fâşii. 

Dacă, dimpotrivă, ai fi mai atent în „hoinăreala“ ta în jurul găurilor 
negre şi te-ai asigura că nu treci dincolo de orizontul evenimentelor, 
al putea folosi gaura neagră pentru o acţiune incredibilă. Imaginea- 
Ză-ți, de exemplu, că ai descoperi o gaură neagră a cărei masă e cam 
de o mie de ori mai mare decât masa Soarelui și cobori pe un cablu, 
aşa cum a făcut George când a coborât lângă Soare, până la aproxima- 
tiv un centimetru deasupra orizontului evenimentelor găurii negre. 
Aşa cum am arătat, câmpurile gravitaționale produc deformarea tim- 
pului, deci trecerea timpului va fi încetinită pentru tine. De fapt, cum 
găurile negre au un câmp gravitațional atât de putemic, trecerea tim- 
pului va fi foarte lentă. Ceasul tău va ticăi cam de zece mii de ori 
mai rar decât cele ale prietenilor de pe Pământ. Dacă ai pluti în acest 
mod chiar deasupra orizontului evenimentelor pentru un an de zile 
şi apoi te-ai urca înapoi pe cablu spre nava spaţială ca să te întorci 
acasă, ai descoperi că pe Pământ au trecut mai mult de zece mii de ani 
de când ai plecat. Vei fi folosit gaura neagră ca pe o mașină a tim- 
pului care îți penmite să călătoreşti în viitorul îndepărtat al Pământului. 

Ca să ne dăm seama de valorile mărimilor implicate, o stea cu 
masa Soarelui ar fi o gaură neagră dacă raza ei, în loc să aibă valoarea 
de acum (450 000 de mile), ar avea ceva mai puţin de 2 mile. Imagi- 
naţi-vă: întregul Soarele înghesuit în partea de nord a Manhattanului. 
O linguriţă din Soarele astfel comprimat ar cântări cât Muntele Everest. 
Ca să facem o gaură neagră din Pământ ar trebui să-l îndesăm într-o 
sferă a cărei rază e mai mică de un centimetru. Multă vreme fizicienii 
au fost sceptici în privinţa existenţei unor astfel de configurații extreme 
ale materiei şi mulți au crezut că găurile negre erau doar produsul 
imaginației unui teoretician suprasolicitat. 

În ultimul deceniu însă s-au adunat o mulţime de dovezi experi- 
mentale convingătoare în favoarea existenţei găurilor negre. Evident, 
din moment ce sunt negre, ele nu pot fi observate direct prin scrutarea 
cerului cu telescopul. Astronomii caută găurile negre prin cercetarea 
anomaliilor de comportament ale unor stele obişnuite care emit lumină 
şi s-ar putea afla în apropierea orizontului evenimentelor unei găuri 
negre. De exemplu, când praful şi gazul din straturile exterioare ale 
stelelor obişnuite cad spre orizontului evenimentelor unei găuri negre, 
cle sunt accelerate până la o viteză foarte apropiată de viteza luminii. 
La asemenea viteze, frecarea din interiorul vârtejului de material în 
coborâre spre gaura neagră generează o cantitate enormă de căldură, 
făcând ca amestecul de praf cu gaz să „strălucească“, emițând lumină 
vizibilă şi raze X. Cum această radiaţie e produsă în imediata apropiere 
a orizontului evenimentelor, ea poate să scape de capcana găurii negre 
şi să-şi continue drumul prin spațiu pentru a fi observată şi studiată 
în mod direct. Relativitatea generală face predicții detaliate privind 
proprietăţile unor asemenea emisii de raze X; observarea acestor pro- 
prietăți prezise oferă dovezi solide, chiar dacă indirecte, asupra existen- 
ței găurilor negre. De exemplu, dovezi din ce în ce mai numeroase 
indică existenţa unei găuri negre foarte masive, cam de două milioane 
şi jumătate de ori mai masivă decât Soarele, aflată în centrul Căii 
Lactee — galaxia noastră. Dar chiar şi această gaură neagră de dimen- 
siuni colosale păleşte în comparaţie cu ceea ce cred astronomii că ar 
exista în centrul cuasarilor extrem de luminoşi, împrăștiați prin cosmos: 
găuri negre ale căror mase ar putea fi de miliarde de ori mai mari 
decât masa Soarelui. 

Schwarzschild a murit la numai câteva luni de la descoperirea 
soluţiei sale din cauza unei boli de piele contractată pe frontul rusesc. 
Avea 42 de ani. Scurta sa întâlnire cu teoria gravitaţiei a lui Einstein 
a dezvăluit una dintre cele mai uimitoare şi mai misterioase fațete 
ale naturii. 

AL doilea exemplu care demonstrează puterea teoriei generale a 
relativităţii se referă la originea şi evoluţia întregului univers. După 
cum am văzut, Einstein a arătat că spațiul şi timpul reacționează la 
prezenţa masei şi energiei. Această deformare spaţio-temporală afec- 
tează mişcarea altor corpuri cosmice ce se deplasează în apropierea 
deformărilor rezultate. Pe de altă parte, modul exact în care aceste 
corpuri se mişcă, prin masele şi energiile lor, produce un efect suplimentar 

de deformare a spaţiului şi timpului, care afectează la rândul lui miş- 
carea corpurilor, iar dansul înlănţuirilor cosmice continuă la nesfâr- 
şit. Prin ecuaţiile relativităţii generale, ecuaţii ce-şi au rădăcinile în 
caracteristicile geometrice ale spaţiului curbat descrise în special de 
marele matematician al secolului XIX Georg Bemhard Riemann (de- 
spre Riemann vom vorbi mai târziu), Einstein a putut descrie cantitativ 
evoluția interconectată a spațiului, timpului şi materiei. Spre surprin- 
derea sa, când ecuaţiile sunt aplicate în afara unor contexte izolate — 
cum ar fi cazul unei planete sau al unei comete ce se roteşte în jurul 
unei stele — şi se aplică întregului univers, se ajunge la o concluzie 
remarcabilă: dimensiunea totală a universului spaţial trebuie să se 
modifice în timp. Altfel spus, textura universului fie se întinde, fie se 
contractă, dar nu este fixă. Ecuațiile relativităţii generale o demon- 
strează explicit. 

Această concluzie a fost greu de acceptat chiar şi pentru Einstein. 
EI a răstumat intuiţia colectivă asupra naturii spațiului şi timpului 
formată de mii de ani prin experienţa de zi cu zi, dar ideea de univers 
etern şi neschimbător era mult prea adânc înrădăcinată chiar şi la acest 
gânditor radical pentru a fi abandonată. Din acest motiv, Einstein 
şi-a revizuit ecuaţiile şi le-a modificat prin introducerea constantei 
cosmologice, un termen suplimentar care i-a permis să evite această 
perdicţie şi să se întoarcă la liniştea unui univers static. Doisprezece 
ani mai târziu însă, prin măsurători precise asupra galaxiilor înde- 
părtate, astronomul american Edwin Hubble a reuşit să determine 
experimental faptul că universul se dilată. Într-o de acum faimoasă 
anecdotă din analele ştiinţei, Einstein s-a întors la forma inițială a 
ecuaţiilor sale, calificând modificarea lor temporară drept cea mai 
mare gafă a vieţii sale.2* Deşi la început el nu acceptase concluzia, 
teoria lui Einstein prezice totuşi expansiunea universului. De fapt, 
în anii 1920, înainte de măsurătorile lui Hubble, meteorologul rus 
Aleksandr Friedmann a folosit ecuaţiile inițiale ale lui Finstein pentru 
a arăta că galaxiile sunt transportate pe substratul texturii spațiale care 
se întinde, în felul acesta îndepărtându-se rapid unele de altele. Obser- 
vaţiile lui Hubble, precum şi multe altele care au urmat, au confirmat 
pe deplin această concluzie uluitoare a relativităţii generale. Oferind 
explicația expansiunii universului, Einstein a săvârşit una dintre cele 
mai mari isprăvi intelectuale din toate timpurile. 

Dacă textura spaţială se întinde, mărind astfel distanţa dintre 
galaxiile purtate de curgerea cosmică, putem să ne imaginăm că ne 
întoarcem în timp pentru a afla ceva despre originile universului. 
Inversând sensul timpului, textura spaţiului se va strânge, aducând 
galaxiile din ce în ce mai aproape una de alta. Asemeni conţinutului 
unei oale sub presiune, pe măsură ce universul care se strânge com- 
primă toate galaxiile una în alta, temperatura creşte mult, iar stelele 
se dezintegrează şi se formează o plasmă fierbinte de constituenți 
elementari ai materiei. Dacă textura continuă să se strângă, tempera- 
tura creşte în continuare, la fel cum creşte şi densitatea plasmei primor- 
diale. Dacă am da ceasul înapoi din prezent cu aproximativ 15 miliarde 
de ani, universul pe care îl cunoaştem ar avea o dimensiune infimă. 
Materia care alcătuieşte absolut orice — fiecare masină, casă, clădire, 
munte de pe Pământ; Pământul însuşi, Luna, Saturn, Jupiter şi orice 
altă planetă; Soarele şi orice altă stea a Căii Lactee; galaxia Andromeda 
cu cele 100 de miliarde de stele şi fiecare dintre cele peste 100 de 
miliarde de galaxii — toată materia e strânsă de menghina cosmică 
până la o densitate uluitoare. Şi, pe măsură ce ne întoarcem şi mai 
mult în timp, întregul cosmos e comprimat la dimensiunile unei por- 
tocale, ale unei lămâi, ale unui bob de mazăre, ale unui fir de nisip 
şi aşa mai departe, către dimensiuni din ce în ce mai mici. Extrapolând 
tot parcursul până la „începuturi“, universul pare să fi început ca un 
punct — perspectivă pe care o vom examina critic în capitolele urmă- 
toare — în care era concentrată toată materia şi energia la o tempera- 
tură şi densitate inimaginabile. Se crede că o explozie cosmică, big 
bang-ul, a izbucnit din acest amestec volatil, împrăştiind seminţele din 
care a evoluat universul pe care îl cunoaştem. 

Imaginea big bang-ului ca explozie cosmică din care este expulzat 
conținutul material al universului, asemeni schijelor unei bombe care 
explodează, e utilă, dar oarecum falsă. Explozia unei bombe se petrece 
într-un anume loc din spațiu şi la un anumit moment de zimp. Conţi- 
nutul ei este expulzat în spaţiul înconjurător. În cazul big bang-ului 
nu există spațiu înconjurător. Când derulăm evoluţia universului în 
sens invers, spre începuturi, contractarea întregului conţinut material 
se produce prin restrângerea întregului spațiu. Involuţia până la dimen- 
siunea de portocală, de lămâie, de bob de mazăre, de fir de nisip se 
referă la intregul univers — nu la ceva din univers. Continuând în acest 
fel până la începutul începuturilor, pur şi simplu nu există nimic în 

afara grenadei punctiforme primordiale. Big bang-ul este erupția 
spaţiului comprimat a cărui expansiune, asemeni unui val uriaş, duce 
mai departe materia şi energia până în zilele noastre. 


Este corectă relativitatea generală? 


Nu s-a descoperit nici o abatere de la predicțiile relativităţii generale, 
în nici unul din experimentele efectuate la nivelul tehnologic actual. 
Doar timpul ne va spune dacă o precizie experimentală superioară 
poate dezvălui lacune, dovedind în felul acesta că şi această teorie e 
doar o descriere aproximativă a felului în care funcționează natura. 
Testarea sistematică şi din ce în ce mai precisă a teoriilor este desigur 
una din căile prin care ştiinţa progresează, dar nu singura. De fapt, sce- 
nariul ne e cunoscut: căutarea unei noi teorii a gravitaţiei a fost ini- 
țiată nu de o negare experimentală a teoriei lui Newton, ci de contradicția 
dintre gravitația newtoniană şi o altă feorie — relativitatea specială. 
Abia după descoperirea teoriei generale a relativității ca teorie alterna- 
tivă a gravitaţiei au fost identificate experimental neajunsuri ale teoriei 
lui Newton prin căutarea diferenţelor mici, dar măsurabile, dintre cele 
două teorii. Astfel, contradicţiile teoretice interne pot juca un rol la fel 
de important în orientarea progresului ca şi datele experimentale. 

În ultima jumătate de secol, fizicienii au fost puşi în faţa unui alt 
conflict teoretic la fel de grav ca acela dintre relativitatea specială și 
teoria lui Newton. Relativitatea generală pare fundamental incompa- 
tibilă cu o altă teorie testată cu mult succes: mecanica cuantică. Legat 
de conţinutul acestui capitol, contradicția ne împiedică să înțelegem 
ce se întâmplă cu spațiul, timpul şi materia când sunt complet com- 
primate în momentul big bang-ului sau în punctul central al unei găuri 
negre. Dacă adoptăm o perspectivă mai largă, putem spune că acest 
conflict ne previne asupra unei deficienţe fundamentale a concepției 
noastre despre natură. Nici cei mai mari fizicieni teoreticieni n-au 
izbutit să rezolve această contradicţie care, pe drept cuvânt, a fost 
numită problema centrală a fizicii teoretice moderne. Pentru a înţelege 
contradicția trebuie să cunoaştem câteva trăsături fundamentale ale 
teoriei cuantice, spre care ne vom îndrepta acum atenția. 


CAPITOLUL 4 
Ciudăţenii microscopice 


Uşor obosiţi după expediţia lor prin sistemul solar, George şi Gracie 
se întorc pe Pământ şi se îndreaptă spre H-Bar* pentru a se răcori 
după călătoria spațială. George comandă băuturile lor obişnuite — suc 
de papaia cu gheaţă pentru el şi votca tonic pentru Gracie — şi se trân- 
teşte în scaun cu mâinile după ceafă pentru a-și savura trabucul abia 
aprins. Tocmai când se pregăteşte să tragă un fum constată uluit că 
trabucul i-a dispărut dintre dinți. Gândindu-se că trabucul trebuie să-i 
fi alunecat din gură, George se apleacă, aşteptându-se să-l găsească 
arzându-i pantalonii sau cămașa. Dar nu este acolo. Trabucul nu e 
nicăieri. Trezită din contemplare de mișcările agitate ale lui George, 
Gracie priveşte peste umărul lui şi observă trabucul aşezat pe bar, exact 
în spatele scaunului lui George. „Ciudat, spune George, „cum să fi 
căzut tocmai acolo? E ca şi cum ar fi trecut drept prin capul meu — 
dar limba mea nu e arsă şi nici nu m-am ales cu vreo gaură“. Gracie 
îl examinează pe George şi confirmă că limba şi capul lui par perfect 
normale. Băuturile sunt aduse, iar George și Gracie dau din umeri 
şi consideră întâmplarea cu trabucul ca pe una dintre micile mistere 
ale vieţii. Dar ciudăţeniile din H-Bar continuă. 

George se uită în paharul lui de suc şi observă că cuburile de gheață 
zornaie încontinuu lovindu-se unul de altul şi de pereţii paharului ca 
nişte maşinuţe care se ciocnesc în parcurile de distracții. Dar asta nu 
1 se întâmplă numai lui. Gracie ridică paharul, care e cam de două 
ori mai mic decât cel al lui George, iar amândoi văd cum cuburile 
ei se ciocnesc şi se agită şi mai tare dacât ale lui George. Abia pot 


* Joc de cuvinte: h bar (h barat) este constanta lui Planck şi apare în toate 
ecuaţiile mecanicii cuantice. (N. red.) 


104 UNIVERSUL ELEGANT 


deosebi cuburile între ele, deoarece toate se estompează într-o masă 
de gheaţă. Dar asta nu e nimic pe lângă ce se întâmplă în continuare. 
Pe când George și Gracie privesc încremeniți băutura care se zgâlțâie, 
văd un cub de gheaţă trecând prin peretele paharului ei şi căzând pe 
jos. Ei apucă paharul şi văd că e intact; cubul de gheaţă a trecut prin 
sticla solidă fără să-i producă nici o stricăciune. „Astea sunt probabil 
halucinații provocate de plimbarea spaţială“, spune George. Se luptă 
amândoi cu frenezia cuburilor de gheaţă ca să dea băutura pe gât şi să 
plece spre casă. În graba lor, George și Gracie nici nu-şi dau seama 
că în loc de ușa adevărată au trecut printr-o ușă pictată pe perete. Dar 
patronii H-Barului sunt obişnuiţi să vadă oameni trecând prin ziduri 
şi nu se prea sinchisesc de plecarea precipitată a lui George şi Gracie. 

Cu un secol în urmă, în timp ce Conrad și Freud aduceau lumină 
în întunericul din inimile și sufletele oamenilor, fizicianul german 
Max Planck a aruncat prima rază de lumină asupra mecanicii cuantice, 
un cadru conceptual care susține, printre altele, că experienţa lui George 
şi Gracie de la H-Bar — redusă la dimensiuni microscopice — nu se 
datorează înceţoșării minţii. Asemenea evenimente neobişnuite și bizare 
sunt tipice pentru felul în care se comportă de fapt universul nostru 
la scări extrem de mici. 


Cadrul cuantic 


Mecanica cuantică este un cadru conceptual pentru înțelegerea 
proprietăţilor microscopice ale universului. La fel cum relativitatea 
specială şi generală necesită schimbări drastice ale concepţiei noastre 
asupra lumii când obiectele se mișcă foarte rapid sau când sunt foarte 
masive, mecanica cuantică ne arată că universul are proprietăți cel 
puţin la fel de stranii când e examinat la scară atomică și subatomică. 
În 1965, Richard Feynmann, unul dintre cei mai mari specialişti în 
mecanică cuantică, scria: 


A fost o vreme când scria în ziare că doar doisprezece oameni înțe- 
legeau teoria relativităţii. Nu cred să se fi întâmplat vreodată aşa ceva. 
A existat un moment când numai un om a înţeles-o, pentru că el era 
singurul care şi-a dat seama de ea, înainte de a-şi scrie lucrarea. Dar, 
după ce oamenii au citit lucrarea, mulți au înţeles teoria relativității, 

într-un fel sau altul, şi cu siguranță erau mult mai mult de doisprezece 
oameni. Pe de altă parte, cred că pot spune cu certitudine că nimeni 
nu înțelege mecanica cuantică.24 


Deşi Feynmann şi-a exprimat acest punct de vedere cu mai bine 
de trei decenii în urmă, el e valabil şi în ziua de azi. Ce a vrutel să 
spună este că, în ciuda faptului că teoriile specială şi generală ale 
relativităţii necesită o revizuire drastică a modului nostru obișnuit de 
a privi lumea, când se acceptă total principule de bază pe care sunt 
construite, consecinţele noi şi neobişnuite privind spațiul și timpul 
decurg, din raționamente logice atente. Dacă vei cântări temeinic prezen- 
tarea ideilor lui Einstein din cele două capitole precedente, vei recu- 
noaşte — chiar dacă numai pe moment — inevitabilitatea concluziilor 
trase de noi. Mecanica cuantică este diferită. Până prin 1928 majori- 
tatea regulilor și formulelor matematice ale mecanicii cuantice fuseseră 
stabilite şi de atunci au fost folosite cu mult succes pentru a face 
predicțiile numerice cele mai exacte din istoria științei. Dar, în fond, 
cei care folosesc mecanica cuantică urmează reguli și formule stabilite 
de „părinţii fondatori“ ai teoriei — proceduri de calcul direct aplica- 
bile — fără să înțeleagă cu adevărat de ce funcționează aceste proceduri 
sau ce înseamnă ele cu adevărat. Spre deosebire de teoria relativității, 
cei care pot spune că înțeleg mecanica cuantică la un nivel intim sunt 
puţini, admițând că există vreunul. 

Ce să înțelegem din toate acestea? Înseamnă oare că la nivel micro- 
scopic universul funcționează într-un mod atât de obscur şi neobiş- 
nuit, încât mintea umană, care a evoluat de-a lungul epocilor pentru 
a face față fenomenelor la scara vieţii cotidiene, este incapabilă să 
sesizeze „ce se petrece cu adevărat“? Sau poate că, printr-un accident 
istoric, fizicienii au construit o formulare extrem de alambicată a 
mecanicii cuantice care, deşi corectă din punct de vedere cantitativ, 
ascunde adevărata natură a realităţii? Nimeni nu ştie. Poate că în viitor 
un om inteligent va găsi o nouă formulare care va lămuri complet 
ce-urile şi de ce-urile mecanicii cuantice. Sau poate că nu. Singurul 
lucru pe care îl ştim cu certitudine este că mecanica cuantică ne dove- 
deşte absolut și irevocabil că o parte din conceptele de bază esenţiale 
înţelegerii lumii familiare de zi cu zi își pierd orice înțeles când atenţia 
noastră se restrânge la lumea microscopică. În consecinţă, trebuie să 
ne schimbăm semnificativ atât limbajul, cât și modul de a gândi atunci 

când încercăm să înțelegem şi să explicăm universul la scară atomică 
și subatomică. 

În secțiunile următoare vom prezenta elementele de bază ale aces- 
tui limbaj, precum şi o parte din surprizele remarcabile pe care le 
aduce cu sine. Dacă până acum mecanica cuantică ți s-a părut cu totul 
bizară sau chiar absurdă, ar trebui să reții două lucruri. În primul rând, 
pe lângă faptul că este o teorie coerentă matematic, singurul motiv 
pentru care credem în mecanica cuantică este că ea fumizează predicții 
care au fost verificate cu o precizie uimitoare. Dacă cineva îți poate 
povesti o mulțime de detalii intime din propria ta copilărie, cu o dure- 
roasă acuratețe, va fi greu să nu crezi că este chiar ruda ta demult pier- 
dută. În al doilea rând, nu ești singurul care are asemenea reacţii faţă 
de mecanica cuantică. În mai mare sau mai mică măsură, acest fel 
de a gândi a fost îmbrățișat de unii dintre cei mai iluştri fizicieni ai 
tuturor timpurilor. Einstein a refuzat cu totul să accepte mecanica cuan- 
tică. Chiar şi Niels Bohr, unul dintre creatorii şi susținătorii ei cei mai 
importanți, a remarcat o dată că dacă nu te ia uneori ameţeala gândin- 
du-te la mecanica cuantică, atunci n-ai înţeles-o cu adevărat. 


E prea cald în bucătăne 


Drumul către mecanica cuantică a început de la o problemă delicată. 
Imaginează-ţi cuptorul de acasă perfect izolat, potrivit la o anumită 
temperatură, să zicem 400 de grade Fahrenheit, și lăsat suficient timp 
ca să se încălzească. Chiar dacă ai fi extras tot aerul din cuptor înainte 
de a-i da drumul, prin încălzirea pereților lui sunt generate unde de 
radiație în intenior. Aceasta este acelaşi tip de radiație — căldură şi lumină 
sub forma undelor electromagnetice — ca aceea emisă de suprafața 
Soarelui sau de un vătrai încălzit la roșu. 

Iată problema. Undele electromagnetice transportă energie — viața 
pe Pământ, de exemplu, depinde crucial de energia transmisă de la 
Soare la Pământ prin intermediul undelor electromagnetice. La înce- 
putul secolului XX, fizicienii au calculat energia transportată de toată 
radiația electromagnetică din interiorul unui cuptor aflat la o tempera- 
tură dată. Folosind proceduri de calcul bine stabilite, ei au ajuns la 

Figura 4.1 Teoria lui Maxwell ne spune că undele de radiație dintr-un cuptor 
au un număr întreg de vârfuri şi văi — ele conţin un număr complet de cicluri 
de undă. 


o concluzie absurdă: indiferent de temperatură aleasă, energia totală 
din cuptor este infinită. 

Tuturor le-a fost clar că acest rezultat era ridicol — un cuptor încălzit 
poate acumula o mare cantitate de energie, dar în mod sigur nu o 
cantitate infinită. Pentru a înțelege soluția propusă de Planck, trebuie 
să privim problema mai îndeaproape. Se ştie că atunci când se aplică 
teoria electromagnetică a lui Maxwell radiației dintr-un cuptor, undele 
generate de pereţii încălziți trebuie să aibă un număr întreg de vârfuri 
şi văi ce se potrivesc perfect între suprafeţele opuse. Câteva exemple 
sunt prezentate în figura 4.1. Fizicienii folosesc trei termeni pentru 
a descrie aceste unde: lungime de undă, frecvență şi amplitudine. Lun- 
gimea de undă este distanţa dintre două vârfuri succesive sau două văi 
succesive ale undei, aşa cum e ilustrat în figura 4.2. Mai multe vârfuri 


lungime de undă 


| 
amplitudine 


Figura 4.2 Lungimea de undăeste distanţa dintre două vârfuri sau văi succesive ale 
unei unde. Amplitudinea este înălțimea maximă sau adâncimea maximă a undei. 

ȘI văi înseamnă o lungime de undă mai scurtă, deoarece toate trebuie 
să încapă între pereţii ficși ai cuptorului. Frecvența se referă la numărul 
de cicluri de oscilație în sus și în jos pe care unda le execută în fiecare 
secundă. Frecvența este determinată de lungimea de undă și viceversa: 
lungimi de undă mai mari implică frecvenţe mai mici; lungimi de 
undă mai mici implică frecvențe mai mari. Pentru a vedea de ce, să 
ne gândim la ce se întâmplă când produci o undă scuturând o frânghie 
lungă legată la un capăt. Pentru a genera o lungime de undă mai mare, 
mişti capătul liber al frângiei uşor în sus şi în jos. Frecvența undelor 
va fi egală cu numărul de cicluri pe secundă făcute de braţul tău și 
este prin urmare destul de scăzută. Pentru a genera lungimi de undă 
scurte, scuturi capătul frânghiei mai frenetic — mai des —, iar asta gene- 
rează o undă cu o frecvență mai mare. În sfârşit, fizicienii folosesc 
termenul de amplitudine pentru a specifica înălțimea sau adâncimea 
maximă a unei unde, cum e de asemenea ilustrat în figura 4.2. 

Dacă undele electromagnetice ţi se par prea abstracte, există o altă 
analogie care te-ar putea ajuta: undele produse prin ciupirea unei Corzi 
de vioară. Diferite frecvenţe ale undei corespund diferitelor note muzi- 
cale: cu cât frecvenţa e mai înaltă, cu atât nota e mai înaltă. Amplitu- 
dinea undei unei corzi de vioară este determinată de forţa cu care e 
ciupită. O ciupitură mai puternică înseamnă că imprimi mai multă 
energie undei, iar mai multă energie corespunde unei amplitudini mai 
mari. Poţi auzi aceasta prin volumul mai ridicat al sunetului. Invers, 
mai puțină energie corespunde unei amplitudini mai mici şi deci unui 
volum mai scăzut al sunetului. 

Folosindu-se de termodinamica secolului XIX, fizicienii au putut 
determina ce cantitate de energie vor pompa pereții încălziți ai cupto- 
rului în undele electromagnetice pentru fiecare lungime de undă per- 
misă — vorbind la figurat, cât de tare vor „ciupi“ pereţii fiecare undă. 
Rezultatul pe care l-au obținut este simplu: fiecare dintre undele per- 
mise, indiferent de lungimea ei de undă, va transporta aceeaşi cantitate 
de energie (cantitate precis determinată de temperatura cuptorului). 
Cu alte cuvinte, toate modunile de undă posibile din cuptor sunt egale 
în ceea ce priveşte cantitatea de energie pe care o pot transporta. 

La prima vedere, pare a fi un rezultat interesant, dar inofensiv. Ei 
bine, nu este așa. EI a dus la prăbuşirea a ceea ce avea să fie numit 
fizica clasică. Motivul e următorul: deşi condiţia ca toate undele să 
aibă un număr întreg de vârfuri şi văi înlătură o varietate enormă de 

moduri de undă din cuptor, rămâne încă un număr infinit de moduri 
«le undă posibile — acelea cu un număr din ce în ce mai mare de vârfuri 
șr văi. Cum fiecare tip de undă transportă aceeaşi cantitate de energie, 
un număr infinit de unde se traduce printr-o cantitate infinită de energie. 


Porţiile începutului de secol 


In 1900, Planck a avut o idee inspirată ce a oferit rezolvarea acestei 
dileme şi i-a adus premiul Nobel pentru fizică în 191 8.2 Spre a înţe- 
lege mai bine rezultatul lui Planck, imaginează-ți că ești înghesuit împre- 
ună cu o mulțime de oameni — „infinit“ de mulți — într-un depozit mare 
şi rece administrat de un proprietar hain. Pe perete se află un termostat 
digital modern ce controlează temperatura, dar eşti şocat când afli 
prețurile percepute de proprietar pentru încălzire. Idacă termostatul este 
replat la 50 de grade Fahrenheit, toată lumea trebuie să plătească pro- 
prietarului 50 de dolari. Dacă termostatul este reglat la 55 de grade 
Fahrenheit, toată lumea trebuie să plătească 55 de dolari şi aşa mai 
departe. Îţi dai seama că, din moment ce împarți depozitul cu un număr 
infinit de oameni, proprietarul va câștiga o sumă infinită dacă pomeşti 
oricât de puţină căldură. 

Dar, citind cu atenţie regulile de plată ale proprietarului, găseşti 
o soluție. Din cauza faptului că proprietarul este un om foarte ocupat, 
el nu vrea să dea restul, mai ales că trebuie să facă asta individual, 
cu un număr infinit de chiriaşi. Aşa că el adoptă un sistem bazat pe 
încredere. Cei care pot plăti exact suma datorată o fac. Ceilalți plătesc 
doar atât cât pot s-o facă fără a fi nevoie să ceară rest. Şi astfel, dorind 
să-l implici pe toți, dar vrând să eviţi sumele exorbitante percepute 
pentru căldură, îţi convingi camarazii să organizeze averea grupului 
în următorul fel: o persoană are toate monedele de 1 cent, alta are toate 
monedele de S$ cenți, alta are monedele de 10 cenți, alta are monedele 
de 25 de cenți, şi tot aşa sunt distribuite mai departe bancnotele de 
1 dolar, de S5 dolari, de 10 dolari, de 20 de dolari, de 50 de dolari, de 
100 de dolari, apoi bancnote din ce în ce mai mari, chiar dacă acestea 
nu ne sunt nouă familiare. Apoi reglaţi termostatul fără sfială la 80 de 
grade Fahrenheit şi așteptați venirea proprietarului. Când acesta vine, 
persoana care deține monedele de 1 cent se duce să plătească prima 

şi îi predă 8 000 de monede. Următoarea persoană este cea care are 
monedele de 5 cenți, care predă 1 600 de monede; cel care are monede 
de 10 cenți îi dă 800 de monede, deţinătorul monedelor de 25 de cenți 
îi dă 320, cel cu bancnote de 1 dolar predă 80, cel cu bancnote de 5 dolari 
îi dă 16, cel cu bancnote de 10 dolari îi dă 8, cel cu bancnote de 20 
de dolari îi dă 4, cel cu bancnotele de 50 de dolari dă o singură bancnotă 
(deoarece două bancnote de 50 de dolari ar depăși suma de plată şi 
ar necesita rest). Dar toţi ceilalți deţin bancnote — deci cantitatea cea 
mai mică de bani pe care o pot plăti — a căror valoare depăşeşte suma 
de plată cerută de proprietar. De aceea nu-l pot plăti pe proprietar și, 
prin urmare, în loc să primească suma infinită de bani la care se 
aştepta, proprietarul pleacă doar cu modesta sumă de 690 de dolari. 

Planck s-a folosit de o strategie foarte asemănătoare pentru a schimba 

rezultatul absurd, conform căruia energia din orice cuptor este infinită, 
în rezultatul real, căruia îi corespunde o energie finită. lată cum a pro- 
cedat. Planck a făcut o propunere curajoasă: energia transportată de 
o undă electromagnetică în cuptor, ca şi banii, soseşte în porții fixe. 
Energia poate fi egală cu valoarea unei astfel de porții, poate avea de 
două ori valoarea ei sau de trei ori, de patru ori şi așa mai departe — 
dar nu altă valoare. Este la fel cum nu poţi avea o treime de centimă 
sau două fise şi jumătate. Planck a afirmnat că, în cazul energiei, fracțio- 
narea nu e permisă. Pentru noi, unitățile monetare sunt determinate 
de Trezoreria Statului. Căutând o explicație mai profundă, Planck a 
sugerat că unitatea de energie a unei unde — porţia minimă de energie 
posibilă — este determinată de frecvenţa ei. Mai precis, el a susținut 
că energia minimă pe care o poate avea o undă este proporțională cu 
frecvența ei: frecvenţă mai mare (lungime de undă mai mică) implică 
energie minimă mai mare; frecvenţă mai mică (lungime de undă mai 
mare) implică energie minimă mai mică. La fel cum valurile mici ale 
oceanului sunt mai lungi și mai blânde, iar valurile puternice sunt 
scurte și agitate, radiația cu lungime de undă mare conține mai puțină 
energie decât cea cu lungime de undă mică. 

Iată rezultatul final: calculele lui Planck au arătat că această porțio- 
nare a energiei permise a undelor corectează rezultatul absurd al ener- 
giei totale infinite. Nu e greu să vedem de ce. Când un cuptor e încălzit 
la temperatura aleasă, calculele bazate pe termodinamica secolului XIX 
prezic aceeaşi cantitate de energie cu care fiecare dintre unde ar fi 
trebuit să contribuie la energia totală. Dar asemeni acelor camarazi 
care nu pot contribui la suma comună datorată proprietarului pentru 


CIUDĂŢENII MICROSCOPICE 111 


că bancnota lor e prea mare, depăşind suma cerută, dacă energia minimă 
pe care o poate transporta o anumită undă depășește energia cu care 
trebuie să contribuie, ea nu contribuie cu nimic și rămâne neactivată. 
Conform ipotezelor lui Planck, energia minimă pe care o poate trans- 
porta o undă este proporțională cu frecvenţa ei, undele din cuptor au 
frecvenţe din ce în ce mai mari (lungimi de undă din ce în ce mai 
MICI), iar la un moment dat această energie minimă va depăși energia 
cu care trebuie să contribuie fiecare undă. La fel ca oamenii din depozit 
care au bancnote mai mari de 50 de dolari, aceste unde cu frecvenţe 
din ce în ce mai mari nu pot contribui la cantitatea de energie cerută 
de fizica secolului XIX. Și astfel, la fel cum doar un număr finit de 
oameni pot contribui la plata căldurii — având ca rezultat o sumă finită 
de bani — doar un număr finit de unde pot contribui la energia totală 
a cuptorului — conducând la o cantitate finită de energie totală. Fie 
că e vorba de energie sau de bani, împărțirea în unități fundamentale 
şi creşterea continuă a acestor unități — creşterea cu frecvenţa a energiei 
undelor sau creşterea valorii bancnotelor — transformă rezultatul infinit 
într-unul finit.26 

Prin eliminarea absurdităţii rezultatului infinit, Planck a făcut un 
pas important. Dar ce i-a convins pe oameni să creadă în adevărul 
spuselor sale a fost faptul că rezultatul finit obținut prin noua sa abordare 
a energiei unui cuptor era într-o concordanţă perfectă cu măsurătorile 
experimentale. Mai precis, Planck a descoperit că prin ajustarea unui 
parametru care intra în noile sale calcule, el putea determina cu precizie 
energia măsurată a unui cuptor pentru orice temperatură aleasă. Acest 
unic parametru este factorul de proporționalitate dintre frecvenţa undei 
şi cantitatea minimă de energie pe care unda o poate avea. Planck a 
descoperit că acest factor de proporționalitate — cunoscut acum sub 
numele de constanta lui Planck şi notat (se pronunţa „h-bar””) — este 
aproximativ o miliardime de miliardime de miliardime din unitățile 
curente.?! Valoarea minusculă a constantei lui Planck arată că dimen- 
siunea porțiilor de energie este în general foarte mică. De aceea ni 
se pare că, de exemplu, putem face ca energia undei unei corzi de 
vioară — deci şi volumul sunetului pe care îl produce — să varieze în 
mod continuu. În realitate însă, energia undei variază în pași discreţi*, 
ă la Planck, dar dimensiunea paşilor este atât de mică, încât salturile 


* In jargonul de specialitate, e vorba de caracteristica unei mărimi care nu poate 
lua decât anumite valori fixate, valorile intermediare fiindu-i interzise. (W. red.) 

discrete de la un volum la altul dau senzaţia de continuitate. Conform 
presupunerilor lui Planck, dimensiunea acestor salturi de energie creşte 
odată cu frecvenţa undei (deci cu scăderea lungimii de undă). Acesta 
a fost ingredientul crucial care a rezolvat paradoxul energiei infinite. 

Aşa cum vom vedea, ipoteza cuantică a lui Planck are consecințe 
mult mai importante decât faptul că ne face să înțelegem conţinutul 
energetic al unui cuptor. Ea răstoamă perspectiva noastră asupra lumii. 
Valoarea mică a lui Î face ca abaterile radicale de la lumea cunoscută 
de noi să fie restrânse la domeniul microscopic, dar, dacă s-ar întâmpla 
ca Îi să fie mult mai mare, ciudățenule din H-Bar ar deveni realitatea 
de zi cu zi, aşa cum vom vedea că sunt fenomenele corespunzătoare 
lor din lumea microscopică. 


Ce sunt porțile? 


Planck nu a dat nici o justificare pentru introducerea acestor porții de 
energie. Dincolo de utilitatea lor, nici el, nici altcineva nu au putut 
găsi motivul existenței lor. După cum a spus fizicianul George Gamovw, 
era ca şi cum natura ţi-ar da voie să bei o halbă de bere întreagă sau 
nici una, dar nimic intermediar.% În 1905, Einstein a găsit o explica- 
ție, iar descoperirea i-a adus în 1921 premiul Nobel pentru fizică. 

Einstein a găsit explicaţia în timp ce încerca să dezlege misterul 
efectului fotoelectric. În 1887, fizicianul german Heinrich Hertz a 
descoperit că, atunci când radiația electromagnetică — lumina — cade 
pe anumite metale, acestea emit electroni. În sine, descoperirea nu 
are nimic remarcabil. În metale, unii dintre electroni sunt slab legaţi 
de atomi (acesta este motivul pentru care metalele sunt atât de bune 
conducătoare de curent electric). Când lumina loveşte suprafața meta- 
lică, ea își eliberează energia, la fel cum face atunci când se loveşte 
de suprafața pielii tale, făcându-te să simţi căldură. Această energie 
transferată poate agita electronii din metal, iar unii dintre cei cu 
legături slabe pot fi aruncaţi afară. 

Dar caracteristicile ciudate ale efectului fotoelectric devin evidente 
atunci când studiem proprietățile electronilor expulzați. La prima vedere, 
aţi putea crede că pe măsură ce intensitatea luminii — strălucirea ei — 
creşte, viteza electronilor expulzați va creşte şi ea, din moment ce 
unda electromagnetică ce loveşte suprafaţa are mai multă energie. 

Dar nu se întâmplă aşa. De fapt, numărul electronilor expulzați crește, 
dar viteza lor rămâne aceeaşi. Pe de altă parte, s-a observat experi- 
mental că viteza electronilor expulzați crește dacă frecvența lumi- 
nii care ciocneşte suprafaţa creşte şi, reciproc, viteză lor scade dacă 
frecvenţa luminii scade. (Pentru undele electromagnetice din spectrul 
vizibil, o creştere a frecvenţei corespunde unei schimbări de culoare 
de la roşu la portocaliu, galben, verde, albastru, indigo şi, în final, violet. 
Frecvenţele mai înalte decât cea a violetului nu mai sunt vizibile și 
corespund ultravioletului, iar apoi razelor X; frecvențe mai joase decât 
cele corespunzătoare roșului nu mai sunt nici ele vizibile şi corespund 
radiaţiei infraroșşii.) Dacă scădem frecvenţa luminii folosite, la un 
moment dat viteza electronilor emiși scade la zero şi ei nu mai sunt 
expulzați de pe suprafaţă, indiferent de intensitatea, chiar și orbitoare, 
a sursei de lumină. Dintr-un motiv necunoscut, culoarea razei de 
lumină incidente pe suprafața — și nu energia ei totală.;- hotărăşte dacă 
electronii sunt emiși, iar în cazul afirmativ, stabileşte energia pe care 
ei O vor avea. 

Pentru a înţelege cum a explicat Einstein acest fenomen straniu, 
să ne întoarcem la depozit, care acum s-a încălzit la plăcuta tempera- 
tură de 80 de grade Fahrenheit. Să ne imaginăm că proprietarul, care 
urăște copiii, le cere tuturor celor sub 15 ani să locuiască în subsolul 
depozitului, iar adulții îi mai pot vedea numai dintr-un balcon construit 
de jur-împrejur. Mai mult, singura modalitate prin care oricare din 
nenumăraţii copii obligați să locuiască în subsol poate ieși la suprafață 
este să plătească gardianului 85 de cenți taxă de ieşire. (Proprietarul 
e într-adevăr un monstru!) Adulții, care la îndemnurile tale au împărțit 
averea colectivă pe unități valorice aşa cu am arătat mai sus, pot da 
bani copiilor numai aruncându-le de la balcon. Să vedem ce se întâmplă. 

Persoana care are monedele de 1 cent începe prin a arunca Jos 
câteva, însă aceste monede sunt mult prea mici pentru ca vreunul dintre 
copii să-şi poată plăti taxa de ieşire. Și fiindcă, teoretic, în pivniţă 
este o mare „infinită“ de copii, luptându-se feroce într-o învălmășeală 
îngrozitoare pentru a prinde banii care cad, chiar dacă adultul care 
deține monedele de 1 cent ar arunca enorme cantități, nici un copil 
nu va reuși să adune 85 de cenți pentru a-i plăti gardianului. Acelaşi 
lucru este valabil pentru adulții care dețin monedele de 5, 10 şi 25 de 
cenți. Deşi fiecare aruncă o sumă impresionantă de bani, copilul care 
reuşeşte să obțină măcar o singură monedă este norocos (majoritatea 

nu obțin nimic) şi în mod sigur nici unul dintre copii nu va reuşi să adune 
cei 85 de cenți necesari plecănii. Dar apoi, când adultul care are bancno- 
tele de ] dolar începe să arunce — chiar și sume relativ mici, bancnotă 
după bancnotă —, copiii norocoşi care prind o singură bancnotă au 
posibilitatea să plece imediat. Să observăm totuşi că, pe măsură ce 
acest adult începe să arunce grămezi de bancnote de 1 dolar, numărul 
copiilor care au posibilitatea să plece crește enorm, dar fiecăruia îi mai 
rămân exact 15 bani după ce plăteşte paznicului. Acest lucru rămâne 
adevărat indiferent de numărul total al bancnotelor de 1 dolar aruncate. 

Despre asta e vorba în descrierea efectului fotoelectric. Bazân- 
du-se pe datele experimentale menţionate mai sus, Einstein a sugerat 
includerea ideii lui Planck privind porțile de energie ale undei în- 
tr-o nouă descriere a luminii. Conform lui Einstein, o rază de lumină 
ar trebui să fie asemănătoare unui șuvoi de mici pachete — particule, 
sau corpusculi mici de lumină — botezate în cele din urmă fotoni de 
chimistul Gilbert Lewis (o idee de care ne-am folosit în exemplul 
privind ceasul cu lumină din capitolul 2). Pentru a ne face o idee despre 
scara dimensiunilor implicate în această perspectivă corpusculară a 
luminii, un bec normal de 100 W emite aproximativ 100 de miliarde 
de miliarde (10%) de fotoni pe secundă. Einstein a folosit această nouă 
abordare pentru a descrie mecanismul microscopic ce stă la baza 
efectului fotoelectric: el a spus că un electron este expulzat de pe 
suprafața metalului dacă este lovit de un foton care are suficientă 
energie. Dar ce determină energia unui foton individual? Pentru a explica 
datele experimentale, Einstein a mers pe urmele lui Planck şi a afirmat 
că energia fiecărui foton este proporțională cu frecvența undei de 
lumină (factorul de proporţionalitate fiind constanta lui Planck). 

La fel ca taxa de ieșire pentru copii, electronii dintr-un metal tre- 
buie să fie îmbrânciţi de un foton care trebuie să aibă o energie minimă 
pentru ca electronii să poată fi expulzați de pe suprafață. (La fel ca 
în cazul copiilor care se luptă pentru bani, există o probabilitate foarte 
scăzută ca un electron să fie lovit de mai mult de un singur foton — 
majoritatea nu sunt loviți deloc.) Dar dacă frecvenţa razei de lumină 
care lovește suprafața este prea joasă, fotonii ei, luați individual, vor 
fi hpsiţi de forța necesară pentru a expulza electroni. La fel cum nici 
unul dintre copii nu va putea să plece, indiferent de cantitatea uriașă 
de monede pe care adulții o vor revărsa peste ei, nici electronii nu vor 
fi împinşi afară, indiferent de uriașa energie totală încorporată în 

lusciculul de lumină, dacă frecvenţa ei (deci energia fotonilor indivi- 
duali) este prea joasă. 

Pe de altă parte, aşa cum copiii pot părăsi depozitul imediat ce li 
se aruncă o unitate valorică suficient de mare, și electronii vor fi expul- 
zaţi de pe suprafață în momentul în care frecvenţa luminii îndrep- 
tate spre ei — deci valoarea energiei — este suficient de mare. Mai mult, 
la fel ca adultul care sporeşte suma totală de bani aruncaţi dând dru- 
mul la tot mai multe bancnote, intensitatea totală a fasciculului de 
lumină la o anumită frecvență este mărită prin creșterea numărului 
de fotoni pe care îi conține. Şi, la fel cum mai multe bancnote de 1 dolar 
înseamnă mai mulți copii care ies, mai mulți fotoni înseamnă lovirea 
şi expulzarea mai multor electroni. Dar să nu uităm că energia rămasă 
acestor electroni după ce au fost eliberați de pe suprafață depinde 
numai de energia fotonului care i-a lovit — iar aceasta e determinată 
de frecvenţa fasciculului de lumină, şi nu de intensitatea lui totală. 
Aşa cum copiii care vor părăsi subsolul rămân cu câte 15 cenți, indi- 
ferent de numărul de bancnote de 1 dolar aruncate, fiecare electron 
părăseşte suprafaţa cu aceeaşi energie — deci aceeași viteză — indiferent 
de intensitatea totală a fasciculul care ciocneşte suprafaţa metalului. 
O sumă totală mai mare înseamnă pur și simplu că mai mulți copii vor 
putea pleca; mai multă energie totală în fasciculul de lumină înseamnă 
pur şi simplu că mai mulți electroni vor fi eliberați. Dacă vrem ca 
cei mici să părăsească subsolul cu mai mulți bani, va trebui să creştem 
valoarea bancnotei aruncate jos; dacă dorim ca electronii să părăsească 
suprafaţa cu o viteză mai mare, va trebui să creştem frecvenţa fascicu- 
lului care ciocnește suprafaţa metalului — adică trebuie să creștem 
valoarea energiei fotonilor trimiși pe suprafața metalului. 

Acest rezultat este în deplină concordanţă cu datele experimen- 
tale. Frecvența luminii (culoarea ei) determină viteza electronilor 
expulzați; intensitatea totală a luminii determină numărul de electroni 
expulzați. Astfel, Einstein a arătat că ideea lui Planck privind porțiile 
indivizibile de energie reflectă de fapt o trăsătură fundamentală a 
undelor electromagnetice: ele se compun din particule — fotoni — care 
sunt nişte pachete mici, sau cuante, de lumină. Discontinuitatea ener- 
piei încorporate în asemenea unde se datorează faptului că ele sunt 
compuse din porții. 

Ideea lui Einstein a reprezentat un mare progres. Dar, aşa cum 
vom vedea, povestea nu e atât de simplă pe cât pare la prima vedere. 

Fig. 4.3 În experimentul cu două fante, o rază de lumină este trimisă spre o bari- 
eră în care au fost tăiate două fante. Lumina care trece de barieră este înregistrată 
pe o placă fotografică, pentru cazurile când o fantă e deschisă sau ambele fante 
sunt deschise. 


Undă sau particulă? 


Toată lumea ştie că apa — deci şi valurile ei — e alcătuită dintr-un număr 
imens de molecule de apă. Este oare atât de surprinzător că undele 
de lumină sunt și ele alcătuite dintr-un număr mare de particule, şi 
anume din fotoni? Da, este. Dar surpriza apare în detalii. Încă de acum 
trei sute de ani Newton a afirmat că lumina constă dintr-un șuvoi de 
particule, deci ideea nu era una nouă. Totuși, unii dintre colegii lui 
Newton, dintre care cel mai important a fost fizicianul olandez Christian 
Huygens, nu erau de acord cu el şi susțineau că lumina ar fi o undă. 
Disputa a fost intensă, dar până la urmă experimentele efectuate de 
fizicianul englez Thomas Young, la începutul anilor 1800, au demon- 
strat că Newton se înşelase. 

O versiune a experimentului lui Young — cunoscut sub numele de 
experimentul cu două fante — este ilustrată în figura 4.3. Lui Feynman 
îi plăcea să spună că toată mecanica cuantică ar putea fi rezumată 


Figura 4.4. În acest experiment, fanta din dreapta este deschisă, iar pe placa 
fotografică apare imaginea din figură. 

Figura 4.5. La fel ca în figura 4.4, numai că acum este deschisă fanta din stânga. 


analizând atent implicaţiile acestui experiment, așa că merită discu- 
lat. După cum se observă în figura 4.3, lumina este trimisă spre o 
suprafață subțire, solidă, în care sunt decupate două fante. O placă 
fotografică înregistrează lumina care trece prin fante — zonele mai 
luminoase din fotografie indică mai multă lumină incidentă. Experi- 
mentul constă în compararea imaginilor care se formează pe plăcile 
fotografice când fie e deschisă o fantă, fie ambele sunt deschise, iar 
sursa de lumină se aprinde. 

Dacă fanta din stânga e acoperită şi cea din dreapta deschisă, foto- 
grafia arată ca în figura 4.4. Pare logic, din moment ce lumina trebuie 
să treacă prin unica fantă deschisă și deci va fi concentrată în partea 
din dreapta a fotografiei. În mod similar, dacă fanta din dreapta e aco- 
perită şi cea din stânga e deschisă, fotografia arată ca în figura 4.5. 
Dacă ambele fante sunt deschise, descrierea newtoniană a luminii 
conform căreia e alcătuită din particule prezice un rezultat asemănător 
celui din figura 4.6, adică o combinație a figurilor 4.4 și 4.5. Dacă 
am considera corpusculii luminoşi ai lui Newton ca pe niște alice cu 
care tragem în perete, cele care trec mai departe vor fi concentrate în 
cele două zone aliniate cu cele două fante. Dacă însă considerăm 


Figura 4.6. Teoria corpusculară a lui Newton prezice că, atunci când ambele fante 
sunt deschise, placa fotografică va fi o combinaţie a figurilor 4.4 și 4.5. 

lumina ca o undă, placa fotografică va înregistra un rezultat diferit 
în cazul când ambele fante sunt deschise. Să vedem ce se întâmplă. 

Să ne imaginăm deocamdată că, în loc să avem de-a face cu unde 
de lumină, avem de-a face cu unde pe apă. Rezultatul va fi același, 
dar ne e mai uşor să ne imaginăm ce se întâmplă în cazul apei. Când 
undele de pe suprafața apei vor lovi bariera, din fiecare din cele două 
fante vor porni mai departe unde circulare, în genul celor create prin 
aruncarea unei pietricele într-un lac, aşa cum arată figura 4.7. (Acest 
experiment e simplu de realizat într-un lighean cu apă, folosind o 
barieră din carton în care aţi tăiat două fante.) Când undele ies din 
fiecare fantă, ele se suprapun şi se întâmplă ceva foarte interesant. 
Dacă două vârfuri de undă se suprapun, înălțimea undei de apă în 
acel punct creşte: ea va fi suma înălțimilor celor două vârfuri indivi- 
duale. Dacă două văi ale undelor se suprapun, adâncimea undei în 
acel punct creşte în mod similar. Şi, în sfârşit, dacă un vârf al undei 
provenind de la o fantă se suprapune cu o vale a undei provenind de 
la cealaltă fantă, ele se anulează reciproc. (De fapt această idee stă la 
baza metodelor de eliminare a zgomotului în difuzoarele moderne — 
se măsoară forma undei sunetului care intră şi apoi se produce o a 
doua undă, a cărei formă este exact „opusul“ celei dintâi, având ca rezul- 
tat anularea zgomotului nedorit.) Între aceste suprapuneri extreme — 
vârfuri cu vârfuri, văi cu văi și vârfuri cu văi — există o mulțime de 
amplificări și atenuări parțiale. Dacă te-ai urca împreună cu un grup 


Figura 4.7. Undele circulare fonmate pe apă care ies din fiecare fantă se suprapun, 
făcând ca unda rezultată să fie amplificată în unele zone și atenuată în altele. 

de prieteni în bărcuţe şi ați forma o linie de ambarcaţiuni paralelă cu 
bariera, iar fiecare ar spune cât de mult e ridicat şi coborât de valuri, 
rezultatul obținut ar corespunde zonei din dreapta a figurii 4.7. Zonele 
unde balansul este mai mare sunt acelea unde vârfurile undelor (sau 
văile) ce provin de la fiecare fantă coincid. Regiunile de agitaţie mini- 
mă sau nulă corespund punctelor unde vârfurile undei de la una din 
fante se suprapun cu văile undei provenite de la cealaltă fantă, rezul- 
tând anularea lor. 

Cum placa fotografică înregistrează cât de mult este „balansată“ 
de lumina incidentă, acelaşi raționament aplicat fasciculului de lumină 
ne spune că atunci când ambele fante sunt deschise placa fotografică 
va arăta ca în figura 4.8. Zonele cele mai luminoase din figură sunt 
acelea pentru care vârfurile (sau văile) undelor de lumină ce vin de 
la fiecare fantă coincid. Zonele întunecate apar acolo unde vârfurile 
undei provenite de la o fantă se suprapun cu văile undei de la cealaltă 
fantă, având ca rezultat anularea lor. Acest şir de benzi luminoase şi 
întunecate e cunoscut sub numele de franje de interferență. Fotogra- 
fule din figurile 4.6 şi 4.8 diferă mult, deci se poate face un experiment 
concret pentru a stabili care din modelele corpuscular sau ondulatoriu 
al luminii este cel corect. Young a realizat o versiune a acestui experi- 
ment, iar rezultatele lui s-au potrivit cu cele din figura 4.8, confirmând 
în felul acesta modelul ondulatoriu. Modelul corpuscular al lui Newton 
a fost înlăturat (dar a trebuit să treacă o vreme până când fizicienii 
să accepte). Modelul ondulatoriu al luminii, declarat învingător, a fost 
apoi aşezat pe baze matematice solide de către Maxwell. 

Dar Einstein, cel care a răsturnat teoria lui Newton despre gravi- 
taie, părea acum să fi readus la viață modelul corpuscular al luminii 


Figura 4.8. Dacă lumina este o undă, când ambele fante sunt deschise se va 
produce o interferenţă între porțiunile de unde care ies din fiecare fantă. 

prin introducerea fotonilor. Bineînţeles că ne confruntăm cu aceeuşi 
întrebare: cum se poate ca un model corpuscular să explice formu- 
rea franjelor de interferenţă ca acelea din figura 4.8? Ca primă încer- 
care, ai putea face următoarea propunere. Apa e compusă din molecule 
H.O — „particulele“ apei. Dar, când o mulţime de asemenea moleculc 
curg împreună, ele pot produce unde de apă, cu proprietăţile de inter- 
ferenţă aşteptate, conform figurii 4.7. Aşa că ar fi rezonabil să spunem 
că proprietăţile ondulatorii, cum ar fi franjele de interferență, pot apă- 
rea şi în modelul corpuscular, cu condiţia să fie implicat un număr 
impresionant de particule de lumină — adică fotoni. 

În realitate însă, lumea microscopică este mult mai subtilă. Chiar 
dacă intensitatea sursei de lumină din figura 4.8 este redusă din ce 
în ce mai mult, până la o valoare la care fotonii sunt emişi unul câte 
unul spre barieră — de pildă cu o rată de unul la 10 secunde —, imaginea 
care va rezulta pe placa fotografică va arăta tor ca aceea din figura 4.8. 
Dacă aşteptăm suficient de mult ca un număr colosal de asemenea 
pachete de lumină separate să pătrundă prin fante şi fiecare să fie înre- 
gistrat printr-un punct acolo unde loveşte placa fotografică, până la 
urmă aceste puncte vor construi imaginea unor franje de interferenţă, 
ca în figura 4.8. E uimitor. Cum pot particule individuale ca fotonii care 
trec pe rând prin paravan şi lovesc separat placa fotografică să conspire 
la realizarea benzilor luminoase şi întunecate asemeni celor ale undelor 
care interferă? Un raționament convenţional ne arată că fiecare dintre 
fotoni va trece ori prin fanta din dreapta, ori prin cea din stânga, aşa 
că la sfârşit ne aşteptăm să observăm pe placa fotografică o imagine 
asemănătoare celei din figura 4.6. Dar nu se întâmplă așa. 

Dacă nu ești fascinat de acest fenomen al naturii, înseamnă că 
ori l-ai mai văzut şi ai devenit blazat, ori prezentarea de până acum 
nu a fost suficient de vie. Presupunând că a doua variantă e cea corectă, 
să mai prezentăm o dată fenomenul, dar într-un mod puţin diferit. 
Închidem fanta din stânga şi trimitem, unulcâte unul, fotonii spre para- 
van. Unii trec prin fantă, alţii nu. Cei care trec creează punct cu punct 
pe placa fotografică o imagine ca aceea din figura 4.4. Apoi efectuezi 
din nou experimentul folosind o nouă placă fotografică, de data asta 
deschizând ambele fante. Evident, te vei gândi că acest lucru va creşte 
numărul de fotoni ce trec prin fantele ecranului şi lovesc placa fotogra- 
fică, expunând în felul acesta filmul la o cantitate mai mare de lumină 

«lecât în cazul primului experiment. Dar când vei examina fotografia 
rezultată, vei observa nu numai că zone care rămăseseră întunecate 
in primul experiment sunt acum luminoase, după cum te aşteptai de 
altfel, dar şi că zone care erau luminoase în primul experiment acum 
sunt întunecate, ca în figura 4.8. Prin creșterea numărului de fotoni 
ce lovesc placa fotografică, luminozitatea în unele zone a scăzut. În- 
ir-un fel sau altul, fotonii separați temporal se pot anula reciproc. E foarte 
ciudat: fotonii care ar fi trecut prin fanta dreaptă şi ar fi lovit placa 
lotografică în zona unde acum e o bandă întunecată (vezi figura 4.8) 
nu mai pot face acest lucru când se deschide şi fanta din stânga (acesta 
este motivul pentru care acum banda e întunecată). Dar cum e posibil 
ca un pachet mic de lumină care trece printr-una din fante să fie afectat 
în vreun fel de faptul că cealalră fantă este deschisă sau nu? După 
cum spunea Feynman, e la fel de ciudat ca şi cum ai trage cu pușca 
spre paravan şi, atunci când ambele fante sunt deschise, gtoanţele trase 
independent şi separat unul de altul s-ar anula reciproc, lăsând zone 
intacte pe ţintă — zone care de altfel sunt lovite când numai una din 
fantele ecranului este deschisă. 

Asemenea experimente arată că particulele de lumină ale lui 
Einstein sunt foarte diferite de cele ale lui Newton. Într-un fel, fotonii, 
deşi sunt particule, prezintă şi trăsăturile undei de lumină. Faptul că 
energia acestor particule e determinată de o caracteristică specifică 
undei — frecvenţa — este primul indiciu că se produce o combinaţie 
ciudată. Dar efectul fotoelectric şi experimentul cu două fante ne fac 
să înțelegem despre ce este vorba. Efectul fotoelectric ne arată că 
lumina are proprietăți de particulă. Experimentul cu fante ne arată 
că lumina manifestă proprietăţile de interferenţă ale undelor. Împre- 
ună, cele două experimente ne arată că lumina are și proprietăți de 
undă, și proprietăți de particulă. Când este vorba de lumea microsco- 
pică trebuie să lăsăm la o parte prejudecata că ceva este fie undă, fie 
particulă şi să acceptăm că ambele posibilităţi sunt valabile în acelaşi 
timp. Aici se cerecitată afirmaţia lui Feynman că „nimeni nu înțelege 
mecanica cuantică“. Putem pronunţa cuvinte precum „dualismul undă- 
particulă“. Putem traduce aceste cuvinte într-un formalism matematic 
ce descrie experimentele din lumea reală cu o incredibilă precizie. 
Dar este extrem de dificil să înţelegem această caracteristică uimitoare 
a lumii microscopice la un nivel profund, intuitiv. 

Particulele de materie sunt şi unde 


În primele decenii ale secolului XX mulţi dintre cei mai mari fizicieni 
teoreticieni s-au apucat cu entuziasm să construiască un model solid 
din punct de vedere matematic şi plauzibil din punct de vedere fizic 
care să explice aceste trăsături ciudate ale lumii microscopice. La 
Copenhaga, sub îndrumarea lui Niels Bohr, s-a făcut de exemplu un 
progres important în explicarea proprietăților luminii emise de atomii 
de hidrogen. Dar era vorba, ca şi în cazul altor studii efectuate înainte 
de mijlocul anilor 1920, mai curând de unirea artificială a ideilor seco- 
lului XIX cu noile concepte ale mecanicii cuantice, decât de un cadru 
coerent pentru înţelegerea universului fizic. În comparaţie cu logica 
şi claritatea legilor de mişcare ale lui Newton sau ale teoriei electro- 
magnetice a lui Maxwell, teoria cuantică parţial dezvoltată era într-o 
stare de haos. 

În 1923, tânărul prinţ francez Louis de Broglie a adăugat un nou 
element amalgamului cuantic, element care va contribui la apariția 
cadrului matematic al mecanicii cuantice moderne şi care i-a adus 
în 1929 premiul Nobel pentru fizică. Inspirat de o serie de raționa- 
mente bazate pe teoria relativității speciale a lui Einstein, de Broglie 
a afirmat că dualismul undă-particulă se aplică nu numai luminii, dar 
şi materiei. El a pornit de la faptul că relația lui Einstein E= mc? leagă 
masa de energie, iar Planck şi Einstein legaseră noţiunea de energie 
de cea de frecvenţă a undelor; prin urmare, masa ar trebui să aibă şi 
ea caracter ondulatoriu. Urmând această idee, el a sugerat că, aşa cum 
lumina este un fenomen ondulatoriu despre care mecanica cuantică 
a arătat că admite o la fel de îndreptățită tratare corpusculară, un elec- 
tron — la care ne gândim în mod normal ca la o particulă — ar putea 
fi descris cu aceeaşi îndreptățire şi în termeni de undă. Einstein a adop- 
tat imediat ideea lui de Broglie, fiind o prelungire firească a propriilor 
sale contribuţii legate de relativitate şi de fotoni. Nimic însă nu poate 
înlocui dovezile experimentale. Confirmarea a venit curând din partea 
lui Clinton Davisson și Lester Germer. 

Pe la mijlocul anilor 1920, Davisson şi Germer, fizicieni experi- 
mentatori la compania de telefonie Bell, studiau modul în care un 
fascicul de electroni se reflectă pe o bucată de nichel. Singurul deta- 
liu important pentru noi este acela că, într-un astfel de experiment, 

«ristalele de nichel se comportă asemănător celor două fante din 
experimentul prezentat în secțiunea anterioară — putem considera 
lira rezerve acest experiment aidoma celui anterior, cu excepția fap- 
lului că în locul unui fascicul de lumină avem un fascicul de elec- 
toni. Vom adopta deci acest punct de vedere. Când Davisson şi 
(icrmer au examinat electronii care pătrundeau prin cele două fante 
ale paravanului şi loveau un ecran fosforescent ce înregistra locul 
«le impact al fiecărui electron printr-un punct strălucitor — fenomenul 
scamănă cu cel care are loc într-un televizor — au descoperit ceva 
ubsolut remarcabil. Pe ecran s-a format un model foarte asemănător 
cu cel din figura 4.8. Experimentul lor a arătat deci că electronii 
manifestă fenomene de interferenţă, semn evident al undelor. În 
„onele întunecate de pe ecranul fosforescent, electronii „se anulau 
cumva unii pe alții“, la fel ca vârfurile şi văile care se suprapuneau 
în undele de pe apă. Chiar dacă fasciculul de electroni era atât de 
„subţiat““, încât, de exemplu, numai un electron era emis la fiecare 
10 secunde, electronii individuali tot formau pe ecran benzile lumi- 
noase şi întunecate — punct cu punct. Cumva, ca şi fotonii, electronii 
independenţi „interferă“ cu ei înșiși astfel încât electronii individuali, 
în cursul timpului, reconstruiesc benzile de interferenţă asociate unde- 
lor. Suntem obligaţi să tragem concluzia că fiecare electron prezintă 
şi caracteristici de undă în plus faţă de cele de particulă, mai fami- 
liare nouă. 

Deşi am prezentat aici cazul electronilor, experimente similare ne 
duc la concluzia că roată materia are caracteristici de undă. Dar cum 
se împacă toate acestea cu experienţa noastră cotidiană, în care materia 
este solidă şi rigidă, nicidecum asemeni unei unde? Ei bine, de Broglie 
a stabilit formula de calculul a lungimii de undă pentru undele de mate- 
rie, care arată că lungimea de undă este proporţională cu constanta 
lui Planck, ki. (Mai precis, lungimea de undă este dată de î împărțit 
la impulsul corpului material.) Cum h este foarte mic, şi lungimile 
de undă rezultate sunt minuscule în comparaţie cu scara de dimen- 
siuni cotidiană. Aşa se explică de ce caracterul ondulatoriu al materiei 
devine vizibil doar la o examinare microscopică atentă. La fel cum 
valoarea mare a lui c, viteza luminii, ascunde în mare parte adevărata 
natură a spaţiului şi a timpului, valoarea mică a lui hascunde aspectul 
ondulatoriu al materiei în viața de zi cu zi. 

Ce fel de unde? 


Fenomenul de interferență descoperit de Davisson şi Germer a făcut 
ca proprietăţile de undă ale electronului să devină evidente. Dar ce 
fel de unde? Fizicianul austriac Erwin Schrâdinger a sugerat că undele 
sunt de fapt electroni „extinşi.““* Această idee dă oarecare sens undei 
electronului, dar era prea vagă. Dacă întinzi ceva, o parte din acel ceva 
e aici, altă parte e dincolo. Nimeni nu a întâlnit însă o jumătate de 
electron, o treime de electron sau vreo altă fracțiune a lui. Aceasta 
face greu de înţeles ce înseamnă un electron extins. Ca o alternativă, 
în 1926, fizicianul german Max Bom a prelucrat interpretarea lui 
Schrâdinger, iar această nouă interpretare — dezvoltată de Bohr şi 
colegii săi — este cea pe care o folosim şi noi astăzi. Propunerea lui 
Born scoate la iveală una dintre cele mai ciudate caracteristici ale 
teoriei cuantice, dar ea este indubitabil confirmată de o mulțime de 
experimente. El a afirmat că unda electronului trebuie interpretată 
din punct de vedere probabilistic. Locurile în care înălțimea (ca să fim 
mai corecți, pătratul înălțimii) undei este mare sunt locurile unde 
probabilitatea de a găsi electronul e mai mare; zonele în care înălțimea 
undei este mică sunt zonele unde probabilitatea de a găsi electronul 
este mai mică. Figura 4.9 ilustrează un exemplu în acest sens. 
Aceasta este o idee cu adevărat ciudată. Ce amestec poate să aibă 
probabilitatea în formularea fundamentelor fizicii? Suntem obişnuiţi 
cu probabilităţi în cursele de cai, în aruncarea banului sau la ruletă, 


cea mai probabilă 
poziţie a electonului 


a treia poziţie 
probabilă 


a doua 
poziţie probabilă 


Figura 4.9 Unda asociată unui electron este mai înaltă acolo unde electronul 
are probabilitate mai mare de a fi găsit şi este din ce în ce mai mică în zonele 
unde probabilitatea de a găsi electronul scade. 

dar în aceste exemple ele reflectă doar cunoaşterea noastră incom- 
pletă. Dacă am cunoaşte precis viteza roții ruletei, greutatea şi duritatea 
bilei, locul şi viteza cu care cade pe roată, specificaţiile exacte ale 
materialelor din care sunt construite locaşurile şi aşa mai departe, şi 
dacă am folosi calculatoare suficient de puternice pentru a efectua 
calculele necesare, conform fizicii clasice am putea prezice cu certitu- 
dine locul unde se va opri bila. Cazinourile se bazează pe incapaci- 
tatea noastră de a aduna toate aceste informaţii și de a efectua calculele 
necesare înainte de a paria. Dar vedem că probabilitatea despre care 
e vorba în jocurile de ruletă nu reflectă nimic fundamental din felul 
în care funcționează lumea. Mecanica cuantică însă inserează concep- 
tul de probabilitate în univers la un nivel mult mai profund. În confor- 
mitate cu interpretarea dată de Born, validată de experimente efectuate 
în cursul a mai bine de jumătate de secol, natura ondulatorie a materiei 
implică faptul că materia însăşi trebuie descrisă la nivel fundamental 
într-o manieră probabilistică. Regula formulată de de Broglie ne arată 
că pentru obiecte macroscopice, cum ar fi ruleta sau ceaşca de cafea, 
caracterul ondulatoriu este practic neobservabil, aşa că în situaţii obiş- 
nuite probabilitatea asociată mecanicii cuantice poate fi ignorată. La 
nivel microscopic însă, tot ce putem spune este că, pentru orice poziție 
dată, există o anumită probabilitate ca electronul să se găsească acolo. 

Interpretarea probabilistică prezintă următorul avantaj: dacă unda 
electronului se comportă ca orice altă undă — de exemplu, atunci când 
se loveşte de un obstacol se împrăştie formând tot felul de valuri dis- 
tincte — asta nu înseamnă că electronul însuşi se desface în fragmente 
separate, ci doar că putem găsi electronul în diverse locuri, cu anumite 
probabilităţi. În practică, asta înseamnă că, dacă repetăm identic de 
mai multe ori un experiment în care este implicat un electron, elec- 
tronul nu se va găsi în aceeaşi poziţie de fiecare dată. Dimpotrivă, 
repetând experimentul, vom găsi electronul într-o mulțime de poziții 
diferite, dar distribuite astfel încât numărul de experimente în care 
găsim electronul într-o anumită zonă este determinat de înălțimea 
undei de probabilitate în acea zonă. Dacă unda de probabilitate (mai 
precis pătratul ei) este de două ori mai înaltă în punctul A decât în 
punctul B, atunci teoria ne spune că, într-un şir lung, de repetări ale 
experimentului, electronul va fi găsit în punctul A de două ori mai 
des decât în punctul B. Rezultatele exacte ale experimentelor nu pot 


126 UNIVERSUL ELEGANT 


fi prezise; tot ce putem face este să prezicem probabilitatea cu care 
un anumit rezultat poate fi obținut. 

Chiar şi aşa, atât timp cât putem determina matematic forma exactă 
a undelor de probabilitate, predicțiile probabiliste por fi testate prin 
repetarea unui anumit experiment de multe ori, măsurând în felul 
acesta posibilitatea obținerii unui rezultat sau altuia. La numai câteva 
luni după propunerea lui de Broglie, Schrâdinger a făcut pasul decisiv 
în această direcţie, găsind ecuaţia care guvernează forma şi evoluţia 
în timp a undelor de probabilitate sau, aşa cum sunt numite acum, a 

funcţiilor de undă. Nu a durat mult până când ecuaţia lui Schrâdinger 

şi interpretarea probabilistă au fost folosite pentru predicții extrem 
de precise. În 1927, inocenţa clasică era deja pierdută. Trecuseră zilele 
în care universul era privit ca un mecanism ale cărui componente 
individuale au fost puse în mişcare la un moment din trecut şi care 
îşi urmau cu obedienţă destinul unic şi inexorabil. Conform meca- 
NICII cuantice, universul evoluează supunându-se unui formalism mate- 
matic riguros, dar acest cadru determină doar probabilitatea de a avea 
un anumit viitor, nu şi care anume va fi acel viitor. 

Mulţi consideră această concluzie tulburătoare, ba chiar inaccep- 
tabilă. Einstein a fostunul dintre aceştia. Într-una din cele mai cunoscute 
fraze din istoria fizicii, Einstein îi avertiza pe partizanii mecanicii 
cuantice că „Dumnezeu nu joacă zaruri cu universul“. El simţea că 
probabilitatea a apărut în fizica fundamentală dintr-un motiv subtil, 
dar asemănător cu cel din cazul ruletei: anumite neajunsuri esenţiale 
în înţelegerea noastră. Din perspectiva lui Einstein, universul nu putea 
avea un viitor a cărui formă precisă depindea de şansă. Fizica ar trebui 
să prezică cum va evolua universul, nu doar probabilitatea unei anu- 
mite evoluţii. Dar experiment după experiment — unele dintre cele mai 
convingătoare fiind efectuate după moartea sa — au arătat că Einstein 
greşea. Fizicianul teoretician englez Stephen Hawking spunea în acest 
sens că „Einstein s-a înşelat, nu teoria cuantică“.2? 

ŞI totuşi, disputa privind sensul real al mecanicii cuantice continuă. 
Toată lumea e de acord în privinţa felului în care trebuie folosite 
ecuaţiile teoriei cuantice pentru a face predicții exacte. Dar nu există 
consens atunci când e vorba despre sensul real al undelor de probabi- 
litate sau despre modul cum îşi „alege“ o particulă unul din nume- 
roasele viitoruri posibile; nici măcar nu putem spune dacă particula 
îşi alege într-adevăr viitorul sau se despicăpentru a trăi ramificat toate 

viitorurile posibile într-o arenă de universuri paralele aflată în continuă 
expansiune. Discutarea acestor interpretări poate face obiectul unui 
întreg volum şi există deja multe cărți excelente care prezintă diferite 
perspective asupra teoriei cuantice. Un lucru însă e cert: indiferent 
cum interpretezi mecanica cuantică, ea ne arată indubitabil că universul 
se bazează pe principii care, din punctul de vedere al experienţelor 
noastre cotidiene, sunt stranii. 

Morala care se poate extrage atât din teoria relativităţii, cât şi din 
mecanica cuantică este că atunci când sondăm în profunzime funcţio- 
narea universului putem descoperi aspecte total diferite de cele la care 
ne aşteptăm. Curajul de a pune întrebări profunde trebuie dublat de 
o flexibilitate nebănuită dacă ajungem să acceptăm răspunsurile. 


Perspectiva lui Feynman 


Richard Feynman a fost unul din cei mai mari fizicieni teoreticieni 
de la Finstein încoace. El a acceptat total esenţa probabilistică a meca- 
NiCii cuantice, dar în anii care au urmat celui de-al Doilea Război 
Mondial a oferit un nou mod de a concepe această teorie. În privinţa 
predicţiilor numerice, perspectiva lui Feynman concordă pe deplin 
cu tot ce am spus până acum. Dar formularea este total diferită. O vom 
prezenta în contextul experimentului cu electronul şi paravanul cu 
două fante. 

Ceea ce ne tulbură la figura 4.8 este faptul că noi ne imaginăm 
fiecare electron trecând fie prin fanta din stânga, fie prin fanta din 
dreapta, deci ne aşteptăm să vedem în final o imagine asemănătoare 
celei din figura 4.6, adică o combinaţie a figurilor 4.4 şi 4.5 care să 
reprezinte cu precizie datele rezultate. Pentru un electron care trece 
prin fanta din dreapta nu ar trebui să conteze faptul că există și fanta 
din stânga, și viceversa. Și totuşi contează. Franjele de interferență 
generate necesită o suprapunere şi o întrepătrundere a ceva sensibil 
la ambele fante, chiar şi în cazul când trimitem electronii unul câte 
unul. Schrâdinger, de Broglie şi Born au explicat acest fenomen prin 
asocierea unei unde de probabilitate fiecărui electron. Asemeni undelor 
apei din figura 4.7, unda de probabilitate a electronului „vede“ ambele 
fante şi este supusă aceluiaşi fenomen de interferență prin combinare. 

Zonele în care unda de probabilitate creşte din cauza acestei combinări, 
ca şi zonele de balans mare dim figura 4.7, sunt locurile unde există 
o probabilitate mare de a găsi electronul. Zonele în care combinarea 
duce la o scădere a undei de probabilitate, ca şi zonele de balans mic 
sau lipsit de balans din figura 4.7, sunt cele în care electronul are o 
probabilitate mai mică sau chiar nulă de a fi găsit. Electronii lovesc 
ecranul fosforescent unul câte unul, distribuiți conform acestui profil 
de probabilitate, şi deci formează franje de interferenţă asemănătoare 
celor din figura 4.8. 

Feynman a avut o abordare diferită. El a contestat presupunerea 
clasică conform căreia fiecare din electroni trece ori prin fanta din 
stânga, ori prin cea din dreapta. Te-ai putea gândi că e absurd să te 
îndoieşti de o proprietate atât de evidentă. La urma urmei, nu poți 
oare privi regiunea dintre fante şi ecranul fosforescent ca să vezi prin 
care dintre cele două fante trece electronul? Poţi. Dar asta înseamnă 
să modifici experimentul. Pentru a vedea electronul, trebuie să-i faci 
ceva — de exemplu, îl poţi lumina, adică poți trimite fotoni care să 
se lovească de el. La scara cotidiană, fotonii sunt ca niște sonde negli- 
Jabil de mici care se lovesc de copaci, de tablouri şi de oameni, ne- 
având nici un efect semnificativ asupra stării de mişcare a acestor 
corpuri materiale mari. Dar electronii sunt mici fărâme de materie. 
Indiferent cu câtă delicateţe încerci să determini fanta prin care au 
trecut, fotonii care vor lovi electronii vor afecta în mod obligatoriu 
mişcarea acestora. lar schimbarea mișcării schimbă şi rezultatele 
experimentului. Dacă modifici experimentul exact atât cât e necesar 
pentru a determina fanta prin care trece fiecare electron, experienţa 
arată că rezulatele se vor modifica față de cele din figura 4.8, devenind 
cele din figura 4.6! Lumea cuantică face ca, odată ce a fost stabilită 
fanta prin care trece fiecare electron, interferența dintre cele două fante 
să dispară. 

Astfel, contestarea lui Feynman devine justificată, din moment 
ce — deşi experienţa noastră cotidiană pare să impună ca un electron 
să treacă printr-una din fante sau prin cealaltă — pe la sfârşitul anilor 
1920, fizicienii au înţeles că orice încercare de a verifica această ipo- 
teză banală şi fundamentală distruge experimentul. 

Feynman a susținut că fiecare electron care ajunge la ecranul fosfo- 
rescent trece de fapt prin ambele fante. Pare o nebunie, dar, atenţie, 
lucrurile o iau razna şi mai tare! Feynman a afirmat că electronul care 

porneşte de la sursă şi ajunge la un anumit punct de pe ecranul fos- 
lorescent parcurge de fapt toate traiectoriile posibile în același timp, 
câteva din aceste traiectorii sunt ilustrate în figura 4.10. Electronul 
urmează o cale directă şi trece prin fanta din stânga. Simultan însă, 
cl urmează şi calea directă care-l face să treacă prin fanta din dreapta. 
pe de altă parte, se îndreaptă spre fanta din stânga, dar deodată își 
schimbă traiectoria şi trece prin cea din dreapta. Are un drum sinuos, 
înainte şi înapoi, trecând, în final, prin fanta din stânga. Face o călătorie 
lungă în galaxia Andromeda, după care se întoarce pentru a trece din 
nou prin fanta din stânga în drumul său spre ecran. Și tot aşa, conform 
perspectivei lui Feynman, electronul „adulmecă“ simultan toate traiec- 
toriile posibile între poziţia lui iniţială şi cea finală. 

Feynman a arătat că poate atnibui un număr fiecăreia dintre aceste 
traiectorii, aşa încât media lor combinată să dea exact acelaşi rezultat 
cu probabilitatea calculată prin metoda funcţiei de undă. Astfel, din 
perspectiva lui Feynman, nu e nevoie să asociem electronului nici o 
undă de probabilitate. În schimb, va trebui să ne imaginăm ceva cel 
puţin la fel de ciudat. Probabilitatea ca un electron — privit mereu ca 
o particulă — să ajungă într-un anume punct de pe ecran se construiește 
din efectul combinat al tuturor căilor posibile de a ajunge în acel punct. 
Această metodă poartă numele de abordarea mecanicii cuantice con- 
form „sumei după traiectorii“ a lui Feynman.*0 


Figura 4.10 În conformitate cu formularea mecanicii cuantice dată de Feynman, 
particulele se deplasează de la o poziţie la alta de-a lungul oricărui drum posibil. 
Aici sunt reprezentate câteva din infinitatea de drumuri ale unui electron, în 
călătoria sa de la sursă la ecranul fosforescent. Observaţi că acest electron trece 
de fapt prin ambele fante. 

În acest moment, educaţia voastră clasică se va împotrivi: cum 
să fie posibil ca un electron s-o ia simultan pe căi diferite — mai ales 
că există un număr infinit de asemenea căi? Pare o obiecţie întemeiată, 
dar mecanica cuantică — fizica lumii noastre reale — îţi cere să renunţi 
la asemenea obiecţii de „bun-simţ“. Rezultatele calculelor prin metoda 
lui Feynman sunt în concordanţă cu cele ale metodei funcției de undă, 
care, la rândul lor, sunt în concordanţă cu experimentul. Trebuie să 
lăsăm natura să decidă ce este şi ce nu este rezonabil. După cum scria 
Feynman, „| mecanica cuantică] dă naturii o descriere absurdă din 
perspectiva bunului-simţ. Și este în perfectă concordanţă cu expe- 
rimentul. Sper deci să puteţi accepta natura aşa cum e Ea — absurdă“.”! 
Dar indiferent cât de absurdă pare natura când o examinăm la scară 
microscopică, lucrurile trebuie să conspire astfel încât să regăsim 
evenimentele prozaice ale lumii la scara de zi cu zi. În acest scop, 
Feynman a arătat că, dacă analizăm mişcarea obiectelor mari — de 
exemplu mişcarea mingilor, avioanelor sau planetelor, toate având 
dimensiuni mari în comparaţie cu particulele subatomice — regula 
sa de a atribui numere fiecărui drum ne asigură că /oate traiectoriile, 
cu excepția uneia, se anulează reciproc atunci când se combină apor- 
tul fiecăreia. Într-adevăr, numai una din infinitatea de traiectorii con- 
tează în privința mişcării obiectului. lar aceasta este exact traiectoria 
obținută din legile de mişcare ale lui Newton. Acesta este motivul 
pentru care în viaţa de zi cu zi ni se pare că obiectele — de pildă o 
minge aruncată în aer — urmează o singură traiectorie, unică Şi pre- 
vizibilă, de la origine şi până la destinaţie. Dar, pentru obiectele micro- 
scopice, regula lui Feynman de a atribui numere traiectoriilor ne arată 
că multe traiectorii diferite pot contribui, şi de multe ori chiar con- 
tribuie, la mişcarea obiectului. De exemplu, în experimentul de inter- 
ferenţă cu două fante, unele dintre aceste traiectorii trec prin fante 
diferite, dând naştere franjelor de interferenţă observate. Deci în 
lumea microscopică nu putem decide dacă un electron va trece prin- 
tr-una din fante sau prin cealaltă. Franjele de interferență şi formu- 
larea alternativă a mecanicii cuantice dată de Feynman atestă fără dubiu 
exact contrariul. 

Diverse interpretări ale unei cărţi sau ale unui film ne pot ajuta 
mai mult sau mai puţin să înțelegem diferite aspecte ale operei, iar 
la fel se întâmplă şi cu diversele abordări ale mecanicii cuantice. Deşi 
predicțiile lor coincid întotdeauna pe deplin, formalismul funcţiei de 


CIUDĂŢENII MICROSCOPICE 131 


undă şi suma după traiectorii a lui Feynman ne oferă moduri diferite 
de a privi ceea ce se întâmplă. Aşa cum vom vedea mai târziu, pentru 
anumite aplicaţii, una sau alta din abordări ne poate oferi un cadru 
explicativ inestimabil. 


Ciudăţenii cuantice 


După tot ce am discutat până acum, v-aţi obişnuit probabil deja cu 
modul radical nou în care înţelegem comportarea universului din 
perspectiva mecanicii cuantice. Dacă nu aţi căzut încă victimă ameţelii, 
după cum spunea Bohr, ciudăţeniile cuantice pe care le vom prezenta 
acum ar trebui să vă nedumerească. 

Mecanica cuantică este mai greu de acceptăt, la nivel visceral, chiar 
decât teoriile relativităţii, dacă ai încerca să gândeşti ca un om minia- 
tural, născut şi crescut într-o lume microscopică. Există totuşi un 
aspect al teoriei care îţi poate călăuzi intuiţia, căci este trăsătura defi- 
nitorie care diferențiază modul de a raţiona clasic de cel cuantic. E 
vorba de principiul de incertitudine descoperit de fizicianul german 
Wermer Heisenberg în 1927. 

Acest principiu a apărut ca urmare al unei obiecţii la care poate 
v-aţi gândit mai devreme. Am observat că acţiunea de a determina 
fanta prin care trece fiecare electron (poziția lui) perturbă mişcarea 
ulterioară a acestuia (viteza). Dar, la fel cum ne putem asigura de 
prezenţa cuiva fie atingându-l uşor, fie bătându-l puternic pe spate, 
de ce nu putem determina şi poziția electronului folosind o sursă de 
lumină „din ce în ce mai slabă“, pentru a avea un impact cât mai mic 
asupra mişcării lui? Din punctul de vedere al fizicii secolului XIX, 
putem. Folosind o lampă din ce în ce mai slabă (împreună cu un detec- 
tor de lumină cât mai sensibil) putem face ca impactul luminii asupra 
mişcării electronului aproape să dispară. Dar însăşi mecanica cuantică 
ne arată lacunele acestui raționament. Când scădem intensitatea sursei 
de lumină, ştim acum că scădem numărul de fotoni emişi. Odată ce 
ajungem la o intensitate atât de mică, încât fotonii sunt emiși individual, 
nu mai putem scădea în continuare intensitatea luminii fără s-o stingem 
de tot. Există o limită cuantică fundamentală a „blândeţii“ sursei noas- 
tre. Deci există întotdeauna o perturbare minimă pe care o provocăm 
vitezei electronului prin măsurarea poziţiei lui. 

Ei bine, raționamentul e aproape corect. Legea lui Planck ne spune 
că energia unui singur foton este proporțională cu frecvenţa lui (invers 
proporțională cu lungimea lui de undă). Prin folosirea unei frecvenţe 
din ce în ce mai joase (lungime de undă din ce în ce mai mare), 
producem fotoni din ce în ce mai „moi“. Dar aici intervine ceva. Când 
o undă se reflectă pe un obiect, din informaţia pe care o primim putem 
determina poziţia obiectului, dar cu o eroare egală cu lungimea de 
undă a undei. Ca să înţelegeţi mai bine acest lucru, imaginaţi-vă că 
încercaţi să localizați o stâncă mare ce iese din apă după modul în 
care ea afectează trecerea valurilor oceanului. Când valurile se apropie 
de stâncă, ele formează un tren frumos ordonat în care fiecare ciclu 
de undă „sus-jos“ e urmat de un altul asemenea lui. După ce trec de 
stâncă, ciclurile de undă sunt distorsionate — semnul indubitabil al 
prezenţei stâncii scufundate. Dar asemeni celor mai fine gradaţii de 
pe o riglă, ciclurile individuale de undă „sus-jos*“ sunt cele mai fine 
unități ale trenului de undă, aşa încât examinând numai modul în care 
ele sunt distorsionate, putem determina poziţia stâncii doar într-un 
interval de eroare egal cu lungimea ciclurilor de undă, deci lungimea 
de undă a undei. În cazul luminii, fotonii constituenți sunt, într-un 
anumit sens, asemeni ciclurilor individuale de undă (înălțimea ciclului 
de undă fiind determinată de numărul de fotoni); prin urmare, un foton 
poate fi folosit pentru a determina poziţia unui obiect, dar eroarea 
determinării este egală cu lungimea de undă. 

Suntem deci puși în faţa unui compromis cuantic. Dacă folosim 
lumină cu frecvență mare (lungime de undă scurtă), putem localiza 
un electron cu o precizie mai mare. Dar fotonii de frecvenţe înalte sunt 
foarte energici şi influențează foarte mult viteza electronului. Dacă 
folosim lumină cu frecvenţă mică (lungime de undă mare), minimizăm 
impactul asupra mișcării electronului, datorită faptului că fotonii 
constituenți au energie mai mică, dar sacrificăm precizia în determi- 
narea poziţiei electronului. Heisenberg a cuantificat această competiție 
şi a găsit o relaţie matematică între precizia cu care se măsoară poziţia 
electronului și precizia cu care se măsoară viteza lui. El a descope- 
rit — urmând raţionamentul de mai sus — că cele două sunt invers 
proporţionale: o precizie mai mare în măsurarea poziției implică o 
imprecizie mai mare în măsurarea vitezei şi invers. ȘI, lucru extrem 
de important, deși până acum a fost vorba doar despre o singură moda- 
litate de determinare a poziţiei electronului, Heisenberg a arătat că 

acest compromis între precizia de măsurare a poziţie şi precizia de 
măsurare a vitezei este un fapt fundamental ce rămâne adevărat indi- 
ferent de echipamentele de măsurare folosite sau de procedeul folosit. 
Spre deosebire de teoria lui Newton, sau chiar a lui Einstein, în care 
mișcarea unei particule e descrisă prin precizarea poziţie și a vitezei, 
mecanica cuantică arată că la nivel microscopic este imposibilă cunoaș- 
terea exactă a ambelor caracteristici. Mai mult, cu cât cunoşti una 
cu o precizie mai bună, cu atât mai puţin precis o vei cunoaşte pe cea- 
laltă. Deşi am vorbit aici doar despre electroni, ideile se aplică direct 
(tuturor constituenţilor naturii. 

Einstein a încercat să minimizeze această îndepărtare de fizica 
clasică susținând că, în ciuda faptului că raţionamentele cuantice par 
să limiteze cunoașterea poziţiei şi vitezei, electronul tot are o poziție 
şi o viteză bine definite, exact aşa cum ştim dintotdeauna. Dar în cursul 
ultimelor două decenii progresul teoretic înregistrat, datorat în special 
fizicianului irlandez John Bell, şi rezultatele experimentale ale lui Alan 
Aspect şi ale colaboratorilor săi au arătat în mod convingător că Einstein 
s-a înșelat. Despre electroni — și despre orice altceva — nu se poate 
spune că se află într-un anume loc și au o anumită viteză. Mecanica 
cuantică ne arată că o asemenea afirmaţie nu numai că nu poate fi 
niciodată verificată experimental — din motivul explicat anterior —, 
dar contrazice în mod direct rezultate experimentale mai recente. 

Dacă ai putea prinde un singur electron într-o cutie mare şi solidă, 
după care ai apropia suprafeţele cutiei pentru a determina poziţia elec- 
tronului cu o precizie din ce în ce mai mare, ai observa că electronul 
devine din ce în ce mai agitat. Ca şi cum ar avea un acces de claustro- 
fobie, electronul va deveni din ce în ce mai nervos, lovindu-se de pere- 
ţii cutiei cu viteză din ce în ce mai mare și mai imprevizibilă. Natura 
nu permite constituenților ei să fie „încolţiţi“. În H-Bar, unde ne ima- 
ginăm că h este mult mai mare decât în lumea reală, făcând astfel ca 
obiectele obişnuite să fie supuse efectelor cuantice, cuburile de gheaţă 
din băuturile lui George şi Gracie se ciocneau frenetic unele de altele 
ca şi cum Şi ele ar fi suferit de claustrofobie. Cu toate că H-Bar este 
de domeniul fanteziei — în realitate heste extraordinar de mic — exact 
acest gen de stare de „claustrofobie“ cuantică e prezent pretutindeni 
în lumea microscopică. Mişcarea particulelor microscopice devine 
din ce în ce mai frenetică atunci când acestea sunt examinate şi închise 
în spaţii din ce în ce mai mici. 

Principiul de incertitudine dă naştere şi unui efect uimitor cunos- 
cut sub numele de runelare cuantică. Dacă tragi cu o alice de plastic 
într-un perete de beton cu grosimea de zece picioare, fizica clasică 
ne confirmă ceea ce aşteptăm instinctiv să se întâmple: alicea va ricoşa 
din perete. Motivul este că alicea nu are suficientă energie pentru a 
penetra un obstacol atât de solid. Dar la nivelul particulelor fundamen- 
tale, mecanica cuantică ne arată fără echivoc că funcţiile de undă — 
adică undele de probabilitate — ale particulelor care constituie alicea 
au toate o mică parte ce se propagă prin perete. Asta înseamnă că 
există o şansă mică — dar nenulă — ca alicea să poată penetra peretele 
şi să iasă pe partea cealaltă. Cum e posibil așa ceva? Motivul se rezumă, 
din nou, la principiul de incertitudine al lui Heisenberg. 

Pentru a înţelege acest lucru, imaginează-ţi că eşti foarte sărac şi 
afli deodată că o rudă îndepărtată a decedat lăsându-ţi o avere imensă 
pe care trebuie să o revendici. Singura problemă este că nu ai banii 
necesari pentru a cumpăra un bilet de avion ca să ajungi la destinaţie. 
Încerci atunci să le explici prietenilor tăi situaţia: dacă ar putea să te 
ajute să treci peste acest impediment împrumutându-ţi măcar pentru 
un timp scurt banii de bilet, le-ai înapoia cu prisosință suma la întoar- 
cere. Dar nimeni nu are bani de împrumutat. Îţi aduci aminte într-un 
târziu de un prieten mai vechi care lucrează la o companie aeriană 
şi îl implori să te ajute. Nici el nu poate să-ţi împrumute banii, dar 
îți oferă o soluție. Sistemul de taxare al companiei aeriene este con- 
ceput în așa fel încât dacă plăteşti biletul în mai puţin de 24 de ore 
din momentul când ajungi la destinaţie, nimeni nu-şi va da seama că 
biletul nu a fost plătit înainte de plecare. În felul acesta poţi să-ţi reven- 
dici moştenirea. 

Procedurile contabile ale mecanicii cuantice sunt asemănătoare. 
Aşa cum Heisenberg a arătat că există un compromis între precizia 
de măsurare a poziţiei şi viteză, în mod asemănător a demonstrat că 
există un compromis între precizia de măsurare a energiei şi durata 
de timp în care s-a făcut măsurătoarea. Mecanica cuantică afirmă că 
este imposibil de spus că particula cutare are energia cutare la momen- 
tul cutare. Creșterea preciziei în măsurarea energiei necesită peri- 
oade mai îndelungate de timp pentru realizarea măsurătorii. În mare, 
asta înseamnă că energia unei particule poate fluctua foarte mult dacă 
această fluctuaţie durează o perioadă scurtă de timp. Astfel, aşa cum 
sistemul de contabilitate al liniei aeriene îţi „permite“ să „împrumuţi“ 

bani pentru un bilet de avion, cu condiţia să-i returnezi suficient de 
rapid, şi mecanica cuantică permite unei particule să „împrumute“ 
energie dacă o va elibera într-un anumit interval de timp determinat 
de principiul de incertitudine al lui Heisenberg. 

Matematica mecanicii cuantice arată că cu cât este mai mare bariera 
de energie, cu atât este mai mică probabilitatea ca această ingenioasă 
contabilitate microscopică să funcţioneze. Dar în cazul particulelor 
microscopice care ajung în faţa unei plăci de beton este posibil — şi 
uneori chiar se întâmplă — ca ele să împrumute suficientă energie 
pentru a realiza ceva imposibil din punctul de vedere al fizicii clasice: 
să penetreze la un moment dat şi să străbată o regiune în care inițial 
n-ar avea destulă energie ca să intre. Pe măsură ce obiectele pe care 
le studiem devin din ce în ce mai complicate, fiind alcătuite din tot 
mai multe particule, o asemenea tunelare cuantică poate încă avea 
loc, dar devine din ce în ce mai improbabilă datorită faptului că toate 
particulele individuale trebuie să fie suficient de norocoase pentru a 
tunela împreună. Totuşi, peripeții şocante, cum ar fi dispariţia trabu- 
cului lui George, cubul de gheaţă care trece prin pereții paharului sau 
George şi Gracie trecând direct prin peretele barului, se pot întâmpla. 
Într-o lume a fanteziei, aşa cum este H-Bar, în care ne imaginăm că 
heste mare, astfel de tunelări cuantice sunt obișnuite. Dar legile pro- 
babilităţii mecanicii cuantice — şi în definitiv valoarea atât de mică a 
lui ki în lumea reală — ne arată că, dacă te-ai izbi de un perete solid în 
fiecare secundă, ar trebui să aștepți mai mult decât vârsta actuală a uni- 
versului pentru a avea o șansă reală de a-l traversa într-una din încer- 
cările tale. Dar cu răbdare nesfârșită (şi longevitate pe măsură) ai putea 
(mai devreme sau mai târziu) apărea de partea cealaltă a zidului. 

Principiul de incertitudine surprinde esența mecanicii cuantice. 
Trăsături pe care le considerăm în asemenea grad fundamentale, încât 
sunt în afara oricăror îndoieli — cum ar fi faptul că un obiect poate 
avea o poziţie şi o viteză bine definite sau o valoare bine definită a 
energiei la un moment de timp precizat — sunt considerate acum doar 
nişte consecinţe ale valorii mici a constantei lui Planck la scara mări- 
milor din viaţa de zi cu zi. Esenţial este faptul că, atunci când aplicăm 
această perspectivă cuantică texturii spaţio-temporale, ea scoate la 
iveală imperfecţiuni fatale în „cusătura gravitațională“, iar aceasta 
ne conduce la cel de-al treilea şi cel mai important conflict cu care 
fizica s-a confruntat în ultimul secol. 


CAPITOLUL $ 
Necesitatea unei noi teorii: 
relativitatea generală și mecanica cuantică 


În ultimul secol am ajuns să înțelegem tot mai bine universul fizic. 
Mijloacele teoretice ale mecanicii cuantice şi ale relativităţii gene- 
rale ne permit să facem predicții testabile în legătură cu evenimentele 
fizice care au loc de la dimensiuni atomice și subatomice, la galaxii, 
roiuri de galaxii şi chiar până la structura universului însuși. Este o 
realizare monumentală. Este incredibil că niște fiinţe izolate pe o pla- 
netă ce se învârte în jurul unei stele oarecare, dintr-un colţ îndepărtat 
al unei galaxii obişnuite, prin gândire şi experiment au putut percepe 
şi înțelege unele dintre cele mai misterioase caracteristici ale univer- 
sului fizic. Fizicienii, prin natura lor, nu vor fi mulțumiți până când 
nu vor şti că cel mai profund şi mai elementar adevăr al universului 
a fost descoperit. Stephen Hawking numea aceasta primul pas către 
cunoaşterea „minţii Creatorului.“““2 

Există dovezi clare că mecanica cuantică şi relativitatea generală 
nu oferă acest nivel profund de înţelegere. Cum domeniile lor de 
aplicabilitate sunt atât de diferite, majoritatea situațiilor necesită folo- 
sirea mecanicii cuantice sau a relativităţii generale, dar nu a ambe- 
lor în același timp. Totuşi, în anumite condiții extreme, când obiectele 
sunt foarte masive și foarte mici — de exemplu, în apropierea punctului 
central al găurilor negre sau întregul univers în momentul marii explo- 
zii — sunt necesare, pentru o înţelegere bună, atâtrelativitatea generală, 
cât și mecanica cuantică. Dar, ca şi cum am vrea să combinăm foc 
şi praf de pușcă, atunci când încercăm să combinăm relativitatea gene- 
rală şi mecanica cuantică provocăm o explozie catastrofală. Probleme 
fizice bine formulate pot duce la rezultate absurde dacă amestecăm 
ecuațiile celor două teorii. Pierderea sensului se manifestă de multe 

ori sub forma unor predicții de genul: probabilitatea cuantică pentru 
desfăşurarea unui proces nu este de 20% sau de 73%, sau de 91%, ci 
infinită. Ce semnificaţie poate avea o probabilitate mai mare decât 
unu, ca să nu mai vorbim de una infinită? Suntem obligați să tragem 
concluzia că există o gravă problemă. Examinând atent proprietățile 
de bază ale relativității generale și ale mecanicii cuantice, putem vedea 
că într-adevăr ceva este greşit. 


Esenţa mecanicii cuantice 


Când Heisenberg a descoperit principiul de incertitudine, fizica a luat 
o direcţie nouă, ireversibilă. Probabilităţile, funcțiile de undă, interfe- 
renţa şi cuantele, toate se bazează pe un mod radical nou de a privi 
realitatea. Totuşi, un fizician „clasicist““ încăpățânat mai putea spera 
că, atunci când totul se va lămuri, aceste deosebiri, luate împreună, 
vor constitui un cadru nu foarte diferit de cel anterior. Dar principiul 
de incertitudine a anulat clar şi definitiv orice posibilitate de a ne agăța 
de trecut. 

Principiul de incertitudine ne spune că universul este învolburat 
atunci când e examinat la o scară dimensională din ce în ce mai mică 
și la o scară de timp din ce în ce mai scurtă. În capitolul anterior am 
arătat ce se întâmplă când încercăm să localizăm cu precizie particule 
elementare cum ar fi electronii: dacă trimitem asupra lor un fascicul 
de lumină de frecvenţă din ce în ce mai mare, măsurăm poziţia elec- 
tronilor cu precizie din ce în ce mai mare, dar o facem cu preţul unei 
perturbări tot mai mari. Fotonii de frecvenţă înaltă au multă ener- 
gie şi deci ciocnesc electronii cu putere, modificându-le viteza în 
mod semnificativ. Asemeni agitaţiei dintr-o cameră plină cu copii a 
căror poziție instantanee o cunoşti cu mare precizie, însă nu ai nici 
un fel de control asupra vitezelor sau direcțiilor lor de mișcare, această 
incapacitate de a cunoaşte în același timp poziţia şi viteza particule- 
lor elementare face ca lumea microscopică să fie în mod intrinsec 
turbulentă. 

Acest exemplu redă relația de bază dintre incertitudine şi agita- 
ție, însă prezintă doar o parte a problemei. Ai putea crede, de exem- 
plu, că incertitudinea apare doar atunci când noi — observatori inabili 

ai naturii — intrăm în scenă. Dar nu este adevărat. Exemplul cu elec- 
tronul care reacţionează violent la încercarea noastră de a-l închide 
într-o cutie mică, „zbătându-se“ cu viteză mare, ne aduce ceva mai 
aproape de adevăr. Chiar şi fără „loviturile directe“ ale fotonului 
perturbator al experimentatorului, viteza electronului se schimbă în 
mod imprevizibil de la un moment la altul. Dar nici măcar acest 
exemplu nu redă pe deplin uimitoarele caracteristici microscopice 
ale naturii dezvăluite de descoperirea lui Heisenberg. Chiar şi în cel 
mai liniştit cadru imaginabil, cum ar fi o regiune goală a spaţiului, 
principiul de incertitudine ne spune că, din punct de vedere micro- 
scopic, se desfășoară o formidabilă activitate. lar această activitate 
devine din ce în ce mai frenetică la scări de distanţă și timp din ce 
în ce mai MICI. 

Perspectiva cuantică este esenţială pentru a înţelege acest lucru. 
Am văzut în capitolul precedent că, la fel cum există posibilitatea 
de a împrumuta temporar bani pentru a depăşi un important obstacol 
financiar, o particulă așa cum este electronul poate împrumuta tem- 
porar energie pentru a depăşi o barieră fizică efectivă. Acesta este 
un adevăr. Dar mecanica cuantică ne obligă să ducem mai departe 
analogia. Să ne imaginăm că cineva este constrâns să împrumute bani 
şi merge de la un prieten la altul cerând împrumuturi. Cu cât timpul 
pentru care prietenul îi poate împrumuta banii este mai scurt, cu atât 
suma pe care el o va cere va fi mai mare. Împrumutând și retumând, 
împrumutând şi retumând, din nou și din nou cu o nedomolită energie, 
el ia banii doar pentru a-i da înapoi în scurt timp. Asemeni preţului 
acţiunilor la bursa de pe Wall Street într-o zi cu mari fluctuații, suma 
pe care o posedă în fiecare moment cel care împrumută trece prin 
fluctuații extreme, pentru ca la sfârşit, calculând cantitatea de bani acu- 
mulată pe durata întregii zile, să observe că nu a câştigat nimic. 

Principiul de incertitudine al lui Heisenberg afirmă că fluctuații 
frenetice similare în energie şi impuls se produc continuu în univers 
la scară microscopică. Chiar și într-o regiune goală a spațiului — 
înăuntrul unei cutii goale de exemplu — principiul de incertitudine 
afirmă că energia şi impulsul nu pot fi precizate: ele fluctuează între 
extreme ce cresc odată cu scăderea dimensiunii cutiei și a duratei de 
timp pe care se face observaţia. Este ca și cum regiunea spațială din 
interiorul cutiei ar fi obligată să „împrumute“ energie şi impuls, luând 
în mod repetat „împrumuturi“ din univers pentru a le „retuma“ în scurt 


RELATIVITATEA GENERALĂ ŞI MECANICA CUANTICĂ 139 


timp. Dar ce poate participa la aceste împrumuturi într-o regiune „goală“ 
şi liniştită a spațiului? Totul. Literal. Energia (ca şi impulsul) este 
moneda convertibilă fundamentală. Ecuația E=mc2 ne spune că energia 
poate fi transformată în materie și viceversa. Astfel, dacă o fluctuaţie 
de energie este suficient de mare, ea poate face să apară instantaneu, 
de exemplu, un electron împreună cu corespondentul său de antimaterie, 
pozitronul, chiar dacă regiunea din spaţiu era inițial goală! Cum această 
energie va trebui returnată rapid, aceste particule se vor anula reciproc 
după o perioadă de timp, eliberând energia împrumutată la crearea 
lor. Același lucru este valabil pentru toate celelalte forme pe care le 
pot lua energia şi impulsul — alte erupții și anihilări de particule, osci- 
laţii necontrolate ale câmpului electromagnetic, fluctuații ale câmpu- 
rilor de forţe tari şi slabe; incertitudinea cuantică ne spune că la scări 
microscopice universul este o scenă haotică şi frenetică. Cum obișnuia 
Feynman să spună în glumă, „create şi anihilate, create 'şi anihilate — 
ce pierdere de vreme.““ Cum, în medie, împrumuturile şi retumă- 
rile se anulează reciproc, o regiune goală a spaţiului pare liniștită 
atunci când nu este examinată cu precizie microscopică. Principiul 
incertitudinii afirmă însă că media macroscopică ascunde bogăţia acti- 
vităţii microscopice."* Așa cum vom vedea în cele ce urmează, această 
frenezie este obstacolul din calea fuziunii între relativitatea generală 
şi mecanica cuantică. 


Teoria cuantică de câmp 


În cursul anilor 1930 şi 1940, fizicienii teoreticieni în frunte cu Paul 
Dirac, Wolfgang Pauli, Julian Schwinger, Freeman Dyson, Sin-ltiro 
Tomonaga și Feynman, ca să numim doar câţiva, s-au străduit să 
găsescă un formalism matematic prin care să descrie agitația micros- 
copică. Ei au descoperit că ecuaţia cuantică de undă a lui Schrâdinger 
(menționată în capitolul 4) reprezenta numai o descriere aproximativă 
a fizicii microscopice — o aproximaţie extrem de eficientă atunci când 
nu studiem prea adânc frenezia microscopică (experimental sau teo- 
retic), dar care dă greş în caz contrar. 

Partea esenţială din fizică pe care Schrâdinger a ignorat-o în formu- 
larea pe care a dat-o mecanicii cuantice este relativitatea specială. 

De fapt, iniţial Schrâdinger a incercat să încorporeze şi relativitatea 
specială, însă ecuaţia cuantică pe care a obținut-o dădea rezultate în 
contradicție cu măsurătorile experimentale asupra atomului de hidro- 
gen. Asta l-a determinat pe Schrâdinger să adopte metoda „dezbină 
şi cucereşte“, demult înrădăcinată în fizică: decât să încerci să încor- 
porezi dintr-o dată într-o nouă teorie toate cunoştinţele despre uni- 
versul fizic, deseori este mai profitabil să faci mai mulţi paşi mici, 
care să includă repetat cele mai noi descoperiri de la limita cunoaş- 
terii ştiinţifice. Schrâdinger a căutat şi a găsit formalismul matematic 
care cuprindea dualismul undă-particulă descoperit experimental, dar 
care, la acel nivel timpuriu de cunoaștere, nu încorpora şi relativita- 
tea specială. 

Dar fizicienii au înţeles destul de repede că relativitatea specială 
era esenţială pentru un formalism cuantic adecvat. Aceasta fiindcă 
frenezia microscopică impunea recunoașterea faptului că energia se 
poate manifesta în foarte multe feluri — aşa cum rezultă din ecuaţia 
relativistă E=mc?. Ignorând relativitatea specială, formalismul lui 
Schrâdinger ignora maleabilitatea materiei, a energiei şi a mişcării. 

Fizicienii şi-au concentrat eforturile inovatoare mai întâi spre 
împletirea relativității speciale cu conceptele cuantice în descrierea 
forţei electromagnetice şi a interacţiei ei cu materia. Printr-o serie de 
descoperiri inspirate, ei au creat electrodinamica cuantică. Acesta este 
un exemplu pentru ceea ce se numeste acum feorie relativistă cuantică 
de câmp sau, pe scurt, teorie cuantică de câmp. Este numită cuantică 
datorită încorporării de la bun început a tuturor proprietăților legate 
de probabilitate şi de principiul de incertitudine, și este teorie de câmp 
pentru că introduce principiile cuantice în noţiunea clasică anterioară 
a câmpului de forță — în cazul de faţă este vorba despre câmpul elec- 
tromagnetic al lui Maxwell. Și, în fine, este numită și relativistă pentru 
că relativitatea specială este încorporată de la început. (Pentru a obţine 
o metaforă vizuală a câmpului cuantic, putem evoca imaginea unui 
câmp clasic — asemeni unui ocean de linii de câmp invizibile ce străbat 
spațiul — dar trebuie să aducem acestei imagini două îmbunătățiri. 
Mai întâi ar trebui să-ţi imaginezi câmpul cuantic ca fiind compus 
din particule, aşa cum sunt fotonii pentru câmpul electromagnetic. 
Apoi, va trebui să-ţi imaginezi energia, sub forma maselor particulelor 
şi a mișcării lor, mutându-se la nesfârşit de la un câmp cuantic la altul, 
în vibrația lor continuă prin spațiu şi timp.) 

Electrodinamica cuantică este probabil cea mai precisă teorie a 
naturii creată până acum. O ilustrare a preciziei acesteia poate fi găsită 
în lucrarea lui Toichiro Kinoshita, un fizician care lucrează în domeniul 
particulelor elementare la Universitatea Comell şi care a folosit în 
ultimii 30 de ani electrodinamica cuantică pentru a calcula anumite 
proprietăți ale electronilor. Calculele sale se întind pe mii de pagini 
şi au necesitat cele mai avansate calculatoare pentru efectuarea lor. 
Dar acest efort a fost răsplătit din plin: din calcule rezultă predicții 
cu privire la electroni, care au fost verificate experimental cu o acura- 
tețţe mai bună decât o parte la un miliard. Acesta e un acord uluitor 
între o teorie și lumea reală. Cu ajutorul electrodinamicii cuantice, 
fizicienii au stabilit ferm statutul fotonului de „cea mai mică cantitate 
posibilă de lumină“ şi au descris interacția acestuia cu particule încăr- 
cate electric, precum electronii, într-un cadru matematic complet, previ- 
zibil şi convingător. 

Succesul electrodinamicii cuantice a îndemnat alți fizicieni, în anii 
1960 şi 1970, să aplice aceleași metode pentru a descrie forţa slabă, 
forţa tare şi forţa gravitațională din perspectiva mecanicii cuantice. 
În ceea ce privişte forţele slabe și forţele tari, această abordare s-a 
dovedit extrem de fructuoasă. Prin analogie cu electrodinamica cuan- 
tică, fizicienii au construit o teorie cuantică de câmp pentru forţele 
slabe şi forțeletari, numită cromodinamica cuantică şi teoria cuantică 
electro-slabă. „Cromodinamica cuantică“ este o denumire plină de 
culoare care înlocuieşte denumirea mai logică de „teorie cuantică a 
forţelor tari“, dar e vorba doar de o denumire, fără alte implicații mai 
profunde; pe de altă parte, denumirea de „electroslabă“ rezumă un 
reper important în înţelegerea forțelor naturii. 

Prin lucrările lor distinse cu premiul Nobel, Sheldon Glashovw, 
Abdus Salam şi Steven Weinberg au arătat că forțele slabe şi forţele 
electromagnetice sunt unificate în mod natural de descrierea teore- 
tică a câmpului lor cuantic, chiar dacă manifestările lor par a fi extrem 
de diferite în lumea care ne înconjoară. Câmpurile forţelor slabe scad 
până aproape de dispariţie la toate scările de distanţe cu excepţia dis- 
tanţelor subatomice, în timp ce câmpurile electromagnetice — lumina 
vizibilă, undele radio şi semnalele TV, razele X — sunt indiscutabil 
prezente la nivel macroscopic. Totuşi, Glashow, Salam și Weinberg 
au arătat în esenţă că la temperaturi şi energii suficient de mari — ase- 
meni celor care se găseau la numai o fracțiune de secundă după marea 

explozie — câmpurile de forţe slabe şi electromagnetice se dizolvă 
unul în celălalt, capătă caracteristici similare şi astfel pot fi denumite 
mai precis, câmpuri electroslabe. Când temperatura scade, aşa cum 
s-a întâmplat în mod constant după marea explozie, forţele slabe şi 
forțele electromagnetice se cristalizează în maniere diferite faţă de 
forma comună pe care o aveau la temperaturi mari — printr-un proces 
cunoscut sub numele de „rupere de simetrie“, pe care îl vom prezenta 
ulterior — şi deci vor apărea ca fund distincte în universul actual. 

Și astfel, în anii 1970, fizicienii reuşiseră să elaboreze o descriere 
cuantică realistă şi de succes pentru trei din cele patru forţe (tari, slabe 
şi electromagnetice) şi arătaseră că două din cele trei (cea slabă şi 
cea electromagnetică) au de fapt o origine comună (forţa electroslabă). 
În ultimele două decenii, fizicienii au supus această tratare cuantică 
a celor trei forţe negravitaţionale — a modului în care ele se comportă 
unele cu altele şi cu particulele de materie prezentate în capitolul 1 — 
unui număr enorm de verificări experimentale. Teoria a făcut față cu 
succes tuturor acestor provocări. Odată cu măsurarea experimentală 
a 19 parametri (masele particulelor din tabelul 1.1, sarcinile lor de 
forță prezentate în tabelul din nota de final 1 de la capitolul 1, inten- 
sitatea celor trei forțe negravitaționale din tabelul 1.2 şi alte câteva 
numere asupra cărora nu e nevoie să insistăm) şi introducerea acestora 
în teoria cuantică de câmp a particulelor de materie şi a forţelor slabe, 
tari şi electromagnetice, predicțiile ulterioare ale teoriei privind micro- 
cosmosul sunt în concordanţă spectaculoasă cu rezultatele experi- 
mentale. Aceasta se adevereşte până la energii atât de înalte, încât 
pot pulveriza materia în fragmente mai mici decât o miliardime de 
miliardime de metru, energii care reprezintă limita tehnologiei actuale. 
Din acest motiv, fizicienii numesc teoria celor trei forțe negravita- 
ționale şi a celor trei familu de particule de materie teoria standard 
sau, mai frecvent, modelul standard al fizicii particulelor. 


Particulele mesager 


Conform modelului standard, la fel cum fotonul este cel mai mic 
constituent al câmpului electromagnetic, şi câmpurile forțelortare şi 
slabă au cei mai mici constituenți ai lor. Aşa cum am arătat pe scurt 

în capitolul 1, cele mai mici cantităţi de forţe tari sunt g/uonii, iar cele 
mai mici cantităţi de forţe slabe sunt cunoscute sub numele de bosoni 
de etalonare ai forțelor slabe (mai precis, aceştia sunt bosonii W şi Z). 
Modelul standard ne spune că aceste particule de forță nu au structură 
internă — în acest formalism ele sunt considerate elementare, la fel 
ca particulele din cele trei familii de materie. 

Fotonii, gluonii şi bosonii de etalonare ai forțelor slabe formează 
mecanismul microscopic de transmitere a forțelor pe care ei le con- 
stituie. De exemplu, când o particulă încărcată electric respinge o alta 
cu sarcină de acelaşi semn, ne putem imagina oarecum că fiecare parti- 
culă este înconjurată de un câmp electric — un „nor“ sau o „ceață“ de 
„esenţă electrică“ — şi forța de repulsie pe care o simte fiecare particulă 
apare din respingerea dintre câmpurile lor de forțe. Descrierea micro- 
scopică mai precisă a modului în care cele două particule se resping 
este însă puţin diferită. Un câmp electromagnetic este format dintr-un 
Toi de fotoni; interacția dintre două particule încărcate se produce dato- 
rită faptului că fiecare din particule „trage“ cu fotoni în cealaltă. Ana- 
log cu modul în care poți afecta mişcarea unui patinator şi propria 
ta mişcare lansând bile de popice înspre el, două particule încărcate 
electric se influenţează una pe alta prin acest schimb de pachete mici 
de lumină. 

O lacună importantă a analogiei cu patinatorul este aceea că schim- 
bul de bile este întotdeauna „repulsiv“ — întotdeauna îi îndepărtează 
pe patinatori unul de altul. Pentru două particule cu sarcini diferite, 
deşi interacționează tot prin schimbul de fotoni, forţa electromagne- 
tică rezultată este de atracție. Este de fapt ca şi cum fotonul nu ar 
transmite forţa per se, ci ar transmite destinatarului un mesaj despre 
felul în care acesta ar trebui să răspundă forţei în chestiune. Pentru 
particule încărcate cu acelaşi tip de sarcină, fotonul le transmite mesa- 
Jul „despărțiți-vă“, pe când particulelor de sarcini diferite le trans- 
mite „apropiaţi-vă“. Din acest motiv numim uneori fotonul „particula 
mesager“ a forţei electromagnetice. În mod similar, gluonii şi bosonii 
de etalonare sunt particulele mesager ale forțelor nucleare tari şi slabe. 
Forţa tare, care ţine cuarcii închiși în interiorul protonilor şi al neutro- 
nilor, apare datorită cuarcilor individuali care fac schimb de gluoni. 
S-ar putea spune că gluonii fumizează „lipiciul““* ce menţine aceste 
particule subatomice laolaltă. Forţa slabă, care e responsabilă pentru 

anumite transmutări ale particulelor implicate în dezintegrarea radio- 
activă, este mediată de bosonii de etalonare ai forțelor slabe. 


Simetria de etalonare 


Probabil că aţi observat că ceea ce lipsește din discuţia noastră despre 
teoria cuantică a forțelor naturii este gravitația. Datorită succesului 
obținut în descrierea celorlalte trei forţe, le-aţi putea sugera fizici- 
enilor să găsească o teorie cuantică de câmp şi pentru forţa gra- 
vitațională — o teorie în care cel mai mic grăunte de câmp de forță 
gravitațională, gravitonul, ar fi considerat particula mesager. La prima 
vedere, această propunere pare perfect întemeiată, pentru că teoria 
cuantică de câmp a celor trei forțe negravitaționale scoate la iveală 
o similitudine incredibilă între ele şi un aspect al forței gravitaționale 
pe care l-am întâlnit în capitolul 3. 

Să ne amintim că forța gravitaţională ne permite să declarăm că 
toți observatorii — indiferent de starea lor de mișcare — se află pe picior 
de egalitate. Chiar şi cei despre care ne-am gândi în mod normal că 
au o mişcare accelerată pot pretinde a fi în stare de repaus, atât timp 
cât forţa pe care o simt poate fi atribuită faptului că se află într-un 
câmp gravitațional. În acest sens, gravitația înfăptuieşte simetria: asi- 
gură validitatea egală a tuturor punctelor de vedere posibile ale obser- 
vatorilor şi a tuturor sistemelor de referință posibile. Asemănarea 
cu forţele tari, slabe şi electromagnetice ține de faptul că şi ele sunt 
legate prin nişte simetrii, mult mai abstracte însă decât cea asociată 
gravitaţiei. 

Pentru a pătrunde înţelesul destul de subtil al acestor principii de 
simetrie, să considerăm următorul exemplu. Aşa cum apare în tabelul 
din nota finală 1 la capitolul 1, fiecare cuarc se prezintă în trei „culori“ 
(culorile sunt roşu, verde şi albastru, dar nu au nici o legătură cu accep- 
țiunea vizuală a culorii, ci reprezintă numai etichete asociate cuarcilor), 
care determină modul în care el reacționează la forţa tare, la fel cum 
sarcina lui electrică determină răspunsul la forţa electromagnetică. 
Toate datele obținute concordă asupra faptului că există o simetrie 
printre cuarci, în sensul că interacțiunile dintre oricare doi cuarci de 
aceeași culoare (roşu cu roșu, verde cu verde sau albastru cu albastru) 


RELATIVITATEA GENERALĂ ŞI MECANICA CUANTICĂ 145 


sunt absolut identice şi, în mod similar, interacţiunile dintre doi cuarci 
diferit colorați (roşu cu verde, verde cu albastru sau albastru cu roșu) 
sunt de asemenea identice. De fapt, datele obţinute susțin ceva şi mai 
surprinzător. Dacă cele trei culori — cele trei sarcini tari diferite — pe 
care le poate avea un cuarc ar fi schimbate într-un anumit fel (în 
limbajul nostru coloristic, dacă roşu, verde şi albastru s-ar schimba 
cu, de exemplu, galben, indigo şi violet) şi chiar dacă detaliile acestei 
schimbări s-ar modifica de la un moment la altul sau de la un loc la 
altul, interacţiile dintre cuarci ar rămâne, din nou, neschimbate. Din 
acest motiv, la fel cum spunem că o sferă exemplifică simetria la 
rotaţie, pentru că arată la fel indiferent de modul în care o rotim în 
mâinile noastre sau indiferent de unghiul din care o privim, putem 
spune că universul exemplifică simetria forțelor tari. Fizica rămâne 
nealterată de — e absolut insensibilă la — aceste schimbări ale sarcinilor 
de forță. Din motive istorice, fizicienii mai spun că simetria forțelor 
tari este un exemplu de simetrie de etalonare [gauge symmetry ]."S 
Aici este punctul esenţial. La fel cum simetria tuturor sistemelor 
de referință din teoria generală a relativității necesită existenţa forței 
gravitaționale, Hermann Weyl în anii 1920 şi Chen-Ning Yang şi 
Robert Mills în 1950 au demonstrat că simetria de etalonare necesită 
şi ea existenţa altor forţe. Analog sistemelor de control ale mediului 
ambiant care menţin constante temperatura, presiunea şi umiditatea 
într-o anumită zonă prin compensarea oricăror influenţe exterioare, 
anumite tipuri de câmpuri de forță vor compensa (conform lui Yang 
şi Mills) pe deplin schimbările sarcinilor de forță, păstrând interac- 
țiile fizice dintre particule absolut neschimbate. În cazul simetriei de 
etalonare asociată cu schimbarea sarcinilor de culoare ale cuarcilor, 
forța necesară nu este alta decât însăși forţa tare. Adică, în absenţa 
forței tari, fizica s-ar modifica în funcţie de transformările sarcinilor 
de culoare specificate anterior. Acest lucru demonstrează că, în ciuda 
diferențelor radicale dintre proprietățile forțelor gravitaționale şi ale 
forţelor tari (să ne reamintim că forţa gravitațională este mult mai 
slabă decât forţa tare şi că ea acţionează la distanţe mult mai mari), 
ele au totuşi o trăsătură comună: sunt absolut necesare pentru ca uni- 
versul să poată încorpora anumite simetrii. În plus, o analiză similară 
se poate aplica şi forțelor slabe şi electromagnetice, demonstrând că 
şi existenţa lor este condiţionată de altă simetrie de etalonare — 

aşa-numita simetrie de etalonare slabă şi electromagnetică. Și astfel, 
toate cele patru forţe sunt asociate în mod direct cu principii de simetrie. 

Această trăsătură comună a celor patru forțe pare să anticipeze 
rezultatul pe care ni l-am propus la începutul acestui capitol. Anume 
că, în efortul nostru de a include mecanica cuantică în teoria generală 
a relativităţii, ar trebui să căutăm o teorie cuantică de câmp asemă- 
nătoare celei descoperite de fizicieni în cazul celorlalte trei forțe. 
De-a lungul anilor, acest mod de a gândi a determinat un grup de 
fizicieni prestigioși şi distinşi să urmeze cu convingere această cale 
ce s-a dovedit a fi un teren minat, astfel că nimeni nu a reuşit să ajungă 
la capăt. În cele ce urmează vom vedea şi de ce. 


Relativitatea generală şi mecanica cuantică 


Domeniul obişnuit de aplicare a teoriei relativităţii generale este cel 
al distanțelor mari, astronomice. Pentru astfel de distanțe, teoria lui 
Einstein spune că absenţa masei implică faptul că spațiul e plat, aşa 
cum se vede în figura 3.3. În încercarea de a combina relativitatea 
generală cu mecanica cuantică, va trebui să ne schimbăm radical 
punctul de vedere şi să examinăm proprietățile microscopice ale spa- 
iului. Am ilustrat aceasta în figura 5.1, punând în evidenţă detalii 
din ce în ce mai mici din textura spaţiului. La început, mărirea imaginii 
nu produce schimbări deosebite; aşa cum observăm în primele trei 
niveluri de mărire din figura 5.1, structura spaţiului îşi păstrează 
aceeaşi formă de bază. Ducând mai departe raţionamentul din punctul 
de vedere pur clasic, ne vom aștepta ca această imagine plată a spaţiului 
să persiste până la cele mai mici scări de dimensiuni. Dar mecanica 
cuantică transformă radical această concluzie. 7otul este supus fluc- 
tuațiilor cuantice inerente principiului de incertitudine — chiar şi câm- 
pul gravitațional. Deşi principiile clasice ar sugera că spațiul gol implică 
un câmp gravitațional nul, mecanica cuantică arată că este zero în 
medie, dar că de fapt valoarea lui reală fluctuează în sus şi în jos 
datorită fluctuaţiilor cuantice. În plus, principiul de incertitudine ne 
spune că amplitudinea oscilaţiilor câmpului gravitațional creşte pe 
măsură ce ne focalizăm atenţia asupra regiunilor mai mici ale spaţiului. 
Mecanica cuantică ne arată că „nimic nu acceptă să fie încolțit“; 

Figura 5.1 Prin mărirea succesivă a unei regiuni din spațiu putem sonda pro- 
prietăţile ei ultramicroscopice. Încercările de a combina teoria generală a rela- 
tivității şi mecanica cuantică sunt împiedicate de apaniția spumei cuantice violente 
la cele mai înalte niveluri de amplificare. 

restrângând zona de focalizare spaţială, creştem din ce în ce mai mult 
ondulaţiile. 

Cum manifestarea câmpului gravitațional se face prin curbare, 
aceste fluctuații cuantice se comportă ca nişte distorsiuni din ce în 
ce mai violente ale spaţiului înconjurător. Putem intui apatiția unor 
asemenea distorsiuni în nivelul patru de amplificare din figura 5.1. 
Sondând scări dimensionale şi mai mici, aşa cum facem la nivelul 
cinci al figurii 5.1, observăm că ondulațiile cuantice întâmplătoare 
ale câmpului gravitațional produc curbări atât de puternice ale spaţiu- 
lui, încât acesta nu mai poate fi aseamănat cu un obiect geometric 
cu uşoare curburi, ca în analogia cu membrana de cauciuc prezentată 
în capitolul 3. Dimpotrivă, ele vor lua o formă încrețită, turbulentă, 
răsucită, în genul celei ilustrate la nivelul superior al figurii 5.1. John 
Wheeler a introdus termenul de spumă cuantică pentru a descrie 
frenezia dezvăluită de examinarea ultramicroscopică a spațiului (Şi 
timpului) — termenul desemnează o zonă complet nefamiliară a uni- 
versului, în care noţiunile convenţionale de stânga şi dreapta, înainte 
şi înapoi, sus şi Jos (ba chiar cele de înainte şi după) îşi pierd semni- 
ficaţia. La aceste scări dimensionale mici întâlnim incompatibilitatea 
fundamentală dintre teoria generală a relativităţii şi mecanica cuantică. 
Noțiunea de geometrie spațială netedă, principiul central al teoriei 
generale a relativității, este distrusă de fluctuațiile violente ale lumii 
cuantice la scara distanțelor mici. La scara ultramicroscopică, trăsă- 
tura centrală a mecanicii cuantice — principiul de incertitudine — este 
în conflict direct cu principiul de bază al teoriei generale a relativită- 
ţii — modelul neted al spaţiului geometric (şi al spaţiu-timpului). 

În practică, acest conflict apare într-o manieră foarte concretă. 
Calculele care combină ecuaţiile teoriei generale a relativității cu cele 
ale mecanicii cuantice tind mereu spre unul şi acelaşi rezultat ridicol: 
infinit. Ca şi cum te-ar pocni peste mână un profesor de modă veche, 
un rezultat infinit este modul în care natura ne spune că ceea ce 
încercăm să facem e complet greşit.*” Ecuațiile teoriei generale a 
relativităţii nu fac față freneziei spumei cuantice. 

Observaţi totuşi că pe măsură ce ne întoarcem către distanţe mai 
obişnuite (urmând în sens invers secvențele desenului din figura 5.1), 
ondulațiile aleatoare, violente la scară mică, se anulează reciproc — 
cam în același mod în care contul bancar al maniacului care împrumută 
continuu bani nu mai arată nici o urmă a obsesiei acestuia — şi astfel 

conceptul de geometrie netedă a texturii universului devine din nou 
valabil. Este exact acelaşi fenomen care se petrece atunci când priveşti 
o imagine formată din puncte: de departe, punctele care compun foto- 
grafia se unesc, creând impresia unei imagini continue, ale cărei varia- 
ţii în luminozitate par bine de la o zonă la alta. Când examinăm însă 
imaginea în detaliile fine, observăm că există o mare diferenţă faţă 
de uniformitatea observată de departe. Acum vedem că este vorba 
de o aglomerare de puncte distincte, fiecare bine separat de celelalte. 
Dar nu uitaţi că puteţi observa natura discretă a imaginii doar dacă o 
examinaţi în detalii fine; de departe ea pare netedă şi continuă. În 
mod similar, textura spaţio-temporală pare netedă, mai puţin atunci 
când o examinăm cu o precizie ultramicroscopică. De aceea teoria 
generală a relativităţii funcționează doar la scări de dimensiuni (Şi de 
timp) suficient de mari — scări relevante pentru aplicaţii astronomice 
tipice —, dar devine inaplicabilă în cazul distanțelor (şi intervalelor 
temporale) mici. Principiul central, cel al unei geometrii uşor curbate, 
este justificat în domeniul distanțelor mari, dar este distrus de fluc- 
tuaţiile cuantice când intrăm în zona distanțelor mici. 

Principiile de bază ale teoriei generale a relativităţii şi cele ale 
mecanicii cuantice ne permit să calculăm scara aproximativă de 
distanţe sub care ar trebui să ne coborâm pentru ca fenomenul fatal 
ilustrat în figura 5.1 să devină perceptibil. Valoarea mică a constantei 
lui Planck — cea care guvernează intensitatea efectelor cuantice — şi 
valoarea intrinsecă mică a interacției gravitaționale concură la un rezul- 
tat, numit lungimea Planck, care este inimaginabil de mic: de un 
milion de miliarde de miliarde de miliarde de ori mai mic decât un 
centimetru (10-% cm).* Al cincilea nivel din figuria 5.1 ilustrează sche- 
matic peisajul ultramicroscopic — sub scara de dimensiuni Planck — 
al universului. Pentru a ne face o idee asupra dimensiunii, dacă ar fi 
să mănm un atom la dimensiunea universului cunoscut, lungimea Planck 
abia s-ar ridica la înălțimea unui copac mediu. 

Vedem astfel că incompatibilitatea dintre teoria generală a relativi- 
tății şi mecanica cuantică devine sesizabilă doar într-un domeniu 
ezoteric al universului. Din acest motiv ne-am putea întreba dacă 
merită să ne preocupăm de acest lucru. De fapt chiar în comunitatea 
fizicienilor există păreri diferite în privinţa acestei probleme. Deşi 
recunosc importanţa problemei, unii fizicieni sunt bucuroşi că pot 
folosi separat teoria generală a relativităţii și mecanica cuantică în 
domeniile de cercetare în care lucrează şi în care dimensiunile tipice 

sunt mult mai mari decât lungimea Planck. Există însă şi fizicieni 
profund tulburaţi de faptul că cei doi piloni fundamentali ai fizicii, 
aşa cum o cunoaştem noi, sunt în esenţă incompatibili, indiferent de 
distanțele ultramicroscopice ce trebuie sondate pentru a pune în evi- 
denţă problema. Ei susțin că această incompatibilitate denotă o lipsă 
gravă de înţelegere a universului fizic. Această opinie se bazează pe 
un punct de vedere nedemonstrat, dar foarte rezonabil, şi anume acela 
că universul, dacă este înţeles la cel mai adânc şi elementar nivel, 
poate fi descris de o teorie perfect logică ale cărei părți sunt unite în 
mod armonios. Și bineînțeles, indiferent cât de important este acest 
lucru pentru domeniul lor de cercetare, majoritatea fizicienilor nu pot 
crede că, în esenţă, cea mai profundă înţelegere teoretică pe care o 
avem asupra universului este de fapt o cârpeală matematică incoe- 
rentă a două formalisme explicative bine închegate, însă aflate în conflict. 

Fizicienii au făcut numeroase încercări de a modifica, într-un fel 
sau altul, fie teoria generală a relativităţii, fie mecanica cuantică, pentru 
a evita acest conflict, dar încercările, deşi de multe ori îndrăznețe şi 
ingenioase, au eşuat de fiecare dată. 

Mai precis, au eşuat până la descoperirea teoriei supercorzilor.** 


Partea a Ill-a 
Simfonia cosmică 


CAPITOLUL 6 
Totul este muzică: bazele teoriei corzilor 


Muzica a oferit dintotdeauna metafore potrivite celor preocupaţi de 
tainele universului. De la antica pitagoreică „muzică a sferelor“” şi 
până la „armonia naturii“, care ne-au călăuzit căutările timp de secole, 
noi încercăm să desluşim printr-un efort colectiv cântecul naturii şi 
în preumblarea molcomă a astrelor, şi în puzderia de scântei azvârlite 
de particulele subatomice. Descoperirea teoriei supercorzilor a făcut 
însă ca metaforele muzicale să modeleze realitatea, întrucât această 
teorie sugerează că lumea microscopică este plină de corzi minuscule, 
ale căror vibrații orchestrează evoluţia cosmosului. Vântul schimbării 
adus de teoria supercorzilor suflă acum printr-un univers eolian. 

În modelul standard, constituenţii elementari ai universului sunt 
consideraţi a fi entități punctiforme (de dimensiune zero), fără nici 
o structură internă. Oricât de solidă este această abordare (după cum 
am mai menţionat, practic orice predicţie făcută de modelul standard 
asupra microcosmosului a fost verificată până la o precizie de o mili- 
ardime de miliardime de metru, adică până la precizia limită a tehno- 
logiei moderne), modelul standard nu poate totuşi constitui o teorie 
completă sau finală deoarece nu include gravitația. Mai mult, încer- 
cările de a introduce gravitația în formalismul său cuantic au eşuat 
din cauza fluctuaţiilor violente ce apar în structura spaţiului la distanţe 
ultramicroscopice — mai exact, la distanțe mai mici decât lungimea 
Planck. Acest conflict nerezolvat a dus la întețirea eforturilor oame- 
nilor de ştiinţă de a dobândi o înţelegere mai profundă a naturii. Astfel, 
în 1984, fizicianul Michael Green, pe atunci la Colegiul Queen Mary, 
şi John Schwartz de la Institutul Tehnologic din California au adus pri- 
mele dovezi convingătoare că acest nivel mai adânc de înţelegere ar 
putea fi fumizat de teoria supercorzilor (sau, pe scurt, teoria corzilor). 

Teoria corzilor produce o nouă şi profundă schimbare a modului 
în care sunt descrise proprietățile ultramicroscopice ale universului — 
schimbare ce, aşa cum fizicienii au înţeles încetul cu încetul, a modi- 
ficat teoria relativităţii generale a lui Einstein exact atât cât a fost 
necesar pentru a o face compatibilă cu legile mecanicii cuantice. Con- 
form teoriei corzilor, constituenţii elementari ai universului nu sunt 
particule punctiforme (adică de dimensiune zero). Ei sunt minuscule 
filamente unidimensionale (corzi), ca nişte fire elastice infinit de 
subțiri, vibrând necontenit în toate sensurile. Să nu ne lăsăm însă induși 
în eroare de această analogie: spre deosebire de firele elastice obiş- 
nuite, alcătuite la rândul lor din atomi şi molecule, corzile (deci firele 
elastice ale teoriei corzilor) sunt însăși esența materiei. Teoria propune 
ca acestea să fie ingredientele ultramicroscopice care formează parti- 
culele din care la rândul lor sunt alcătuiți atomii. Corzile teoriei cor- 
zilor sunt atât de mici — lungimea lor medie este aproximativ egală 
cu lungimea Planck —, încât par a fi punctiforme chiar şi atunci când 
sunt examinate cu cele mai puternice aparate. 

ȘI totuși, simpla schimbare a constituenților fundamentali ai univer- 
sului din particule punctiforme în şiraguri de corzi are consecinţe cu 
bătaie lungă. Prima şi cea mai importantă din aceste consecinţe este 
că teoria rezolvă în fine conflictul dintre mecanica cuantică şi teoria 
generală a relativităţii. Aşa cum vom vedea, natura de obiect cu struc- 
tură spaţială extinsă a corzii reprezintă elementul nou crucial care 
permite încorporarea celor două teorii într-unul şi același formalism. 
În al doilea rând, teoria corzilor este pe drept cuvânt o teorie unificată 
deoarece toată materia şi toate forțele derivă dintr-un unic element 
fundamental: coarda vibrantă. În sfârşit, după cum vom vedea în capi- 
tolele ce urmează, dincolo de celelalte calităţi remarcabile, teoria cor- 
zilor ne obligă încă o dată să ne schimbăm perspectiva din care privim 
spaţiul şi timpul.* 


Scurtă istorie a teoriei corzilor 


În 1968, un tânăr fizician teoretician pe nume Gabriele Veneziano 
încerca să găsească sensul unor observaţii experimentale legate de 
forțele nucleare tari. Veneziano, pe atunci cercetător la CERN, acce- 
leratorul European de la Geneva, lucra la această problemă de un 

număr de ani, până când într-o bună zi i-a venit o idee fantastică. Spre 
propria sa surprindere, şi-a dat seama că o formulă matematică exotică, 
născocită din pură plăcere intelectuală de renumitul matematician elve- 
(ian Leonhard Euler cu vreo două sute de ani mai devreme — aşa-nu- 
mita funcţie beta a lui Euler —, părea să descrie „dintr-o lovitură“ o 
mulțime de proprietăţi ale particulelor care interacționează prin forța 
tare. Observaţia lui Veneziano a dus la încorporarea matematică a 
numeroase proprietăţi ale forţelor tari, iar acest lucru a declanşat o 
frenezie a cercetărilor menite să aplice funcţia beta a lui Euler, precum 
şi anumite generalizări ale acesteia la descrierea bogăției de date ce 
se strângeau de la acceleratoarele de particule din toată lumea. Și 
totuşi, într-un anumit sens, observaţia lui Veneziano era incompletă. 
Ca acele formule memorate pe care un şcolar le foloseşte fără a le 
înţelege sensul sau justificarea, funcția beta dădea rezultate bune, dar 
nimeni nu ştia de ce. Formula pornise în căutarea prepriei sale expli- 
caţii. Lucrurile s-au schimbat în 1970, când prin lucrările lui Yoichiro 
Nambu, de la Universitatea din Chicago, Holger Nilsen, de la Institutul 
Niels Bohr, și Leonard Susskind, de la Universitatea Standford, s-a 
lămurit misterul ascuns în spatele formulei lui Euler. Aceşti fizicieni 
au arătat că, dacă particulele elementare ar fi nişte corzi vibrante mici, 
unidimensionale, atunci interacțiile lor tari ar fi descrise chiar de funcția 
lui Euler. lar dacă aceste corzi sunt suficient de scurte, ele pot părea 
punctiforme şi astfel teoria se pune în acord cu observațiile experimentale. 

Cu toate că aceasta oferea o teorie intuitivă simplă şi frumoasă, 
nu a trecut mult şi au apărut probleme în descrierea forțelor tari cu 
ajutorul corzilor. La începutul anilor '70, mai multe experimente la 
energii înalte, capabile să testeze lumea subatomică la niveluri din 
ce în ce mai adânci, au arătat că o serie de predicții ale noii teorii erau 
în conflict direct cu realitatea observată. În acelaşi timp, cromodi- 
namica cuantică — teoria cuantică de câmp care descrie forțele tan, 
bazată pe particule punctiforme — se dezvolta, iar succesul ei zdrobitor 
în descrierea interacţiei tari a dus la desconsiderarea teoriei corzilor. 

Majoritatea celor care lucrau în fizica particulelor au ajuns astfel 
să creadă că viitorul teoriei corzilor se află în coşul de gunoi. Totuşi, 
câţiva cercetători pasionaţi şi-au păstrat speranţa şi au continuat să 
lucreze în această direcție. Schwartz, de exemplu, credea că „structura 
matematică a teoriei corzilor era atât de frumoasă şi avea atâtea pro- 
prietăţi uimitoare, încât trebuia să aibă o semnificaţie profundă“.* Unul 

din neajunsurile pe care fizicienii le-au găsit teoriei corzilor era că 
aceasta e mult prea bogată. Teoria conținea configurații de corzi vibrante 
care aveau proprietăţi similare cu cele ale gluonilor, justificându-și 
astfel pretenţiile de la început de a fi o teorie a forțelor tari. Dar pe 
lângă acestea, mai conţinea o mulţime de alte particule „mesager“ 
care nu păreau să aibă nici un fel de legătură cu observaţiile experi- 
mentale. În 1974, Schwarz şi Jo8l Scherk de la Ecole Normale Superieure 
au făcut o propunere curajoasă, care a transformat acest neajuns în- 
tr-o virtute. Studiind proprietățile enigmatice ale configuraţiilor „„mesa- 
ger“ de corzi vibrante, au remarcat că acestea corespundeau perfect 
cu cele ale ipoteticului mesager al forței gravitaționale — gravitonul. 
Considerat cea mai mică „încărcătură““ de forță gravitaţională, gra- 
vitonul nu a fost niciodată observat. Cu toate acestea, teoreticienii îi 
pot prezice anumite proprietăți fundamentale, iar Scherk şi Schwarz 
au remarcat că aceste proprietăți puteau fi obținute întocmai prin anu- 
mite configurații de corzi vibrante. Bazându-se pe aceasta, Scherk şi 
Schwarz au avansat ideea că teoria corzilor a avut un eşec inițial numai 
fundcă fizicienii i-au restrâns ținta într-un mod nejustificat. Teoria 
corzilor nu este numai o teorie a forțelor tari, au proclamat ei; ea este 
o teorie ce include şi gravitația.” 

Comunitatea fizicienilor nu a primit însă această propunere cu prea 
mult entuziasm. Schwarz îşi aminteşte că „lucrarea noastră a fost 
universal ignorată““.* Calea progresului fusese deja presărată cu nume- 
roase încercări nereuşite de a uni gravitația cu mecanica cuantică. Teo- 
ria corzilor se dovedise deja greşită în încercarea ei inițială de a descrie 
forța tare şi în consecinţă multora li se părea lipsit de sens ca unei 
asemenea teorii să i se încredinţeze o misiune şi mai importantă. 
Mai grav încă, studiile ce au urmat la sfârşitul anilor '70 şi începutul 
anilor '80 au scos la iveală faptul că teoria corzilor şi mecanica cuan- 
tică aveau chiar propriile lor conflicte subtile. Aşadar, după toate apa- 
rențele, forța gravitațională rezista încă o dată încorporării sale într-o 
descriere microscopică a universului. 

Aceasta era situaţia până în 1984. Într-o lucrare de referință ce 
rezuma peste un deceniu de cercetări intense, în mare parte ingnorate 
şi de multe ori respinse pur şi simplu de majoritatea fizicienilor, Green 
şi Schwarz au arătat că subtilele conflicte cuantice care afectau teoria 
corzilor puteau fi înlăturate. Mai mult, ei au arătat chiar că teoria 
rezultată avea o arie de cuprindere atât de largă, încât putea include 

toate cele patru forţe şi toată materia. Pe măsură ce vestea acestei 
descoperiri se răspândea în lumea fizicii, sute şi sute de cercetători 
care se ocupau cu fizica particulelor elementare îşi întrerupeau proiec- 
tele la care lucrau pentru a asalta din toate direcţiile ceea ce părea a 
fi cel din urmă câmp de bătălie teoretic în vechea provocare de a înţe- 
lege funcționarea cea mai ascunsă a universului. 

Mi-am început studiile postuniversitare în 1984 la Oxford. Eu 
studiam cu entuziam tot ce era legat de teoria cuantică a câmpului, 
teoriile de etalonare şi relativitatea generală, dar printre studenţii mai 
mari era răspândită ideea că fizica particulelor nu mai avea aproape 
nici un viitor. Modelul standard ocupa deja o poziţie solidă în fizică, 
iar succesul său remarcabil în prezicerea rezultatelor experimentelor 
indica faptul că totala lui confirmare era numai o chestiune de timp 
şi ținea de verificarea detaliilor. A trece însă dincolo de limitele sale, 
pentru a-i adăuga gravitația şi, eventual, pentru a explica bazele sale 
experimentale — adică cele 19 numere sintetizând masele particulelor 
elementare, sarcinile de forță ale acestora, precum şi tăria relativă a 
acestor forţe, numere ce sunt cunoscute din experiment, dar nu sunt 
înţelese teoretic — era o misiune atât de descurajantă, încât toţi fizici- 
enii, cu excepţia celor mai curajoşi, au refuzat provocarea. Dar, şase 
luni mai târziu, situaţia s-a schimbat radical. Succesul lui Green şi 
Schwartz a ajuns din vârful ierarhiei ştiinţifice până jos, la studenţii 
din primul an de studii postuniversitare, iar sentimentul electrizant 
de a participa la un moment important din istoria fizicii a înlăturat 
plictiseala care domnea. Unii din noi lucram cu tenacitate până târziu 
în noapte, încercând să stăpânim aria vastă de fizică teoretică şi 
matematică abstractă necesare înţelegerii teoriei corzilor. 

Perioada 1984-1986 a ajuns să fie cunoscută drept „prima revolu- 
ție în teoria supercorzilor“. În acea perioadă au fost scrise de cerce- 
tătorii din întreaga lume mai mult de o mie de lucrări ştiinţifice legate 
de teoria corzilor. Aceste lucrări au arătat că numeroase aspecte ale 
modelului standard — aspecte descoperite cu multă trudă în decenii 
de cercetări — apar în mod firesc şi simplu din structura grandioasă a 
teoriei corzilor. Aşa cum spunea Michael Green, „când faci cunoştinţă 
cu teoria corzilor şi îți dai seama că aproape toate marile realizări ale 
fizicii din ultima sută de ani apar — şi apar cu o deosebită eleganţă — 
din niște premise atât de simple, îți dai seama că această teorie atât 
de atrăgătoare e fără egal“. Mai mult, pentru multe din aceste aspecte, 

după cum vom vedea mai departe, teoria corzilor oferă o explicaţie 
mult mai completă şi mai satisfăcătoare decât modelul standard. Aceste 
progrese au convins pe mulți fizicieni că teoria corzilor parcursese 
deja o bună bucată din distanţa ce o despărțea de țelul propus, şi anume 
de a deveni teoria unificată fundamentală. Cercetătorii care lucrau 
în teoria corzilor se izbeau însă mereu de o uriașă piatră de încercare. 
În fizica teoretică poţi întâlni adeseori ecuaţii care sunt pur şi simplu 
prea complicate ca să le poţi înţelege sau analiza. În mod normal 
fizicienii nu se lasă bătuţi, ci încearcă să rezolve aceste ecuații măcar 
aproximativ. În teoria corzilor, situaţia este încă mai complicată. Până 
şi obținerea ecuaţiilor s-a dovedit a fi atât de dificilă, încât numai 
variante aproximative ale lor au putut fi deduse. Prin urmare, cei care 
lucrează în teoria corzilor trebuie să se limiteze la găsirea unor soluţii 
aproximative la ecuaţii aproximative. După câţiva ani de progres spec- 
taculos în cursul primei revoluții a teoriei corzilor, fizicienii şi-au dat 
seama că aproximaţiile folosite nu puteau aduce răspunsuri la anumite 
întrebări fundamentale, iar astfel progresul teoriei era zădămicit. În 
lipsa unor căi concrete de a depăşi acest obstacol, mulţi fizicieni care 
lucrau în teoria corzilor, devenind din ce în ce mai frustrați, s-au întors 
la vechile lor direcţii de cercetare. Pentru cei care au rămas însă în 
acest domeniu, sfârşitul anilor '80 şi începutul anilor '90 au fost o peri- 
oadă grea. Frumuseţea şi speranțele teoriei corzilor erau ca o prețioasă 
comoară ce fusese ferecată într-un sipet căruia nimeni nu-i putea afla 
cheia; doar printr-un mic orificiu ce fusese făcut în acest sipet o puteam 
privi, spre propria noastră tortură. Lungi intervale de secetă erau 
întrerupte periodic de descoperiri importante, dar devenise clar pentru 
toată lumea că în acest domeniu era nevoie de tehnici noi, mai puter- 
nice decât aproximaţiile existente. 

Apoi, într-o prelegere care a tăiat răsuflarea celor prezenţi la Uni- 
versitatea California de Sud, la conferinţa Strings 1995 — prelegere 
ce a reușit să uimească un public format din fizicienii cei mai importanți 
ai lumii —, Edward Witten a anunţat planul următoarei etape în dez- 
voltarea teoriei, inițiind astfel cea de-a „doua revoluţie a supercor- 
zilor“. În momentul de faţă, fizicienii lucrează din plin pentru finisarea 
metodelor ce promit să depăşească obstacolele care barau drumul 
teoriei. Dificultăţile ce ne aşteaptă vor testa sever capacitățile fizicie- 
nilor, dar lumina de la capătul tunelului, deşi încă îndepărtată, ar putea 
deveni vizibilă. 

În capitolul acesta şi în câteva din cele ce urmează vom prezenta 
teoria corzilor așa cum a apărut ea în urma primei revoluţii şi a cer- 
cetărilor dinaintea celei de-a doua revoluții. Din când în când însă vom 
insera idei răzbătând din cea de-a doua; prezentarea ultimelor realizări 
ale teoriei corzilor o vom lăsa pentru capitolele 12 şi 13. 


Înapoi la atomii grecilor antici? 


După cum am menţionat la începutul acestui capitol şi am ilustrat în 
figura 1.1, teoria corzilor susține că dacă particulele, presupuse a fi 
punctiforme în modelul standard, ar fi examinate cu o precizie mult 
mai mare decât cea de care dispunem astăzi, fiecare ar apărea ca o 
buclă minusculă şi vibrantă, formată dintr-un singur fir. 

Pentru motive ce urmează să fie lămurite, lungimea firului unei 
astfel de bucle este aproximativ egală cu lungimea Planck, adică este 
de o sută de miliarde de miliarde (1020) de ori mai mică decât nucleul 
unui atom. Nu este atunci de mirare că experimentele de astăzi nu 
pot pune în evidenţă structura microscopică fibroasă a materiei: corzile 
sunt minuscule chiar și la scara particulelor subatomice. Pentru a arăta 
direct că o coardă nu este o particulă punctiformă, am avea nevoie 
de un accelerator care să poată izbi materie de materie la energii de 
milioane de miliarde de ori mai mari decât energiile fumizate de acce- 
leratoarele deja construite. Vom prezenta pe scurt implicațiile extra- 
ordinare pe care le are înlocuirea particulelor punctiforme cu corzi, 
dar înainte de aceasta vom răspunde la o întrebare fundamentală: din 
ce sunt alcătuite corzile? 

Există două răspunsuri posibile la această întrebare. Primul este 
că aceste corzi sunt într-adevăr fundamentale — ele sunt „atomii“, adică 
acei constituenți indivizibili în cel mai pur sens, exact aşa cum grecii 
antici și i-au imaginat. Ca absolut cei mai mici constituenți ai tuturor 
lucrurilor, ei reprezintă capătul drumului — ultima păpușă matrioşca* 
în numeroasele straturi ale structurii microcosmosului. Din această 
pespectivă, deși corzile au întindere spaţială, problema compoziţiei 
lor nu are sens. Dacă corzile ar fi alcătuite din entităţi mai mici, atunci 
nu ar mai fi fundamentale. Aceste entităţi ar înlocui corzile şi ar 


* Păpuşi ruseşti identice ca formă, dar de diferite dimensiuni, care ies una 
din alta. (N. £.) 


160 UNIVERSUL ELEGANT 


pretinde statutul de constituenți fundamentali ai universului. Folosind 
o analogie lingvistică, paragrafele sunt alcătuite din propoziţii, propo- 
zițiile din cuvinte, iar cuvintele sunt compuse din litere. Ce formează 
însă o literă? Din punct de vedere lingvistic, aceasta marchează capătul 
drumului sau baza ierarhiei. Literele sunt litere — sunt cărămizile fun- 
damentale ale limbajului scris; nu există structură mai fină. Nu are 
sens să investigăm compoziţia lor. În același fel, o coardă este pur şi 
simplu o coardă — și cum nu există nimic mai simplu, nu e compusă 
din nici o altă substanţă. 

Acesta este primul răspuns. Cel de-al doilea răspuns se bazează 
pe simplul fapt că nu putem şti dacă teoria corzilor este corectă şi 
nici dacă este teoria ultimă a naturii. Dacă teoria corzilor este într- 
adevăr greșită, atunci putem uita atât de corzi, cât şi de întrebările 
legate de alcătuirea lor. Deşi această posibilitate nu poate fi exclusă, 
cercetările efectuate de la mijlocul anilor '80 până în ziua de azi susţin 
cu putere ideea că acest lucru este foarte improbabil. Pe de altă parte, 
în decursul istoriei am învăţat că, pe măsură ce înţelegem natura mai 
adânc, descoperim şi ingredienți mai mici, care constituie niveluri 
din ce în ce mai subtile ale materiei. O altă posibilitate deci, în cazul 
în care corzile nu reprezintă teoria finală a naturii, este că acestea for- 
mează un alt strat al cepei cosmice, strat vizibil la dimesiuni compara- 
bile cu lungimea Planck, dar care nu e stratul final. În acest caz, corzile 
ar fi alcătuite din structuri şi mai mici. Fizicienii şi-au pus această 
problemă şi continuă să urmărească această posibilitate. În studiile 
teoretice actuale apar indicii interesante conform cărora corzile ar avea 
structură, dar nu există încă o dovadă clară în acest sens. Numai timpul 
şi o muncă de cercetare asiduă vor avea ultimul cuvânt de spus. 

Cu excepţia câtorva speculaţii din capitolele 12 şi 15, în toate dis- 
cuţiile noastre vom trata corzile în maniera propusă de primul răs- 
puns — adică vom considera corzile drept ingredientele fundamentale 
ale naturii. 


Unificare prin teoria corzilor 


Pe lângă incapacitatea de a încorpora forţa gravitațională, modelul 
standard mai are un neajuns: nu există nici o explicaţie pentru detaliile 
construcţiei lui. Din ce motiv a selectat natura lista de particule şi 

forţe schiţată în capitolele precedente şi prezentată în tabelele 1.1 şi 
1.2? De ce au cei 19 parametri ce descriu cantitativ acești ingredienţi 
valorile pe care le au? Nu poţi să nu ai senzația că numărul și propri- 
etățile lor sunt arbitrare. Există un nivel de înțelegere mai profund, 
ascuns în spatele acestor ingredienţi aparent întâmplători, sau detaliile 
universului în care trăim au fost „alese“ de pura întâmplare? 

Modelul standard nu poate oferi o explicaţie, din moment ce lista 
de particule şi proprietăţile lor sunt preluate în model din măsurătorile 
experimentale. Aşa cum cunoscând evoluția pieţei bursiere nu poți 
calcula valoarea portofoliului tău fără a cunoaște investiţiile pe care 
le-ai făcut, la fel și modelul standard nu poate fi folosit pentru a face 
predicții fără a avea date privind anumite proprietăţi ale particulelor, 
furnizate de experiment+ După ce fizicienii experimentatori obțin 
aceste date, teoreticienii le pot folosi pentru a face predicții testabile, 
de exemplu ce se întâmplă dacă cutare şi cutare particulă sunt izbite 
una de alta într-un accelerator. Dar modelul standard nu poate explica 
proprietățile particulelor elementare enumerate în tabelele 1.1 și 1.2 
mai bine decât ar putea o persoană oarecare să explice investiţiile tale 
la bursă făcute acum zece ani. 

De fapt, dacă experimentatorii ar aduce dovezi că microcosmosul 
conţine alte particule, interacționând cu alt tip de forţe, aceste schim- 
bări ar putea fi încorporate relativ ușor în modelul standard, prin 


Figura 6.1. Corzile de vioară pot vibra în moduri rezonante, aşa încât un număr 
întreg de creste şi văi se încadrează perfect între cele două capete. 

schimbarea parametrilor de intrare ai teoriei. Structura modelului stan- 
dard poate încorpora o întreagă gamă de posibilități, fiind în sensul acesta 
prea flexibilă pentru a explica proprietățile particulelor elementare. 
Teoria corzilor e complet diferită. Ea este un edificiu teoretic unic 
şi inflexibil. Nu are nevoie de date de intrare, cu excepţia unui singur 
număr, pe care îl vom prezenta mai Jos și care fixează scara de mărimi 
pentru măsurători. Puterea sa explicativă cuprinde întregul microcos- 
mos. Ca să înțelegem aceste lucruni, haideţi să analizăm mai întâi nişte 
„corzi“ mai familiare, şi anume corzile unei viori. Fiecare din aceste 
corzi poate avea un număr imens (de fapt un număr infinit) de moduri 
diferite de vibrație, cunoscute sub denumirea de rezonanţe, cum sunt 
cele din figura 6.1. Acestea sunt moduri ondulatorii cu crestele şi văile 
ce apar de-a lungul corzii egal depărtate şi cuprinse exact între cele 
două extremităţi ale corzii. Urechile noastre percep diferitele rezo- 
nanţe de vibraţie ca note muzicale diferite. Corzile teoriei corzilor au 
proprietăți similare. Sunt moduri de vibraţie rezonante pe care corzile 
le pot suporta în virtutea echidistanţei dintre creste şi văi, şi care se 
încadrează perfect pe toată lungimea corzilor. Câteva exemple sunt 
arătate în figura 6.2. Ideea centrală a teoriei este următoarea: așa cum 
diferite moduri de vibrație ale unei corzi de vioară reprezintă diferite 
note muzicale, diferitele moduri de oscilație ale unei corzi fundamen- 
tale produc mase și sarcini de forță diferite. Cum aceasta este ideea 
de bază, se cuvine s-o reformulăm. Conform teoriei corzilor, proprietățile 
unei „particule“ elementare — adică masa şi diversele sale sarcini de 
forță — sunt determinate de modul de vibrație al corzii sale interne. 
Această asociere este cel mai ușor de înțeles în cazul masei parti- 
culelor. Energia unui mod particular de vibraţie depinde de ampli- 


Figura 6.2. Buclele din teoria corzilor pot vibra în moduri rezonante — la fel 
ca în cazul corzilor de vioară — un număr întreg, de creste și văi potrivindu-se 
perfect de-a lungul întinderii spaţiale a buclelor. 

tudinea — diferența de înălțime dintre creastă şi vale — şi de lungimea 
sa de undă — distanţa dintre două creste consecutive. Cu cât este mai 
mare amplitudinea şi mai scurtă lungimea de undă, cu atât este mai 
mare energia. Acest lucru este ușor de înţeles intuitiv — vibraţiile mai 
frenetice au energie mai mare, pe când cele mai liniștite au energie 
mai mică. Două astfel de exemple sunt prezentate în figura 6.3. De ase- 
menea, pentru a înţelege de ce energia creşte cu creşterea amplitudinii, 
să ne amintim cum corzile unei viori ciupite viguros vor vibra puternic, 
în timp ce corzile ciupite cu delicateţe vor vibra slab. Ştim din teoria 
restrânsă a relativităţii că energia și masa sunt două feţe ale aceleiași 
monede: energie mai mare înseamnă masă mai mare şi viceversa. Prin 
urmare, în teoria corzilor masa unei particule elementare este deter- 
minată de energia modului de vibraţie al corzii sale interne. Particulele 
mai grele conţin corzi care vibrează mai energic, în timp ce particulele 
mai uşoare conţin corzi ce vibrează mai slab. 

Din moment ce masa unei particule determină proprietăţile sale 
gravitaționale, putem asocia direct vibrația corzii şi reacţia particulei 
la forţa gravitaţională. Deşi raționamentul este mai abstract, fizicienii 
au observat că paralele similare există și între alte detaliu ale modurilor 
de vibrație ale corzilor şi proprietățile lor în raport cu alte forţe. De 
exemplu, sarcina electrică, sarcina slabă şi sarcina tare purtate de o 
anumită coardă sunt determinate de modul exact în care aceasta vibrează. 
Mai mult, aceeași idee se aplică şi în cazul particulelor mesager. Par- 
ticule precum fotonii, bosonii de etalonare ai forței slabe şi gluonii 
sunt alte exemple de stări rezonante de vibraţie ale corzilor. lar o 
importanță deosebită între toate modurile de oscilație ale corzilor au 
acelea care reproduc exact proprietățile gravitonului, garantându-ne 
că gravitația este parte integrantă a teoriei corzilor. 


Figura 6.3. Modurile de vibraţie mai frenetice au mai multă energie decât cele 
mai puţin frenetice. 

Vedem așadar că, în conformitate cu teoria corzilor, proprietățile 
fiecărei particule elementare sunt consecinţe ale modului particular 
de vibraţie a corzii interme. Această perspectivă diferă drastic de cea 
adoptată de fizicieni înainte de descoperirea teoriei corzilor; în pers- 
pectiva mai veche, diferenţele dintre particulele fundamentale erau 
explicate spunând că, de fapt, fiecare specie de particule „este alcătuită 
dintr-un material diferit“. Cu alte cuvinte, deşi aceste particule sunt 
considerate a fi elementare, ele sunt totuşi alcătuite din materiale dife- 
rite. Deşi fiecare particulă este considerată elementară, tipul de „mate- 
rial““ din care e alcătuită este diferit. Astfel, de exemplu „materialul“ 
din care sunt făcuţi electronii are sarcină electrică negativă, în timp ce 
„materialul“ neutrinilor nu are sarcină electrică. Teoria corzilor schimbă 
perspectiva radical susținând că „materialul“ tuturor particulelor este 
acelaşi. Fiecare particulă elementară este alcătuită dintr-o singură 
coardă — sau, mai bine zis, fiecare particulă este o coardă unică — şi 
toate corzile sunt identice. Diferențele dintre particule apar deoarece 
corzile care le corespund se află în rezonanţe de vibrație diferite. Cele 
ce par a fi particule elementare diferite sunt de fapt „note“ diferite 
pe o coardă fundamentală. Universul — format dintr-un număr enorm 
de astfel de corzi vibrante — este asemenea unei simfonii cosmice. 

Acest rezumat arată că teoria corzilor oferă într-adevăr un perfect 
cadru unificator. Fiecare particulă de materie și fiecare mesager de 
forță constă dintr-o coardă a cărei vibraţie îi este ca o amprentă. Întru- 
cât orice proces, eveniment ori întâmplare din lumea fizică, la nivelul 
său cel mai elementar, poate fi descris în termeni de forțe ce acționează 
între aceşti constituenți fundamentali ai materiei, teoria corzilor oferă 
promisiunea de a fumiza o singură descriere atotcuprinzătoare şi 
unificatoare a universului: o teorie despre tot (T.O.E.). 


Muzica teoriei corzilor 


Chiar dacă teoria corzilor a eliminat ideea de particulă elementară 
fără structură, conceptele încetățenite se înlătură greu, mai ales atunci 
dacă pot descrie realitatea cu precizie, până la cele mai mici distanţe 
accesibile experimental. Urmând şi noi această practică, vom conti- 
nua să folosim termenul de „particulă elementară“, dar prin aceasta 
vom înţelege „ceea ce apare a fi o particulă elementară, însă în realitate 

este de fapt o infimă coardă vibrantă“. În secțiunea precedentă am pro- 
pus ca masele și sarcinile de forță ale acestor particule elementare să 
fie rezultatul modului în care corzile lor inteme vibrează. Aceasta ne 
conduce la următoarea observaţie: dacă am găsi cu precizie modurile 
rezonante de vibrație ale corzilor fundamentale — adică, „notele“ pe 
care acestea le pot produce — am putea explica proprietățile obser- 
vabile ale tuturor particulelor elementare. Prin formalismul teoriei cor- 
zilor suntem deci în stare, pentru prima oară, să explicăm proprietățile 
particulelor observate în natură. 

Ajunși aici, ar trebui să „punem mâna“ pe o coardă și s-o „ciupim“ 
în toate felurile pentru a determina modurile în care poate vibra. Dacă 
teoria corzilor este corectă, modurile de vibraţie astfel obținute ar tre- 
bui să reproducă proprietățile materiei și ale particulelor elementare 
aşa cum sunt ele observate şi enumerate în tabelele 1.1 și 1.2. Evident, 
corzile sunt prea mici pentru a putea aplica literalmente acest procedeu. 
Ciupirea unei corzi se poate face însă în mod teoretic, folosind metode 
matematice. Pe la mijlocul anilor '80, mulți partizani ai teoriei corzilor 
credeau că aceste descrieri matematice urmau în curând să poată explica 
proprietățile universului până în cele mai mici detalii. Unii fizicieni 
entuziaşti credeau chiar că T.O.E. a fost în sfârşit descoperită. Mai 
târziu însă, privind înapoi la experienţa acumulată, fizicienii şi-au dat 
seama că euforia a fost prematură. Teoria corzilor are caracteristicile 
unei T.O.E., dar rămân o seamă de obstacole care ne împiedică să 
calculăm spectrul de vibrații al corzii cu precizia necesară pentru o 
comparație cu rezultatele experimentale. De aceea în momentul de 
față nu ştim dacă proprietățile fundamentale ale universului, expuse 
în tabelele 1.1 şi 1.2, pot fi descrise prin teoria corzilor. Așa cum vom 
vedea în capitolul 9, pe baza anumitor ipoteze de lucru, din teoria 
corzilor putem deduce un univers cu proprietăți care sunt în acord 
calitativ cu observaţiile experimentale legate de particulele şi forțele 
cunoscute, dar este peste puterea acestei teorii să facă predicții can- 
titative detaliate. Și astfel, deşi formalismul teoriei corzilor, spre deose- 
bire de modelul standard bazat pe particule punctiforme, poate explica 
de ce particulele şi forțele au proprietățile pe care le au, nu suntem 
deocamdată în stare să obținem aceste proprietăți prin calcul. Vom 
arăta totuşi în următoarele capitole un lucru remarcabil, și anume că 
teoria corzilor, deşi nu-i putem determina proprietăţile în amănunt, 

este atât de bogată şi de extinsă încât prezice o întreagă constelație 
de fenomene fizice noi şi ne ajută să le înțelegem esența. 

În capitolele care urmează vom prezenta dificultăţile teoriei, dar 
este bine ca înainte de a trece la amănunte să înțelegem aceste difi- 
cultăți la nivel general. Corzile sau firele din lumea care ne înconjoară 
sunt tensionate în mod diferit. De exemplu şnurul de la pantof este 
mult mai puţin întins decât coarda unei viori. Pe de altă parte, amân- 
două sunt mult mai puţin tensionate decât corzile de oțel ale unui pian. 
Astfel, unicul număr de care teoria corzilor are nevoie pentru a-și 
defini scara globală este tensiunea din buclele sale. Dar cum putem 
determina această tensiune? Dacă am putea ciupi o coardă funda- 
mentală, am vedea cât de întinsă este, iar astfel am putea să-i măsu- 
răm tensiunea, aşa cum facem în cazul corzilor obișnuite. Deoarece 
corzile fundamentale sunt atât de mici, nu putem aplica acest procedeu 
şi va trebui să utilizăm o metodă indirectă. În 1974, când Schrek şi 
Schwarz au propus ca un anumit mod de vibraţie a corzilor să fie 
chiar gravitonul, au exploatat acest procedeu indirect şi au prezis ten- 
siunea corzilor. Calculele lor au arătat că intensitatea forței transmisă 
prin acest model de graviton este invers proporțională cu tensiunea 
corzii. Cum gravitonul se presupune că este particula care mediază 
forţa gravitațională — o forță destul de slabă —, tensiunea calculată ca 
fiind suportată de coarda fundamentală are valoarea colosală de o mie 
de miliarde de miliarde de miliarde de miliarde (10%) de tone forță — 
aşa-numita tensiune Planck. Prin urmare, corzile fundamentale sunt 
extrem de rigide în comparaţie cu corzile care ne sunt familiare, iar 
aceasta are trei consecințe importante. 


Trei consecinţe ale rigidității corzilor 


În primul rând, în timp ce capetele unei corzi de pian sau de vioară 
sunt fixate pe suporţi, capetele unei corzi fundamentale nu pot fi fixate 
pe nici un suport. Tensiunea imensă dintr-o coardă face ca buclele 
acesteia să se contracte până la dimensiuni infime. Calcule detaliate 
arată că tensiunea Planck suportată de corzi se transpune în dimensiuni 
tipice ale acestora de ordinul lungimii Planck — 10-*% centimetri — aşa 
cum am menționat anterior.* 

În al doilea rând, datorită tensiunii enorme, în teoria corzilor, ener- 
pia tipică de vibraţie a unei bucle este foarte mare. Ca să înțelegem 
asta, să observăm că o coardă poate fi făcută să vibreze cu atât mai 
greu cu cât este mai întinsă. De exemplu, este mult mai ușor să ciupești 
o coardă de vioară și s-o faci să vibreze, decât să faci același lucru 
cu o coardă de pian. Prin urmare, două corzi care vibrează exact în 
același mod, dar au tensiuni diferite, au şi energii diferite. Coarda 
cu tensiune mai mare are și energie mai mare, din moment ce este 
necesară mai multă energie pentru a o pune în mișcare. 

Aceasta ne atrage atenţia că energia unei corzi care vibrează este 
determinată de două lucruri: modul în care vibrează (moduri mai vio- 
lente corespund unor energii mai mari) şi tensiunea de-a lungul ei 
(tensiuni mai mari corespund unor energii mai mari). La prima vedere, 
acest gen de descriere ne-ar putea face să ne credem că luând moduri 
de oscilație din ce în ce mai domoale — altfel spus, moduri de vibrație 
cu amplitudini din ce în ce mai mici şi cu cât mai puţine ondulaţii — 
o coardă ar putea înmagazina din ce în ce mai puţină energie. Dar, 
după cum am văzut într-un context diferit în capitolul 4, mecanica 
cuantică ne învaţă că un asemenea raționament este greșit. Ca în cazul 
tuturor vibrațiilor şi perturbaţiilor ondulatorii, mecanica cuantică 
impune ca şi acestea să existe în cantități discrete. Grosso modo, aşa 
cum angajatul de la depozitul de mărfuri are asupra lui o sumă de 
bani care este multiplu întreg al celei mai mici unități a monedei, la 
fel şi energia înmagazinată într-un mod de vibrație al unei corzi este 
un multiplu întreg al unei anumite unităţi de energie. În particular, 
cea mai mică unitate de energie este proporţională cu tensiunea corzii 
(şi mai este proporţională şi cu numărul de ondulații care corespund 
acestui mod de vibraţie), în timp ce multiplul întreg este determinat 
de amplitudinea modului de vibraţie. 

Punctul-cheie al acestei discuţii este următorul: din moment ce 
unitatea de energie este proporțională cu tensiunea din coardă și din 
moment ce această tensiune este enormă, atunci şi unitățile funda- 
mentale de energie sunt enorme la scara obișnuită a fizicii particu- 
lelor elementare. Ele sunt multiplu a ceea ce este cunoscut sub numele 
de energie Planck. Pentru a ne imagina scara acestor mărimi, dacă 
am transforma energia Planck în masă, folosind faimoasa formulă a 
lui Einstein E=mc?, am obţine o masă de aproximativ zece miliarde 
de miliarde (10!9) de ori mai mare decât masa protonului. Această 

masă pantagruelică — după standardele particulelor elementare — este 
cunoscută ca masa Planck, ea e aproximativ egală cu masa unui 
grăunte de nisip sau cu a unui ansamblu de un milion de bacterii de 
mărime medic. lar astfel, în teoria corzilor, masa tipică echivalentă 
a unei bucle vibrante este un număr întreg de mase Planck. Fizicienii 
exprimă acest lucru în mod obișnuit spunând că scara „naturală“ sau 
„tipică“ de energie (sau de masă) a teoriei corzilor este scara Planck. 

Aceasta ridică o întrebare crucială legată direct de scopul nostru 
de a reproduce proprietățile particulelor din tabelele 1.1 şi 1.2: dacă 
scara „naturală“ de energii a teoriei corzilor este de vreo zece miliarde 
de miliarde de ori mai mare decât energia corespunzătoare masei pro- 
tonului, cum este posibil ca această teorie să fie aplicabilă particu- 
lelor mult mai uşoare — electroni, cuarci, fotoni etc. — care alcătuiesc 
lumea din jurul nostru? 

Răspunsul ni-l dă din nou mecanica cuantică. Principiul de nedeter- 
minare ne asigură că nimic nu poate fi în repaus total. Toate obiectele 
au un anumit „tremur“ cuantic, fiindcă dacă nu l-ar avea am cunoaște 
cu precizie absolută atât unde se află, cât şi cu ce viteză se mișcă, 
contrazicând astfel principiul lui Heisenberg. Acelaşi lucru este valabil 
şi pentru buclele din teoria corzilor; indiferent cât de placidă ar părea 
o coardă, ea va avea întotdeauna o anumită cantitate de vibraţie 
cuantică. Un lucru remarcabil, aşa cum s-a arătat pentru prima oară 
în anii '70, este că o anumită parte din energia vibrațiilor cuantice 
anulează o parte din energia oscilaţiilor corzilor prezentate mai sus 
(şi ilustrate în figurile 6.2 și 6.3). Într-adevăr, ciudățenia mecanicii 
cuantice face ca energia asociată cu mișcarea cuantică a unei corzi 
să fie negativă, iar acest lucru reduce energia totală conținută de o 
coardă care oscilează cu o cantitate aproximativ egală cu energia Planck. 
Aceasta înseamnă că cele mai joase energii ale modurilor de oscilație 
ale unei corzi, ale cărei energii ne-am aştepta, cu naivitate, să fie apro- 
ximativ egale cu energia Planck (adică, 1 înmulțit cu valoarea energiei 
Planck), sunt în mare parte anulate, apărând astfel energii nete de 
oscilație relativ scăzute — energii ale căror echivalente în masă sunt 
apropiate de masele particulelor de materie și de forță prezentate în 
tabelele 1.1 şi 1.2. Prin urmare, aceste moduri de oscilație cu energiile 
cele mai joase sunt cele care ar trebui să facă legătura dintre descrierea 
teoretică a corzilor şi lumea accesibilă experimental a fizicii parti- 
culelor. Ca exemplu important, Scherk şi Schwarz au descoperit că, 

pentru modul de vibrație ale cărui proprietăţi corespund particulei 
mesager graviton, reducerile de energie sunt totale, rezultând o parti- 
culă de forță gravitațională de masă zero. Este exact ceea ce se așteaptă 
de la graviton; forța gravitațională se transmite cu viteza luminii și 
doar particulele fără masă pot călători cu această viteză limită. Dar 
combinaţiile de oscilații cu energie joasă sunt mai degrabă excepții 
de la regulă. O coardă oscilantă tipică ar corespunde unei particule 
a cărei masă este de milioane și milioane de ori mai mare decât cea a 
protonului. 

Aceasta ne arată că particulele fundamentale relativ uşoare prezen- 
tate în tabelele 1.1 şi 1.2 ar fi, într-un anumit sens, cele care formează 
ceața fină ce acoperă oceanul zbuciumat al corzilor energetice. Chiar 
şi o particulă grea cum e cuarcul top, cu o masă de aproximativ 189 de 
ori mai mare decât cea a protonului, poate lua naștere dintr-o coardă 
oscilantă doar dacă enorma energie caracteristică scării Planck este 
anulată de mișcarea cuantică până la mai puţin de o parte dintr-o sută 
de milioane de miliarde de părți. E ca şi cum ai participa la jocul Preru/ 
e corect, ţi s-ar oferi zece miliarde de miliarde de dolari și ţi-ar spune 
să cumperi produse ce vor costa — care vor anula, în limbajul folosit 
până acum — întreaga sumă, mai puţin 189 de dolari, nici un dolar mai 
mult, nici un dolar mai puţin. Să faci o asemenea cheltuială enormă 
şi atât de precisă în același timp, fără să fii informat în prealabil despre 
prețurile produselor, este un test dificil de perspicacitate până şi 
pentru cei mai mari experţi în cumpărături din lume. În teoria corzilor, 
unde moneda de cumpărare este energia, și nu dolarul, calculele apro- 
ximative au arătat că asemenea anulări de energie pot într-adevăr avea 
loc, dar, din motive ce vor deveni din ce în ce mai clare în capitolele 
ce vor urma, verificarea rezultatelor cu o precizie atât de înaltă depă- 
şeşte pentru moment orizontul nostru teoretic. Chiar şi aşa, după cum 
am arătat mai sus, vom vedea că există multe alte proprietăţi ale teoriei 
corzilor care nu necesită calcule atât de exacte şi care, prin urmare, 
pot fi înţelese foarte bine. 

Aceasta ne conduce la cea de-a treia consecinţă a valorii enorme 
a tensiunii din corzi. Corzile pot efectua un număr infinit de tipuri 
de oscilaţii. De exemplu în figura 6.2 sunt prezentate începuturile unei 
serii infinite de posibilități, care se continuă cu oscilații cu numere 
şi mai mari de ondulații. Nu implică însă aceasta că seriei de mai sus 
îi corespunde o serie interminabilă de particule elementare, punând 

astfel, aparent, teoria corzilor în conflict cu situaţia experimentală rezu- 
mată în tabelele 1.1 şi 1.2? 

Răspunsul este da. Dacă teoria corzilor este adevărată, fiecărui mod 
rezonant de oscilație din seria infinită de mai sus ar trebui să-i cores- 
pundă o particulă elementară. Totuşi, unul din punctele cruciale ale 
teoriei este acela că, datorită tensiunii mari a corzilor, toate aceste 
moduri de vibraţie, cu exceptia câtorva, corespund unor particule foarte 
grele (aceste câteva moduri de oscilație sunt cele a căror energie este 
anulată aproape perfect de energia de vibraţie cuantică). Iarăşi prin 
„greu“ înțelegem ceva cu o masă de multe ori mai mare decât masa 
Planck. Cum cele mai puternice acceleratoare de particule nu pot 
atinge decât energii de ordinul a o mie de mase protonice, adică mai 
puțin de un milion de miliarde de ori masa Planck, suntem încă foarte 
departe de posibilitatea de a căuta în laborator aceste noi particule 
prezise de teoria corzilor. 

Există totuşi modalități indirecte de a le căuta. De exemplu, ener- 
giile implicate în nașterea universului ar fi fost suficient de înalte 
pentru a produce o mulţime de asemenea particule. În general nu 
ne-am aștepta ca acestea să supravieţuiască până în zilele noastre, 
din moment ce astfel de particule „super-grele“ sunt în general instabile, 
pierzându-și enorma masă prin descompunerea într-o cascadă de 
particule din ce în ce mai uşoare şi ajungându-se în final la particulele 
cunoscute, relativ uşoare, care alcătuiesc lumea din jurul nostru. Și 
totuși este posibil ca o asemenea stare de oscilație „super-grea“ a cor- 
zilor — o relicvă a marii explozii — să fi supraviețuit până în prezent. 
Găsirea unei asemenea particule, aşa cum vom arăta mai pe larg în 
capitolul 9, ar fi o descoperire monumentală. 


Gravitaţia şi mecanica cuantică în teoria corzilor 


Formalismul unificat al teoriei corzilor este frumos şi incitant. Dar latura 
sa cu adevărat atrăgătoare e capacitatea de a rezolva conflictele dintre 
forţa gravitațională și mecanica cuantică. Aduceţi-vă aminte că pro- 
blema îmbinării teoriei relativității generale cu mecanica cuantică 
apare atunci când principiul central al primeia — acela că spaţiul şi tim- 
pul constituie o structură geometrică netedă curbată — se confruntă 

cu caracteristicile esențiale ale celei de-a doua — și anume că totul în 
univers, inclusiv structura spațiului și timpului, manifestă fluctuații 
cuantice cu atât mai turbulente cu cât acestea sunt măsurate pe distanţe 
mai mici. La distanţe de ordinul lungimii Planck, ondulaţiile cuantice 
sunt atât de violente, încât distrug noţiunea de curbare netedă a spa- 
iului; cu alte cuvinte, dărâmă edificiul teoriei relativității generale. 

Teoria corzilor reduce ondulaţiile cuantice prin netezirea pro- 
prietăților spațiului vizibile la distanțe foarte mici. La întrebarea ce 
înseamnă aceasta cu adevărat și cum poate teoria să rezolve conflictul, 
putem da un răspuns simplu, direct, dar şi un răspuns mai precis. Vom 
prezenta pe rând ambele răspunsuri. 


Răspunsul simplu 


Deși pare grosolană, unul dintre mijloacele prin care putem studia 
structura unui obiect este de a arunca în el cu diverse obiecte şi de 
a observa cum ricoşează ele. De exemplu, noi vedem datorită faptului 
că ochii noştri captează informaţia transportată de fotonii care rico- 
şează din obiectele la care privim, iar creierul decodifică această infor- 
maţie. Acceleratoarele de particule se bazează pe același principiu: ele 
aruncă mici bucăți de materie — cum ar fi electronii și protonii — unele 
asupra altora sau asupra diverselor ţinte, iar sisteme sofisticate de detec- 
tori analizează rămășitele împroşcate în urma ciocnirii pentru a deter- 
mina arhitectura obiectelor cercetate. 

Ca regulă generală, dimensiunea particulei de probă folosite fixează 
limita inferioară a scării de lungime pe care o putem percepe. Pentru 
a înțelege importanţa acestei afirmaţii, imaginați-vă că Slim şi Jim 
se hotărăsc să se cultive înscriindu-se la cursuri de desen. Pe măsură 
ce primul semestru se scurge, Jim e tot mai invidios şi îl provoacă pe 
Slim la un concurs neobișnuit. El propune ca fiecare să ia câte un 
sâmbure de piersică, să-l fixeze într-o menghină şi să deseneze cât 
mai corect această natură moartă. Ceea ce este neobișnuit în acest con- 
curs propus de Jim este că nici el, nici Slim nu vor avea voie să se uite 
la sâmburi. Ei trebuie să afle dimensiunile, forma şi celelalte carac- 
teristici ale sâmburelui doar prin aruncarea de obiecte (dar nu fotoni!) 
în acesta și prin observarea modului în care ele ricoşează, după cum 

(b) 


Figura 6.4. Un sâmbure de piersică e fixat într-o menghină și e desenat doar 
observând felul în care ricoșează obiectele — proiectilele de „probă“ — aruncate 
asupra lui. Folosind proiectile tot mai mici — (a) bile, (b) alice de cinci milimetri, 
(c) alice de jumătate de milimetru — pot fi desenate detalii tot mai fine. 


e ilustrat în figura 6.4. Fără ştirea lui Slim, Jim îi umple tunul cu bile 
(aşa cum se vede în figura 6.4 (a)), în timp ce propriul său tun îl umple 
cu alice de plastic de 5 mm (ca în figura 6.4 (b)). Amândoi încep să 
tragă şi astfel concursul începe. 

După o vreme, cel mai bun desen pe care Slim a fost în stare să-l 
realizeze este cel din figura 6.4 (a). Prin observarea traiectoriilor bilelor 
ricoşate, el a aflat că sâmburele este mic şi are o suprafaţă tare. Dar 
asta a fost tot ce a putut deduce. Bilele sunt mult prea mari pentru a 
fi influențate de micile neuniformităţi de pe suprafața sâmburelui. 
Când Slim s-a uitat la desenul lui Jim (figura 6.4 (b)) a fost surprins 
să vadă că fusese întrecut. Dar o singură privire aruncată către tunul 
lui Jim a fost suficientă pentru a-și da seama de șmecheria la care 
recursese acesta: proiectilele folosite de Jim sunt suficient de mici 
pentru ca direcţia lor de ricoşare să fie influenţată de unele dintre 

proeminenţele mai mari de pe suprafaţa sâmburelui. Și astfel, trăgând 
în sâmbure multe alice de 5 mm și observând traiectoriile după care 
acestea ricoşează, Jim a fost în stare să deseneze o imagine mai deta- 
liată. Ca să nu rămână mai prejos, Slim şi-a umplut tunul cu particule 
de probă şi mai mici — alice de jumătate de milimetru —, suficient de 
mici pentru a pătrunde în cele mai fine neregularități ale suprafeţei 
şi a fi împrăștiate de acestea. Observând modul în care au ricoșat aceste 
particule de probă penetrante, el a putut face desenul câştigător, expus 
în figura 6.4 (c). 

Învățătura pe care o tragem din acest mic concurs este următoarea: 
dimensiunea particulelor de probă nu trebuie să fie mult mai mare 
decât caracteristicile fizice supuse examinării; altfel, ele vor fi insen- 
sibile la aceste caracteristici. 

Raționamentul rămâne valabil, bineînţeles, şi dacă vrem să sondăm 
sâmburele mai în profunzime, spre exemplu pentru a-i determina struc- 
tura atomică şi subatomică. Alicele de jumătate de milimetru nu vor 
fumiza nici o informație folositoare, ele sunt cu siguranţă prea mari 
pentru a avea rezoluţia necesară sondării structurii atomice. De aceea 
acceleratoarele de particule folosesc drept probe protoni sau elec- 
troni, care datorită dimensiunilor mici sunt potriviţi pentru scopul avut 
în vedere. La scară subatomică, unde conceptele cuantice înlocuiesc 
raționamentele clasice, cea mai potrivită măsură a sensibilităţii unei 
particule de probă este lungimea ei de undă cuantică, care fixează 
intervalul de eroare în determinarea poziţiei sale. Acest lucru ilustrează 
discuţia noastră din capitolul 4 în legătură cu principiul de nedetermi- 
nare al lui Heisenberg, în care am arătat că eroarea făcută atunci când 
folosim ca probă o particulă punctiformă (acolo fotonii erau par- 
ticulele de probă, dar rezultatul e valabil pentru toate celelalte) este 
aproximativ egală cu lungimea sa de undă cuantică. Simplu spus, sen- 
sibilitatea unei particule punctiforme este redusă de mișcarea cuantică 
la fel cum precizia bisturiului unui chirurg este compromisă dacă mâi- 
nile acestuia tremură. Dar să ne amintim că în capitolul 4 am remar- 
cat un fapt important, și anume că lungimea de undă cuantică a unei 
particule este invers proporţională cu impulsul ei, care la rândul său 
creşte cu energia particulei. Și astfel, prin creşterea energiei unei 
particule punctiforme, lungimea ei de undă cuantică se scurtează din 
ce în ce mai mult — nivelarea datorată acestei proprietăți cuantice este 
redusă — și astfel particula poate fi folosită la investigarea structurilor 

fizice din ce în ce mai fine. În mod intuitiv, particulele de energie 
mai mare au putere de penetrare mai mare, aşa încât pot reda structuri 
mai fine. 

Din această perspectivă, diferenţa dintre particulele punctiforme 
şi firele de corzi devine manifestă. La fel ca în cazul alicelor de plastic 
cu care se cerceta suprafața sâmburelui, întinderea spaţială inerentă 
a unei corzi o împiedică să sondeze structura obiectelor de dimen- 
siuni semnificativ mai mici decât lungimea sa — în acest caz fiind 
vorba de structuri ce apar la o scară mai mică decât lungimea Planck. 
Mai precis, în 1988, David Gross, pe atunci la Universitatea din 
Princeton, şi studentul său Paul Mende au arătat că atunci când efectele 
cuantice sunt luate în considerare creşterea continuă a energiei unei 
corzi nu duce la o creștere continuă a capacității acesteia de a sonda 
structuri mai fine, în opoziție directă cu ceea ce se întâmplă în cazul 
unei particule punctiforme. Ei au descoperit că atunci când energia unei 
corzi creşte, ea poate la început sonda structuri la o scară de lungime 
mai Mică, la fel ca o particulă punctiformă de energie mare. Dar când 
energia ei creşte peste valoarea necesară investigării structurilor la 
scara Planck, energia suplimentară nu îmbunătăţeşte rezoluţia corzii 
de probă. În schimb, coarda creşte în dimensiune, scăzându-i astfel 
sensibilitatea la distanţe scurte. De fapt, deși dimensiunea tipică a 
unei corzi este lungimea Planck, dacă am pompa suficientă energie 
în ea — o cantitate de energie care întrece orice imaginaţie, dar care 
ar fi putut fi atinsă de marea explozie — am face-o să crească la dimen- 
siuni macroscopice, devenind o sondă grosieră a microcosmosului! 
Este ca şi cum o coardă, spre deosebire de o particulă punctiformă, 
ar avea două posibilităţi de netezire: prima ar fi datorată mișcării cuan- 
tice, ca şi la particula punctiformă, iar a doua, extensiei sale spaţiale 
inerente. Creşterea energiei unei corzi scade netezirea datorată primeia, 
dar, în final, creşte netezirea datorată celei de-a doua. Concluzia este 
că indiferent cât ne-am strădui, natura extinsă a corzii ne împiedică 
s-o folosim pentru sondarea fenomenelor la distanțe mai scurte decât 
lungimea Planck. 

Întregul conflict dintre relativitatea generală și mecanica cuan- 
tică se datorează proprietăților structurii spaţiului la distanţe mai mici 
decât lungimea Planck. Dacă însă aceste distanțe nu pot fi sondate 
de către constituenții elementari ai universului, atunci nici aceşti consti- 
tuenți și nici altceva compus din ei nu poate fi afectat de presupusele 


TOTUL ESTE MUZICĂ: BAZELE TEORIEI CORZILOR 175 


oscilații cuantice dezastruoase existente la distanțe foarte mici. Este 
ca şi cum am atinge cu mâna o suprafaţă de granit perfect șlefuită. 
Deşi la nivel microscopic granitul este discontinuu, granular şi deni- 
velat, degetele noastre nu pot sesiza aceste variații pe distanţe foarte 
scurte şi astfel suprafața pare perfect netedă. Degetele noastre butucă- 
noase şi mari netezesc discontinuitățile microscopice. La fel şi în cazul 
corzilor, întinderea lor spaţială le limitează sensibilitatea la distanţe 
foarte mici. Nu pot detecta variaţii la distanţe mai scurte decât lun- 
pimea Planck. Ca atunci când atingem granitul cu degetele, coarda 
netezeşte fluctuațiile ultramicroscopice dezordonate ale câmpului gra- 
vitațional. Deşi fluctuațiile remanente sunt destul de mari, ele sunt totuși 
netezite suficient pentru a pune în acord mecanica cuantică şi teoria 
generală a relativităţii. Putem mai ales spune că au dispărut acele infi- 
nități fatale (menţionate în capitolul precedent) care apar în orice des- 
criere cuantică a gravitaţiei bazată pe particule punctiforme. 

O diferență esenţială între analogia cu granitul şi subiectul real 
al discuţiei noastre privind structura spaţiului este aceea că există moda- 
lităţi prin care discontinuităţile microscopice ale suprafeţei granitului 
pot fi puse în evidenţă: instrumente de sondare mai fine și mai precise 
decât degetele noastre pot oricând fi folosite aici. Un microscop 
electronic poate pune în evidenţă structura suprafeţei cu o rezoluţie 
mai bună de o milionime de centimetru; această rezoluţie este sufici- 
entă pentru a distinge numeroasele imperfecţiuni ale suprafeţei. În 
schimb, în teoria corzilor nu există nici o posibilitate de a distinge 
„imperfecţiunile“ structurii spaţiului la o scară de lungimi sub lungi- 
mea Planck. Într-un univers guvernat de legile teoriei corzilor, ideea 
convențională că putem diseca natura până la distanţe oricât de mici, 
fără nici o limită, nu este adevărată. Există o limită şi ea se manifestă 
înainte de a avea de-a face cu spuma cuantică dezastruoasă ilustrată 
în figura 5.1. Astfel, într-un sens ce va fi lămurit în capitolele urmă- 
toare, am putea spune chiar că presupusele ondulaţii cuantice furtu- 
noase ce ar apărea sub lungimea Planck nici nu există. Un pozitivist ar 
spune că ceva exista doar dacă poate fi observat și măsurat — cel puţin 
în principiu. Cum coarda se presupune că este cel mai elementar obiect 
din univers şi cum până și ea este prea mare pentru a fi afectată de 
oscilațiile violente ce apar în structura spaţiului la distanţe sub lun- 
gimea Planck, atunci, în conformitate cu teoria corzilor, aceste oscilații 
nu pot fi măsurate şi prin urmare nici nu există. 

Un număr de magie 


Poate că aceste afirmaţii nu vă sunt pe plac. În loc să arătăm cum 
îmblânzim ondulaţiile cuantice sub lungimea Planck, s-ar părea că 
ne folosim de lungimea finită a corzilor pentru a ascunde definitiv pro- 
blema. Am rezolvat ceva în felul ăsta? Da, am rezolvat. Următoarele 
două observaţii ne vor ajuta s-o dovedim. 

În primul rând, argumentul anterior arată că presupusele fluctuații 
spaţiale problematice care apar sub lungimea Planck sunt un rezultat 
al formulării relativităţii generale şi mecanicii cuantice într-un cadru 
care presupune particulele punctiforme. Așadar, într-un anumit sens, 
conflictul central al fizicii teoretice contemporane a fost o problemă 
pe care singuri ne-am creat-o. Fiindcă anterior ne-am imaginat că toate 
particulele de materie și de forță sunt punctiforme, am fost obligaţi 
să luăm în calcul proprietăţile universului la scări de distanţe arbitrar 
de mici. Iar la distanţe extrem de mici dăm peste dificultăţi insurmon- 
tabile. Teoria corzilor ne spune că întâlnim astfel de probleme numai 
pentru că nu înțelegem adevăratele reguli ale jocului; noile reguli ne 
spun că există o limită a distanțelor la care putem sonda universul — 
şi chiar, în sens real, o limită pentru cât de fin putem aplica noţiunea 
convențională de distanţă la structura ultramicroscopică a cosmosului. 
Vedem acum că presupusele fluctuații spațiale nedorite apăreau în 
teoriile noastre pentru că nu cunoşteam aceste limite și astfel eram 
împinși de modelele de particule punctiforme să încălcăm în mod gro- 
solan aceste limite impuse de realitatea fizică. 

Dată fiind simplitatea acestei soluţii pentru aplanarea conflictului 
dintre relativitatea generală şi mecanica cuantică, v-aţi putea întreba 
de ce a trebuit să treacă atât de mult timp până când cineva să sugereze 
că descrierea bazată pe particule punctiforme era doar o idealizare 
şi că particulele elementare din lumea reală au de fapt extindere spa- 
țială. Aceasta ne aduce la punctul al doilea al discuţiei noastre. Cu 
mult timp în urmă, unele dintre cele mai luminate minţi ale fizicii 
teoretice, cum ar fi Pauli, Heisenberg, Dirac şi Feynmann, au sugerat 
că particulele constituente ale universului s-ar putea de fapt să nu fie 
puncte matematice, ci mai degrabă „bule“ sau „grăunțe“ oscilante. 
Dar, împreună cu alți teoreticieni, ei au descoperit că este foarte dificil 
să construieşti o teorie în care constituentul fundamental nu este o 
particulă punctiformă şi care să fie în același timp în concordanţă cu 

principiile fizice fundamentale ale mecanicii cuantice, cum ar fi 
conservarea probabilității cuantice (astfel încât obiectele fizice să nu 
dispară instantaneu, fără nici o urmă, din univers), şi imposibilitatea 
transmiterii informaţiei cu viteză mai mare decât viteza luminii. Din 
mai multe perspective, cercetările lor au arătat că unul sau ambele prin- 
cipii de mai sus sunt violate când se renunţă la paradigma particulei 
punctiforme. Prin urmare, pentru multă vreme a părut imposibil de 
păsit o teorie cuantică realistă care să se bazeze pe altceva decât parti- 
culele punctiforme. Caracteristica într-adevăr impresionantă a teoriei 
corzilor este că în peste douăzeci de ani de cercetări riguroase, care 
au scos la iveală multe caracteristici neobişnuite, ea respectă toate 
proprietățile indispensabile, inerente oricărei teorii fizice de bun-simţ. 
În plus, prin modul de vibraţie caracteristic gravitonului, teoria corzilor 
este o teorie cuantică a gravitației. 


Răspunsul mai precis 


Răspunsul simplu surprinde esenţa faptului că teoria corzilor reușește 
acolo unde teoriile bazate pe particule punctiforme eșuează. Aşa că, 
dacă vreți, puteţi sări la secțiunea următoare fără să pierdeţi firul logic 
al discuţiei noastre. Dar deoarece am prezentat în capitolul 2 ideile 
esenţiale ale relativităţii speciale, avem deja instrumentele necesare 
pentru a descrie mai precis modul în care teoria corzilor linişteşte vio- 
lenta agitaţie cuantică. 

În răspunsul mai precis ne bazăm pe aceeaşi idee centrală ca și 
în răspunsul simplu, dar o exprimăm direct la nivelul corzilor. Vom 
face asta prin comparaţia ceva mai detaliată a sondelor proiectil care 
constau din particule punctiforme cu sondele proiectil care constau 
din corzi. Vom vedea că natura extinsă a corzilor netezește informaţia 
pe care am putea-o obţine prin sonde punctiforme și deci că ne scapă 
de situaţiile fizice întâlnite la distanţe ultrascurte, care sunt răspun- 
zătoare pentru dilema centrală a fizicii contemporane. 

Vom analiza mai întâi modul în care interacționează particulele 
punctiforme, dacă acestea ar exista, și cum ar putea fi ele folosite 
ca sonde fizice. Interacţia de bază este aceea în care două particule 
punctiforme se ciocnesc — deci traiectoriile lor se intersectează ca în 

Figura 6.5. Două particule interacționează — se „izbesc“ una de alta — iar tra- 
iectoria fiecăreia e deviată. 


figura 6.5. Dacă aceste particule ar fi bile de biliard, ele s-ar ciocni 
şi fiecare ar fi deviată pe o nouă traiectorie. Teoria cuantică de câmp 
bazată pe particule punctiforme arată că în principiu același lucru se 
întâmplă şi când se ciocnesc două particule elementare — ele sunt 
împrăștiate una de cealaltă, după care îşi continuă mișcarea pe traiec- 
torii deviate — numai că detaliile sunt puţin diferite. 

Pentru concreteţe şi simplitate, să ne imaginăm că una din cele 
două particule este un electron, iar cealaltă este antiparticula sa, pozi- 
tronul. Când materia şi antimateria intră în coliziune, ele se anihilează 
într-o sclipire de energie pură, producând, de exemplu, un foton.“ 
Pentru a deosebi traiectoria rezultată a fotonului de traiectoriile ante- 
rioare ale electronului şi pozitronului, vom urma o convenţie tradițio- 
nală în fizică şi o vom desena printr-o linie ondulată. În mod tipic, 
fotonul va călători o scurtă vreme, după care îşi va elibera energia 
obținuță din anihilarea electron-pozitron, producând o altă pereche elec- 
tron-pozitron, cu traiectorii ca acelea indicate în extrema dreaptă a 
figurii 6.6. Prin urmare, două particule sunt aruncate una spre alta, 
interacționează prin forța electromagnetică, iar în final se deplasează 


. locul interacţiei . 


Figura 6.6 În teoria cuantică de câmp, o particulă și antiparticula sa se pot anihila 
reciproc, producând un foton. Apoi acest foton dă naştere unei alte perechi 
particulă-antiparticulă, mișcându-se de-a lungul unor traiectorii diferite de cele 
inițiale. 


TOTUL ESTE MUZICĂ: BAZELE TEORIEI CORZILOR 179 


pe traiectorii deviate; avem deci un şir de evenimente oarecum similar 
cu descrierea pe care am dat-o ciocnirii bilelor de biliard. 

Să ne ocupăm acum de detaliile interacției — mai exact, de punctul 
în care electronul şi pozitronul inițiali se amihilează și produc fotonul. 
Elementul esenţial, aşa cum va reieși din cele ce urmează, este că 
există un loc exact şi un moment de timp exact, perfect identificabile, 
în care acest lucru se întâmplă; locul este marcat în figura 6.6. 

Cum se modifică această descriere dacă, atunci când examinăm 
îndeaproape aceste obiecte presupuse a fi zero-dimensionale, con- 
statăm că ele sunt corzi uni-dimensionale? Procesul fundamental de 
interacție este același, dar acum obiectele care se ciocnesc sunt bucle 
oscilante, așa cum se vede în figura 6.7. Dacă aceste bucle vibrează 
exact în modul de rezonanţă care trebuie, ele vor corespunde unui 
electron şi unui pozitron în curs de ciocnire, la fel ca în figura 6.6. 
Numai când sunt examinate la cele mai mici scări de distanţă, mult mai 
mici decât cele la care tehnologia actuală are acces, devin observabile 


4 (a) 


(b) 


(c) 


timp 


Figura 6.7 (a) Două corzi în curs de ciocnire pot fuziona într-o a treia coardă, 
care apoi se poate desface în alte două corzi, deplasându-se pe traiectorii deviate. 
(b) Același proces ca în (a), dar punând în evidență mişcarea corzilor. (c) O 
„fotografiere continuă“ a celor două corzi care interacționează, măturând o „foaie 
de univers“. 

caracteristicile lor de corzi. Ca şi în cazul particulelor punctiforme, 
cele două corzi se ciocnesc şi se anihilează reciproc într-o licărire. 
Licănrea, un foton, este ea însăși o coardă cu un mod particular de vibra- 
ție. Prin urmare, cele două corzi incidente interacționează, contopindu- 
se una cu alta şi producând o a treia coardă, aşa cum arată figura 6.7. 
La fel ca în descrierea cu particule punctiforme, această coardă călăto- 
reşte puţin, după care își eliberează energia obținută de la cele două 
corzi inițiale, disociindu-se în două corzi care merg mai departe. Iarăşi, 
din orice perspectivă, cu excepţia celei la scara cea mai mică, aceste 
procese vor arăta la fel ca la interacţiunea dintre particulele puncti- 
forme din figura 6.6. 

Există totuși o diferență crucială între cele două descrieri. Am evi- 
dențiat faptul că interacția particulelor punctiforme are loc într-un 
punct identificabil în spațiu și timp, o poziţie asupra căreia toți obser- 
vatorii vor fi de acord. Așa cum vom vedea acum, acest lucru nu este 
valabil în cazul interacției dintre corzi. Vom arăta acest lucru com- 
parând modul în care George şi Gracie, cei doi observatori în mișcare 


Figura 6.8 Cele două corzi incidente la trei momente succesive de timp, văzute 
din perspectiva lui George. În (a) şi (b) corzile se apropie; în (c) ele se ating pentru 
prima dată. 

relativă din capitolul 2, ar descrie interacţia. Vom vedea că ei nu cad 
de acord asupra locului și momentului în care cele două corzi se ating 
pentru prima dată. 

Pentru aceasta, să ne imaginăm că privim interacția dintre cele 
două corzi printr-un aparat de filmat a cărui diafragmă este ținută 
deschisă, astfel că toată istoria procesului este captată pe o singură 
peliculă.*? Rezultatul — cunoscut sub numele de foaia de univers a 
corzii — e prezent în figura 6.7 (c). Secţionând foaia de univers cu 
planuri paralele — aşa cum se taie o bucată de pâine în felii —, istoria 
interacțiunii dintre corzi poate fi înregistrată moment cu moment. Un 
exemplu al acestei secționări e dat în figura 6.8. Concret, figura 6.8. 
(a) îl prezintă pe George concentrat asupra celor două corzi incidente 
şi un plan ataşat, care trece prin toate evenimentele din spațiu care 
au loc în același timp, conform perspectivei lui. Așa cum am procedat 
de mai multe ori în capitolele precedente, am suprimat o dimensiune 
spaţială pentru a câştiga claritate vizuală. În realitate, bineînţeles, este 
vorba de o matrice tridimensională de evenimente care au loc în acelaşi 


Figura 6.9 Cele două corzi incidente la trei momente succesive de timp, văzute 
din perspectiva lui Gracie. In (a) şi (b) corzile se apropie; în (c) ele se ating pentru 
prima dată. 

Figura 6.10 George şi Gracie nu cad de acord asupra locului unde se petrece 
interacția. 


timp, conform oricărui observator. Figurile 6.8 (b) şi 6.8 (c) ne prezintă 
două instantanee la momente de timp ulterioare — secțiuni ulterioare 
ale foii de univers — arătând cum vede George cele două corzi apro- 
piindu-se una de alta. În figura 6.8 (c) e indicat aspectul esenţial: momen- 
tul de timp în care, conform lui George, cele două corzi se ating şi 
se contopesc, producând astfel o a treia coardă. 

Să facem acum acelaşi lucru pentru Gracie. Așa cum am văzut 
în capitolul 2, mişcarea relativă dintre George şi Gracie duce la dez- 
acordul lor în ceea ce priveşte evenimentele care au loc în acelaşi timp. 
Din perspectiva lui Gracie, evenimentele din spațiu care au loc în 
același timp se află într-un plan diferit, aşa cum se arată în figura 6.9. 
Asta înseamnă, din perspectiva lui Gracie, că foaia de univers din 
figura 6.7 (c) trebuie secționată sub un unghi diferit pentru a pune 
în evidenţă, moment cu moment, desfășurarea interacţiei. 

În figurile 6.9 (b) şi (c) sunt prezentate momente succesive în timp, 
acum din perspectiva lui Gracie, inclusiv momentul în care ea vede 
cele două corzi incidente atingându-se și dând naștere unei a treia corzi. 

Comparând figurile 6.8 (c) şi 69 (c), aşa cum facem în figura 6.10, 
vedem că George şi Gracie nu cad de acord asupra locului și momen- 
tului de timp în care cele două corzi se ating mai întâi — unde interac- 
ționează. Fiind un obiect extins, coarda face să nu existe un loc în spațiu 
și un moment de timp clar definite în care corzile interacționează prima 
dată — de fapt, aceasta depinde de starea de mișcare a observatorului. 

Dacă aplicăm același raționament la particulele punctiforme care 
interacționează, aşa cum e prezentat schematic în figura 6.11, reob- 
ținem concluzia enunțată anterior — există un punct în spațiu şi un 
moment de timp bine definite în care particulele interacționează. 

același loc al interacţiei 


Figura 6.11 Observatori aflaţi în mişcare relativă sunt de acord asupra locului 
şi momentului de timp în care două particule punctiforme interacționează. 


Particulele punctiforme înmagazinează toată interacția într-un punct 
bine definit. Când forţa implicată în interacţie este forţa gravitaţio- 
nală — adică atunci când particula mesager a forţei este gravitonul, 
în locul fotonului — această înmagazinare totală a acţiunii forţei într-un 
singur punct produce rezultate dezastruoase, cum ar fi rezultatele infi- 
nite la care ne-am referit mai sus. Corzile, în schimb, „netezesc“ zona 
în care interacţiunea are loc. Deoarece observatori diferiți percep 
interacțiunea ca având loc în diferite poziţii de-a lungul părții din 
stânga a suprafeţei din figura 6.10, aceasta înseamnă că, în realitate, 
locul unde se petrece interacțiunea se întinde peste toate aceste poziţii. 
Aceasta dispersează impactul forţei şi, în cazul forţei gravitaționale, 
această dispersare diluează semnificativ proprietăţile ei ultramicro- 
scopice — atât de mult, încât calculele dau răspunsuri cuminţi, finite, 
în locul infiniților anteriori. Aceasta este o versiune mai precisă a 
netezirii întâlnite în răspunsul simplist dat în secţiunea precedentă. 
Și, din nou, această dispersare se manifestă în netezirea agitației ultra- 
microscopice a spațiului, din moment ce distanţele mai mici decât 
lungimea Planck se estompează. 

Ca şi cum am vedea lumea prin ochelari care sunt fie prea slabi, 
fie prea puternici, detalii fine, sub dimensiunea Planck, detalii care 
ar fi accesibile particulelor punctiforme, sunt estompate în ansamblu 
de teoria corzilor şi devin inofensive. Spre deosebire însă de situația 
în care am avea vederea proastă, dacă teoria corzilor este descrierea 
ultimă a universului, atunci nu mai există lentile de corecție care să 

poată focaliza clar presupusele fluctuații ce ar avea loc la scară mai 
mică decât scara Planck. Incompatibilitatea dintre relativitatea generală 
şi mecanica cuantică — care ar deveni manifestă numai la distanțe mai 
mici decât lungimea Planck — este evitată într-un univers în care există 
o limită inferioară a distanțelor accesibile sau, altfel spus, o limită 
sub care distanţele nu mai există în sens convenţional. Acesta este uni- 
versul descris de teoria corzilor, în care vedem că legile la scară mare 
şi la scară mică pot fi combinate în mod armonios, iar presupusele 
catastrofe ce apar la scară ultramicroscopică sunt eliminate. 


Dincolo de corzi? 


Corzile sunt remarcabile pentru două motive. Primul este că, deși au 
extindere spaţială, pot fi descrise în mod necontradictoriu prin meca- 
nica cuantică. Al doilea este că între modurile lor de vibraţie există 
unul care are exact aceleași proprietăți ca gravitonul, făcând astfel 
ca gravitația să fie parte intrinsecă a structurii sale. Dar aşa cum teoria 
corzilor arată că noţiunea convenţională de particulă punctiformă zero- 
dimensională este o idealizare matematică neîntâlnită în lumea reală, 
s-ar putea ca și un fir uni-dimensional, infinit de subțire, să fie iarăşi 
o idealizare matematică? Ar putea oare să aibă grosime corzile — ca 
suprafaţa bidimensională a unei camere de bicicletă sau, chiar mai 
realist, ca un covrig subţire, tridimensional? Dificultăţile aparent insur- 
montabile întâlnite de Heisenberg, Dirac şi ceilalți în încercările lor de 
a construi o teorie cuantică a grăunțelor tridimensionale i-au împie- 
dicat în repetate rânduri pe cercetători să urmeze acest lanţ firesc de 
raționamente. 

Deodată însă, la mijlocul anilor 1990, teoreticienii corzilor au înţe- 
les, prin raționamente indirecte şi subtile, că asemenea obiecte cu mai 
multe dimensiuni joacă într-adevăr un rol important și subtil chiar 
în teoria corzilor. Cercetătorii şi-au dat seama treptat că teoria corzilor 
nu este o teorie care conţine numai corzi. O observaţie crucială, esen- 
țială pentru cea de-a doua revoluție a supercorzilor inițiată de Witten 
și alții în 1995, este că teoria corzilor include ingrediente cu diverse 
dimensiuni: constituenți bidimensionali ca discurile de Frisbee, bule 
tridimensionale și chiar posibilităţi mai exotice. Aceste descoperiri 

foarte recente vor fi reluate în capitolele 12 şi 13. Acum însă vom 
continua să urmărim evoluția istorică şi să explorăm mai departe 
uimitoarele proprietăţi noi ale universului construit din corzi unidi- 
mensionale în loc de particule punctiforme zero-dimensionale. 


CAPITOLUL 7 
Despre „super“ în teoria supercorzilor 


Când a fost confirmat succesul expediției lui Eddington din 1919, în 
care s-au testat prin observaţie astronomică predicțiile lui Einstein 
privind curbarea de către Soare a razelor de lumină provenite de la 
stele îndepărtate, fizicianul olandez Hendrick Lorentz i-a trimis lui 
Einstein o telegramă prin care îi aducea la cunoștință veştile bune. 
Când s-a răspândit vestea despre telegrama de confirmare a teoriei 
generale a relativității, un student l-a întrebat pe Einstein ce ar fi spus 
dacă experimentul lui Eddington i-ar fi infirmat teoria. Einstein i-a 
răspuns: „Atunci mi-ar fi părut rău pentru drăguțul de Lord, fiindcă 
teoria este corectă“ 5 Bineînţeles că, dacă într-adevăr experimentele 
nu ar fi confirmat predicțiile lui Einstein, teoria nu ar fi fost corectă, 
iar relativitatea generală nu ar fi devenit unul din pilonii fizicii moderne. 
De fapt, Einstein a vrut să spună că teoria generală a relativității descrie 
gravitația cu o eleganţă atât de profundă, în idei atât de simple şi totuşi 
puternice, încât nu putea crede că natura ar fi ignorat-o. În concepţia 
lui Einstein, teoria generală a relativităţii era prea frumoasă pentru 
a fi greşită. 

Criteriile estetice nu pot însă arbitra discursul ştiinţific. În ultimă 
instanță, teoriile sunt cântărite după însă cât de bine se potrivesc cu 
rezultatele experimentale. La această remarcă trebuie făcut însă un 
amendament. În cursul construcţiei unei teorii, datorită dezvoltării ei 
incomplete, este dificil să cântăreşti în detaliu consecinţele ei experi- 
mentale. Fizicienii însă trebuie să cântărească şi să aleagă direcţia 
în care dezvoltă această teorie incompletă. Unele dintre aceste decizii 
sunt dictate de păstrarea coerenţei logice interne; trebuie desigur să pre- 
tindem de la o teorie bună să nu conţină absurdităţi logice. Alte decizii 

sunt ghidate de implicațiile experimentale calitative ale unei construcții 
teoretice asupra alteia; nu vom fi interesaţi de o teorie care nu seamănă 
cu nimic din ceea ce observăm în lumea înconjurătoare. Există însă 
ŞI cazuri în care într-adevăr teoreticienii au luat decizii bazate pe criterii 
estetice — în sensul că teoriile au o eleganță și o frumuseţe a structurii 
pe măsura lumii în care trăim. Bineînțeles că nimic nu garantează că 
această abordare ne conduce către adevăr. Poate că în profunzime 
universul are o structură mai puţin elegantă decât ne-a făcut să credem 
experiența, sau poate vom descoperi că actualelor noastre criterii 
estetice le trebuie mai mult rafinament pentru a fi aplicate în contexte 
din ce în ce mai puţin familiare. În orice caz, mai ales acum când intrăm 
în era în care teoriile noastre descriu domenii ale universului din ce în 
ce mai dificil de investigat experimental, fizicienii se bazează pe ase- 
menea criterii estetice pentru a evita potecile întunecate şi drumurile 
fără ieşire pe care altminteri le-ar putea urmări. Până acum, această 
abordare s-a dovedit extrem de folositoare. 

Ca şi în artă, simetria constituie o parte esenţială a esteticii în fizică. 
Dar, spre deosebire de artă, simetria în fizică are un înțeles foarte 
concret şi precis. De fapt, dacă urmăm conştiincios această noțiune 
precisă de simetrie spre concluzia ei matematică, vedem că în ultimele 
decenii fizicienii au creat teorii în care particulele de materie şi parti- 
culele mesager se întrepătrund mai strâns decât s-ar fi crezut. Ase- 
menea teorii care unesc nu numai forţele naturii, ci și constituenţii ei 
materiali au cea mai mare simetrie posibilă, și din acest motiv au fost 
numite supersimetrice. După cum vom vedea, teoria supercorzilor 
este în acelaşi timp fundamentul şi culmea unui cadru supersimetric. 


Natura legilor fizicii 


Să ne imaginăm un univers în care legile fizicii sunt la fel de efemere 
ca şi gusturile în materie de modă — schimbându-se de la an la an, de 
la săptămână la săptămână sau chiar de la o clipă la alta. Într-o ase- 
menea lume, presupunând, bineînţeles că aceste schimbări nu influen- 
țează procesele de bază ale vieții, ar fi imposibil să te plictiseşti. Cea 
mai simplă acțiune ar fi o adevărată aventură, atât timp cât variațiile 
întâmplătoare nu ar mai permite nimănui să se folosească de experiența 
anterioară pentru a face predicții despre ce se va petrece în viitor. 

Un asemenea univers ar fi coșmarul fizicienilor. Fizicienii — ca 
şi majoritatea oamenilor — se bazează pe stabilitatea universului: legile 
care erau valabile ieri sunt valabile şi azi şi îşi vor păstra valabilitatea 
şi în viitor (chiar dacă noi nu am fost suficient de inteligenți pentru 
a le descoperi pe toate). Ce sens am mai putea da cuvântului „lege“ 
dacă ea s-ar schimba pe neaşteptate? Asta nu înseamnă că universul 
este static, bineînţeles că el se transformă în diverse feluri de la un 
moment la altul. Înseamnă că legile care guvernează aceste evoluţii 
sunt fixe și neschimbate. Acum ne-am putea întreba dacă suntem într- 
adevăr siguri de asta. De fapt, nu suntem. Dar succesul nostru în 
descrierea diverselor caracteristici ale universului, de la momentul 
imediat următor marii explozii şi până în zilele noastre, ne asigură 
că, dacă aceste legi se schimbă, schimbarea este foarte lentă. Cea mai 
simplă presupunere, în conformitate cu datele pe care le deținem, este 
că aceste legi sunt de fapt fixe. 

Să ne imaginăm acum un univers în care legile fizicii sunt la fel 
de diverse în spațiu cum sunt culturile locale — schimbându-se impre- 
vizibil de la un loc la altul şi rezistând oricărei influenţe exterioare 
de a se conforma. La fel ca aventurile lui Guliver, călătoriile într-o 
astfel de lume ne-ar oferi o gamă extrem de largă de experienţe imprevi- 
zibile. Dar, din perspectiva unui fizician, ar fi un adevărat coşmar. 
Este suficient de dificil, de exemplu, să trăieşti într-o lume în care 
legile diferă de la o ţară la alta, uneori chiar de la un stat la altul. Să 
ne imaginăm cum ar fi dacă înseși legile naturii ar fi la fel de variate. 
Într-o asemenea lume, experimentele făcute într-un laborator nu și-ar 
găsi corespondent în legile fizicii în vigoare în alt loc. Atunci fizi- 
cienii ar trebui să refacă toate experimentele în diversele locuri pentru 
a determina legile valabile local. Din fericire însă, toată știința noastră 
ne demonstrează că legile fizicii sunt aceleași pretutindeni. Experi- 
mentele din toată lumea converg spre același set de explicaţii fizice. 
Mai mult, posibilitatea de a explica un număr mare din observaţiile 
noastre astrofizice asupra unor regiuni îndepărtate ale cosmosului 
folosind un set fix de principii fizice ne duce spre concluzia că aceleași 
reguli sunt valabile pretutindeni. Pentru că n-am călătorit niciodată 
la capătul celălalt al universului, nu putem infirma cu certitudine 
posibilitatea ca nişte legi fizice total diferite să existe în altă parte, 
dar experiența noastră neagă această presupunere. 

Și, din nou, asta nu înseamnă că universul arată la fel — sau că 
are exact aceleaşi proprietăți — în zone diferite. Un astronaut poate 
face salturi uriaşe pe Lună şi tot felul de alte lucruri imposibil de făcut 
pe Pământ. Dar ştim că aceste diferenţe apar datorită faptului că Luna 
nu este la fel de masivă ca Pământul, nu pentru că legile gravitaţiei 
s-ar schimba de la un loc la celălalt. Legea gravitației a lui Newton, 
sau mai precis a lui Einstein, este aceeaşi pe Pământ şi pe Lună. Faptul 
că experienţa trăită de astronaut e diferită se datorează schimbărilor 
detaliilor mediului, şi nu variaţiei legilor fizice. 

Fizicienii numesc aceste două caracteristici ale legilor fizice — fap- 
tul că nu depind de locul sau momentul în care le folosim — simetrii 
ale naturii. Prin acest termen, fizicienii vor să spună că natura tratează 
fiecare moment din timp şi fiecare loc din spaţiu la fel — simetric — 
ceea ce garantează faptul că se aplică aceleași legi fundamentale. Cam 
la fel cum influenţează arta şi muzica, asemenea simetrii oferă o satis- 
facţie profundă; ele subliniază ordinea și coerenţa universului. Felul 
elegant în care o bogăţie de fenomene complexe şi diverse apar din- 
tr-un set simplu de legi universale este cel puţin o parte a ceea ce 
fizicienii înțeleg prin cuvântul „frumos“. 

În discuţiile noastre asupra teoriei speciale şi generale a relativi- 
tății am găsit şi alte simetrii ale naturii. Să nu uităm că principiul rela- 
tivității, care stă la baza relativității speciale, spune că toate legile 
fizicii trebuie să rămână neschimbate indiferent de mişcarea relativă 
cu viteza constantă pe care ar putea-o avea observatorii individuali. 
Este vorba de o simetrie, fiindcă de aici rezultă că natura tratează toți 
aceşti observatori în mod identic — simetric. Fiecare observator este 
îndreptățit să se considere în repaus. ȘI, din nou, nu este vorba de 
faptul că observatorii în mişcare relativă vor face observaţii identice, 
Ci, aşa cum am văzut mai sus, există o mulţime de diferențe uimitoare 
între observaţiile lor. Asemenea experimentelor disparate în care astro- 
nautul sare pe Pământ şi pe Lună, diferenţele dintre observaţiile făcute 
reflectă detaliile mediului înconjurător — observatorii sunt în mișcare 
relativă — chiar dacă observaţiile lor sunt guvernate de /egi identice. 

Cu principiul echivalenței din teoria generală a relativității, Einstein 
a extins mult această simetrie, arătând că, de fapt, legile fizicii sunt 
identice pentru toți observatorii, chiar dacă aceştia sunt supuși unor 
complicate mișcări accelerate. Să nu uităm că Einstein a ajuns aici înțe- 
legând că un observator în mișcare accelerată este îndreptățit să se 

considere în repaus şi să afirme că forța pe care o resimte se datorează 
unui câmp gravitațional. Odată cu includerea gravitației, toate punctele 
de vedere observaţionale se află pe picior de egalitate. Dincolo de atrac- 
ţia estetică intrinsecă a acestui tip de tratare egalitară a tuturor mişcă- 
rilor, am văzut că aceste principii de simetrie au o importanţă decisivă 
pentru uimitoarele concluzii ale lui Einstein privind gravitația. 

Mai există oare și alte principii de simetrie legate de spațiu, timp 
şi mişcare pe care le respectă legile naturii? Dacă ne gândim bine s-ar 
putea să mai existe o posibilitate. Legile fizicii nu ar trebui să depindă 
de unghiul din care faci observaţiile. De exemplu, dacă după ce ai 
efectuat un experiment vrei să rotești tot echipamentul de lucru şi să 
refaci experimentul, aceleaşi legi ar trebui să se aplice. Aceasta se 
numeşte simetrie la rotaţie și ne spune că legile fizicii tratează toate 
orientările posibile în mod egal. Este un principiu de simetrie la fel 
de important ca şi cele prezentate anterior. 

Mai există oare şi altele? Am scăpat din vedere vreo simetrie? Am 
putea să ne gândim la simetruile de etalonare asociate forțelor negra- 
vitaționale, prezentate în capitolul 5. Sunt într-adevăr simetrii ale naturii, 
dar de un tip mai abstract, noi concentrându-ne acum asupra celor 
care au o legătură directă cu spațiul, timpul sau mișcarea. Cu această 
prezentare, probabil că nu ne mai vin în minte alte posibilități. De fapt, 
fizicienii Sidney Coleman şi Jeffrey Mandula au demonstrat în 1967 
că nici oaltă simetrie asociată spațiului, timpului sau mișcării nu mai 
poate fi combinată cu cele discutate până acum pentru a obține o teorie 
care să descrie o lume cât de cât asemănătoare cu cea în care trăim. 

Ulterior însă, examinarea mai atentă a acestei teoreme pornind 
de la observaţiile câtorva fizicieni a dezvăluit existenţa unei lacune: 
rezultatul Coleman-Madula nu a exploatat la maximum simetriile 
legate de ceva numit spin. 


Spinul 


O particulă elementară, aşa cum este electronul, se poate roti în jurul 
unui nucleu atomic oarecum în acelaşi fel în care Pământul se roteşte 
în jurul Soarelui. Dar, în tratarea tradițională a electronului ca particulă 
punctiformă, s-ar părea că nu mai poate exista un analog al rotației 
Pământului în jurul propriei axe. La rotația oricărui obiect, punctele 

de pe axa lui de rotaţie nu se mișcă — asemeni punctului central al 
unui disc care se învârte. Dacă ceva e cu adevărat punctiform, atunci 
nu mai există „alte puncte“ care să nu se afle pe axa de rotaţie. Astfel, 
s-ar părea că nu se poate vorbi despre rotația proprie a unui obiect 
punctiform. Cu mulți ani în urmă, un asemenea raționament a fost 
subiectul unei alte surprize a mecanicii cuantice. 

În 1925, fizicienii olandezi George Uhlenbeck şi Samuel Goudsmit 
şi-au dat seama că un mare număr de date experimentale deconcertante 
privind proprietățile luminii absorbite şi emise de atomi puteau fi 
explicate dacă presupunem că atomul are anumite proprietăți mag- 
netice. Cu câteva sute de ani în urmă, francezul Andre-Marie Ampere 
demonstrase că magnetismul apare din mişcarea sarcinii electrice. 
Uhlenbeck şi Goudsmit au continuat pe acelaşi drum și au descoperit 
că doar un anume tip al mișcării electronului poate da naștere pro- 
prietăților magnetice sugerate de datele experimentale: mișcarea de 
rotaţie în jurul propriei axe — adică spinul. Contrar aşteptărilor clasi- 
ciste, Uhlenbeck şi Goudsmit au declarat că, asemănător Pământului, 
electronii au mişcare de revoluție și mişcare de rotație proprie. 

Oare Uhlenbeck şi Goudsmit au vrut într-adevăr să spună că 
electronul se roteşte în jurul axei sale? Și da, şi nu. Studiile lor au 
demonstrat că există o noțiune cuantică de rotație proprie, asemă- 
nătoare oarecum cu rotația obişnuită, dar de o natură intrinsec cuantică. 
Este vorba despre una dintre acele proprietăți ale lumii microscopice 
care desfide ideile clasice, dar reprezintă o trăsătură cuantică verificată 
experimental. De exemplu, să ne imaginăm un patinator care face 
piruete. Când îşi strânge brațele pe lângă corp, se învârte mai repede, 
când şi le întinde, se învârte mai încet. Mai devreme sau mai târziu, 
în funcţie de avântul luat inițial, se va roti din ce în ce mai încet până 
se va opri. Nu acelaşi lucru se întâmplă în cazul rotației descoperite 
de Uhlenbeck şi Goudsmit. Conform cercetărilor şi articolelor publi- 
cate apoi de ei, orice electron din univers, dintotdeauna și pentru totdea- 
una are o rotație proprie într-un ritm fix, neschimbător. Rotaţia unui 
electron nu este o stare de mișcare tranzitorie, ca în cazul obiectelor 
obişnuite, care se rotesc dintr-un motiv sau altul. Rotațiaunui electron 
este o proprietate intrinsecă, asemeni masei sau sarcinii sale elec- 
trice. Dacă electronul nu s-ar roti, atunci nu ar mai fi un electron. 

Deși primele experimente s-au concentrat asupra electronului, 
fizicienii au arătat apoi că ideea de spin se aplică la toate particulele 

de materie care compun cele trei familii din tabelul 1.1. Această afir- 
maţie este adevărată până în cel mai mic detaliu: toate particulele de 
materie (şi de asemenea partenerii lor de antimaterie) au spinul egal 
cu cel al electronului. În limbaj de specialitate, fizicienii spun că parti- 
culele de materie au „spin 2,*, unde valoarea ' reprezintă grosso modo 
o măsură cuantică a vitezei de rotaţie proprie a particulelor.s! În plus, 
fizicienii au demonstrat că particulele care transmit forţele negravi- 
taționale — fotonii, bosonii de etalonare slabi şi gluonii — au o rotație 
proprie caracteristică de două ori mai mare decât aceea a particulelor 
de materie. Ei au cu toţii „spin 1.“ 

Ce putem spune însă despre gravitație? Încă înainte de teoria cor- 
zilor, fizicienii au putut determina spinul ipoteticului graviton, parti- 
cula care ar transmite forța gravitațională. Răspunsul a fost: de două 
ori valoarea spinului fotonilor, bosonilor de etalonare slabi şi gluoni- 
lor — adică, „spin 2“. 

În contextul teoriei corzilor, spinul — la fel ca masa şi sarcinile 
de forță — este asociat cu modul de vibraţie executat de coardă. Ca 
şi în cazul particulelor punctiforme, este puţin derutant să ne gândim 
că spinul unei corzi provine de la rotirea efectivă a corzii în spațiu; 
imaginea aceasta oferă însă o descriere simplificată pe care o putem 
ține minte. Ajunşi în acest punct, putem lămuri o problemă impor- 
tantă întâlnită anterior. În 1974, Scherk şi Schwartz au declarat că teoria 
corzilor trebuie gândită ca o teorie cuantică ce include şi forţa gravita- 
țională, deoarece ei descoperiseră că în repertoriul corzilor apare în 
mod obligatoriu un mod de vibraţie fără masă și cu spin 2 — caracteris- 
ticile distinctive ale gravitonului. Şi unde există un graviton există 
şi gravitație. 

Cu aceste cunoştinţe de bază despre spin, să ne întoarcem la rolul 
pe care acesta îl joacă în dezvăluirea lacunei din rezultatul Coleman- 
Madula privind posibilele simetrii ale naturii, menţionate în secțiunea 
precedentă. 


Supersimetriile și superpartenerii 


Aşa cum am subliniat, conceptul de spin, deşi la prima vedere poate 
fi asociat cu imaginea unui titirez în rotaţie, diferă de acesta într-un 
mod fundamental ce îşi are rădăcinile în mecanica cuantică. Desco- 

perirea sa în 1925 a dezvăluit că există un alt tip de mișcare de rotaţie, 
imposibilă într-un univers pur clasic. 

Acest fapt sugerează următoarea întrebare: aşa cum mişcarea de 
rotaţie obişnuită ne conduce la principiul de simetrie al invariaţiei la 
rotaţie („fizica tratează toate orientările spaţiale în acelaşi fel'”), este 
oare posibil ca mişcarea de rotaţie mai subtilă asociată cu spinul să 
ducă la o altă simetrie a legilor naturii? În 1971, fizicienii au reuşit 
să răspundă afirmativ la această întrebare. Întreaga poveste este destul 
de complicată, însă ideea de bază este că atunci când luăm în 
considerare spinul mai există exact o simetrie a legilor naturii mate- 
matic posibilă. Ea este cunoscută sub numele de supersimetrie.*? 

Supersimetria nu poate fi asociată cu o schimbare simplă şi intu- 
itivă a perspectivei din care facem observaţiile; schimbările în timp, 
poziţie spaţială, orientare unghiulară şi viteză de mişcare epuizează 
aceste posibilităţi. Dar aşa cum spinul este „ca.o mişcare de rotație 
proprie, din perspectivă cuantică“, supersimetria poate fi asociată cu 
o schimbare a punctului de observaţie într-o „extensie cuantică a 
spațiului şi timpului“. Ghilimelele sunt importante aici, pentru că 
ultima afirmaţie este menită doar să dea o idee aproximativă despre 
includerea supersimetriei în cadrul mai larg al principiilor de simetrie.“ 
Deşi înţelegerea originii supersimetriei este destul de subtilă, ne vom 
concentra asupra uneia dintre implicațiile ei importante — admițând 
că natura încorporează principiile supersimetriei — care este mult mai 
uşor de înţeles. 

La începutul anilor 1970, fizicienii şi-au dat seama că, dacă uni- 
versul este supersimetric, particulele din natură trebuie să existe în 
perechi ai căror spini diferă printr-o jumătate de unitate. Astfel de 
perechi de particule — indiferent dacă le considerăm punctiforme (ca 
în modelul standard) sau ca bucle vibrante minuscule — sunt numite 
superparteneri. Cum particulele de materie au spinul 1/2, în timp ce 
unele dintre particulele mesager au spinul 1, supersimetria apare ca 
rezultatul împerecherii — parteneriatului — dintre particulele de materie 
şi particulele de forță. Din această perspectivă ea apare ca un minunat 
concept unificator. Dificultăţile încep când intrăm în detalii. 

Pe la mijlocul anilor 1970, când fizicienii s-au gândit să încor- 
poreze supersimetria în modelul standard, au descoperit că nici unele 
dintre particulele cunoscute — cele din tabelele 1.1 şi 1.2 — nu îşi pot 
fi superparteneri unele altora. În schimb, analize teoretice detaliate 

au arătat că, dacă universul încorporează supersimetria, atunci fiecare 
particulă cunoscută trebuie să aibă o particulă superpartener încă nedes- 
coperită, al cărei spin este cu jumătate de unitate mai mic decât cel 
al partenerului cunoscut. De exemplu, ar trebui să existe un partener 
de spin 0 al electronului; această particulă ipotetică a fost numită 
selectron (o prescurtare pentru electron supersimetric). Acelaşi lucru 
ar trebui să fie valabil şi pentru celelalte particule de materie, între 
care, de exemplu, superpartenerii ipotetici, de spin 0, ai neutrinului 
și cuarcului ar fi numiţi sneutrini şi scuarci. În mod similar, particulele 
de forță ar trebui să aibă superparteneri cu spin 1/2. Pentru fotoni ar 
trebui să existe fotini, pentru gluoni, gluini, pentru bosonii W şi Z 
ar fi wini şi zini. 

O privire mai atentă ne dezvăluie faptul că supersimetria este o 
caracteristică teribil de neeconomică; necesită o hoardă de particule 
suplimentare şi ajungem în felul acesta să dublăm lista ingredienţilor 
fundamentali. Cum nici una dintre particulele superpartener nu a fost 
vreodată detectată, suntem îndreptățiți să reluăm remarca lui Rabi din 
capitolul 1 că „nimeni nu a comandat supersimetria“, iar apoi să 
respingem fără ezitare acest principiu de simetrie. Există totuşi trei 
motive pentru care fizicienii consideră că renunţarea la supersimetrie 
ar fi prematură. Să vedem despre ce e vorba. 


Pledoarie în favoarea supersimetriei: 
înainte de teoria corzilor 


În primul rând, din punct de vedere estetic, fizicienilor le e greu să 
creadă că natura respectă majoritatea, dar nu toate simetriile posibile 
din punct de vedere matematic. Bineînţeles că e posibil ca într-adevăr 
simetria să fie folosită de natură în mod incomplet, dar ar fi păcat. 
Ar fi ca şi cum Bach, după ce a dezvoltat mai multe voci care se 
împletesc pentru a completa un model ingenios de simetrie muzicală, 
ar lăsa nescrisă măsura finală care desăvârşeşte armonia. 

În al doilea rând, chiar şi pentru modelul standard, teorie care 
ignoră gravitația, problemele tehnice complicate asociate proceselor 
cuantice sunt rezolvate cu uşurinţă dacă teoria este supersimetrică. 
Problema principală este că fiecare specie distinctă de particule îşi 

aduce contribuţia la frenezia cuantică microscopică. Fizicienii au 
descoperit că în această mare frenetică anumite procese ce implică 
interacţiile particulelor rămân neproblematice numai dacă unele con- 
stante numerice ale modelului standard sunt alese cu mare grijă — cu 
o precizie mai bună decât o parte dintr-un milion de miliarde — pentru 
a putea anula cele mai dăunătoare efecte cuantice. O asemenea precizie 
ar fi necesară de exemplu la reglarea unghiului, dacă ar trebui să tragem 
cu o puşcă foarte puternică de pe Pământ pentru a nimeri o ţintă de 
dimensiunea unei amoebe aflată pe Lună. Deşi asemenea ajustări 
numerice pot fi făcute în cadrul modelului standard, mulți fizicieni 
privesc cu neîncredere o teorie atât de delicat construită, încât se poate 
prăbușşi dacă la unul din numerele de care depinde se modifică a 
cincisprezecea cifră după virgulă. 

Supersimetria aduce o schimbare radicală pentru că bosonii — 
particule al căror spin este un număr întreg (numite după fizicianul 
indian Satyendra Bose) — şi fermionii — particule al căror spin este 
Jumătatea unui număr întreg, impar (numite după fizicianul italian 
Enrico Fermi) — tind să aibă contribuţii cuantice care se anulează reci- 
proc. Asemeni capetelor opuse ale unui balansoar, când agitația cuan- 
tică a unui boson este pozitivă, cea a fermionului tinde să fie negativă, 
şi invers. Cum supersimetria ne asigură că bosonii şi fermionii apar 
în perechi, anulări substanţiale apar de la bun început, anulări ce reduc 
semnificativ o parte din frenezia efectelor cuantice. Se dovedeşte că 
soliditatea modelului standard supersimetric — modelul standard îmbo- 
pățit cu toate particulele superpartener — nu se mai bazează pe ajustări 
numerice incomod de fine ale modelului standard obişnuit. Deşi acesta 
e un aspect foarte tehnic, mulți specialişti în fizica particulelor găsesc 
că supersimetria e atrăgătoare tocmai datorită acestei perspective. 

A treia dovadă în favoarea supersimetriei provine din ideea marii 
unificări. Una dintre caracteristicile uimitoare ale celor patru forţe 
ale naturii este domeniul uriaş al intensităţilor lor intrinseci. Forţa 
electromagnetică are mai puţin de 1% din intensitatea forței tari, forţa 
slabă este de aproximativ o mie de ori mai slabă decât aceasta, iar 
forţa gravitaţională este cam încă de o sută de milioane de miliarde 
de miliarde de miliarde de ori mai slabă (10-35). Continuând metoda 
inovatoare şi încununată cu premiul Nobel a lui Glashow, Salam şi 
Weinberg, care au descoperit legătura profundă între forțele electro- 
magnetice şi cele slabe (problemă discutată în capitolul 5), în anul 1974, 

Glashow şi colegul său de la Harvard Howard Georgi au sugerat faptul 
că o legătură similară ar putea fi făcută şi cu forţa tare. Lucrarea lor, 
care punea în discuţie „marea unificare“ a trei din cele patru forţe, 
avea un punct esențial diferit faţă de teoria electroslabă: în vreme ce 
forțele electromagnetice şi cele slabe s-au cristalizat dintr-o forță 
unificată mai simetrică atunci când temperatura universului a scăzut 
la aproximativ un milion de miliarde de grade deasupra lui zero absolut 
(10!5Kelvin), Georgi şi Glashow au arătat că unirea cu forţa tare ar 
deveni vizibilă doar la o temperatură cam de zece mii de miliarde 
de ori mai mare — aproximativ zece miliarde de miliarde de miliarde 
de grade deasupra lui zero absolut (107%Kelvin). Din punct de vedere 
energetic, aceasta este cam de un milion de miliarde de ori mai mare 
decât masa protonului sau aproximativ patru ordine de mărime sub 
masa Planck. Georgi şi Glashow au mutat fizica teoretică într-un dome- 
niu al energiilor cu multe ordine de mărime peste ceea ce oamenii 
îndrăzniseră să exploreze până atunci. 

Activitatea desfăşurată ulterior la Harvard de Georgi, Helen Quinn 
şi Weinberg a evidenţiat în 1974 şi mai mult potenţiala unificare a 
forțelor negravitaționale în cadrul formalismului marii unificări. Cum 
contribuţia lor continuă să joace un rol important în unificarea forțelor 
şi în evaluarea relevanței supersimetriei în natură, e cazul să ne oprim 
puţin asupra ei. 

Știm cu toţii că atracţia electrică dintre două particule încărcate 
diferit sau atracția gravitațională dintre două corpuri masive creşte 
odată cu scăderea distanţei dintre obiecte. Acestea sunt caracteristicile 
simple şi binecunoscute ale fizicii clasice. Când studiem însă efectul 
pe care îl are fizica cuantică asupra tăriei forţelor, avem o surpriză. De 
ce e necesar ca mecanica cuantică să aibă un efect? Din nou, răspunsul 
ține de fluctuațiile cuantice. De exemplu, când examinăm câmpul de 
forță electrică al unui electron, de fapt îl observăm printr-o „ceață“ 
de erupții şi anihilări momentane de particule şi antiparticule care 
apar în regiunea spaţială din jurul electronului. Cu ceva timp în urmă, 
fizicienii au observat că această ceaţă de fluctuații microscopice 
maschează adevărata tărie a câmpului de forţă al electronului, la fel 
cum o ceaţă fină ascunde parțial lumina unui far. Dar, pe măsură ce 
ne apropiem de electron, pătrundem din ce în ce mai adânc în învelişul 
ceţos format din particule-antiparticule, deci efectul lui diminuant scade. 

Asta înseamnă că tăria câmpului electric al electronului crește pe 
măsură ce ne apropiem de el. 

Fizicenii fac o diferenţiere între această creştere cuantică a forței 
la apropierea noastră de electron şi cea cunoscută în fizica clasică, 
spunând că tăria intrinsecă a forței electromagnetice creşte în domeniul 
distanțelor mici. Acest lucru reflectă faptul că intensitatea creşte nu 
doar pentru că ne aflăm mai aproape de electron, ci şi pentru că o 
parte mai mare a câmpului electric intrinsec al electronului devine 
vizibilă. De fapt, deşi ne-am concentrat asupra electronului, această 
discuţie este valabilă pentru toate particulele încărcate electric şi putem 
spune că efectele cuantice fac ca tăria forței electromagnetice să crea- 
scă atunci când o examinăm la o scară mai mică a distanțelor. 

Ce am putea spune despre celelalte forțe din modelul standard? 
Cum variază cu distanţa tăria lor intrinsecă? În 1973, Gross şi Frank 
Wilczek, la Princeton, şi, în mod independent, David Politzer, la 
Harvard, au studiat această problemă şi au obținut un rezultat surprin- 
zător: norul cuantic al erupţiilor şi anihilărilor particulă-antiparticulă 
amplifică tăria forţelor slabe şi a forțelor tari. Aceasta înseamnă că 
atunci când le examinăm la distanţe din ce în ce mai mici, străpungem 
din ce în ce mai mult norul care ne induce în eroare, deci simţim din 
ce în ce mai puţin amplificarea lui. Prin urmare, tăria acestor forțe scade 
atunci când le examinăm mai îndeaproape. 

Georgi, Quinn şi Weinberg au dus acest rezultat la o concluzie 
remarcabilă. Ei au demonstrat că atunci când toate aceste efecte ale 
freneziei cuantice sunt luate în considerare, rezultatul net este că inten- 
sitățile acestor trei forţe negravitaționale se apropie. Deşi aceste intensi- 
tăți sunt foarte diferite la scările de dimensiuni accesibile prin actuala 
tehnologie, Georgi, Quinn şi Weinberg au arătat că aceste diferenţe 
se datorează de fapt efectului diferit pe care ceața activităţii cuantice 
microscopice îl are asupra fiecărei forţe. Calculele lor au demonstrat 
că dacă pătrundem prin această ceaţă şi examinăm acţiunea forțelor 
nu la scara distanțelor obișnuite, ci la distanţe de aproximativ o sutime 
de miliardime de miliardime de miliardime (10-2) de centimetru (de 
doar zece mii de ori mai mare decât lungimea Planck), atunci intensită- 
țile celor trei forțe negravitaţionale ne apar ca fund egale. 

Deşi departe de domeniul experienţei cotidiene, energia înaltă 
necesară pentru distanţe atât de mici era caracteristică universului 
fierbinte în vârstă de numai o miime de miliardime de miliardime 

de miliardime de miliardime de secundă (10-%) — când temperatura sa 
era de ordinul a 107% Kelvin, cum am menţionat mai devreme. Oarecum 
asemănător felului în care o mulțime de ingrediente disparate — bucăţi 
de meial, lemn, piatră, minerale etc. — se topesc şi devin o plasmă 
uniformă şi omogenă când sunt încălzite la temperaturi suficient de 
ridicate, aceste lucrări teoretice au arătat că şi forțele slabe, tari şi 
electromagnetice se contopesc într-o singură mare forță la asemenea 
temperaturi imense. Acest fapt este ilustrat în figura 7.1.5 

Cu toate că nu dispunem de tehnologia necesară pentru a sonda 
distanţe atât de mici sau pentru a produce asemenea temperaturi uriaşe, 
din 1974 şi până în prezent experimentatorii şi-au îmbunătățit mult 
tehnicile de măsurare a intensității celor trei forțe negravitaţionale. 
Aceste date, punctele de start ale celor trei curbe ale tăriei forțelor 
din figura 7.1, constituie datele de intrare ale extrapolărilor cuantice 
făcute de Georgi, Quinn şi Weinberg. În 1991, Ugo Amaldi de la 
CERN, Wim de Boer şi Hermann Fiirstenau de la Universitatea din 
Karlsruhe, Germania, au recalculat extrapolările făcute de Georgi, 
Quinn şi Weinberg folosind aceste noi rezultate experimentale şi au 
arătat două lucruri semnificative. În primul rând, tăria celor trei forţe 
negravitaționale este aproape aceeași, dar nu exact aceeași, la scări 
de distanţe foarte mici (sau, echivalent, la energii mari/temperaturi 
mari), aşa cum se vede în figura 7.2. În al doilea rând, această discre- 

Figura 7.1. Intensitatea celor trei forțe negravitaționale, aşa cum operează ele 
la distanţe din ce în ce mai mici — sau, echivalent, așa cum acţionează în procese 
la energii din ce în ce mai mari. 

panță minusculă, dar de necontestat, a tăriei lor dispare dacă e încor- 
porată supersimetria. Motivul este acela că noile particule super- 
partener impuse de supersimetrie aduc o contribuție suplimentară la 
fluctuațiile cuantice, iar aceste fluctuații sunt exact cele necesare pentru 
a face ca intensităţile forţelor să conveargă. 

Pentru mulți fizicieni pare foarte greu de crezut că natura ar alege 
forţe care au intensităţi ce se unifică microscopic — adică devin egale — 
aproape, dar nu exact. Este ca şi cum am avea un puzzle în care ultima 
piesă are o formă puţin greşită şi nu se potriveşte perfect în golul rămas. 
Supersimetria rectifică prompt această nepotrivire, aşa încât toate pie- 
sele se îmbină cu precizie. 

Un alt aspect al acestei perspective este că oferă un posibil răspuns 
la întrebarea: de ce nu am descoperit nici una din particulele superpar- 
tener? Calculele care au dus la convergenţa tănei forțelor, împreună 
cu alte studiu făcute de mai mulți fizicieni, indică faptul că particulele 
superpartener trebuie să fie mult mai grele decât particulele cunos- 
cute. Deşi nu pot fi făcutepredicţii precise, studiile arată că particulele 
superpartener ar putea fi de o mie de ori mai masive decât un proton, 
dacă nu şi mai grele. Cum nici măcar cele mai puternice acceleratoare 
din ziua de azi nu pot atinge asemenea energii, s-ar putea găsi aici 
explicaţia faptului că aceste particule nu au fost încă descoperite. În 

Figura 7.2. O îmbunătăţire a calculelor pentru intensităţile forțelor arată că, fără 
supersimetrie, ele se apropie, dar nu se întâlnesc exact. 

capitolul 9 vom reveni cu o analiză a perspectivelor experimentale de 
a determina, în viitorul apropiat, dacă supersimetria este într-adevăr 
o proprietate a lumii în care trăim. 

Bineînţeles că motivele pentru care am ajuns să credem în existența 
supersimetriei — sau cel puţin să nu o negăm din start — sunt departe 
de a fi de necombătut. Am văzut că supersimetria rafinează teoriile 
până la cea mai simetrică formă, dar aţi putea spune că universului 
nu-i pasă de cea mai simetrică formă la care se poate ajunge din punct 
de vedere matematic. Am subliniat deja un aspect important din punct 
de vedere tehnic, şi anume că supersimetria ne scuteşte de obligația 
de a ajusta parametrii numerici ai modelului standard pentru a evita 
probleme cuantice subtile — dar aţi putea susține că nu e exclus ca ade- 
vărata teorie care descrie natura să treacă graniţa fină între coerenţa 
cu sine însăşi şi autodistrugere. Am vorbit despre modul în care super- 
simetria modifică tăria intrinsecă a celor trei forțe negravitaţionale 
pentru distanțe minuscule, aşa încât acestea să se contopească într-o 
mare forță unificatoare, dar ați putea din nou obiecta că nimic din pla- 
nurile naturii nu impune existenţa unei potrivini exacte a tăriilor acestor 
forţe la scară microscopică. ȘI, în sfârşit, ați putea sugera că o explicaţie 
mai simplă a faptului că particulele superpartener nu au fost niciodată 
păsite este chiar aceea că universul nostru nu e supersimetric, şi deci 
particulele superpartener nu există. 

Nimeni nu poate respinge vreunul din aceste răspunsuri. Dar 
pledoaria în favoarea supersimetriei e puternic susținută dacă luăm 
în considerare rolul ei în teoria corzilor. 


Supersimetria în teoria corzilor 


La începuturile ei, în lucrările lui Veneziano de la sfârşitul anilor 1960, 
teoria corzilor încorpora toate simetnile prezentate la începutul acestui 
capitol, dar nu încorpora supersimetria (care nu fusese încă desco- 
perită). Această primă teorie bazată pe noţiunea de coardă era numită 
mai precis teoria corzilor bosonice. Numele bosonic indică faptul 
că toate modurile de vibraţie ale unei corzi bosonice au pentru valoarea 
spinului un număr întreg — nu există moduri fermionice, adică nu există 
moduri de vibraţie cu spin care să difere de un număr întreg cu o 
jumătate de unitate. Astfel au apărut două probleme. 

Mai întâi, dacă teoria corzilor urma să descrie toate forțele şi toată 
materia, ar fi trebuit ca ea să încorporeze cumva şi modurile de vibrație 
lermionice, datorită faptului că particulele de materie cunoscute au 
loate spinul Y2. Apoi a urmat descoperirea mult mai tulburătoare a 
laptului că există un mod de vibraţie în teoria bosonică a corzilor a 
cărui masă (mai precis pătratul masei) era negativă — aşa-numitul 
'ahion. Încă înainte de teoria corzilor, fizicienii au studiat posibilitatea 
ca lumea noastră să conțină particule tahioni, în plus față de cunos- 
cutele particule care au toate mase pozitive, dar cercetănle lor au demon- 
strat că o asemenea teorie este dificil, dacă nu imposibil să fie logic 
consecventă. În mod similar, în contextul teoriei bosonice a corzilor, 
fizicienii au încercat tot felul de artificii pentru a explica ciudata apa- 
riţie a modului de vibrație a tahionului, fără să obţină însă nici un rezul- 
tat. Toate acestea au făcut să devină din ce în ce mai limpede că, deşi era 
interesantă, teoriei bosonice a corzilor îi lipsea un element esențial. 

În 1971, Pierre Ramond de la Universitatea din Florida s-a încu- 
metat să modifice teoria bosonică a corzilor pentru a include şi modu- 
rile de vibrație fermionice. Prin lucrările sale şi rezultatele ulterioare 
ale lui Schwarz şi Andre Neveu, a început să se contureze o nouă 
versiune a teoriei corzilor. Și, spre surpriza tuturor, modurile de vibrație 
bosonice și fermionice ale acestei noi teorii păreau să fie împerecheate. 
Pentru fiecare mod bosonic exista un mod fermionic, și invers. Până 
în 1977, lucrările lui Ferdinando Gliozzi de la Universitatea din Torino, 
ale lui Scherk şi David Olive, de la Imperial College, au lămurit 
această împerechere. Noua teorie a corzilor includea supersimetria, 
iar împerecherea modurilor de vibraţie bosonice și fermionice reflecta 
acest caracter de înaltă simetrie. Teoria supersimetrică a corzilor — 
adică teoria supercorzilor — luase ființă. În plus, lucrările lui Gliozzi, 
Scherk și Olive aduceau şi un alt rezultat crucial: ele arătau că nedo- 
ritele vibrații tahionice ale corzii bosonice nu afectează supercoarda. 
Încet, încet, piesele puzzle-ului ce constituiau teoria corzilor se aşezau 
la locul lor. 

De fapt, impactul iniţial major al lucrărilor lui Ramond, Neveu 
şi Schwarz nu a vizat teoria corzilor. În 1973, fizicienii Julius Wess 
şi Bruno Zumino și-au dat seama că supersimetria — noua simetrie 
care a apărut din reformularea teoriei corzilor — era aplicabilă chiar 
şi în teoriile bazate pe particule punctiforme. Ei au făcut paşi mari 
spre încorporarea supersimetriei în cadrul teoriei cuantice de câmp 

a particulelor punctiforme. Şi cum, la vremea aceea, teoria cuantică 
de câmp era domeniul principal în fizica particulelor — teoria corzilor 
devenind un subiect marginal —, lucrările lui Wess şi Zumino au declan- 
şat un număr imens de cercetări asupra a ceea ce avea să se numească 
teoria cuantică de câmp supersimetrică. Modelul standard supersi- 
metric, prezentat în secțiunea precedentă, este una dintre realizările 
teoretice care au încununat aceste cercetări; vedem acum că, prin jocul 
capricios al istoriei, chiar și această teorie a particulelor punctiforme 
datorează mult teoriei corzilor. 

Odată cu resuscitarea teoriei supercorzilor, pe la mijlocul anilor 
1980, supersimetria a reapărut în contextul ei iniţial. Și, în acest cadru, 
argumentele noastre în favoarea supersimetriei merg mult mai departe 
decât au mers în secțiunea precedentă. Teoria corzilor este singura 
modalitate cunoscută de a unifica teoria generală a relativității şi meca- 
nica cuantică. Dar numai versiunea supersimetrică a teoriei corzilor 
evită stânjenitoarea problemă a tahionilor şi include modurile de vibra- 
ție ale fermionilor, care pot explica particulele de materie ce alcătuiesc 
lumea din jurul nostru. Supersimetria este deci în acord perfect cu 
propunerea teoriei corzilor de a formula o teorie cuantică a gravitaţiei 
şi de a unifica toate forțele şi toată materia. Dacă teoria corzilor este 
corectă, atunci fizicienii se aşteaptă ca şi supersimetria să fie corectă. 

Totuşi, până pe la mijlocul anilor 1990, un aspect deosebit de supă- 
rător a stigmatizat teoria supersimetrică a corzilor. 


O bogăţie care te super-încurcă 


Dacă cineva îți spune că a rezolvat misterul soartei Ameliei Earhart*, 
s-ar putea să fii sceptic la început, dar dacă îți oferă o explicaţie bine 
documentată și argumentată s-ar putea să-l asculți şi, cine ştie, să fii 
chiar convins. Dar ce se întâmplă dacă, în momentul următor, ţi se 
spune că există şi o a doua explicaţie? Asculţi răbdător și constaţi cu 
surprindere că și explicaţia altemativă este la fel de întemeiată ca 
prima. Şi după prezentarea celei de-a doua, ţi se oferă a treia, a patra 


* Amelia Earhart a fost prima femeie pilot care a traversat Oceanul Atlantic. 
In 1937 a dispărut în condiţii misterioase în timp ce efectua un zbor deasupra 
Oceanului Pacific, iar astfel s-au născut o sumedenie de speculații. (W. red.) 

şi chiar a cincea explicaţie — fiecare diferită de cealaltă, dar la fel de 
convingătoare. Bineînţeles că la capătul acestei experienţe nu te vei 
simţi mai informat asupra soartei reale a Ameliei Farhart decât la început. 
În domeniul explicaţiilor fundamentale, mai mult înseamnă mai puţin. 

Prin 1985, teoria corzilor — nerăspunzând entuziasmului justificat 
cu care fusese privită — începuse să semene cu un expert mult prea 
zelos al cazului Farhart. Motivul este că în 1985 fizicienii reuşiseră 
să încorporeze supersimetria, până atunci considerată un element cen- 
tral al structurii teoriei corzilor, nu într-unul, ci în cinci feluri diferite. 
Fiecare metodă ducea la o împerechere a modurilor de vibrație boso- 
nice și fermionice, dar detaliile acestor împerecheri, ca și numeroasele 
proprietăţi ale teoriilor ce rezultau, erau diferite. Chiar dacă nu au 
prea mare importanță, să amintim numele acestor cinci teorii supersi- 
metrice ale corzilor: Teoria de tip I, Teoria de tip IA, Teoria de tip 
IIB, Teoria de tip Heterotic O(32) (pronunţată „Oh-thirty-two”) şi 
Teoria de tip heterotic E, x E, (pronunțată „e-eight times e-eight”). 
Toate caracteristicile teoriei corzilor prezentate până acum sunt vala- 
bile pentru fiecare dintre aceste teorii, ele diferind doar în detalii. 

A avea cinci versiuni diferite pentru ceea ce trebuia să fie T.O.E. 
(teoria despre tot) — teoria unificată ultimă — era destul de stânjenitor 
pentru fizicienii care lucrau la teoria corzilor. Așa cum există doar 
o singură explicaţie reală privind soarta Ameliei Farhart (indiferent 
dacă noi o vom găsi vreodată sau nu), ne aşteptăm ca același gen de 
raționament să fie valabil şi în cazul celei mai profunde înțelegeri a 
modului în care universul funcționează. Trăim într-un singur univers 
şi vrem o singură explicaţie. 

O sugestie pentru rezolvarea acestei probleme ar putea fi experi- 
mentul, care le va înlătura pe celelalte patru teorii, lăsând un singur 
cadru explicativ relevant și adevărat. Dar chiar dacă așa stau lucrurile, 
rămâne întrebarea supărătoare: de ce există totuşi aceste teorii? Adică, 
după cum spunea Witten: „Dacă una dintre cele cinci teorii descrie 
universul nostru, atunci cine locuieşte în celelalte patru?“5 Fizicienii 
visează ca descoperirea răspunsurilor absolute să ducă la o concluzie 
unică şi inevitabilă. În mod ideal, teoria ultimă — teoria corzilor sau 
o alta — ar trebui să fie așa cum este pentru că pur și simplu nu există 
altă posibilitate. Dacă am descoperi existenţa unei singure teorii perfect 
logice care să încorporeze ingredientele de bază ale relativității și 
mecanicii cuantice, am şti că am ajuns la cea mai profundă înțelegere 

a motivului pentru care universul are proprietățile pe care le are. Pe 
scurt, ar fi paradisul teoriei unificate.* 

Așa cum vom vedea în capitolul 12, descoperiri recente au adus 
teoria corzilor cu mult mai aproape de această utopie unificatoare, 
arătând că cele cinci teorii diferite sunt de fapt cinci moduri de a des- 
Crle una și aceeași teorie atotcuprinzătoare. Teoria corzilor are înscrisă 
în codul ei genetic unicitatea. 

Se pare că lucrurile încep să se potrivească, dar, așa cum vom 
vedea în următorul capitol, unificarea cu ajutorul teoriei corzilor mai 
necesită încă o îndepărtare semnificativă de gândirea convenţională. 


CAPITOLUL 8 
Mai multe dimensiuni decât putem vedea 


Prin teoria specială şi teoria generală a relativității, Einstein a rezolvat 
două dintre conflictele ştiinţifice majore din ultimul:secol. Deşi proble- 
mele de la care au pomit nu prevesteau asemenea rezultate, ambele 
teorii au transformat complet perspectiva noastră asupra spaţiului și 
timpului. Teoria corzilor rezolvă cel de-al treilea conflict ştiinţific 
major al ultimului secol şi, într-o manieră pe care chiar şi Einstein ar 
fi considerat-o remarcabilă, necesită o altă revizuire radicală a con- 
cepțiilor noastre asupra spaţiului şi timpului. Teoria corzilor zguduie 
însă atât de puternic fundamentele fizicii moderne, încât până şi bana- 
lul şi general acceptatul număr de dimensiuni spaţiale ale universu- 
lui — un lucru atât de elementar, încât l-aţi putea considera dincolo 
de orice îndoială — este în mod spectaculos şi convingător modificat. 


Iluzia familiarului 


Experienţa oferă date intuiției. Dar face mai mult decât atât: ea creează 
cadrul în care analizăm și interpretăm ceea ce percepem. De exemplu, 
vă așteptați, fără îndoială, ca un „copil sălbatic“ crescut de o haită de 
lupi să interpreteze lumea dintr-o perspectivă total diferită de a noastră. 
Chiar și comparații mai cuminţi, cum ar fi cele între oameni crescuţi 
în tradiţii culturale diferite, pot folosi pentru a înţelege în ce măsură 
experienţa ne determină înclinațiile interpretative. 

Există lucuri pe care le simțim cu toții. Aceste experienţe universale 
sunt cele care formează convingerile şi determină așteptările cel mai 
greu de identificat şi de pus la îndoială. Următorul exemplu este simplu, 

dar grăitor. Dacă întrerupi lectura acestei cărți şi te ridici în picioare, 
te poţi mișca în trei direcţii diferite, adică în trei dimensiuni spațiale 
diferite. Indiferent ce drum ai alege — oricât de complicat — va rezulta 
din combinarea mișcării prin ceea ce am putea numi „dimensiunea 
stânga-dreapta“, „dimensiunea înainte-înapoi“ şi „dimensiunea sus- 
Jos“. La fiecare pas, faci implicit trei alegeri distincte care determină 
modul în care te mişti prin aceste trei dimensiuni. 

O afirmație echivalentă, întâlnită la prezentarea relativității spe- 
ciale, este că orice poziţie din univers poate fi complet determinată 
prin furnizarea a trei date în raport cu aceste trei dimensiuni. Într-un 
limbaj mai familiar, poţi fumiza o adresă într-un oraș prin numirea 
unei străzi (localizarea în „dimensiunea stânga-dreapta”), a unei alte 
străzi, care o intersectează pe prima (localizarea în „dimensiunea 
faţă-spate”) şi a numărului etajului (localizarea în „dimensiunea 
sus-jos”). Iar dintr-o perspectivă mai modernă, am văzut că lucrările 
lui Einstein ne îndeamnă să privim timpul ca pe o altă dimensiune 
(„dimensiunea trecut-viitor”), obținând astfel patru dimensiuni (trei 
dimensiuni spaţiale şi o dimensiune temporală). Aşadar, evenimentele 
din univers sunt specificate spunând când şi unde au loc. 

Această trăsătură a universului e atât de simplă, de firească şi de 
generală, încât pare a fi în afara oricărei discuţii. Totuşi, în 1919, un 
matematician polonez puţin cunoscut, pe nume Theodor Kaluza, de 
la Universitatea din K6nigsberg, a avut curajul să pună la îndoială 
ceea ce era considerat evident — a sugerat că universul s-ar putea să 
nu aibă trei dimensiuni spațiale, ci mai multe. Uneori propunerile care 
par prostești chiar sunt prosteşti. Alteori însă zguduie temeliile fizicii. 
Deşi a trecut ceva timp până să se impună, afirmaţia lui Kaluza a 
revoluționat formularea legilor fizicii. Șocul intuiției sale uimitoare 
se simte și în zilele noastre. 


Ideea lui Kaluza și contribuția lui Klein 
la rafinarea ei 


Afirmația că universul nostru ar putea avea mai mult de trei dimen- 
siuni poate părea lipsită de sens, bizară sau mistică. În realitate însă, 
e concretă şi perfect plauzibilă. Ca să ne dăm seama de asta, este mai 

(b) 


Figura 8.1 (a) Un furtun privit de la mare distanţă pare un obiect unidimensio- 
nal. (b) Când imaginea este mărită, o a doua dimensiune — de forma unui cerc care 
se încolăcește în jurul furtunului — devine vizibilă. 


simplu să ne mutăm atenţia de la întregul univers către un obiect fami- 
liar cum ar fi un furtun lung şi subțire. 

Să ne imaginăm că un furtun lung de câteva sute de metri este 
întins peste o prăpastie şi îl privim de la câteva sute de metri, ca în 
fipura 8.1 (a). De la această distanță vom observa cu ușurință lungimea 
furtunului desfăşurat pe orizontală, dar grosimea lui va fi greu de 
distins. Din îndepărtatul nostru punct de observaţie, ne-am putea gândi 
că dacă o fumică ar fi constrânsă să trăiască pe acest furtun, ea va 
avea doar o singură dimensiune în care se poate deplasa, dimensiunea 
stânga-dreapta, de-a lungul furtunului. Dacă ar trebui să specificăm 
poziția fumicii la un moment dat, vom preciza doar o singură dată: 
distanţa furnicii faţă de capătul din stânga (sau din dreapta) al furtu- 
nului. În concluzie, de la o distanță de sute de metri, furtunul lung pare 
un obiect unidimensional. 

În realitate, ştim că furtunul are şi o grosime. De la sute de metri 
depărtare, s-ar putea să nu observăm acest lucru; însă, folosind un 
binoclu, putem distinge circumferința furtunului, aşa cum se vede în 
figura 8.1 (b). Din această perspectivă mărită vedem că de fapt micuța 
fumică are două direcţii independente în care se poate deplasa: de-a 
lungul dimensiunii stânga-dreapta, pe lungimea deja identificată a 


208 UNIVERSUL ELEGANT 


furtunului, și în cea de-a doua „dimensiune în sensul direct sau în 
sensul invers al acelor de ceasomic“, în jurul furtunului. Remarcăm 
deci că, dacă vrem să precizăm poziţia furnicuţei la un moment dat, 
trebuie să dăm două coordonate: locul fumnicii de-a lungul furtunului 
şi poziţia ei pe circumferința furtunului. Aceasta reflectă faptul că supra- 
faţa furtunului este bidimensională. 58 

Există o deosebire netă între aceste două dimensiuni. Direcţia 
de-a lungul furtunului este lungă, extinsă şi uşor vizibilă. Direcţia 
ce înconjoară grosimea furtunului este scurtă, „încolăcită“ şi mai greu 
de distins. Pentru a observa dimensiunea circulară, trebuie să exami- 
năm furtunul cu mult mai mare precizie. 

Acest exemplu subliniază una din caracteristicile subtile și impor- 
tante ale dimensiunilor spaţiale: ele sunt de două feluri. Unele pot fi 
mari, extinse, şi deci evidente; altele sunt mici, încolăcite şi mult mai 
greu de detectat. Bineînţeles că în acest exemplu nu a trebuit să facem 
un efort deosebit pentru a ne da seama de existenţa dimensiunii „înco- 
Jăcite“ în jurul grosimii furtunului. A trebuit să folosim doar un bino- 
clu. Dar, dacă am fi avut un furtun foarte subțire — ca un fir de păr 
sau ca un capilar — detectarea dimensiunii lui „încolăcite“ ar fi fost mult 
mai dificilă. 

În 191 9, într-o lucrare pe care i-a trimis-o lui Einstein, Kaluza făcea 
o afirmaţie uluitoare. El sugera că textura spațială a universului ar 
putea avea mai mult decât cele trei dimensiuni cunoscute. Argumentul 
în favoarea unei teze atât de radicale, așa cum vom arăta pe scurt, a 
fost observaţia lui Kaluza că în acest mod se crea un cadru elegant 
şi atrăgător în care se îmbinau relativitatea generală a lui Einstein și 
teoria electromagnetică a lui Maxwell. Dar cum putem împăca această 
idee cu observaţia imediată că spaţiul, așa cum îl vedem noi, are exact 
trei dimensiuni? 

Răspunsul, implicit în lucrările lui Kaluza, apoi explicitat şi rafinat 
de matematicianul suedez Oskar Klein în 1926, este acela că textura 
spațială a universului nostru poate avea atât dimensiuni extinse, cât 
și dimensiuni strânse, încolăcite. Adică, asemenea lungimii orizontale 
a furtunului, universul nostru are dimensiuni care sunt mari, extinse şi 
uşor vizibile — cele trei dimensiuni spaţiale cunoscute de noi. Dar ase- 
menea circumferinței furtunului, universul poate avea şi dimensiuni 
spațiale suplimentare, care sunt strâns încolăcite într-un spaţiu mic — 
un spaţiu atât de mic, încât până acum a scăpat celor mai fine dispo- 
zitive de detecție. 

Figura 8.2 Suprafața unui furtun este bidimensională: una din dimensiuni (lun- 
gimea orizontală), evidenţiată prin săgeata dreaptă, este lungă și extinsă; cealaltă 
dimensiune (circumferința), evidenţiată printr-o săgeată circulară, este scurtă şi 
încolăcită. 


Pentru a avea o imagine mai clară asupra acestei remarcabile pro- 
puneri, să observăm cu atenţie furtunul. Să ne imaginăm că de-a lungul 
furtunului sunt desenate pe circumferință cercuri apropiate, de culoare 
neagră. La fel ca înainte, de departe, furtunul pare o linie subțire, 
unidimensională. Dar cu un binoclu vom putea detecta mai uşor acum, 
datorită cercurilor negre, dimensiunea încolăcită, aşa cum se observă 
în figura 8.2. Această figură scoate în evidenţă faptul că suprafaţa 
furtunului este bidimensională, cu o dimensiune mare, extinsă, și cu 
o dimensiune mică, circulară. Kaluza şi Klein au sugerat că universul 
nostru ar fi similar, numai că ar avea trei dimensiuni spațiale mari, 
extinse, şi o dimensiune circulară, mică — în total patru dimensiuni 
spaţiale. Este dificil de desenat ceva cu atâtea dimensiuni, deci pentru 
vizualizare va trebui să ne mărginim la o imagine care ilustrează două 
dimensiuni extinse, mari, şi una circulară, mică. În figura 8.3 avem 
un desen în care mărim textura spaţiului cam la fel cum am mărit-o 
în cazul furtunului. 

Imaginea cea mai de jos a figurii prezintă structura aparentă a 
spaţiului — lumea obişnuită din jurul nostru — la o scară familiară a 
distanțelor, de exemplu de ordinul metrilor. Aceste distanţe sunt repre- 
zentate prin caroiajele cele mai mari. În următoarele imagini ne con- 
centrăm pe regiuni din ce în ce mai mici, pe care apoi le mărim pentru 
a le putea examina. La început, examinând structura spaţiului la scări 

Figura 8.3 Asemenea figurii 5.1, fiecare nivel ce urmează reprezintă o mărire 
enormă a texturii spaţiului prezentat în nivelul anterior. Universul nostru ar putea 
avea dimensiuni suplimentare, aşa cum se vede în cel de-al patrulea nivel de 
mărire, atât timp cât ele sunt încolăcite într-un spaţiu suficient de mic care să fi 
scăpat deocamdată detecţiei noastre. 

de distanţe din ce în ce mai scurte nu observăm nimic important, ea 
pare să-și păstreze aceeaşi formă de bază pe care o are la scări mai 
mari, așa cum vedem în primele trei niveluri de mărire. Dar, continuând 
procesul de mărire în vederea unei examinări microscopice — nivelul 
patru de mănre în figura 8.3 — o dimensiune nouă, încolăcită, îşi face 
apariţia, foarte asemănătoare cu ochiurile circulare făcute de firele din 
textura unui covor. Kaluza și Klein au sugerat că această dimensiune 
circulară suplimentară există în fiecare punct al celor trei dimensiuni 
extinse, la fel cum fiecărui punct de pe lungimea furtunului desfășurat 
1 se ataşează un ochi circular. (Pentru claritate vizuală am desenat câte 
o mostră ilustrativă a dimensiunii circulare în puncte echidistante în 
dimensiunile extinse.) În figura 8.4 prezentăm o imagine de aproape 
a texturii spaţiale, așa cum a fost gândită de Kaluza și Klein. 
Similitudinea cu furtunul de grădină este evidentă, dar există câteva 
diferențe importante. Universul are trei dimensiuni spațiale mari, extinse 
(noi am desenat doar două dintre ele), spre deosebire de unica dimen- 
siune a furtunului şi, în plus, noi vrem să descriem însăși textura spațială 
a universului, nu doar un obiect, cum este furtunul, care există în uni- 
vers. Ideea de bază este însă aceeași: asemenea circumferinței fur- 
tunului, dacă dimensiunea suplimentară încolăcită a universului este 


Figura 8.4 Liniile de caroiaj reprezintă dimensiunile extinse cunoscute nouă, 
iar cercurile reprezintă o nouă dimensiune încolăcită, microscopică. Asemenea 
buclelor circulare ale firelor ce formează țesătura covorului, cercurile există în 
fiecare punct al dimensiunilor extinse, familiare — dar pentru claritate vizuală 
le desenăm doar la intersecţia liniilor de caroiaj. 

extrem de mică, ea devine mai greu de detectat decât dimensiunile 
extinse, mari şi evidente. De fapt, dacă dimensiunea este destul de 
mică, ea nu va putea fi detectată nici de cele mai puternice instrumente 
de mărire. Ceea ce e și mai important este că această dimensiune cir- 
culară nu seamănă cu o protuberanţă circulară într-o dimensiune extinsă, 
familiară, aşa cum ne face să credem ilustraţia. Ea este de fapt o nouă 
dimensiune, care există in fiecare punct al dimensiunilor extinse, fami- 
lare, la fel cum există și fiecare din dimensiunile sus-jos, stânga-dreapta, 
înainte-înapoi. Este o direcție nouă și independentă în care s-ar putea 
mișca o fumică, dacă ea ar fi suficient de mică. Pentru a localiza spaţial 
o asemenea fumică microscopică, ar trebui să precizăm unde se află 
în cele trei dimensiuni extinse, familiare (reprezentate de caroiaj) şi, 
în plus, unde se află în dimensiunea circulară. Ne vor fi necesare patru 
date spaţiale; dacă adăugăm și timpul, vom avea cinci informaţii spa- 
țio-temporale — una în plus față de ceea ce ne-am aștepta. 

Prin urmare, în ciuda faptului că suntem conștienți de existența 
a doar trei dimensiuni spațiale, raționamentul lui Kaluza şi Klein ne 
arată că aceasta nu exclude existența unor dimensiuni suplimentare 
încolăcite, cel puțin dacă ele sunt foarte mici. Universul poate avea 
deci mult mai multe dimensiuni decât cele pe care le vedem. 

Cât de mic înseamnă „mic“? Echipamentele cele mai noi pot detecta 
structuri de până la o miliardime de miliardime de metru. Atât timp 
cât dimensiunea suplimentară este încolăcită la o dimensiune mai mică 
decât această distanţă infimă, ea nu poate fi detectată. În 1926, Klein 
a combinat ideea inițială a lui Kaluza cu unele idei provenite din 
domeniul în plină dezvoltare al mecanicii cuantice. Calculele sale au 
arătat că dimensiunea circulară suplimentară ar putea fi de ordinul 
lungimii Planck, deci sub limitele accesibile experimental. De atunci, 
fizicienii numesc teoria Kaluza-Klein posibilitatea de a avea dimen- 
siuni spaţiale suplimentare minuscule.“ 


Pe furtun, înainte şi înapoi 


Exemplul sugestiv al furtunului și ilustraţia din figura 8.3 sunt menite 
să ne dea o imagine asupra posibilităţii ca universul să aibă o dimen- 
siune spaţială suplimentară. Dar chiar și cercetătorilor din domeniu 

le e greu să vizualizeze un univers cu mai mult de trei dimensiuni. 
De aceea, de multe ori fizicienii își antrenează imaginaţia analizând 
posibilitatea de a trăi într-un univers cu un număr mai mic de dimen- 
siuni — urmând ideile minunatei cărţi clasice de popularizare din 1884 
a lui Edwin Abbot, Flarland (Țara Platâ)% în care ne dăm seama treptat 
că universul are mai multe dimensiuni decât cele de care suntem direct 
conştienţi. Să încercăm şi noi acest lucru, imaginându-ne un univers 
bidimensional de forma furtunului. În acest scop, va trebui să renunțăm 
la perspectiva observatorului exterior, care vede furtunul ca pe un 
obiect din universul nostru. Dimpotrivă, va trebui să uităm de lumea 
pe care o cunoaștem şi să intrăm în Universul Furtunului unde nu există 
altă extindere spațială în afara suprafeţei unui furtun foarte lung (ni-l 
putem imagina de lungime infinită). Închipuiţi-vă că sunteţi o furnicuță 
care trăieşte pe această suprafață. 

Vom începe exagerând şi mai mult lucrurile. Să“ne imaginăm că 
lungimea dimensiunii circulare a Universului Furtunului este foarte 
MICĂ, atât de mică, încât nici un locuitor al Furtunului nu e conştient 
de existenţa ei. În schimb, toţi locuitorii Universului Furtunului consi- 
deră ca un fapt fundamental, evident şi în afara oricărui dubiu, că 
universul are o singură dimensiune. (Dacă Universul Furtunului ar 
fi creat propria lui furnică-Finstein, aceşti locuitori ai Furtunului ar 
spune că universul lor are o dimensiune spațială și o dimensiune tem- 
porală.) Această caracteristică e atât de evidentă, încât locuitorii şi-au 
numit patria Țara Liniară, subliniind astfel faptul că există o singură 
dimensiune spațială. 

Viaţa în Ţara Liniară e foarte diferită de cea pe care o cunoaștem 
noi. De exemplu, corpul cu care suntem obişnuiţi nu incape în Ţara 
Liniară. Indiferent cât de mult am încerca să ne remodelăm corpul, 
nu putem trece peste faptul că are lungime, lăţime și grosime — întin- 
dere spaţială în trei dimensiuni. În Ţara Liniară nu e loc pentru un 
asemenea proiect extravagant. Să nu uităm că, în ciuda faptului că 
mintea noastră asociază imaginea Ţării Liniare cu aceea a unui obiect 
filiform din spațiul nostru, trebuie într-adevăr să ne remodelăm gân- 
direa așa încât să înțelegem că Ţara Liniară este tor universul — tot ce 
există. Ca locuitor al Ţării Liniare, trebuie să fii pe măsura extinderii 
ei spaţiale. Încercaţi să vă imaginaţi acest lucru. Chiar dacă aţi avea 
corpul unei fumici, tot nu aţi încăpea. Va trebui să vă comprimaţi cor- 
pul până când va arăta mai curând ca acela al unui vierme, și apoi 


214 UNIVERSUL ELEGANT 


să-l comprimați mai departe, până când nu va mai avea deloc grosime. 
Ca să poţi trăi în Ţara Liniară trebuie să fii o creatură cu o singură 
dimensiune. 

Să ne imaginăm în continuare că avem câte un ochi la fiecare capăt 
al corpului. Spre deosebire de ochiul uman care se poate roti observând 
toate cele trei dimensiuni, ochii noștri de creatură liniară sunt pentru 
totdeauna fixați în poziția lor, holbându-se mereu în depărtarea unidi- 
mensională. Aceasta nu este o limitare anatomică a noului nostru corp. 
Pur şi simplu în lumea liniară există o singură dimensiune, iar crea- 
turile liniare pot privi doar într-o singură direcție. Înainte şi înapoi 
epuizează toate posibilitățile Ţări Liniare. 

Putem încerca să mergem mai departe şi să ne închipuim viaţa 
în Ţara Liniară, dar ne dăm seama imediat că nu prea mai avem ce 
spune despre ea. De exemplu, dacă un alt locuitor al Ţării Liniare ar 
fi de o parte sau de alta a ta, imaginează-ţi cum l-ai vedea: ai vedea 
unul din ochii săi — cel întreptat către tine — dar, spre deosebire de ochiul 
uman, ochiul lui ar fi doar un punct. Ochii în Ţara Liniară nu au nici 
un fel de trăsături şi nu exprimă nici o emoție — nu este loc pentru 
aceste trăsături familiare. Mai mult, ai rămâne pentru totdeauna cu 
imaginea punctiformă a ochiului vecinului tău. Dacă ai vrea să-l depă- 
şeşti pentru a explora Ţara Liniară de cealaltă parte a corpului său, 
ai avea o mare dezamăgire. Nu poți trece de el. EI „blochează complet 
drumul“, iar în Ţara Liniară nu e loc pentru depășire. Ordinea creatu- 
rilor liniare, împrăștiate de-a lungul Ţării Liniare, e fixă şi neschimbă- 
toare. Ce viaţă ingrată! 

La câteva mii de ani după o epifanie religioasă în Țara Liniară, 
o ființă liniară numită Kaluza K. Line le dă speranţe locuitorilor ei 
asupriți. Prin inspiraţie divină sau poate din pură exasperare după ani 
în care nu a făcut decât să privească în ochiul punctiform al vecinului 
său, el sugerează faptul că Țara Liniară nu ar fi unidimensională. Ce 
s-ar întâmpla, teoretizează el, dacă ar fi bidimensională, a doua dimen- 
siune spaţială fiind o mică direcție circulară care nu a fost încă detec- 
tată din cauza extinderii ei spaţiale foarte reduse? El continuă prin 
a descrie o nouă viaţă cu numeroase perspective, presupunând că 
această nouă dimensiune spaţială încolăcită s-ar mări — ceea ce ar fi 
posibil, cel puţin conform noilor descoperiri ale colegului său, Linestein. 
Kaluza K. Line descrie un univers fascinant care dă tuturor speranțe — 
un univers în care funţele liniare se pot mișca liber, pot trece una pe 

Figura 8.5 O fiinţă liniară poate vedea direct în interiorul corpului unei alte 
creaturi liniare atunci când Ţara Liniară se extinde la Universul Furtunului. 


lângă alta folosindu-se de cea de-a doua dimensiune: sfârşitul sclava- 
gismului spațial. Ne dăm seama că aici Kaluza K. Line descrie viaţa 
în universul unui furtun „îngroșat“. 

Dacă dimensiunea circulară ar creşte, „umflând“ Ţara Liniară în 
Universul Furtunului, viața s-ar schimba radical în multe privințe. 
Să luăm de exemplu corpul nostru. Pentru o ființă liniară tot ce există 
între cei doi ochi constituie interiorul corpului. Prin urmare, ochiu sunt 
pentru corpul liniar precum pielea pentru corpul uman. Ei constituie 
bariera dintre interiorul corpului şi lumea exterioară. Un doctor din 
Țara Liniară poate avea acces la interiorul corpului liniar doar prin 
străpungerea suprafeţei — cu alte cuvinte „operaţiile“ din Ţara Liniară 
se fac prin ochi. 

Să ne imaginăm ce se întâmplă dacă Ţara Liniară are o dimensiune 
secretă încolăcită, așa cum sugerează Kaluza K. Line, iar această dimen- 
siune creşte la o mărime observabilă. Atunci o fiinţă liniară poate vedea 
corpul alteia sub un anumit unghi, deci poate vedea direct în interior, 
aşa cum arată figura 8.5. Folosind această a doua dimensiune, un doc- 
tor poate opera corpul ființelor liniare, ajungând direct în interiorul 
expus. Ce ciudăţenie! Bineînţeles că, în timp, fiinţele liniare vor dobândi 
un acoperământ asemenea pielii, pentru a proteja interiorul, expus 
acum, al corpului lor. Şi în plus ele vor evolua fără doar şi poate în 
fiinţe care au lungime, dar și lățime: fiinţe plate ce alunecă în Universul 
bidimensional al Furtunului, aşa cum se vede în figura 8.6. Dacă dimen- 
siunea circulară ar creşte foarte mult, acest univers bidimensional ar 

Figura 8.6 Fiinţe plate, bidimensionale, trăind în Universul Furtunului. 


deveni asemănător Ţării Plate descrise de Abbott — o lume bidimen- 
sională imaginară pe care Abbott a încărcat-o cu o bogată moştenire 
culturală și chiar cu un sistem de caste bazat pe forma geometrică a 
indivizilor. Dacă e greu de imaginat că s-ar putea petrece ceva interesant 
în Ţara Liniară — nu e destul spaţiu —, viaţa în Universul Furtunului e 
plină de posibilităţi. Evoluţia de la o dimensiune spaţială observabilă 
la două este spectaculoasă. 

Şi, din nou, refrenul: de ce să ne oprim aici? Însuşi universul bidi- 
mensional ar putea avea o dimensiune curbată ascunsă, fiind deci tri- 
dimensional. Putem ilustra acest fapt în figura 8.4, pornind acum de 
la ipoteza că există doar două dimensiuni spațiale extinse (deşi atunci 
când am prezentat această figură pentru prima oară am spus că acel 
caroiaj reprezintă de fapt trei dimensiuni extinse). Dacă dimensiunea 
circulară s-ar extinde, o ființă bidimensională s-ar găsi într-o nouă 
şi vastă lume, în care mișcarea nu e limitată doar la stânga-dreapta și 
înainte-înapoi. Acum e posibilă şi mișcarea în cea de-a treia dimensi- 
une — direcția „sus-jos“ de-a lungul cercului. De fapt, dacă dimensiunea 
circulară ar creşte suficient de mult, ar putea deveni universul nostru 
tridimensional. În prezent nu știm dacă vreuna din cele trei dimen- 
siuni spațiale ale universului nostru se extinde la infinit sau dacă se 
curbează sub forma unui cerc uriaş, dincolo de bătaia celor mai puter- 
nice telescoape de care dispunem. Dacă dimensiunea circulară din 
figura 8.4 ar creşte suficient de mult, dacă s-ar extinde cu miliarde 
de ani-lumină, figura ar putea deveni un desen al lumii noastre. 

Dar refrenul revine: de ce să ne oprim aici? Ajungem astfel la 
viziunea expusă de Kaluza şi Klein: universul nostru ar avea o a patra 


MAI MULTE DIMENSIUNI DECÂT PUTEM VEDEA 217 


dimensiune spaţială încolăcită, care nu a fost anticipată până acum. 
Dacă această posibilitate uluitoare, sau generalizarea ei la descoperirea 
altor numeroase dimensiuni încolăcite (pe care le vom discuta ulterior), 
este adevărată şi dacă aceste dimensiuni încolăcite s-ar extinde la rândul 
lor la o dimensiune macroscopică, exemplele discutate anterior privind 
spaţiile cu mai puţine dimensiuni ne arată clar că viaţa, aşa cum o cunoaş- 
tem noi, s-ar modifica radical. 

Dar, chiar dacă aceste dimensiuni ar rămâne încolăcite și mici, însăşi 
existența unor asemenea dimensiuni ar avea implicaţii profunde. 


Unificarea în mai multe dimensiuni 


Deşi afirmaţia făcută de Kaluza în 1919 privind faptul că universul 
ar avea mai multe dimensiuni spaţiale decât se credea a deschis posi- 
bilităţi nebănuite, a existat totuşi altceva care a făcut-o atât de atră- 
gătoare. Einstein formulase teoria generală a relativităţii într-un cadru 
familiar, în care universul avea trei dimensiuni spațiale şi una tempo- 
rală. Formalismul matematic al acestei teorii putea fi însă extins direct 
pentru a scrie ecuațiile analoage valabile în cazul unui univers cu dimen- 
siuni spațiale suplimentare. Făcând presupunerea „modestă“ a unei 
singure dimensiuni spaţiale suplimentare, Kaluza a efectuat calculul 
matematic şi a obținut noile ecuaţii. 

EI a descoperit că, în formularea revizuită, ecuaţiile care se refereau 
la cele trei dimensiuni spațiale erau identice cu cele ale lui Einstein. 
Dar pentru că a inclus o dimensiune suplimentară, așa cum era de aştep- 
tat, Kaluza a găsit ecuaţii suplimentare față de cele ale lui Einstein. 
După studierea acestor noi ecuaţii asociate cu noua dimensiune, Kaluza 
a descoperit ceva incredibil. Ecuațiile care erau „în plus“ nu erau altele 
decât cele găsite de Maxwell în 1880 şi care descriu forţa electromag- 
netică! Adăugând o nouă dimensiune spațială, Kaluza unificase teoria 
gravitaţiei, a lui Einstein, cu teoria luminii, a lui Maxwell. 

Înainte ca aceste afirmaţii să fie făcute de Kaluza, gravitația și 
electromagnetismul erau considerate independente una de alta; nimic 
nu sugerase până atunci că ar putea exista o legătură între ele. Având 
însă curajul de a-şi imagina că universul nostru are o dimensiune spa- 
țială suplimentară, Kaluza a descoperit această profundă legătură. Teoria 

sa susținea că gravitația şi electromagnetismul sunt asociate ondu- 
laţiilor din textura spaţiului. Gravitaţia este transmisă de unde care 
se propagă în cele trei dimensiuni familiare nouă, în timp ce electro- 
magnetismul este transmis de nişte unde care implică noua dimen- 
siune curbată. 

Kaluza i-a trimis lui Einstein lucrarea sa, iar acesta a fost la început 
destul de interesat. Pe 21 aprilie 1919, Einstein i-a răspuns lui Kaluza 
spunându-i că nu-i trecuse niciodată prin minte că unificarea poate 
fi realizată „printr-o lume cilindrică cu cinci dimensiuni [patru spațiale 
şi una temporală].“ „La prima vedere îmi place enorm ideea dumnea- 
voastră“, a adăugat el.! Totuși, o săptămână mai târziu, Einstein i-a 
scris din nou lui Kaluza, de data asta cu mai mult scepticism: „Am 
citit lucrarea dumneavoastră şi o găsesc foarte interesantă. Până acum 
nu văd nicăieri vreo imposibilitate. Totuşi, trebuie să recunosc că argu- 
mentele nu par suficient de convingătoare.“ Dar apoi, pe 14 octom- 
brie 1921, doi ani mai târziu, deci după ce avusese timp să digere mai 
bine noua abordare, Einstein i-a scris din nou lui Kaluza, spunând: 
„Regret că v-am împiedicat să vă publicaţi ideea privind unificarea 
gravitaţiei şi electricității acum doi ani. [...] Dacă doriţi, voi prezenta 
totuşi lucrarea la academie.“ Cu întârziere, Kaluza a primit până 
la urmă aprobarea maestrului. 

Deşi era o idee frumoasă, studiile ulterioare asupra propunerii făcute 
de Kaluza și contribuţiilor aduse de Klein au arătat că ideea intra în 
contradicţie cu datele experimentale. Simpla încercare de a include 
electronul în cadrul teoriei ducea la relaţii între masa şi sarcina sa, 
care erau total diferite de măsurătorile experimentale. Pentru că nu 
a fost găsită nici o posibilitate clară de a rezolva această problemă, 
mulți dintre fizicienii care fuseseră entuziasmați de ideea lui Kaluza 
şi-au pierdut interesul. Einstein, împreună cu alți fizicieni, a conti- 
nuat din când în când să sondeze posibilitatea existenţei unor dimen- 
siuni suplimentare încolăcite, dar curând asemenea încercări au devenit 
marginale în fizica teoretică. 

În realitate însă, ideea lui Kaluza era cu mult înaintea timpurilor 
ei. Anii 1920 au marcat începutul marilor cercetări în fizica teoretică 
şi experimentală legate de înțelegerea lumii microscopice. 'Teoreticienii 
erau prea ocupați să dezvolte structura mecanicii cuantice şi a teoriei 
cuantice de câmp. Experimentatorii aveau de descoperit proprietă- 
țile detaliate ale atomului şi ale altor constituenți elementari ai mate- 

riei. Teoria călăuzea experimentul, iar experimentul cizela teoria, şi 
astfel fizicienii au împins limitele cunoaşterii vreme de jumătate de 
secol pentru a ajunge în sfârşit la descoperirea modelului standard. 
Nu e de mirare că speculațiile privind existența unei dimensiuni supli- 
mentare au fost puse de-o parte de-a lungul acestor ani productivi şi 
tumultuoşi. Fizicienii explorau metode cuantice putemice, ale căror 
implicaţii duceau la predicții testabile experimental, deci nu este de 
mirare că trezea puţin interes o ipoteză conform căreia universul nostru 
ar fi unul foarte diferit la scara distanțelor foarte mici — atât de mici, 
încât nu puteau fi investigate nici cu cele mai fine instrumente de măsură. 

Dar, mai devreme sau mai târziu, lucrurile se aşază. La sfârşitul 
anilor "60 şi începutul anilor '70, modelul standard apăruse deja. La 
sfârșitul anilor '70 și începutul anilor '80, multe din predicțiile sale 
fuseseră verificate experimental, iar majoritatea fizicienilor care se 
ocupau cu fizica particulelor erau deja de acord că era numai o ches- 
tiune de timp până când toate celelalte predicții vor fi confirmate. Deşi 
rămâneau nerezolvate câteva detalii importante, se considera că proble- 
mele majore privind forțele tari, slabe şi electromagnetice fuseseră 
rezolvate. 

Venise în sfârşit timpul să ne întoarcem la problema cea mai impor- 
tantă: conflictul enigmatic dintre relativitatea generală şi mecanica 
cuantică. Succesul obținut în formularea unei teorii cuantice a trei 
dintre forțele naturii îi îndemna pe fizicieni să încerce să includă şi 
gravitația, cea de-a patra forță, în ecuație. După investigarea nereuşită 
a mai multor sugestii, comunitatea fizicienilor a devenit mai receptivă 
la abordările radicale. Astfel, după ce a fost lăsată să moară în anii '20, 
teoria Kaluza-Klein a fost resuscitată. 


Teoria modernă Kaluza-Klein 


În cei 60 de ani care se scurseseră de la apariţia ideii lui Kaluza, fizica 
se schimbase substanţial, iar înțelegerea ei se adâncise. Mecanica 
cuantică fusese complet formulată și verificată experimental. Forţele 
slabe şi cele tari, necunoscute în anii 1920, fuseseră descoperite şi 
înțelese pe deplin. Unii fizicieni sugerau că ideea lui Kaluza eşuase 
pentru că el nu cunoştea aceste forțe noi şi de aceea fusese prea 

Figura 8.7 Două dimensiuni suplimentare încolăcite în formă de sferă. 


conservator în reamenajarea spaţiului. Mai multe forţe se traduceau 
prin necesitatea de a avea mai multe dimensiuni. Se susținea că o 
singură nouă dimensiune circulară, deşi dădea indiciu despre legătura 
dintre relativitatea generală şi electromagnetism, nu era suficientă. 
Pe la mijlocul anilor 1970, cercetătorii depuneau eforturi intense, 
concentrându-se asupra unor teorii cu mai multe dimensiuni spaţiale 
încolăcite. Figura 8.7 ilustrează un exemplu cu două dimensiuni supli- 
mentare care sunt încolăcite formând suprafaţa unei mingi — mai exact, 
o sferă. Ca şi în cazul unei singure dimensiuni circulare, aceste dimen- 
siuni suplimentare sunt ataşate fiecărui punct al dimensiunii extinse 
cunoscute. (Pentru claritate vizuală am figurat doar o mostră ilustrativă 
a dimensiunilor sferice în puncte echidistante pe un caroiaj din dimen- 
siunile extinse.) Putem propune un număr diferit de dimensiuni supli- 
mentare, dar ne putem de asemenea închipui şi alte forme pentru aceste 
dimensiuni. De exemplu, în figura 8.8 ilustrăm posibilitatea ca cele 
două dimensiuni suplimentare să aibă forma unui covrig, — adică formă 
de tor. Chiar dacă depăşeşc posibilităţile noastre de a le ilustra, pot 
fi imaginate modele şi mai complicate, în care să existe trei, patru, 
cinci sau orice alt număr de dimensiuni spaţiale suplimentare, încolă- 
cite într-un spectru larg de forme exotice. Cerinţa fundamentală este 
ca toate aceste dimensiuni să aibă o extindere spaţială mai mică decât 
cea mai mică scară de lungimi pe care o putem sonda, pentru că nu 
există nici un experiment care să le fi confirmat deocamdată existența. 

Dă 


Figura 8.8 Două dimensiuni suplimentare încolăcite în formă de covrig (tor). 


Cele mai promițătoare propuneri pentru un număr mai mare de 
dimensiuni erau cele care încorporau şi supersimetria. Fizicienii sperau 
că anulările parțiale ale celor mai mari fluctuații cuantice, apărute 
datorită împerecherii particulelor superpartener, vor împăca gravitația 
şi mecanica cuantică. Ei au născocit numele de supergravitație în mai 
multe dimensiuni pentru acele teorii care cuprindeau gravitația, dimen- 
siunile suplimentare și supersimetria. 

Ca şi în cazul versiunii inițiale propuse de Kaluza, diverse versiuni 
ale supergravitației în mai multe dimensiuni păreau la început foarte 
promițătoare. Noile ecuaţii ce rezultau datorită dimensiunilor supli- 
mentare erau foarte asemănătoare cu cele care descriu electromagne- 
tismul şi forţele tari şi slabe. Însă o cercetare mai amănunțită dovedea 
că vechile probleme persistau. Cel mai important însă era faptul că 
acele ondulaţii cuantice nedorite ale spaţiului pe distanţe scurte erau 
diminuate, dar nu suficient de mult pentru a duce la o teorie acceptabilă. 
De asemenea, fizicienii și-au dat seama că este foarte preu să găsească 
o teorie în mai multe dimensiuni care să încorporeze toate caracte- 
risticile forțelor și ale materiei.s* 

Devenea din ce în ce mai clar că fragmente ale unei teorii unifi- 
cate ieșeau la suprafață, dar lipsea încă elementul-cheie care să le 
unească într-o formulare cuantică perfect coerentă. Abia în 1984 a 
apărut în scenă piesa care lipsea — teoria corzilor — și a primit rolul 
principal. 

Mai multe dimensiuni și teoria corzilor 


Probabil v-aţi convins deja că universul nostru ar putea avea dimen- 
siuni spațiale suplimentare încolăcite; bineînţeles, atât timp cât ele 
sunt suficient de mici, nu există nimic care să le excludă. Dar dimensi- 
unile suplimentare ne-ar putea apărea ca fiind un artificiu. Neputinţa 
noastră de a sonda distanțe mai mici de o miliardime de miliardime 
de metru lasă loc nu numai dimensiunilor suplimentare foarte mici, 
dar şi altor speculaţii, precum existenţa unei civilizații microscopice, 
cu omuleţi verzi foarte, foarte mici. Deşi prima pare mai rațională decât 
a doua, postularea oricăreia dintre aceste posibilităţi netestate experi- 
mental — și, în prezent, netestabile — pare la fel de arbitrară. 

Așa se prezentau lucrurile până la apariţia teoriei corzilor. Această 
teorie rezolvă principala dilemă cu care se confruntă fizica contempo- 
rană — incompatibilitatea dintre mecanica cuantică și teoria generală 
a relativității — și unifică înţelegerea noastră privind constituenţii mate- 
riali fundamentali ai naturii şi forţele care apar. Dar, pentru ca toate 
acestea să se adeverească, teoria corzilor impune condiția ca universul 
să aibă dimensiuni suplimentare. 

Și iată de ce. Una dintre ideile de bază ale mecanicii cuantice este 
aceea că posibilităţile noastre de a face predicții se limitează în mod 
fundamental la a afirma că un anume rezultat se va putea obţine cu 
o anume probabilitate. Deşi Einstein a considerat că e o trăsătură stân- 
jenitoare a ştiinţei modeme, și s-ar putea să-i dați dreptate, ea este un 
fapt real. Să-l acceptăm. Dar noi mai știm şi că probabilitățile sunt 
întotdeauna numere cuprinse între 0 şi 1 — sau, atunci când sunt expri- 
mate prin procente, ele sunt numere între 0 şi 100. Fizicienii au remar- 
cat că un semn caracteristic al faptului că o teorie cuantică e greşită 
este acela că anumite calcule dau valori ale probabilităților care nu 
se încadrează în acest interval acceptabil. De exemplu, am menţionat 
anterior că un semn clar de incompatibilitate între relativitatea generală 
şi mecanica cuantică, în formalismul cu particule punctiforme, este 


ej. vu. 


că se obțin din calcule probabilităţi infinite. Așa cum am văzut, teoria 
corzilor ne scapă de rezultatul infinit. Dar nu am menţionat încă faptul 
că rămâne o dificultate mai subtilă. La începuturile teoriei corzilor, 
fizicienii au descoperit că anumite calcule conduceau către probabi- 
lităţi negative, care sunt şi ele în afara intervalului acceptabil. Deci, la 


o primă vedere, se părea că teoria corzilor ar trebui scoasă din discuţie. 

Cu o formidabilă încăpățânare, fizicienii au căutat şi au găsit cauza 
acestui rezultat inacceptabil. Explicaţia începe cu o observaţie sim- 
plă. Dacă o coardă este constrânsă să stea pe o suprafaţă bidimensio- 
nală — de exemplu pe suprafața unei mese sau a unui furtun —, numărul 
de direcţii independente în care aceasta poate vibra este redus la două: 
direcţiile stânga-dreapta şi față-spate pe suprafața respectivă. Orice 
mod de vibraţie pe această suprafață implică o combinaţie de vibrații 
în aceste două direcţii. De aici rezultă că o coardă din Ţara Plată, din 
Universul Furtunului sau din orice alt univers bidimensional este de 
asemenea constrânsă să vibreze în total în două direcţii spațiale inde- 
pendente. Dacă totuși corzii i se permite să părăsească suprafața, numă- 
rul direcțiilor de vibrație independente va creşte la trei, deoarece coarda 
va putea oscila acum și în direcţia sus-jos. Analog, într-un univers 
cu trei dimensiuni spaţiale, o coardă poate vibra în trei direcţii indepen- 
dente. Deşi devine mai greu de imaginat, principiul se repetă: într-un 
univers cu din ce în ce mai multe dimensiuni spațiale există din ce 
în ce mai multe direcţii independente în care coarda poate vibra. 

Subliniem acest aspect privind vibraţiile corzii pentru că fizicienii 
au descoperit că rezultatele supărătoare se datorau sensibilităţii exce- 
sive la numărul de direcții independente în care coarda putea vibra. 
Probabilitățile negative apăreau în urma unor repotriviri dintre cerinţele 
teoriei şi ceea ce realitatea se pare că impune: calculele arătau că, dacă 
corzile ar putea vibra în nouă direcţii spațiale independente, toate 
probabilitățile negative s-ar anula. Teoria suna grozav, dar ce folos? 
Dacă teoria corzilor trebuie să descrie lumea noastră tridimensională, 
atunci problema tot nu e rezolvată. 

Oare chiar nu e rezolvată? După mai bine de jumătate de secol, 
vedem că teoria lui Kaluza și Klein ne oferă o portiţă de ieşire. Cum 
corzile sunt atât de mici, ele pot vibra nu numai în dimensiunile mari, 
extinse, ci şi în unele foarte mici, încolăcite. Astfel putem obține cele 
nouă dimensiuni spaţiale necesare teoriei corzilor şi în universul nos- 
tru, presupunând — în maniera lui Kaluza şi Klein — că în plus faţă 
de cele trei dimensiuni spaţiale extinse, familiare, mai există alte șase 
dimensiuni spaţiale încolăcite. Astfel, teoria corzilor, care părea să 
fie în pragul eliminării din rândul teoriilor fizic relevante, este salvată. 
Mai mult, în loc să postuleze existenţa acestor dimensiuni suplimen- 
tare, aşa cum făcuseră Kaluza, Klein şi cei care le-au urmat, teoria 
corzilor le impune. Pentru ca teoria corzilor să fie valabilă, universul 

trebuie să aibă nouă dimensiuni spaţiale şi una temporală, deci în total 
zece dimensiuni. Astfel, propunerea lui Kaluza din 1919 își găseşte 
un avocat foarte puternic şi convingător. 


Câteva întrebări 


Toate acestea ridică un număr de întrebări. Mai întâi, de ce teoria 
corzilor necesită tocmai nouă dimensiuni spațiale pentru a evita valori 
absurde ale probabilităților? Aceasta este probabil cea mai dificilă 
întrebare la care teoria corzilor trebuie să răspundă fără să apeleze 
la formalismul matematic. Un calcul direct în teoria corzilor ne oferă 
imediat răspunsul, dar nimeni nu poate da o explicație intuitivă, fără 
a intra în probleme tehnice, pentru acest număr. Odată, fizicianul 
Emest Rutherford a spus că dacă nu poți explica în termeni netehnici 
un rezultat simplu, atunci probabil că nici nu-l înţelegi cu adevărat. 
EI nu spunea că rezultatul e greșit; spunea doar că nu-i înţelegi pe 
deplin originea, sensul sau implicaţiile. Poate că e adevărat şi se aplică 
şi în cazul dimensiunilor suplimentare ale teoriei corzilor. (E momentul 
să facem o paranteză şi să amintim un element esențial al celei de-a 
doua revoluții a supercorzilor, care va fi prezentat în capitolul 12. 
Calculul care duce la concluzia că trebuie să fie zece dimensiuni 
spaţio-temporale — nouă spaţiale şi una temporală — s-a dovedit a fi 
unul aproximativ. Pe la mijlocul anilor 1990, Witten, bazându-se pe 
propriile lui lucrări, precum şi pe cele ale lui Michael Duff de la Uni- 
versitatea A&M din Texas şi Chris Hull, împreună cu Paul Townsend 
de la Cambridge, a adus dovezi convingătoare că acest calcul aproxi- 
mativ pierde o dimensiune spaţială: spre mirarea multor teoreticieni 
ai corzilor, el a adus argumente în favoarea ideii că, de fapt, teoria 
corzilor necesită zece dimensiuni spaţiale şi una temporală, deci în 
total unsprezece dimensiuni. Noi vom ignora acest rezultat important 
până vom ajunge la capitolul 12, pentru că nu influenţează direct cele 
ce vom discuta până atunci.) 

În al doilea rând, dacă ecuaţiile teoriei corzilor (sau, mai precis, 
ecuaţiile aproximative care au dus la discuţia premergătoare capito- 
lului 12) demonstrează că universul are nouă dimensiuni spaţiale şi 
una temporală, atunci de ce trei dimensiuni spaţiale (și una temporală) 

sunt mari, extinse, în timp ce toate celelalte sunt minuscule și înco- 
lăcite? De ce nu sunt roate extinse, ori toate încolăcite, ori de ce nu 
există o altă variantă intermediară? Pentru moment, nimeni nu cunoaşte 
răspunsul la această întrebare. Dacă teoria corzilor este corectă, s-ar 
putea ca, în timp, să aflăm răspunsul exact, însă deocamdată nu am 
ajuns la o înţelegere atât de profundă încât să ştim de ce se întâmplă 
aşa. Asta nu înseamnă că nu au existat tot felul de încercări de a explica 
situația. De exemplu, din perspectivă cosmică, putem să ne imaginăm 
că toate dimensiunile pomesc dintr-o fază inițială, când sunt strâns 
încolăcite, pentru ca apoi, în urma unei explozii asemeni big bang-ului, 
trei dimensiuni spaţiale şi una temporală să fie desfăşurate şi să se 
extindă până la dimensiunile lor actuale, în timp ce celelalte dimen- 
siuni să rămână mici. S-a explicat în diverse feluri de ce doar trei 
dintre dimensiunile spațiale au crescut, așa cum se va arăta în capito- 
lul 14, însă toate aceste argumente sunt într-un stadiu incipient. În 
cele ce urmează, vom presupune că toate dimensiunile spaţiale, excep- 
tând cele trei, sunt încolăcite, în conformitate cu ceea ce vedem în jurul 
nostru. Unul dintre scopurile principale ale cercetărilor actuale este de 
a arăta că această presupunere este de fapt o cerinţă a teoriei corzilor. 
În al treilea rând, luând în considerare numeroasele dimensiuni 
suplimentare, este oare posibil ca unele dintre acestea să fie dimensiuni 
temporale, spre deosebire de dimensiunile spațiale suplimentare? Dacă 
ne gândim mai bine, ne dăm seama că aceasta ar fi o situaţie într- 
adevăr ciudată. Înţelegem cu toţii intuitiv ce înseamnă un univers cu 
mai multe dimensiuni spaţiale, din moment ce trăim într-o lume în 
care avem constant de-a face cu pluralitatea — trei. Dar ce ar putea 
însemna timp multiplu? Unul s-ar alinia timpului aşa cum îl trăim în 
prezent la nivel psihologic, iar celălalt ar fi cumva „diferit“? 
Lucrurile devin încă şi mai ciudate când ne gândim la o dimensiune 
temporală încolăcită. De exemplu, dacă o furnică minusculă se plimbă 
în jurul unei dimensiuni spaţiale suplimentare, care este încolăcită 
asemeni unui cerc, se va întoarce mereu în aceeași poziție atunci când 
încheie un circuit complet. Nu e deloc ciudat, din moment ce posibili- 
tatea de a ne întoarce în acelaşi loc, dacă dorim, ne e cunoscută. Dar, 
dacă dimensiunea încolăcită este o dimensiune temporală, traversarea 
el înseamnă întoarcerea, după un interval de timp, la un moment anterior 
în timp. Aceasta însă depășește experienţa noastră. Timpul, în accepţi- 
unea noastră, este o dimensiune pe care o putem traversa doar într-o 

singură direcție, în mod absolut inevitabil, neputându-ne întoarce la 
un anume moment care deja a trecut. Bineînţeles, s-ar putea ca dimen- 
siunile temporale încolăcite să aibă proprietăţi diferite de dimensiunea 
temporală vastă, familiară nouă, pe care ne-o imaginăm pornind încă 
de la apariţia universului şi continuând până la momentul actual. Însă, 
spre deosebire de dimensiunile spațiale suplimentare, dimensiunile 
temporale noi, necunoscute anterior, ar necesita o restructurare și mai 
drastică a modului nostru de a intui lumea. Unii teoreticieni au cercetat 
posibilitatea de a încorpora dimensiunile temporale suplimentare în 
teoria corzilor, dar deocamdată rezultatele nu sunt concludente. În pre- 
zentarea teoriei corzilor vom rămâne la o abordare mai „convenţio- 
nală“, în care toate dimensiunile încolăcite sunt dimensiuni spaţiale, 
dar incitanta posibilitate a unei noi dimensiuni temporale ar putea 
juca rolul ei în cercetările viitoare. 


Implicaţiile fizice ale dimensiunilor suplimentare 


Ani de cercetări, începând cu lucrarea inițială a lui Kaluza, ne-au arătat 
că orice dimensiune suplimentară despre care fizicienii presupun că 
trebuie să fie mai mică decât dimensiunile direct observabile (din 
moment ce nu am detectat-o încă) poate avea efecte indirecte impor- 
tante, pe care fizicienii le pot observa. În teoria corzilor, această legă- 
tură dintre proprietățile microscopice ale spațiului şi fizica pe care 
noi o observăm e cât se poate de clară. 

Să ne amintim că masele şi sarcinile particulelor din teoria corzilor 
sunt determinate de modurile rezonante de vibraţie posibile ale corzii. 
Dacă ne imaginăm o coardă minusculă care se mişcă şi oscilează, 
veți înțelege că modurile rezonante sunt influențate de spațiul încon- 
jurător. Să ne gândim, de exemplu, la valurile oceanului. În cazul valu- 
rilor care se formează departe de țărm, în imensa întindere de ape a 
oceanului, modurile de oscilație sunt libere să se formeze şi să se 
deplaseze încoace şi încolo. Oarecum același lucru se întâmplă şi în 
cazul modurilor de vibraţie ale unei corzi care se mişcă într-o dimen- 
siune spațială mare, extinsă. După cum am văzut în capitolul 6, o ase- 
menea coardă are o libertate egală de oscilație în oricare din direcţiile 
extinse, în orice moment. Dar, dacă un val al oceanului trece printr-o 

zonă spaţial restrânsă, forma detaliată a mișcării undei sale va fi cert 
afectată de, să zicem, adâncimea apei, poziţia şi forma stâncilor întâl- 
nite, canalele prin care apa este direcționată şi aşa mai departe. Apoi 
să ne gândim la un tub de orgă sau la un com englez. Sunetele pe 
care fiecare dintre aceste instrumente le poate produce sunt o conse- 
cință directă a modurilor rezonante de vibraţie ale curenților de aer 
din interiorul lor; acestea sunt determinate de mărimea și forma precisă 
pe care o are instrumentul în interiorul căruia sunt canalizați curenţii 
de aer. Dimensiunile spațiale încolăcite au un impact similar asupra 
posibilelor moduri de vibrație ale unei corzi. Cum corzile minuscule 
vibrează în toate dimensiunile spațiale, forma precisă în care aceste 
dimensiuni spaţiale sunt răsucite şi încolăcite influențează şi con- 
strânge considerabil modurile lor posibile de vibraţie. Aceste moduri, 
determinate în mod special de geometria dimensiunilor suplimentare, 
constituie gama proprietăților posibile ale particulelor observate în fami- 
liarele dimensiuni extinse. Asta înseamnă că geometria dimensiunilor 
suplimentare determină atribute fizice fundamentale precum masele 
și sarcinile particulelor observate de noi în cele trei dimensiuni spaţiale 
familiare nouă. 

Această concluzie este atât de profundă și atât de importantă, încât 
o vom repeta. Conform teoriei corzilor, universul este format din corzi 
minuscule ale căror moduri rezonante de vibraţie constituie originea 
microscopică a maselor şi sarcinilor de forță ale particulelor. Teoria 
corzilor necesită de asemenea dimensiuni spațiale suplimentare care 
trebuie să fie încolăcite la mărimi foarte mici, pentru ca teoria să fie 
în acord cu faptul că aceste dimensiuni nu au fost niciodată observate 
de noi. Dar o coardă minusculă poate sonda un spaţiu minuscul. Atunci 
când o coardă se mișcă, oscilând în timp ce se deplasează, forma geo- 
metrică a dimensiunilor suplimentare joacă un rol critic în determi- 
narea modurilor de vibraţie rezonante. Datorită faptului că modurile 
de vibraţie ale corzilor apar sub forma maselor sau sarcinilor particu- 
lelor elementare, tragem concluzia că aceste proprietăți fundamentale 
ale universului sunt determinate într-o mare măsură de forma geome- 
trică şi mărimea dimensiunilor suplimentare. Aceasta este una dintre 
descoperirile cu bătaie lungă ale teoriei corzilor. 

Cum dimensiunile suplimentare influenţează atât de profund pro- 
prietățile fizice fundamentale ale universului, a sosit momentul să înţe- 
Jlegem cum ar putea arăta aceste dimensiuni încolăcite. 

Cum arată dimensiunile încolăcite? 


Dimensiunile spaţiale suplimentare ale teoriei corzilor nu pot fi „ghe- 
muite“ în orice fel; ecuațiile care rezultă din teorie restrâng într-un 
mod foarte precis forma geometrică pe care ele o pot lua. În 1984, Philip 
Candelas, de la Universitatea din Austin, Texas, Gary Horowitz şi 
Andrew Strominger, de la Universitatea din Santa Barbara, Cali for- 
nia, și Edward Witten au demonstrat că o anume clasă de forme geo- 
metrice şase-dimensionale satisfac aceste condiții. Ele sunt cunoscute 
sub numele de spațiile Calabi-Yau (sau formele Calabi-Yau), în 
onoarea a doi matematicieni, Eugenio Calabi, de la Universitatea din 
Pennsylvania, și Shing-Tung Yau, de la Universitatea Harvard, ale 
căror cercetări într-un context apropiat, dar anterioare teoriei corzI- 
lor, joacă un rol central în înţelegerea acestor spaţii. Deşi matematica 
ce descrie spațiile Calabi-Yau este complexă şi subtilă, ne putem totuși 
face o idee despre cum arată ele cu ajutorul unui desen.* 

În figura 8.9 prezentăm un exemplu de spațiu Calabi-Yau.55 Când 
priviți figura, tineţi cont de faptul că imaginea are limitări inerente. 
Aici încercăm să reprezentăm o formă şase-dimensională pe o foaie 
de hârtie bidimensională, iar acest lucru duce la distorsiuni semnifi- 
cative. Totuşi, imaginea sugerează într-o anumită măsură felul în 
care arată spaţiul Calabi-Yau.*” Forma din figura 8.9 este doar una 
din zecile de mii de exemple de spaţii Calabi-Yau care corespund 
cerințelor stricte pe care trebuie să le îndeplinească dimensiunile supli- 


Figura 8.9 Exemplu de spaţiu Calabi-Yau. 

mentare rezultate din teoria corzilor. Deşi apartenenţa la un club cu 
zeci de mii de membri nu pare un mare privilegiu, trebuie să ne rapor- 
tăm la numărul infinit de forme matematic posibile; în aceste condiţii, 
spaţiile Calabi-Yau sunt într-adevăr rare. 

Pentru a reuni acum toate elementele, să ne imaginăm că înlocuim 
fiecare din sferele din figura 8.7 — care reprezintă două dimensiuni 
încolăcite — cu câte un spațiu Calabi-Yau. Adică, în fiecare punct al 
spaţiului tridimensional familiar, teoria corzilor susține că există încă 
şase dimensiuni pe care nu le-am anticipat, strâns încolăcite într-una 
din aceste forme complicate, aşa cum e ilustrat în figura 8.10. Aceste 
dimensiuni sunt o parte integrantă și omniprezentă a texturii spaţiale; 
ele există peste tot. De exemplu, dacă îţi mişti mâna descriind un arc, 
te vei mișca nu numai prin spaţiul celor trei dimensiuni extinse, ci şi 
prin aceste dimensiuni încolăcite. Bineînţeles că datorită faptului că 
dimensiunile încolăcite sunt atât de mici, mâna le va parcurge de un 
enorm număr de ori, întorcându-te de fiecare dată în punctul de por- 
nire. Dimensiunea lor minusculă face să nu existe prea mult loc pentru 
mișcarea unui obiect atât de mare cum este mâna — toate mărimile 
legate de mişcarea mâinii se mediază, astfel că la încetarea mișcării 
mâinii nu vei resimţi în nici un fel călătoria întreprinsă prin dimen- 
siunile încolăcite Calabi-Yau. 

Aceasta este o trăsătură uimitoare a teoriei corzilor. Dar dacă aveţi 
o minte practică, va trebui să readuceţi discuţia la o problemă esențială 


Figura 8.10 Conform teoriei corzilor, universul are dimensiuni suplimentare 
încolăcite în forme Calabi-Yau. 

şi concretă. Acum, când înțelegem mai bine cum arată dimensiunile 
suplimentare, care ar fi proprietățile fizice rezultate din corzile care 
vibrează prin ele şi cum se potrivesc acestea cu proprietățile observate 
experimental? Aceasta este întrebarea de 64 000 de dolari a teoriei 
corzilor. 


CAPITOLUL 9 
Potul cel mare: dovezile experimentale 


Nimic nu i-ar încânta mai mult pe teoreticienii corzilor decât să pre- 
zinte lumii o listă detaliată de predicții testabile experimental. Nu se 
poate stabili că o teorie descrie lumea din jurul nostru fără ca aceasta 
să-și supună predicțiile verificărilor experimentale. Şi, indiferent cât 
de convingătoare ar fi imaginea prezentată de teoria corzilor, dacă 
nu descrie cu acuratețe universul nostru, ea are pentru noi aceeași rele- 
vanță ca un joc video complicat. 

Edward Witten declară plin de mândrie că teoria corzilor a făcut 
deja o predicţie spectaculoasă confirmată experimental: „teoria cor- 
zilor are remarcabila proprietate de a prezice gravitația“. Ceea ce vrea 
Witten să spună este că Newton şi Einstein au elaborat teorii ale gravi- 
tației datorită faptului că observaţiile lor asupra lumii le-au demonstrat 
în mod indubitabil că gravitația există, iar din acest motiv e necesară 
o explicaţie precisă şi bine fundamentată a ei. Dimpotrivă, un fizician 
care studiază teoria corzilor, chiar dacă nu cunoaşte deloc relativitatea 
generală, va fi condus inevitabil la ea de cadrul teoriei corzilor. Prin 
modul de vibraţie al gravitonului cu masă nulă și spin 2, teoria corzilor 
a împletit gravitația în textura ei teoretică. După cum spunea Witten: 
„Faptul că gravitația este o consecinţă a teoriei corzilor e una din cele 
mai mari descoperiri făcute vreodată“. Recunoscând că această „pre- 
dicție““ e mai precis o „postdicție““, fundcă fizicienii au descoperit des- 
crierile teoretice ale gravitației cu mult înainte de a afla de teoria corzilor, 
Witten subliniază că e vorba doar de un simplu accident istoric. La 
alte civilizaţii avansate din univers, adaugă el purtat de imaginaţie, 
se prea poate ca teoria corzilor să fi fost descoperită prima, iar teoria 
gravitației să fi apărut ca o consecinţă a ei. 

Cum noi suntem legaţi de istoria științei de pe planeta noastră, 
mulți consideră că această postdicţie a gravitației nu e o confirmare 
experimentală convingătoare a teoriei corzilor. Majoritatea fizicienilor 
ar fi mult mai bucuroşi dacă s-ar reuși fie o predicție de bună-credință 
din teoria corzilor pe care experimentatorii s-o confirme, fie o post- 
dicție a unei proprietăți a lumii (de exemplu, masa electronului sau 
existența celor trei familii de particule) pentru care nu există deo- 
camdată nici o explicaţie. În acest capitol vom vedea cât de departe 
au avansat teoreticienii corzilor pentru atingerea acestor obiective. 

Paradoxal, deşi teoria corzilor poate fi teoria cea mai bogată în 
predicții dintre câte au studiat vreodată fizicienii — o teorie care ar 
explica proprietățile fundamentale ale naturii —, fizicienii nu au putut 
face predicții cu precizie suficient de mare pentru a permite com- 
pararea lor cu datele experimentale. Asemeni unui copil care îşi pri- 
meşte darul mult dorit de Crăciun, însă nu-l poate pune în funcțiune 
din cauza lipsei câtorva pagini cu instrucţiuni din manualul de utilizare, 
fizicienii din ziua de azi sunt în posesia a ceea ce ar putea fi Sfântul 
Graal al fizicii modeme, dar nu-i pot folosi forţa de a face predicții 
înainte de a scrie întregul lui manual de instrucțiuni. Totuși, cu puţin 
noroc, după cum vom vedea în acest capitol, una dintre caracteristicile 
principale ale teoriei corzilor ar putea primi confirmarea experimentală 
în următorii zece ani. lar dacă șansa ne va surâde și mai mult, şi alte 
amprente indirecte ale teoriei își pot găsi oricând confirmarea. 


Foc încrucişat 


Este oare corectă teoria corzilor? Nu ştim. Dacă eşti de acord cu cei 
care consideră că legile fizicii nu trebuie împărțite în legi care guver- 
nează obiectele mari şi legi care guvermează obiectele mici, şi dacă 
crezi că trebuie găsită o teorie fără limite de aplicabilitate, atunci teoria 
corzilor este singura care îndeplinește condiţiile. Am putea spune că 
această afirmaţie subliniază doar lipsa de imaginaţie a fizicienilor, 
şi nu unicitatea fundamentală a teoriei corzilor. Poate că aşa e. Am 
mai putea aduce obiecţia că, la fel cum un om îşi caută cheile pierdute 
doar în zona luminată de felinarul de pe stradă, şi fizicienii sunt strânşi 
cu toții în jurul teoriei corzilor deoarece istoria științei a aruncat din 
întâmplare o rază de lumină în această direcție. E posibil. Şi, dacă 

eşti mai conservator sau îi place rolul de avocat al diavolului, ai putea 
chiar afirma că fizicienii n-ar trebui să-și piardă vremea cu o teorie 
care postulează o nouă trăsătură a naturii care este de o sută de mili- 
vane de miliarde de ori mai mică decât orice poate fi actualmente 
sondat experimental. 

Dacă ai fi emis aceste obiecţii pe la sfârşitul anilor 1980, pe când 
(coria corzilor abia se lansa, te-ai fi alăturat celor mai respectaţi fizi- 
cieni al timpului. De exemplu, la mijlocul anilor 1980, Sheldon Glasgow, 
[izician la Harvard și laureat al premiului Nobel, şi Paul Ginsparg, 
[izician pe atunci tot la Harvard, au denunţat public lipsa de accesi- 
bilitate experimentală a teoriei: 


În locul tradiţionalei confruntări dintre teorie şi experiment, teoreti- 
cienii supercorzilor sunt în căutarea armoniei interne, în cadrul căreia 
eleganța, unicitatea şi frumuseţea definesc adevărul. Existenţa teoriei 
depinde de coincidenţe magice, anulări miraculoase și legături între 
domenii ale matematicii aparent independente (şi poate încă nedes- 
coperite). Pot constitui oare aceste proprietăți un motiv de a accepta 
existența supercorzilor? Oare matematica şi estetica pot înlocui şi 
transcende simplul experiment?'0 


Cu altă ocazie, Glashow a mai spus: 


Teoria supercorzilor e atât de ambițioasă, încât este ori total corectă, 
ori total greşită. Singura problemă e că matematica folosită e atât de 
nouă, încât nu vom ști cum stau lucrurile decât peste decenii.” 


EI a pus în discuţie și dacă teoreticienii corzilor „ar trebui în continuare 
să fie plătiți de departamentele de fizică şi lăsați să inducă în eroare stu- 
denții impresionabili““, avertizând că teoria corzilor subminează știința, 
aproape la fel cum o făcuse şi teologia medievală cu secole în urmă.” 

Cu puţin înainte de a muri, Richard Feynman declara că nu crede 
că teoria corzilor este singura soluție a problemelor — în particular, 
infiniții nedoriți —, optând mai curând pentru o fuziune armonioasă 
între gravitație şi mecanica cuantică: 


Am impresia — dar poate mă înșel — că există mai multe căi de abor- 
dare a problemei. Nu cred că există o singură cale de a scăpa de 
infinități. Faptul că o teorie ne scapă de infiniţi nu e un motiv sufi- 
cient pentru a o considera unică.? 

Și Howard Georgi, eminentul coleg şi colaborator de la Harvard al 
lui Glashow, era un critic hotărât al teoriei corzilor la sfârşitul ani- 
lor 1980; 


Dacă ne vom lăsa ademeniţi de cântecele de sirenă despre „marea“ 
unificare la distanţe atât de mici, încât prietenii noștri experimentatori 
nu ne mai pot ajuta, atunci vom avea probleme, pentru că vom pierde 
procesul crucial de eliminare a ideilor irelevante, proces care deose- 
beşte fizica de alte activităţi umane interesante.'* 


Ca în cazul multor subiecte de mare importanță, pentru fiecare dintre 
acești critici apare şi un susținător entuziast. Witten mărtunsea că atunci 
când a aflat de modul în care teoria corzilor încorporează gravitația 
și mecanica cuantică a trăit „cel mai mare extaz intelectual“ al vieţii 
sale.'75 Cumrun Vafa, unul dintre teoreticienii de frunte ai teoriei cor- 
zilor de la Universitatea Harvard, spunea că „teoria corzilor ne dezvă- 
luie, într-adevăr, cele mai profunde înţelesuri ale universului.““* Murray 
Gell-Mann, laureat al premiului Nobel, spunea că teoria corzilor este 
„un lucru fantastic“, iar el se aştepta ca o versiune a acestei teorii să 
fie într-o bună zi teoria întregii lumi.” 

După cum se vede, dezbaterea e alimentată de fizică, dar şi de anu- 
mite perspective asupra felului în care fizica trebuie făcută. „Tradiţio- 
naliştii““ vor ca studiile teoretice să fie în strânsă legătură cu observaţiile 
experimentale, conformându-se aceloraşi tipare folosite cu succes în 
ultimele secole. Ceilalţi însă cred că suntem pregătiți să abordăm pro- 
bleme care se află dincolo de capacitatea noastră tehnologică actuală 
de testare directă. 

În ciuda diferitelor perspective, în ultimul deceniu, criticile împo- 
triva teoriei corzilor s-au temperat. Glashow găsește două explicaţii. 
Mai întâi, spune el, pe la mijlocul anilor 1980: 


Teoreticienii anunțau cu entuziasm şi exuberanţă că în curând vor răs- 
punde la toate întrebările fizicii. Cum în momentul de faţă entuzias- 
mul lor este mult mai prudent, şi criticile mele din anii 1980 sunt 
mai puţin relevante.”8 


In al doilea rând subliniază că: 


Noi, teoreticienii care nu ne ocupăm de teoria corzilor, nu am pro- 
presat deloc în ultimul deceniu. Deci faptul că teoria corzilor este 

singurul subiect fierbinte la ora actuală este un argument puternic. 
Există întrebări la care nu se va putea răspunde în cadrul conven- 
țional al teoriei cuantice de câmp. Asta e deja limpede. Ele şi-ar putea 
păsi răspunsul pe altă cale, iar singura cale alternativă pe care o cunosc 
este teoria corzilor.” 


Aceeaşi perspectivă asupra anilor 1980 o are şi Georgi: 


S-a supralicitat în cazul teoriei corzilor cu diverse ocazii, la începutu- 
rile ei. În anii care au urmat însă, am descoperit că unele dintre ideile 
teoriei corzilor au dus la moduri interesante de gândire, care mi-au 
fost şi mie de folos în munca mea. Acum mă bucur să văd oameni 
dăruindu-și timpul acestei teorii a corzilor, fiindcă îmi dau seama că 
va conduce la descoperiri folositoare.80 


Teoreticianul David Gross, figură marcantă atât a fizicii convenţionale, 
cât şi a teoriei corzilor, prezintă foarte elocvent situația: 


Se obișnuia ca, atunci când escaladam muntele naturii, experimen- 
tatorii să deschidă drumul. Noi, teoreticienii leneși, rămâneam în 
urmă. Din când în când dădeau jos câte un bolovan experimental care 
ricoşa în capetele noastre. Înţelegeam în fine care era ideea de bază 
și urmam calea deschisă de experimentatori. Când îi ajungeam din 
urmă, le explicam ce semnificaţie avea priveliștea şi cum ajunseseră 
la ea. Acesta a fost modul vechi și simplu (cel puţin pentru teoreticieni) 
de a urca muntele. Ducem cu toții dorul acelor zile. Dar acum s-ar 
putea să fie nevoie ca noi, teoreticienii, să preluăm conducerea. Este 
o întreprindere solitară.8! 


Teoreticienii corzilor nu-şi doresc o ascensiune solitară spre piscurile 
Muntelui Naturii; dimpotrivă, şi-ar dori să împartă bucuriile și greu- 
tățile cu colegii lor experimentatori. Este vorba doar de un nefericit 
concurs de împrejurări, datorat discrepanţelor tehnologice, care a dus 
la actuala situaţie — o lipsă de sincronizare istorică — în care funiile 
şi crampoanele teoretice, necesare ultimei părți a ascensiunii spre vârf, 
au fost parţial create, spre deosebire de cele experimentale care nu 
există încă. Dar asta nu înseamnă că teoria corzilor este fundamental 
ruptă de experiment, ci mai curând că teoreticienii corzilor speră „să 
disloce o piatră feoretică“ de pe vârful de energie ultraînaltă al mun- 
telui şi s-o aducă experimentatorilor care lucrează în tabăra de mai 

Jos. Acesta este unul din obiectivele principale ale actualei cercetări 
în cadrul teoriei corzilor. Deocamdată nici o piatră nu a fost dislocată 
din vârf pentru a fi aruncată jos, dar poate chiar în aceste momente 
câteva pietricele fascinante şi promițătoare îşi încep coborârea mult 
aşteptată. 


Calea spre experiment 


Fără o descoperire tehnologică epocală nu vom fi niciodată în stare 
să atingem o scară de dimensiuni suficient de mică pentru a vedea 
direct o coardă. Fizicienii pot sonda materia până la o scară de o mili- 
ardime de miliardime de metru cu ajutorul acceleratoarelor care au 
dimensiuni de câteva mile. Pentru a cerceta distanţe mai mici e nevoie 
de energii mai mari, care necesită și instalaţii mai mari, capabile 
să-şi concentreze întreaga energie asupra unei singure particule. Cum 
lungimea Planck este cu aproximativ 17 ordine de mărime mai mică 
decât dimensiunea pe care o putem cerceta la ora actuală, folosind 
tehnologia din ziua de azi, ne-ar fi necesar un acelerator de dimen- 
siunea unei galaxii pentru a vedea corzile individuale. De fapt, Shmuel 
Nussinov de la Universitatea din Tel Aviv a demonstrat că această 
estimare aproximativă este mult prea optimistă; calcule mai realiste 
efectuate de el indică necesitatea unui accelerator de dimensiunea 
întregului univers. (Energia necesară pentru a cerceta materia la lun- 
pimi Planck este aproximativ egală cu o mie de kilowaţi-oră — energia 
necesară pentru funcționarea unui aparat de aer condiționat timp de 
o sută de ore. Problema tehnologică ce pare insurmontabilă este de 
a concentra toată această energie asupra unei singure particule, adică 
asupra unei singure corzi.) Cum Statele Unite au anulat până la urmă 
fimanţarea pentru Superconducting Supercollider (Superacceleratorul 
Supraconductor) — un accelerator cu o circumferință „doar“ de 54 
de mile — nu ar trebui să așteptați cu respirația tăiată bani pentru un 
accelerator care să sondeze scara Planck. Dacă vom testa deci expe- 
rimental teoria corzilor, va trebui s-o facem în mod indirect. Va trebui 
să găsim consecinţe ale teoriei corzilor în proprietăți fizice observabile 
la scări de lungime cu mult mai mari decât mărimea corzii.s? 

În lucrarea lor de importanţă istorică, Candelas, Horowitz, Stro- 
minger şi Witten au făcut primii paşi spre acest obiectiv. Nu numai 

că au descoperit că dimensiunile suplimentare ale teoriei corzilor tre- 
buie să fie încolăcite în forme Calabi-Yau, dar au aflat şi unele dintre 
consecințele pe care acest lucru le are asupra modurilor posibile de 
vibraţie ale corzii. Unul dintre rezultate e un exemplu uimitor pentru 
soluțiile neaşteptate pe care teoria corzilor le oferă vechilor probleme 
din fizica particulelor. 

Să ne amintim că particulele elementare descoperite de fizicieni 
se încadrează în cele trei familii cu organizare identică, particulele 
fiecărei familii succesive fiind din ce în ce mai masive. Întrebarea 
pentru care nu a existat nici un răspuns înainte de teoria corzilor era 
„de ce sunt familii“ şi „de ce sunt trei“? Iată ce propune teoria corzilor. 
Formele tipice Calabi-Yau conţin găuri care sunt asemănătoare celor 
dintr-un covrig sau dintr-un „covrig multiplu“, după cum se vede în 
figura 9.1. În contextul Calabi-Yau multidimensional, există de fapt 
o mulţime de tipuri de găuri care pot apărea — găuri care ele însele pot 
avea diferite dimensiuni („găuri multidimensionale”) — însă figura 9.1 
sugerează doar ideea de bază. Candelas, Horowitz, Strominger și Witten 
au examinat cu atentie efectul pe care aceste găuri îl are asupra modu- 
rilor posibile de vibrație ale corzii, şi iată ce au descoperit. 

Există o familie de vibrații ale corzii de cea mai mică energie 
asociată fiecărei găuri în porţiunea Calabi-Yau a spațiului. Datorită 
faptului că particulele elementare cunoscute ar trebui să corespundă 
modurilor de oscilație cu cea mai mică energie, existența găurilor 
multiple — asemănătoare celor din covrigul multiplu —arată că aceste 
moduri de vibraţie ale corzii se vor încadra în familii multiple. Dacă 
spațiul Calabi-Yau încolăcit are trei găuri, atunci vom regăsi trei familii 
de particule elementare.& Astfel, teoria corzilor susţine că organizarea 


Figura 9.1 Un covrig, sau tor, și rudele sale multiple (cu mai multe găuri). 

în familii observată experimental nu este o caracteristică inexplicabilă, 
întâmplătoare sau de origine divină, ci o reflectare a numărului de 
găuri ale formelor geometrice ce constituie dimensiunile suplimentare! 
Acest gen de rezultat îi dă palpitaţii unui fizician. 

Aţi putea crede că numărul de găuri ale dimensiunilor încolăcite 
la scara Planck — fizică din vârful muntelui, prin excelenţă — a lovit 
acum o piatră testabilă experimental, care s-a rostogolit spre tabăra 
energiilor accesibile. Astfel, experimentatorii pot determina — de fapt, 
au determinat deja — numărul familiilor de particule: 3. Din nefericire, 
numărul de găuri conţinut în fiecare din cele zece mii de forme Calabi- 
Yau cunoscute variază într-un interval mare. Unele au 3. Dar altele 
au 4, 5, 25 şi aşa mai departe — există unele care au chiar 480 de găuri. 
Problema este că deocamdată nimeni nu știe cum să deducă din 
ecuațiile teoriei corzilor care dintre formele Calabi- Yau constituie 
dimensiunile spaţiale suplimentare. Dacă am descoperi principiul care 
ne permite să selectăm o formă Calabi-Yau din numeroasele posibi- 
lităţi, atunci într-adevăr o piatră din vârful muntelui s-ar desprinde 
şi s-ar rostogoli jos, în tabăra experimentatorilor. Dacă acea formă 
Calabi-Yau determinată de ecuaţiile teoriei ar avea trei găuri, am con- 
firma o „postdicţie“ importantă a teoriei corzilor care explică o carac- 
teristică cunoscută a lumii, altminteri absolut misterioasă. Dar găsirea 
principiului de selectare a formelor Calabi-Yau este deocamdată o 
problemă nerezolvată. Totuşi — și acesta e un lucru important — se 
vede că teoria corzilor oferă potenţialul de a răspunde nedumeriri- 
lor fundamentale ale fizici particulelor, iar acest lucru în sine e un 
progres important. 

Numărul de familii este doar o consecință experimentală a formei 
geometrice a dimensiunilor suplimentare. Prin efectul lor asupra modu- 
rilor posibile de vibraţie ale corzilor, între alte consecințe ale dimen- 
siunilor suplimentare se numără şi proprietățile detaliate ale forțelor 
şi particulelor de materie. Un exemplu: cercetările lui Strominger și 
Witten arată că masele particulelor din fiecare familie depind de — 
atenţie, e puţin cam complicat — modul în care frontierele diverselor 
găuri multidimensionale din formele Calabi-Yau se intersectează şi 
se întrepătrund. Este greu de vizualizat, dar ideea e că din moment 
ce o coardă vibrează prin dimensiunile suplimentare încolăcite, aran- 
jamentul precis al diverselor găuri și modul în care forma Calabi-Yau 
se înfășoară în jurul lor au un impact direct asupra modurilor posibile 

dc vibraţie rezonantă. Detaliile devin greu de urmărit și nu sunt chiar 
esenţiale, însă important e faptul că, în ceea ce priveşte numărul de 
lumilii, teoria corzilor ne poate oferi cadrul pentru a răspunde la între- 
bâri — cum ar fi: de ce electronul și celelalte particule au masele pe 
care le au? — la care alte teorii nu pot da nici un răspuns. Și, din nou, 
pentru a efectua asemenea calcule e necesar să ştim ce formă Cala- 
bi Yau să alegem pentru dimensiunile suplimentare. 

Discuţia precedentă ne-a făcut să înţelegem cum va putea explica 
într-o bună zi teoria corzilor proprietăţile particulelor de materie 
înscrise în tabelul 1.1. Teoreticienii corzilor cred că o poveste similară 
va explica și proprietăţile particulelor mesager ale forțelor fundamentale 
din tabelul 1.2. În timp ce corzile se răsucesc şi vibrează şerpuind 
prin dimensiunile extinse şi prin cele încolăcite, o mică parte a vastu- 
lui lor repertoriu de oscilație constă în vibrații cu spin egal cu 1 sau 2. 
Acestea ar putea fi stările vibraționale care transportă forța între par- 
ticule. Indiferent de forma spaţiului Calabi-Yau, există întotdeauna 
un mod de vibraţie cu masă zero şi cu spin 2; identificăm acest mod 
de vibraţie cu gravitonul. Lista precisă a particulelor mesager de 
spin ]| — numărul lor, tăria forţei pe care o transmit, simetriile de 
etalonare cărora li se conformează — depinde însă în mod critic de 
forma geometrică precisă a dimensiunilor încolăcite. Ajungem deci 
la aceeaşi concluzie: teoria corzilor oferă cadrul pentru explicarea 
conţinutului de particule mesager din universul nostru, adică pentru 
explicarea proprietăților forţelor fundamentale, dar, dacă nu știm exact 
în ce formă Calabi-Yau sunt încolăcite dimensiunile suplimentare, 
nu putem face nici o predicție sau postdicţie precisă (dincolo de remarca 
lui Witten privind postdicția gravitației). 

De ce nu ne putem da seama care este forma „corectă“ Calabi-Yau'"? 
Majoritatea teoreticienilor dau vina pe inadecvarea uneltelor teoretice 
care se folosesc deocamdată pentru analiza teoriei corzilor. Aşa cum 
vom vedea în capitolul 12, cadrul matematic al teoriei corzilor este 
atât de complicat, încât fizicienii nu au putut face decât calcule apro- 
ximative folosind un formalism numit teoria perturbaţiilor. În această 
schemă de aproximări, fiecare formă Calabi-Yau posibilă se află pe 
picior de egalitate cu toate celelalte; nici una nu e în mod fundamental 
evidenţiată de ecuaţii. Cum consecinţele fizice ale teoriei corzilor depind 
critic de forma precisă a dimensiunilor încolăcite, fără posibilitatea 
de a selecta o anume formă Calabi-Yau dintre toate celelalte nu se 

poate trage nici o concluzie definitivă care să fie testată experimental. 
Ţelul actualelor cercetări este de a elabora metode teoretice care să 
depăşească aceste abordări aproximative, în speranţa că, pe lângă alte 
beneficii, vom ajunge la acea formă Calabi-Yau unică a dimensiuni- 
lor suplimentare. Vom vorbi despre progresul în acest domeniu în 
capitolul 13. 


Epuizarea posibilităţilor 


V-aţi putea pune întrebarea: chiar dacă nu ne putem da seama ce formă 
Calabi-Yau va fi selectată de teoria corzilor, există oare vreo opțiune 
care să conducă la proprietăți fizice compatibile cu ceea ce obser- 
văm? Cu alte cuvinte, dacă ar fi să stabilim proprietățile fizice asociate 
fiecărei forme Calabi-Yau posibile şi să le adunăm într-un catalog 
uriaş, am găsi oare vreuna care să se potrivească cu realitatea? Este 
o întrebare importantă, la care e dificil de dat un răspuns din două motive. 

Un punct de pornire rezonabil ar fi să ne concentrăm doar asupra 
formelor Calabi-Yau care produc cele trei familii. Astfel se scurtează 
considerabil lista opţiunilor viabile, dar rămân oricum destul de multe. 
De fapt, se observă că putem deforma un covrig cu mai multe inele 
de o anumită formă, transformându-l într-o mulțime de alte forme — 
o varietate practic infinită — fără să modificăm numărul găurilor pe 
care le conţine. În figura 9.2 ilustrăm o asemenea deformare a ultimu- 
lui exemplu din figura 9.1. Cam în acelaşi mod putem să începem 
cu un spaţiu Calabi-Yau cu trei găuri și să-l deformăm fără a-i schimba 
numărul de găuri, rezultând un număr infinit de variante ale formelor. 
(Când am menţionat anterior că există zeci de mii de forme Calabi-Yau, 


Figura 9.2 Forma de covrig multiplu poate fi deformată în multe feluri, fără a 
se produce vreo schimbare a numărului de găuri pe care le conţine, una dintre 
variante fiind cea ilustrată aici. 

prupasem deja formele care se pot transforma una într-alta prin 
asemenea deformări, considerând întregul grup ca fund un singur spa- 
tiu Calabi-Yau.) Problema este că proprietăţile fizice detaliate ale 
vibraţiilor corzii, masele lor şi reacția lor la forțe sunt puternic afectate 
de asemenea schimbări fine ale formelor și, după cum am mai spus, 
nu avem nici un mijloc de a alege o variantă în detrimentul alteia. 
Oricât de mulți doctoranzi ar pune la muncă profesorii, este pur şi 
simplu imposibil să găsești acea fizică ce corespunde unei liste infinite 
de forme diferite. 

Această constatare i-a făcut pe teoreticienii corzilor să examineze 
fizica rezultând dintr-un eşantion al posibilelor forme Calabi-Yau. 
Chiar şi aşa lucrurile nu au fost deloc uşoare. Ecuațiile aproximative 
folosite în mod curent în teoria corzilor nu sunt destul de eficiente 
pentru a obţine în întregime fizica ce rezultă dintr-o anumită alegere 
a formei Calabi-Yau. Ele ne pot duce departe pe drumul înţelegerii, 
în sensul estimării grosiere a proprietăților vibraţiilor corzilor care 
sperăm să corespundă particulelor observate. Dar concluzii fizice 
precise şi definitive, cum ar fi masa electronului sau tăria forței slabe, 
necesită ecuaţii mult mai exacte decât cele ale actualului cadru apro- 
ximativ. Să ne aducem aminte din capitolul 6 — din exemplul cu Preţul 
corect — că scara de energie „naturală“ a teoriei corzilor este energia 
Planck şi că numai prin anulări extrem de fine rezultă din teoria 
corzilor moduri de vibraţie cu mase aflate în vecinătatea celor ale 
particulelor de materie şi de forță cunoscute. Aceste anulări foarte 
fine necesită calcule foarte precise, pentru că erori oncât de mici pot 
avea un impact imens asupra acurateţei. După cum vom vedea în capi- 
tolul 12, pe la mijlocul anilor 1990, fizicienii au făcut progrese semni- 
ficative în depășirea actualelor ecuaţii aproximative, dar drumul e lung, 

Unde ne aflăm în prezent? Ei bine, chiar dacă nu avem un criteriu 
fundamental prin care să alegem o anume formă Calabi-Yau din toate 
celelalte şi nu dispunem de toate uneltele teoretice necesare pentru 
a obţine fără rest consecinţele observabile ale unei asemenea alegeri, 
tot ne putem întreba dacă vreuna dintre alegerile din catalogul Calabi- 
Yau ne va conduce la o lume care să fie chiar și într-un acord apro- 
ximativ cu observaţiile. Răspunsul la această întrebare este încura jator. 
Deşi majoritatea articolelor din catalogul Calabi-Yau produc conse- 
cințe observabile care diferă flagrant de ceea ce cunoaștem în lumea 
noastră (număr diferit de familii de particule, număr și tipuri diferite 

de forţe fundamentale etc.), câteva articole din catalog conduc la o 
fizică destul de asemănătoare cu realitatea. Ceea ce înseamnă că există 
exemple de spații Calabi-Yau care, dacă sunt alese pentru dimensiunile 
încolăcite necesare teoriei corzilor, dau naștere la vibrații ale corzilor 
care sunt înrudite îndeaproape cu particulele modelului standard. ȘI, 
lucru extrem de important, teoria corzilor include cu succes forţa gra- 
vitațională în acest cadru cuantic. 

Cu actualul nivel de înţelegere, această situaţie este dintre cele 
mai bune la care puteam spera. Dacă o mulțime de spaţii Calabi-Yau 
ar fi fost cât de cât în acord cu experimentul, legătura dintre o anume 
alegere şi proprietățile fizice observate ar fi mai puţin captivantă. 
Multe alegeri s-ar potrivi, deci nici una nu ar fi scoasă în evidenţă, 
chiar și din perspectiva experimentală. Pe de altă parte, dacă nici una 
dintre formele Calabi-Yau nu ar duce la ceva care să semene cât de 
cât cu proprietățile fizice observate, atunci teoria corzilor ar fi un cadru 
teoretic frumos, dar fără relevanță pentru universul nostru. Identifi- 
carea unui număr mic de forme Calabi-Yau ce par a se încadra în limite 
acceptabile este un rezultat extrem de încurajator. 

Una dintre cele mai mari realizări ştiinţifice — dacă nu chiar cea 
mai mare — ar fi explicarea proprietăţilor particulelor elementare şi 
ale forțelor. Ne-am putea întreba însă dacă se pot face predicții teo- 
retice — nu postdicții — pe care experimentatorii să încerce să le con- 
firme acum sau în viitorul apropiat. Răspunsul e da. 


Superparticule 


Actualele obstacole teoretice care împiedică teoria corzilor să facă 
predicții detaliate ne silesc să căutăm aspectele generice ale unui uni- 
vers alcătuit din corzi, şi nu cele specifice. În acest context, aspecte 
generice înseamnă trăsături atât de profunde ale teoriei corzilor, încât 
sunt puţin afectate, sau chiar independente, de acele proprietăți deta- 
liate ale teoriei care se află deocamdată în afara orizontului nostru. 
Asemenea trăsături pot fi abordate cu destulă încredere, chiar dacă nu 
înţelegem pe deplin teoria. În capitolele ce urmează vom reveni cu 
alte exemple, dar acum ne vom ocupa în mod special de supersimetrie. 

După cum am mai menţionat, o proprietate fundamentală a teoriei 
corzilor este simetria extremă, care include nu numai principiile de 

simetrie intuitivă, dar respectă şi extensia matematică maximă a aces- 
tor principii, supersimetria. Aceasta înseamnă, aşa cum am văzut în 
capitolul 7, că modurile de vibrație ale corzii apar în perechi — pere- 
chile superpartener — diferind unul de altul prin jumătate de unitate 
de spin. Dacă teoria corzilor este corectă, atunci unele dintre vibraţiile 
corzilor vor corespunde particulelor elementare cunoscute. Datorită 
împerecherii supersimetrice, teoria corzilor prezice faptul că fiecare 
particulă cunoscută va avea un superpartener. Putem determina sar- 
cinile de forță pe care le va avea fiecare dintre aceşti superparteneri, 
dar deocamdată nu putem prezice şi masele lor. Chiar şi aşa, predicția 
existenței superpartenerilor este o trăsătură generică a teoriei corzi- 
lor; e o proprietate a teoriei corzilor care nu depinde de acele aspecte 
încă nelămurite. 

Deocamdată nu au fost observați superparteneri ai particulelor 
clementare cunoscute. Asta ar putea însemna că ei nu există, iar teoria 
corzilor e greşită. Mulţi fizicieni din teoria particulelor cred însă că 
aceştia sunt foarte grei şi nu pot fi observați experimental prin meto- 
dele curente. În momentul de faţă fizicienii construiesc în Elveţia, 
la Geneva, un accelerator mamut numit Large Hadron Colider. Există 
speranţe mari ca acesta să fie suficient de putemic pentru a face 
posibilă observarea particulelor superpartener. Acceleratorul ar trebui 
să fie pus în funcțiune înainte de 2010 şi la scurt timp supersimetria 
ar putea fi confirmată experimental. „Supersimetria ar trebui să fie 
în curând descoperită. Atunci va fi un moment spectaculos“ — spunea 
Schwartz.84 

Trebuie totuși făcute două remarci. Chiar dacă vom descoperi par- 
ticulele superpartener, de unul singur acest fapt nu va putea confirma 
valabilitatea teoriei corzilor. După cum am văzut, deşi supersimetria 
a fost descoperită prin intermediul teoriei corzilor, ea a fost inclusă 
cu ușurință în teoriile particulelor punctiforme, deci originea ei nu 
ține neapărat de teoria corzilor. Şi invers, chiar dacă particulele super- 
partener nu vor fi descoperite cu ajutorul acceleratorului Large Hadron 
Colider, acest fapt de unul singur nu va elimina teoria corzilor, căci 
s-ar putea ca superpartenerii să fie atât de grei, încât nici noul acce- 
lerator să nu-i poată detecta. 

Dacă totuşi particulele superpartener vor fi observate, aceasta 
va constitui o dovadă puternică și încurajatoare în favoarea teoriei 
corzilor. 

Particule cu sarcină fracționară 


O altă amprentă experimentală a teoriei corzilor, legată de sarcina 
electrică, nu are același caracter generic, dar e la fel de spectaculoasă. 
Particulele elementare din modelul standard au o plajă limitată de 
sarcini electrice. Cuarcii şi anticuarcii au sarcini electrice de o treime 
sau două treimi, cu plus sau cu minus, iar celelalte particule au sarcina 
Zero, unu sau minus unu. Combinații ale acestor particule alcătuiesc 
materia cunoscută din univers. În teoria corzilor e însă posibil să existe 
moduri rezonante de vibraţie care să corespundă unor particule cu 
sarcini electrice mult diferite. De exemplu, sarcina electrică a unei 
particule poate lua valori fracționale exotice, precum 1/5, 1/11, 1/13, 
1/53 şi altele dintr-o gamă largă de posibilităţi. Aceste sarcini ne- 
obişnuite pot apărea când dimensiunile curbate au o anumită pro- 
prietate geometrică: găuri având proprietatea că acele corzi care le 
înconjoară se pot desface doar răsucindu-le de un număr dat de ori.% 
Detaliile nu sunt foarte importante, dar se pare că numărul de răsuciri 
necesare pentru a le „descurca“ se manifestă în modurile de vibraţie 
permise, determinând numitorul sarcinii fracționale. 

Unele forme Calabi-Yau au această proprietate, altele nu, și de aceea 
posibilitatea unor sarcini electrice cu valoare fracționară neobișnuită 
nu are caracterul generic al existenței superparticulelor. Pe de altă 
parte, dacă predicția existenţei superpartenerilor nu este o proprietate 
unică a teoriei corzilor, decenii de cercetări au demonstrat că nu există 
nici un motiv ca asemenea sarcini electrice fracționare să existe în 
vreo teorie a particulelor punctiforme. Ele ar putea fi introduse forțat 
într-o teorie a particulelor punctiforme, dar ar fi cu totul nefiresc. Posi- 
bila lor apariţie datorată proprietăţilor geometrice simple ale dimen- 
siunilor suplimentare face ca aceste sarcini electrice neobişnuite să 
devină o amprentă experimentală naturală pentru teoria corzilor. 

La fel ca în cazul situaţiei superpartenerilor, nu au fost niciodată 
observate particule cu sarcini atât de „exotice“, iar cunoștințele noastre 
despre teoria corzilor nu ne permit să prezicem masele lor, chiar dacă 
dimensiunile suplimentare ar avea proprietățile potrivite pentru a le 
genera. O explicaţie a faptului că nu au fost încă văzute ar fi din nou 
că, dacă există, masele lor sunt prea mari pentru a fi detectate expe- 
rimental — este foarte probabil ca masele să fie de ordinul masei Planck. 
Dacă însă într-un experiment viitor vor fi descoperite asemenea sar- 

cini electrice exotice, atunci vom obţine o dovadă serioasă în favoa- 
„ca teoriei corzilor. 


Posibilităţi mai îndepărtate 


I“xistă şi alte căi prin care putem obține dovezi favorabile teoriei corzi- 
lor. De exemplu, Witten a indicat posibilitatea ca în viitor astronomii 
sa păsească un semn direct al teoriei corzilor în datele pe care le adună 
prin observarea spaţiului. După cum am văzut în capitolul 6, mărimea 
tipică a unei corzi este lungimea Planck, dar corzile cu mai multă 
cnergle pot fi mult mai mari. De fapt, energia produsă de big bang 
ar fi fost suficientă pentru a produce câteva corzi de mărimi macro- 
scopice care, prin expansiunea cosmică, ar fi putut ajunge la mărimi 
astronomice. Ne putem imagina că acum, sau cândva în viitor, o ase- 
menea coardă să măture cerul nopții, lăsând o amprentă inconfundabilă 
în datele pe care le adună astronomii (de pildă, o mică schimbare în 
temperatura radiației cosmice de fond; vezi capitolul 14). După cum 
spunea Witten, „deși puţin cam pretenţios, acesta este scenariul meu 
favorit pentru confirmarea teoriei corzilor, căci nimic nu ar constitui 
o dovadă mai grăitoare decât să vezi cu telescopul o coardă.“** 
Există şi alte posibile amprente experimentale, mai realiste, ale 
teoriei corzilor. lată cinci exemple. Mai întâi, în legătură cu tabe- 
lul 1.l am arătat că nu se știe exact dacă neutrinul este foarte uşor 
sau pur şi simplu are masă nulă. Conform modelului standard, nu are 
masă, dar nu există nici un motiv profund. O provocare pentru teoria 
corzilor este să explice datele actuale şi viitoare legate de neutrini, 
în special dacă experimentele vor demonstra în final că au o masă 
foarte mică, dar diferită de zero. În al doilea rând, există anumite pro- 
cese ipotetice interzise de modelul standard, dar permise în teoria cor- 
zilor. Între acestea se numără şi posibila dezintegrare a protonului 
(nu vă faceți griji, dacă o asemenea dezintegrare există, ea are loc 
foarte încet), și posibilele transformări şi dezintegrări ale diverselor 
combinaţii de cuarci, care intră în contradicție cu anumite proprietăți 
bine stabilite ale teoriei cuantice de câmp a particulelor punctiforme.*” 
Asemenea procese sunt în mod special interesante datorită inexistenţei 
lor în teoria convențională, fapt care le transformă în senzori foarte 

sensibili pentru o fizică de neimaginat fără postularea unor noi prin- 
cipii teoretice. Dacă ar fi observate experimental, astfel de procese 
ar oferi un teren fertil teoriei corzilor pentru a le explica. În al treilea 
rând, pentru anumite forme Calabi-Yau există moduri de vibrație 
particulare ale corzilor ce pot genera efectiv noi şi minuscule câmpuri 
de forță cu rază lungă de acţiune. Dacă s-ar descoperi efectele unor 
asemenea noi forţe, ele ar reflecta noua fizică a teoriei corzilor. În 
al patrulea rând, aşa cum vom vedea în următorul capitol, astronomii 
au strâns dovezi că galaxia noastră şi poate întregul univers sunt scu- 
fundate într-o baie de materie întunecată, a cărei natură nu a fost încă 
identificată. Prin numeroasele sale moduri rezonante de vibraţie posi- 
bile, teoria corzilor ne sugerează câţiva candidați pentru „materia întu- 
necată““, verdictul va trebui să aştepte alte rezultate experimentale care 
vor stabili în detaliu proprietățile materiei întunecate. 

A cincea și ultima modalitate de a lega teoria corzilor de observație 
se referă la constanta cosmologică — să ne amintim, aşa cum am arătat 
în capitolul 3, aceasta este o modificare pe care Finstein a impus-o 
temporar asupra ecuațiilor sale inițiale ale relativităţii generale pentru 
a obține un univers static. Deşi descoperirea ulterioară a faptului că 
universul se dilată l-a făcut pe Einstein să-și retragă modificarea, fizi- 
cienii şi-au dat seama că nu există nici un motiv pentru care valoa- 
rea constantei cosmologice trebuie să fie zero. De fapt, constanta 
cosmologică poate fi interpretată ca un fel de energie atotcuprinză- 
toare depozitată în vidul spațial, deci valoarea ei ar trebui să fie cal- 
culabilă teoretic şi măsurabilă experimental. Dar până acum între 
observații și calcule au apărut nepotriviri flagrante: observațiile arată 
că această constantă cosmologică este fie nulă (așa cum sugerase 
Einstein), fie foarte mică; calculele indică faptul că fluctuațiile cuantice 
din vidul spaţial tind să genereze o constantă cosmologică diferită 
de zero a cărei valoare este cu 120 de ordine de mărime (| urmat de 
120 de zerouri) mai mare decât permite experimentul! Aceasta repre- 
zintă o minunată provocare pentru teoreticienii corzilor. Pot oare cal- 
culele din teoria corzilor înlătura această nepotrivire explicând de ce 
constanta cosmologică este zero sau, dacă experimentele stabilesc că 
valoarea ei este mică dar nenulă, poate oferi teoria corzilor o expli- 
caţie? Dacă teoria corzilor va putea răspunde la această provocare — 
ceea ce deocamdată nu s-a întâmplat — ar apărea o dovadă impor- 
tantă în favoarea el. 

Istoria fizicii este plină de ideei care, atunci când au fost prima dată 
«x puse, păreau de netestat, însă cu timpul, graţie progresului tehno- 
lopic, au intrat în domeniul testabilităţii experimentale. Ideea că mate- 
„i este alcătuită din atomi, ipoteza lui Pauli privind existenţa unor 
particule fantomatice numite neutrini şi presupunerea că cerul este 
umpânzit de stele neutronice şi găuri negre sunt doar trei dintre cele 
mai proeminente idei de acest gen, idei pe care acum le îmbrățișăm 
și le folosim, dar care inițial păreau mai curând literatură ştiințifi- 
co-fantastică decât ştiinţă. 

Justificarea introducerii teoriei corzilor este cel puţin la fel de 
utrăgătoare ca oricare dintre aceste trei idei — de fapt, teoria corzilor 
u lost considerată cea mai importantă şi mai tulburătoare înfăptuire 
« lizicii teoretice de la descoperirea mecanicii cuantice. Această com- 
paraţie e cât se poate de nimerită, pentru că istoria mecanicii cuantice 
ne învaţă că trebuie să treacă mai multe decenii până când revolu- 
(iile din fizică ajung la maturitate. În plus, teoreticienii de atunci ai 
mecanicii cuantice aveau un mare avantaj față de cei care se ocupă 
azi de teoria corzilor: mecanica cuantică, chiar și parțial formulată, 
avea contact direct cu rezultatele experimentale. Dar şi aşa a durat 
aproape 30 de ani elaborarea structurii logice a mecanicii cuantice 
şi încă aproximativ 20 încorporarea deplină a relativității speciale în 
teorie. Acum se încearcă încorporarea relativităţii generale, o sarcină 
mult mai grea, iar contactul cu experimentul e mult mai dificil. Spre 
deosebire de cei care au rezolvat problema mecanicii cuantice, teore- 
ticienii de azi ai corzilor nu sunt călăuziți pas cu pas de lumina naturală 
a rezultatelor experimentale. 

Ne putem prin urmare aştepta ca una sau mai multe generații de 
fizicieni să-și dedice viaţa cercetării și dezvoltării teoriei corzilor fără 
ca vreun rezultat experimental să le vină în ajutor. Numeroşi fizicieni 
din lumea întreagă care lucrează în domeniul teoriei corzilor știu foarte 
bine că își asumă riscul de a nu obţine nici un rezultat concludent 
după o viaţă întreagă de eforturi. Teoria va avansa mult, dar va fi oare 
suficient pentru a depăşi actualele obstacole şi a conduce la previziuni 
testabile experimental? Testele indirecte despre care am vorbit vor 
duce oare la acele rezultate și confirmări pe care le aşteaptă toată 
lumea? Aceste întrebări îi frământă pe toţi cei care lucrează în teoria 

corzilor, însă ele nu au deocamdată vreun răspuns. Doar timpul va 
decide. Frumuseţea simplităţii teoriei corzilor, felul în care împacă 
gravitația și mecanica cuantică, posibilitatea de a unifica toate ele- 
mentele naturii și potențialul ei practic nelimitat de a face predicții, 
toate acestea îi îndeamnă pe fizicieni să-și asume riscul. 

Aceste considerații dătătoare de speranţe au fost continuu susți- 
nute de capacitatea teoriei corzilor de a descoperi noi caracteristici 
fizice remarcabile ale unui univers bazat pe corzi, caracteristici ce 
dezvăluie coerenţa subtilă și profundă din funcţionarea naturii. În lim- 
bajul introdus anterior, multe dintre ele sunt caracteristici generice 
care, indiferent de detalule ce ne lipsesc pentru moment, vor constitui 
proprietățile de bază ale unui univers alcătuit din corzi. Cele mai sur- 
prinzătoare dintre ele au avut un efect profund asupra felului în care 
înțelegem spaţiul și timpul. 


Partea a IV-a 
Teoria corzilor și textura 
spaţio-temporală 


CAPITOLUL 10 
Geometria cuantică 


În cursul unui deceniu, Einstein a reușit de unul singur să înlocuiască 
vechea perspectivă newtoniană cu o nouă şi profundă înțelegere a 
gravitației. Nu a trecut mult până când deopotrivă experți și profani 
și-au exprimat admiraţia față de felul strălucit şi original în care 
Einstein a făurit relativitatea generală. Nu trebuie să pierdem însă 
din vedere împrejurările istorice favorabile care au contribuit decisiv 
la succesul lui Einstein. Printre cele mai importante se numără desco- 
peririle matematice din secolul XIX ale lui Georg Bemhard Riemann, 
care ofereau un aparat geometric precis pentru descrierea spațiilor 
curbate de dimensiuni arbitrare. În faimoasa sa prelegere inaugurală 
din 1854 de la Universitatea din Gottingen, Riemann a rupt lanţurile 
ce limitau gândirea la un spațiu plan, euclidian, și a deschis drumul 
pentru tratarea matematică a geometriei în toate tipurile de suprafeţe 
curbate. Ideile lui Riemann au oferit matematicii posibilitatea de a ana- 
liza cantitativ spaţii curbate asemenea celor ilustrate în figurile 3.4 
şi 3.6. Geniul lui Einstein s-a vădit în recunoaşterea acestui tip de 
matematică drept instrument ideal pentru introducerea noilor sale idei 
privind forța gravitațională. 

Acum, la aproape un secol de la performanţa lui Einstein, teoria 
corzilor ne dă o descriere cuantică a gravitaţiei care, în chip necesar, 
modifică relativitatea generală atunci când distanţele implicate devin 
de ordinul de mărime al lungimii Planck. Geometria riemanniană este 
nucleul matematic al relativității generale, prin urmare și ea trebuie 
modificată pentru a reflecta noua fizică a distanțelor scurte din teoria 
corzilor. Dacă relativitatea generală afirmă că proprietățile curbate 
ale universului sunt descrise de geometria lui Riemann, teoria corzilor 

ne spune că acest lucru este adevărat doar când examinăm textura 
universului la o scară suficient de mare. Pentru distanţe de ordinul 
lungimii Planck, e nevoie de un nou tip de geometrie, în concordanță 
cu noua fizică a teoriei corzilor. Acest nou cadru geometric se numeşte 
geometrie cuantică. 

Spre deosebire de cazul geometriei riemanniene, teoreticienii cor- 
zilor nu au la dispoziţie nici o lucrare de geometrie de pe raftul vreunui 
matematician pentru a o pune în slujba geometriei cuantice. În schimb, 
fizicienii şi matematicienii studiază intens teoria corzilor, edificând 
treptat o nouă ramură a fizicii şi matematicii. Deşi povestea nu a ajuns 
la capăt, cercetările au dezvăluit deja multe proprietăţi geometrice 
noi ale spaţiu-timpului datorate teoriei corzilor, proprietăți care l-ar 
fi entuziasmat fără îndoială şi pe Einstein. 


Esenţa geometriei riemanniene 


Când sari pe o trambulină elastică, greutatea corpului face ca ea să 
se deformeze prin întinderea fibrelor ei elastice. Această întindere e 
maximă chiar sub corpul tău şi devine din ce în ce mai mică pe măsură 
ce te apropii de marginea trambulinei. Efectul se poate observa şi mai 
bine dacă pe suprafaţa elastică e pictat chipul atât de cunoscut al Mona 
Lisei. Când trambulina nu e supusă nici unui efort, Mona Lisa arată 
normal. Dar când stai pe trambulină, imaginea Mona Lisei e distor- 
sionată, în special în zona aflată sub corpul tău, aşa cum se vede în 
figura 10.1. 

Acest exemplu surprinde esența matematicii lui Riemann care 
descrie suprafeţe curbate. Sprijinindu-se pe ideile anterioare ale mate- 
maticienilor Carl Friednch Gauss, Nikolai Lobacevski şi Jânos Bolyai, 
Riemann a demonstrat că o analiză atentă a distanțelor dintre toate 
punctele de pe sau dintr-un obiect face posibilă determinarea cantitativă 
a curbării. În esență se poate spune că, cu cât este mai puternică întin- 
derea (neuniformă) — adică abaterea de la relațiile de distanță pentru 
o formă plată —, cu atât e mai mare curbarea obiectului. De exemplu, 
trambulina elastică e întinsă la maximum chiar sub corpul tău, deci 
relațiile de distanță dintre punctele din această zonă sunt deformate 
cel mai mult. Această regiune a trambulinei are deci curbura cea mai 

Figura 10.1 Când stai pe trambulina elastică Mona Lisa, deformarea imaginii 
e maximă chiar sub tine. 


mare, după cum ne aşteptam având în vedere că aici Mona Lisa e 
supusă celor mai mari distorsiuni, producând un fel de grimasă în locul 
enigmaticului ei zâmbet. 

Einstein a adoptat descoperirile matematice ale lui Riemann, dân- 
du-le o interpretare fizică precisă. Așa cum am arătat în capitolul 3, 
curbarea spațiului-timp întruchipează forța gravitațională. Dar să anali- 
zăm această interpretare ceva mai atent. În sens matematic, curbarea 
spațiului-timp, ca și curbarea trambulinei elastice, reflectă distorsio- 
narea distanțelor dintre punctele lui. În sens fizic, forța gravitaţională 
resimţită de un obiect este o reflectare directă a acestei distorsiuni. 
De fapt, micşorând treptat obiectul, matematica şi fizica se contopesc 
şi mai mult pe măsură ce ne apropiem de înţelegerea fizică a concep- 
tului matematic abstract de punct. Teoria corzilor limitează însă pre- 
cizia cu care formalismul matematic al lui Riemann poate fi întruchipat 
de fizica gravitației, deoarece există o limită până la care putem mic- 
şora un obiect. Când ajungi la distanţe de dimensiunea corzilor, nu 
poţi merge mai departe. Noţiunea tradițională de particulă punctiformă 
nu există în teoria corzilor — elementul esențial grație căruia putem 
ajunge la o teorie cuantică a gravitației. Asta ne demonstrează clar 
că geometria riemanniană, întemeiată pe distanţa dintre puncte, e modi- 
ficată la scară ultramicroscopică de teoria corzilor. 

Această observaţie are un efect foarte mic asupra aplicațiilor macro- 
scopice obișnuite ale relativităţii generale. De exemplu, în studiile 

cosmologice, fizicienii consideră galaxii întregi ca pe nişte puncte, 
fundcă la scara universului dimensiunea lor e neglijabilă. Din acest 
motiv, folosirea geometriei lui Riemann într-un mod atât de direct 
se dovedeşte o aproximaţie foarte bună, după cum o dovedeşte succe- 
sul relativităţii generale în contextul cosmologic. În domeniul ultrami- 
croscopic însă, natura extinsă a corzii face ca formalismul matematic 
al lui Riemann să nu mai poată fi aplicat. După cum vom vedea, el 
trebuie înlocuit de geometria cuantică a teoriei corzilor, cu proprietăți 
Nol ȘI surprinzătoare. 


Teren de joacă în cosmologie 


În conformitate cu modelul cosmologic al big bang-ului, întregul 
univers a apărut violent în urma unei explozii cosmice, în urmă cu 
aproximativ 15 miliarde de ani. După cum a descoperit Hubble, rămă- 
șiţele acestei explozii, sub forma a miliarde de galaxii, continuă să se 
îndepărteze. Universul este în expansiune. Nu știm dacă această expan- 
siune cosmică va continua la nesfârșit sau va fi încetinită până la oprire, 
după care mișcarea se va inversa, ducând la o implozie cosmică. 
Astronomii şi astrofizicienii încearcă să lămurească această problemă 
pe cale experimentală, deoarece răspunsul este determinat de ceva ce 
în principiu poate fi măsurat: densitatea medie a materiei din univers. 

Dacă densitatea medie a materiei depăşeşte o așa-numită densi- 
tate critică, de aproximativ o sutime de miliardime de miliardime 
de miliardime (102) de gram pe centimetru cub — aproximativ cinci 
atomi de hidrogen pentru fiecare metru cub de univers — atunci o forță 
gravitațională suficient de mare va străbate cosmosul și îl va opri, pentru 
ca apoi să-i inverseze expansiunea. Dacă densitatea medie a materiei 
este mai mică decât această valoare critică, atracția gravitațională va 
fi prea slabă pentru a opri expansiunea, care va continua la nesfârşit. 
(Bazându-vă pe propriile observații asupra lumii, v-aţi putea gândi 
că densitatea medie depășește de departe densitatea critică. Dar amin- 
tiți-vă că materia, ca și banii, tinde să se aglomereze. A folosi den- 
sitatea medie a materiei Pământului, sistemului solar sau chiar Căii 
Lactee ca indicator pentru întregul univers ar fi ca și cum am considera 
averea lui Bill Gates ca medie a veniturilor. Așa cum există mulți oameni 
ale căror câştiguri sunt mult mai mici decât cele ale lui Bill Gates, 

diminuând substanțial media, există foarte mult spaţiu aproape gol 
între galaxii care scade drastic densitatea medie totală a materiei.) 

Studiind cu atenţie distribuţia galaxuilor în spațiu, astronomii își 
pot face o idee destul de precisă asupra cantității medii de materie vizi- 
bilă din univers, iar ea este semnificativ mai mică decât valoarea critică. 
Există însă dovezi clare, atât teoretice, cât şi experimentale, că uni- 
versul este îmbibat cu materie întunecată. Această materie nu participă 
la procesul de fuziune nucleară care alimentează stelele, şi deci nu 
emite lumină, fiind astfel invizibilă pentru telescoapele astronomilor. 
Nimeni nu a stabilit natura acestei materii întunecate, și cu atât mai puțin 
cantitatea ei exactă. Prin urmare, soarta universului nostru, aflat în 
prezent în expansiune, este incertă. 

Haideţi să presupunem însă că densitatea materiei depăşeşte valoa- 
rea critică și că într-o zi din viitorul îndepărtat expansiunea se va opri, 
lar universul va suferi un colaps. Atunci, toate. galaxuile vor începe 
să se apropie uşor una de alta, dar, cu timpul, viteza lor de apropiere 
va creşte enorm. Trebuie să ne imaginăm întregul univers restrângân- 
du-se într-o masă cosmică ce se micşorează continuu. După cum am 
arătat şi în capitolul 3, de la dimensiunea lui maximă de mai multe 
miliarde de ani-lumină, universul se va restrânge la milioane de ani- 
lumină, în fiecare moment viteza de apropiere sporind, pe măsură 
ce fotul este strivit laolaltă până la dimensiunea unei galaxii, apoi la 
dimensiunea unei stele, a unei planete, a unei portocale, a unui bob 
de mazăre, a unui fir de nisip și mai departe, conform relativităţii gene- 
rale, spre dimensiunea unei molecule, a unui atom, apoi, în final, prin- 
tr-o prăbuşire cosmică inexorabilă spre dimensiune nulă. Conform 
teoriei convenționale, universul a pornit de la o stare inițială de dimen- 
siune zero şi, dacă are masă suficientă, va sfârși printr-o restrângere 
într-o stare similară de compresie cosmică finală. 

Dacă însă scara distanțelor implicate este de ordinul lungimii Planck 
sau mai mică, mecanica cuantică infirmă ecuaţiile relativităţii generale, 
după cum ştim deja. Trebuie să folosim teoria corzilor. Astfel, dacă 
relativitatea generală a lui Einstein permite formei geometrice a uni- 
versului să devină oricât de mică, la fel cum matematica geometriei 
lui Riemann permite unei forme abstracte să devină oricât de mică 
ne putem imagina, se pune întrebarea ce modificări aduce în această 
privinţă teoria corzilor. Așa cum vom vedea, există dovezi că, din nou, 
teoria corzilor stabileşte o limită inferioară pentru distanţele accesibile 

fizic şi afirmă că universul nu poate fi restrâns la o mărime mai mică 
decât lungimea Planck în nici una din dimensiunile lui spațiale. 

Având deja unele cunoştinţe despre teoria corzilor, ne-am putea 
hazarda să ne închipuim ce se întâmplă. Am putea spune că oricâte 
puncte punem unul peste altul — adică particule punctiforme — volumul 
lor combinat va fi tot zero. În schimb, dacă aceste particule sunt în- 
tr-adevăr corzi, strânse laolaltă cu orientări aleatoare, ele vor ocupa 
un spațiu de dimensiune diferită de zero, asemănător unei mingi din 
benzi elastice de dimensiune Planck. Afirmația ar fi în concordanţă 
cu noua orientare, însă s-ar pierde trăsături subtile şi semnificative 
pe care teoria corzilor le foloseşte cu eleganţă pentru a sugera o dimen- 
siune minimă a universului. Aceste trăsături subliniază, într-o manieră 
concretă, noua fizică a corzilor ce intră în scenă şi impactul ei asupra 
spațiului-timp. 

Pentru a explica aceste aspecte importante, să luăm un exemplu care 
înlătură detaliile neesenţiale, fără a sacrifica noua fizică. În loc să consi- 
derăm toate cele zece dimensiuni spațio-temporale ale teoriei corzilor, 
sau chiar și cele patru dimensiuni spațio-temporale extinse cu care suntem 
obișnuiți, să ne întoarcem la Universul Furtunului. Am introdus acest 
univers cu două dimensiuni spațiale în capitolul 8, într-un context ce 
nu includea corzile, pentru a explica aspecte ale ideilor lui Kaluza și 
Klein din anii 1920. Să-l folosim acum ca pe un „teren de joacă spațial“ 
pentru a explora proprietățile teoriei corzilor într-un cadru simplu. Vom 
folosi apoi cele descoperite pentru a înțelege mai bine toate dimensiunile 
spaţiale impuse de teoria corzilor. În acest scop, să ne imaginăm că 
dimensiunea circulară a Universului Furtunului este la început normală, 
pentru ca ulterior să se restrângă tot mai mult, apropiindu-se de forma 
Țări Liniare — o versiune parțială, simplificată a marii implozii. 

Întrebarea la care vrem să răspundem este dacă proprietăţile geo- 
metrice şi fizice ale acestui colaps cosmic diferă semnificativ în cazul 
unui univers bazat pe corzi faţă de cazul unui univers bazat pe particule 
punctiforme. 


Caracteristica esenţial nouă 


Nu trebuie să căutăm prea departe pentru a găsi fizica elementară a 
corzilor. O particulă punctiformă care se deplasează în acest univers 

Figura 10.2 Particulă punctiformă mişcându-se pe un cilindru. 


bidimensional poate efectua tipurile de mișcări ilustrate în figura 10.2. 
Ea se poate deplasa de-a lungul dimensiunii extinse a furtunului, se 
poate mișca în jurul părții curbate sau poate executa orice combinaţie 
a acestor două mișcări. O buclă de coardă poate face aceleași mişcări, 
singura diferență fiind că ea va oscila în timpul acestor mișcări pe 
suprafaţă, așa cum se vede în figura 10.3 (a). Această diferență a fost 
deja discutată în detaliu: oscilațiile corzii îi” determină acesteia 
proprietățile fizice cum ar fi masa şi sarcina de forță. Deși e un aspect 
esențial al teoriei corzilor, nu ne vom concentra acum asupra lui, din 
moment ce am înţeles deja implicaţiile lui fizice. 

Ne vom concentra în schimb asupra unei alte diferențe dintre 
mișcarea particulelor punctiforme și cea a corzilor, o diferență ce 
depinde direct de forma spațiului prin care se mișcă coarda. Cum 
coarda este un obiect extins, există şi o altă configurație posibilă pe 
lângă cele deja menţionate. Ea se poate înfășura în jurul părții circulare 
a furtunului, ca un lasou, aşa cum se vede în figura 10.3 (b).5 Coarda 
va continua să alunece şi să oscileze, dar mişcarea va avea loc în 
această configurație extinsă. De fapt, coarda se poate înfăşura în jurul 
părții circulare a spaţiului de oricâte ori, după cum se vede tot în figura 
10.3 (b), şi va executa din nou mișcări oscilatorii în timp ce alunecă. 


Figura 10.3 Corzile se pot mișca pe un cilindru în două feluri diferite — în con- 
figuraţii „neînfășurate“ sau în configurații „înfăşurate“. 

Dacă o coardă este înfășurată într-o asemenea configuraţie, spunem 
că se află într-un mod de înfășurare. Acest mod de înfășurare este o 
posibilitate inerentă corzilor. Nu există ceva asemănător în cazul 
particulelor punctiforme. Să vedem acum care sunt implicaţiile aces- 
tui tip de mișcare calitativ nou asupra corzii însăși și asupra propri- 
etăților geometrice ale dimensiunii pe care o înfășoară. 


Fizica corzilor înfăşurate 


În discuţiile anterioare privind mișcarea corzilor ne-am concentrat 
asupra corzilor neînfășurate. Corzile care se înfăşoară în jurul unei 
componente spațiale circulare au aproape aceleaşi proprietăți pe care 
le-am studiat deja. Oscilaţiile lor, asemeni oscilaţiilor corzilor neînfă- 
şurate, contribuie din plin la proprietățile observate. Diferenţa esenţială 
este că o coardă înfășurată are o masă minimă determinată de mărimea 
dimensiunii circulare şi de numărul de înfășurări în jurul acesteia. 
Mișcarea oscilatorie a corzii dă o contribuţie suplimentară la acest 
minimum. 

Nu e greu de înțeles originea acestei mase minime. O coardă înfă- 
şurată are o lungime minimă determinată de circumferința dimensiunii 
circulare și de numărul de răsuciri în jurul ei. Lungimea minimă a 
corzii determină masa minimă: cu cât lungimea e mai mare, cu atât 
şi masa e mai mare. Cum circumferința unui cerc e proporțională cu 
raza lui, masele minime implicate în modurile de înfăşurare sunt pro- 
porționale cu raza cercului în jurul căruia se răsucesc. Folosind relația 
lui Einstein E = mc? care leagă masa de energie, putem spune de ase- 
menea că energia înmagazinată într-o coardă înfășurată este propor- 
țională cu raza dimensiunii circulare. (Şi corzile neînfășurate au o 
minusculă lungime minimă, căci dacă n-ar avea-o am fi înapoi în 
domeniul particulelor punctiforme. Același raționament ne-ar putea 
duce la concluzia că și corzile neînfășurate au o masă minimă minusculă, 
dar diferită de zero. Într-un fel aşa şi este, dar efectele cuantice pe 
care le-am întâlnit în capitolul 6 — amintiţi-vă de Preţul corect — pot 
anula această contribuţie la masă. Astfel, corzile neînfăşurate pot 
produce fotonul, gravitonul şi toate celelalte particule fără masă sau 
cu masa aproape zero. În privinţa asta, corzile înfășurate sunt diferite.) 

Cum afectează existența configurațiilor corzilor înfășurate propri- 
ctățile geometrice ale dimensiunii în jurul căreia sunt înfășurate? 
Răspunsul, dat pentru prima oară în 1984 de fizicienii japonezi Keiji 
Kikkawa și Masami Yamasaki, este ciudat, dar remarcabil. 

Să ne transpunem în ultimele stadii ale variantei noastre asupra 
marii implozii din Universul Furtunului. După ce raza dimensiunii 
circulare se restrânge până la lungimea Planck, în modelul dat de 
relativitatea generală, ea continuă să se restrângă spre lungimi din 
ce în ce mai mici; teoria corzilor însă propune o interpretare radical 
diferită. Ea susține că roate procesele fizice din Universul Furtunului 
în care raza dimensiunii circulare este mai mică decât lungimea Planck 
şi scade continuu sunt absolut identice cu procesele în care dimensi- 
unea circulară este mai mare decât lungimea Planck și creşte continuu! 
Asta înseamnă că încercarea dimensiunii circulare de a cobori sub 
lungimea Planck către lungimi tot mai mici devine inutilă din cauza 
teoriei corzilor, care pune stăpânire asupra geometriei. Teoria corzilor 
ne demonstrează că această evoluţie poate fi reformulată — reinterpre- 
tată — spunând că dimensiunea circulară se restrânge până la lungimea 
Planck, pentru ca apoi să se extindă. Teoria corzilor rescrie legile 
geometriei pentru distanțe mici, astfel încât ceea ce părea a fi înainte 
un colaps cosmic este privit acum ca un salt cosmic. Dimensiunea 
circulară se poate restrânge până la lungimea Planck. Însă, datorită 
modurilor de înfăşurare, încercările de a continua restrângerea duc 
de fapt la o expansiune. Să vedem de ce. 


Spectrul de stări ale corzii” 


Noua posibilitate a configuraţiilor înfășurate face ca energia unei corzi 
din Universul Furtunului să provină din două surse: din mişcarea de 
vibraţie și din energia de înfășurare. Conform lui Kaluza și Klein, 
ambele depind de geometria furtunului, adică de raza componentei 
circulare încolăcite, dar trebuie remarcat că aceasta e o caracteristică 
a corzilor, din moment ce o particulă punctiformă nu se poate înfășura 


* Unele dintre ideile expuse în această secțiune și în câteva din cele ce unnează 
sunt destul de subtile, aşa încât nu fiți dezamăgiţi dacă nu puteţi urmări fiecare 
verigă din lanțul raționamentelor — mai ales la o singură lectură. (W. a.) 

în jurul unei dimensiuni. Prima noastră sarcină va fi deci să deter- 
minăm cu precizie modul în care contribuţiile la energia corzii date 
de vibrații și de înfăşurări depind de mărimea dimensiunii circulare. 
În acest scop, este convenabil să separăm mişcarea de vibraţie a 
corzilor în două categorii: vibrații uniforme şi vibrații obișnuite. Vibra- 
țile obişnuite sunt acele oscilații despre care am vorbit de multe ori, 
de tipul celor ilustrate în figura 6.2. Vibraţiile uniforme sunt mișcări 
și mai simple, de pildă mişcarea de ansamblu a corzii care alunecă 
dintr-o poziţie în alta fără a-şi schimba forma. Toate mișcările corzii 
sunt o combinaţie de alunecări şi oscilaţii — de vibrații uniforme şi obiş- 
nuite — dar e mai simplu să le separăm în acest mod. De fapt, vibraţiile 
obișnuite nu vor avea un rol important în raționamentul nostru, de aceea 
vom include efectele lor doar abia la urmă. 

lată două observaţii esenţiale. Mai întâi, excitaţiile de vibraţie uni- 
formă ale unei corzi au energii invers proporționale cu raza dimen- 
siunii circulare. Aceasta este o consecință directă a principiului de 
incertitudine din mecanica cuantică: o rază mai mică îngrădeşte mai 
mult o coardă, deci, conform claustrofobiei cuantice, măreşte cantita- 
tea de energie a mișcării acesteia. Prin urmare, odată cu scăderea razei 
dimensiunii circulare, energia de mişcare a corzii creşte — semn dis- 
tinctiv al proporţionalităţii inverse. În al doilea rând, așa cum am arătat 
în paragraful anterior, energiile modurilor de înfășurare sunt direct 
proporționale cu raza. Să ne amintim că aceasta se datorează faptului 
că lungimea minimă a corzilor înfăşurate, deci și energia lor minimă, 
este proporțională cu raza. Aceste două observaţii stabilesc faptul că 
valori mari ale razei implică energii de înfășurare mari și energii de 
vibrație mici, în timp ce valori mici ale razei implică energii de înfă- 
şurare mici şi energii de vibraţie mari. 

Aceasta ne conduce la esența problemei: În Universul Furtunului, 
pentru orice valoare mare a razei furtunului, există o rază corespun- 
zătoare mai mică, astfel încât energiile de înfăşurare ale corzilor din 
primul univers sunt egale cu energiile de vibraţie ale corzilor din cel 
de-al doilea univers, iar energiile de vibrație ale corzilor din primul 
sunt egale cu energiile de înfăşurare ale corzilor din cel de-al doilea. 
Cum proprietățile fizice depind de energia totală a configurației cor- 
Zii — şi nu de modul în care energia se împarte între contribuţia vibrației 
şi contribuţia înfăşurării — nu există nici o deosebire fizică între aceste 
forme geometric distincte ale Universului Furtunului. Astfel, oricât 

de straniu ar părea, teoria corzilor afirmă că nu există nici o diferență 
între un univers „gras“ al furtunului şi unul „slab“. 

Este ca şi cum, la nivel cosmic, ai paria pe mai mulți cai deodată, 
căci aşa ar face un investitor prevăzător pus în faţa următoarei pro- 
bleme. Să ne imaginăm că aflați că acțiunile la bursă pentru două com- 
panii — de pildă, una care fabrică aparate de gimnastică, iar cealaltă 
valve coronariene — sunt strâns legate între ele. La încheierea zilei, 
valoarea acţiunilor fiecărei companii era de 1$, iar o sursă de încre- 
dere vă spune că dacă acțiunile unei companii cresc, acțiunile celeilalte 
scad, și invers. Mai mult, sursa de încredere (ale cărei informaţii depă- 
şesc poate limitele legale) vă spune că la închiderea zilei următoare 
valorile acțiunilor celor două companii vor fi invers proporționale. 
Adică, dacă pentru o companie valoarea acţiunilor va fi de 2 $, pentru 
cealaltă va fi de '£ $ (50 cenți), iar dacă pentru prima va fi de 10 $, 
pentru cealaltă va fi de 1/10 $ (10 cenți) și așa mai departe. Dar sin- 
gurul lucru pe care sursa nu vi-l poate spune cu precizie este care din- 
tre acțiuni va avea valoarea mare și care valoarea mică. Ce faceți atunci? 

Veţi investi toți banii în acţiuni, cumpărând în mod egal acţiuni 
la aceste două companii. Așa cum puteţi verifica imediat din câteva 
exemple, indiferent ce se va întâmpla în ziua următoare, investiția 
nu îşi va pierde valoarea. În cel mai rău caz va rămâne aceeaşi (dacă 
la închiderea zilei valorile acţiunilor celor două companii vor fi tot 
de 1 $), dar orice schimbare a valorii acţiunilor — în conformitate cu 
informațiile primite — va face ca investiția să crească. De exemplu, 
dacă valoarea la închidere a acţiunilor companiei care fabrică aparate 
de gimnastică este de 4 $, iar valoarea la închidere a acțiunilor com- 
paniei de valve este de '4 $ (25 cenți), valoarea lor combinată este 
4,25 $ pentru fiecare pereche de acţiuni, față de 2 $ valoarea din ziua 
precedentă. Mai: mult, din perspectiva venitului net, nu contează dacă 
valoarea acțiunilor primei companii e mai mare decât valoarea acţi- 
unilor celei de-a doua companii sau invers. Dacă vă interesează doar 
suma totală, aceste două situații distincte sunt din punct de vedere finan- 
ciar identice. 

Situaţia din teoria corzilor este similară, în sensul că energia con- 
figuraţiilor corzii provine din două surse — vibrații și înfășurări — ale 
căror contnibuții la energia totală a corzii sunt, în general, diferite. Dar, 
aşa cum vom vedea mai detaliat în continuare, anumite perechi de 
situații geometrice diferite — care duc la energii de înfășurare mari, 

combinate cu energii de vibrație mici, sau la energii de vibrație mari 
combinate cu energii de înfăşurare mici — sunt din punct de vedere 
fizic indiscernabile. Spre deosebire de analogia financiară, unde con- 
sideraţiile care trec dincolo de valoarea totală a investiţiei pot face 
o diferenţă netă între cele două tipuri de acţiuni, aici nu există absolut 
nici o diferenţă fizică între cele două scenarii ale corzilor. 

De fapt, vom vedea că, pentru a face ca analogia cu teoria corzilor 
să fie mai veridică, vom considera şi cazul în care nu ați împărți banii 
în mod egal între cele două companii la investiția inițială, ci aţi cumpăra, 
să spunem, 1 000 de acţiuni la compania producătoare de aparate de 
gimnastică şi 3 000 de acţiuni la compania de valve pentru inimă. Acum 
valoarea totală a investiţiilor depinde de care anume dintre companii 
va avea acţiunile mai ridicate sau mai scăzute la închidere. De exemplu, 
dacă valorile la închidere sunt de 10 $ (compania producătoare de 
aparate de gimnastică) şi 10 cenți (compania de valve), investiția ini- 
țială de 4 000 $ va valora acum 10 300 $. Dar dacăsituaţia se inversează, 
investiţia va valora 30 100 $, deci, semnificativ mai mult. 

Relaţia de proporţionalitate inversă dintre valorile la închidere ale 
acţiunilor duce la următoarea situație: dacă un prieten investește exact 
invers, scenariile în cele două cazuri se vor inversa. Adică, din pers- 
pectiva valorii totale a acțiunilor, efectul schimbării între ele a valorilor 
acțiunilor la închidere pentru cele două companii e compensat de schim- 
barea între ele a numerelor de acţiuni pentru cele două companii. 

Să reținem această observaţie şi să ne întoarcem la teoria corzilor. 
Să ne imaginăm că raza dimensiunii circulare a furtunului este de 
zece ori valoarea lungimii Planck. Vom scrie deci R = 10. O coardă 
se poate înfăşura în jurul acestei dimensiuni circulare o dată, de două 
ori, de trei ori şi aşa mai departe. Numărul care arată de câte ori este 
înfăşurată o coardă în jurul dimensiunii circulare se numeşte număr 
de înfășurare. Energia datorată înfăşurării, fiind determinată de lun- 
gimea corzii înfăşurate, este proporțională cu produsul dintre rază şi 
numărul de înfăşurare. În plus, pentru orice număr de înfăşurare, coarda 
poate suferi mișcări de vibrație. Cum vibraţiile uniforme asupra cărora 
ne concentrăm acum au energii invers proporționale cu raza, ele sunt 
proporționale cu multiplii întregi ai inversului razei — 1/R — care este 
în acest caz o zecime din lungimea Planck. Vom numi acest multiplu 
întreg număr de vibraţie. 


GEOMETRIA CUANTICĂ 263 


După cum se observă, situaţia este similară cu cea de la bursă, 
numerele de vibraţie și de înfășurare corespunzând acţiunilor deţinute 
la cele două companii, în timp ce K şi 1/R corespund valorilor la 
închidere ale acțiunilor pentru fiecare companie. Deci, la fel cum se 
calculează cu ușurință valoarea totală a investiţiei din numărul de 
acţiuni deținute la fiecare companie și din valoarea de închidere, se 
poate calcula energia totală pe care o are o coardă folosindu-ne de 
numărul său de vibraţie, numărul de înfăşurare şi rază. În tabelul 1.10 
este prezentată o listă parțială a acestor energii totale pentru diverse 
configurații ale corzilor, pe care le specificăm prin numărul de înfă- 
şurare şi prin numărul de vibrație, presupunând că Universul Furtu- 
nului are raza R = 10. 

Un tabel complet ar fi infinit de lung, pentru că numărul de înfășu- 
rare şi numărul de vibrație pot lua orice valori întregi, dar această 
mostră e sugestivă pentru discuția noastră. Privind tabelul, observăm 
că avem de-a face cu energii de înfăşurare mari/energii de vibrație 
joase: energiile de înfășurare sunt multipli de 10, în timp ce energiile 
de vibraţie sunt multipli de 1/10. 

Să ne imaginăm acum că raza dimensiunii circulare scade de la 
10 la 0,1 (adică 1/10). În cazul acestei forme geometrice a furtunu- 
lui, putem întocmi un tabel similar al energiilor corzii. Energiile de 
înfășurare sunt acum multipli de 1/10, în timp ce energiile de vibrație 
sunt multipli de 10 (adică inversul lui 1/10). Rezultatele sunt prezen- 
tate în tabelul 10.2. 

La prima vedere, cele două tabele ar părea diferite. Dar o analiză 
mai atentă ne arată că, în ciuda aranjării într-o ordine diferită, coloa- 
nele de „energie totală“ ale ambelor tabele au valori identice. Pentru 
a păsi valoarea corespunzătoare din tabelul 10.2 în tabelul 10.1 trebuie 
doar să inversăm numerele de vibraţie cu cele de înfășurare. Con- 
tribuţiile aduse de mumerele de vibrație și de cele de înfășurare joacă 
deci roluri complementare când valoarea razei dimensiunii circulare 
se modifică de la 10 la 1/10. Astfel, în ce priveşte valorile energiilor 
totale ale corzilor, nu există nici o diferență între aceste mărimi diferite 
ale dimensiunii circulare. La fel ca în cazul bursei, schimbarea între 
ele a razelor de 10 şi de 1/10 este compensată exact de inversarea 
numerelor de vibrație și de înfășurare. Pentru simplificare, am consi- 
derat o rază inițială de R = 10 şi valoarea inversă de 1/10, însă conclu- 
ziile noastre rămân valabile pentru orice valoare a razei şi inversa ei.% 

Număr de vibrație Număr de înfăşurare Energia totală 


1/10+10=10,1 
1/10+20=20,1 
1/10+30=30,1 
1/10+40=40,1 
2/10+10=10,2 
2/10+20=20,2 
2/10+30=30,2 
2/104+40=40,2 
3/10+10=10,3 
3/10+20=20,3 
3/10+30=30,3 
3/10+40=40,43 
4/10+10=10,4 
4/10+20=20,4 
4/10+30=30,4 
4/10+40=40,4 

Tabelul 10.1 Mostre de configurații de vibraţie şi de înfăşurare ale unei corzi 
care se mişcă în universul prezentat în figura 10.3, cu raza R = 10. Energiile de 
vibrație contribuie cu multipli de 1/10, iar energiile de înfăşurare contribuie cu 
multipli de 10, dând prin însumare valorile energiilor totale. Unitatea de energie 
este energia Planck, deci, de exemplu, 10,1 în ultima coloană înseamnă de 10,1 
ori valoarea energiei Planck. 


Tabelele 10.1 şi 10.2 sunt incomplete din două motive. În primul 
rând, aşa cum am mai menționat, în tabel au fost trecute doar o parte 
din posibilitățile infinite ale numerelor de înfăşurare/vibraţie ale unei 
corzi. Asta nu e însă nici o problemă — putem face tabelele oricât de 
lungi, relaţia dintre ele continuă să se păstreze. În al doilea rând, până 
acum am luat în considerare, pe lângă energiile de înfăşurare, doar 
contribuţiile energetice apărute datorită mișcării de vibrație uniformă 

Număr de vibrație Număr de înfăşurare Energia totală 
| | 10+1/10=10,1 
| 2 10+2/10=10,2 
l 3 10+3/10=10,3 
l 4 10+4/10=10,4 
2 | 20+1/10=20,1 
2 2 20+2/10=20,2 
2 3 20+3/10=20,3 
2 4 20+4/10=20,4 
3 | 30+1/10=30,1 
3 2 30+2/10=30,2 
3 3 30+3/10=30,3 
3 4 30+4/10=30,4 
4 | 40+1/10=40,1 
4 2 40+2/10=40,2 
4 3 40+3/10=40,3 
4 4 40+4/10=40,4 


Tabelul 10.2 La fel ca în tabelul 10.1, cu deosebirea că valoarea razei este 
acum 1/10. 


a corzii. Cum vibraţiile obișnuite aduc contribuţii energetice supli- 
mentare la energia totală a corzii, determinând sarcinile de forță ale 
acesteia, ar trebui incluse și ele în calcule. Cercetările au arătat un lucru 
important, şi anume că aceste contribuţii nu depind de mărimea razei. 
Deci, chiar dacă am include şi aceste caracteristici ale corzilor în 
tabelele 10.1 şi 10.2, corespondenţa dintre tabele s-ar păstra pentru 
că vibraţiile obișnuite contribuie identic în ambele tabele. Prin urmare, 
masele și sarcinile particulelor dintr-un univers al furtunului cu raza 
R sunt identice cu cele din Universul Furtunului cu raza 1/R. Iar cum 
aceste mase și sarcini ale particulelor guvernează fizica fundamentală, 
nu se poate face nici o distincţie fizică între aceste două universuri 

geometric diferite. Oricărui experiment efectuat într-un univers î1 cores- 
punde în celălalt univers un altul cu rezultate identice. 


O dispută 


După ce au fost aplatizaţi, devenind fiinţe bidimensionale, George și 
Gracie devin profesori de fizică în Universul Furtunului. După ce 
şi-au organizat cele două laboratoare rivale, fiecare pretinde să fi deter- 
minat mărimea dimensiunii circulare. Spre surprinderea tuturor, 
concluziile lor sunt diferite, deși ambii au bună reputație de cercetători. 
George pretinde că raza dimensiunii circulare este R = 10 lungimi 
Planck, în timp ce Gracie pretinde că raza dimensiunii circulare este 
R = 1/10 dm lungimea Planck. 

„Gracie“, spune George, „din calculele bazate pe teoria corzilor, 
ştiu că, dacă dimensiunea circulară are raza 10, atunci mă aştept ca 
energiile corzilor să fie cele din tabelul 10.1. Am efectuat cu atenție 
experimentele, folosindu-mă de noul accelerator pentru energia Planck, 
iar ele au confirmat precis calculele mele. De aceea afirm cu toată 
încrederea că dimensiunea circulară are raza R = 10“ În replică, Gracie 
face exact aceleași remarci, cu singura deosebire că lista energiilor 
calculate este cea din tabelul 10.2, și afirmă că raza este R = 1/10. 

Într-un moment de revelaţie, Gracie îi arată lui George că cele două 
tabele, deși diferit aranjate, sunt de fapt identice. George, care așa cum 
ştim deja raționează mai lent decât Gracie, se întreabă atunci: „Cum 
se poate una ca asta? Ştiu că valori diferite ale razei dau naștere la 
valori diferite ale energiilor corzilor şi sarcinilor lor, în conformitate 
cu bazele mecanicii cuantice şi cu proprietățile corzilor înfășurate. 
Dacă suntem de acord cu acest lucru, trebuie să cădem de acord și 
asupra razei.“ 

Făcând apel la noua ei perspectivă asupra fizicii corzilor, Gracie 
răspunde: „Ceea ce spui tu nu e corect până la capăt. În general, este 
adevărat că valori diferite ale razei dau naștere la energii permise 
diferite. Totuşi, în situații speciale când cele două valori ale razei sunt 
în raport invers, ca 10 și 1/10, energiile şi sarcinile permise sunt iden- 
tice. Vezi tu, ceea ce eu consider un mod de înfăşurare, tu consideri 
un mod de vibraţie, iar ceea ce eu considerun mod de vibrație, tu con- 
sideri un mod de înfășurare. Naturii însă nu-i pasă de limbajul pe care 

il lolosim noi. Fizica este guvernată de proprietățile ingredienților 
/undamentali, masele particulelor (energiile lor) şi sarcinile lor de forță. 
Indiferent dacă raza este R sau 1/R, lista completă a acestor proprietăți 
ale ingredienților fundamentali ai teoriei corzilor e identică.“ 

Într-un moment de inspirație, George răspunde: „Cred că înţeleg. 
[Deși descrierile pe care noi le dăm corzilor diferă, lista completă a 
caracteristicilor lor fizice este aceeaşi, indiferent dacă ele sunt înfă- 
şurate în jurul dimensiunii circulare sau vibrează. Cum proprietățile 
[izice ale universului depind de aceste proprietăți ale constituenților 
de bază, nu există nici o diferenţă, nici un mod de a deosebi situaţiile 
în care razele se află în raport invers.“ Exact. 


Trei întrebări 


Acestea fiind zise, v-aţi putea întreba: „Dacă aş fi o mică ființă din 
Universul Furtunului, aş măsura pur şi simplu circumferința furtu- 
nului cu o ruletă, determinând astfel fără echivoc raza acestuia. Ce 
rost are să vorbim despre două posibilități indiscernabile, cu raze dife- 
rite? Apoi, chiar teoria corzilor elimină distanţele mai mici decât lun- 
gimea Planck, atunci de ce mai discutăm despre dimensiuni circulare 
având raze egale cu fracțiuni din lungimea Planck? Şi, în fine, ce con- 
tează universul bidimensional al furtunului, ce ne aduce în plus când 
includem toate dimensiunile? 

Vom începe cu ultima întrebare deoarece răspunsul la ea ne va 
sili să le abordăm pe primele două. 

Deşi discuția noastră a avut loc în Universul Furtunului, noi am 
limitat dimensiunile spațiale la una încolăcită şi una extinsă doar pentru 
simplificare. Dacă avem trei dimensiuni spațiale extinse şi şase dimen- 
siuni circulare — acestea din urmă fiind cele mai simple dintre spaţiile 
Calabi-Yau — concluziile la care se ajunge sunt exact aceleaşi. Fiecare 
dintre cercuri are o rază care, dacă este schimbată cu inversa ei, creează 
un univers fizic identic. 

Putem duce această concluzie cu un pas uriaş mai departe. În 
universul nostru observăm trei dimensiuni spaţiale care, potrivit obser- 
vaţiilor astronomice, par să se extindă fiecare pe o lungime de apro- 
ximativ 15 miliarde de ani-lumină (un an-lumină înseamnă aproximativ 
6 mu de miliarde de mile, deci această distanță este de vreo 90 de 

mii de miliarde de miliarde de mile). După cum am spus şi în capito- 
lul 8, nu putem şti ce se întâmplă mai departe. Nu ştim dacă aceste 
dimensiuni continuă la infinit sau dacă se curbează descriind un cerc 
imens, aflat dincolo de posibilităţile noastre de observaţie. În acest din 
urmă caz, un cosmonaut care călătoreşte în spaţiu urmărind o direcţie 
fixată, ar înconjura până la urmă universul, întorcându-se în punctul 
de unde a pornit, la fel ca Magellan care a călătorit în jurul Pământului. 

Familiarele dimensiuni extinse pot avea deci şi ele formă circulară, 
fiind supuse identificării fizice a lui R cu 1/R din teoria corzilor. Pentru 
o estimare numerică, dacă dimensiunile familiare sunt circulare, atunci 
raza ar trebui să fie aproximativ egală cu cele 15 miliarde de anr-lumină 
menţionate anterior, ceea ce înseamnă cam 10 trilioane de trilioane 
de trilioane de trilioane de trilioane de ori lungimea Planck (R = 101), 
lar ea continuă să crească odată cu expansiunea universului. Dacă 
teoria corzilor este corectă, această situaţie e identică fizic cu cea în 
care dimensiunile familiare sunt circulare, raza lor având minuscula 
valoare de 1/R=1/10%1=10-€! din lungimea Planck! Acestea sunt bine- 
cunoscutele noastre dimensiuni intr-o descriere alternativă, furnizată 
de teoria corzilor. De fapt, folosind acest limbaj al inversărilor, aceste 
cercuri minuscule se micşorează din ce în ce mai mult cu trecerea 
timpului pentru că, odată cu creşterea lui R, 1/R scade. Cum se poate 
aşa ceva? Cum poate „încăpea“ un om de un metru optzeci într-un 
asemenea univers microscopic? Cum poate fi acest univers infinite- 
zimal identic din punct de vedere fizic cu uriaşa întindere a cerului? 
Am ajuns astfel la cea de-a doua întrebare din cele trei de la început: 
teoria corzilor părea să elimine posibilitatea de a examina distanțe mai 
MICI decât lungimea Planck. Dar dacă o dimensiune circulară are raza 
R mai mare decât lungimea Planck, atunci inversul ei 1/R va fi în mod 
obligatoriu o fracțiune din lungimea Planck. Ce putem înţelege de 
aici? Răspunsul, care se va referi şi la prima întrebare, va dezvălui un 
aspect subtil şi important al spațiului şi distanțelor. 


Două noțiuni de distanţă în teoria corzilor 


In perspectiva noastră asupra lumii, distanţa e un concept fundamental, 
lar subtilitatea şi profunzimea lui sunt mereu subestimate. Având în 
vedere efectele surprinzătoare pe care teoria specială şi cea generală 

a relativităţii le-au avut asupra noțiunilor noastre de spaţiu şi timp, 
precum şi noile caracteristici ce reies din teoria corzilor, ar trebui să 
analizăm mai atent definiţia distanţei. În fizică, definițiile care au cu 
„devărat sens sunt cele operaționale — adică definițiile care oferă, cel 
puţin în principiu, mijloacele pentru măsurarea a ceea ce a fost definit. 
l.a urma urmei, oricât de abstract ar fi un concept, o definiţie ope- 
rațională ne permite să-i reducem semnificaţia la un procedeu expe- 
rimental prin care îi măsurăm valoarea. 

Ce definiţie operaţională am putea da conceptului de distanță? În 
contextul teoriei corzilor, răspunsul va fi surprinzător. În 1988, fizi- 
clenii Robert Brandenberger de la Universitatea Brown şi Cumrun 
Vafa de la Harvard au arătat că, dacă forma spaţială a unei dimensi- 
uni este circulară, pot fi date pentru distanță două definiţii operațio- 
nale diferite, dar legate una de alta. Fiecare din ele generează un proces 
experimental de măsurare al distanţei şi se bazează, în mare, pe un 
principiu simplu: dacă un obiect de probă se deplasează cu o anumită 
viteză cunoscută, atunci o distanță poate fi determinată măsurând 
timpul care îi este necesar probei pentru a o traversa. Diferenţa dintre 
cele două procedee ţine de alegerea probei. Prima definiție foloseşte 
corzi care nu sunt înfăşurate în jurul dimensiunii circulare, în timp 
ce a doua definiţie foloseşte corzi înfășurate. Vedem astfel că natura 
extinsă a obiectului de probă fundamental duce la existenţa a două 
definiţii operaţionale a distanțelor în teoria corzilor. Într-o teorie a 
particulelor punctiforme, unde nu apare ideea de înfăşurare, există 
o singură definiție. 

Cum diferă rezultatele celor două procedee? Răspunsul dat de Vafa 
şi Brandenberger este pe cât de surprinzător, pe atât de subtil. Ideea 
de bază poate fi înțeleasă apelând la principiul de incertitudine. Corzile 
care nu sunt înfăşurate se pot mișca liber de-a lungul întregii circum- 
ferințe a cercului, care are lungimea proporţională cu R. Conform 
principiul de incertitudine, energiile lor sunt proporţionale cu 1/R (să 
ne amintim din capitolul 6 relaţia inversă dintre energia unei probe 
şi distanţele care pot fi sondate cu ea). Pe de altă parte, am văzut că 
o coardă înfăşurată are energia minimă proporțională cu R; principiul 
de incertitudine ne spune însă că aceasta, ca sondă pentru distanţe, 
are o precizie dată de inversul energiei, adică 1/R. Forma matematică 
a acestei idei ne arată că, dacă fiecare din ele este folosită pentru 
măsurarea razei dimensiunii circulare a spațiului, corzile neînfăşurate 
vor măsura R, în timp ce corzile înfăşurate vor măsura 1/R (distanţele 


270 UNIVERSUL ELEGANT 


sunt măsurate în multipli de lungime Planck). Rezultatele ambelor 
experimente sunt egal îndreptăţite să reprezinte valoarea razei. Teoria 
corzilor ne spune că folosirea de probe diferite pentru măsurarea 
distanțelor poate duce la rezultate diferite. De fapt, această proprietate 
este adevărată pentru toate măsurătorile legate de distanţe și lungimi, 
nu numai în cazul determinării mărimii dimensiunii circulare. Rezul- 
tatele obținute folosind probe înfăşurate sau neînfăşurate vor fi invers 
proporţionale.”! 

Dacă teoria corzilor descrie într-adevăr universul nostru, de ce nu 
au fost întâlnite până acum aceste două noţiuni posibile de distanță 
în viaţa de zi cu zi sau în cercetările ştiinţifice? De fiecare dată când 
vorbim despre distanță, o facem în conformitate cu experienţa noastră 
care ne spune că există un singur concept de distanță, fără să ne ofere 
vreun indiciu despre un al doilea concept. De ce am ignorat posi- 
bilitatea alternativă? Răspunsul este că, în ciuda unui grad ridicat de 
simetrie în cele discutate, de fiecare dată când R (deci şi 1/R) diferă 
semnificativ de 1 (1 reprezentând lungimea Planck), una dintre defi- 
nițiile noastre operaţionale se dovedeşte a fi extrem de dificil de apli- 
cat, în timp ce cealaltă este foarte uşor de aplicat. Cu alte cuvinte, am 
aplicat mereu soluția simplă, ignorând complet existența celeilalte 
posibilități. 

Marea discrepanţă dintre gradele de dificultate ale celor două 
abordări se datorează diferenței mari dintre masele obiectelor de probă 
folosite — energia de înfăşurare înaltă/energie de vibraţie joasă şi 
viceversa — dacă raza KR (prin urmare şi 1/R) diferă semnificativ de 
lungimea Planck (R = 1). În cazul razelor cu mult diferite de lungimea 
Planck, energia „înaltă“ corespunde probelor incredibil de masive — 
de miliarde şi miliarde de ori mai grele decât protonul —, în timp ce 
energia „joasă“ corespunde probelor de masă aproape nulă. În ase- 
menea condiţii, este o diferență colosală între dificultățile celor două 
abordări, fiindcă, în prezent, mijloacele noastre tehnice nu ne permit 
să producem corzi grele. În practică deci, doar una dintre abordări 
este tehnologic realizabilă — aceea care implică cea mai uşoară dintre 
cele două tipuri de configurații ale corzilor. Aceasta este şi cea folosită 
implicit până acum de fiecare dată când a fost vorba despre distanțe. 
Ea este cea care ne-a format intuiţia. 

Lăsând la o parte aspectele de ordin practic, într-un univers guver- 
nat de teoria corzilor avem lbertatea de a măsura distanţele folosind 
oricare dintre cele două abordări. Pentru a măsura „dimensiunea uni- 

versului“, astronomii examinează fotoni care au traversat cosmosul 
și au intrat din întâmplare în telescopul lor. Fotonii constituie confi- 
puraţiile ușoare ale corzilor. Rezultatul obținut este cel menţionat ante- 
rior, adică 10 ori lungimea Planck. Dacă cele trei dimensiuni spațiale 
lumiliare sunt într-adevăr circulare şi teoria corzilor este corectă, astro- 
nomil ar trebui, în principiu, să poată măsura extinderea universului 
lolosindu-se de modurile de înfăşurare ale corzilor grele (utilizând 
bineînţeles un echipament cu totul diferit de cel existent în prezent), 
iar rezultatul ar trebui să fie inversul celui descoperit prin metoda 
actuală. În acest sens, putem considera universul ca fiind enorm, aşa 
cum facem în general, sau extrem de mic. În conformitate cu confi- 
puraţiile uşoare ale corzilor, universul este uriaş şi în continuă expan- 
siune; configuraţiile grele ne spun că e minuscul şi se contractă. Nu 
există nici o contradicție aici, ci sunt doar două definiții diferite, dar 
la fel de raţionale, ale distanţei. Prima definiţie ne este mult mai fami- 
liară datorită limitărilor tehnologice, însă fiecare din ele e un concept 
la fel de bine întemeiat. 

Acum putem răspunde la întrebarea anterioară privind existenţa 
oamenilor mari într-un univers mic. Când măsurăm înălțimea unui 
om şi rezultatul obținut este, de pildă, un metru optzeci, folosim în 
mod necesar configuraţiile uşoare. Pentru a compara aceste măsură- 
tori cu mărimea universului, trebuie să folosim acelaşi procedeu de 
măsurare şi, după cum am mai spus, universul are aproximativ 15 mili- 
arde de ani-lumină, un rezultat cu mult mai mare de un metru optzeci. 
Nu are sens să ne întrebăm cum poate un om intra într-un univers 
atât de mic ca acela măsurat cu ajutorul configuraţilor grele — e ca 
şi cum am încerca să comparăm mere cu portocale. Avem acum două 
concepte de distanţă — prin folosirea ca probe a corzilor grele sau 
uşoare — deci va trebui să comparăm distanţe măsurate în același mod. 


O dimensiune minimă 


Am reuşit să parcurgem o cale lungă, iar acum vom ajunge la fondul 
problemei. Dacă măsurăm constant distanţele prin „metoda uşoară“ — 
adică folosim modurile uşoare ale corzilor, nu cele grele — rezultatele 
obținute vor fi intotdeauna mai mari decât lungimea Planck. Pentru 
a înţelege mai bine, să reluăm ipotetica mare implozie a celor trei 

dimensiuni extinse, presupunând că ele ar fi circulare. Să considerăm 
că, la începutul experimentului nostru mental, modurile neînfăşurate 
sunt cele uşoare şi folosindu-le s-a determinat că raza universului este 
enormă şi scade treptat. Odată cu micşorarea universului, modurile 
neînfăşurate devin mai grele, iar cele înfăşurate mai uşoare. Când raza 
scade până la lungimea Planck — deci când Ri = 1 — modurile de 
înfăşurare şi de vibraţie au mase comparabile. Cele două abordări 
în măsurarea distanțelor devin la fel de dificil de aplicat, dar ele vor 
duce la acelaşi rezultat căci valoarea inversă a lui 1 este tot 1. 

Pe măsură ce raza continuă să se micşoreze, modurile înfăşurate 
devin mai uşoare decât cele neînfăşurate, iar cum noi optăm mereu 
pentru abordarea „cea mai simplă“, e/e vor fi acum cele folosite pentru 
măsurarea distanțelor. În conformitate cu această metodă de măsu- 
rare, care duce la valori inverse celor măsurate cu ajutorul modurilor 
neînfăşurate, raza este mai mare decăt lungimea Planck și se află 
în continuă creștere. Asta înseamnă că atunci când R (cantitatea 
măsurată prin corzi neînfăşurate) ajunge la 1 şi continuă să scadă, 1/R 
(măsurată prin corzi înfăşurate) ajunge la 1 şi continuă să crească. Prin 
urmare, dacă folosim mereu modurile uşoare ale corzilor — abordarea 
„simplă“ în măsurarea distanțelor — valoarea minimă pe care o vom 
găsi va fi lungimea Planck. 

În particular, marea implozie spre o dimensiune zero este evitată 
pentru că raza universului măsurată folosind ca sonde modurile uşoare 
ale corzilor este întotdeauna mai mare decât lungimea Planck. În loc 
să treacă de lungimea Planck spre o dimensiune din ce în ce mai mică, 
raza, măsurată prin modurile uşoare, scade spre lungimea Planck, pen- 
tru ca apoi să crească din nou. Implozia se transformă în explozie. 

Folosirea modurilor uşoare ale corzilor pentru măsurarea distan- 
țelor concordă cu noțiunea noastră convenţională de lungime — cea 
existentă înainte de descoperirea teoriei corzilor. După cum am văzut 
în capitolul 5, acest concept de distanță duce la insurmontabilele pro- 
bleme ale ondulaţiilor cuantice violente în cazul distanțelor la scară 
mai mică decât lungimea Planck. Vedem încă o dată, din această pers- 
pectivă complementară, că distanţele extrem de mici sunt evitate de 
teoria corzilor. În cadrul teoriei generale a relativităţii și în cadrul 
matematic corespunzător al geometriei riemanniene există un singur 
concept de distanță, iar acesta poate lua valori oricât de mici. În cadrul 
teoriei corzilor şi al geometriei cuantice, există două concepte de dis- 

tanță. Folosindu-le pe ambele în mod judicios, găsim un concept de 
distanță ce corespunde şi intuiției noastre, şi teoriei generale a rela- 
tivității pentru distanţe mari, dar e radical diferit de ele când distanțele 
devin mici. Mai precis, distanțele sub lungimea Planck sunt inaccesibile. 

Cum aceste consideraţii sunt destul de subtile, să subliniem din 
nou un aspect esențial. Dacă nu am mai face distincția între abordarea 
„dificilă“ şi cea „simplă“ în măsurarea lungimilor şi am continua să 
folosim modurile neînfăşurate atunci când R scade dincolo de lungi- 
mea Planck, s-ar părea că am ajunge într-adevăr la distanţe mai mici 
decât lungimea Planck. Dar, conform celor spuse anterior, cuvântul 
„distanţă“ din ultima frază trebuie interpretat cu atenţie, fundcă el 
poate avea două înțelesuri diferite, doar una din ele conformându- 
se noțiunii noastre tradiționale. În acest caz, când R-scade sub lungimea 
Planck, dar noi continuăm să folosim corzile neînfăşurate (deşi acum 
ele au devenit mai grele decât corzile înfăşurate), folosim de fapt 
metoda „dificilă“ de măsurare a distanțelor, deci cuvântul „distanță“ 
nu mai are înțelesul obişnuit. Problema nu e însă doar una de seman- 
tică sau de convenție privind măsurătorile. Chiar dacă ne hotărâm 
să folosim conceptul nestandard de distanță, iar astfel să spunem că 
raza e mai mică decât lungimea Planck, fizica la care vom ajunge va 
fi, după cum am văzut deja, identică cu cea a universului în care raza, 
în accepțiunea convenţională a noțiunii de distanță, este mai mare 
decât lungimea Planck (aşa cum confirmă, de exemplu, corespon- 
dența exactă dintre tabelele 10.1 şi 10.2). În fond, importantă e fizica, 
nu limbajul folosit. 

Brandenberger, Vafa şi alți fizicieni au folosit aceste idei pentru 
a sugera o rescriere a legilor cosmologiei în care nici marea explozie, 
nici posibila mare implozie să nu implice un univers de mărime nulă, 
ci unul care are lungimea Planck în toate dimensiunile. Ar fi o pro- 
punere foarte tentantă care ar înlătura dificultățile de ordin matematic, 
fizic şi logic ale unui univers care se naşte dintr-un punct infinit de 
dens sau colapsează într-un asemenea punct. Deşi conceptual e dificil 
să ne închipuim întregul univers comprimat într-un bulgăre infim de 
dimensiuni Planck, e mult mai greu de imaginat un univers care se 
prăbuşeşte într-un punct de dimensiune nulă. După cum vom vedea 
în capitolul 14, cosmologia corzilor este un domeniu aflat la începutu- 
rile sale, dar care promite foarte mult şi ne oferă alternative mult mai 
credibile decât modelul big bang standard. 

Cât de generală este această concluzie? 


Ce se întâmplă însă dacă dimensiunile spaţiale nu au formă circulară? 
Mai sunt oare valabile concluziile privind extinderea spațială minimă 
din teoria corzilor? Nimeni nu cunoaşte răspunsul cu certitudine. Aspec- 
tul esenţial al dimensiunilor circulare este acela că ele permit existența 
corzilor înfăşurate. Atât timp cât dimensiunile spațiale, indiferent de 
detalule formei lor, permit corzilor să se înfăşoare în jurul lor, majo- 
ritatea concluziilor la care am ajuns rămân neschimbate. Dar ce se 
întâmplă dacă, de exemplu, două dintre aceste dimensiuni au formă 
sferică? În acest caz corzile nu pot rămâne într-o configuraţie înfăşu- 
rată, pentru că pot „aluneca“ asemenea unei benzi elastice pe o minge 
de baschet. Limitează oare teoria corzilor lungimea până la care se 
pot restrânge aceste dimensiuni? 

Numeroase cercetări par să demonstreze că răspunsul depinde de 
condiţiile în care are loc restrângerea: fie se micşorează o întreagă 
dimensiune spaţială (ca în exemplele din acest capitol), fie (aşa cum 
vom vedea în capitolele 11 şi 13) doar o „bucată“ izolată de spaţiu colap- 
sează. Părerea generală a teoreticienilor corzilor este că, indiferent 
de formă, există o limită inferioară a mărimii, cam ca în cazul dimen- 
siunilor circulare, dacă o întreagă dimensiune spațială se micşorează. 
Confirmarea acestei predicții e unul din obiectivele importante în cer- 
cetările viitoare, datorită impactului direct asupra mai multor aspecte 
din teoria corzilor, inclusiv asupra implicaţiilor ei cosmologice. 


Simetria în oglindă 


Prin teoria generală a relativităţu, Einstein a stabilit o legătură între 
fizica gravitației şi geometria spațio-temporală. La prima vedere, teoria 
corzilor pare să întărească şi să lărgească legătura între fizică şi geo- 
metrie, proprietățile corzilor vibrante — masele şi sarcinile lor de forță — 
fund în mare parte determinate de proprietățile componentelor spațiale 
încolăcite. Tocmai am văzut că geometria cuantică, fizica geometrică 
asociată teoriei corzilor, are caracteristici surprinzătoare. În teoria 
generală a relativităţii şi în geometria „convenţională“, un cerc de rază 
R este pur şi simplu diferit de unul cu raza 1/K,; în teoria corzilor însă, 

«ele două cercuri sunt indiscernabile. Acest fapt ne dă curajul să mer- 
pewm mai departe şi să ne întrebăm dacă nu ar putea există forme geo- 
ctrice ale spațiului care diferă şi mai mult — nu doar din punctul de 
vedere al mărimii totale, ci şi ca formă — dar sunt indiscernabile în 
teoria corzilor. 

În 1988, Lance Dixon de la Centrul Acceleratorului Liniar din Stan- 
lord a făcut în acest sens o observație fundamentală, dezvoltată apoi 
«e Wolfgang Lerche, de la CERN, de Vafa, de la Harvard, şi de Nicolas 
Warner, aflat pe atunci la Institutul Tehnologic din Massachusetts. Bazân- 
«lu-se pe argumente estetice născute din consideraţii de simetrie, aceşti 
lizicieni au avut curajul să sugereze că ar fi posibil ca două forme 
Calabi-Yau diferite, alese pentru dimensiunile spaţiale suplimentare 
încolăcite din teona corzilor, să genereze o fizică identică. 

Pentru a ne face o idee asupra modului în care această posibilitate 
s-ar putea realiza, să ne amintim că numărul de găuri ale dimensiunilor 
suplimentare Calabi-Yau determină numărul de familii în care se vor 
grupa excitaţiile corzilor. Aceste găuri sunt asemănătoare celor ale 
torului, sau ale formelor sale înrudite cu mai multe găuri ilustrate în 
figura 9.1. Unul dintre neajunsurile reprezentărilor noastre bidimen- 
sionale este acela că nu surprind faptul că spaţiul Calabi-Yau cu şase 
dimensiuni poate avea găuri de diferite dimensiuni. Deşi asemenea 
găuri sunt greu de reprezentat, ele pot fi descrise printr-o matematică 
deja bine pusă la punct. Esenţial e faptul că numărul familiilor de 
particule ce apar din vibraţiile corzilor depinde numai de numărul 
total de găuri, nu şi de numărul de găuri în fiecare dimensiune în parte 
(de aceea nu ne-am pus problema să facem o distincţie între diferitele 
tipuri de găuri în discuţia din capitolul 9). Să ne imaginăm două spaţii 
Calabi-Yau în care numărul de găuri în diverse dimensiuni diferă, 
dar numărul total de găuri este acelaşi. Cum numărul de găuri din fie- 
care dimensiune e diferit, cele două spaţii Calabi-Yau au forme diferite. 
Dar pentru că au acelaşi număr total de găuri, fiecare creează un uni- 
vers cu același număr de familii. Aceasta este însă doar una dintre pro- 
prietățile fizice. Un acord asupra tuturor proprietăților fizice este o 
cerinţă mult mai restrictivă, dar ne putem face măcar o idee asupra 
condițiilor de valabilitate a ipotezei Dixon-Lerche-Vafa-Wamer. 

În toamna lui 1987 am primit o bursă postdoctorală la departa- 
mentul de fizică de la Harvard, iar biroul meu se afla chiar pe culoarul 
unde era şi cel al lui Vafa. Cum teza mea de doctorat avea ca subiect 


276 UNIVERSUL ELEGANT 


proprietățile matematice şi fizice ale dimensiunilor încolăcite Cala- 
bi-Yau din teoria corzilor, Vafa m-a ţinut la curent cu cercetările sale 
în domeniu. În toamna anului 1988, a venit în biroul meu să-mi poves- 
tească despre interpretarea la care au ajuns el, Lerche şi Warner. Am 
fost curios, dar şi sceptic. Cuniozitatea mi-a fost trezită când am înţeles 
că, dacă ipoteza lor este adevărată, ea va deschide noi posibilități de 
cercetare în teoria corzilor. Scepticismul s-a datorat gândului că a pre- 
supune e una, iar a stabili proprietăţile unei teorii e cu totul altceva. 

În lunile ce au urmat m-am gândit des la ipoteza lor şi, ca să fiu 
sincer, eram pe jumătate convins că e neîntemeiată. Dar, în mod sur- 
prinzător, un proiect de cercetare aparent fără legătură cu acest su- 
biect, la care lucram împreună cu Ronen Plesser, pe atunci doctorand 
la Harvard, iar acum profesor la Institutul Weizmann şi la Universitatea 
Duke, avea să-mi schimbe complet punctul de vedere. Plesser şi cu 
mine voiam să elaborăm nişte metode matematice prin care, pornind 
de la o formă inițială Calabi-Yau, să ajungem alte forme Calabi-Yau 
necunoscute. Fram în special interesați de o tehnică de pliere numită 
orbifolding, descoperită pe la mijlocul anilor 1980 de Dixon, Jeffrey 
Harvey de la Universitatea din Chicago, Vafa şi Witten. În esenţă, este 
o modalitate prin care diferite puncte ale unei forme inițiale Calabi-Yau 
sunt unite conform unor reguli matematice care ne asigură că noua 
formă este tot Calabi-Yau. Procedeul e ilustrat schematic în figura 10.4. 
Matematica aferentă operaţiilor din figura 10.4 este formidabilă, de 
aceea teoreticienii au putut studia amănunțit acest procedeu numai 
atunci când se aplică celor mai simple forme — versiuni în mai multe 
dimensiuni ale covrigilor din figura 9.1. Plesser şi cu mine am înțeles 
că unele descoperiri ale lui Doron Gepner, pe atunci la Universitatea 
Princeton, ar putea furniza un cadru teoretic solid pentru aplicarea 
plierii orbifolding la forme Calabi-Yau oricât de complicate, cum ar 
fi cele din figura 8.9. 

După câteva luni de cercetări intense, am ajuns la o concluzie uimi- 
toare. Dacă alipim anumite grupuri de puncte în mod corespunzător, 
forma Calabi-Yau obținută diferă de forma inițială prin faptul că numă- 
rul găurilor de dimensiuni impare din noua formă Calabi-Yau este 
egal cu numărul găurilor de dimensiuni pare din varianta inițială, şi 
invers. Asta înseamnă că numărul total de găuri, deci şi numărul fami- 
liilor de particule, este același chiar dacă schimbarea par-impar face 
ca formele şi structurile lor geometrice fundamentale să fie destul 
de diferite.”? 

Figura 10.4 Plierea orb:folding este un procedeu prin care se ajunge la o nouă 
lormă Calabi-Yau prin alipirea diverselor puncte ale unei forme iniţiale. 


Entuziasmaţi de legătura cu ipoteza Dixon-Lerche-Vafa-Wamer, 
Plesser şi cu mine ne-am pus întrebarea-cheie: dincolo de numărul 
familiilor de particule, oare restul proprietăților fizice ale cele două 
spaţii Calabi-Yau sunt de asemenea identice? După vreo două luni 
de analize matematice laborioase, în timpul cărora am primit încurajări 
şi idei valoroase de la fostul meu coordonator de doctorat Graham 
Ross, de la Oxford, şi de la Vafa, Plesser şi cu mine am reuşit să arătăm 
că răspunsul era un categoric da. Din rațiuni matematice legate de 
schimbarea par-impar, Plesser şi cu mine am adoptat termenul de mirror 
manifolds (varietăţi în oglindă) pentru descrierea spaţiilor Calabi-Yau 
fizic echivalente, dar geometric distincte. Spațiile individuale ale 
unei perechi în oglindă de spaţii Calabi-Yau nu sunt literalmente unul 
imaginea în oglindă a celuilalt, în accepțiunea curentă a noțiunii. Dar, 
chiar dacă au proprietăți geometrice diferite, ele dau naştere unuia şi 
aceluiaşi univers atunci când sunt folosite pentru dimensiunile supli- 
mentare din teoria corzilor. 

În săptămânile care au urmat obținerii acestui rezultat am stat ca 
pe ghimpi. Ştiam că este o parte nouă și importantă a fizicii corzilor. 
Am demonstrat că strânsa asociere dintre fizică şi geometrie, stabilită 

de Einstein, este modificată substanțial de teoria corzilor: forme geo- 
metrice extrem de diferite care, în teoria generală a relativității ar 
implica proprietăți fizice diferite, dădeau naștere unei fizici identice 
în teoria corzilor. Dar dacă se strecurase o greşeală? Dacă implicațiile 
lor fizice difereau într-un mod atât de subtil, încât au trecut neobser- 
vate? De pildă, când i-am prezentat rezultatele noastre lui Yau, acesta 
a răspuns politicos, dar foarte ferm, că făcusem o greşeală. El a spus 
că din punct de vedere matematic rezultatele noastre erau prea neobiş- 
nuite pentru a fi corecte. Afirmația lui ne-a oprit în loc. Una e să faci 
o greşeală într-o problemă minoră care nu atrage atenția. Rezultatul 
nostru însă sugera un pas neaşteptat într-o direcţie nouă şi ar fi suscitat 
cu certitudine o reacție puternică. Dacă era greşit, toată lumea ar fi aflat. 

În fine, după multe verificări şi răsverificări, încrederea noastră 
a sporit şi am trimis lucrarea spre publicare. Câteva zile mai târziu, 
stăteam în birou la Harvard când a sunat telefonul. Era Philip Candelas 
de la Universitatea din Texas, care m-a întrebat imediat dacă stăteam 
pe scaun. Stăteam într-adevăr pe scaun. Atunci mi-a spus că el împreună 
cu doi studenți de-ai lui, Monika Lynker şi Rolf Schimmrigk, descope- 
riseră un lucru care mă va trânti jos de pe scaun. Din examinarea atentă 
a unui eşantion uriaş de spaţii Calabi-Yau, pe care le generaseră pe 
calculator, descoperiseră că aproape toate erau perechi, diferind tocmai 
prin schimbarea numărului de găuri pare şi impare. l-am răspuns că 
încă stăteam pe scaun — Plessner şi cu mine ajunsesem la același rezul- 
tat. Până la urmă s-a dovedit că studiul lui Candelas şi studiul nostru 
erau complementare; noi făcuserăm un pas înainte demonstrând că toate 
proprietățile care rezultau pentru o pereche în oglindă erau identice, 
în timp ce Candelas şi studenţii săi arătaseră că un eşantion mult mai 
mare de spații Calabi-Yau aveau perechi în oglindă. Cele două lucrări 
au dus la descoperirea simetriei in oglindă a teoriei corzilor." 


Fizica şi matematica simetriei în oglindă 


Ieşirea de sub imperiul asocierii unice şi rigide a lui Einstein între 
geometria spațiului şi fizica observabilă este una dintre schimbările 
spectaculoase de paradigmă ale teoriei corzilor. Această descoperire 
însă e multmai mult decât o modificare a perspectivei filozofice. Sime- 

tria în oglindă constituie o unealtă foarte folositoare şi pentru înţele- 
perea fizicii teoriei corzilor, şi pentru matematica spaţiilor Calabi-Yau. 

Matematicienii care lucrau într-un domeniu numit geometrie alge- 
brică studiaseră spaţiile Calabi-Yau din motive pur matematice cu 
mult înainte de descoperirea teoriei corzilor. Ei descoperiseră multe 
din proprietăţile acestor spații geometrice, fără să se gândească la vreo 
viitoare aplicaţie fizică. Anumite aspecte ale spaţiilor Calabi-Yau se 
dovediseră însă dificil, dacă nu imposibil de lămurit complet, dar prin 
descoperirea simetriei în oglindă în teoria corzilor, situația s-a schim- 
bat. În esență, simetria în oglindă spune că anumite perechi de spaţii 
Calabi-Yau, perechi despre care se credea anterior că erau complet 
independente, sunt acum intim legate în cadrul teoriei corzilor. Legă- 
tura se face prin universul fizic comun la care conduce fiecare din 
spaţiile-pereche dacă este ales pentru dimensiunile suplimentare înco- 
Jăcite. Această legătură, nebănuită anterior, oferă puternice unelte fizice 
şi matematice. 

Să ne imaginăm, de exemplu, că vrem să calculăm proprietățile 
fizice — masele particulelor şi sarcinile de forță — asociate unei posibile 
alegeri a spaţiului Calabi-Yau pentru dimensiunile suplimentare. Pre- 
ocuparea noastră principală nu e neapărat concordanța rezultatelor 
detaliate cu experimentul, căci, aşa cum am văzut, obstacolele teoretice 
şi tehnologice fac acest lucru destul de dificil în prezent. Efectuăm 
în schimb un experiment mental prin care să aflăm cum ar arăta lumea 
dacă un anume spațiu Calabi-Yau ar fi selectat. Pentru o vreme totul 
merge bine, dar brusc ajungem la un calcul matematic de o dificultate 
insurmontabilă. Nici măcar cei mai mari experți din lume nu-şi pot 
da seama cum trebuie continuat. Suntem blocaţi. Apoi ne dăm seama 
că acest spaţiu Calabi-Yau are un partener în oglindă. Cum cei doi 
membri ai perechii conduc la aceeași fizică, ne dăm seama că putem 
face calculele folosind oricare dintre parteneri. Astfel, vom reformula 
calculele dificile efectuate pentru spaţiul Calabi-Yau iniţial aşa încât 
ele să-l implice acum pe partenerul său în oglindă, fiind siguri că rezul- 
tatul lor — adică fizica — va fi acelaşi. În primul moment, ne-am putea 
gândi că varianta reformulată a calculelor va fi la fel de dificilă ca 
în cazul spaţiului iniţial. Însă aici ne așteaptă o surpriză foarte plăcută. 
Vom descoperi că, deşi rezultatul este identic, forma detaliată a calcu- 
lelor este foarte diferită, iar în unele cazuri, calcule extrem de dificile 
se transformă într-unele extrem de simple în cazul spațiului Calabi-Yau 

în oglindă. Nu există o explicaţie limpede, însă este cert că, cel puţin 
pentru anumite calcule, aşa se întâmplă, iar acest lucru scade mult 
nivelul de dificultate. Rezultatul e clar: nu mai suntem blocați. 

Este ca şi cum cineva ne-ar cere să numărăm cu precizie numărul 
portocalelor aruncate în dezordine într-o cutie uriașă cu laturile de vreo 
20 de metri şi înălțimea de 3 metri. Am începe să le numărăm una 
câte una, dar ne-am da repede seama că sarcina e prea laborioasă. 
Din fericire însă, apare un prieten care a fost de față când au fost aduse 
portocalele. El ne spune că erau împachetate cu grijă în cutii mai mici 
(din întâmplare ţine în mână una dintre cutii) puse una peste alta, câte 
20 de cutii pe înălțime, având la bază un pătrat cu latura de lungimea 
a 20 de cutii. Vom putea calcula rapid că au fost aduse 8 000 de cutii, 
iar singurul lucru care mai rămâne de făcut e să ne dăm seama câte 
portocale erau într-o cutie. Asta se rezolvă uşor împrumutând lada 
de la prietenul binevoitor şi umplând-o cu portocale. Astfel, e posibil 
să facem o socoteală complicată cu efort minim. În esenţă, reorgani- 
zând în mod judicios calculele, sarcina devine mult mai uşoară. 

Situaţia multor calcule din teoria corzilor e asemănătoare. Din pers- 
pectiva unui spaţiu Calabi-Yau, calculele ar putea implica un mare 
număr de paşi matematici foarte dificili. Dar calculele pentru spațiul 
în oglindă se reorganizează mult mai eficient şi pot fi efectuate relativ 
uşor. Plesser şi cu mine am demonstrat acest lucru, iar el a fost folosit 
cu succes de Candelas şi colaboratorii săi, Xenia de la Ossa şi Linda 
Parker, de la Universitatea din Texas, şi Paul Green de la Universitatea 
din Maryland. Ei au arătat că unele calcule neînchipuit de grele pot 
fi efectuate, folosind perspectiva în oglindă, în câteva pagini de algebră 
şi cu ajutorul unui calculator personal. 

Rezultatul a fost important pentru matematicieni, fiindcă unele 
dintre aceste calcule îi blocaseră de ani de zile. Teoria corzilor i-a sal- 
vat, sau cel puţin așa au pretins fizicienii. 

Există o competiţie rodnică, şi în general amicală, între matema- 
ticieni şi fizicieni. S-a întâmplat ca doi matematicieni norvegieni, Geir 
Ellingsrud şi Stein Arild Stramme, să lucreze la unul din numeroasele 
calcule pe care Candelas şi colaboratorii săi le-au efectuat cu ajutorul 
simetriei în oglindă. În esență, era vorba despre estimarea numărului 
de sfere care puteau fi „împachetate“ într-un anume spațiu Calabi-Yau, 
ceva în genul analogiei noastre cu numărarea portocalelor dintr-un 
container foarte mare. În 1991, la o întâlnire a matematicienilor şi fizi- 

crenilor de la Berkeley, Candelas a anunţat rezultatul la care ajunsese 
lolosind teoria corzilor şi simetria în oglindă: 3 17 206 375. Ellingsrud 
și Stramme au anunţat şi ei rezultatul calculului lor matematic extrem 
de dificil: 2 682 549 425. Zile de-a rândul matematicienii şi fizicienii 
s-au întrebat: cine avea dreptate. Problema s-a dovedit a fi o piatră 
(Ie încercare pentru credibilitatea teoriei corzilor. S-a spus chiar că, 
in afara comparaţiei cu experimentul, era cel mai bun testpentru teoria 
corzilor. În plus, rezultatele lui Candelas depăşeau cu mult singularul 
rezultat numeric pe care Ellingsrud şi Stramrme pretindeau că l-au găsit. 
I:1 şi colaboratorii săi afirmau că au răspuns şi la multe alte întrebări, 
cu mult mai dificile — atât de dificile, încât nici un matematician nu 
indrăznise vreodată să şi le pună. Dar erau oare valabile rezultatele 
teoriei corzilor? Întâlnirea s-a încheiat cu schimburi de experiență 
foarte utile între matematicieni și fizicieni, însă nu s-a ajuns la nici 
un răspuns privind discrepanța. 

O lună mai târziu, un mesaj cu titlul Fizica a ieșit învingătoare! 
circula printre participanţii la conferinţa de la Berkeley. Ellingsrud 
şi Stramme descoperiseră o eroare în codul calculatorului lor, iar după 
înlăturarea erorii, rezultatele lui Candelas au fost confirmate. De atunci 
s-au făcut multe verificări matematice asupra valabilităţii cantitative 
a simetriei în oglindă din teoria corzilor. Toate au trecut testul cu brio. 
Chiar de curând, după aproape un deceniu de la descoperirea de către 
fizicieni a simetriei în oglindă, matematicienii au reuşit să găsească 
substratul ei matematic. Bizuindu-se pe importantele contribuţii ale 
matematicienilor Maxim Kontsevich, Yuri Manin, Gang Tian, Jun Li 
şi Alexander Givental, Yau şi colaboratorii săi Bong Lian şi Kefeng 
Liu au găsit în final o confirmare matematică riguroasă a formulelor 
folosite pentru calculul sferelor din interiorul spațiilor Calabi-Yau, rezol- 
vând astfel probleme care îi nedumeriseră de sute de ani pe matematicieni. 

Dincolo de amănuntele conjuncturale, aceste progrese subliniază 
rolul pe care fizica a început să-l joace în matematica modernă. De 
mult timp fizicienii „săpau“ în arhivele matematice în căutarea unel- 
telor necesare pentru construirea şi analizarea unor modele ale lumii 
fizice. Acum, prin descoperirea teoriei corzilor, fizicienii au început 
să se revanşeze oferind matematicienilor noi modalități de abordare 
ale problemelor nerezolvate. Teoria corzilor nu numai că oferă un cadru 
unificator pentru fizică, dar s-ar putea să unească printr-o legătură 
profundă fizica şi matematica. 


CAPITOLUL ll 
Ruperea texturii spațiale 


Dacă întinzi continuu o membrană din cauciuc, la un moment dat ea 
se va rupe. Această simplă constatare i-a făcut pe fizicieni să se întrebe, 
de-a lungul anilor, dacă acelaşi lucru ar putea fi adevărat şi în privința 
texturii spaţiale care formează universul. Cu alte cuvinte, e posibil 
ca textura spaţială să se sfâşâie, sau aceasta e doar o extrapolare nea- 
venită, datorată interpretării greşite a analogiei cu membrana? 

Prin teoria generală a relativității, Einstein răspunde că textura 
spaţială nu se poate rupe. Ecuațiile teoriei generale a relativităţii 
sunt adânc înrădăcinate în geometria riemanniană şi, după cum am obser- 
vat în capitolele anterioare, acesta este un cadru care analizează distor- 
siunile din relațiile de distanță între puncte apropiate din spațiu. Pentru 
ca aceste relaţii de distanță să aibă sens, formalismul matematic aferent 
cere ca substratul spațiului să fie neted, termen cu înţeles matematic 
şi tehnic, dar a cărui folosire curentă îi surprinde esența: fără cute, fără 
străpungeri, fără alăturarea unor piese separate și fără rupturi. Dacă 
în textura spațială ar apărea asemenea neregularități, ecuațiile teoriei 
generale a relativității ar deveni caduce, semnalând o catastrofă cos- 
mică de un fel sau altul — situaţie dezastruoasă pe care însă universul 
nostru se pare că o evită. 

Acest lucru nu i-a împiedicat de-a lungul anilor pe teoreticienii 
plini de imaginaţie să se gândească la posibilitatea unei noi formulări 
a fizicii, care să meargă dincolo de clasica teorie a lui Einstein şi să 
includă fizica cuantică, şi care ar arăta că textura spatială se poate sfâșia, 
se poate rupe sau poate fuziona. De fapt, când au înţeles că fizica cuan- 
tică conduce la ondulaţii violente pe distanţe scurte, unii fizicieni au 
emis ipoteza că ondulaţiile și sfâșâierile ar putea fi o caracteristică micro- 

«„copică obişnuită a texturii spațiale. Conceptul de gaură de vierme (noţi- 
unc familiară oricărui fan al serialului Star Trek) se foloseşte de aseme- 
nca presupuneri. Ideea de bază e simplă: imaginează-ți că ești directorul 
unci mari corporaţii având cartierul general la al nouăzecilea etaj al 
unuia dintre turnurile din World Trade Center, în New York.* Datorită 
unui capriciu din istoria corporației, o ramură a ei cu care ai nevoie 
să iei legătura din ce în ce mai des este instalată la al nouăzecilea etaj 
ul celuilalt turn. Cum nu este convenabil din punct de vedere practic 
să muţi nici unul dintre birouri, îti vine o idee destul de logică. Să 
construieşti un pod de la un birou la altul care să lege cele două tumuri. 
Aceasta le-ar permite angajaţilor să se miște uşor de la un birou la 
altul fără să fie nevoiţi să urce şi să coboare nouăzeci de etaje. 

O gaură de vierme joacă un rol asemănător. Este un pod sau un 
tunel care oferă o scurtătură de la o regiune a universului la alta. Folo- 
sind un model bidimensional, să ne imaginăm că universul are o formă 
ca în figura 11. Dacă sediul central al corporației se află lângă cercul 


(b) 


(c) 


Figura 11.1 (a) Într-un univers în formă de U, singura cale de a te deplasa de 
la un capăt la celălalt este traversând întregul cosmos. (b) Textura spaţială se 
rupe şi două capete ale unei găuri de vienme încep să crească. (c) Cele două capete 
ale găurii de vierme se unesc formând un nou pod, o scurtătură de la un capăt 
al universului la celălalt. 


* Cartea lui Greene a fost scrisă înaintea atentatului de la Word Trade Cen- 
ter. (N. red.) 

inferior al figurii 11.1 (a), poţi ajunge la birourile ramurii corporației, 
aflate lângă cercul de sus, doar traversând întregul drum în fommă de 
U care te duce de la un capăt al universului la celălalt. Dar dacă tex- 
tura spațială se poate rupe prin apariția unor străpungeri, ca în fig 11.1 
(b), din care apoi vor putea creşte tentacule ce se vor suda ca în figura 
11.1 (c), atunci va apărea un pod spaţial care va lega cele două regiuni 
inițial îndepărtate. Aceasta este o gaură de vierme. Gaura de vierme 
seamănă oarecum cu podul de la World Trade Center, dar există şi 
o diferență esenţială. Podul de la World Trade Center traversează o 
regiune existentă a spaţiului, adică spaţiul dintre cele două turnuri, în 
timp ce gaura de vierme creează o nouă regiune în spaţiu, spaţiul curbat 
bidimensional din figura 11.1 (a) fiind singurul spaţiu existent (în 
analogia bidimensională). Regiunile aflate în afara membranei reflectă 
doar insuficienţa imaginii, care prezintă universul în formă de U ca 
şi cum ar fi un obiect aflat în cadrul universului nostru cu mai multe 
dimensiuni. Gaura de vierme creează un nou spaţiu, deschizând astfel 
noi teritorii spațiale. 

Există oare găuri de vierme în univers? Nu se ştie. Presupunând 
că există, nu se poate spune dacă ar lua numai forme microscopice 
sau dacă ar traversa regiuni vaste din univers (ca în Deep Space Nine). 
Pentru a stabili dacă ele ţin de realitate sau de ficţiune, trebuie mai 
întâi să aflăm dacă textura spațială se poate rupe. 

Găurile negre oferă un alt exemplu în care textura spațiului este 
întinsă la maximum. În figura 3.7 am văzut cum câmpul gravitațional 
enorm al unei găuri negre creează o curbare atât de puternică, încât 
textura spaţiului pare a fi ciupită sau străpunsă în centrul găurii negre. 
Spre deosebire de cazul găurilor de vierme, există dovezi experimen- 
tale clare care susțin existenţa găurilor negre, deci încercarea de a 
înțelege ce se întâmplă în centrul lor ține de ştiinţă, nu de speculație. 
Ecuațiile teoriei generele a relativității sunt nefolositoare în aceste 
condiții extreme. Unii fiziceni au sugerat că într-adevăr ar fi o străpun- 
gere, dar că suntem protejaţi împotriva acestei „singularități“ cosmice 
de orizontul evenimentelor găurii negre, care împiedică orice lucru 
să scape din capcana ei gravitaţională. Acest raționament l-a condus 
pe Roger Penrose de la Oxford să emită „ipoteza cenzurii cosmice“ 
conform căreia asemenea neregularități spațiale pot apărea numai dacă 
ele sunt ascunse privirii noastre de vălul orizontului evenimentelor. 
Pe de altă parte, înainte de descoperirea teoriei corzilor, unii fizicieni 

alimau că fuziunea dintre mecanica cuantică şi relativitatea generală 
u trebui să arate că aparenta străpungere a spațiului este de fapt nete- 
pila, „cusută“, prin consideraţii cuantice. 

Descoperirea teoriei corzilor şi armonioasa îmbinare între meca- 
nica cuantică şi gravitație au făcut în fine cu putință cercetarea acestor 
probleme. Deocamdată, teoreticienii corzilor nu au reușit să dea un 
raspuns complet, dar în ultimii ani au fost lămurite câteva aspecte 
importante. În acest capitol vom vedea cum, pentru prima dată, teoria 
corzilor demonstrează că există anumite condiţii fizice — oarecum dife- 
rite de găurile de vierme şi de găurile negre — în care textura spațiului 
se poate rupe. 


O posibilitate fascinantă 


În 1987, Shing-Tung Yau şi studentul său Gang Tian, aflat acum la 
Institutul Tehnologic din Massachusetts, au făcut o observație mate- 
matică interesantă. Folosind o metodă matematică bine cunoscută, 
c1 au descoperit că anumite forme Calabi-Yau ar putea fi transformate 
în altele prin străpungerea suprafeţei lor și coaserea găurii rezultate 
după un model matematic precis. În esenţă, ei au identificat un anu- 
mit tip de sferă bidimensională, asemeni suprafeţei unei mingi de volei, 
aflată în interiorul unui spaţiu inițial Calabi-Yau, ca în figura 11.2. 
(O minge de volei, asemeni tuturor obiectelor familiare nouă, este 


Figura 11.2 Zona evidenţiată din interiorul formei Calabi-Yau conţine o sferă. 

(a) (b) 


Figura 11.3 O sferă din interiorul unui spaţiu Calabi-Yau se micșorează până 
la un punct, gâtuind textura spaţială. Pentru simplitate, în figurile următoare vom 
reprezenta doar o parte din întregul spațiu Calabi-Yau. 


tridimensională. Aici ne referim însă doar la suprafaţa ei, ignorând 
grosimea materialului din care e făcută, precum şi spaţiul interior pe 
care îl înglobează. Punctele de pe suprafața mingii pot fi localizate 
prin precizarea a două numere: „latitudinea“ şi „longitudinea“, la fel 
cum localizăm punctele de pe suprafaţa Pământului. Acesta este moti- 
vul pentru care suprafața mingii de volei, ca şi suprafața furtunului 
despre care am vorbit în capitolul anterior, este bidimensională.) Apoi 
ei au redus dimensiunea sferei până când a fost restrânsă la un singur 
punct, aşa cum se ilustrează prin secvenţa formelor din figura 11.3. 
Această figură, ca şi următoarele din acest capitol, a fost simplificată, 
luându-se în considerare cea mai relevantă „parte“ a formei Calabi- 
Yau, însă nu trebuie să uităm că aceste transformări se petrec în inte- 
riorul unor spații Calabi-Yau ceva mai mari, ca acelea din figura 11.2. 
În cele din urmă, Tian şi Yau şi-au imaginat că au rupt ușor spațiul 
Calabi-Yau în locul gâtuit (figura 11.4 (a)), l-au desfăcut şi au lipit 
acolo o altă formă asemănătoare unei mingi (figura 11.4 (b)), pe care 
au umflat-o apoi (figurile 11.4 (c) şi (d)). 


(b) (d) 


Figura 11.4 Un spaţiu Calabi-Yau gâtuit se rupe, iar în acel loc crește o sferă 
care îi netezește suprafaţa. Sfera inițiată din figura 11.3 este inversată. 

Matematicienii numesc acest şir de operaţii tranziție cu inversie 
[flop-transition]. Este ca şi cum mingea de volei inițială ar fi „întoarsă“, 
căpătând o nouă orientare în cadrul întregii forme Calabi-Yau. Yau, 
Tian şi alții au observat că, în anumite situaţii, noua formă Calabi-Yau 
produsă printr-o tranziţie cu inversie, ca în figura 11.4 (d), este dis- 
tinctă din punct de vedere topologic de forma inițială Calabi-Yau din 
figura 11.3 (a). Este, de fapt, un mod pretenţios de a spune că e absolut 
imposibil să deformăm spațiul inițial Calabi-Yau din figura 11.3 (a) 
pentru a obţine spațiul Calabi-Yau final din figura 11.4 (d) fără ruperea 
texturii spațiului Calabi-Yau într-o etapă intermediară. 

Din punct de vedere matematic, acest procedeu al lui Yau şi Tian 
este interesant pentru că ne oferă o modalitate de a produce noi spații 
Calabi-Yau dintr-unele cunoscute. Adevăratul lui potenţial se dezvă- 
luie însă în domeniul fizicii, unde pune o problemă fascinantă: dincolo 
de metoda matematică în sine, e oare posibil ca secvenţa care leagă 
figura 11.3 (a) şi figura 11.4 (d) să fie întâlnită în natură? Contrar lui 
Einstein, e posibil catextura spaţială să se rupă, iar apoi să fie repa- 
rată în acest mod? 


Perspectiva în oglindă 


Timp de câţiva ani după observaţia făcută în 1987, Yau mă îndemna 
din când în când să mă gândesc la o posibilă întruchipare fizică a 
acestor tranziţii cu inversie. Nu am făcut-o. Aceste tranziţii mi se păreau 
doar produsele unei matematici abstracte, fără nici o relevanţă pentru 
fizica teoriei corzilor. De fapt, având în vedere că în capitolul 10 am 
arătat că dimensiunile circulare au o rază minimă, am fi tentaţi să 
spunem că teoria corzilor nu permite sferei din figura 11.3 să se mic- 
şoreze până la acel punct de gâtuire. Dar, tot în capitolul 10, am văzut 
că, dacă o „bucată“ a spaţiului — în cazul nostru partea sferică a formei 
Calabi-Yau — suferă un colaps, spre deosebire de situația în care o 
întreagă dimensiune spațială colapsează, afirmaţia privind identificarea 
razelor mari cu cele mici nu mai e direct aplicabilă. Totuşi, chiar dacă 
tranziţiile cu inversie nu sunt interzise, posibilitatea ca textura spațială 
să se rupă părea în continuare improbabilă. 

În 1991, fizicianul norvegian Andy Liitken şi Paul Aspinwall, un 
coleg al meu de la Oxford, acum profesor la Universitatea Duke, şi-au 

pus o întrebare foarte interesantă. Dacă textura spațială a porțiunii 
Calabi-Yau din universul nostru ar suferi o tranziţie cu inversie care 
ar sfâşia spaţiul, cum ar arăta aceasta din perspectiva spaţiului Calabi- 
Yau în oglindă? Pentru a înțelege sensul acestei întrebări, să ne 
amintim că proprietățile fizice ale ambilor membri ai perechii de forme 
Calabi-Yau în oglindă (dacă au fost selectate pentru dimensiunile 
suplimentare) sunt identice, dar complexitatea matematicii care trebuie 
folosită pentru a extrage aceste proprietăți poate diferi mult. Liitken 
şi Aspinwall au emis ipoteza că tranziţia cu inversie din figurile 11.3 
şi 11.4, atât de complicată din punct de vedere matematic, ar putea 
avea o descriere mult mai simplă în oglindă, descriere ce ar dezvălui 
mai uşor fizica asociată. 

La vremea aceea, simetria în oglindă nu era suficient de bine înţe- 
leasă pentru a răspunde la întrebarea lor. Totuşi, Liitken şi Aspinwall 
au observat că în descrierea în oglindă nu părea să existe nimic care 
să indice vreo consecinţă fizică dezastruoasă asociată rupturilor spa- 
țiale din tranziţiile cu inversie. Cam în aceeaşi perioadă, cercetările la 
care Plesser şi cu mine lucram pentru a găsi perechi de forme Calabi- 
Yau în oglindă ne-au condus în mod neașteptat la tranzițiile cu inversie. 
E un fapt matematic bine cunoscut că alipirea diverselor puncte din 
figura 10.4, metoda folosită de noi pentru a construi perechile în oglindă, 
duce la situații geometrice identice cu gâtuirile şi străpungerile din 
figurile 11.3 şi 11.4. Din punct de vedere fizic însă, nici eu, nici Plesser 
nu am descoperit vreo calamitate care să se datoreze lor. Mai mult, 
pornind de la observaţiile lui Liitken şi Aspinwall (precum şi de la un 
articol mai vechi al lor scris împreună cu Graham Ross), Plesser şi cu 
mine am înţeles că puteam repara matematic gâtuirea în două moduri 
diferite. Unul conducea la forma Calabi-Yau din figura 11.3 (a), iar celălalt 
la forma din figura 11.4 (d). Acest fapt ne-a sugerat că evoluţia de la 
figura 11.3 (a) la 11.4 (d) putea fi într-adevăr întâlnită în natură. 

Pe la sfârşitul lui 1991, cel puțin unii dintre teoreticienii corzilor cre- 
deau că textura spațiului se poate rupe. Dar nimeni nu avea argumente 
hotărâtoare pentru a confirma sau infirma această uimitoare posibilitate. 


Avansând încet 


In cursul anului 1992, Plesser şi cu mine am încercat să demonstrăm 
că textura spaţială poate suferi rupturi prin tranziții cu inversie. Cal- 

culele noastre ofereau anumite dovezi, dar nu şi demonstrația defi- 
nitivă. La un moment dat, prin primăvară, Plesser a fost la Institutul 
pentru Studii Avansate din Princeton pentru a ţine un seminar şi a 
avut astfel ocazia să-i vorbească lui Witten despre încercările noastre 
de a înţelege matematica tranziţiilor cu inversie care produc rupturi 
spaţiale în fizica teoriei corzilor. După ce i-a prezentat ideile noastre, 
Plesser a aşteptat ca Witten să-i răspundă. Acesta s-a întors de la tablă 
şi a început să privească pe fereastră. După un minut sau două, s-a 
întors din nou spre Plesser şi i-a spus că, dacă ideile noastre s-ar 
confirma, „ar fi spectaculos“. Afirmația lui ne-a încurajat. După o 
vreme însă, cum băteam pasul pe loc, am început fiecare să lucrăm 
la alte proiecte din teoria corzilor. 

Continuam totuşi să mă gândesc la posibilitatea tranzițiilor cu 
inversie care produc rupturi spaţiale. Cu trecerea timpului, simţeam 
tot mai limpede că acestea trebuiau să fie o parte a teoriei corzilor. 
Calculele preliminarii efectuate împreună cu Plesser şi discuțiile cu 
matematicianul David Morrison de la Universitatea Duke păreau să 
indice că aceasta era singura concluzie firească. De fapt, în timpul 
unei vizite la Universitatea Duke, Morrison şi cu mine, bazându-ne 
pe observaţiile preţioase ale lui Sheldon Katz de la Universitatea de 
Stat din Oklahoma, care se afla şi el la Duke în acea perioadă, am 
stabilit o strategie prin care să demonstrăm că tranziţiile cu inversie 
pot avea loc în teoria corzilor. Dar, când am trecut la efectuarea cal- 
culelor, am descoperit că erau extrem de complicate. Chiar şi cu cel 
mai rapid calculator din lume ar fi durat peste un secol. Făcuserăm 
un progres, însă era clar că aveam nevoie de o nouă idee care să spo- 
rească substanțial eficiența metodei noastre de calcul. Victor Batyrev, 
matematician la Universitatea din Essen, ne-a oferit pe neașteptate 
o asemenea idee în două lucrăni publicate în primăvara şi vara lui 1992. 

Batyrev era foarte interesat de simetria în oglindă, mai ales în urma 
succesului obținut de Candelas şi colaboratorii săi în rezolvarea pro- 
blemei numărătorii sferelor prin folosirea acestei metode. Din pers- 
pectiva sa de matematician, Batyrev nu înţelegea bine metodele pe 
care Plesser și cu mine le folosiserăm pentru găsirea perechilor de spații 
Calabi-Yau în oglindă. Deşi abordarea noastră făcea apel la instru- 
mente familiare teoreticienilor corzilor, Batyrev mi-a spus într-un 
târziu că pentru el lucrarea noastră părea „magie neagră“. Aceasta 
reflectă marea separare culturală între fizică şi matematică, iar cum 

teoria corzilor şterge frontierele, diferențele de limbaj, metodă şi stil 
devin tot mai vizibile. Fizicienii sunt asemeni unor compozitori de 
avangardă, gata să încalce regulile tradiționale şi să înfrunte neac- 
ceptarea doar pentru a găsi soluții. Matematicienii seamănă mai mult 
cu compozitorii clasici, lucrând într-un cadru mai restrâns şi refuzând 
să facă următorul pas până când toţi paşii precedenţi nu sunt riguros 
confirmaţi. Fiecare abordare are avantajele şi dezavantajele ei, fiecare 
şi clasică, nu există o abordare corectă şi una greşită — alegerea meto- 
delor ţine în mare măsură de gust şi de pregătire. 

Batyrev a hotărât să construiască spaţiile în oglindă folosind un 
cadru matematic mai convenţional şi a reușit. Inspirat de lucrările 
anterioare ale unui matematician din Taiwan, Shi-Shyr Roan, a des- 
coperit o metodă matematică sistematică de a produce perechi de spaţii 
Calabi-Yau. Construcţia sa se reduce la metoda folosită de Plesser 
şi de mine în exemplele noastre, dar oferă un cadru mai general pre- 
zentat într-o manieră mai familiară matematicienilor. 

Noutatea constă în faptul că lucrările lui Batyrev implică domenii 
ale matematicii pe care majoritatea fizicienilor nu le-au mai întâlnit. 
Eu, de exemplu, puteam sesiza fondul argumentelor sale, dar aveam 
mari dificultăți să înțeleg multe detalii importante. Un lucru era totuși 
clar: dacă metodele din lucrarea sa erau corect înțelese și aplicate, 
puteau deschide o nouă linie de atac asupra problemei tranziţiilor cu 
inversie care produc rupturi ale spațiului. 

Încurajat de aceste descoperiri, pe la sfârşitul verii am hotărât să 
mă întorc la problema inversiilor cu toată energia de care dispuneam. 
Aflasem de la Morrison că urma să petreacă un an la Institutul pentru 
Studii Avansate și ştiam că şi Aspinwall urma să fie acolo, primind 
o bursă postdoctorală. După câteva telefoane şi e-mailuri am aranjat 
să părăsesc pentru o vreme Universitatea Cornell şi să petrec şi eu 
toamna lui 1992 la institut. 


Elaborarea unei strategii 


E greu de imaginat un loc mai propice concentrării intense decât 
Institutul pentru Studii Avansate. Fondat în 1930, este așezat într-o 

zonă cu dealuri line, la marginea unei păduri idilice, la câteva mile 
de campusul Universităţii Princeton. Se spune că la institut nu poţi 
fi distras de la muncă pentru simplul motiv că nu există nici un fel 
de distracții. 

După părăsirea Germaniei, în 1933, Einstein a venit la institut şi 
a rămas aici pentru tot restul vieţii sale. E uşor să ni-l imaginăm lucrând 
la teoria unificată în această atmosferă liniştită şi singuratică, aproape 
ascetică a institutului. În funcţie de progresele pe care le înregistrezi, 
moştenirea unor gânduri profunde te poate stimula sau inhiba. 

La scurt timp de la venirea noastră la institut, mă plimbam împre- 
ună cu Aspinwall pe Nassau Streeet (strada comercială principală a 
oraşului Princeton) încercând să alegem un loc pentru cină. Nu era 
un lucru simplu, căci lui Paul îi place foarte mult carnea, iar eu sunt 
vegetarian. Pe când ne plimbam făcând schimb de impresii, m-a între- 
bat despre noutăţile din domeniul la care lucram. l-am spus atunci 
cât de important era să se stabilească faptul că universul poate suferi 
tranziţii cu inversie în care au loc rupturi ale spaţiului. I-am prezentat 
strategia pe care o urmasem şi speranțele puse în noua cale deschisă 
de lucrările lui Batyrev. Credeam că vorbesc cu un adept al teoriei 
şi că Paul va fi entuziasmat de aceste perspective. Ei bine, m-am înșelat. 
Privind în urmă, îmi dau seama că reticienţa lui se datora în mare parte 
duelului nostru intelectual dintotdeauna, în care jucam pe rând rolul 
de avocat al diavolului faţă de ideile celuilalt. În câteva zile însă, și-a 
schimbat părerea şi amândoi ne-am concentrat atenția asupra inversiilor. 

Între timp a venit şi Morrison şi toţi trei ne-am întâlnit în salonul 
institutului pentru a stabili strategia de acţiune. Am căzut de acord 
că scopul principal era să determinăm dacă evoluţia de la figura 11.3 
(a) la figura 11.4 (d) poate fi întâlnită în univers. Problema nu putea 
fi abordată direct din cauza dificultății extreme a ecuaţiilor care descriu 
evoluţia, în special când are loc şi ruptura spațială. Am hotărât să refor- 
mulăm problema folosind descrierea în oglindă, în speranţa că ecuațiile 
implicate vor fi mai uşor de abordat. Am ilustrat schematic acest lucru 
în figura 11.5, unde rândul superior prezintă evoluţia inițială, de la 
figura 11.3 (a) la figura 11.4 (d), iar cel inferior prezintă aceeaşi evo- 
luţie din perspectiva formelor Calabi-Yau în oglindă. Reformulând 
în oglindă problema, fizica corzilor nu e confruntată cu nici o catas- 
trofă. După cum se vede, nu pare să existe nici un fel de gâtuire sau 
ruptură în rândul de jos al figurii 11.5. Se punea însă o altă întrebare: 

Figura 11.5 O tranziţie cu inversie şi ruptură a spaţiului (rândul de sus) şi 
presupusa ci reformulare în oglindă (rândul de Jos). 


foloseam oare simetria în oglindă dincolo de domeniul ei de aplica- 
bilitate? Deşi formele Calabi-Yau de pe ambele rânduri din extrema 
stângă a figurii 11.5 conduc la aceeaşi fizică, este oare adevărat că 
la fiecare pas al evoluţiei către partea dreaptă a figurii — care trece 
obligatoriu prin etapa de gâtuire-rupere-reparare din mijloc — proprie- 
tățile fizice ale perspectivei iniţiale şi ale celei în oglindă sunt identice? 

Deși aveam motive întemeiate să credem că relația dintre spațiile 
pereche rămâne valabilă pentru evoluţia formelor care duc la ruptură 
în partea de sus a figurii 11.5, ne-am dat seama ulterior că nimeni 
nu ştie dacă formele Calabi-Yau de pe rândul de sus și de pe cel de 
Jos al figurii 11.5 continuă să mai fie în oglindă și după producerea 
rupturii. Este o întrebare esenţială fiindcă, dacă ele continuă să fie 
simetrice, atunci absenţa unei catastrofe în perspectiva în oglindă ar 
presupune absenţa ei şi în varianta inițială, iar astfel am demonstra 
că în teoria corzilor spaţiul se poate rupe. Am înțeles că această între- 
bare se poate reduce la un calcul: extragerea proprietăților fizice ale 
universului după producerea rupturii formei Calabi-Yau de pe rân- 
dul de sus (folosind de exemplu forma Calabi-Yau din dreapta sus în 
figura 11.5) şi apoi pentru presupusa ei imagine în oglindă (forma 
Calabi-Yau din dreapta jos în figura 11.5) şi compararea lor pentru 
a vedea dacă sunt identice. 

Acesta a fost calculul căruia i-am dedicat toată energia Aspinwall, 
Morrison şi cu mine în toamna anului 1992. 


Nopți albe în ultimul cămin al lui Einstein 


Glasul învăluitor, cu modulaţii subtile, ușor ironice, ascunde o minte 
extrem de ageră în cazul lui Edward Witten. E considerat succesorul 

lui Einstein, cel mai mare fizician al lumii în viață. Mulţi ar spune 
despre el că este cel mai mare fizician al tuturor timpurilor. Are un 
apetit insaţiabil pentru problemele de avangardă ale fizicii şi exercită 
o enormă influenţă în stabilirea direcțiilor de cercetare ale teoriei corzilor. 

Productivitatea lui Witten e legendară. Chiara Nappi, soţia lui, 
fizician la același institut, ni-l prezintă stând la masa din bucătărie, 
sondând cu mintea frontierele fizicii corzilor şi luând doar din când 
în când creionul pentru a verifica un detaliu.” Un coleg mi-a spus că 
într-o vară a avut biroul chiar lângă cel al lui Witten. În timp ce el se 
chinuia cu calculele laborioase ale teoriei corzilor, auzea zgomotul 
continuu, ritmic al tastaturii lui Witten, care scria lucrare după lucrare 
despre fizica de vârf a teoriei corzilor. 

La o săptămână după ce am ajuns la institut, stând de vorbă în 
curte, Witten m-a întrebat ce planuri de cercețare am. l-am povestit 
despre tranziţiile cu inversie şi ruptură a spațiului și despre strategia 
pe care o stabilisem. S-a luminat la faţă, dar mi-a spus cu precauţie 
că voi avea de efectuat calcule îngrozitor de dificile. Mi-a dezvăluit 
şi o posibilă verigă mai slabă în strategia noastră, legată de cercetări 
anterioare în care colaborasem cu Vafa şi Wamer. Problema ridicată 
de el nu viza direct abordarea noastră, însă l-a făcut să se gândească 
la un aspect care ulterior s-a dovedit a fi complementar perspecti- 
vei noastre. 

Aspinwall, Morrison şi cu mine am hotărât să împărțim calculul 
în două etape. O primă împărțire firească putea presupune întâi extra- 
perea proprietăților fizice asociate ultimei forme Calabi-Yau de pe 
rândul de susaal figurii 11.5, iar apoi repetarea operației pentru ultima 
formă Calabi-Yau de pe rândul de jos al figurii 11.5. Dacă relația de 
simetrie în oglindă nu este distrusă de ruperea formei Calabi-Yau de 
sus, atunci aceste două forme Calabi-Yau ar trebui să aibă proprietăți 
fizice identice, asemeni celor două forme Calabi-Yau inițiale din care 
au evoluat. (Această formulare a problemei evită calculele foarte grele 
rezultate în momentul ruperii formei Calabi-Yau de sus.) S-a dovedit 
până la urmă că determinarea proprietăților fizice asociate ultimei 
forme Calabi-Yau din rândul de sus este destul de simplă. Dificil era 
să obținem forma precisă a spațiului final Calabi- Yau din rândul de jos 
al figurii 11.5 — presupusa imagine în oglindă a formei Calabi-Yau 
de sus — și apoi să-i extragem proprietățile fizice. 

Un procedeu pentru îndeplinirea celei de a doua sarcini — extra- 
perea caracteristicilor fizice ale spaţiului final Calabi-Yau de pe rândul 

inferior, odată ce forma lui este cunoscută precis — fusese găsită cu 
câțiva ani în urmă de Candelas. Abordarea lui presupunea însă calcule 
laborioase şi ne-am dat seama că pentru a o aplica la exemplul nostru 
concret aveam nevoie de un program de calculator inteligent scris. 
Aspinwall, care pe lângă faptul că este un fizician de renume este și 
un programator strălucit, s-a înhămat la această muncă. Morrison și 
cu mine am trecut la îndeplinirea primei etape, adică identificarea 
precisă a candidatului pentru spaţiul Calabi-Yau în oglindă. 

Ajunşi în acest punct, am înţeles că lucrările lui Batyrev ne-ar putea 
oferi indicii importante. Dar diferenţele culturale dintre matematică 
şi fizică — în acest caz, dintre mine și Morrison — ne-au împiedicat 
să înaintăm. Era nevoie de forţele reunite ale celor două domenii 
pentru găsirea formei matematice a spațiilor Calabi-Yau de jos care 
să corespundă aceluiași univers fizic al spaţiilor Calabi-Yau de sus, 
dacă din repertoriul naturii fac parte rupturile cu inversie. Dar nici 
unul din noi nu stăpânea limbajul celuilalt pentru a ne atinge scopul. 
Trebuia, prin urmare, să facem schimb de experienţă. Astfel, am hotă- 
rât să ne petrecem ziua ducând calculele cât mai departe cu putință, 
iar serile să învăţăm unul de la celălalt: eu urma să-i predau o oră 
sau două lui Morrison fizica relevantă pentru lucrarea noastră, apoi 
era rândul său să facă acelaşi lucru cu mine în domeniul matematicii. 
Cursurile noastre se terminau în general seara, după ora 1]. 

Zi de zi am urmat acest program. Progresul nostru era lent, însă 
lucrurile începuseră să se aşeze. Între timp, Witten făcea progrese sem- 
nificative în reformularea verigii slabe pe care o identificase. Munca 
sa consta în stabilirea unei corespondențe mai eficiente între fizica cor- 
zilor şi matematica spaţiilor Calabi-Yau. Aspinwall, Morrison şi cu 
mine ne întâlneam aproape zilnic cu Witten, care ne prezenta noile 
lui idei. Cu trecerea săptămânilor devenea tot mai limpede că, deşi por- 
nise de la o persepectivă diferită de a noastră, ajungea la tema tranziți- 
ilor cu inversie. Aspinwall, Morrison şi cu mine am înţeles că, dacă nu 
încheiem curând calculele, Witten va rezolvaproblema înaintea noastră. 


Bere şi muncă în weekend 


Nimic nu ajută mai mult mintea unui fizician să se concentreze decât 
competiția. Aspinwall, Morrison şi cu mine am apăsat pe accelera- 

(ic. Dar pentru Aspinwall asta însemna cu totul altceva decât pentru 
Morrison şi pentru mine. Aspinwall este un ciudat amestec de rafi- 
nument aristocratic englezesc, urmare a celor zece ani petrecuţi la 
Oxford ca student şi apoi cercetător, şi limbaj colorat. În privinţa mun- 
cii este, cred, cel mai ordonat fizician pe care îl cunosc. Dacă mulţi 
dintre noi lucrăm până noaptea târziu, el nu lucrează niciodată după 
ora 5 după-amiaza. Dacă mulţi dintre noi lucrăm în weekend-uri, el 
nu lucrează niciodată. A lucra în forță înseamnă pentru el doar ridicarea 
clicienţei la un nivel și mai înalt. 

Era pe la începutul lui decembrie. Morrison şi cu mine ne instrui- 
scrăm reciproc timp de mai multe luni, iar rezultatele începeau să se 
vadă. Fram foarte aproape de identificarea precisă a formei spațiului 
Calabi-Yau pe care îl căutam. În plus, Aspinwall îşi încheiase progra- 
mul şi aștepta numai rezultatul nostru care trebuia introdus în program. 
Era într-o noapte de joi când Morrison şi cu mine ne-am asigurat în 
sfârşit că știam să identificăm forma Calabi-Yau mult-căutată. Acest 
lucru se reducea și el la o procedură simplă care necesita propriul ei 
program pe calculator — un program relativ simplu. Până vineri după- 
amiază, scrisesem programul şi eliminasem erorile de programare; 
vineri noaptea târziu am obținut rezultatul. 

Dar era trecut de ora $ după-amiaza. Aspinwall plecase acasă și 
urma să se întoarcă abia luni. Nu puteam face nimic fără programul 
său. Nici eu, nici Morrison nu puteam aştepta tot weekend-ul. Eram 
pe punctul de a da răspuns întrebărilor privind rupturile spaţiale din 
textura cosmosului, iar suspansul devenise prea greu de îndurat. 
L-am sunat acasă pe Aspinwall. La început a refuzat să vină a doua 
zi dimineaţă la lucru, așa cum îl rugasem. Dar, după multe proteste, 
a consimţit să ni se alăture, cu condiţia să-i cumpărăm şase beri. Am 
acceptat. 


Momentul adevărului 


Ne-am întâlnit cu toții sâmbătă dimineaţa la institut, aşa cum hotărâ- 
sem. Era o zi însorită şi atmosfera era relaxată. Eu unul mă temeam 
că Aspinwall nu va veni, dar, când şi-a făcut apariția, timp de un sfert 
de oră l-am ridicat în slăvi pentru acest prim weekend petrecut la birou. 
M-a asigurat că era prima și ultima dată. 

Ne-am strâns cu toții în jurul calculatorului lui Morrison. Aspinwall 
i-a explicat cum să pomească programul şi ne-a arătat forma precisă 
pe care trebuiau s-o aibă datele de intrare. Morrison a introdus rezultatele 
obținute de noi în noaptea precedentă și eram gata să pornim programul. 

În mare, calculele pe care urma să le facem se reduceau la determi- 
narea masei anumitor specii de particule — un anumit mod de vibrație 
al corzii — când acestea se mişcau printr-un univers a cărui compo- 
nentă Calabi-Yau reușisem s-o identificăm. Conform strategiei noastre, 
speram ca această masă să fie identică cu cea calculată pentru forma 
Calabi-Yau rezultată în unma tranziției cu inversie și ruptură a spaţiului. 
Ultimul calcul era relativ uşor şi îl efectuaserăm cu săptămâni în urmă; 
răspunsul era 3, în unităţile pe care le foloseam noi. Dn moment ce 
efectuam calculele numerice corespunzătoare imaginii în oglindă pe 
un computer, ne aşteptam să obținem un rezultat de genul 3,000001 
sau 2,999999, foarte aproape de 3, dar nu exact 3, din cauza erorilor 
de rotunjire. 

Morrison stătea la calculator gata să apese pe tasta de pornire. Cum 
tensiunea creştea, a spus: „Îi dăm drumul!“ şi a pornit programul. În 
câteva secunde, calculatorul ne-a dat răspunsul: 8,999999. Mi s-au 
muiat picioarele. Oare tranziţiile cu inversie distrug relațiile în oglindă, 
ceea ce arată probabil că ele nu se pot produce? Dar imediat am înțeles 
cu toții că se petrecea ceva ciudat. Dacă ar fi existat o reală nepotrivire 
între proprietăţile fizice ale celor două forme, ar fi fost foarte puţin 
probabil ca rezultatul calculatorului să fie atât de aproape de un număr 
întreg. Dacă ideile noastre erau greșite, nu puteam să ne așteptăm 
decât la un şir de cifre aleatoare. Obţinuserăm un răspuns greșit, dar 
poate că acesta sugera că făcuserăm o simplă greșeală de aritmetică. 
Aspinwall şi cu mine ne-am dus la tablă și imediat am descoperit 
greşeala: pierduserăm un factor 3 în calculul „relativ ușor“ pe care 
îl făcuserăm cu săptămâni în urmă; adevăratul rezultat era 9. Răspunsul 
calculatorului era deci exact ce ne doream. 

Acest acord post factum nu era decât în parte convingător. Când 
ştii deja răspunsul pe care ţi-l dorești, este adesea foarte simplu să 
găseşti o cale de a-l obţine. Ne trebuia alt exemplu. Cum toate pro- 
gramele de care aveam nevoie erau scrise, acest lucru nu era compli- 
cat. Am calculat masa altei particule a formei Calabi- Yau de pe rândul 
de sus, fiind foarte atenţi de această dată să nu facem greşeli. Am 
obținut rezultatul 12. Ne-am adunat din nou în jurul calculatoru- 
lui şi l-am pus la treabă. După câteva secunde am primit răspunsul: 

]1,999999. Confirmare. Demonstrasem că presupusa imagine în oglindă 
este într-adevăr imaginea în oglindă, deci tranziţiile cu inversie și 
ruptura spațiului fac parte din fizica teoriei corzilor. 

În acel moment am sărit de pe scaun și am făcut o tură victori- 
oasă prin birou. Morrison exulta din spatele calculatorului. Reacţia 
lui Aspinwall a fost însă ușor diferită: „E grozav, dar ştiam că o să 
meargă“, a spus el calm. „Şi berea mea unde e?” 


Abordarea lui Witten 


Luni ne-am dus triumfători la Witten şi i-am povestit despre suc- 
cesul nostru. Era foarte mulțumit de rezultat. La rândul lui, tocmai 
găsise o cale de a demonstra că tranziţiile cu inversie au loc în teoria 
corzilor. Raționamentul lui era foarte diferit de al nostru şi lămurea 
de ce rupturile spațiale nu au consecinţe catastrofale. 

Abordarea lui subliniază diferenţele dintre o teorie a particulelor 
punctiforme şi teoria corzilor în cazul unor asemenea rupturi. Diferenţa 
fundamentală este că există două tipuri de mișcări ale corzii în apro- 
pierea rupturii şi doar un singur tip de mişcare a particulei puncti- 
forme. Mai precis, coarda se poate deplasa adiacent rupturii, asemenea 
particulei punctiforme, dar poate să şi înconjoare ruptura când se 
deplasează înainte, aşa cum e ilustrat în figura 11.6. În esenţă, analiza 
lui Witten arată cum corzile care înconjoară o ruptură — ceea ce nu 


Figura 11.6 Foaia de univers măturată de o coardă creează un scut care anulează 
posibilele efecte catastrofale asociate cu ruptura texturii spațiului. 

se poate întâmpla în teoria particulelor punctiforme — protejază uni- 
versul înconjurător de efectelor catastrofale care altminteri ar apărea. 
Este ca şi cum foaia de univers a corzii — să ne amintim din capitolul 6 
că e vorba de suprafaţa bidimensională pe care coarda o mătură în 
deplasarea ei prin spațiu — ar oferi o barieră protectoare care anulează 
aspectele dezastruoase ale degenerării geometrice a texturii spaţiului. 

Am putea să ne întrebăm ce s-ar întâmpla dacă s-ar produce o 
ruptură, iar în vecinătatea ei n-ar exista nici o coardă care s-o protejeze. 
Mai mult, ne-am putea teme că, în cazul unei rupturi, coarda — o buclă 
infinit de subțire — ar constitui o barieră total ineficientă. Răspunsul 
la ambele obiecţii se bazează pe o trăsătură fundamentală a mecanicii 
cuantice dată de Feynman. Un obiect, indiferent dacă este particulă 
sau coardă, se deplasează de la un punct la altul „adulmecând“ toate 
traiectoriile posibile. Mişcarea rezultată care se observă este o combi- 
nație a tuturor posibilităților, iar contribuţia relativă a fiecărei traiec- 
torii posibile este determinată cu precizie de formulele matematice 
ale mecanicii cuantice. Dacă s-ar produce o ruptură în textura spațiu- 
lui, atunci printre traiectoriile posibile ale corzilor care se deplasează 
ar fi şi acelea care înconjoară ruptura, traiectorii asemenea celei din 
figura 11.6. Chiar dacă nu par să existe corzi lângă ruptură în momen- 
tul producerii ei, mecanica cuantică 1a în considerare efectele fizice 
ale tuturor traiectoriilor posibile ale corzilor, iar printre acestea există 
multe drumuri protectoare (de fapt, un număr infinit) care înconjoară 
ruptura. Witten a arătat că acestea sunt contribuțiile care anulează 
catastrofa cosmică pe care ruptura ar produce-o. 

În ianuarie 1993, Witten şi noi trei ne-am lansat simultan lucrările 
pe internet, o cale prin care articolele de fizică pot fi la dispoziția 
oricui, oriunde în lume. Cele două lucrări prezentau, din perspective 
total diferite, primele exemple de tranziții cu schimbarea topologiei — 
termenul de specialitate pentru procesele de ruptură a spațiului pe 
care le descoperisem. Întrebarea privind posibilitatea ruperii texturii 
spațiului îşi găsise un răspuns cantitativ prin teoria corzilor. 


Consecințe 


Știm acum că rupturile spaţiale se pot produce fără a avea urmări fizice 
catastrofale. Dar ce se întâmplă când textura spaţială se sfâşie? Care 


RUPEREA TEXTURII SPAŢIALE 299 


sunt consecinţele observabile? Am văzut că multe proprietăți ale lumii 
(lin jurul nostru depind de structura detaliată a dimensiunilor încolăcite. 
Astfel, am putea crede că transformarea destul de violentă care leagă 
un spațiu Calabi-Yau de celălalt, conform figurii 11.5, ar avea un 
impact fizic semnificativ. De fapt, desenele cu mai puţine dimensiuni 
pc care le folosim pentru a vizualiza spațiul fac ca transformarea să 
pură ceva mai complicată decât este în realitate. Dacă am putea 
vizualiza o geometrie hexadimensională, am observa că spațiul se rupe, 
dar acest lucru se produce într-un mod delicat. Seamănă mai curând 
cu o gaură făcută de molii în lână decât cu un genunchi care iese prin- 
tr-un pantalon rupt. 

Lucrarea noastră şi cea a lui Witten demonstrează că trăsăturile 
[izice cum ar fi numărul de familii de corzi vibrante şi tipurile de 
particule din cadrul fiecărei familii nu sunt afectate de aceste procese. 
Când spațiul Calabi-Yau suferă o ruptură, ceea ce se poate modifica 
sunt valorile precise ale maselor particulelor individuale — energiile 
posibilelor moduri de vibraţie ale corzii. Lucrările noastre au arătat 
că aceste mase variază continuu ca urmare a schimbării formei geome- 
trice a componentei Calabi-Yau a spaţiului, unele crescând, altele scă- 
zând. Esenţial e faptul că nu există salturi catastrofale sau vreun alt 
comportament neobişnuit al acestor mase variabile în timpul rupturii. 
Din punctul de vedere al fizicii, momentul rupturii nu are caracte- 
ristici distinctive. 

Aceasta ridică două probleme. Mai întâi, ne-am concentrat asupra 
rupturilor care au loc în textura spațială a componentei suplimentare 
hexadimensionale Calabi-Yau a universului. Oare asemenea rupturi 
pot avea loc şi în cele trei dimensiuni spaţiale extinse familiare nouă? 
Răspunsul este, aproape sigur, da. Spaţiul e spațiu, indiferent dacă e 
strâns încolăcit într-o formă Calabi-Yau sau extins la scara univer- 
sului observabil în nopțile senine. De fapt, am văzut deja că dimensi- 
unile spațiale familiare pot fi şi ele încolăcite sub forma unor gigantice 
curbe închise, iar distincţia între dimensiunile încolăcite și cele neîn- 
colăcite e oarecum artificială. Deși analiza noastră și a lui Witten se 
bazează pe trăsăturile matematice specifice formelor Calabi-Yau, rezul- 
tatul nostru — faptul că textura spațiului se poate rupe — se aplică fără 
îndoială unui domeniu mai larg. 

În al doilea rând, este oare posibil ca o asemenea ruptură cu 
schimbare de topologie să aibă loc azi sau mâine? E posibil să fi avut 
loc în trecut? Da. Măsurătorile experimentale ale maselor particulelor 


300 UNIVERSUL ELEGANT 


elementare arată că valorile acestora sunt destul de stabile de-a lun- 
gul timpului. Dar dacă ne întoarcem la epocile imediat următoare big 
bang-ului, chiar şi teoriile nebazate pe corzi invocă perioade impor- 
tante în cursul cărora masele particulelor elementare s-au schimbat 
de-a lungul timpului. Din perspectiva teoriei corzilor, în aceste peri- 
oade, în mod cert au avut loc rupturile cu schimbarea topologiei prezen- 
tate în capitolul de față. Apropiindu-ne de prezent, stabilitatea observată 
a maselor particulelor elementare arată că, dacă în prezent universul 
suferă o ruptură spațială cu schimbarea topologiei, atunci acesta se petrece 
extrem de lent, atât de lent, încât efectele asupra maselor particulelor 
elementare sunt prea mici pentru aparatura experimentală de care dis- 
punem. Prin urmare, dacă această condiţie e îndeplinită, nu e exclus ca 
universul nostru să se afle chiar acum în toiul unei rupturi spațiale. Dacă 
s-ar petrece suficient de lent, nici măcar nu am ști că are loc. Acesta 
este unul din rarele cazuri din fizică în care absenţa unor fenomene obser- 
vabile izbitoare e un semn de bun-augur. Absența unor consecințe dezas- 
truoase observabile într-o asemenea evoluţie geometrică neobişnuită 
arată cât de mult a depăsit teoria corzilor previziunile lui Einstein. 


CAPITOLUL 12 
Dincolo de corzi: în căutarea teoriei M 


În lunga sa căutare a unei teorii unificate, Einstein a ajuns să se întrebe 
dacă „Dumnezeu ar fi putut face universul în alt fel; cu alte cuvinte, 
dacă necesitatea simplităţii logice este chiar atât de strictă“%. Prin 
această remarcă, Einstein a formulat pentru prima dată un punct de 
vedere împărtășit acum de numeroși fizicieni: dacă există o teorie finală 
a naturii, unul din cele mai convingătoare argumente în favoarea formei 
sale particulare ar fi acela că teoria nu poate arăta altfel. Teoria ultimă 
trebuie să ia forma pe care o arepentru că aceasta e unicul cadru expli- 
cativ capabil să descrie universul fără contradicții inteme sau absur- 
dități logice. O asemenea teorie ar afirma că lucrurile sunt așa cum 
sunt pentru ca aşa trebuie să fie. Orice schimbare, oricât de mică, ar 
conduce la o teorie care — la fel ca fraza „Această propoziţie este o 
minciună“ — poartă în germeni propria sa distrugere. 

Stabilirea caracterului inevitabil al structurii universului ne-ar apro- 
pia de un răspuns la cele mai profunde întrebări. Aceste întrebări subli- 
niază misterul care înconjoară un şir aparent infinit de alegeri implicate 
în alcătuirea universului nostru. Caracterul inevitabil răspunde la 
aceste întrebări eliminând opțiunile. Inevitabilitate înseamnă că, de 
fapt, nu există opțiuni. Inevitabilitatea afirmă că universul nu putea 
fi altfel. După cum vom vedea în capitolul 14, nimic nu ne asigură 
că universul are o construcţie atât de strictă. Și totuşi, căutarea unei 
asemenea rigidităţi în legile naturii se află în centrul programului de 
unificare a fizicii moderne. 

La sfârşitul anilor '80, fizicienii au înţeles că, deşi se apropiase 
de o descriere unitară a universului, teoria corzilor nu îşi putea atinge 
scopul. Şi aceasta din două motive. În primul rând, după cum am 

menționat pe scurt în capitolul 7, fizicienii şi-au dat seama că există 
de fapt cinci versiuni diferite ale teoriei corzilor. Numele lor erau: 
Tipul I, Tipul IIA, Tipul IIB, Heterotic O(32) (prescurtat Heterotic O) 
şi Heterotic E8 x E8 (prescurtat Heterotic-E). Toate aceste teorii 
au aceleași trăsături fundamentale — modurile lor de vibrație deter- 
mină valorile pe care le pot lua masele şi sarcinile de forță, necesită 
10 dimensiuni spațio-temporare, dimensiunile lor încolăcite trebuie 
să ia una din formele Calabi-Yau etc. — şi din acest motiv în capi- 
tolele precedente nu ne-au preocupat diferențele dintre ele. Totuşi, 
cercetările din anii '80 au arătat că ele într-adevăr diferă. Puteţi citi 
mai multe despre proprietățile lor în notele de la sfârşitul cărții, dar 
e suficient să ştiţi că ele diferă atât prin felul în care încorporează 
supersimetria, cât şi prin anumite detalii importante ale modurilor 
de vibraţie.” (De exemplu teoria corzilor de Tipul I conţine şi corzi 
deschise, deci cu două capete libere, în plus față de buclele închise 
de care ne-am ocupat până acum.) Era un lucru stânjenitor pentru 
teoreticienii corzilor fiindcă, deşi e impresionant să propui o teorie 
unificată, existenţa a cinci propuneri o subminează pe fiecare în parte. 
Cea de-a doua abatere de la caracterul inevitabil e mai subtilă. 
Pentru a înţelege acest lucru, trebuie să facem observaţia că toate 
teoriile fizice constau din două părți. Prima parte este ansamblul ideilor 
fundamentale ale teoriei, exprimate de obicei prin ecuații matematice. 
Cea de-a doua parte conţine soluţiile acestor ecuaţii. În general, unele 
ecuaţii au o singură soluţie, în timp ce altele au mai multe soluții 
(eventual foarte multe soluţii). (Ca să dau un exemplu simplu, ecuaţia 
„2 înmulțit cu un număr face 10“ are o singură soluţie: 5. Pe de altă 
parte, ecuaţia „0 înmulțit cu un număr face 0“ are o infinitate de soluţii, 
deoarece 0 înmulţit cu orice număr face tot 0.) Şi astfel, chiar dacă 
cercetările conduc la o teorie unică, bazată pe un set unic de ecuații, 
caracterul inevitabil este totuşi compromis dacă aceste ecuaţii au mai 
multe soluții. La sfârșitul anilor '80 s-a dovedit că teoria corzilor se 
află într-o asemenea situaţie. Când fizicienii au studiat ecuaţiile celor 
cinci teorii ale corzilor, şi-au dat seama că fiecare dintre ele are mai 
multe soluţii — de exemplu, existau mai multe posibilități de a încolăci 
dimensiunile suplimentare — fiecare dintre soluţii corespunzând unui 
univers cu proprietăți diferite. Majoritatea acestor universuri, deși 
apăreau ca soluţii corecte ale ecuațiilor din teoriile corzilor, nu aveau 
NICI O legătură cu ceea ce cunoaștem noi despre lumea înconjurătoare. 

Aceste abateri de la inevitabilitate ar putea părea trăsături funda- 
mentale nedorite ale teoriei corzilor. Dar cercetările începute pe la 
mijlocul anilor '90 ne-au făcut să sperăm că aceste trăsături pot fi doar 
rezultatul felului în care fizicienii analizau teona. Pe scurt, ecuaţiile 
teoriei corzilor sunt atât de complicate, încât nimeni nu le cunoaște 
torma exactă. Fizicienii au reuşit să scrie numai versiuni aproximative 
ale acestor ecuaţii. lar tocmai aceste ecuaţii aproximative fac ca teoriile 
să difere semnificativ între ele. Şi tot aceste ecuaţii aproximative, în 
contextul fiecăreia din cele cinci teorii ale corzilor, sunt sursa a nenu- 
mărate soluții, un adevărat com al abundenței din care izvorăsc univer- 
suri nedorite. 

Din 1995 (începutul celei de-a doua revoluţii a supercorzilor) au 
apărut tot mai multe dovezi că ecuaţiile exacte, a căror formă precisă 
ne este imposibil s-o determinăm, ar putea rezolva această problemă, 
ceea ce ar da teoriei corzilor amprenta caracterului inevitabil. De fapt 
se demonstrase deja, spre satisfacția teoreticienilor corzilor, că, atunci 
când vor fi înțelese ecuaţiile exacte, ele vor dovedi că toate cele cinci 
teorii ale corzilor sunt intim legate. La fel ca braţele unei stele de mare, 
ele aparțin unei aceleiași entități. Fizicienii sunt acum convinşi că, în 
loc de cinci teorii diferite, au de-a face cu o singură teorie care le unește 
pe cele cinci într-un cadru teoretic unic. Şi, la fel cum se limpezesc 
lucrurile când relații ascunse sunt dezvăluite, această unificare oferă 
o nouă perspectivă pentru înțelegerea universului prin teoria corzilor. 

Pentru a explica aceste idei, va trebui să urmărim cercetările de 
vârf din teona corzilor. Va trebui să înțelegem natura aproximaţiilor 
folosite în teoria corzilor şi limitările lor inerente. Va trebui să ne fami- 
liarizăm cu tehnicile subtile — numite dualizăți — introduse de fizi- 
cieni pentru a evita unele aproximaţii. Apoi vom urmări raționamentele 
care folosesc aceste tehnici pentru a ajunge la ideile menţionate mai 
sus. Dar nu vă faceți griji. Teoreticienii corzilor au făcut deja munca 
cea mai grea, iar nouă nu ne rămâne decât să explicăm rezultatele lor. 

Totuşi, din moment ce trebuie să urmărim mai multe fragmente 
aparent disparate, iar apoi să le asamblăm, există riscul să nu vedem 
pădurea din cauza copacilor. Astfel, dacă parcurgând acest capitol la 
un moment dat discuţia vi se va părea prea complicată și veți simți 
nevoia să săriţi la alte capitole, reveniţi la secțiunea care urmează 
ŞI în care am rezumat ideile esenţiale ale celei de-a doua revoluţii a 
supercorzilor. 

Un rezumat al celei de-a doua revoluții 
din teoria supercorzilor 


Cea mai importantă descoperire a celei de-a doua revoluții din teoria 
supercorzilor este rezumată de figurile 12.1 şi 12.2. Figura 12.1 pre- 
zintă situaţia înainte ca fizicienii să poată depăşi metodele de aproxi- 
maţie folosite la început. Se credea că cele cinci teorii erau complet 
separate. Noile descoperiri arată însă că toate teoriile corzilor, asemeni 
brațelor unei stele de mare (figura 12.2), trebuie privite ca un cadru 
unic, atotcuprinzător. (De fapt, la sfârşitul acestui capitol vom vedea 
că apare şi o a şasea teorie — un al şaselea braț.) Acest cadru vast a 
primit, din motive ce vor fi lămurite mai jos, numele provizoriu de 
teoria M. Figura 12.2 reprezintă un rezultat crucial în încercarea 
de-a ajunge la o teorieultimă. În teoria corzilor, fire aparent disparate 
au fost ţesute într-o singură tapiserie — o unică şi atotcuprinzătoare 
teorie care ar putea fi mult căutata teorie despre tot. 

Deşi mai sunt încă multe de făcut, două caracteristici esenţiale 
ale teoriei M au fost deja puse în evidenţă. Prima este că teoria M 
are unsprezece dimensiuni (zece spațiale şi una temporală). Așa cum 
Kaluza a descoperit că o dimensiune spaţială suplimentară permite 
contopirea teoriei generale a relativității cu electromagnetismul, teore- 
ticienii corzilor şi-au dat seama că o dimensiune spațială suplimentară 
în teoria corzilor —pe lângă cele nouă dimensiuni spațiale şi una tem- 
porală din capitolele precendente — permite o sinteză a celor cinci 


Tipul IIB 


Heterotic-O  Heterotic-E 


Figura 12.1 Vreme de mai mulți ani, fizicienii care lucrau în cele cinci teorii 
ale corzilor credeau că au de-a face cu teorii complet separate. 

Tipul IIB 


Tipul 1 AR TipulIIA 


Figura 12.2 Rezultatele celei de-a doua revoluţii a supercorzilor au arătat că 
toate cele cinci teorii ale corzilor sunt de fapt părți ale unui cadru unificat numit 
teoria M. 


versiuni ale teoriei. Mai mult, această dimensiune spațială suplimen- 
tară nu e o soluţie ad hoc; teoreticienii au înțeles că raționamentele 
din anii '70 şi '80 care au condus la o dimensiune temporală şi nouă 
dimensiuni spaţiale erau aproximative, iar calcule exacte, care pot acum 
fi efectuate, arată că o dimensiune spațială fusese scăpată din vedere. 

A doua caracteristică a teoriei M care a fost descoperită este aceea 
că, pe lângă corzi vibrante, ea mai conţine şi alte obiecte: membrane 
vibrante bidimensionale, bule tridimensionale care se unduiesc (numite 
„tri-brane”) şi o mulţime de alte ingrediente. La fel ca în cazul celei 
de-a unsprezecea dimensiuni, această trăsătură a teoriei M a apărut, 
la mijlocul anilor '90, odată cu depăşirea aproximațiilor. 

Dincolo de toate acestea şi de alte descoperiri făcute în ultimii ani, 
natura teoriei M rămâne un mister — iată şi una din semnificațiile literei 
„M“. Fizicienii dm lumea întreagă se străduiesc să ajungă la înțele- 
gerea completă a teoriei M, care ar putea deveni problema centrală 
a fizicii secolului XXI. 


O metodă de aproximaţie 


Limitele metodelor folosite de fizicieni în analiza teoriei corzilor ţin 
de ceea ce se numeşte feoria perturbaţiilor. Teoria perturbaţiilor 
presupune efectuarea unei aproximaţii pentru a obţine în linii mari 

soluţia unei probleme, iar apoi îmbunătățirea sistematică a acestei 
aproximații luând în considerare detaliile inițial ignorate. Acest pro- 
cedeu joacă un rol important în multe domenii ale cercetării științi- 
fice, a fostun element esențial în înțelegerea teoriei corzilor şi, aşa cum 
vom vedea imediat, e întâlnit frecvent chiar și în viața de zi cu zi. 

Imaginați-vă că într-o bună zi maşina începe să vă facă probleme 
şi o duceţi la mecanic pentru revizia tehnică. După prima verificare, 
mecanicul vă dă o veste proastă. Maşina are nevoie de un bloc motor 
nou care, împreună cu mâna de lucru, vă duce la un preţ în jurul a 
900 de dolari. Aceasta e însă numai o primă aproximaţie care te aştepţi 
să fie modificată pe măsură ce vor fi cunoscute mai multe detalii legate 
de reparație. Câteva zile mai târziu, după ce a avut timp să supună 
mașina la diferite teste, mecanicul dă o estimare mai precisă, 950 de 
dolari. El vă spune că mai aveţi nevoie şi de un regulator care împre- 
ună cu componentele şi cu manopera ajunge la 50 de dolari. În fine, 
când vă duceți să vă ridicați maşina, el a însumat toate cheltuielile 
şi vă pune în față o notă de plată de 987,93 dolari. Aceasta, explica 
el, include cei 950 $ pentru blocul motor şi pentru regulator, 27 $ pentru 
o curea de transmisie, 10 $ pentru un cablu de baterie şi 0,93 $ pentru 
un șurub cu izolație electrică. Prima cifră aproximativă de 900 de 
dolari a fost rafinată prin includerea tot mai multor detalii. În limbajul 
fizicii, aceste detalii sunt numite perturbații la estimarea inițială. 

Când teoria perturbaţiilor e aplicată corect şi eficient, estimarea 
inițială e destul de apropiată de răspunsul final; odată încorporate, 
detaliile de fineţe ignorate în estimarea inițială vor aduce modificări 
mici la rezultatul final. Uneori însă, când mergi să plătești, constați 
că factura diferă mult de estimarea inițială. Chiar dacă atunci eşti tentat 
să foloseşti alți termeni, tehnic vorbind avem de-a face doar cu un 
eșec al teoriei perturbaţiilor. Aceasta înseamnă că aproximația inițială 
nu a fost o evaluare bună a răspunsului final pentru că „rafinările“, în 
loc să producă mici modificări, conduc la schimbări mari ale estimării 
în linii mari. 

Prezentarea făcută până acum teoriei corzilor s-a bazat pe o abor- 
dare perturbativă, oarecum asemănătoare celei folosite de mecanic. 
„Înțelegerea incompletă“ a teoriei corzilor pe care am menţionat-o 
din când în când își are radăcinile în această metodă aproximativă. 
Putem înţelege această remarcă importantă prezentând teoria pertur- 
baţiilor într-un context mai puţin abstract decât teoria corzilor, dar 
mai apropiat de problema noastră decât exemplul mecanicului. 

Un exemplu clasic de teoria perturbaţiilor 


Înțelegerea mişcării Pământului în sistemul solar ne oferă un exemplu 
clasic de utilizare a teoriei perturbaţiilor. La scara distanțelor inter- 
planetare, singura forță care trebuie luată în considerare în calculul 
mișcării copurilor este forța gravitațională. Ecuațiile de mișcare sunt 
însă atât de complicate, încât trebuie să recurgem la aproximaţii. Amin- 
tiți-vă că atât teoria lui Newton, cât şi teoria lui Einstein afirmă că 
orice obiect exercită o influenţă gravitaţională asupra oricărui alt obi- 
ect, ceea ce face ca, în sistemul solar să se ajungă la o competiţie gra- 
vitațională complexă, imposibil de tratat matematic, între Pământ, 
Soare, Lună, celelalte planete și, în principiu, toate celelalte corpuri 
cerești. După cum vă daţi seama, nu este cu putinţă să luăm în consi- 
derare toate aceste influenţe şi să determinăm traiectoria exactă a 
Pământului. De fapt, chiar și în cazul a trei corpuri cereşti ecuațiile 
sunt atât de complicate, încât nimeni nu a fost în stare până acum să 
le rezolve complet.!0% 

Putem totuşi prezice mișcarea Pământului în sistemul solar cu mare 
precizie folosind metoda perturbaţiilor. Masa enormă a Soarelui, în 
comparație cu masele celorlalți membri ai sistemului solar, şi apropi- 
erea acestuia de Pământ, în comparație cu distanța față de celelalte 
stele din univers, fac ca Soarele să exercite de departe cea mai puter- 
nică influență asupra mișcării Pământului. Și astfel, prima estimare 
constă în a lua în considerare numai influența Soarelui asupra mişcării 
Pământului. Pentru multe scopuri această estimare este perfect vala- 
bilă. Dacă e însă necesar, putem rafina această aproximaţie prin inclu- 
derea treptată a efectelor gravitaționale ale celor mai apropiate corpuri 
relevante, cum ar fi Luna şi alte planete care trec prin apropiere în 
acel moment. Calculele vor deveni din ce în ce mai dificile odată ce 
rețeaua de influențe gravitaționale devine mai complexă, dar acest 
lucru nu trebuie să ascundă esenţa metodei. Interacţia gravitațională 
dintre Soare şi Pământ oferă o explicație aproximativă pentru mişca- 
rea Pământului, în timp ce complexul celorlalte influenţe gravitațio- 
nale oferă un şir de rafinări din ce în ce mai puţin importante. 

Abordarea perturbativă funcționează în acest exemplu pentru că 
există o influență fizică dominantă care permite o descriere teoretică 
relativ simplă. Dar acest lucru nu se întâmplă întotdeauna. De exem- 
plu, dacă ne interesează mişcarea a trei stele de mase comparabile care 

alcătuiesc un sistem trinar, nu există o singură relație gravitațională 
a cărei influență să le umbrească pe celelalte. Prin urmare, nu există 
o singură interacție dominantă care să ofere o estimare globală, iar 
celelalte efecte să producă doar micile rafinări. Dacă am încerca să 
folosim abordarea perturbativă izolând, de exemplu, atracția gravi- 
tațională dintre două stele și folosind-o apoi pentru a determina apro- 
ximaţia noastră inițială, am observa imediat că abordarea noastră 
eşuează. Calculele ar demonstra că „rafinarea“ mişcării prezise prin 
includerea celei de-a treia stele nu este mică, ci este de fapt la fel de 
semnificativă ca presupusa estimare inițială. lată un exemplu elocvent: 
mișcarea a trei oameni prinși în horă nu seamănă deloc cu cea a doi 
oameni care dansează tango. O rafinare prea mare înseamnă că aproxi- 
mația inițială a fost incorectă și toată construcția noastră e un castel 
din cărți de joc. Problema nu e doar că trebuie inclusă o rafinare substan- 
țială datorată celei de-a treia stele. Este un efect de domino: rafinarea 
substanţială are un impact mare asupra mişcării celorlalte două stele, 
care la rândul lor au o mare influenţă asupra mişcării celei de-a treia 
stele, care apoi are un impact mare asupra celorlalte două şi aşa mai 
departe. Toate firele din țesătura gravitațională sunt la fel de impor- 
tante și trebuie luate în considerare simultan. Deseori, în aceste cazuri, 
singura cale este să folosim puterea brută a calculatoarelor pentru a 
simula mişcarea rezultată. 

Acest exemplu arată cât de important e în abordarea perturbativă 
să determinăm dacă presupusa estimare în linii mari este corectă și, 
dacă este, care și câte dintre detaliile de fineţe trebuie incluse pentru 
a obţine nivelul de precizie dorit. Aceste probleme au importanţă deo- 
sebită pentru aplicarea metodelor perturbative la procesele fizice din 
lumea microscopică. 


O abordare perturbativă a teoriei corzilor 


Procesele fizice din teoria corzilor apar din interacţiile elementare 
între corzile vibrante. După cum am văzut spre sfârșitul capitolului 
6,* aceste interacții implică despărțirea şi alăturarea buclelor corzilor, 


* Pentru cititorii care au sărit peste secţiunea „Un răspuns mai precis“ din capi- 
tolul 6 ar putea fi folositoare răsfoirea părții de început a acestei secţiuni. (N. a.) 

ÎNMP———————————— 


Figura 12.3 Corzile interacționează unindu-se şi despărțindu-se. 


ca în figura 6.7, pe care o reproducem în figura 12.3. Teoreticienii 
corzilor au demonstrat cum se poate asocia o formulă matematică 
precisă schemei din figura 12.3, formulă care exprimă influenţa fiecărei 
corzi incidente asupra mişcării rezultante a celeilalte corzi. (Detaliile 
formulei diferă în cele cinci teorii, dar deocamdaţă vom ignora aceste 
subtilități.) Dacă n-ar exista mecanica cuantică, această formulă ar 
descrie complet interacția corzilor. Dar agitația microscopică dictată 
de principiul de incertitudine spune că perechi coardă/anticoardă (două 
Corzi cu moduri de vibrație opuse) pot apărea în orice moment, împru- 
mutând energie din univers, cu condiția să se amhileze reciproc suficient 
de repede pentru a restitui împrumutul energetic. Asemenea perechi 
de corzi, născute din agitația cuantică, dar care trăiesc pe seama ener- 
giei împrumutate și deci trebuie să se recombine imediat într-o singură 
buclă, sunt cunoscute sub numele de perechi de corzi virtuale. Chiar 
dacă e de scurtă durată, prezența acestor perechi de corzi virtuale supli- 
mentare influențează proprietățile detaliate ale interacției. 

Acest lucru e ilustrat schematic în figura 12.4. Cele două corzi 
iniţiale se lovesc una de alta în punctul marcat prin (a), unde se unesc 
într-o singură buclă. Această buclă se deplasează puţin, dar în (b) fluc- 
tuațiile agitației cuantice duc la apariția unei perechi de corzi virtuale, 


(a) (d) 


poetii 


(b) (6) 


Figura 12.4 Agitaţia cuantică poate provoca apariţia (b) sau dispariţia (c) unei 
perechi coardă/anticoardă, ceea ce face ca interacţia să fie mai complicată. 

care se anihilează apoi în (C), rezultând din nou o singură coardă. În 
final, în (d), această coardă îşi cedează energia disociindu-se într-o 
pereche de corzi care pornesc în direcții noi. Datorită buclei din centrul 
figurii 12.4, fizicienii numesc această interacție proces cu „o buclă“. 
La fel ca în cazul interacției ilustrate în figura 12.3, o formulă mate- 
matică precisă poate fi asociată cu această diagramă pentru a exprima 
efectul perechii de corzi virtuale asupra mișcării celor două corzi inițiale. 

Dar lucrurile nu se încheie aici, pentru că agitația cuantică poate 
provoca oricât de multe erupții instantanee de corzi virtuale, producând 
un şir de perechi de corzi virtuale. Astfel apar diagrame cu tot mai 
multe bucle, după cum se vede în figura 12.5. Fiecare din aceste dia- 
grame oferă un mijloc simplu de descriere a proceselor fizice impli- 
cate: corzile incidente fuzionează, agitația cuantică face ca bucla 
rezultată să se desfacă într-o pereche de corzi virtuale, acestea se depla- 
sează mai departe şi apoi se anihilează reciproc unindu-se într-o 
singură buclă, care se deplasează şi produce o altă pereche de corzi 
virtuale şi aşa mai departe. În privinţa celorlalte diagrame, există o 
formulă matematică pentru fiecare proces în parte, formulă ce rezumă 
efectul asupra mişcării perechii de corzi incidente.!0! 

La fel ca mecanismul care în nota de plată finală şi-a îmbunătățit 
estimarea iniţială de 900 de dolari adăugând 50, 27, 10 şi 0,93 dolari 
şi la fel cum am ajuns la înțelegerea mai exactă a mișcării Pământului 
adăugând la influenţa Soarelui efectele mai mici ale Lunii și ale altor 
planete, teoreticienii corzilor au demonstrat că putem înțelege interacția 


Figura 12.5 Agitaţia cuantică poate duce la crearea şi anihilarea a numeroase 
şiruri de perechi coardă/anticoardă. 

Figura 21.6 Influenţa netă pe care fiecare coardă incidentă o are asupra celeilalte 
provine din însumarea influențelor care implică diagrame cu tot mai multe bucle. 


dintre două corzi însumând expresiile matematice ale diagramelor 
fără bucle (fără perechi de corzi virtuale), cu o buclă (o pereche de 
corzi virtuale), cu două bucle (două perechi de corzi virtuale) şi aşa 
mai departe, după cum e ilustrat în figura 12.6. 

Un calcul exact necesită însumarea tuturor expresiilor matematice 
asociate fiecăreia dintre aceste diagrame, cu un număr tot mai mare 
de bucle. Dar, cum există un număr infinit de asemenea diagrame şi 
cum calculele matematice asociate lor cresc în dificultate odată cu 
creşterea numărului de bucle, sarcina se dovedește a fi imposibilă. 
Ca urmare, teoreticienii corzilor au atacat problema prin metoda per- 
turbaţiilor, bazându-se pe presupunerea că o estimare globală rezona- 
bilă e dată de procesele fără bucle, iar diagramele care conţin bucle 
duc doar la rafinări tot mai mici, pe măsură ce numărul buclelor crește. 

De fapt, aproape tot ce ştim despre teoria corzilor — majoritatea 
lucrurilor despre care am vorbit în capitolele precedente — a fost 
descoperit de fizicieni prin calcule laborioase şi detaliate care folosesc 
această abordare perturbativă. Dar pentru a avea încredere în precizia 
rezultatelor obţinute trebuie să aflăm dacă e valabilă aproximaţia care 
include doar primele câteva diagrame din figura 12.6. Ajungem astfel 
la întrebarea crucială: cât de bună e estimarea noastră? 


Cât de corectă e estimarea? 


Depinde. Deşi formula matematică asociată fiecărei diagrame devine 
din ce în ce mai complicată odată cu creşterea numărului de bucle, teo- 
reticienii corzilor au observat o trăsătură simplă și esențială. Oarecum 

asemănătoare modului în care rezistenţa unei funii determină proba- 
bilitatea ca aceasta să se rupă în două când tragi de ea sau o scuturi 
violent, există un număr care determină probabilitatea ca fluctuațiile 
cuantice să provoace separarea unei corzi în două, rezultând de aici 
pentru scurt timp o pereche de corzi virtuale. Acest număr poartă numele 
de constantă de cuplaj a corzii (de fapt, fiecare dintre cele cinci teorii 
ale corzilor are propria ei constantă de cuplaj, după cum vom vedea 
în curând). Numele este foarte sugestiv: mărimea constantei de cuplaj 
a corzii ne arată cât de puternic sunt corelate agitaţiile cuantice a trei 
corzi (bucla iniţială şi cele două bucle în care aceasta se desface) — 
altfel spus, cât de strâns sunt cuplate între ele. Calculele ne arată că, 
cu cât este mai mare constanta de cuplaj a corzii, cu atât este mai 
probabil ca agitația cuantică să provoace separarea în două a corzii 
inițiale (şi apoi reunirea celor două corzi), iar cu cât este mai mică 
constanta de cuplaj a corzii, cu atât e mai puțin probabil ca asemenea 
corzi virtuale să apară. 

Vom ajunge în curând la determinarea valorii constantei de cuplaj 
a corzii pentru fiecare dintre cele cinci teorii, dar mai întâi să stabilim 
ce se înţelege prin „mic“ sau „mare“ atunci când îi estimăm valoarea? 
Matematica pe care se bazează corzile arată că granița dintre „mare“ 
ŞI „mic“ e dată de numărul 1, în sensul următor. Dacă valoarea con- 
stantei de cuplaj a corzii este mai mică decât 1, atunci e din ce în ce 
mai improbabil să apară numere tot mai mari de perechi de corzi 
virtuale. Dacă valoarea constantei de cuplaj a corzii este 1 sau mai mare, 
e din ce în ce mai probabil să apară numere tot mai mari de asemenea 
perechi virtuale.!% Concluzia este că, dacă constanta de cuplaj a corzii 
este mai mică decât 1, contribuţiile din diagrama buclelor devin din ce 
în ce mai mici odată cu creșterea numărului de bucle. Este exact con- 
diția necesară metodei perturbaţiilor, fiindcă astfel putem obține rezul- 
tate suficient de precise chiar dacă ignorăm toate procesele cu excepția 
celor care implică doar câteva bucle. Dar dacă valoarea constantei 
de cuplaj a corzii nu este mai mică dacât 1, contribuţiile diagramelor 
devin din ce în ce mai importante odată cu creşterea numărului de bucle. 
La fel ca în cazul unui sistem trinar de stele, abordarea perturbativă 
devine imposibilă. Presupusa primă estimare grosieră, procesul fără 
bucle, nu este corectă. (Această discuţie e valabilă pentru oricare dintre 
cele cinci teorii ale corzilor, valoarea constantei de cuplaj a corzii din 
fiecare teorie determinând eficacitatea schemei perturbative.) 

Ajungem astfel la următoarea întrebare crucială: care este valoarea 
constantei de cuplaj a corzii (sau, mai precis, care sunt valorile con- 
stantelor de cuplaj ale corzii în fiecare din cele cinci teorii)? Deocam- 
dată nimeni nu poate răspunde la această întrebare. Este una dintre 
cele mai importante probleme ale teoriei corzilor care nu şi-a găsit 
încă rezolvarea. Concluziile bazate pe abordarea perturbativă sunt 
justificate numai dacă valoarea constantei de cuplaj a corzii este mai 
mică decât 1. Mai mult, valoarea exactă a constantei de cuplaj a corzii 
are o influenţă directă asupra maselor şi sarcinilor diferitelor moduri 
de vibraţie ale corzii. Vedem deci că o mare parte a fizicii depinde de 
valoarea constantei de cuplaj a corzii. De ce a rămas oare nerezol- 
vată — în toate cele cinci teorii ale corzilor — problema atât de impor- 
tantă a valorii e1? 


Ecuațiile teoriei corzilor 


Abordarea perturbativă folosită pentru determinarea modului în care 
corzile interacționează între ele poate fi folosită şi pentru a determina 
ecuaţiile fundamentale ale teoriei corzilor. În esenţă, ecuaţiile deter- 
mină interacțiile şi, reciproc, interacţiile determină ecuațiile. 

Ca prim exemplu, în fiecare dintre cele cinci teorii ale corzilor 
există o ecuație menită să determine valoarea constantei de cuplaj a 
teoriei. Deocamdată însă, fizicienii au putut găsi doar o aproximaţie 
a acestei ecuaţii, în fiecare dintre cele cinci teorii, prin evaluarea mate- 
matică a unui număr mic de diagrame relevante ale corzilor, folosind 
abordarea perturbativă. lată ce spun ecuaţiile aproximative: în toate 
cele cinci teorii, constanta de cuplaj a corzii ia o asemenea valoare 
încât, prin înmulțirea ei cu zero, rezultatul este zero. E o ecuație dez- 
amăgitoare; înmulțirea cu zero a oricănui număr dă tot zero, prin urmare 
ecuația poate fi rezolvată pentru orice valoare a constantei de cuplaj 
a corzii. Astfel, în nici una din cele cinci teorii ale corzilor, ecuația 
aproximativă a constantei de cuplaj nu ne dă vreo informaţie despre 
valoarea el. 

În plus, în fiecare dintre cele cinci teorii există o altă ecuaţie care 
ar trebui să determine forma precisă pentru ambele tipuri de dimen- 
siuni spațio-temporale — extinse şi încolăcite. Versiunea aproximativă 

a ecuaţiei pe care o avem în momentul de față este mult mai restrictivă 
decât cea care determină valoarea constantei de cuplaj, dar şi aceasta 
admite mai multe soluții. De exemplu, patru dimensiuni spațio-tempo- 
rale extinse, împreună cu orice spațiu înfășurat Calabi-Yau hexadi- 
mensional, oferă o întreagă clasă de soluţii, dar nici asta nu epuizează 
toate posibilitățile, fiindcă sunt cu putință diferite variante pentru 
numărul dimensiunilor extinse şi cel al dimensiunilor încolăcite.'% 
Ce concluzii putem trage din aceste rezultate? Există trei posibili- 
tăți. Să începem cu cea mai pesimistă dintre ele: deşi fiecare teorie 
a corzilor are o ecuaţie pentru determinarea valorii constantei de 
cuplaj şi o ecuaţie pentru obţinerea numărului de dimensiuni şi for- 
mei precise a spaţiului-timp — ceea ce nici o altă teorie nu poate 
pretinde — s-ar putea ca forma exactă (încă necunoscută) a ecuațiilor 
să admită un spectru larg de soluţii, iar astfel forţa de predicţie a 
teoriilor să fie subminată. Dacă este adevărat, acest lucru va constitui 
un pas înapoi pentru teoria corzilor fiindcă ea își propune să explice 
aceste caracteristici ale cosmosului, nu să ne ceară să le determinăm 
din observații experimentale şi, într-un mod mai mult sau mai puțin 
arbitrar, să le introducem apoi în teorie. Vom reveni asupra acestei 
posibilități în capitolul 15. În al doilea rând, flexibilitatea nedorită 
a ecuațiilor aproximative ale corzilor ar putea indica o greşeală sub- 
tilă în raționamentele noastre. Încercăm să folosim o abordare pertur- 
bativă pentru a determina valoarea constantei de cuplaj a corzii. Dar, 
după cum am văzut, metodele perturbative sunt aplicabile doar dacă 
valoarea constantei de cuplaj este mai mică decât 1, deci calculele 
noastre se pot baza pe o presupunere neîntemeiată privind chiar rezul- 
tatul lor, şi anume rezultatul este mai mic decât 1. Eșecul nostru ar 
putea indica faptul că am pornit de la o premisă falsă şi că, în toate 
cele cinci teorii, constanta de cuplaj este mai mare decât 1. În al 
treilea rând, flexibilitatea nedorită s-ar putea datora doar faptului 
că folosim ecuaţii aproximative, şi nu ecuaţii exacte. De pildă, chiar 
dacă valoarea constantei de cuplaj într-o anumită teorie a corzilor 
poate fi mai mică decât 1, ecuațiile teoriei ar putea depinde în conti- 
nuare de contribuţiile ruzuror diagramelor. Adică, însumarea mici- 
lor rafinări provenind de la diagramele cu tot mai multe bucle ar 
putea fi esenţială pentru transformarea ecuațiilor aproximative (care 
admit multe soluţii) în ecuaţiile exacte care sunt mai restrictive. 
La începutul anilor 1990, ultimele două posibilităţi i-au făcut pe 
teoreticienii corzilor să înțeleagă că metodele perturbative împiedicau 

progresul. Aproape toți fizicienii erau de acord că următoarea abordare 
trebuia să fie neperturbativă — să nu se întemeieze pe aproximaţii şi 
să depăşească limitările cadrului perturbativ. În 1994, găsirea unei 
asemenea căi părea un vis. Uneori însă visele devin realitate. 


Dualitate 


Sute de teoreticieni ai corzilor din lumea întreagă se întâlnesc anual 
la o conferinţă care trece în revistă rezultatele din anul precedent şi 
analizează diferitele direcţii de cercetare. În funcţie de progresul 
înregistrat în acel an se poate prevedea interesul participanţilor. Pe 
la mijlocul anilor 1980, în zorii primei revoluţii a corzilor, întâlnirile 
erau pline de euforie. Speranţa generală a fizicienilor era că în scurt 
timp vor înţelege pe deplin teoria corzilor şi o vor putea prezenta ca 
pe teoria ultimă a universului. Privind retrospectiv, era o naivitate. 
Anii care au trecut au arătat că există o mulțime de aspecte profunde 
şi subtile ale teoriei corzilor care vor necesita fără îndoială un efort 
prelungit şi continuu pentru a fi înțelese. Speranțele premature, total 
nerealiste, au avut consecinţe nedorite, mulți fiind dezamăgiţi că lucru- 
rile nu s-au lămurit imediat. Astfel, conferințele de la sfârşitul anilor 
1980 reflectau deziluzia — fizicienii prezentau rezultate interesante, 
dar atmosfera nu era însuflețită. Unii au propus chiar să nu se mai 
țină anual conferinţe despre corzi. La începutul anilor 1990 însă, situ- 
ația s-a schimbat. Teoria corzilor a început să fie reconstruită, iar cer- 
cetătorii şi-au redobândit entuziasmul şi optimismul grație numeroaselor 
descoperiri, dintre care multe au fost deja prezentate în capitolele 
anterioare. Dar nimic nu prevestea ce avea să se întâmple la conferința 
din martie 1995, ţinută la Universitatea din Carolina de Sud. 

Când a sosit momentul intervenției sale, Edward Witten s-a îndrep- 
tat spre podium şi a ţinut o prelegere care a declanșat cea de-a doua 
revoluţie a teoriei corzilor. Inspirat de lucrările anterioare ale lui Duff, 
Hull, Townsend şi bazându-se pe ideile lui Schwarz, ale fizicianului 
indian Asoke Sen şi ale altora, Witten a anunțat descoperirea unei stra- 
tegii care să depăşească înțelegerea perturbativă a teoriei corzilor. În 
centrul planului său se află noțiunea de dualitate. 

Fizicienii folosesc termenul de dualitate pentru modele teoretice 
care par diferite, însă se dovedeşte că descriu exact aceeași fizică. 

Există exemple „banale“ de dualitate în care teorii identice par diferite 
doar din cauza felului în care sunt prezentate. Pentru cineva care ştie 
doar engleză, teoria generală a relativităţii nu va fi imediat recunos- 
cută ca aparținând lui Einstein dacă e prezentată în limba chineză. 
Însă un fizician care cunoaşte bine ambele limbi poate face imediat 
o traducere care stabileşte echivalenţa celor două. Numim acest exem- 
plu banal pentru că, din punctul de vedere al fizicii, nu se câștigă nimic 
printr-o asemenea traducere. Dacă un bun cunoscător al ambelor limbi 
ar studia o problemă dificilă din teoria generală a relativităţii, soluția 
ar fi la fel de complicată indiferent de limba în care e exprimată. Tre- 
cerea de la engleză la chineză nu aduce nici o idee nouă în fizică. 

Exemplele nebanale de dualitate sunt acelea în care descrieri 
diferite ale aceleiași situaţii fizice conduc într-adevăr la idei fizice 
şi metode matematice de analiză diferite şi complementare. De fapt, 
am întâlnit deja două exemple de dualitate. În capitolul 10 am văzut 
că, într-un univers cu o dimensiune circulară de rază R, teoria corzilor 
poate la fel de bine corespunde şi unui univers cu dimensiunea circu- 
lară de rază 1/R. Acestea constituie situații geometrice distincte care, 
datorită proprietăţilor teoriei corzilor, sunt de fapt fizic identice. În 
acest caz, două forme diferite Calabi-Yau ale celor şase dimensiuni 
spaţiale suplimentare — universuri care la prima vedere ar părea com- 
plet diferite — conduc la aceeași fizică. Ele oferă descrieri comple- 
mentare ale aceluiaşi univers. Spre deosebire de cazul englezei şi 
chinezei, folosirea acestor descrieri duale are importante consecinţe 
fizice, de pildă mărimea minimă a dimensiunii circulare şi procesele 
în care se schimbă topologia din teoria corzilor. 

În intervenţia sa de la conferința Strings '95, Witten a prezentat 
dovezi în favoarea existenței unei noi și profunde dualități. După cum 
am văzut la începutul acestui capitol, el a sugerat că cele cinci teorii, 
deşi aparent diferite în construcţia lor, sunt doar moduri diferite de 
a descrie aceeaşi fizică. În loc să avem cinci teorii diferite ale corzilor, 
am avea doar cinci ferestre diferite deschise către un unic cadru teoretic. 

Înaintea descoperirilor de la mijlocul anilor 1990, posibilitatea unei 
asemenea versiuni a dualității era doar o dorinţă pe care mulți o aveau, 
dar despre care nici nu îndrăzneau să vorbească. Dacă două teorii 
ale corzilor diferă în privinţa detaliilor semnificative ale construcției 
lor, este greu de imaginat că ele ar fi doar descrieri diferite ale aceleiași 
fizici. Totuşi, grație puterii subtile a teoriei corzilor, există din ce în 

ce mai multe dovezi că toate cele cinci teorii sunt duale. În plus, după 
cum vom vedea, Witten ne oferă dovezi că ar exista şi o a şasea teorie 
în aceeaşi situație ca primele cinci. 

Aceste descoperiri sunt intim legate de problemele privind aplica- 
bilitatea metodelor perturbative întâlnite la sfârşitul secțiunii prece- 
dente: cele cinci teorii sunt evident diferite atunci când fiecare dintre 
ele e slab cuplată (constanta de cuplaj a teoriei este mai mică de 1). 
Datorită faptului că se bazau pe metode perturbative, fizicienii nu 
au fost în stare să-şi pună întrebarea ce proprietăți ar avea oricare din- 
tre cele cinci teorii dacă constanta de cuplaj ar fi mai mare decât 1 — 
cuplaj tare. Witten şi alți fizicieni susțin că aceasta e întrebarea crucială 
la care trebuie să răspundem. Rezultatele lor sugerează în mod convin- 
gător că, împreună cu a şasea teorie pe care o vom prezenta curând, 
cuplajul tare al oricăreia din aceste teorii are o descriere duală în ter- 
menii cuplajului slab al alteia şi viceversa. 

lată o analogie ilustrativă. Să ne închipuim doi indivizi oarecum 
unilaterali. Unul adoră gheața, dar, ciudat lucru, n-a văzut niciodată 
apa în forma ei lichidă. Celălalt adoră apa, dar, la fel de ciudat, n-a 
văzut niciodată gheață. Întâlnindu-se din întâmplare, hotărăsc să facă 
împreună o excursie în deşert. Când sunt pe punctul de a pleca, fiecare 
dintre ei este fascinat de obiectele celuilalt. Amatorul de gheaţă este 
captivat de lichidul mătăsos şi transparent al amatorului de apă, iar ama- 
torul de apă este atras de remarcabilele cuburi de cristal solid aduse 
de amatorul de gheaţă. Nici unul nu are vreun indiciu că există de 
fapt o relaţie profundă între apă și gheață; pentru ei sunt două sub- 
stanțe complet diferite. Dar, când ajung în căldura înăbuşitoare a deșer- 
tului, sunt șocați să descopere că gheaţa se transformă încet în apă. ŞI 
sunt la fel de şocați să vadă cum, în timpul nopţilor friguroase din 
deşert, apa lichidă începe să se transforme uşor în gheață. Ei îşi dau 
seama că aceste două substanţe, pe care iniţial le credeau distincte, 
sunt intim legate. 

Dualitatea care leagă cele cinci teorii ale corzilor este oarecum 
similară: în linii mari, constantele de cuplaj joacă acelaşi rol ca tem- 
peratura din deşert. La fel ca gheaţa şi apa, oricare două dintre cele 
cinci ixorii ale corzilor par complet diferite la prima vedere. Dar, dacă 
modificăm constantele lor de cuplaj, teoriile suferă o transmutaţie. 
La fel cum gheaţa se transformă în apă când creştem temperatura, o 
teorie se poate transforma într-alta odată cu creșterea valorii constantei 

de cuplaj. Astfel, facem un pas înainte în demonstrarea faptului că teo- 
riile corzilor sunt descrieri duale ale unei structuri fundamentale unice, 
analogul lui HO pentru apă şi gheaţă. 

Raționamentul care stă la baza acestor rezultate se spnjină în mare 
parte pe argumente ce țin de principiile simetriei. E momentul să 
vorbim despre acest subiect. 


Puterea simetriei 


Ani de-a rândul, nimeni n-a încercat să studieze proprietățile celor 
cinci teorii în cazul în care valoarea constantei de cuplaj este mai mare 
decât 1 din simplul motiv că nimeni nu ştia cum trebuie procedat în 
absența metodei perturbative. Pe la sfârşitul anilor 1980 şi începutul 
anilor 1990, fizicienii au făcut totuşi progrese lente, dar constante în 
identificarea anumitor proprietăți — între care valorile unor mase şi 
sarcini de forță — care, deși țin de fizica cuplajului tare pentru o teorie 
dată, pot fi calculate. Determinarea acestor proprietăți, care depăşeşte 
cadrul perturbativ, a jucat un rol esențial în declanşarea celei de-a 
doua revoluţii a supercorzilor şi se bazează pe forța simetriei. 

Principiile simetriei constituie unelte de analiză care ne ajută să 
înţelegem multe fenomene ale lumii fizice. Am văzut, de pildă, că 
ideea conform căreia legile fizicii nu tratează preferenţial nici un loc 
din univers şi nici un moment de timp ne îndreptățeşte să afirmăm că 
legile care guvernează „aici şi acum“ sunt aceleaşi oriunde şi oricând. 
Este un exemplu foarte general, dar principiile simetriei pot fi la fel 
de importante şi în alte împrejurări. De exemplu, dacă eşti martor la 
o crimă şi vezi doar partea dreaptă a feţei criminalului, un desenator 
poate reconstitui pe baza informaţiei tale întreaga faţă, iar aceasta gra- 
ție simetriei. Deşi există diferenţe între părțile stângă şi dreaptă ale 
chipului, cei mai mulți oameni sunt suficient de simetrici pentru ca 
imaginea unei părți să poată fi oglindită pentru a obţine o aproximaţie 
bună a celeilalte. 

În acest spectru larg de aplicaţii se vede că puterea simetriei are 
capacitatea de a identifica proprietăți într-o manieră indirectă, lucru 
deseori mai simplu decât abordarea directă. Am putea cunoaște fizica 
fundamentală a galaxiei Andromeda mergând acolo, găsind o planetă 

în jurul unei stele şi construind acolo un accelerator cu care să efec- 
tuăm acele experimente pe care le facem pe Pământ. Dar abordarea 
indirectă prin invocarea simetriei la schimbarea poziției este mult mai 
simplă. Putem afla trăsăturile părții stângi a feței criminalului prin- 
zându-l şi examinându-l. Dar adesea este mai ușor să folosim simetria 
stânga-dreapta a feţelor.!0 

Supersimetria e un principiu de simetrie mai abstract care se leagă 
de proprietăţile fizice ale constituenților elementari având spini diferiți. 
Experimentele oferă doar indicii că lumea microscopică încorporează 
această simetrie, dar, din motive pe care le-am prezentat deja, există 
convingerea fermă că aşa stau lucrurile — iar teoria corzilor include 
supersimetria. În anii 1990, ghidaţi de cercetările lui Nathan Seiberg 
de la Institutul pentru Studii Avansate, fizicienii şi-au dat seama că 
supersimetria oferă un instrument eficace cu care se poate găsi răs- 
punsul la multe întrebări dificile şi importante prin'metode indirecte. 

Chiar şi fără înțelegerea detaliilor intime ale unei teorii, faptul că 
supersimetria este inclusă în ea ne permite deja să impunem condiţii 
restrictive asupra proprietăților pe care le poate avea. Recurgând la 
o analogie lingvistică, să ne imaginăm că ni se spune că pe o foaie 
de hârtie a fost scris un şir de litere, în şir apare exact de trei ori litera 
„Y““, lar hârtia a fost pusă într-un plic sigilat. Dacă nu ni se mai dă o 
informație suplimentară, nu avem nici o şansă să ghicim şirul de litere. 
Poate conţine o combinaţie aleatoare de litere conţinând cei trei „y“, 
de exemplu, cvkjerybkjkyybmăk, sau oricare alta dintr-o infinitate de 
posibilități. Dar să ne închipuim că ni se mai dau două indicii: şirul 
secret de litere reprezintă un cuvânt în limba engleză şi are numărul 
minim de litere în acord cu primul indiciu care ne spune că „y“ apare 
de trei ori. Din infinitatea de combinaţii de litere de la început, aceste 
indicii reduc posibilitățile la un singur cuvânt, cel mai scurt cuvânt 
englezesc care conține de trei ori litera „y“: syzyey. 

Supersimetria oferă restricții similare pentru acele teorii care includ 
principiile ei de simetrie. Pentru a înțelege mai bine acest lucru, să ne 
imaginăm că ni se dă o problemă de fizică asemănătoare celei lingvis- 
tice prezentate anterior. Într-o cutie este ascuns ceva — identitatea aces- 
tui ceva nu e precizată — care are o anumită sarcină de forță. Sarcina 
poate fi electrică, magnetică sau orice altă generalizare, dar, pentru 
ca exemplul să fie concret, să spunem că e vorba de trei unităţi de sar- 
cină electrică. Fără alte informaţii, identitatea conținutului nu poate 

fi determinată. Ar putea fi trei particule cu sarcina |, ca pozitronii sau 
protonii; ar putea fi patru particule de sarcină 1 şi o particulă de sar- 
cină —l (ca electronul), pentru că valoarea netă a acestei combinaţii 
este tot 3; ar putea fi nouă particule cu sarcini 1/3 (asemenea cuarcului 
up) sau ar putea fi aceleași nouă particule însoțite de oricâte particule 
fără sarcină (cum ar fi fotonii). Ca şi în cazul combinației secrete de 
ltere, când ştiam doar despre cei trei „y“, există o infinitate de posi- 
bilităui pentru conţinutul cutiei. 

Dar să ne imaginăm acum, la fel ca în cazul problemei lingvis- 
tice, că ni se mai dau două indicii: teoria care descrie lumea — deci 
şi conținutul cutiei — este supersimetrică, iar conținutul cutiei are masa 
minimă în acord cu prima condiţie de a avea 3 unităţi de sarcină. Bazân- 
du-se pe ideile lui E. Bogomo!'nyi, Manoj Prasad şi Charles Sommer- 
field, fizicienii au demonstrat că această stabilire a cadrului (cadrul 
supersimetriei fiind analogul limbii engleze din exemplul precedent) 
ŞI O „condiție de minimum“ (masă minimă pentru o cantitate dată de 
sarcină electrică, analogul condiţiei de lungime minimă a unui cuvânt 
pentru un număr dat de ocurenţe ale literei „y'“) determină identitatea 
conținutului secret în mod unic. Cu alte cuvinte, fizicienii au arătat 
că simpla impunere a condiției de masă minimă pentru o sarcină dată 
identifică fără dubu conţinutul cutiei. Constituenţii de masă minimă 
pentru o valoare dată a sarcinii poartă numele de stări BP în onoarea 
celor trei descoperitori.!95 

Stările BPS sunt importante pentru că proprietățile lor sunt deter- 
minate în mod unic, simplu şi exact, fără a face apel la calcule per- 
turbative. Afirmația rămâne valabilă indiferent de valoarea constantelor 
de cuplaj. Cu alte cuvinte, chiar dacă constanta de cuplaj e mare, şi 
deci abordarea perturbativă e imposibilă, putem deduce proprietă- 
țile exacte ale configurațiilor BPS. Proprietățile sunt adesea numite 
mase Şi sarcini neperturbative pentru că valorile lor depăşesc schema 
aproximaţiilor perturbative. Din acest motiv ne putem gândi că BPS 
vine şi de la „beyond perturbative states“ („stări dincolo de cadrul 
perturbativ”). 

Proprietățile BPS reprezintă doar o mică parte din totalitatea pro- 
prietăților fizice ale unei anume teorii a corzilor atunci când constanta 
sa de cuplaj este mare, dar ne oferă totuși informaţii asupra caracteris- 
ticilor cuplajului tare. Când constanta de cuplaj a unei anume teorii 
a corzilor creşte dincolo de domeniul de aplicabilitate al teoriei per- 

turbative, ne limităm la stările BPS. Asemeni câtorva cuvinte bine 
alese într-o limbă străină, ne vor ajuta să avansăm destul de mult. 


Dualitatea în teoria corzilor 


Mergând pe urmele lui Witten, să începem cu una din cele cinci teorii 
ale corzilor, de pildă, Tipul I, şi să ne închipuim că toate cele nouă 
dimensiuni spaţiale sunt plate şi neîncolăcite. Evident, e total nerealist, 
dar simplifică discuţia; ne vom întoarce imediat la dimensiunile înco- 
lăcite. Să începem prin a presupune că constanta de cuplaj este mult 
mai mică decât 1. În acest caz, metodele perturbative sunt valabile, 
deci multe dintre proprietățile detaliate ale teoriei pot fi (şi au fost) 
determinate cu precizie. Dacă creştem valoarea constantei de cuplaj, 
dar o menţinem sub 1, putem folosi în continuare metodele pertur- 
bative. Detalii ale proprietăților teoriei se vor modifica oarecum — 
de exemplu, valorile numerice asociate cu împrăștierea unei corzi pe 
o altă coardă vor fi puţin diferite, pentru că procesele cu mai multe 
bucle din figura 12.6 dau contribuții mai mari atunci când valoarea 
constantei de cuplaj crește. Dincolo de aceste schimbări ale propri- 
etăților numerice detaliate, conţinutul fizic general al teoriei rămâne 
acelaşi atât timp cât constanta de cuplaj rămâne în domeniul perturbativ. 

Când creștem constanta de cuplaj a Tipului 1 de coardă peste valoa- 
rea ], metodele perturbative devin inaplicabile şi trebuie să ne concen- 
trăm doar asupra setului limitat de mase şi sarcini neperturbative — 
stările BPS — pe care le putem înţelege în continuare. lată ce a afirmat 
Witten, şi a confirmat apoi într-un articol publicat împreună cu Joe 
Polchinski de la Universitatea din California: Caracteristicile de cuplaj 
tare ale Tipului ] de teorie a corzilor corespund perfect proprietăților 
cunoscute ale teoriei Heterotice-O a corzilor, când aceasta din urmă 
are o valoare mică pentru constanta ei de cuplaj. Adică, atunci când 
constanta de cuplaj a Tipului 1 de coardă este mare, valorile precise 
ale maselor şi sarcinilor pe care ştim cum să le obţinem sunt riguros 
egale cu cele ale teoriei Heterotice-O a corzilor când valoarea constan- 
tei ei de cuplaj este mică. Aceasta ne oferă un indiciu concludent că 
cele două teorii ale corzilor care la prima vedere par total diferite, 
ca apa și gheaţa, sunt de fapt duale. Ni se sugerează că proprietățile 
fizice ale Tipului I de coardă pentru valori mari ale constantei de cuplaj 

sunt identice cu proprietățile fizice ale teoriei Heterotice-O a corzilor 
pentru valori mici ale constantei de cuplaj. Argumente asemănătoare 
arată că şi reciproca e valabilă: proprietăţile fizice ale Tipului 1 de 
coardă pentru valori mici ale constantei de cuplaj sunt identice cu 
proprietățile fizice ale teoriei Heterotice-O a corzilor pentru valori 
mari ale constantei de cuplaj.!% Deși din perspectiva aproximaţiei 
perturbative între cele două teorii nu pare să existe vreo legătură, vedem 
acum că ele se transformă una într-alta — oarecum asemănător tranziției 
de la apă la gheaţă — la modificarea valorii constantelor de cuplaj. 

Acest nou tip de rezultat — fizica cuplajului tare pentru o teorie 
este descrisă de fizica cuplajului slab pentru altă teorie — se numește 
dualitate tare-slabă. La fel ca în cazul celorlalte dualități prezentate 
anterior, se poate vedea că cele două teorii nu sunt de fapt distincte. 
Ele dau două descrieri diferite ale aceleiaşi teorii fundamentale. Spre 
deosebire de dualitatea banală dintre engleză și chineză, dualitatea 
de cuplaj tare-slab este semnificativă. Când constanta de cuplaj a unui 
membru al perechii de teorii duale este mică, putem analiza pro- 
prietățile fizice folosind metodele perturbative bine puse la punct. 
Când constanta de cuplaj este mare, deci metodele perturbative nu 
mai sunt valabile, ştim acum că putem folosi descrierea duală — în 
care constanta de cuplaj relevantă este mică — şi ne putem astfel 
întoarce la metodele perturbative. Aceste permutări au avut ca rezul- 
tat obținerea metodelor cantitative de analiză a unei teorii pe care 

În realitate, demonstrarea faptului că fizica cuplajului tare al cor- 
zilor de Tipul] este identică cu fizica cuplajului slab al corzilor Hetero- 
tice-O, şi invers, este o sarcină extrem de dificilă care nu a fost încă 
dusă la bun sfârșit. Motivul e simplu. Unul din membrii persupusei 
perechi de teorii duale nu poate fi verificat prin analiza perturbativă 
deoarece constanta sa de cuplaj este prea mare, ceea ce îngreunează 
calculul direct al multora dintre proprietățile sale fizice. De fapt, tocmai 
în asta constă forța dualității: dacă este adevărată, va furniza noi metode 
de a analiza o teorie cu un cuplaj tare — tehnicile perturbative aplicate 
descrierii ei duale cu un cuplaj slab. 

Dar chiar dacă nu putem demonstra că cele două teorii sunt duale, 
alinierea perfectă a acelor proprietăţi pe care le putem extrage oferă 
dovezi convingătoare privind relaţia dintre cele două teorii. Calcule 

tot mai sofisticate au confirmat existența dualității. Majoritatea 
lzicienilor sunt convinși că dualitatea este reală. 

Urmând aceeaşi metodă, putem studia proprietățile de cuplaj tare 
ale altei teorii a corzilor, de exemplu Tipul IIB. Ipoteza lansată de 
Ilull şi Townsend a fost confirmată de mai mulți fizicieni: şi aici se 
petrece un fenomen remarcabil. Odată cu creşterea constantei de cuplaj 
a Tipului IIB, proprietăţile fizice pe care le putem încă înțelege par 
să se potrivească exact cu cuplajul slab al aceleiași teorii, Tipul IIB. 
Cu alte cuvinte Tipul IIB este autodual.!% Analizele detaliate sugerează 
că dacă constanta de cuplaj a Tipului IIB e mai mare decât 1 şi dacă 
îi înlocuim valoarea cu inversul ei (deci o constantă de cuplaj mai 
mică decât 1), teoria rezultantă ar fi absolut identică cu cea de la care 
am pormit. La fel ca atunci când am încercat să restrângem o dimensiune 
circulară la o lungime sub scara Planck, dacă încercăm să mărim con- 
stanta de cuplaj a Tipului IIB la o valoare mai mare ca 1, autodua- 
litatea ne arată că teoria rezultată este exact echivalentă cu Tipul IIB 
pentru o constantă de cuplaj mai mică decât 1. 


Un rezumat parțial 


Pe la mijlocul anilor '80, fizicienii au construit cinci teorii diferite 
ale supercorzilor. În aproximaţia perturbativă, toate teoriile par dis- 
tincte. Dar această metodă de aproximare este valabilă doar dacă 
constanta de cuplaj a corzii dintr-o teorie dată este mai mică decât 1. 
S-a crezut că fizicienii vor putea calcula valoarea precisă a constan- 
tei de cuplaj în fiecare dintre teorii, însă forma actuală e ecuaţiilor 
aproximative face acest lucru imposibil. De aceea s-a încercat studiul 
fiecăreia dintre cele cinci teorii pentru un spectru larg de valori posibile 
ale constantei de cuplaj, atât mai mari, cât şi mai mici decât 1 — adică, 
și pentru cuplaj slab, şi pentru cuplaj tare. Metodele perturbative 
tradiționale nu oferă vreo indicație despre caracteristicile cuplajului 
tare în nici una dintre teorii. 

De curând, cu ajutorul supersimetriei, fizicienii au învăţat să 
calculeze unele dintre proprietățile cuplajului tare pentru o teorie dată. 
ȘI, spre surpriza tuturor celor care lucrează în domeniu, proprietățile 
cuplajului tare al Heteroticului-O par să fie identice cu proprietățile 

cuplajului slab al Tipului-l, şi invers. În plus, proprietăţile fizice ale 
cuplajului tare al Tipului IIB sunt identice cu proprietățile aceluiași 
tip de corzi pentru un cuplaj slab. Aceste legături neașteptate ne încu- 
rajează să-l urmăm pe Witten şi să cercetăm celelalte două teorii, Tipul 
IIA şi Heteroticul-E, pentru a vedea cum se potrivesc în imaginea 
de ansamblu. Aici vom avea parte de surprize şi mai exotice. Pentru 
a fi pregătiți, avem nevoie de o scurtă digresiune istorică. 


Supergravitaţia 


Pe la sfârşitul anilor '70 şi începutul anilor '80, înainte să se trezească 
interesul pentru teoria corzilor, mulți fizicieni erau în căutarea unei 
teorii care să unifice mecanica cuantică, gravitația şi celelalte forțe 
în cadrul teoriei cuantice de câmp a particulelor punctiforme. Existau 
speranţe ca nepotrivirile dintre gravitație şi mecanica cuantică să fie 
depășite prin studiul teoriilor care includeau numeroase simetrii. În 
1976, Stanley Deser şi Bruno Zumino, de la CERN, şi, independent, 
Daniel Freedman, Sergio Ferrara şi Peter Van Nieuwenhuizen, pe 
atunci toți de la Universitatea de Stat din New York, au descoperit 
că cele mai promițătoare erau teoriile care implicau supersimetria, 
datorită tendinței bosonilor şi fermionilor de a avea fluctuații cuantice 
care să se anuleze reciproc, iar astfel să se liniștească violenta agitație 
microscopică. Autorii au folosit termenul de supergravitație pentru 
teoriile de câmp cuantice supersimetrice care încearcă să încorporeze 
teoria generală a relativităţii. Tentativele de a împleti teoria generală 
a relativităţii cu mecanica cuantică au eşuat în cele din urmă. Totuși, 
aşa cum am menţionat în capitolul 8, din aceste cercetări s-a putut trage 
o concluzie ce avea să prevestească apariţia teoriei corzilor. 
Concluzia, care devenea din ce în ce mai limpede grație lucrărilor 
lui Eugene Cremmer, Bernard Julia și Scherk, toţi la Şcoala Normală 
Superioară în 1978, era aceea că tentativele cele mai aproape de succes 
erau teoriile supergravitației formulate nu în patru dimensiuni, ci în 
mai multe. Mai precis, cele mai promițătoare erau versiunile care nece- 
sitau zece sau unsprezece dimensiuni. S-a dovedit că unsprezece este 
numărul maxim de dimensiuni.!08 Legătura cu cele patru dimensiuni 
observabile se făcea, din nou, în cadrul creat de Kaluza și Klein: dimen- 

siunile suplimentare erau încolăcite. În teoriile cu zece dimensiuni, 
la fel ca în teoria corzilor, şase dimensiuni erau încolăcite, în timp ce 
pentru teoriile cu unsprezece dimensiuni, şapte erau încolăcite. 

Când teoria corzilor a bulversat fizica în 1984, teoriile supergra- 
vitației cu particule punctiforme au apărut în altă lumină. Așa cum 
am subliniat în repetate rânduri, dacă examinăm o coardă cu precizia 
disponibilă actualmente sau într-un viitor previzibil, ea arată ca o 
particulă punctiformă. Putem reformula mai precis: când studiem pro- 
cesele de energie joasă din teoria corzilor — acele procese care nu au 
suficientă energie pentru a sonda natura ultramicroscopică, extinsă a 
corzii — putem aproxima coarda cu o particulă punctiformă fără struc- 
tură, folosindu-ne de cadrul teoriei cuantice de câmp a particulelor 
punctiforme. Nu putem folosi această aproximaţie în cazul proceselor 
la distanțe scurte sau energii înalte pentru că ştim că natura extinsă 
a corzii este cea care ne dă posibilitatea să depăşim contradicţia dintre 
teoria generală a relativității şi mecanica cuantică, ceea ce nu e cu 
putinţă în teoria particulelor punctiforme. Dar la energii suficient de 
Joase şi distanțe suficient de mari nu întâlnim asemenea probleme, iar 
această aproximație e deseori folosită pentru simplificarea calculelor. 

Teoria cuantică de câmp care aproximează cel mai bine teoria cor- 
zilor nu este alta decât supergravitația cu zece dimensiuni. Proprie- 
tăile supergravitației cu zece dimensiuni, descoperite în anii '70 şi 
"80, sunt privite acum ca vestigii la energie joasă ale teoriei corzilor. 
Cercetătorii care au studiat supergravitaţia cu zece dimensiuni au 
descoperit vârful unui iceberg — structura extrem de bogată a teoriei 
supercorzilor. De fapt, există patru teorii ale supergravitației cu zece 
dimensiuni, care diferă la nivelul detaliilor de încorporare a supersi- 
metriei. Trei dintre ele sunt aproximaţiile de particule punctiforme 
la energie joasă ale teoriilor de Tipul IIA, IIB şi Heterotic-E. Al patru- 
lea tip este o aproximaţie de particule punctiforme la energie joasă 
ale Tipului I şi Heteroticului-O. Privind retrospectiv, acesta a constituit 
primul indiciu al strânsei legături între cele două teorii ale corzilor. 

Toate bune şi frumoase, numai că supergravitația cu unspre- 
zece dimensiuni a rămas pe dinafară. Teoria corzilor, formulată în zece 
dimensiuni, pare a nu mai lăsa loc pentru o altă teorie cu unsprezece 
dimensiuni. Timp de mai mulți ani, majoritatea fizicienilor au privit 
supergravitația cu unsprezece dimensiuni ca pe o ciudăţenie matema- 
tică fără legătură cu fizica teoriei corzilor.!% 

Semne ale teoriei M 


Acum perspectiva s-a schimbat. La conferința Strings '95, Witten a 
afirmat că, dacă pomim de la coarda Tip IIA și îi creștem constanta 
de cuplaj de la o valoare mult mai mică decât 1 la o valoare mult mai 
mare decât 1, fizica pe care o mai putem încă analiza (în esență cea 
a configuraţiilor saturate BPS) este, în aproximaţia energiilor joase, 
chiar supergravitația cu unsprezece dimensiuni. 

Când Witten a anunţat această descoperire, participanții la confe- 
rință au fost uimiţi. Pentru aproape toți cei din domeniu a fost un neaş- 
teptat pas înainte. Prima întrebare care ne vine în minte e cea pe care 
şi-au pus-o atunci şi fizicienii: cum poate fi relevantă o teorie care este 
specifică numărului de unsprezece dimensiuni pentru o teorie diferită, 
care are zece dimensiuni? 

Răspunsul are semnificații profunde. Pentru a-l înţelege, va trebui 
să prezentăm mai detaliat rezultatul lui Witten. De fapt, este mai uşor 
să ilustrăm întâi un alt rezultat legat de acesta — descoperit ulterior 
de Witten şi Petr Hofava — care se referă la coarda Heterotică-E. Ei 
au descoperit că aceasta, cuplată tare, are şi ea o descriere în 
unsprezece dimensiuni, iar figura 12.7 ne arată de ce. În stânga figurii, 
constanta de cuplaj a corzii Heterotice-E este considerată mult mai 
mică decât 1. Acesta este domeniul prezentat în capitolele precedente 
şi pe care teoreticienii corzilor îl studiază de peste zece ani. Deplasân- 
du-ne spre dreapta în figura 12.7, creştem treptat valoarea constantei 
de cuplaj. Înainte de 1995, teoreticienii corzilor ştiau deja că acest 
lucru va face ca procesele cu bucle (vezi figura 12.6) să devină din 
ce în ce mai importante şi, când constanta de cuplaj creşte şi mai mult, 
întreg, cadrul perturbativ e invalidat. Dar ceea ce nimeni nu bănuia 
era faptul că, odată cu creşterea constantei de cuplaj, o nouă dimensi- 


Figura 12.7 Odată cu creşterea constantei de cuplaj a corzii Heterotice-E, apare 
o nouă dimensiune spațială, iar coarda însăși este întinsă sub forma unei membrane 
cilindrice. 

une devine vizibilă! Aceasta este dimensiunea „verticală“ prezentată 
in figura 12.7. Să ne aducem aminte că în această figură reţeaua bidi- 
mensională de la care pomim reprezintă toate cele nouă dimensiuni 
spaţiale ale corzii Heterotice-E. Astfel, noua dimensiune verticală 
reprezintă a zecea dimensiune spațială, care, împreună cu timpul, face 
ca numărul total al dimensiunilor spațio-temporale să fie unsprezece. 
În plus, figura 12.7 ilustrează o consecință profundă a acestei 
noi dimensiuni. Structura corzii Heterotic-E se schimbă odată cu creş- 
tcrea acestei dimensiuni. Este întinsă de la o buclă unidimensională 
la o bandă şi apoi la un cilindru deformat când creşte constanta de 
cuplaj. Cu alte cuvinte, coarda Heterotic-E este de fapt o membrană 
bidimensională a cărei lăţime (lungimea verticală din figura 12.7) 
este controlată de valoarea constantei de cuplaj. Timp de un deceniu, 
teoreticienii corzilor au folosit metodele perturbative bazate pe presu- 
punerea că valoarea constantei de cuplaj este foarte mică. După cum 
afirma Witten, această presupunere a făcut ca ingredientele funda- 
mentale să arate şi să se comporte ca nişte corzi unidimensionale, deşi 
cle aveau de fapt o a doua dimensiune spațială ascunsă. Eliminând 
presupunerea că valoarea constantei de cuplaj este foarte mică şi consi- 
derând proprietățile fizice ale corzii Heterotice-E atunci când constanta 
de cuplaj este mare, cea de-a doua dimensiune devine evidentă. 
Această descoperire nu invalidează nici una din concluziile capito- 
lelor precedente, dar ne obligă să le privim dintr-o nouă perspectivă. 
De exemplu, cum se potrivesc toate acestea cu cele nouă dimensiuni 
spaţiale şi una temporală cerute de teoria corzilor? Să ne amintim 
din capitolul 8 că această constrângere a apărut din luarea în calcul 
a direcțiilor independente în care poate vibra o coardă şi din impunerea 
condiției ca numărul lor să garanteze faptul că probabilitățile cuantice 
au valori rezonabile. Noua dimensiune pe care tocmai am descope- 
rit-o nu este o dimensiune în care coarda Heterotică-E poate vibra, 
fiindcă e „închisă“ în însăşi structura corzilor. Astfel spus, cadrul per- 
turbativ pe care fizicienii îl foloseau pentru a deduce că există zece 
dimensiuni spațio-temporale presupunea din start o constantă de cuplaj 
a corzii Heterotice-E mică. Se ajungea astfel la două aproximaţii între 
care exista un acord perfect: lățimea membranei din figura 12.7 este 
mică, făcând-o să arate ca o coardă, şi a unsprezecea dimensiune este 
atât de mică, încât ecuaţiile perturbative n-o puteau pune în evidenţă. 
În cadrul acestei scheme de aproximare, suntem conduși către un univers 

Figura 12.8 Când constanta de cuplaj a corzii Tipului IIA creşte, corzile se trans- 
formă dintr-o buclă unidimensională într-un obiect bidimensional care seamănă 
cu o cameră de bicicletă. 


cu zece dimensiuni populat cu corzi unidimensionale. Acum ne dăm 
seama că nu era decât o aproximaţie pentru universul cu unsprezece 
dimensiuni care conține membrane bidimensionale. 

Din motive tehnice, Witten a descoperit cea de-a unsprezecea 
dimensiune studiind proprietățile la cuplaj tare ale corzii de Tip IIA, 
iar acolo lucrurile se petrec asemănător. La fel ca în exemplul corzii 
Heterotice-E, există o a unsprezecea dimensiune a cărei mărime este 
determinată de constanta de cuplaj a Tipului ILIA. Când valoarea ei 
creşte, noua dimensiune crește. Witten a arătat că, odată cu creşte- 
rea, coarda de tip IIA, în loc să se întindă formând o bandă ca în cazul 
corzii Heterotice-E, se transformă într-o cameră de bicicletă, aşa cum 
se vede în figura 12.8. Din nou, Witten a arătat că, deşi teoreticienii 
considerau mereu corzile de Tip IIA ca obiecte unidimensionale, având 
numai lungime, nu şi grosime, aceasta nu reflectă decât folosirea apro- 
ximaţiei perturbative, în care constanta de cuplaj a corzii este pre- 
supusă a fi mică. Dacă natura cere ca într-adevăr constanta de cuplaj 
să fie mică, atunci aproximaţia e demnă de încredere. Argumentele 
lui Witten şi ale altor fizicieni din perioada celei de-a doua revolu- 
ţii a corzilor oferă însă dovezi convingătoare că de fapt corzile de 
Tipul IIA şi Heterotic-E sunt, în mod fundamental, membrane bidi- 
mensionale dintr-un univers cu unsprezece dimensiuni. 

Dar ce este de fapt această teorie cu unsprezece dimensiuni? Witten 
şi alţii au afirmat că la energii joase (joase în comparaţie cu energia 
Planck) ea este aproximată de îndelung ignorata teorie cuantică de 
câmp a supergravitaţiei cu unsprezece dimensiuni. Dar cum putem des- 
crie această teorie la energii înalte? Problema e în prezent intens dez- 
bătută. Știm din figurile 12.7 şi 12.8 că teoria cu unsprezece dimensiuni 

conţine obiecte bidimensionale extinse — membranele bidimensio- 
nalc. Şi aşa cum vom vedea în curând, obiectele extinse de alte dimen- 
iuni joacă şi ele un rol important. Dar, dincolo de amalgamul de 
proprietăți, nimeni nu știe ce este de fapt această teorie cu unsprezece 
«dimensiuni. Oare membranele sunt ingredientele ei fundamentale? 
Care sunt proprietățile care o definesc? Cum se leagă de fizica pe 
care o cunoaştem? Dacă valorile constantelor de cuplaj sunt mici, 
n momentul de față cele mai bune răspunsuri la aceste întrebări 
sunt prezentate în capitolele anterioare, pentru că, la valori mici ale 
constantei de cuplaj, ne putem întoarce la teoria corzilor. Dar dacă 
valorile constantelor de cuplaj nu sunt mici, nimeni nu cunoaşte 
«leocamdată răspunsurile. Orice ar fi teoria cu unsprezece dimensiuni, 
Witten a botezat-o provizoriu teoria M. Numele acesta poate avea 
mai multe semnificaţii. Câteva exemple: Teoria Misterioasă, Mama 
'Tcoriilor (adică „Mama tuturor teoriilor”), Teoria Membranelor (căci, 
indiferent ce este, membranele par să facă parte din ea), Teoria Matri- 
celor (conform unor articole recente ale lui Tom Banks de la Univer- 
sitatea Rutgers, Willy Fischler de la Universitatea din Texas, Austin, 
Stephen Shenker de la Universitatea Rutgers şi Susskind, care oferă 
o nouă interpretare a teoriei). Dar chiar dacă nu-i înțelegem bine numele 
şi proprietăţile, e deja limpede că teoria M oferă o bază unificatoare 
pentru toate cele cinci teorii ale corzilor. 


Teoria-M şi reţeaua de conexiuni 


Există un proverb despre trei orbi şi un elefant. Primul orb apucă 
fildeşul elefantului şi descrie suprafața netedă și dură pe care o simte. 
Al doilea orb atinge un picior al elefantului. El descrie circumferința 
solidă şi musculoasă pe care o simte. Cel de-al treilea orb apucă coada 
elefantului şi descrie acest apendice subțire. Cum descrierile lor sunt 
atât de diferite, iar nici unul dintre ei nu-i poate vedea pe ceilalți doi, 
fiecare crede că a pus mâna pe un alt animal. Mulţi ani fizicienii s-au 
aflat cam în aceeaşi beznă ca şi cei trei orbi, închipuindu-şi că cele 
trei teorii ale corzilor erau foarte diferite. Dar acum, grație noilor idei 
aduse de cea de-a doua revoluţie a corzilor, fizicienii au înţeles că 
teoria-M este pachidermul unificator al celor cinci teorii ale corzilor. 

Teoria-M 


Tipul | >> Heterotic-O Heterotic-E Tipul IIA Tipul m) 


Figura 12.9 Săgeţile indică relațiile de dualitate dintre teorii. 


În acest capitol am văzut cum se schimbă perspectiva noastră asu- 
pra teoriei corzilor când ne aventurăm dincolo de domeniul pertur- 
bativ — cadru presupus implicit în capitolele anterioare. Figura 12.9 
rezumă relațiile pe care le-am descoperit până acum, săgețile indicând 
teoriile duale. După cum se vede, avem o rețea de conexiuni, dar deo- 
camdată ea nu e completă. Incluzând şi dualitățile din capitolul 10, 
putem completa rețeaua. 

Să ne aducem aminte de dualitatea rază mare/mică prin care o 
dimensiune circulară de rază R se transformă într-una de rază 1/A. 
Am vorbit despre un aspect al acestei dualități, iar acum e momentul 
să-l lămurim. În capitolul 10 am discutat despre proprietățile corzilor 
într-un univers cu o dimensiune circulară, fără a preciza care dintre 
cele cinci formulări e implicată. Am afirmat că, schimbând modurile 
de înfăşurare cu cele de vibraţie ale unei corzi, reformulăm exact 
descrierea teoretică a unui univers cu o dimensiune circulară de rază 
1/R în termenii unui univers de rază R. Am văzut că între corzile Tipului 
ILA şi IIB există această relație de dualitate, iar la fel se întâmplă şi 
cu corzile Heterotice-O şi Heterotice-E. Definiţia mai riguroasă a 
dualității rază mare/mică e următoarea: proprietățile fizice ale corzii 
ILA într-un univers cu o dimensiune circulară de rază R sunt absolut 
identice cu cele ale corzii IIB într-un univers cu o dimensiune circulară 
de rază 1/R (o afirmaţie similară e valabilă şi în cazul corzilor Hete- 
rotice-O şi Heterotice-E). Această precizare legată de dualitatea rază 
mare/mică nu schimbă concluziile capitolului 10, însă joacă un rol 
esenţial în discuţia de față. 

Furnizând o legătură între teoriile Tipului IIA şi Tipului IIB, şi 
între teoriile Heterotică-O şi Heterotică-E, dualitatea rază mare/mică 
completează rețeaua de conexiuni, aşa cum e ilustrat prin liniile punc- 
tate din figura 12.10. Această figură arată că toate cele cinci teorii împre- 
ună cu teoria M sunt duale una în raport cu alta. Ele sunt toate împletite 

Teoria-M 


Tipul 1-—>> Heterotic-O <r--->> Heterotic-E Tipul IIA <---> Tipul a) 


Figura 12.10 Incluzând dualitățile legate de forma geometrică a spaţiului-timp 
(vezi capitolul 10), toate cele cinci teorii împreună cu teoria M sunt unite într-o 
rețea de dualități. 


în același cadru teoretic unic şi oferă cinci abordări diferite pentru a 
descrie unul şi acelaşi substrat fizic. Pentru o anumită aplicație, una 
dintre formulări se poate dovedi mai eficientă decât alta. De exemplu, 
este mult mai uşor să folosim teoria Heterotică-O cuplată slab decât 
Tipul I cuplat tare. Cu toate acestea, ele descriu exact aceeași fizică. 


Imaginea de ansamblu 


Putem acum înţelege mai bine figurile 12.1 şi 12.2 pe care le-am 
prezentat la începutul acestui capitol pentru a rezuma aspectele esen- 
ţiale. În figura 12.1, vedem că înainte de 1995, fără luarea în conside- 
rare a dualităților, aveam cinci teorii distincte ale corzilor. Diferiți 
fizicieni lucrau la fiecare dintre ele, dar, fără înțelegerea dualităților, 
ele păreau teorii diferite. Fiecare dintre ele avea trăsături deosebite, 
de pildă valoarea constantei lor de cuplaj, forma geometrică şi mări- 
mea dimensiunilor încolăcite. Se spera, şi încă se mai speră, ca aceste 
proprietăți definitorii să fie determinate de teoria însăşi, dar nepu- 
tând să le obțină din ecuaţiile aproximative de care dispuneau, fizici- 
enii au studiat fizica ce rezulta dintr-o gamă largă de posibilități. Lucrul 
acesta e reprezentat în figura 12.1 prin regiunile umbrite, fiecare punct 
dintr-o astfel de regiune corespunzând unei anumite alegeri a constantei 
de cuplaj şi a geometriei dimensiunilor încolăcite. Fără a lua în con- 
siderare nici un fel de dualitate, avem cinci teorii disjuncte. 

Dar dacă aplicăm toate dualitățile despre care am discutat, făcând 
să varieze parametrii geometrici şi cei de cuplaj, putem trece de la 
oricare dintre teorii la alta, atât timp cât includem și regiunea centrală 
unificatoare a teoriei M, iar acest lucru e reprezentat de figura 12.2. 

Tipul | DE Tipul IA 


; Teoria-M | 


Heterotic-O Heterotic-E 


Supergravitaţia 11-D 


Figura 12.11 Prin includerea dualităților, toate cele cinci teorii ale corzilor, super- 
gravitația în unsprezece dimensiuni și teoria M fuzionează într-un cadru unificat. 


Chiar dacă ştim foarte puţine despre teoria M, aceste argumente indi- 
recte susțin cu tărie ideea că ea reprezintă un substrat unificator pentru 
cele cinci teorii considerate, în mod naiv, distincte. În plus, am aflat 
că teoria M este intim legată de o a şasea teorie, supergravitația cu 
unsprezece dimensiuni, iar acest lucru este prezentat în figura 12.11, 
o versiune mai exactă a figurii 12.2.!!0 

Figura 12.11 ilustrează faptul că ideile fundamentale şi ecuațiile 
teoriei M, chiar dacă deocamdată sunt doar parțial înțelese, unifică toate 
formulările existente ale teoriei corzilor. Teoria M este elefantul teo- 
retic care a deschis ochii fizicienilor asupra unui cadru unificator mult 
mai larg. 


O caracteristică surprinzătoare a teoriei M: 
democrația în extindere 


Când constanta de cuplaj e mică, în oricare dintre cele cinci regiuni 
peninsulare ale hărții teoriilor din figura 12.11 ingredientul funda- 
mental pare a fi o coardă unidimensională. Acum însă putem privi 
această observație dintr-o nouă perspectivă. Dacă pomim din regiunile 

Heterotic-E sau Tip IIA şi creştem valoarea constantelor de cuplaj 
respective, vom migra spre centrul hărții 12.11, iar ceea ce păreau a 
fi corzi unidimensionale se vor întinde, transformându-se în mem- 
brane bidimensionale. În plus, printr-un şir mai mult sau mai puţin 
complicat al relaţiilor de dualitate care implică şi constanta de cuplaj, 
şi forma detaliată a dimensiunii spațiale încolăcite, putem ajunge în 
mod lin şi continuu dintr-un punct arbitrar ales al figurii 12.11 în 
oricare altul. Cum membranele bidimensionale peste care am dat din 
perspectiva teoriilor Heterotic-E şi Tip IIA pot fi urmărite pe măsură 
ce migrăm spre oricare dintre celelalte trei formulări ale teoriei corzilor 
din figura 12.11, deducem că fiecare dintre cele cinci formulări implică 
de asemenea membrane bidimensionale. 

Astfel, apar două întrebări. Mai întâi, sunt membranele bidimen- 
sionale adevăratul ingredient fundamental al teoriei corzilor? În al 
doilea rând, având în vedere saltul făcut din anii '70 şi începutul ani- 
lor '80 de la particulele punctiforme unidimensionale la corzile uni- 
dimensionale şi văzând acum că teoria corzilor implică de fapt membrane 
bidimensionale, e oare posibil să existe ingrediente cu şi mai multe 
dimensiuni în cadrul teoriei? Deocamdată nu putem da un răspuns 
complet la aceste întrebări, dar situația pare a fi următoarea. 

Ne-am bazat pe supersimetrie pentru a înţelege câte ceva despre 
fiecare formulare a teoriei corzilor dincolo de domeniul de validitate 
al metodelor de aproximare perturbative. În particular, proprietățile 
stărilor BPS, masele şi sarcinile lor de forță sunt determinate în mod 
unic de supersimetrie, iar asta ne permite să înțelegem unele dintre 
caracteristicile lor de cuplaj tare, fără a fi obligaţi să efectuăm calcule 
directe de o dificultate inimaginabilă. De fapt, graţie eforturilor iniți- 
ale ale lui Horowitz şi Strominger şi lucrărilor de pionierat ale lui 
Polchinski, acum știm mai multe despre aceste stări BPS. Nu numai 
că le cunoaştem masele şi sarcinile de forță, dar înțelegem foarte bine 
şi cum arată aceste stări. lar această imagine este poate cel mai sur- 
prinzător rezultat care s-a obţinut. Unele dintre stările BPS sunt corzi 
unidimensionale. Altele sunt membrane bidimensionale. Aceste forme 
ne sunt deja familiare. Surpriza e că există şi forme tridimensionale, 
cvadridimensionale etc., până la nouă dimensiuni spaţiale inclusiv. 
Teoria corzilor, teoria M, sau oricum va fi numită în final, conţine de 
fapt obiecte extinse, având o gamă largă de dimensiuni spaţiale. Fizi- 
cienii au numit tri-brane obiectele extinse cu trei dimensiuni spaţiale, 

patru-brane pe cele cu patru dimensiuni spațiale, și așa mai departe 
până la nouă-brane (în general, pentru obiectele cu p dimensiuni spa- 
tale, unde p este un număr întreg, fizicienii folosesc denumirea de 
p-brană). Uneori, folosind această terminologie, corzile sunt numite 
1-brane, iar membranele 2-brane. Faptul că toate aceste obiecte extinse 
fac parte din teorie l-a făcut pe Paul Townsend să vorbească despre 
„democrația branelor“. 

Neconformându-se democrației branelor, corzile — obiecte extinse 
unidimensionale — sunt deosebite din următorul motiv. Fizicienii au 
arătat că masa obiectelor extinse de orice dimensiune, cu excepția 
corzilor unidimensionale, este invers proporțională cu valoarea con- 
stantei de cuplaj a corzii asociate, pentru orice regiune din cele cinci 
ale figurii 12.1]. Asta înseamnă că la cuplaj slab, în oricare dintre cele 
cinci formulări, cu excepția corzilor, toate vor fi extrem de masive — 
cu ordine de mărime mai grele decât masa Planck. Datorită faptului 
că sunt atât de grele şi deci, conform relației E=mc?, necesită o ener- 
gie inimaginabil de mare pentru a fi produse, branele au doar o mică 
influență asupra majorității proprietăţilor fizice (nu însă asupra tuturor 
proprietăților, așa cum vom vedea în următorul capitol). Dar când 
ne aventurăm în afara regiunilor peninsulare ale figurii 12.11, branele 
cu mai multe dimensiuni devin mai ușoare, deci din ce în ce mai 
importante.!!! 

În consecință, imaginea pe care trebuie s-o aveţi este următoarea. 
În zona centrală a figurii 12.11 avem o teorie ale cărei ingrediente 
fundamentale nu sunt numai corzi şi membrane, ci „brane“ de diverse 
dimensiuni, toate aflate, mai mult sau mai puţin, pe picior de egalitate. 
Deocamdată nu cunoaștem multe trăsături esenţiale ale acestei teorii 
atotcuprinzătoare. Ceea ce ştim este că, pe măsură ce ne deplasăm 
din regiunea centrală spre oricare dintre regiunile peninsulare, doar 
corzile (sau membranele înfășurate aşa încât să arate asemeni corzilor, 
ca în figurile 12.7 şi 12.8) sunt suficient de uşoare pentru a avea legă- 
tură cu fizica pe care o cunoaștem noi — particulele din tabelul 1.1 
și cele patru forțe prin care ele interacționează. Analiza perturbativă 
de care s-au folosit teoreticienii corzilor timp de aproape două decenii 
nu a fost perfecționată suficient pentru a descoperi măcar existenţa obi- 
ectelor extinse supermasive de alte dimensiuni; corzile au dominat 
analiza și prin urmare teoriei 1 s-a dat numele total nedemocratic de 
teoria corzilor. În aceste regiuni ale figurii 12.11 suntem îndreptăţiţi, 

din mai multe motive, să ignorăm totul cu excepţia corzilor. In esență, 
aşa am procedat până acum în această carte. Vedem însă că teoria 
este mult mai bogată decât ne-am fi imaginat vreodată. 


Răspund toate acestea la întrebările 
rămase în suspensie în teoria corzilor? 


Da și nu. Am reușit să adâncim înțelegerea noastră scăpând de anumite 
concluzii care, privind retrospectiv, se datorau mai curând analizei 
aproximaţiei perturbative decât fizicii corzilor, însă capacitatea actuală 
a metodelor noastre neperturbative e destul de limitată. Descoperirea 
remarcabile: rețele de relaţii de dualitate ne oferă o perspectivă mai 
largă asupra teoriei corzilor, dar multe probleme rămân încă nerezol- 
vate. Pentru moment, de exemplu, nu știm cum să depășim ecuaţiile 
aproximative pentru valoarea constantei de cuplaj a corzilor — ecuații 
care, aşa cum am văzut, sunt prea grosiere pentru a ne da vreo infor- 
mațţie utilă. Nu știm nici de ce sunt exact trei dimensiuni spaţiale extinse 
sau cum să alegem forma detaliată a dimensiunilor încolăcite. Răspun- 
sunile la aceste întrebări necesită metode neperturbative mult mai puter- 
nice decât cele de care dispunem în prezent. 

Am ajuns totuși la o înţelegere mai profundă a structurii logice 
și a posibilităților teoretice ale teoriei corzilor. Înaintea descoperirilor 
rezumate în figura 12.11, comportamentul la cuplaj tare al fiecăreia 
dintre cele cinci teorii era o cutie neagră, un mister total. La fel ca în 
cazul hărților din vechime, domeniul cuplajului tare era necartografiat 
şi putea fi plin de balauri și monștri marini. Acum vedem însă că, 
deși călătoria spre cuplajul tare ne va duce prin regiuni necunoscute 
ale teoriei M, ne va duce în cele din urmă înapoi în domeniul con- 
fortabil al cuplajului slab — dar în limbajul dual a ceea ce credeam 
înainte a fi o teorie diferită a corzilor. 

Dualitatea şi teoria M unifică cele cinci teorii ale corzilor și sugerează 
o concluzie importantă. S-ar putea foarte bine să nu mai apară alte 
surprize de genul celor prezentate până acum. Odată ce un cartograf 
poate completa fiecare regiune a globului terestru, harta este definiti- 
vată şi cunoașterea geografică completă. Asta nu înseamnă că explo- 
rănile în Antarctica sau într-o insulă izolată din Micronezia nu mai 

au nici un merit ştiinţific sau cultural, ci doar că epoca descoperirilor 
geografice s-a încheiat. Absența petelor albe de pe glob ne-o garan- 
tează. „Harta teoriilor“ din figura 12.11 joacă un rol asemănător pentru 
teoreticienii corzilor. Ea acoperă toată gama de teorii la care se poate 
ajunge pornind de la oricare dintre cele cinci construcții ale corzilor. 
Deși suntem departe de a înţelege pământul necunoscut al teoriei M, 
nu există regiuni necartografiate. Asemeni cartografului, teoreticianul 
corzilor poate pretinde acum cu optimism moderat că spectrul teoriilor 
logic valide care încorporează descoperirile esențiale ale secolului 
trecut — relativitatea specială și generală; mecanica cuantică; teoriile 
de etalonare ale forțelor tari, slabe şi electromagnetice; supersimetria; 
dimensiunile suplimenatare ale lui Kaluza și Klein — sunt toate carto- 
grafiate în figura 12.11. 

Provocarea pentru teoreticianul corzilor — sau, mai bine zis, pentru 
M-teoreticianul — este de a arăta că un punct oarecare al hărții din 
figura 12.11 descrie cu adevărat universul nostru. Pentru a reuși, tre- 
buie găsite ecuațiile complete şi exacte ale căror soluţii vor corespunde 
acestui punct de pe hartă, iar apoi trebuie înţeleasă fizica subiacentă 
suficient de precis pentru a putea face comparații cu experimentul. 
După cum spunea Witten, „înţelegerea a ceea ce este cu adevărat teo- 
ria M va transforma viziunea noastră asupra lumii cel puțin la fel de 
drastic ca în cazul celorlalte mari revoluţii științifice din trecut.“!!? 
Acesta este programul de unificare pentru secolul XXI. 


CAPITOLUL 13 
Găunile negre din perspectiva corzilor 
și a teoriei M 


Contradicţia dintre teoria generală a relativităţii și mecanica cuan- 
tică, existentă înainte de teoria corzilor, era un afront adus credinţei 
noastre adânc înrădăcinate că legile naturii ar trebui să alcătuiască 
un întreg perfect coerent. Dar acest antagonism a fost mai mult decât 
o separare abstractă radicală. Condiţiile fizice extreme din momentul 
big bang-ului care continuă să existe în interiorul găurilor negre nu 
pot fi înțelese fără o formulare cuantică a forţei gravitaționale. Odată 
cu descoperirea teoriei corzilor, putem spera acum să dezlegăm aceste 
mistere adânci. În capitolul de față și în următorul vom vedea cât de 
departe au ajuns teoreticienii corzilor în înțelegerea găurilor negre 
ȘI originii universului. 


Găurile negre şi particulele elementare 


La prima vedere e greu să ne imaginăm două lucruri mai diferite decât 
găurile negre şi particulele elementare. De regulă, ne închipuim că 
găurile negre sunt cele mai grele corpuri cereşti, în timp ce particulele 
elementare sunt cele mai mici fărâme de materie. Cercetările între- 
prinse pe la sfârşitul anilor '60 şi începutul anilor '70 de fizicieni pre- 
cum Demetrios Christodoulou, Werner Israel, Richard Price, Brandon 
Carter, Roy Kerr, David Robinson, Hawking și Penrose au arătat că 
găurile negre şi particulele elementare nu sunt chiar atât de diferite 
pe cât ni le imaginăm. Aceşti fizicieni au găsit dovezi din ce în ce 
mai convingătoare pentru ceea ce John Wheeler a rezumat prin afir- 
mațţia „găurile negre nu au păr“. Wheeler a vrut să spună că, cu excepția 

unui mic număr de trăsături distinctive, găurile negre par a fi asemă- 
nătoare. Care sunt trăsăturile distinctive? Prima este, bineînţeles, masa 
găurii negre. Care sunt celelalte? Cercetările au arătat că acestea ar 
fi sarcina electrică și alte sarcini de forță pe care o gaură neagră le 
poate avea, precum şi frecvenţa cu care ea se rotește în jurul axei sale. 
Și asta e tot. Orice două găuri negre cu aceeaşi masă, aceleași sarcini 
de forță şi aceeaşi rotație (spin) sunt complet identice. Găurile negre 
nu au „coafuri“ deosebite — adică alte trăsături intrinseci — care să le 
distingă una de alta. Asta ar trebui să ne dea de gândit. Să nu uităm 
că exact asemenea proprietăți — masă, sarcină de forță și spin — fac 
diferenţa dintre o particulă elementară şi alta. Similitudinea dintre 
trăsăturile definitorii 1-a făcut pe numeroși fizicieni de-a lungul anilor 
să emită ipoteza că găurile negre ar putea fi în realitate particule ele- 
mentare gigantice. 

De fapt, conform teoriei lui Einstein, nu există o masă minimă pentru 
o gaură neagră. Dacă strivim o bucată de materie de masă oarecare 
până la o dimensiune suficient de mică, conform teoriei generale a 
relativității, ea va deveni o gaură neagră. (Cu cât masa e mai mică, cu 
atât trebuie să o strivim mai mult). Astfel, ne putem imagina un experi- 
ment mintal în care începem prin a strivi fragmente de masă din ce 
în ce mai mică obținând găuri negre din ce în ce mai mici, iar apoi 
comparăm proprietățile acestor găuri negre cu proprietățile particulelor 
elementare. Afirmația lui Wheeler ne duce la concluzia că, pentru mase 
suficient de mici, găurile negre pe care le obținem prin acest pro- 
cedeu sunt destul de asemănătoare cu particulele elementare. Ambele 
vor fi asemenea unor pachete minuscule complet caracterizate prin 
masă, sarcini de forță şi spin. 

Dar aici apare o problemă. Găurile negre astrofizice care au masele 
de câteva ori mai mari decât cea a Soarelui sunt atât de întinse şi grele, 
încât mecanica cuantică este irelevantă şi doar ecuaţiile teoriei generale 
a relativităţii pot fi folosite pentru înţelegerea proprietăților lor. (E 
vorba aici de structura de ansamblu a găurii negre, nu de punctul unic 
central al colapsului din interiorul găurii negre, a cărui dimensiune 
minusculă necesită, în mod sigur, o descriere cuantică.) În încercarea 
noastră de a crea găuri negre din ce în ce mai mici, se ajunge totuși 
la situația în care ele devin atât de mici şi uşoare, încât mecanica cuan- 
tică trebuie să intre în scenă. Acest lucru se întâmplă dacă masa totală 
a găurii negre are o valoare comparabilă cu masa Planck sau mai mică 

decât ea. (Din punctul de vedere al fizicii particulelor elementare, 
masa Planck este uriașă, aproximativ zece miliarde de miliarde de 
ori masa protonului. Din punctul de vedere al găurilor negre, masa 
Planck, fiind egală cu cea a unui grăunte de praf mediu, este minus- 
culă.) Astfel, fizicienii care au presupus că găurile negre minuscule 
și particulele elementare ar putea fi strâns legate s-au lovit de incom- 
patibilitatea dintre teoria generală a relativităţii, care stă la baza teoriei 
păurilor negre, şi mecanica cuantică. În trecut, această incompatibili- 
late bloca orice progres în această direcţie fascinantă. 


Oare teoria corzilor ne permite 
să mergem mai departe? 


Da, ne permite. Printr-un rezultat neașteptat şi subtil privind găurile 
negre, teoria corzilor ne furnizează prima legătură teoretică viabilă 
între găurile negre şi particulele elementare. Calea spre această 
legătură este ocolită, dar ne conduce prin cele mai interesante rezultate 
ale teoriei corzilor, făcând ca această călătorie să merite efortul. 
Totul începe de la o întrebare pe care şi-au pus-o fizicienii pe la 
sfârşitul anilor 1980 şi care pare fără legătură cu subiectul nostru. 
Matematicienii și fizicienii știu de mult că atunci când şase dimensiuni 
spațiale sunt încolăcite alcătuind o formă Calabi-Yau, în general există 
două tipuri de sfere încorporate în textura spațiului. Primul tip sunt 
sferele bidimensionale, asemeni suprafeţei unei mingi, cele care au 
Jucat un rol esenţial în tranziţiile cu inversie şi ruptură a spaţiului de- 
spre care am discutat în capitolul 11. Celălalt tip este mai greu de imagi- 
nat, dar e la fel de răspândit. Este vorba despre sfere tridimensionale, 
asemănătoare cu suprafeţele mingilor dintr-un univers cu patru 
dimensiuni spațiale. Bineînţeles, după cum am văzut în capitolul 1], 
o minge normală în lumea noastră este un obiect tridimensional, dar 
a cărui suprafață, asemenea suprafeţei furtunului, este bidimensională, 
fiind necesare doar două numere, de exemplu latitudinea şi longitu- 
dinea, pentru a localiza orice poziție de pe suprafaţa lui. Acum ne 
închipuim însă că mai avem o dimensiune spațială: o minge cu patru 
dimensiuni a cărei suprafață este tridimensională. Cum e aproape impo- 
sibil să ne imaginăm o asemenea minge, în general vom apela la analogii 

cu mai puține dimensiuni, care sunt mai uşor de vizualizat. Dar, după 
cum vom vedea, există un aspect foarte important al naturii tridimen- 
sionale a suprafețelor sferice. 

Prin studiul ecuaţiilor teoriei corzilor, fizicienii au înțeles că e 
posibil, și chiar probabil, ca odată cu trecerea timpului aceste sfere 
tridimensionale să se restrângă — să colapseze — până la dispariție. 
Teoreticienii corzilor s-au întrebat ce s-ar întâmpla dacă textura 
spațiului s-ar micşora într-o manieră asemănătoare. Ar exista vreun 
efect catastrofal provocat de aceste gâtuiri ale texturii spaţiale? Între- 
barea e destul de asemănătoare celei la care am răspuns în capito- 
lul 11], cu deosebirea că aici ne concentrăm asupra colapsului sferelor 
tridimensionale, în timp ce în capitolul 11 era vorba doar despre 
colapsul celor bidimensionale. (La fel ca în capitolul 11, când doar 
o parte a formei Calabi-Yau se micşorează, și nu întreaga formă Cala- 
bi-Yau, nu se aplică identificarea rază mică/mare din capitolul 10.) 
Aceasta este diferenţa calitativă esenţială la schimbarea dimensiunii.!!? 
Să ne amintim din capitolul 11 că o descoperire crucială este aceea 
că, în deplasarea lor prin spaţiu, corzile pot prinde ca într-un assou 
o sferă bidimensională. Adică suprafaţa bidimensională a foii lor de 
univers poate înconjura complet o sferă bidimensională, ca în figura 11.6. 
Aceasta se dovedește a fi de ajuns pentru a proteja o sferă bidimen- 
sională care colapsează, evitându-se astfel o catastrofă fizică. Acum 
însă studiem un alt tip de sferă din interiorul spațiului Calabi-Yau, 
iar aceasta are mult prea multe dimensiuni pentru a fi înconjurată de 
o coardă în mișcare. Dacă vă e greu să vizualizați acest lucru, putem 
scădea toate dimensiunile cu o unitate. Să ne închipuim sferele tri- 
dimensionale ca şi cum ar fi suprafeţe bidimensionale ale mingilor 
normale, dar în cazul acesta trebuie să ne imaginăm și corzile unidi- 
mensionale ca fiind particule punctiforme zero-dimensionale. Atunci, 
la fel cum o particulă punctiformă zero-dimensională nu poate încon- 
jura nimic, şi cu atât mai puţin o sferă bidimensională, nici o coardă 
unidimensională nu va putea înconjura o sferă tridimensională. 

Un asemenea raționament i-a făcut pe teoreticienii corzilor să emită 
ipoteza că, dacă o sferă tridimensională din interiorul unui spațiu Cala- 
bi-Yau ar colapsa, ceea ce e perfect posibil conform ecuațiilor aproxi- 
mative ale teoriei corzilor, ar putea produce un cataclism. De fapt, 
ecuaţiile aproximative ale teoriei corzilor, obținute înainte de 1990, 
păreau să indice că legile universului n-ar mai funcţiona în eventua- 

litatea producerii unui asemenea colaps; ecuațiile conduceau la con- 
cluzia că unele dintre cantitățile infinite care fuseseră eliminate de teoria 
corzilor vor reapărea ca urmare a unei astfel de străpungeri a texturii 
spațiale. Timp de mulți ani, teoreticienii au trebuit să se mulțumească 
cu acest rezultat tulburător, dar incomplet. În 1995 însă, Andrew 
Strominger a demonstrat că aceste speculaţii catastrofice erau false. 

Călăuzit de cercetările lui Witten și Seiberg, Strominger s-a folosit 
de descoperirea că teoria corzilor, dacă este analizată cu noua precizie 
oferită de cea de-a doua revoluţie a supercorzilor, nu este doar o teorie 
a corzilor unidimensionale. EI a făcut următorul raționament. O coardă 
unidimensională — o brană unidimensională, cum e ea numită în noul 
limbaj — poate înconjura complet un fragment unidimensional al spa- 
țiului, de exemplu un cerc, aşa cum se vede în figura 13.1. (Să obser- 
văm diferenţa față de figura 11.6 în care o coardă unidimensională 
evoluează în timp şi înconjoară o sferă bidimensională. Figura 13.1 
trebuie privită ca un instantaneu luat la un anumit moment de timp.) 
În mod asemănător, vedem în figura 13.1 că o membrană bidimensio- 
nală — o 2-brană — se poate înfăşura și poate acoperi complet o sferă 
bidimensională, la fel cum un ambalaj din plastic poate împacheta 
strâns o portocală. Deşi e mai greu de vizualizat, Strominger a urmat 
aceeaşi strategie și a înţeles că nou descoperitele ingrediente tridimen- 
sionale din teoria corzilor — 3-branele — pot înconjura o sferă tridimensio- 
nală și o pot acoperi complet. Strominger a demonstrat apoi cu ajutorul 
unui calcul simplu că 3-brana oferă un scut de protecție perfect care 
anulează cu precizie toate potențialele efecte cataclismice de care se 
temuseră înainte teoreticienii corzilor că ar apărea dacă o sferă 
tridimensională ar colapsa. 

A fost o descoperire importantă şi minunată. Dar întregul ei poten- 
țial a fost dezvăluit ceva mai târziu. 


Figura 13.1 O coardă poate încercui o bucată de textură spațială înfășurată unidi- 
mensională, o membrană bidimensională poate încon jura un fragment bidimensional. 

Ruperea texturii spaţiale 


Unul dintre cele mai interesante lucruri legate de fizică este că nivelul 
cunoştinţelor se poate schimba literalmente peste noapte. În dimi- 
neața următoare publicării pe internet a lucrării lui Strominger, o citeam 
deja, așezat la biroul meu din Cornell. Dintr-o singură lovitură, Stro- 
minger rezolvase una dintre cele mai spinoase probleme legate de 
încolăcirea dimensiunilor suplimentare într-un spațiu Calabi-Yau. Dar, 
pe când îi analizam articolul, mi-am dat seama că era posibil să fi 
rezolvat doar o jumătate a problemei. 

În lucrările mai vechi privind tranziţia cu inversie și ruptura spa- 
țiului, prezentate în capitolul 11, am studiat un proces format din două 
părți, în care o sferă bidimensională se restrânge până la un punct, 
provocând ruperea texturii spațiale, după care se umfă la loc pe altă 
cale, reparând astfel ruptura. În lucrarea sa, Strominger a studiat ce 
se întâmplă când o sferă tridimensională se contractă până la un punct 
și a demonstrat că obiectele extinse ale teoriei corzilor asigură un com- 
portament fizic cuminte. Dar aici se oprea articolul lui. Putea oare exista 
o parte a doua a poveștii, în care spațiul rupt să se repare prin reum- 
flarea unor sfere? 

În primăvara lui 1995, Dave Morrison se afla la Universitatea 
Cornell și în acea după-amiază ne-am întâlnit pentru a discuta despre 
articolul lui Strominger. În câteva ore aveam deja o schiță a ceea ce 
putea fi „partea a doua a poveşti“. Inspiraţi de ideile de pe la sfârșitul 
anilor '80 ale matematicienilor Herb Clemens de la Universitatea 
din Utah, Robert Friedman de la Universitatea Columbia și Miles 
Reid de la Universitatea din Warwick, așa cum au fost ele aplicate 
de Candelas, Green și Tristan Hiibsch de la Universitatea Texas din 
Austin, ne-am dat seama că atunci când o sferă tridimensională colap- 
sează, ar fi posibil ca spaţiul Calabi-Yau să se rupă, pentru ca apoi 
să se repare singur prin reumflarea sferei. Dar aici apare o surpriză 
interesantă. În timp ce sfera care a colapsat avea trei dimensiuni, cea 
care se reumflă are doar două. E greu de imaginat cum arată aşa 
ceva, dar ne putem face o idee printr-o analogie în mai puţine dimen- 
siuni. În loc de cazul greu de imaginat al sferei tridimensionale care 
colapsează şi este apoi înlocuită de o sferă bidimensională, să ne 
închipuim că o sferă unidimensională colapsează şi e înlocuită de 
o sferă zero-dimensională. 

(a) (b) (c) 


Figura 13.2 Sfere de dimensiuni care pot fi uşor vizualizate — bidimensionale 
(a), unidimensionale (b) şi zero-dimensionale (c). 


Mai întâi, ce înseamnă sfere uni și zero-dimensionale? Să judecăm 
prin analogie. O sferă bidimensională este o mulțime de puncte din- 
tr-un spațiu tridimensional care se află la aceeași distanţă față de un 
centru dat, după cum se vede în figura 13.2 (a). Urmând aceeași idee, 
o sferă unidimensională, este mulțimea de puncte din spațiul bidi- 
mensional (de exemplu, suprafața acestei pagini) care sunt la aceeaşi 
distanță fată de un centru dat. Așa cum e ilustrat în figura 13.2 (b), 
este vorba despre un cerc. Ducând metoda mai departe, o sferă zero- 
dimensională este o mulțime de puncte dintr-un spațiu unidimensional 
(o linie) care sunt la aceeași distanță față de un centru dat. Așa cum 
se vede din figura 13.2 (c), aceasta se rezumă la două puncte, având 
„raza“ sferei zero-dimensionale egală cu distanţa la care se află fiecare 
punct faţă de centrul comun. Astfel, analogia într-un număr mai mic 
de dimensiuni din paragraful precedent implică un cerc (o sferă uni- 
dimensională) care se contractă, având ca urmare ruperea spațiu- 
lui, și apoi e înlocuit cu o sferă zero-dimensională (două puncte). În 
figura 13.3 este reprezentată această idee abstractă. 

Să ne închipuim că pornim de la suprafața unui covrig, în care este 
încorporată o sferă unidimensională (un cerc), așa cum se vede în 


Figura 13.3 Un cerc de pe un covrig (tor) colapsează până la un punct. Suprafața 
se rupe, producând două găuri de străpungere. O sferă zero-dimensională (două 
puncte) „se lipește“ în acel loc, înlocuind sfera unidimensională iniţială (cercul) 
ŞI reparând în acest fel suprafața ruptă. Acest lucru permite transformarea într-o 
formă total diferită — o minge. 

figura 13.3. Să ne imaginăm că, odată cu trecerea timpului, cercul 
colapsează, făcând ca textura spaţiului să fie gâtuită. Putem repara 
gâtuirea permiţând texturii să se rupă momentan și apoi înlocuind sfera 
unidimensională îngustată — cercul colapsat — cu o sferă zero-dimen- 
sională — două puncte — astupând găurile din porțiunile de jos şi de 
sus ale formei apărute datorită rupturii. Așa cum se vede în figura 13.3, 
forma rezultată arată ca o banană deformată, căreia, printr-o defor- 
mare ușoară (fără ruperea spaţiului), 1 se poate da o nouă formă asemă- 
nătoare unei mingi. Se vede deci că dacă o sferă unidimensională 
colapsează și este înlocuită printr-o sferă zero-dimensională, topolo- 
gia covrigului inițial, adică forma lui fundamentală, este drastic alte- 
rată. În contextul dimensiunilor spaţiale încolăcite, procesul de rupere 
a spaţiului din figura 13.3 s-ar traduce prin trecerea de la universul 
reprezentat în figura 8.8 la cel reprezentat în figura 8.7. 

Deşi e vorba despre o analogie în mai puţine dimensiuni, ea exprimă 
caracteristicile esențiale a ceea ce Morrison şi cu mine am prevăzut 
pentru cea de-a două parte a poveștii lui Strominger. După colapsul 
sferei tridimensionale în interiorul spațiului Calabi-Yau, ne-am gândit 
că spațiul se poate rupe, iar apoi se poate repara singur prin creşterea 
unei sfere bidimensionale, ducând la schimbări și mai drastice ale 
topologiei decât cele anticipate de noi și de Witten în lucrările noastre 
anterioare (prezentate în capitolul 11). Astfel, o formă Calabi-Yau ar 
putea să se transforme într-o formă Calabi-Yau complet diferită — aşa 
cum covrigul se transformă într-o minge în figura 13.3 —, iar cu fizica 
corzilor nu se întâmplă nimic deosebit. Deși începuse să se contu- 
reze o imagine, știam că mai erau de lămurit multe aspecte înainte 
de a putea dovedi că versiunea noastră pentru partea a doua a poveștii 
nu introduce nici un fel de singularităţi, adică consecinţe periculoase 
și fizic inacceptabile. În seara aceea ne-am întors fiecare acasă cu sen- 
timentul că eram pe punctul de a face o descoperire importantă. 


O ploaie de mesaje 


A doua zi de dimineaţă am primit un telefon de la Strominger care 
dorea să ştie ce reacții sau comentarii provocase lucrarea lui. A spus 
că „se leagă cumva şi de lucrările tale cu Aspinwall şi Morrison“, 

pentru că, aşa cum s-a dovedit ulterior, şi el încercase să găsească o 
lepătură cu fenomenul de schimbare de topologie. l-am trimis imediat 
un e-mail în care i-am prezentat lucrurile din perspectiva lui Morrison 
şi a mea. Când mi-a răspuns, era clar că simţea aceeaşi emoție ca noi 
cu 0 zi în urmă. 

În cursul următoarelor zile, un şuvoi de e-mailuri au circulat între 
noi trei, încercând cu înfrigurare să dăm rigoare cantitativă ideii noas- 
tre de schimbare drastică a topologiei cu ruptura spaţiului. Încet, dar 
sigur, detaliile au început să-şi găsească locul potrivit. Până miercu- 
rea următoare, la o săptămână după ce Strominger îşi publicase 
descoperirea iniţială, întocmiserăm deja o ciornă a unui articol comun 
ce descria noua transformare spectaculosă a texturii spaţiale care poate 
rezulta din colapsul unei sfere tridimensionale. 

Strominger trebuia să susţină în ziua următoare un seminar la 
Harvard, așa că a plecat din Santa Barbara de dimineaţă. Stabiliserăm 
ca Morison şi cu mine să continuăm să cizelăm articolul pentru ca 
apoi să-l trimitem în aceeaşi seară la arhiva electronică. Până la 11:45 
am verificat şi răsverificat calculele făcute de noi și totul părea să se 
potrivească perfect. Aşa că, am trimis electronic lucrarea şi am părăsit 
clădirea departamentului de fizică. Pe când Morrison și cu mine ne 
îndreptam spre mașina mea (urma să-l conduc spre locuinţa pe care 
o închiriase pe toată durata semestrului) am început să ne închipuim 
cele mai dure critici pe care cineva hotărât să nu accepte nici în ruptul 
capului poziţia noastră le-ar putea aduce. Pe când ieşeam din parcare 
şi părăseam campusul, ne-am dat seama că, deși argumentele noastre 
erau solide şi convingătoare, nu erau de nezdruncinat. Nici unul din 
noi nu credea că ar fi ceva cu adevărat în neregulă, dar recunoșteam 
că forţa argumentelor noastre și formularea aleasă în unele locuri din 
articol ar fi putut lăsa loc unor discuţii răuvoitoare, care ar fi putut 
umbri importanţa rezultatelor noastre. Am căzut de acord că ar fi fost 
mai bine dacă am fi scris pe un ton mai moderat, pentru ca fizicienii 
s-o judece după valoarea ei, fără a reacționa la forma ei de prezentare. 

Pe când conduceam mai departe, Morrison mi-a amintit că, în con- 
formitate cu regulile arhivei electronice, aveam dreptul să ne revizuim 
lucrarea până la 2 noaptea, oră de la care urma să fie lansată pe Intemet 
pentru accesul public. Am întors imediat mașina, am revenit la clădirea 
departamentului de fizică, am retras articolul inițial și ne-am apucat 
de lucru pentru a domoli tonul. Din fericire, acest lucru a fost uşor de 
făcut. Schimbarea câtorva cuvinte în paragrafele-cheie a diminuat 

pretenţiile noastre, fără a compromite conţinutul tehnic al lucrării. 
Într-o oră reușisem să trimitem din nou lucrarea, și am convenit să 
nu mai vorbim deloc despre ea pe drumul spre casa lui Morrison. 

În ziua următoare, pe la amiază, era deja evident că articolul nostru 
fusese primit cu entuziasm. Printre numeroasele mesaje de răspuns 
era şi cel al lui Plesser, care ne-a felicitat spunând: „Aş fi vrut să mă 
fi gândit eu la asta!“ În ciuda temerilor noastre din noaptea precedentă, 
convinseserăm comunitatea teoreticienilor nu numai că textura spa- 
țiului se poate rupe în modul descoperit anterior (capitolul 11), dar 
că se pot produce și rupturi mult mai grave, de genul celor ilustrate 
în figura 13.3. 


Înapoi la găurile negre şi la particulele elementare 


Ce legătură are asta cu găurile negre şi cu particulele elementare? 
Ei bine, are! Pentru a înţelege, va trebui să ne punem aceeași întrebare 
pe care ne-am pus-o şi în capitolul 11. Care sunt consecinţele fizice 
observabile ale acestor ruperi ale texturii spațiale? Aşa cum am mai 
văzut, pentru tranziţiile cu inversie, răspunsul la această întrebare a 
fost surprinzător, și anume că nu se întâmplă nimic. În cazul tranzițiilor 
conice — acesta a fost denumirea tehnică aleasă pentru noile tranziţii 
cu rupere drastică a spațiului — nu apar catastrofe fizice (cum s-ar 
întâmpla în convenţionala teorie generală a relativităţii), dar există 
consecinţe observabile mai pronunţate. 

Două noțiuni înrudite stau la baza acestor consecințe observabile, 
şi le vom explica pe rând. Mai întâi, după cum am văzut, Strominger 
a descoperit iniţial că o sferă tridimensională aflată într-un spațiu 
Calabi-Yau poate colapsa fără a produce un dezastru, pentru că există 
o tri-brană înfășurată în jurul ei care-i asigură un scut protector perfect. 
Dar cum arată oare configuraţia unei asemenea brane înfășurate? Răs- 
punsul vine din lucrările anterioare ale lui Horowitz şi Strominger, 
care au arătat că pentru noi, cei care cunoaștem în mod direct numai 
trei dimensiuni spaţiale, 3-brana întinsă în jurul sferei tridimensionale 
va produce un câmp gravitațional care arată la fel cu cel al unei găuri 
negre.!!1 Acest lucru nu este evident şi devine clar abia după studiul 
detaliat al ecuaţiilor care guvernează branele. Și, din nou, este greu să 
desenăm asemenea configurații cu mai multe dimensiuni, însă figura 13.4 

Figura 13.4 Cândo brană înconjoară o sferă care se află în dimensiunile încolă- 
cite, ea va apărea ca o gaură neagră în familiarele dimensiuni extinse. 


ne dă o idee prin analogia cu cazul unui număr mai mic de dimensiuni 
implicând sfere bidimensionale. Observăm că o membrană bidimen- 
sională poate înconjura o sferă bidimensională (care e în interiorul 
unui spaţiu Calabi-Yau aflat într-un anumit loc din dimensiunile extinse). 
Cineva care privește prin dimensiunile extinse spre acel loc va detecta 
brana care o înconjoară datorită masei ei şi sarcinilor ei de forță, pro- 
prietăți despre care Horowitz şi Strominger arătaseră că sunt asemă- 
nătoare cu cele ale găurilor negre. Mai mult, Strominger a arătat în 
lucrarea sa din 1995 că masa unei 3-brane, adică masa găurii negre, 
este proporțională cu volumul sferei tridimensionale pe care o încon- 
joară; cu cât volumul sferei este mai mare, cu atât trebuie să fie mai 
mare 3-brana pentru a o înconjura, deci cu atât va fi mai masivă. În 
mod asemănător, cu cât volumul sferei este mai mic, cu atât și masa 
3-branei care o înconjoară este mai mică. Când se produce colapsul 
acestei sfere, 3-brana din jurul sferei, care este percepută ca o gaură 
ncagră, pare să devină din ce în ce mai uşoară. Când sfera tridimen- 
sională a colapsat până la punctul de ruptură, gaura neagră corespun- 
zătoare are masă nulă. Deşi sună foarte ciudat — ce să însemne o gaură 
neagră fără masă? — în curând vom face legătura dintre această enigmă 
şi domenii alc fizicii corzilor care ne sunt mai familiare. 

AL doilea lucru pe care trebuie să ni-l amintim este că, după cum 
am văzut în capitolul 9, numărul de găuri dintr-o formă Calabi-Yau 
determină numărul modurilor de vibrație de energie joasă, deci și de 
masă mică, moduri ce ar putea reprezenta particulele din tabelul 1.1, 

precum și particulele de forță. Cum tranziţiile conice cu ruperea spa- 
țiului modifică numărul de găuri (ca, de exemplu, în figura 13.3, unde 
gaura covrigului este eliminată prin procesul de rupere/reparare), ne 
aşteptăm la o schimbare a numărului modurilor de vibraţie de masă 
mică. Și într-adevăr, când Morrison, Strominger și cu mine am cercetat 
acest lucru în detaliu, am descoperit că atunci când o nouă sferă bidi- 
mensională înlocuiește sfera tridimensională colapsată din dimen- 
siunile Calabi-Yau încolăcite, numărul modurilor de vibraţie de masă 
nulă ale corzii creşte exact cu unu. (Exemplul covrigului care se trans- 
formă într-o minge din figura 13.3 ne-ar putea face să credem că numă- 
rul de găuri, deci și numărul modurilor, scade, însă acesta e un rezultat 
înșelător al analogiei într-un număr mai mic de dimensiuni.) 

Pentru a combina observaţiile din ultimele două paragrafe, să ne 
imaginăm un șir de instantanee ale unui spațiu Calabi-Yau în care 
mărimea unei anumite sfere tridimensionale scade continuu. Prima 
observaţie implică faptul că o 3-brană care înconjoară această sferă 
tridimensională — ce ne apare ca o gaură neagră — va avea o masă 
din ce în ce mai mică până când, în punctul final al colapsului, va 
avea masă nulă. Dar, aşa cum ne-am întrebat mai sus, ce înseamnă 
asta? Răspunsul devine clar făcând apel la a doua observaţie. Lucrările 
noastre au arătat că noul mod de vibraţie de masă nulă al corzii, care 
apare datorită tranziţiei conice cu ruperea spaţiului, este descrierea 
microscopică a unei particule cu masă nulă în care s-a transformat 
gaura neagră. Am dedus că, atunci când o formă Calabi-Yau suferă 
o tranziție conică cu ruperea spaţiului, o gaură neagră care este inițial 
masivă devine din ce în ce mai uşoară până ajunge să nu aibă masă, 
pentru ca apoi să se transforme într-o particulă fără masă — cum e 
fotonul — care în teoria corzilor nu e decât o coardă aflată într-un 
anumit mod de vibraţie. Astfel, pentru prima dată, teoria corzilor sta- 
bilește o legătură directă, concretă și cantitativă între găurile negre 
şi particulele elementare. 


„Topirea“ găurilor negre 


Noua legătură dintre găurile negre și particulele elementare este foarte 
asemănătoare cu ceva cunoscut din viaţa de zi cu zi: tranziţiile de 
fază. Un exemplu simplu de tranziție de fază este cel menţionat în 

capitolul anterior: apa poate exista sub formă solidă (gheață), lichidă 
(apă lichidă) şi gazoasă (abur). Aceste stări de agregare poartă numele 
«e faze ale apei, iar transformarea de la o fază la alta se numeşte tran- 
zitie de fază. Morrison, Strominger şi cu mine am demonstrat că există 
o strânsă analogie matematică şi fizică între aceste tranziţii de fază 
şi tranziţiile conice cu ruperea spaţiului de la o formă Calabi-Yau la 
alta. Din nou, la fel cum cineva care nu a mai întâlnit apă lichidă sau 
gheaţă nu va recunoaşte imediat că ele constituie două faze ale acele- 
iaşi substanţe de bază, fizicienii nu înţeleseseră că tipurile de găuri 
ncgre pe care le studiam și particulele elementare erau de fapt două 
faze ale aceleiași materii de bază: coarda. După cum temperatura încon- 
jurătoare determină faza în care se va găsi apa, la fel şi forma topolo- 
pică a dimensiunilor suplimentare Calabi-Yau determină dacă anumite 
configurații fizice din cadrul teoriei corzilor vor apărea ca găuri negre 
sau ca particule elementare. Altfel spus, în prima fază, forma iniţi- 
ală Calabi-Yau (analogul, de pildă, al gheții), constatăm prezenţa unor 
păuri negre. În faza a doua, a doua formă Calabi-Yau (analogul fazei 
lichide a apei), aceste găuri negre au suferit o tranziție de fază — s-au 
„topit“ — transformându-se în moduri de vibraţie fundamentale ale 
corzii. Ruptura spaţiului prin tranziţiile conice ne duce de la o fază 
Calabi-Yau la alta. În acest proces, vedem că găurile negre şi parti- 
culele elementare, asemenea apei şi gheții, sunt două feţe ale aceleiași 
monede. Observăm deci că găurile negre își găsesc locul în cadrul 
teoriei corzilor. 

Am folosit intenţionat aceeași analogie cu fazele apei atât pentru 
aceste tranziţii cu ruperea spațiului, cât şi pentru trecerea de la una 
din cele cinci formulări ale teoriei corzilor la alta (vezi capitolul 12), 
pentru că ele sunt adânc legate. Să ne amintim că figura 12.11 exprima 
faptul că între cele cinci teorii există relaţii de dualitate şi de aceea 
sunt unificate sub cupola unei singure teorii atotcuprinzătoare. Dar 
oare capacitatea de a trece continuu de la o descriere la alta — de a 
porni din orice punct al hărții din figura 12.11 şi a ajunge în oricare 
altul — persistă și după ce permitem dimensiunilor suplimentare să 
se încolăcească într-o formă Calabi-Yau sau în alta? Înainte de des- 
coperirea rezultatelor legate de schimbarea radicală de topologie, răs- 
punsul anticipat era nu, fiindcă nu se cunoștea nici un mijloc de a 
deforma continuu o formă Calabi-Yau pentru a obține o alta. Dar acum 
se vede că răspunsul este da: prin aceste tranziţii conice cu ruperea 

spaţiului care au sens fizic, putem transforma continuu orice spaţiu 
Calabi-Yau pentru a obține un altul. Variind constantele de cuplaj şi 
geometria Calabi-Yau, se observă că toate construcţiile corzilor sunt, 
din nou, faze diferite ale aceleiaşi teorii. Chiar și după încolăcirea 
tuturor dimensiunilor suplimentare, unitatea figurii 12.11 se păstrează 
nealterată. 


Entropia găurii negre 


De mulţi ani, unii dintre cei mai valoroși fizicieni teoreticieni au emis 
ipoteze privind posibilitatea procesului de rupere a spaţiului şi exis- 
tenţa unei legături între găurile negre şi particulele elementare. Deşi 
la început, aceste speculaţii păreau științifico-fantastice, descoperirea 
teoriei corzilor, cu capacitatea ei de a împleti teoria relativității gene- 
rale cu mecanica cuantică, ne-a permis să plasăm aceste posibilități 
în avangarda ştiinţei. Acest succes ne îndeamnă să ne întrebăm dacă 
şi alte proprietăţi misterioase ale universului care au refuzat decenii 
de-a rândul să se lase dezvăluite ar putea fi lămurite prin teoria corzilor. 
Una dintre cele mai importante este entropia găurii negre. Aceasta 
este arena în care teoria corzilor şi-a arătat forța, rezolvând o problemă 
cu semnificații profunde, veche de un sfert de secol. 

Entropia este o măsură a dezordinii şi a caracterului întâmplător. 
De exemplu, dacă biroul tău e acoperit până în tavan de straturi suc- 
cesive de cărți deschise, articole pe jumătate citite, ziare vechi, cores- 
pondenţă nefolositoare, atunci el este într-o stare de mare dezordine 
sau de entropie înaltă. Pe de altă parte, dacă este bine organizat, cu 
articolele îndosariate în ordine alfabetică, ziarele stivuite cu grijă în 
ordine cronologică, cărțile aranjate în ordine alfabetică după autor, 
pixurile aşezate în suporturi, atunci biroul va fi într-o ordine înaltă 
sau de entropie joasă. Acest exemplu ilustrează ideea de bază, însă 
fizicienii au dat o definiție cantitativă entropiei, care permite descri- 
erea entropiei unui lucru folosind o valoare numerică precisă: numerele 
mari reprezintă entropie mai mare, iar numere mici, entropie mai mică. 
Cu toate că detalule sunt puţin mai complicate, acest număr reprezintă, 
în marc, posibilele rearanjări ale componentelor unui sistem fizic dat 
care lasă neschimbată imaginea de ansamblu. Când biroul tău este 

ordonat și curat, aproape orice rearanjare — schimbarea ordinii ziarelor, 
cărților sau articolelor, mutarea pixurilor — va strica această organizare 
ordonată. Aceasta e semnificaţia entropiei joase. Dimpotrivă, când 
pe birou este o dezordine cumplită, diversele aranjamente ale zia- 
relor, articolelor și corespondenţei nu vor schimba dezordinea, iar imagi- 
nea de ansamblu va fi aceeași. Aceasta e semnificaţia entropiei înalte. 

Bineînţeles că rearanjarea cărților, articolelor şi ziarelor pe un 
birou — şi stabilirea acelor rearanjări care „lasă intactă imaginea de 
ansamblu“ — nu are precizie științifică. Definiţia riguroasă a entropiei 
implică de fapt calcularea numărului de rearanjări posibile ale proprie- 
tăților cuantice microscopice ale constituenţilor elementari ai unui 
sistem fizic care nu afectează proprietățile lui macroscopice globale 
(de pildă, energia sau presiunea). Detaluile nu sunt esenţiale atât timp 
cât înțelegem că entropia este un concept cuantic cantitativ care măsoară 
cu precizie dezordinea de ansamblu a unui sistem fizic. 

În 1970, Jacob Bekenstein, pe atunci student al lui John Wheeler 
la Princeton, a făcut o propunere îndrăzneață. S-a gândit că găurile 
negre ar putea avea entropie, şi încă foarte multă. Bekenstein a pornit 
de la venerabila și îndelung testata lege a doua a termodinamicii care 
afirmă că entropia unui sistem crește mereu: totul tinde spre o dezor- 
dine mai mare. Chiar dacă îţi vei ordona biroul, entropia totală, inclu- 
siv cea a corpului tău și a aerului din cameră, va crește de fapt. Ca să 
faci ordine pe birou, cheltuiești energie, deci va trebui să rupi o parte 
din moleculele de grăsime aranjate în corpul tău pentru a produce 
această energie necesară mușchilor şi, în timpul activității de ordonare, 
corpul eliberează căldură, aşa încât moleculele de aer din jur se află 
într-o stare mai înaltă de agitaţie şi dezordine. Când se ţine seama 
de toate aceste efecte, ele vor compensa cu asupra de măsură scăderea 
entropiei de pe birou, iar astfel entropia totală va creşte de fapt. 

Dar ce se întâmplă, s-a întrebat Bekenstein, dacă îți ordonezi biroul 
lângă orizontul evenimentelor unei găuri negre și porneşti o pompă 
de vid care să aspire toate moleculele de aer din cameră aflate într-o 
mișcare dezordonată, trimițându-le spre adâncimile ascunse din inte- 
riorul găurii negre? Putem merge şi mai departe. Ce se întâmplă dacă 
aspiratorul pompează tot aerul, tot ce era pe birou şi chiar biroul spre 
interiorul găurii negre, lăsându-ne într-o cameră perfect ordonată, rece, 
fără aer? Cum entropia din cameră a scăzut în mod cert, Bekenstein 
s-a gândit că singura cale de a satisface legea a doua a termodinamicii 

ar fi ca gaura neagră să aibă entropie, iar această entropie să crească 
suficient de mult, pe măsură ce materia e pompată în gaură, pentru a 
contrabalansa scăderea de entropie observată în exteriorul găurii negre. 

De fapt, Bekenstein s-a folosit de un celebru rezultat obținut de 
Stephen Hawking. Hawking a arătat că aria orizontului evenimentelor 
unei găuri negre — suprafața dincolo de care nimic nu se mai poate 
întoarce — crește mereu în orice interacţie fizică. Hawking a demonstrat 
că dacă un asteroid cade într-o gaură neagră, dacă o parte din gazele de 
la suprafața unei stele apropiate ajung într-o gaură negră sau dacă două 
găuri negre se ciocnesc şi se combină — în toate aceste procese și în 
oricare altul aria totală a orizontului evenimentelor unei găuri negre 
creşte întotdeauna. Această evoluţie inexorabilă spre o arie totală mai 
mare i-a sugerat lui Bekenstein o posibilă legătură cu evoluţia inexo- 
rabilă a entropiei spre o valoare totală mai mare, aşa cum stabileşte 
legea a doua a termodinamicii. Ela emis ipoteza că aria orizontului eve- 
nimentelor unei găuri negre oferă o măsură precisă a entropiei sale. 

La o examinare mai atentă, au apărut însă două motive pentru care 
majoritatea fizicienilor au crezut că ideea lui Bekenstein nu putea fi 
corectă. În primul rând, găurile negre par să fie printre cele mai ordo- 
nate și mai organizate obiecte din univers. Odată ce am măsurat masa, 
sarcinile de forță şi spinul ei, identitatea găurii negre ar fi complet 
determinată. Cu atât de puţine caracteristici definitorii, unei găuri negre 
pare să-i lipsească o structură suficient de complexă ca să-i permită 
dezordinea. La fel cum nu se prea poate face dezordine pe un birou 
pe care se află doar o carte şi un caiet, găurile negre par prea simple 
pentru a suporta dezordinea. Al doilea motiv pentru care propunerea 
lui Bekenstein a fost greu de acceptat este că entropia e un concept 
cuantic, în timp ce găurile negre, până de curând, făceau parte din 
tabăra opusă a clasicei teorii generale a relativității. Cum la începutul 
anilor 1970 nu exista nici o modalitate de a împleti teoria generală 
a relativităţii cu mecanica cuantică, să vorbeşti despre o posibilă entro- 
pie a găurilor negre părea cel puţin ciudat. 


Cât de negru înseamnă negru? 


Hawking se gândise şi el la analogia dintre legea de creştere a supra- 
feţei găurii negre şi legea creşterii inevitabile a entropiei, dar i s-a 

purut că e o simplă coincidență. Hawking a susținut că, bazându-se 
pe legea de creştere a suprafeţei găurii negre şi pe alte rezultate obți- 
nute împreună cu James Bardeen şi Brandon Carter, dacă am lua în 
serios analogia dintre legile găurilor negre şi legile termodinamicii, 
am Î1 obligaţi nu numai să identificăm aria orizontului evenimentelor 
pauri negre cu entropia, dar şi să atnibuim găurii negre o temperatură 
(valoarea precisă a temperaturii fiind determinată de intensitatea 
câmpului gravitațional la orizontul evenimentelor). Dar dacă o gaură 
capră ar avea o temperatură diferită de zero, oricât de mică, principiile 
Iimdamentale, bine stabilite, ale fizicii ar cere ca gaura să emită radia- 
lic, ca un vătrai înroșit în foc. Însă, după cum ştie toată lumea, găurile 
negre sunt negre; se presupune că ele nu emit nimic. Hawking şi aproape 
loți ceilalți au respins propunerea lui Bekenstein. În schimb, Hawking 
cra de acord cu ideea că dacă materia purtătoate de entropie ar fi 
aruncată într-o gaură neagră, această entropie pur şi simplu s-ar pierde. 
Aşa stăteau lucrurile până în 1974, când Hawking a descoperit 
ceva cu adevărat surprinzător. El a afirmat că găurile negre nu sunt 
complet negre. Dacă ignorăm legile mecanicii cuantice şi luăm în con- 
siderare doar legile clasice ale teoriei generale a relativităţu, atunci, 
după cum se demonstrase în urmă cu şaizeci de ani, găurile negre nu 
permit nici unui lucru, nici măcar luminii, să evadeze din câmpul lor 
gravitațional. Includerea mecanicii cuantice modifică însă această 
concluzie. Deşi nu dispunea de o versiune cuantică a teoriei generale 
a relativității, Hawking a putut stabili o legătură parțială între aceste 
două instrumente teorerice care ofereau rezultate limitate, dar demne 
de încredere. Cel mai important rezultat pe care l-a găsit a fost că, 
din perspectiva mecanicii cuantice, găurile negre emit radiații. 
Calculele sunt lungi și complicate, însă ideea de bază a lui Hawking 
e simplă. Am văzut că, în conformitate cu principiul de incertitudine, 
până şi în vidul din spaţiul gol există o agitație frenetică de particule 
virtuale care apar şi se ambhilează reciproc imediat. Acest comporta- 
ment cuantic agitat apare şi în regiunea din imediata vecinătate a 
orizontului evenimentelor unei găuri negre. Hawking a înţeles însă 
că puterea gravitaţională a găurii negre poate injecta energie de pildă 
unei perechi de fotoni virtuali care se îndepărtează suficient unul de 
altul aşa încât unul din ei să fie aspirat în gaură. Cum partenerul său 
a dispărut în abisul găurii, celălalt foton nu mai are un partener cu care 
să se amhileze. Hawking a arătat că fotonul rămas primeşte o infuzie 

de energie din partea forţei gravitaționale a găurii negre şi, când par- 
tenerul său cade în interior, el este expulzat în afară, departe de gaura 
neagră. Hawking a înţeles că pentru cineva care priveşte de la distanță 
gaura neagră efectul combinat al despărțirii fotonilor virtuali care se 
produce neîncetat de-a lungul orizontului găurii negre poate apărea 
ca un flux continuu de radiație. Găurile negre radiază. 

În plus, Hawking a reușit să calculeze temperatura pe care un obser- 
vator aflat la distanță ar asocia-o cu radiația emisă şi a găsit că ea 
este dată de intensitatea câmpului gravitațional la orizontul găurii negre, 
exact aşa cum sugera analogia dintre legile fizice ale găurii negre şi 
legile termodinamicii.!!5 Bekenstein avea dreptate: rezultatele lui Haw- 
king demonstrau că analogia ar trebui luată în serios. De fapt, aceste 
rezultate arătau că este mai mult decât o analogie — este o identitate. 
O gaură neagră are entropie. O gaură neagră are temperatură. lar legile 
gravitaționale ale găurii negre nu sunt decât o reformulare a legilor 
termodinamicii într-un context gravitațional cât se poate de exotic. 
Aceasta a fost grenada aruncată de Hawking în 1974. 

Pentru a avea şi o idee asupra valorilor cantitative implicate, dacă 
se iau în considerare toate detaliile, o gaură neagră a cărei masă este 
cam de trei ori cea a Soarelui are o temperatură de aproximativ o 
sutime de milionime de grad peste zero absolut. Nu e zero, dar e pe 
aproape. Găurile negre nu sunt negre, ci doar aproape negre. Din păcate, 
toate acestea fac ca radiația unei găuri negre să fie anemică şi impo- 
sibil de detectat experimental. Există totuşi o excepţie. Calculele lui 
Hawking au arătat că, cu cât o gaură neagră este mai puţin masivă, 
cu atât temperatura ei e mai mare, iar radiația pe care o emite, mai 
intensă. De exemplu, o gaură neagră având masa unui mic asteroid 
ar emite la fel de multă radiaţie ca o bombă cu hidrogen de un milion 
de megatone, radiaţia ei fiind concentrată în spectrul electromagnetic 
al razelor gama. Astronomii au cercetat cerul nopţii în căutarea unei 
asemenea radiaţii, dar cu excepţia unor posibilități destul de înde- 
părtate nu au găsit nimic, ceea ce ar putea indica faptul că, dacă ase- 
menea găuri negre cu masă mică există, ele sunt foarte rare.!!5 Păcat, 
fundcă, aşa cum spune Hawking destul de des în glumă, dacă această 
radiaţie prezisă de el ar fi detectată, ar primi premiul Nobel.!!” 

În contrast cu valoarea minusculă a temperaturii de mai puţin de 
o milionime de grad, când se calculează entropia unei găuri negre 
cu masa de trei ori mai mare decât cea a Soarelui, rezultatul este un 

număr enorm: un unu urmat de 78 de zerouri! Și cu cât gaura neagră 
e mai masivă, cu atât entropia e mai mare. Succesul calculelor lui 
Hawking, stabilește fără echivoc că acest lucru reflectă într-adevăr 
enorma cantitate de dezordine înmagazinată într-o gaură neagră. 
Dar ce este în dezordine acolo? După cum am văzut, găurile negre 
par obiecte teribil de simple, prin urmare, care e sursa acestei dezordini 
copleşitoare? La această întrebare calculele lui Hawking nu ne dau 
nici un răspuns. Fuziunea parțială realizată de el între teoria generală 
a relativităţii și mecanica cuantică putea fi folosită pentru a găsi valoa- 
rea numerică a entropiei unei găuri negre, dar nu oferea informații 
despre semnificația ei microscopică. Timp de aproape un sfert de secol 
fizicienii au încercat să înţeleagă ce proprietăți microscopice ale găurii 
negre puteau fi responsabile pentru entropia ei. Dar fără o împletire 
perfectă şi totală între teoria generală a relativității şi mecanica cuan- 
tică, răspunsul putea fi doar întrezărit, iar enigma rămânea nedezlegată. 


Teoria corzilor îşi face intrarea 


Și a rămas nedezlegată până în ianuarie 1996, când Strominger şi Vafa, 
pornind de la ideile lui Susskind și Sen, au publicat în arhiva elec- 
tronică un articol intitulat „Originea microscopică a entropiei Beken- 
stein-Hawking““. În această lucrare, Strominger şi Vafa au folosit teoria 
corzilor pentru a identifica constituenții microscopici ai unei anume 
clase de găuri negre şi a pentru a calcula precis entropia asociată lor. 
Articolul lor se baza pe noua modalitate de a ocoli parțial aproxima- 
țiile perturbative folosite de-a lungul anilor '80 şi începutul anilor '90, 
iar rezultatul lor confirma ceea ce preziseseră Bekenstein și Haw- 
king, reuşind astfel să completeze o imagine schițată cu mai bine de 
două decenii în urmă. 

Strominger și Vafa s-au concentrat asupra așa-numitelor găuri 
negre extreme. Acestea sunt găuri negre saturate de sarcini — de pildă, 
sarcini electrice — și au masa minimă posibilă admisă de sarcina lor. 
După cum reiese din această definiţie, ele sunt strâns înrudite cu stările 
BPS despre care am vorbit în capitolul 12. De fapt, Strominger și 
Vafa au exploatat această similitudine la maximum. Ei au arătat că 
pot construi, teoretic bineînţeles, anumite găuri negre extreme pornind 

de la o mulțime particulară de brane BPS (cu dimensiuni bine pre- 
cizate) şi legându-le împreună după un model matematic precis. Cam 
în același mod în care se poate construi un atom, din nou teoretic, 
pornind de la o grămadă de cuarci şi electroni și aranjându-i cu precizie 
sub formă de protoni și neutroni în jurul cărora se rotesc electronii, 
Strominger şi Vafa au arătat cum unii dintre nou-descoperiţii ingre- 
dienţi ai teoriei corzilor pot fi modelați pentru a crea anumite găuri negre. 

Găurile negre sunt unele dintre posibilele produse finale ale evolu- 
ției stelare. După ce o stea și-a consumat tot combustibilul nuclear 
prin fuziune atomică de-a lungul a miliarde de ani, ea nu mai are 
puterea — presiunea orientată spre exterior — de a rezista enormei forţe 
gravitaționale îndreptate spre interior. Dacă anumite condiţii sunt 
îndeplinite, are loc implozia catastrofală a enormei mase a stelei; ea 
colapsează violent sub propria-i greutate, formând o gaură neagră. 
Contrar acestei căi realiste de formare, Strominger şi Vafa au încercat 
să „proiecteze“* găuri negre. Ei au inversat procesul de formare al 
găurilor negre arătând cum puteau fi construite sistematic, în imagina- 
ţia unui teoretician, țesând cu atenţie, încet şi meticulos, o combinație 
precisă de brane apărute odată cu cea de-a doua revoluţie a supercorzilor. 

Importanţa acestei abordări a devenit imediat limpede. Menţinând 
întregul control teoretic asupra construcţiei microscopice a găurii 
negre, Strominger și Vafa au putut calcula, direct și ușor, numărul 
de rearanjamente ale constituenţilor microscopici ai găurii negre care 
lăsau neschimbate proprietățile de ansamblu observabile (masa şi 
sarcinile de forță) ale găurii negre. Apoi, ei au comparat acest număr 
cu aria orizontului găurii negre — entropia prezisă de Bekenstein şi 
Hawking. Acordul a fost perfect. Astfel, cel puţin pentru clasa găurilor 
negre extreme, ei au reușit să folosească teoria corzilor pentru a explica 
în mod precis constituenții microscopici şi entropia asociată lor. Fusese 
în sfârşit dezlegat un mister vechi de un sfert de secol.!!8 

Mulţi teoreticieni ai corzilor au considerat acest succes o dovadă 
importantă şi convingătoare în sprijinul teoriei. Nivelul nostru de 
înţelegere a teoriei corzilor nu ne permite un contact direct și precis 
cu observaţiile experimentale, cum ar fi, de pildă, masa unui cuarc 
sau a unui electron. Dar teoria corzilor a oferit prima explicație funda- 
mentală a unei proprietăţi demult stabilite a găurilor negre, care i-a 
deconcertat pe fizicienii ce foloseau teoriile convenționale. Această 
proprietate a găurilor negre este strâns legată de ceea ce prevăzuse 

Hawking, și anume că ele ar trebui să radieze, predicţie care, în prin- 
cipiu, ar trebui să fie testabilă experimental. Bineînţeles că asta pre- 
supune identificarea unei găuri negre pe cer, iar apoi construcția unui 
echipament suficient de sensibil pentru a detecta radiația emisă. Dacă 
găurile negre ar fi suficient de ușoare, ultimul pas ar fi accesibil tehno- 
logiei actuale. Chiar dacă acest program experimental nu a condus 
deocamdată la nici un succes, el subliniază din nou faptul că prăpastia 
dintre teoria corzilor și afirmaţiile fizice precise despre lumea înconju- 
rătoare poate fi trecută. Chiar şi Sheldon Glashow, rivalul de temut 
al teoriei corzilor din anii '80, a declarat recent că „atunci când teo- 
reticienii corzilor vorbesc despre găurile negre, aproape că vorbesc 
despre fenomene observabile, iar asta e impresionant“.!!? 


Misterele nedezlegate ale găunilor negre 


În ciuda acestor progrese impresionante, există încă două mistere 
esenţiale care învăluie găurile negre. Primul se referă la impactul pe 
care găurile negre îl au asupra conceptului de determinism. La înce- 
putul secolului XIX, matematicianul francez Pierre-Simon de Laplace 
a enunțat consecinţa cea mai strictă şi cu bătaia cea mai lungă a uni- 
versului-ceasomic ce rezultă din legile mişcării enunțate de Newton: 


O inteligenţă care, la un moment dat, ar putea înţelege toate forțele 
care animă natura şi situația entităților care o alcătuiesc, dacă în plus 
ar fi și suficient de vastă pentru a analiza aceste date, atunci ar 
cuprinde în aceeași formulă mișcările celor mai mari corpuri ale 
universului Și ai celor mai uşori atomi. Pentru o asemenea inteligență 
nimic nu ar fi incert, iar viitorul, ca şi trecutul, s-ar deschide în faţa 
ochilor săi.!2 


Cu alte cuvinte, dacă la un anumit moment cunoaștem poziţia și 
viteza fiecărei particule din univers, putem folosi legile de mișcare 
ale lui Newton pentru a determina — cel puţin în principiu — poziţia 
şi viteza lor în orice moment anterior sau ulterior. Din această pers- 
pectivă, toate şi oricare dintre evenimente, de la formarea Soarelui 
la răstignirea lui Isus şi la mișcarea ochilor voştri pentru a privi această 
lume, toate decurg în mod strict din poziţiile și vitezele anumitor 

ingredienți ai universului apăruți imediat după big bang. Această 
perspectivă rigidă asupra evoluţiei universului ridică tot felul de dileme 
filozofice legate de liberul arbitru, dar descoperirea mecanicii cuantice 
a făcut ca semnificația lor să pălească. Am văzut că principiul de incer- 
titudine al lui Heisenberg subminează determinismul laplacean pentru 
că, în chip fundamental, nu putem cunoaște pozițiile şi vitezele precise 
ale constituenților universului. Aceste proprietăți clasice sunt înlocu- 
ite de funcția cuantică de undă, care ne dă doar probabilitatea ca o 
particulă să aibă o anumită poziţie şi o anumită viteză. 

Prăbușirea viziunii laplaceene nu distruge însă total conceptul de 
determinism. Funcțiile de undă — undele de probabilitate ale mecanicii 
cuantice — evoluează în timp conform unor reguli matematice precise, 
cum ar fi ecuația lui Schrâdinger (sau corespondenții ei relativişti mai 
exacţi, cum ar fi ecuaţia lui Dirac şi ecuaţia Klein-Gordon). Aceasta 
înseamnă că determinismul cuantic a înlocuit determinismul clasic 
laplacean. Informaţiile asupra funcțiilor de undă ale tuturor ingredi- 
enților fundamentali ai universului la un anumit moment de timp 
permite o cunoaștere „suficient de vastă“ pentru a determina funcțiile 
de undă în orice moment trecut sau viitor. Determinismul cuantic ne 
spune că probabilitatea ca un eveniment anume să aibă loc la un anu- 
mit moment din viitor este complet determinată prin cunoaşterea 
funcției de undă la orice moment anterior. Aspectul probabilistic al 
mecanicii cuantice atenuează semnificativ determinismul laplacean 
prin trecerea de la caracterul inevitabil la probabilități, dar acestea din 
urmă sunt complet detenninate în cadrul convențional al teoriei cuantice. 

În 1976, Hawking a afirmat că până și această formă atenuată 
a determinismului e violată de prezenţa găurilor negre. Din nou, cal- 
culele din spatele acestei afirmaţii sunt foarte complicate, dar ideea 
de bază e destul de simplă. Când ceva cade într-o gaură neagră, și 
funcţia sa de undă e absorbită în interior. Dar asta înseamnă că, în 
încercarea noastră de a calcula funcțiule de undă pentru orice moment 
de timp din viitor, cunoașterea noastră „suficient de vastă“ va fi ire- 
mediabil înșelată. Pentru a prezice complet viitorul, trebuie să cunoaş- 
tem complet toate funcțiile de undă din prezent. Dar dacă unele din 
ele s-au pierdut în abisul găurilor negre, informația pe care o conțineau 
s-a pierdut odată cu ele. 

La prima vedere, această complicaţie datorată găurilor negre nu 
are de ce să ne îngrijoreze. Cum orice lucru care trece dincolo de 
orizontul evenimentelor unei găuri negre este complet izolat de restul 

universului, n-am putea oare să ignorăm complet tot ce a avut ghi- 
mionul să cadă acolo? Din punct de vedere filozofic ne putem oare 
spune că universul nu a pierdut de fapt informaţia pe care o purta acel 
lucru căzut în gaura neagră, ci ea este pur şi simplu închisă într-o 
regiune a spaţiului pe care noi, ca fiinţe raţionale, alegem s-o evităm 
cu orice preţ? Înainte de afirmaţia lui Hawking că găurile negre nu 
sunt complet negre, răspunsul ar fi fost afirmativ. Dar, odată ce Haw- 
king ne-a spus că găurile negre radiază, povestea s-a schimbat. Radi- 
aţia este purtătoare de energie şi, odată ce gaura neagră radiază, masa 
ei scade încet — se evaporă încet. Când acest fenomen se produce, 
distanţa de la centrul găurii negre la orizontul evenimentelor scade 
şi, odată cu ea, vălul ce acoperea gaura neagră se restrânge, iar regiuni 
ale spațiului care fuseseră inaccesibile anterior reintră în arena cos- 
mică. Acum va trebui să comparăm intuiţiile noastre filozofice cu 
rezultatul: oare informaţia conținută în obiectele înghiţite de gaura 
neagră, sau cel puţin informaţia care ne imaginăm că există în gaura 
neagră, reapare odată cu evaporarea găurii negre? Aceasta este infor- 
maţia cerută de determinismul cuantic, deci întrebarea atinge problema 
esenţială: oare găurile negre îmbogăţesc evoluţia universului nostru 
cu un element, și mai profund, de aleator? 

Deocamdată nu există un consens printre fizicieni. Mulţi ani, Haw- 
king a susţinut că informaţia nu mai reapare — găurile negre distrug 
informaţia „introducând astfel un nou nivel de incertitudine în fizică 
dincolo de nivelul obișnuit de incertitudine asociat teoriei cuantice.““!2! 
De fapt, Hawking şi Kip Thome, de la Institutul Tehnologic din Cali- 
fomia, au făcut un pariu cu John Preskill, de la acelaşi institut, legat 
de ce se întâmplă cu informaţia prinsă în gaura neagră: Hawking şi 
Thome au pariat că informaţia se pierde pentru totdeauna, în timp 
ce Preskill a adoptat poziţia opusă, susținând că ea reapare odată ce 
gaura neagră radiază şi se micşorează. Miza? Era vorba tot despre 
informaţie: cel care pierdea urma să ofere câștigătorului o enciclopedie 
la alegerea sa.* 

Pariul nu a fost tranșat, însă Hawking a anunţat de curând că noile 
informaţii fumizate de teoria corzilor, prezentate anterior, demon- 
strează că ar putea exista o cale ca informaţia să reapară.!22 Noua idee 


* În 2004, la un an după publicarea prezentei ediţii a acestei cărți, Hawking 
a recunoscut că a pierdut pariul şi i-a dăruit lui Preskill o enciclopedie a base- 
ball-ului. (N. red.) 

este că, pentru tipul de găuri negre studiate de Strominger și Vafa și 
apoi de mulţi alții, informaţia poate fi stocată şi recuperată din branele 
constituente. Strominger a afirmat recent că această descoperire 
„i-a făcut pe mulţi teoreticieni ai corzilor să pretindă că pariul a fost 
tranșant: informaţia e recuperată odată cu evaporarea găurii negre. 
După părerea mea, concluzia e prematură; mai sunt multe de făcut 
până să putem stabili că acest lucru e adevărat““!?3. Vafa a fost de acord 
spunând că nu are „un răspuns la această întrebare, balanţa se poate 
înclina în ambele părți“!?%. Răspunsul la această întrebare este obiec- 
tivul principal al cercetărilor actuale. După cum spunea Hawking: 


Majoritatea fizicienilor vor să creadă că informaţia nu se pierde, 
pentru că acest lucru ar face lumea mai sigură și mai previzibilă. 
Dar eu cred că, dacă luăm în serios teoria relativității generale a lui 
Einstein, trebuie să admitem și posibilitatea ca spațiul-timp să se 
înnoade, iar informaţia să se piardă printre cute. A determina dacă 
informația se pierde este una dintre problemele majore ale fizicii 
teoretice de azi.!*5 


Al doilea mister nedezlegat al găurilor negre se referă la natura 
spaţiului și timpului în punctul central al găurii negre.!2* O consecinţă 
directă a teoriei generale a relativității, descoperită de Schwarzschild 
în 1916, ne arată că masa şi energia enorme din centrul găurii negre 
fac ca textura spațiului şi timpului să fie sfâşiată, să se afle într-o stare 
de curbură infinită — să fie străpunsă de o singularitate spaţială. Fizi- 
cienii au tras concluzia că, din moment ce toată materia care a trecut 
linia orizontului evenimentelor este atrasă inexorabil spre centrul găurii 
şi odată ajunsă acolo ea nu mai poate fi recuperată, atunci însuşi timpul 
sfârşeşte în centrul găurii negre. Alţi fizicieni, care în cursul anilor au 
explorat proprietăţile centrului găurii negre folosindu-se de ecuaţiile 
lui Einstein, au sugerat că aici s-ar putea afla o cale spre un alt univers 
care se atașază de al nostru doar în centrul găurii negre. În linii mari, 
s-ar putea spune că acolo unde timpul din universul nostru se sfârşeşte 
începe timpul din universul atașat. 

În capitolul următor vom cerceta unele dintre aceste posibilităţi 
uimitoare, dar acum e momentul să subliniem un aspect important. 
Trebuie să reținem concluzia esenţială: masele enorme și dimensiunile 
foarte mici duc la densități inimaginabil de mari, ceea ce face imposibil 

de folosit doar teoria clasică a lui Finstein şi necesită introducerea 
mecanicii cuantice. Asta ne face să ne întrebăm ce are de spus teoria 
corzilor despre singularitatea spațiului și timpului din centrul găurilor 
negre. Acest subiect este intens cercetat actualmente, dar, ca şi în cazul 
întrebării privind pierderea de informaţie, nu i s-a găsit încă un 
răspuns. Teoria corzilor se ocupă cu diverse alte singularităţi — ruptu- 
rile şi sfâșierile spaţiului despre care am vorbit în capitolul 11 și în 
prima parte a acestul capitol.!?7 Dacă ai văzut o singularitate, asta nu 
înseamnă că le-ai văzut pe toate. Textura universului nostru poate fi 
sfâșiată, ruptă şi străpunsă în diferite moduri. Teoria corzilor ne-a oferit 
indicii despre unele singularităţi, dar altele, printre care și singula- 
ritatea găurilor negre, nu au putut fi până acum cercetate de teoreti- 
cienii corzilor. Din nou, motivul esenţial este utilizarea metodelor 
perturbative în teoria corzilor, iar aceste aproxiriiaţii ne împiedică să 
analizăm pe deplin şi exact ce se întâmplă în adâncimile punctului 
central al unei găuri negre. 

Totuşi, graţie manlor progrese înregistrate recent de metodele neper- 
turbative, precum și aplicării lor cu succes la alte aspecte ale găurilor 
negre, teoreticienii corzilor speră ca misterul fenomenelor din centrul 
găurilor negre să înceapă să iasă la iveală. 


CAPITOLUL 14 
Reflecţii asupra cosmologiei 


De-a lungul istoriei, oamenii s-au străduit cu ardoare să înțeleagă ori- 
ginea universului. Nu există probabil nici o altă întrebare care să depă- 
şească în asemenea măsură graniţele culturale şi temporale, înaripând 
atât imaginaţia înaintaşilor, cât şi pe cea a cosmologilor modemi. La 
un nivel profund există o năzuinţă colectivă de a afla de ce există un 
univers, cum a ajuns la actuala formă și care sunt principiile care îi 
guvernează evoluţia. Lucrul uimitor este că acum începe să apară acel 
cadru în care oamenii pot primi răspunsuri ştiinţifice la aceste întrebări. 
Teoria științifică a creației acceptată în prezent afirmă că uni- 
versul a cunoscut condiţii extreme — energii, temperaturi şi densități 
uriaşe — la începuturile existenţei sale. Aceste condiţii necesită luarea 
în considerare şi a mecanicii cuantice, și a gravitaţiei, iar astfel naşterea 
universului devine o arenă vastă pentru exersarea noilor metode pro- 
puse de teoria corzilor. Vom vorbi în curând despre aceste noi idei, 
dar mai întâi să reamintim pe scurt scenariul cosmologic dinaintea 
teoriei corzilor, numit de regulă modelul standard al cosmologiei. 


Modelul standard al cosmologiei 


Teoria modernă asupra originii cosmosului a apărut la un deceniu și 
jumătate după ce Einstein şi-a desăvârşit teoria generală a relativității. 
Deși Finstein a refuzat să accepte că, în conformitate cu propria lui 
teorie, universul nu este nici etem, nici static, Aleksandr Friedmann 
a făcut-o. Și, după cum am văzut în capitolul 3, Friedmann a descoperit 
ceea ce poartă numele de soluţia big bang la ecuaţiile lui Einstein — 

o soluție care afirmă că universul a apărut în mod violent dintr-o stare 
de comprimare infinită, iar acum se află în expansiune ca urmare a 
acelei explozii primordiale. Einstein era atât de convins că asemenea 
soluţii variabile în timp nu erau o consecinţă a teoriei sale, încât a publi- 
cat un articol în care pretindea că găsise o greşeală fatală în lucrările 
lui Friedmann. Totuşi, opt luni mai târziu, Friedmann a reuşit să-l 
convingă pe Einstein că nu era nici o greșeală. Einstein și-a retras 
obiecția în mod public, dar fără convingere. E clar că Einstein nu credea 
că rezultatele lui Friedmann aveau vreo relevanţă pentru univers. După 
aproximativ cinci ani, observațiile minuțioase ale lui Hubble făcute cu 
un telescop de o sută de țoli la Observatorul Mount Wilson au confir- 
mat că, într-adevăr, universul e în expansiune. Cercetările lui Friedmann, 
remodelate de fizicienii Howard Robertson şi Artur Walker într-o 
formă mai sistematică și mai eficientă, constituie încă bazele cosmolo- 
giei moderne. 

Teoria modemă a originilor cosmosului susține următoarele: cu 
aproximativ 15 miliarde de ani în urmă, universul a apărut în urma unui 
eveniment violent energetic care a produs tot spațiul şi toată materia. 
(Nu trebuie să căutăm prea mult pentru a afla locul unde s-a petrecut 
big bang-ul — el s-a produs acolo unde suntem noi acum și pretutin- 
deni; la început, toate poziţiile pe care acum le vedem separate erau 
în același loc.) La 104% secunde de la big bang, după aşa-numitul 
timp Planck, temperatura universului, conform calculelor, era de apro- 
ximativ 10% grade Kelvin, de vreo 10 milioane de miliarde de miliarde 
de ori mai mare decât în interiorul Soarelui. Cu trecerea timpului, uni- 
versul s-a extins și s-a răcit, iar plasma cosmică primordială, inițial 
omogenă și fierbinte, a început să formeze vârtejuri şi aglomerări. 
La aproximativ o sutime de miime de secundă după big bang materia 
se răcise suficient (până la 10 mii de miliarde de grade Kelvin, cam 
de un milion de ori mai fierbinte decât interiorul Soarelui), așa încât 
cuarcii să se unească în grupuri de trei, formând protoni şi neutroni. 
O sutime de secundă mai târziu, condiţiile erau prielnice pentru ca 
nucleele unora dintre cele mai uşoare elemente ale tabelului perio- 
dic să înceapă să se închege din plasma de particule. În următoarele 
trei minute, cum universul s-a răcit până la aproape un miliard de 
grade, nucleele predominante erau cele de hidrogen şi heliu, cu urme 
de deuteriu (hidrogenul „greu'”) și litiu. Această perioadă este cunos- 
cută sub numele de nuc/eosinteza primordială. 

În următoarele câteva sute de mii de ani nu s-au întâmplat prea 
multe lucruri, în afara continuei expansiuni și răciri. Dar apoi, când 
temperatura a scăzut la câteva mii de grade, mişcarea violentă a elec- 
tronilor s-a domolit, iar nucleele atomice, în special hidrogenul și heliul, 
au putut captura electronii, formând primii atomi neutri din punct de 
vedere electric. A fost un moment-cheie: de atunci universul a devenit 
transparent. Înainte de era capturării electronilor, universul era umplut 
de o plasmă densă de particule încărcate electric, unele pozitiv, ca 
nucleele, altele negativ, cum ar fi electronii. Fotonii, care interacțio- 
nează numai cu obiecte încărcate electric, erau izbiţi continuu de par- 
ticulele încărcate, neputând traversa o distanţă cât de mică fără a se 
ciocni sau a fi absorbiți. Bariera de particule încărcate care nu penmitea 
mișcarea liberă a fotonilor făcea ca universul să pară complet opac, 
ceva asemănător dimineţilor cu ceaţă deasă sau furtunilor orbitoare 
de zăpadă. Dar, când au apărut pe orbitele din jurul nucleelor pozitive 
electroni încărcaţi negativ, creând atomi neutri electric, ceața s-a risipit. 
Din acel moment, fotonii proveniţi din big bang au circulat nestin- 
gheriţi, iar întreaga întindere a universului a devenit vizibilă. 

După aproximativ un miliard de ani, universul se calmase mult față 
de începuturile sale frenetice, iar galaxiile, stelele şi în cele din urmă 
planetele au început să apară prin aglomerarea elementelor primor- 
diale sub acţiunea gravitaţiei. Astăzi, la aproape 15 miliarde de ani 
de la big bang, ne putem minuna și de măreţia cosmosului, şi de capa- 
citatea noastră de a făuri o teorie raţională şi testabilă experimental 
despre originea cosmosului. 

Dar cât ne putem încrede în teoria big bang-ului? 


Testarea big bang-ului 


Cercetând universul cu cele mai putemice telescoape, astronomii pot 
vedea lumina care a fost emisă de galaxii şi cuasari la doar câteva 
miliarde de ani după big bang. Aceasta le permite să verifice expan- 
siunea universului prezisă de teoria big bang-ului până în fazele de 
început ale universului, iar potrivirea pare perfectă. Pentru a testa teoria 
pentru perioade mai timpurii, fizicienii şi astronomii trebuie să folo- 

scască metode indirecte. Una dintre cele mai sofisticate abordări implică 
rudiaţia cosmică de fond. 

Dacă aţi pus mâna pe un cauciuc de bicicletă după ce aţi pompat 
cu putere aer în el, atunci ştiţi că e cald. O parte din energia cheltuită 
prin acţionarea repetată a pistonului duce la creşterea temperaturii aeru- 
lui din cauciuc. Acest fenomen reflectă un principiu general: când 
obiectele sunt comprimate, ele se încălzesc. Invers, când obiectele se 
decomprimă (se destind), ele se răcesc. Aparatele de aer condiţionat 
şi frigiderele funcţionează bazându-se pe aceste principii, prin supu- 
nerea substanţelor, asemenea freonului, la cicluri repetate de compre- 
sie şi destindere (sau evaporare/condensare) pentru a obţine transferul 
de căldură în direcția dorită. Deşi sunt aplicaţii simple ale fizicii pe 
Pământ, acestea dezvăluie comportamentul cosmosului în întregul său. 

Am văzut mai sus că, după ce electronii se alătură nucleelor pentru 
a forma atomi, fotonii sunt liberi să se deplaseze nestingheriţi prin 
univers. Asta înseamnă că universul este umplut cu un „gaz“ de fotoni 
care se deplasează în diferite direcții uniform distribuite prin cosmos. 
Odată cu expansiunea universului, acest gaz de fotoni care călătoresc 
lhber se extinde și el, fiindcă universul este incinta care îl conţine. Și 
la fel cum temperatura unui gaz mai convenţional (ca aerul dintr-un 
cauciuc de bicicletă) scade odată cu expansiunea lui, temperatura aces- 
tui gaz de fotoni scade odată cu expansiunea universului. De fapt, încă 
din anii '50, fizicieni ca George Gamow și studenţii lui Ralph Alpher 
şi Robert Hermann, iar de pe la mijlocul anilor '60 Robert Dicke și 
Jim Peebles au înţeles că universul actual trebuie să fie îmbibat aproape 
uniform cu acești fotoni primordiali, care de-a lungul ultimelor 15 mili- 
arde de ani de expansiune cosmică s-au răcit ajungând la doar câteva 
grade peste zero absolut.!?% În 1965, Amo Penzias şi Robert Wilson 
de la Laboratoarele Bell din New Jersey au făcut din întâmplare una 
din cele mai mari descoperiri ale vremurilor noastre atunci când au 
detectat această urmă a big bang-ului în timp ce lucrau la construcția 
unei antene pentru comunicațiile prin satelit. Cercetările ulterioare au 
rafinat şi teoria, și experimentul, culminând cu măsurătorile făcute de 
satelitul COBE (Cosmic Background Explorer) la începutul anilor '90. 
Folosind aceste date, fizicienii şi astronomii au confirmat cu precizie 
faptul că universul este umplut cu microunde (dacă ochii noștri ar fi 
sensibili la microunde, am observa o radiaţie difuză în jurul nostru) 
corespunzând unor temperaturi de aproximativ 2,7 grade peste zero 

absolut, exact aşa cum prevăzuse teoria big bang-ului. Mai concret, 
în fiecare metru cub de univers, inclusiv cel pe care-l ocupăm fiecare 
dintre noi în acest moment, există aproximativ 400 de milioane de 
fotoni ce alcătuiesc întinsul ocean cosmic de microunde care constituie 
un ecou al creației. Un anume procent din „punctele“ care apar pe 
ecranul televizorului nostru când cablul de la antenă e deconectat sau 
când staţia de televiziune şi-a încetat transmisia se datorează acestei 
reminescenţe palide a marii explozii. Concordanţa între teorie și datele 
de observaţie confirmă imaginea cosmologică a marii explozii până 
în timpurile când fotonii se mișcau pentru prima dată liberi prin uni- 
vers, cu aproximativ câteva sute de mii de ani după big bang. 

Putem oare testa teoria big bang-ului și pentru perioade mai vechi? 
Folosind principiile standard ale teoriei nucleare şi ale termodinamicii, 
fizicienii pot face predicții exacte asupra abundenței relative a elemen- 
telor ușoare produse în timpul perioadei de nucleosinteză primordială, 
care a avut loc între o sutime de secundă și câteva minute după big 
bang. De exemplu, conform teoriei, aproape 23% din univers ar trebui 
să fie compus din heliu. Măsurând abundența heliului din stele și nebu- 
Joase, astronomii au adunat dovezi concludente care susţin predicția 
teoretică. Și mai impresionantă este confirmarea predicţiei privind 
abundența deuteriului, pentru că nu există nici un proces astrofizic 
în afară de big bang care să-i explice prezenţa limitată, dar certă, în 
cosmos. Confirmarea abundenței deuteriului și, mai recent, a litiului 
validează înțelegerea la care am ajuns asupra fizicii universului timpu- 
riu până în vremurile sintezei primordiale. 

Succesul este remarcabil. Toate datele pe care le deţinem confirmă 
o teorie cosmologică în stare să descrie universul încă de la o sutime 
de secundă după big bang și până în prezent, adică la aproape 15 mili- 
arde de ani după big bang. Nu trebuie însă pierdut din vedere faptul 
că noul univers a evoluat cu o viteză fenomenală. Fracţiuni minus- 
cule de secundă — mult mai mici decât o sutime de secundă — formează 
epocile cosmice în timpul cărora s-au imprimat trăsăturile de lungă 
durată ale lumii. Astfel, fizicienii și-au continuat cercetările, încer- 
când să explice universul şi mai timpuriu. Odată cu regresia în timp, 
universul devenind din ce în ce mai mic, mai cald și mai dens, des- 
crierea cuantică a materiei şi a forțelor e din ce în ce mai importantă. 
După cum am văzut în capitolele anterioare, teoria cuantică de câmp 
a particulelor punctiforme poate fi aplicată până când energiile parti- 

culelor ajung în jurul energiei Planck. În context cosmic, aceasta s-a 
petrecut când întregul univers avea mărimea unui grăunte de dimen- 
siuni Planck, cu o densitate pentru care nu există metaforă sau analo- 
pie: densitatea universului la timpul Planck era pur și simplu colosală. 
La asemenea energii şi densități gravitația şi mecanica cuantică nu 
mai pot fi tratate ca două entități separate, aşa cum se întâmplă în 
teoria cuantică de câmp a particulelor punctiforme, ci va trebui să folo- 
sim teoria corzilor la și dincolo de aceste energii uriașe. În termeni 
temporali, întâlnim aceste energii şi densități pentru perioade mai 
timpurii decât timpul Planck de 104% secunde după big bang, deci 
această epocă este arena cosmologică a teoriei corzilor. 

Să ne îndreptăm spre această eră văzând mai întâi ce ne spune teo- 
na cosmică standard despre univers la mai puţin de o sutime de secundă 
de la big bang, dar după timpul Planck. 


De la timpul Planck la o sutime de secundă 
după big bang 


Să ne amintim din capitolul 7 că cele trei forţe negravitaţionale par 
să fuzioneze în acel mediu fierbinte al universului primordial. Cal- 
culele fizicienilor privind variația tăriei acestor forțe cu energia şi tem- 
peratura arată că înainte de aproximativ 10% secunde de la big bang 
forțele tari, slabe şi electromagnetice constituiau o singură „super“ 
forță unificată. În acel stadiu, universul era mult mai simetric decât 
este astăzi. Asemeni omogenizării care se obține când mai multe 
metale diferite sunt încălzite și topite împreună într-un aliaj, diferențele 
semnificative dintre forțele pe care le observăm acum erau anulate 
de valorile extreme ale energiilor și temperaturilor din universul pri- 
mordial. Formalismul teoriei cuantice de câmp ne arată că, odată cu 
trecerea timpului și cu răcirea şi expansiunea universului, această sime- 
trie s-a redus brusc în câteva rânduri, având ca ultim rezultat formele 
relativ asimetrice pe care le cunoaștem. 

Nu e greu de înţeles fizica ce stă la baza acestei reduceri de sime- 
trie, sau rupere de simetrie, cum este ea numită în termeni de specia- 
litate. Să ne imaginăm un rezervor mare umplut cu apă. Moleculele 
de H.O sunt uniform distribuite în rezervor şi, indiferent de unghiul 


368 UNIVERSUL ELEGANT 


sub care priveşti apa, ea arată la fel. Să privim acum rezervorul în 
timp ce scădem temperatura. La început nu se observă vreo diferenţă. 
La scară microscopică, viteza medie a moleculelor de apă scade, dar 
asta e cam tot ce se întâmplă. Când temperatura scade la 0 grade Celsius, 
se observă însă brusc o diferență radicală. Apa lichidă începe să 
îngheţe şi să se transforme în gheaţă. După cum am văzut în capitolul 
anterior, acesta e un exemplu de tranziţie de fază. Esenţial în cadrul 
discuţiei de faţă e faptul că tranziția de fază duce la scăderea simetriei 
moleculelor de H,O. Dacă apa lichidă arată la fel indiferent de unghiul 
din care o priveşti — e simetrică la rotații —, gheaţa solidă e diferită. 
Ea are o structură cristalină, ceea ce înseamnă că, dacă o examinezi cu 
suficientă precizie, ea va arăta diferit din unghiuri diferite. Tranziția 
de fază a avut ca rezultat scăderea simetriei la rotații. 

Deşi am adus în discuţie un singur exemplu familiar, observaţia 
poate fi generalizată: când scade temperatura multora dintre siste- 
mele fizice, la un prag critic ele trec printr-o tranziție de fază care 
duce la scăderea sau „ruperea“ unora dintre simetriile anterioare. De 
fapt, un sistem poate trece printr-o serie de tranziţii de fază dacă tem- 
peratura variază într-un domeniu suficient de larg. Apa constituie din 
nou un exemplu simplu. Dacă începem la temperatura de 100* C, H.O 
este un gaz: abur. În această stare sistemul are şi mai multă simetrie 
decât în faza lichidă, pentru că acum moleculele individuale de apă 
au fost eliberate din legătura care le menţine laolaltă în forma lichidă. 
Ele se agită în interiorul recipientului, fiind toate pe picior de egalitate, 
fără a forma aglomerări sau „bulgări“ în care grupuri de molecule 
ies în evidență printr-o asociere mai strânsă, în detrimentul altora. La 
temperaturi suficient de înalte predomină democraţia moleculară. 
Odată cu scăderea temperaturii, sub 100* C, se vor forma picături de 
apă la tranziţia de fază gaz-lichid, deci simetria a fost redusă. Conti- 
nuând scăderea temperaturii nu se vor petrece fenomene radicale până 
ajungem la 0* C, când, după cum am spus mai devreme, are loc tran- 
ziția de fază apă/lichidă — gheaţă/solidă care duce la o altă scădere 
abruptă a simetriei. 

Fizicienii consideră că între timpul Planck şi sutimea de secundă 
de la big bang universul s-a comportat asemănător, trecând prin cel 
puţin două tranziţii de fază. La temperaturi de peste 102% grade Kelvin, 
cele trei forțe negravitaționale apăreau ca una singură. (La sfârșitul 
acestui capitol vom vorbi despre includerea forței gravitaționale prin 

teoria corzilor în această fuziune la temperaturi înalte.) Dar, odată cu 
scăderea temperaturii sub 10% grade Kelvin, universul a trecut prin- 
tr-o tranziție de fază în care cele trei forțe au cristalizat pe căi diferite 
din uniunea lor. Tăriile lor relative şi detaliile acţiunii lor asupra mate- 
riei au început să se deosebească. Astfel, simetria evidentă dintre aceste 
forțe la temperaturi înalte a fost ruptă odată cu răcirea universului. 
Cercetările lui Glashow, Salam și Weinberg (vezi capitolul 5) demon- 
strează însă că nu întreaga simetrie de la temperaturile înalte a fost 
distrusă: forțele slabe și cele electromagnetice sunt încă strâns împle- 
tite. Odată cu răcirea şi expansiunea în continuare a universului, nu 
s-au produs schimbări majore până când s-a ajuns la 1015 grade Kelvin, 
cam de 100 de milioane de ori temperatura din centrul Soarelui; atunci 
universul a trecut printr-o altă tranziție de fază care a afectat forțele 
slabe și electromagnetice. La această temperatură, și ele au cristalizat 
din uniunea anterioară, mai simetrică, iar cum universul continua să 
se răcească, diferențele dintre ele au crescut. Aceste două tranziții de 
fază sunt răspunzătoare pentru apariția celor trei forțe negravitaționale, 
aparent distincte, din lumea actuală, iar această scurtă incursiune în 
istoria cosmosului demonstrează că ele sunt de fapt profund înrudite. 


O enigmă cosmologică 


Această eră cosmică post-Planck oferă un cadru elegant, coerent şi 
accesibil calculelor pentru înţelegerea universului timpuriu. Dar, aşa 
cum se întâmplă cu cele mai multe teorii de succes, noile rezultate 
ridică şi mai multe întrebări de detaliu. Unele dintre aceste întrebări, 
deşi nu invalidează scenariul cosmologic standard, pun în evidență 
aspecte stranii care necesită o teorie mai profundă. Să ne oprim asupra 
unuia dintre ele. Se numeşte problema orizontului şi constituie un impor- 
tant subiect al cosmologiei modeme. 

Studii detaliate ale radiaţiei cosmice de fond au arătat că, indiferent 
în ce direcţie a spațiului îndreptăm antena, temperatura radiației este 
aceeaşi, cu o precizie de unu la 100 000. Dacă ne gândim puţin, vedem 
că este destul de ciudat. De ce ar avea diferite zone din univers, sepa- 
rate prin distanţe enorme, temperaturi atât de bine corelate? O rezol- 
vare oarecum naturală a acestui mister ar porni de la observația că 


370 UNIVERSUL ELEGANT 


două puncte diametral opuse ale universului se află acum la mare 
distanță, dar, la fel ca gemenii separați la naștere, în momentele tim- 
purii ale universului au fost (împreună cu tot restul universului) foarte 
apropiate. Odată ce au același punct de origine, aţi putea crede că 
nu e deloc surprinzător că împărtășesc trăsături fizice comune cum 
ar fi temperatura lor. 

În cosmologia standard a big bang-ului această idee e falsă. Şi 
iată de ce. O farfurie cu supă fierbinte se răcește treptat la temperatura 
camerei, pentru că este în contact cu aerul înconjurător, mai rece. Dacă 
aştepţi suficient de mult, temperatura supei şi cea a aerului vor deveni, 
prin acest contact reciproc, identice. Însă, dacă supa se află într-un 
termos, acesta îi va reține căldura pentru un timp mult mai îndelungat, 
fundcă există mai puțină comunicare cu mediul exterior. Acest lucru 
reflectă faptul că omogenizarea temperaturii dintre două corpuri se 
bazează pe contactul lor desăvârșit şi prelungit. Pentru a testa ideea 
că poziţii din spaţiu care sunt actualmente separate de distanțe mari 
au aceeași temperatură datorită contactului lor inițial, va trebui să exa- 
minăm eficiența schimbului de informaţie dintre ele în universul 
timpuriu. Am putea fi tentaţi să ne închipuim că pozițiile mai apropiate 
din trecutul îndepărtat făceau comunicarea mai ușoară. Dar proximi- 
tatea spaţială e doar o parte a problemei. Cealaltă parte este durata. 

Să ne imaginăm că studiem „filmul“ expansiunii cosmice, însă 
derulat invers, din prezent spre big bang. Cum viteza luminii stabilește 
o limită a vitezei cu care un semnal sau o informaţie de orice fel poate 
fi transmisă, materia din două regiuni spațiale poate face schimb de 
căldură, deci poate ajunge la o temperatură comună, doar dacă distanţa 
dintre regiuni la un anumit moment este mai mică decât distanţa pe 
care lumina ar fi putut s-o parcurgă de la momentul big bang-ului. 
Astfel, pe măsură ce derulăm înapoi filmul, vedem că există o compe- 
tiție între gradul de apropiere la care se află regiunile noastre spaţi- 
ale și cât de mult trebuie să ne întoarcem în timp pentru ca ele să 
ajungă la această distanţă. De exemplu, dacă pentru a avea o distanță 
de 300 000 km între cele două poziţii din spaţiu va trebui să derulăm 
filmul până la mai puţin de o secundă după big bang, atunci se observă 
că, în ciuda apropierii, nu există nici o şansă ca ele să se influențeze 
una pe alta, fiindcă lumina are nevoie de o secundă întreagă pentru 
a se deplasa între ele.!?” Dacă vrem ca distanţa dintre ele să fie mult 
mai mică, de pildă 300 km, atunci trebuie să derulăm filmul până la 

o miime de secundă după big bang, ceea ce ne duce la concluzia că 
limpul este din nou insuficient pentru ca lumina să poată parcurge 
cei 300 km care despart cele două poziţii. Continuând cu acelaşi gen 
de raţionament, dacă trebuie să derulăm filmul la mai puţin de o 
miliardime de secundă după marea explozie, pentru a avea distanța 
dintre aceste regiuni de un metru, vom vedea că ele tot nu se pot 
influența reciproc fiindcă nu a trecut suficient timp de la big bang 
pentru ca lumina să fi parcurs distanța dintre ele. Asta ne demonstrează 
că, dacă două obiecte devin din ce în ce mai apropiate pe măsură ce 
ne întoarcem în timp spre marea explozie, nu înseamnă neapărat că 
între ele a avut loc contactul termic — ca acela dintre supă şi aer — nece- 
sar pentru a le aduce la aceeaşi temperatură. 

Fizicienii au arătat că aceasta este problema care apare în modelul 
big bang standard. Calculele detaliate demonstrează că pentru regiunile 
din spațiu separate în prezent prin mari distanțe nu putea avea loc schim- 
bul de căldură care să explice faptul că au acum aceeași temperatură. 
Cum cuvântul „orizont“ trimite la „cât de mult putem vedea“ — distanţa 
pe care lumina o poate parcurge — fizicienii numesc această uniformi- 
tate inexplicabilă a temperaturii de-a lungul vastului ocean cosmic 
„problema orizontului““. Faptul că problema rămâne neexplicată nu 
înseamnă că teoria cosmologică standard este greşită. Uniformitatea 
temperaturii ne arată că pierdem din vedere o parte importantă din 
scenariul cosmologic. În 1979, fizicianul Alan Guth, acum la Institutul 
Tehnologic din Massachusetts, a reuşit să scrie capitolul care lipsea 
din scenariu. 


Inflaţia 


Problema orizontului îşi are originea în faptul că, pentru a apropia 
două regiuni ale universului separate de o distanță foarte mare, trebuie 
să derulăm filmul cosmic mult înapoi, spre începutul timpului. Atât 
de departe în trecut, încât nici o influență fizică nu a avut suficient timp 
pentru a se deplasa de la o regiune la alta. Dificultatea constă în aceea 
că, pe măsură ce derulăm filmul cosmic înapoi şi ne apropiem de big 
bang, universul nu se micșorează suficient de repede. 

Acesta este fondul problemei, însă merită să o cercetăm mai atent. 
Problema orizontului porneşte de la faptul că, la fel ca în cazul unei 

mingi aruncate în sus, forța gravitaţională face ca ritmul de expan- 
siune a universului să fie incetinit. Asta înseamnă că, de exemplu, 
pentru a înjumătăţi distanța care separă două poziţii din spațiu, va 
trebui să derulăm filmul cu mai mult de jumătate din vârsta univer- 
sului. Mai puţin timp de la big bang, proporţional vorbind, înseamnă 
că este mai dificil ca cele două regiuni să comunice, deşi ele se află 
mai aproape. 

Rezolvarea pe care Guth a dat-o problemei orizontului este acum 
simplu de expus. El a găsit o altă soluţie a ecuaţiilor lui Einstein, în 
care universul foarte timpuriu trece printr-o scurtă perioadă de expan- 
siune extrem de rapidă, perioadă în timpul căreia se „umflă“ în dimen- 
siuni cu o rată de expansiune exponențială. Spre deosebire de cazul 
mingii care e încetinită după ce a fost aruncată în sus, expansiunea 
exponențială devine tot mai rapidă cu trecerea timpului. Când derulăm 
filmul cosmic în sens invers, expansiunea accelerantă se transformă 
în contracție accelerată. Asta înseamnă că pentru a înjumătăţi distanța 
dintre două poziții din cosmos (în epoca exponențială), trebuie să 
derulăm filmul înapoi cu mai puţin de jumătate — de fapt, cu mult mai 
puţin. A derula mai puţin filmul înapoi implică faptul că două regiuni 
vor fi avut mai mult timp pentru a comunica termic şi, asemeni supei 
calde şi aerului, ele vor fi avut mai mult timp să ajungă la aceeaşi 
temperatură. 

Prin descoperirea lui Guth şi contribuţiile ulterioare ale lui Andrei 
Linde, actualmente la Universitatea Stanford, Paul Steinhardt şi Andreas 
Albrecht, de la Universitatea din Pennsylvania, şi ale multor altora, 
modelul cosmologic standard a fost refăcut rezultând modelul cosmolo- 
gic inflaționar. În acest cadru, modelul cosmologic standard este modifi- 
cat într-un interval — între aproximativ 10-5 şi 10-% secunde după marea 
explozie — timp, în care universul s-a extins cu colosalul factor de 
cel puţin 10-% în comparaţie cu un factor de aproximativ o sută în 
cursul aceluiaşi interval de timp, conform scenariului standard. Asta 
înseamnă că, în aproximativ o miliardime de miliardime de miliardime 
de miliardime de secundă de la big bang, dimensiunile universului 
au crescut cu un procentaj mai mare decât în cele 15 miliarde de ani 
scurse de atunci. Înainte de această expansiune, materia care se află 
acum în zone îndepărtate din cosmos era mult mai apropiată decât 
ne spune modelul cosmologic standard, ceea ce face cu putință stabi- 
lirea unei temperaturi comune. Apoi, grație scurtei inflaţii cosmolo- 

Figura 14.1 O linie a timpului pe care sunt marcate câteva momente-cheie din 
istoria universului. 


gice — urmată de expansiunea obişnuită, conformă cu modelul cosmo- 
logic standard — aceste regiuni ale spaţiului au putut îi separate prin 
imensele distanţe pe care la vedem în prezent. Astfel, scurta, dar pro- 
funda modificare inflaționară a modulului cosmologic standard rezolvă 
problema orizontului (precum şi alte probleme importante pe care nu 
le-am menţionat), fiind larg acceptată de cosmologi.!% 

Figura 14.1 rezumă istoria universului de la timpul Planck şi până 
în zilele noastre, în conformitate cu teoria actuală. 


Cosmologia şi teoria supercorzilor 


În figura 14.1 există un interval îngust, între big bang şi timpul Planck, 
despre care n-am discutat. Aplicând orbeşte aceici regiuni ecuaţiile 
teoriei generale a relativităţii, fizicienii au descoperit că universul 
continuă să se micşoreze, devenind tot mai fierbinte şi tot mai dens, 
pe măsură ce ne întoarcem în timp spre big bang. La momentul zero, 
când dimensiunea universului dispare, temperatura şi densitatea tind 
spre infinit, ceea ce rzzrezintă un semnal clar că acest model teoretic 
al universului, bazat pe gravitația clasică a teoriei generale a relati- 
vităţii, e inutilizabil. 

Natura ne spune deci că în asemenea condiţii trebuie să contopim 
teoria generalizată a relativității cu mecanica cuantică — cu alte cuvinte, 
să folosim teoria corzilor. În prezent, cercetările privind implicaţiile 
teoriei corzilor asupra cosmologiei sunt într-un stadiu incipient. Meto- 
dele perturbative ne dau, în cel mai fericit caz, o idee vagă, pentru că 
valorile extreme ale energiei, temperaturii şi densității necesită o ana- 
liză precisă. Deşi a doua revoluţie a supercorzilor a furnizat câteva 
tehnici neperturbative, va trece încă destul timp până când acestea 
vor fi cizelate pentru a fi folosite la calcule cosmologice. Totuşi, în 
cursul ultimului deceniu, fizicienii au făcut deja primii paşi spre înțele- 
gerea cosmologiei corzilor. lată ce au descoperit. 

Se pare că există trei căi esenţiale prin care teoria corzilor modifică 
modelul cosmologic standard. În primul rând, teoria corzilor implică, 
într-o manieră care mai trebuie încă lămurită, faptul că universul are 
o dimensiune minimă posibilă. Aceasta are consecinţe profunde asupra 
modului nostru de a privi universul chiar în momentul marii explozii, 
când teoria standard pretinde că dimensiunea lui a scăzut până la zero. 
În al doilea rând, teoria corzilor prezintă o dualitate rază mică/rază 
mare (legată direct de dimensiunea mimimă posibilă), care de ase- 
menea are implicaţii cosmologice profunde, după cum vom vedea în 
curând. În fine, teoria corzilor are mai mult de patru dimensiuni spa- 
iale şi, din punct de vedere cosmologic, trebuie să urmărim evoluția 
tuturor dimensiunilor. Să discutăm acum detaliat aceste trei aspecte. 


La început a fost un grăunte de dimensiuni Planck 


Pe la sfârșitul anilor 1980, Robert Brandenberger şi Cumrun Vafa au 
făcut primii paşi pentru a înțelege cum modifică teoria corzilor con- 
cluziile modelului cosmologic standard. Ei au ajuns la două descoperiri 
importante. Mai întâi, când ne întoarcem în timp către începuturi, 
temperatura continuă să crească până ce dimensiunea universului atinge 
aproximativ lungimea Planck în toate direcţiile. Atunci însă, tempe- 
ratura ajunge la un maximum şi începe să scadă. Motivul nu e greu 
de înţeles. Pentru simplitate să ne închipuim (aşa cum au făcut Bran- 
denberger şi Vafa) că toate dimensiunile spaţiale ale universului sunt 
circulare. Când dăm ceasul înapoi în timp, raza fiecăreia dintre aceste 

dimensiuni scade, iar temperatura universului creşte. Dar, când fiecare 
rază scade sub lungimea Planck, teoria corzilor ne spune că, din punct 
de vedere fizic, situația e identică cu cea în care, după ce scad până la 
lungimea Planck, razele încep să crească. Cum temperatura scade pe 
măsură ce universul se extinde, ne-am aștepta ca încercările inutile de 
a restrânge universul sub lungimea Planck să ducă la creşterea tem- 
pcraturii, după ce aceasta va fi atins o valoare maximă. Prin calcule 
amănunțite, Brandenberger şi Vafa au verificat explicit că într-adevăr 
aşa stau lucrurile. 

Asta i-a condus pe Brandenberger şi pe Vafa la următoarea imagine 
cosmologică. La început, toate dimensiunile spaţiale ale teoriei corzilor 
crau strâns încolăcite până la cea mai mică valoare posibilă, care este 
aproximativ lungimea Planck. Temperatura şi energia sunt mari, dar 
nu infinite, căci teoria corzilor a evitat aceste dificultăți provocate de 
punctul iniţial de dimensiune zero, infinit comprinăat. În acest moment 
de început al universului, toate dimensiunile spaţiale ale teoriei corzilor 
sunt pe picior de egalitate — sunt perfect simetrice — strânse într-un 
grăunte multidimensional la scara Planck. Apoi, conform lui Bran- 
denberger şi Vafa, universul cunoaştc prima etapă de reducere a 
simetriei, când, la aproximativ timpul Planck, trei dintre dimensiunile 
spaţiale încep să se extindă, iar toate celelalte rămân la scara Planck. 
Aceste trei dimensiuni spaţiale sunt identificate cu cele din scenariul 
cosmologic inflaționar, evoluția de după timpul Planck rezumată în 
figura 14.1 intră în acțiune, iar aceste trei dimensiuni se extind până 
la forma lor observabilă în prezent. 


De ce trei? 


Ne vine imediat în minte următoarea întrebare: ce determină ca redu- 
cerea de simetrie să pună în evidență exact trei dimensiuni spaţiale 
pentru expansiune? Adică, dincolo de faptul experimental testabil că 
doar trei dintre dimensiunile spaţiale s-au extins la o mărime obser- 
vabilă, poate oare teoria corzilor furniza un motiv fundamental pentru 
care nu s-au extins dimensiunile spaţiale într-un număr diferit (patru, 
CINCI, şase, şi aşa mai departe) sau, şi mai simetric, toate? Branden- 
berger şi Vafa au găsit o explicație posibilă. Să ne amintim că dualitatea 

rază mică/rază mare se bazează pe faptul că, atunci când o dimensiune 
e încolăcită în formă de cerc, o coardă se poate înfăşura în jurul ei. 
Brandenberger şi Vafa au înţeles că, la fel ca benzile elastice înfășu- 
rate în jurul unei camere de bicicletă, asemenea corzi înfăşurate tind 
să strângă dimensiunile pe care le înconjoară, împiedicând extinde- 
rea lor. La prima vedere asta ar însemna că toate dimensiunile ar fi 
încolăcite, din moment ce corzile se înfăşoară în jurul tuturor dimen- 
siunilor. Dar, dacă o coardă înfăşurată şi partenerul ei anticoardă (în 
mare, e vorba despre o coardă care înfăşoară dimensiunea în direcție 
opusă) intră în contact, ele se vor anihila imediat una pe alta, rezultând 
o coardă neinfășurată. Dacă asemenea procese se petrec cu sufici- 
entă rapiditate şi eficienţă, o parte din strângerea tip bandă elastică 
va fi eliminată, permiţând dimensiunilor să se extindă. Brandenber- 
ger şi Vafa au sugerat că această reducere a efectului de sugrumare 
a corzilor înfăşurate are loc doar în trei dintre dimensiunile spaţiale. 
lată şi motivul. 

Să ne imaginăm două particule punctiforme deplasându-se de-a 
lungul unei linii asemănătoare întinderii spaţiale a Ţării Liniare. Dacă 
nu au viteze egale, în cele din urmă se vor ciocni. Să observăm că 
dacă aceleași două particule punctiforme se deplasează la întâmplare 
într-un plan bidimensional asemeni întinderii spațiale a Ţării Plate, 
este foarte probabil să nu se ciocnească niciodată. A doua dimensiune 
spațială deschide noi posibilităţi de traiectorii pentru fiecare parti- 
culă, iar majoritatea lor nu se intersectează între ele în acelaşi punct 
şi la acelaşi moment de timp. Într-un spaţiu cu trei, patru sau un număr 
mai mare de dimensiuni, este din ce în ce mai puţin probabil ca cele 
două particule punctiforme să se întâlnească vreodată. Brandenberger 
şi Vafa au înţeles că un raționament analog este valabil şi dacă înlo- 
cuim particulele punctiforme cu bucle de corzi înfășurate în jurul dimen- 
siunilor spaţiale. Deşi este mult mai greu de imaginat, dacă există 
trei sau mai puține dimensiuni spaţiale circulare, este probabil ca două 
corzi înfăşurate să se ciocnească — analogul a ceea ce se întâmplă în 
cazul a două particule care se mișcă într-o singură dimensiune. Dar în 
patru sau mai multe dimensiuni spațiale, corzile înfășurate au proba- 
bilitate mai mică de a se ciocni vreodată — analogul situației celor două 
particule punctiforme într-un spaţiu cu două sau mai multe dimensiuni.!*! 

Aceasta conduce la următoarea imagine. În primele momente ale 
universului, agitația datorată temperaturii înalte, dar finite, determină 

toate dimensiunile circulare să se extindă. Atunci, corzile înfăşurate 
în jurul lor împiedică extinderea, determinând dimensiunile să se res- 
trângă înapoi la raza lor iniţială de lungime Planck. Însă, mai devreme 
sau mai târziu, o fluctuaţie termică aleatoare va face ca trei dimen- 
siuni să crească mai mult decât celelalte şi, conform celor discutate 
anterior, pentru corzile care se înfășoară în jurul acestora probabili- 
tatea de ciocnire va fi mare. Aproximativ jumătate din ciocniri vor 
implica perechi coardă/anticoardă, ducând la anihilări care slăbesc 
continuu strângerea, ceea ce permite acestor trei dimensiuni să con- 
tinue să se extindă. Cu cât se extind mai mult, cu atât devine mai 
puțin probabil ca alte corzi să se înfăşoare în jurul lor, căci e nevoie 
de mai multă energie pentru ca o coardă să se înfăşoare în jurul unei 
dimensiuni mai mari. Astfel, expansiunea e autoîntreținută, devenind 
din ce în ce mai puţin constrânsă pe măsură ce dimensiunile cresc. 
Acum putem să ne imaginăm că cele trei dimensiuni spaţiale continuă 
să evolueze în maniera prezentată în secțiunile anterioare şi să se 
extindă la o scară la fel de mare sau mai mare decât cea a universului 
observabil în prezent. 


Cosmologia și formele Calabi-Yau 


Pentru simplificare, Brandenberger şi Vafa şi-au imaginat că toate 
dimensiunile spaţiale sunt circulare. De fapt, aşa cum am văzut în 
capitolul 8, dacă dimensiunile circulare sunt suficient de mari pentru 
a închide cercul dincolo de capacitatea noastră actuală de observaţie, 
forma circulară e în acord cu universul pe care îl vedem. Pentru 
dimensiunile care rămân mici, mai realist e să considerăm că ele sunt 
încolăcite într-o formă Calabi-Yau mai complicată. Desigur, se pune 
întrebarea: care spaţiu Calabi-Yau? Cum poate fi determinat acest spa- 
țiu? Nimeni nu a fost în stare să găsească răspunsul. Dar, combinând 
rezultatele legate de transformările topologice violente din capitolul 
anterior cu aceste noi idei cosmologice, am putea sugera o metodă 
de determinare a lui. De la tranziţiile conice cu rupere a spațiului 
ştim că orice formă Calabi-Yau se poate transforma în oricare alta. 
Ne putem deci închipui că în momentele agitate şi fierbinți de după 
marea explozie, componenta Calabi-Yau încolăcită a spaţiului rămâne 

mică, însă efectuează un dans frenetic în care textura sa se rupe şi se 
reface de multe ori, trecând rapid printr-un lung şir de diferite forme 
Calabi-Y au. Odată cu răcirea universului şi cu extinderea a trei dintre 
dimensiunile spaţiale, ritmul tranziţiilor de la o formă Calabi-Yau la 
alta încetineşte, iar dimensiunile suplimentare se stabilesc finalmente 
într-o formă Calabi-Yau care dă naştere trăsăturilor fizice observate 
în lumea din jurul nostru. Dificultatea cu care se confruntă fizicienii 
este de a înţelege în detaliu evoluția componentei Calabi-Yau astfel 
încât actuala ei formă să poată fi prezisă pomind de la principii 
teoretice. Proprietatea formelor Calabi-Yau de a se transforma în mod 
continuu unele în altele face ca alegerea unei forme Calabi-Yau dintre 
multe altele să se reducă la o problemă de cosmologie.!*? 


Înainte de începuturi? 


În lipsa ecuaţiilor exacte ale teoriei corzilor, Brandenberger şi Vafa 
au fost obligați să facă numeroase aproximaţii şi presupuneri în studiile 
lor cosmologice. După cum spunea Vafa de curând, 
Cercetările noastre pun în evidență calea pe care teoria corzilor ne 
permite să pomim în abordarea problemelor nerezolvate în cadrul 
modelului standard al cosmologiei. Se observă, de exemplu, că noţi- 
unca de singularitate inițială poate fi complet evitată de teoria corzilor. 
Dar, din cauza dificultăților de a efectua calcule pe care să ne putem 
bizui în asemenea situaţii extreme, cercetările noastre oferă doar o primă 
privire asupra cosmologiei corzilor și suntem încă foarte departe de 
o înțelegere deplină.!% 


De la apariţia lucrării lui Brandenberger şi Vafa, fizicienii au 
făcut progrese constante în înțelegerea cosmologiei corzilor. Gabriele 
Veneziano şi colaboratorul său Maurizio Gasperini de la Universitatea 
din Torino au creat propria lor versiune a cosmologiei corzilor, care 
are anumite trăsături comune cu scenariul descris anterior, dar diferă 
în multe privințe. Ca şi în lucrarea lui Brandenberger şi Vafa, ei se 
bazează pe lungimea minimă din teoria corzilor pentru a evita tem- 
peratura şi densitatea de energie infinite care apar în teoriile cos- 
mologice standard şi inflaționare. Dar în loc să tragă de aici concluzia 

că universul începe ca un grăunte extrem de fierbinte de dimensiuni 
Planck, Gasperini şi Veneziano au sugerat că ar putea exista o întreagă 
preistorie a universului — începând cu mult înainte de ceea ce noi am 
numit până acum momentul zero — care conduce la embrionul cosmic 
Planck. 

În acest aşa-numit scenariu pre-big bang, universul a început de la 
o stare complet diferită de cea presupusă în modelul big bang. Gasperini 
şi Veneziano au sugerat că, în loc să fi fost extrem de fierbinte şi strâns 
încolăcit într-o fărâmă minusculă, universul a pornit de la o întindere 
spațială rece şi infinită. Ecuațiile teoriei corzilor indică faptul că — oare- 
cum asemănător epocii inflaționare a lui Guth — a apărut o instabilitate 
care a făcut ca fiecare punct din univers să se îndepărteze rapid de 
toate celelalte. Gasperini şi Veneziano au arătat că aceasta a provocat 
o curbare tot mai mare a spațiului, iar temperatura și densitatea de ener- 
gie au crescut spectaculos.!%% După un timp, o regiune tridimensională, 
având o întindere de ordinul milimetrilor, din interiorul acestei vaste 
expansiuni, ar fi putut arăta ca fragmentul extrem de fierbinte şi dens 
din expansiunea inflaționară a lui Guth. Apoi, prin expansiunea stan- 
dard a cosmologiei big bang, acest fragment poate explica întregul 
univers pe care îl cunoaştem. Mai mult, pentru că epoca pre-big bang 
implică propria sa expansiune inflaționară, soluția lui Guth la problema 
orizontului este automat inclusă în scenariul cosmologic pre-big bang. 
După cum spunea Veneziano, „teoria corzilor ne oferă pe otavă de argint 
o versiune a cosmologiei inflaționare'.!55 

Studiul cosmologiei supercorzilor devine rapid o arenă activă şi 
fertilă de cercetare. De exemplu, scenariul pre-big bang a provocat 
deja dezbateri aprinse, dar fructuoase, şi nu se ştie ce rol va juca în 
cadrul cosmologic care va rezulta în cele din urmă din teoria corzilor. 
Noua cosmologie se va baza fără îndoială pe capacitatea fizicienilor 
de a înţelege toate aspectele dezvăluite de cea de-a doua revoluţie a 
corzilor. Care sunt, de exemplu, consecinţele cosmologice ale existen- 
ței branelor cu mai multe dimensiuni? Cum se schimbă proprietățile 
cosmice despre care am vorbit dacă constanta de cuplaj sc întâmplă 
să aibă o valoare care să ne plaseze spre centrul figurii 12.11, și nu 
într-una din regiunile peninsulare ale ei? Cu alte cuvinte, ce impact 
ar avea teoria M asupra celor mai timpurii momente ale universului? 
Aceste probleme fundamentale sunt studiate asiduu în prezent, iar o 
descoperire importantă a apărut deja. 

Teoria M şi fuziunea tuturor forțelor 


În figura 7.1 am arătat că tăriile celor trei forțe negravitaţionale tind 
spre o valoare comună atunci când temperatura universului creşte 
suficient de mult. Cum se încadrează tăria forței gravitaționale în acest 
tablou? Înainte de apariţia teoriei M, fizicienii au demonstrat că, pentru 
cea mai simplă alegere a componentei Calabi-Yau a spaţiului, forţa 
gravitațională se unește aproximativ cu celelalte trei, aşa cum e ilustrat 
în figura 14.2. Teoreticienii corzilor au arătat că nepotrivirea ar putea 
fi evitată prin modelarea atentă a formei Calabi-Yau alese, dar ase- 
menea ajustări ulterioare nu sunt pe placul fizicienilor. 

Cum nimeni nu cunoaşte deocamdată forma precisă a dimensi- 
unilor Calabi-Yau, pare riscant să ne bazăm pe soluţii ale unor pro- 
bleme care depind critic de micile detalii ale formei lor. 

Witten a arătat însă că a doua revoluţie a corzilor oferă o soluție 
mai bună. Cercetând modul de variaţie al tăriei forţelor atunci când 
constanta de cuplaj nu e neapărat mică, Witten a descoperit că grafi- 
cul forţei gravitaționale poate fi uşor ajustat pentru a se uni cu cele- 
lalte forţe, ca în figura 14.2, fără o modelare specială a porțiunii 
Calabi-Yau a spaţiului. Deşi e prea devreme pentru a ne pronunţa, 
aceasta ar putea indica faptul că unitatea cosmologică este mai uşor 
de obţinut făcând apel la cadrul extins al teoriei M. 


tăria forței 


(cu teoria M) ; 


| 
| 
| 
| 
| 
| 
| 
| gravitația /j 
| 
| 
| 


E distanţe 
mai MICI 


Figura 14.2 În cadrul teoriei M, tăriile celor patru forțe pot converge în mod natural. 

Rezultatele menţionate în această secţiune şi în cele precedente 
reprezintă primii paşi făcuți în direcția înţelegerii consecinţelor teoriei 
M/teoriei corzilor asupra cosmologiei. Fizicienii anticipează că în anii 
ce vor urma, odată cu perfecționarea metodelor neperturbative ale 
teoriei M/teoriei corzilor, aplicarea acestora la problemele cosmologice 
va duce la descoperiri importante. 

Dar chiar şi în absenţa unor metode suficient de puternice pentru 
înțelegerea cosmologiei din perspectiva teoriei corzilor merită să facem 
câteva consideraţii generale legate de eventualul rol al cosmologiei 
în căutarea teoriei ultime. Vă avertizăm că unele dintre aceste idei 
sunt mult mai speculative decât cele prezentate anterior, însă ele pun 
probleme pe care teoria finală va trebui să le abordeze. 


Speculaţii cosmologice şi teoria ultimă 


Cosmologia ne conduce la un nivel profund al cunoaşterii fiindcă a 
înțelege cum au început lucrurile pare — cel puţin pentru unii din noi — 
calea de a ne apropia cel mai mult cu putință de răspunsul la întrebarea 
de ce au apărut. Asta nu înseamnă că ştiinţa modernă oferă o legătură 
între întrebările „cum“ şi „de ce“ — şi poate că o asemenea legătură 
ştiinţifică nu va fi niciodată găsită. Studiul cosmologiei ne poate însă 
oferi cea mai completă înţelegere a domeniului întrebării „de ce“, iar 
aceasta ne permite cel puţin să avem o perspectivă ştiinţifică asupra 
cadrului în care se pun întrebările. Uneori, familiarizarea în profun- 
zime cu o întrebare e cel mai bun substitut pentru răspuns. 

În contextul căutării teoriei ultime, aceste reflecții generale asu- 
pra cosmologiei conduc la consideraţii mult mai concrete. Felul în 
care universul ne apare astăzi — extrema dreaptă a liniei timpului din 
figura 14.1 — depinde, bineînţeles, de legile fundamentale ale fizicii, 
dar depinde şi de aspecte ale evoluţiei cosmologice — extrema stângă 
a aceleiaşi linii a timpului — care ar putea scăpa chiar şi celei mai pro- 
funde teorii. 

Nu e greu de imaginat cum ar fi cu putință aşa ceva. De exemplu, 
să ne închipuim ce se întâmplă când aruncăm o minge în aer. Legile 
gravitaţiei guvernează mişcarea ulterioară a mingii, dar nu putem pre- 
zice locul unde va cădea mingea folosindu-ne de aceste legi. Trebuie 

să cunoaştem şi viteza mingii — valoarea şi direcţia vitezei — în momen- 
tul în care îi dăm drumul din mână. Adică, trebuie să cunoaștem con- 
dițiile inițiale ale mişcării mingii. În mod asemănător, există trăsături 
ale universului care ţin şi de împrejurările istorice — motivul pentru 
care a apărut aici o stea sau dincolo o planetă depinde de o înlănțuire 
complicată de evenimente, pe care, cel puţin în principiu, ne-o putem 
închipui ca rezultat al unei trăsături a universului de la începuturile 
sale. Dar e posibil ca şi trăsături mai adânci ale universului, poate chiar 
proprietățile particulelor fundamentale de materie și de forță să depindă 
direct de evoluţia istorică — evoluţie care depinde ea însăși de condițiile 
inițiale ale universului. 

De fapt, am vorbit deja despre o posibilă întruchipare a acestei idei 
în teoria corzilor: în universul fierbinte de la început, e posibil ca dimen- 
siunile suplimentare să fi luat succesiv mai multe forme, stabilin- 
du-se în cele din urmă, când temperatura a scăzut suficient, la un 
anume spațiu Calabi-Yau. Dar, ca în cazul unei mingi aruncate în aer, 
rezultatul călătoriei prin diverse forme Calabi-Yau poate depinde de 
detaliile începutului călătoriei. Prin influența formei Calabi-Yau 
rezultate asupra maselor particulelor şi asupra proprietăților forţelor, 
vedem că evoluţia cosmologică şi starea universului la începuturile 
sale poate avea un impact profund asupra fizicii observate în prezent. 

Nu cunoaștem condiţiile inițiale ale universului, nici măcar ideile, 
conceptele sau limbajul care ar trebui folosite pentru a le descrie. 
Credem că starea inițială de energie, densitate şi temperatură infinite 
care apare în modelul standard și în cel inflaţionar este un semnal 
de alarmă că aceste teorii au eşuat şi nu constituie o descriere corectă 
a condiţiilor fizice care au existat cu adevărat. Teoria corzilor face 
un pas înainte indicând cum pot fi evitate asemenea valori infinite; 
nimeni însă nu ştie cum a început totul. De fapt, ignoranța noastră 
persistă la un nivel şi mai înalt. Nici măcar nu ştim dacă are sens să 
ne punem problema determinării condiţiilor inițiale sau dacă această 
problemă rămâne pentru totdeauna în afara oricărei teorii — la fel cum 
nu putem cere relativităţii să ne spună cât de tare se întâmplă să arun- 
căm mingea în aer. Fizicieni precum Hawking și James Hartle de la 
Universitatea din California au încercat să aducă problema condiţiilor 
cosmologice iniţiale în cadrul fizicii teoretice, dar rezultatele lor au 
rămas neconcludente. În contextul teoriei corzilor/teoriei M, nivelul 
nostru de înţelegere asupra cosmologiei e prea rudimentar pentru a 

stabili dacă ceea ce credem noi a fi „teoria despre tot“ își justifică 
numele și determină propriile sale condiţii cosmologice iniţiale, ridi- 
cându-le astfel la rangul de legi fizice. Aceasta e o problemă esenţială 
pentru cercetările viitoare. 

Însă, dincolo de problema condiţiilor iniţiale şi a impactului lor 
asupra evoluției cosmice, s-a observat recent că ar putea exista alte 
limitări ale forţei explicative a teoriei ultime. Nimeni nu știe dacă aceste 
idei aflate în afara curentului principal al ştiinţei sunt corecte sau nu. 
Ele pun în evidenţă — într-o manieră provocatoare şi speculativă — 
un obstacol pe care orice propunere de teorie finală l-ar putea întâlni. 

Ideea de bază este următoarea. Să ne imaginăm că ceea ce numim 
noi universul nu este decât o infimă parte a unei mult mai vaste întin- 
deri cosmice, unul dintre nenumăratele universuri-insule împrăștiate 
de-a lungul marelui arhipelag cosmologic. Deși poate părea nerealist — 
şi nu e exclus ca în cele din urmă aşa să se şi dovedească, Andrei Linde 
a propus un mecanism concret care să ne conducă la un asemenea 
univers colosal. Linde a susținut că acea izbucnire scurtă, dar crucială, 
a expansiunii inflaționare nu a fost neapărat un eveniment unic. 
Condiţiile“necesare expansiunii inflaționare pot apărea de mai multe 
ori în regiuni izolate împrăștiate prin tot cosmosul, care suferă propria 
lor dilatare inflaţionară, devenind noi universuri separate. lar în fiecare 
dintre aceste universuri procesul continuă apărând noi universuri împră- 
ştiate de-a lungul și de-a latul celui vechi şi generând o rețea nesfârşită 
de bule cosmice în expansiune. Terminologia se complică, dar haideţi 
să fim în pas cu moda şi să numim această extindere a noțiunii de 
univers multivers, fiecare din părțile lui constituente fiind un univers. 

În capitolul 7 am menţionat că tot ce știm sugerează existenţa unei 
fizici coerente şi uniforme pretutindeni în universul nostru, dar s-ar 
putea ca acest lucru să nu fie valabil pentru fizica din celelalte uni- 
versuri, atâta vreme cât ele sunt separate de universul nostru sau se 
află atât de departe încât lumina lor nu a avut timp să ajungă la noi. 
Astfel ne putem imagina că fizica diferă de la un univers la altul. În 
unele dintre ele diferenţele pot fi subtile. De exemplu, masa electro- 
nului sau valoarea forței tari ar putea fi cu o miime de procent mai 
mare sau mai mică decât în universul nostru. În altele, diferenţele 
pot fi mai mari. De exemplu, cuarcul up ar putea fi de zece ori mai 
greu decât în universul nostru sau valoarea forței electromagnetice 
ar putea fi de zece ori mai mare decât cea măsurată de noi, cu toate 

consecinţele profunde asupra stelelor și asupra vieţii așa cum o 
cunoaștem noi. În fine, în alte universuri fizica ar putea diferi şi mai 
mult. Tabelul particulelor și forțelor elementare ar putea fi complet 
diferit de cel din universul nostru sau, intrând în domeniul teoriei 
corzilor, chiar și numărul dimensiunilor extinse ar putea diferi, exis- 
tând universuri comprimate având o singură dimensiune spațială extinsă 
sau neavând nici una, în timp ce altele, mai vaste, ar putea avea opt, 
nouă sau chiar zece dimensiuni spaţiale extinse. Dacă ne-am lăsa 
imaginația să zburde, chiar şi legile fizicii ar putea fi complet diferite 
de la un univers la altul. Gama posibilităților este infinită. 

Dacă trecem în revistă acest labirint uriaş de universuri, marea 
majoritate nu vor avea condiţii prielnice vieţii, cel puţin așa cum o 
cunoaştem noi. În cazul schimbărilor drastice ale fizicii obişnuite, 
un lucru e clar: dacă universul nostru ar arăta cu adevărat ca Universul 
Furtunului, viața, aşa cum o ştim, nu ar exista. Dar chiar și schimbări 
mai mici ale fizicii ar influența formarea stelelor, împiedicând de pildă 
stelele să acționeze ca nişte furnale cosmice care sintetizează atomii 
complecși indispensabili vieții, cum ar fi carbonul și oxigenul care 
în mod normal sunt răspândiți în univers prin exploziile supernovelor. 
Viaţa depinde critic de amănuntele fizicii, prin urmare ne putem 
întreba de ce forțele şi particulele din natură au tocmai proprietățiile 
pe care le observăm. Un răspuns posibil ar fi: de-a lungul întregului 
multivers aceste trăsături variază enorm; proprietățile pot fi diferite 
și sunt diferite în alte universuri. Ceea ce e remarcabil la combinaţia 
de proprietăți ale particulelor şi forţelor pe care le observăm este faptul 
că ea permite apariția vieţii. lar viaţa, și în particular formele de viață 
inteligente, reprezintă o condiție absolut necesară chiar și pentru a 
ne pune întrebarea de ce universul nostru are proprietățile pe care le 
are. Altfel spus, lucrurile sunt așa cum sunt în universul nostru pentru 
că dacă n-ar fi așa noi n-am exista pentru a ne pune problema. Asemeni 
câştigătorilor le ruleta rusească a căror mirare că au supravieţuit e 
temperată de înțelegerea faptului că altminteri nu s-ar fi mirat deloc, 
ipoteza multiversului poate domoli insistența noastră de a explica de 
ce universul nostru apare așa cum îl observăm. 

Acest şir de raționamente este o versiune a unei idei vechi, cunos- 
cută sub numele de principiul antropic. E o perspectivă diametral opusă 
încercării de a găsi o teorie unificată, rigidă, în care lucrurile sunt 
aşa cum sunt pentru că universul nu putea fi altfel. Multiversul şi prin- 

cipiul antropic nu au eleganța inflexibilă a unei potriviri desăvârșite, 
ci conduc spre o colecţie anarhică de universuri cu un apetit insațiabil 
pentru diversitate. Va fi extrem de greu, dacă nu imposibil, să aflăm 
vreodată dacă ideea de multivers are legătură cu realitatea. Chiar pre- 
supunând că există şi alte universuri, ne putem imagina că nu vom intra 
niciodată în contact cu vreunul din ele. Dar, transgresând frontierele 
încă mai mult decât a făcut-o Hubble când a descoperit că galaxia 
noastră nu e decât una printre multe altele, noțiunea de multivers ne 
avertizează asupra posibilității ca dorinţa noastră de a găsi o teorie 
ultimă să fie exagerată. 

O teorie ultimă ar trebui să ofere o descriere cuantică necontra- 
dictorie a tuturor forțelor şi a întregii materii. Ar trebui să cerem ca 
teoria ultima să conducă spre o cosmologie incontestabilă a univer- 
sului nostru. Dar, dacă ideea de multivers este corectă, s-ar putea să 
fum nerealişti cerând teoriei noastre să explice în același timp şi masele 
particulelor, sarcinile lor sau tăriile forțelor. 

Trebuie să subliniem că, chiar acceptând premisa speculativă a 
multiversului, concluzia că acesta compromite capacitatea noastră de 
predicție este departe de a fi sigură. Motivul este că, dacă ne lăsăm 
în voia imaginaţiei şi contemplăm un multivers, ar trebui să dăm frâu 
liber și fanteziilor noastre teoretice şi să ne închipuim că aparentul haos 
al multiversului poate fi îmblânzit. O fantezie mai cuminte ne spune 
că, admițând ideea multiversului, am putea extinde teoria ultimă aşa 
încât să ne explice valorile parametrilor fundamentali din universu- 
rile constituente. 

O idee mai extravagantă a fost propusă de Lee Smolin care, inspirat 
de asemănarea dintre condiţiile existente la big bang şi cele din centrul 
găurilor negre — densitatea colosală a materiei —, a sugerat că fiecare 
gaură neagră este sămânţa unui nou univers care se naşte printr-o 
explozie de tip big bang, dar este pe veci ascuns vederii noastre de 
orizontul evenimentelor găurii negre. În afară de faptul că propune 
un nou mecanism de generare a multiversului, Smolin introduce un 
nou element — o versiune cosmică a mutaţiei genetice — care oferă o 
ieşire din limitările ştiinţifice asociate principiului antropic.!'** El ne 
propune să ne închipuim că atunci când un univers ţâșnește din centrul 
unei găuri negre, proprietățile sale fizice cum ar fi masele particulelor 
şi tăriile forțelor sunt apropiate, dar nu identice cu ale universului- 
părinte. Cum găurile negre apar din stele stinse, iar formarea stelelor 
depinde de valorile precise ale maselor particulelor şi tăriilor forțelor, 

fecunditatea oricărui univers — numărul de găuri negre pe care le poate 
produce — depinde în mod critic de aceşti parametri. Variaţii mici ale 
parametrilor universurilor progenituri vor conduce la apariția unora 
şi mai bine adaptate pentru producerea de găuri negre decât universul- 
părinte; acestea vor avea deci un număr și mai mare de progenituri. !% 
După multe „generaţii“, descendenţii universurilor optimizate pentru 
producerea de găuri negre vor fi atât de numeroși, încât vor domina 
populaţia multiversului. Astfel, în loc să invoce principiul antropic, 
propunerea lui Smolin oferă un mecanism dinamic care, în medic, 
apropie tot mai mult parametrii fiecărei noi generaţii de universuri 
de anumite valori optime pentru producerea de găuri negre. 

Această abordare conduce la o altă explicație, tot în contextul 
multiversului, pentru materia fundamentală și parametrii forţelor. Dacă 
teoria lui Smolin este adevărată și dacă suntem unul din membrii tipici 
ai unui multivers matur (aceste ipoteze rămân, desigur, discutabile), 
parametrii forțelor şi particulelor pe care îi măsurăm ar trebui să fie 
optimi pentru producţia de găuri negre. Altfel spus, o modificare oricât 
de mică a acestor parametri ai universului nostru ar trebui să îngre- 
uneze formarea găurilor negre. Fizicienii au început să cerceteze această 
predicţie, iar deocamdată nu există un consens în privinţa valabilității 
ei. Dar chiar dacă propunerea lui Smolin se va dovedi falsă, ea prezintă 
totuși o altă formă sub care ar putea apărea teoria ultimă. La prima 
vedere, teoria ultimă ar fi lipsită de rigiditate. Am putea descoperi 
că ea descrie o bogăţie de universuri, dintre care multe nu au nici o 
relevanţă pentru universul nostru. Mai mult, ne putem imagina că 
această bogăţie de universuri e realizată fizic, ducând la un multi- 
vers, ceea ce, la prima vedere, limitează pentru totdeauna capacitatea 
noastră de predicţie. De fapt, aceste consideraţii arată că s-ar putea 
totuşi ajunge la o explicaţie ultimă dacă am stăpâni nu numai legile 
ultime, dar şi implicaţiile lor asupra evoluţiei cosmologice la o scară 
neașteptat de vastă. 

Consecințele cosmice ale teoriei corzilor/teoriei M vor constitui 
fără îndoială un domeniu important de cercetare în secolul XXI. Fără 
acceleratoare capabile să producă energii la scara Planck, va trebui 
să ne bazăm din ce în ce mai mult pe acceleratorul cosmologic al 
big, bang-ului și pe relicvele pe care ni le-a lăsat prin tot universul 
ca date experimentale. Cu mult noroc şi perseverenţă s-ar putea să 
găsim răspunsul la întrebări de genul „cum a început universul?“ și 

„de ce a evoluat spre forma pe care o putem vedea în cer şi pe pământ?“ 
De răspunsurile la aceste întrebări fundamentale ne desparte un teri- 
toriu necartografiat. Dar elaborarea unei teorii cuantice a gravitaţiei 
prin teoria corzilor ne îndreptățeşte să sperăm că posedăm acum unel- 
tele teoretice necesare pentru a intra în regiuni vaste ale necunoscutului 
şi a ne întoarce de acolo, după mari eforturi, cu răspunsuri la unele 
dintre cele mai profunde întrebări puse vreodată. 


Partea a V-a 
Unificarea în secolul XXI 


CAPITOLUL 15 
Perspective 


Peste secole, teoria supercorzilor, sau evoluţia ei în cadrul teoriei M, 
s-ar putea îndepărta atât de mult de actuala ei formulare, încât să fie 
de nerecunoscut chiar și pentru cercetătorii de frunte din ziua de azi. 
Pe drumul către teoria ultimă e foarte posibil să vedem că teoria cor- 
zilor nu e decât unul din paşii importanţi spre o înțelegere mai vastă 
a cosmosului — înțelegere care implică idei radical diferite de tot ce 
am întâlnit până acum. Istoria ştiintei ne învaţă că, de fiecare dată 
când credem că reuşim să aflăm totul, natura ne oferă o surpriză care 
cere schimbări importante, uneori drastice ale modului nostru de a 
privi lumea. Apoi, ne putem închipui, cum au făcut-o cu naivitate şi 
alţii înaintea noastră, că trăim un moment de răscruce în istoria ome- 
nirii, în care căutarea legilor ultime ale universului se va încheia. După 
cum spunea Edward Witten, 


În momentele mele de optimism, simt că teoria corzilor este atât de 
aproape de forma ei finală, încât, de la o zi la alta mă aștept să cadă 
din cer direct în braţele cuiva. Dar, dacă e să fiu realist, simt că tre- 
cem printr-un proces de construire a unei teorii mai profunde decât 
oricare alta de până acum, iar asta se întâmplă în secolul XXI, când 
eu sunt prea bătrân ca să mai am vreo idee folositoare. Fizicienilor 
mai tineri le va reveni sarcina să hotărască dacă într-adevăr am desco- 
perit teoria ultimă.!%8 


Deși suntem încă sub șocul celei de-a doua revoluţii a supercorzilor 
şi absorbim noile idei aduse de ea, majoritatea fizicienilor cred că 
va fi nevoie de o a treia şi poate de o a patra revoluție teoretică pentru 
a dezvălui întreaga forță a teoriei corzilor şi a stabili rolul ei în cadrul 

teoriei ultime. După cum am văzut, teoria corzilor a ofent deja o imagine 
remarcabilă a universului, dar există obstacole şi probleme nerezolvate 
asupra cărora se vor concentra cercetările în secolul XXI. De aceea, 
nu putem încheia în acest ultim capitol povestea căutării celor mai 
profunde legi ale universului. Putem în schimb privi spre viitorul teo- 
riei corzilor prezentând cinci probleme esenţiale de care se vor lovi 
fizicienii în drumul lor spre teoria ultimă. 


Care este principiul fundamental 
care stă la baza teoriei corzilor? 


În cursul ultimului secol am învăţat o lecţie importantă, şi anume că 
legile cunoscute ale fizicii sunt asociate cu principii de simetrie. Teoria 
relativității speciale se bazează pe simetria inclusă în principiul rela- 
tivității — simetria tuturor sistemelor de referință care se deplasează 
cu viteză constantă. Forţa gravitațională, așa cum e încorporată în 
teoria generală a relativităţii, se bazează pe principiul echivalenței — 
extinderea principiului relativităţii pentru a cuprinde toate sistemele 
de referință, indiferent de complexitatea stării lor de mișcare. Forţele 
tari, slabe şi electromagnetice se bazează pe principiile mai abstracte 
ale simetriei de etalonare. 

După cum am văzut, fizicienii tind să ridice aceste principii de 
simetrie la rangul de explicaţii. Astfel, gravitația exisză pentru ca toate 
sistemele posibile de referință să se afle pe picior de egalitate — altfel 
spus, aşa încât principiul de echivalență să fie valabil. La fel, forțele 
negravitaționale există pentru ca natura să respecte simetriile de 
etalonare asociate lor. Această abordare face ca întrebarea „de ce există 
o anumită forță?“ să capete forma „de ce natura respectă principiul 
de simetrie asociat ei?*. E totuşi un progres, mai ales dacă simetria 
în discuţie pare cât se poate de naturală. De exemplu, de ce sistemul 
de referință al unui observator trebuie tratat diferit de al altuia? Pare 
mult mai firesc ca legile universului să trateze în acelaşi mod toate 
sistemele de referință; acest lucru e înfăptuit de principiul de echi- 
valență şi de introducerea gravitației în structura cosmosului. Deşi 
presupune cunoștințe matematice pentru a fi înțeles, un raționament 

asemănător se află în spatele simetriilor de etalonare care stau la baza 
celor trei forţe negravitaționale (v. capitolul 5). 

Teoria corzilor ne oferă o explicație şi mai profundă, pentru că 
loate aceste principii de simetrie, la care se adaugă încă unul — super- 
simetria — apar din însăşi structura ei. De fapt, dacă istoria ar fi urmat 
un alt curs şi dacă fizicienii ar fi descoperit teoria corzilor cu vreo 
sută de ani mai devreme, toate aceste principii ar fi fost descoperite 
din studiul proprietăților ei. Dar, dacă principiul echivalenţei ne ajută 
să înţelegem oarecum de ce există gravitația, iar simetriile de etalonare 
ne ajută să înţelegem oarecum de ce există forțele negravitaționale, 
în cadrul teoriei corzilor aceste simetrii sunt consecințe; deşi impor- 
tanţa lor nu e deloc diminuată, ele sunt o parte din rezultatul final al 
unei structuri teoretice mult mai ample. 

Ajungem astfel la următoarea întrebare: este teoria corzilor o con- 
secinţă inevitabilă a unui principiu mai vast — poate tot un principiu 
de simetrie, dar nu neapărat —, la fel cum principiul echivalenţei duce 
inexorabil la teoria generală a relativității sau simetriile de etalonare 
la forţele negravitaționale? În momentul de față, nimeni n-are vreo 
idee cu privire la răspuns. Pentru a ne da seama de importanţa lui, 
să ni-l imaginăm pe Einstein încercând să formuleze teoria relativității 
generale fără să-i fi venit în 1907, la biroul de brevete din Berna, acea 
fericită idee care l-a condus la principiul echivalenţei. Nu ar fi fost 
imposibil de formulat teoria generală a relativității fără această intu- 
iție, dar fără îndoială ar fi fost destul de dificil. Principiul echivalenţei 
oferă un cadru succint, schematic și putemic pentru analizarea forței 
gravitaționale. De exemplu, prezentarea relativității generale din capi- 
tolul 3 s-a bazat în esență pe principiul echivalenţei, iar rolul lui în 
formalismul matematic al teoriei e şi mai important. 

În prezent, teoreticienii corzilor sunt în situaţia unui Einstein care 
nu dispune de principiul echivalenţei. De la ideea lui Veneziano din 
1968, teoria a fost asamblată piesă cu piesă, descoperire după desco- 
perire, revoluţie după revoluţie. Însă principiul organizatoric central 
care uneşte aceste descoperiri şi toate celelalte trăsături ale teoriei 
într-un cadru sistematic şi atotcuprinzător — un cadru care să impună 
cu necesitate existența fiecărui ingredient în parte — continuă să 
lipsească. Descoperirea acestui principiu ar marca un moment cru- 
cial în dezvoltarea teoriei corzilor şi ar lămuri probabil structura ei 
intemă. Desigur, nu avem nici 0 garanţie că un asemenea principiu 

fundamental ar exista, dar evoluţia fizicii din ultima sută de ani i-a 
îndemnat pe teoreticienii corzilor să creadă cu tărie în existența aces- 
tuia. În următoarea etapă de dezvoltare a teoriei corzilor, descoperirea 
„principiului inevitabilităţii““ — acea idee de bază din care rezultă cu 
necesitate întreaga teorie — este prioritatea numărul unu.!* 


Ce sunt de fapt spațiul și timpul? 
Ne putem oare lipsi de ele? 


În multe din capitolele anterioare am folosit fără reținere conceptele 
de spaţiu şi timp. În capitolul 2 am prezentat descoperirea lui Einstein 
că spațiul şi timpul sunt inexorabil legate între ele datorită faptului 
că mişcarea unui obiect prin spațiu influenţează trecerea lui prin timp. 
În capitolul 3 am înţeles mai adânc rolul spaţiului-timp în descrierea 
cosmosului cu ajutorul teoriei generale a relativității, care arată că 
forma detaliată a texturii spaţio-temporale transmite forța gravita- 
țonală de la un loc la altul. După cum am văzut în capitolele 4 şi 5, 
ondulaţiile cuantice violentele ale structurii microscopice a texturii 
necesitau o nouă teorie, fapt care ne-a condus la teoria corzilor. ŞI, în 
fine, în capitolele ce au urmat, am văzut că teoria corzilor afirmă că 
universul are mult mai multe dimensiuni decât sesizăm noi, dintre 
care unele sunt încolăcite în forme minuscule şi complicate care pot 
suferi transformări în cadrul cărora textura lor poate fi străpunsă şi 
ruptă, pentru ca în final să se repare singură. 

Prin reprezentările grafice ca acelea din figurile 3.4, 3.6, şi 8.10 
am încercat să ilustrăm aceste idei considerând textura spațiului şi 
timpului ca un material din care e croit universul. Aceste imagini sunt 
sugestive şi sunt deseori folosite de fizicieni pentru a-și vizualiza tehni- 
cile matematice. Privind timp îndelungat asemenea figuri căpătăm 
treptat impresia că le înțelegem. Și totuşi, nu ne putem împiedica să 
ne întrebăm: ce înseamnă de fapt textura universului? 

Este o întrebare profundă care, sub o formă sau alta, a constituit 
subiectul dezbaterilor vreme de sute de ani. Newton a susținut că spa- 
iul și timpul sunt ingrediente eterne şi imuabile care alcătuiesc 
cosmosul, structuri primordiale aflate dincolo de orice întrebări sau expli- 
cații. După cum spunea în Principia: „Spaţiul absolut, prin natura lui, 

fără legătură cu ceva din afară, rămâne mereu neschimbător şi imobil. 
Timpul absolut, real şi matematic, de la sine şi prin natura lui, curge 
uniform fără vreo legătură cu ceva din afară.“ Gottfried Leibniz și 
alții au respins ideea, susținând că spațiul şi timpul nu sunt decât instru- 
mente de contabilizare menite a rezuma în mod convenabil relațiile 
dintre obiectele şi evenimentele din univers. Poziţia unui obiect în 
spaţiu şi în timp are sens doar dacă e comparată cu o alta. Spațiul şi 
timpul constituie vocabularul acestor relații, nimic mai mult. Deşi 
perspectiva lui Newton, susținută de succesul experimental al celor 
trei legi ale mişcării, s-a impustimp de mai bine de două sute de ani, 
ideile lui Leibniz, dezvoltate în continuare de fizicianul austriac Ernst 
Mach, sunt mai apropiate de actuala noastră imagine. După cum am 
văzut, teoriile relativității specială şi generală ale lui Einstein au 
înlăturat noțiunile universale şi absolute de spațiu şi timp. Dar încă 
ne mai putem întreba dacă modelul geometric al spațiului şi timpului, 
care joacă un rol central în teoria generală a relativităţii şi în teoria 
corzilor, este doar o expresie convenabilă pentru relațiile spațiale şi 
temporale între diferite poziții sau dacă ar trebui să ne considerăm 
încorporaţi în ceva atunci când vorbim despre cufundarea noastră în 
textura spațio-temporală. 

Deşi intrăm într-un teritoriu al speculațiilor, teoria corzilor sugerează 
un răspuns la această întrebare. Gravitonul, cel mai mic pachet de forță 
gravitațională, este un mod particular de vibraţie a corzii. ȘI, la fel cum 
un câmp electromagnetic, de pildă lumina vizibilă, e compus dintr-un 
număr enorm de fotoni, un câmp gravitațional e compus dintr-un 
număr enorm de gravitoni, adică un număr enorm de corzi care exe- 
cută modul de vibraţie a gravitonului. La rândul lor, câmpurile gravita- 
ționale sunt codificate în curbura texturii spaţio-temporale, iar astfel 
suntem îndemnați să identificăm însăşi textura spațio-temporală cu 
un număr colosal de corzi, toate aflate în acelaşi mod de vibrație ordo- 
nată a gravitonului. În limbajul fizicii, o asemenea mulțime de corzi 
vibrând la unison poartă numele de stare coerentă a corzilor. Este o 
imagine mai curând poetică — corzile din teoria corzilor ca fire ale 
texturii spaţio-temporale — dar să nu uităm că semnificaţia ei riguroasă 
nu e încă pe deplin lămurită. 

Prezentarea texturii spațio-temporale ca o țesătură de corzi ne con- 
duce la următoarea întrebare. O bucată de țesătură obişnuită este pro- 
dusul final al muncii cuiva care a ţesut cu atenţie firele individuale, 

materia primă a textilelor. Păstrând analogia, ne putem întreba daca 
există un precursor brut al texturii spaţio-temporale — o configuraţie 
a corzilor texturii cosmice dinainte ca ele să se fi reunit pentru a alcătui 
forma organizată pe care o numim spațiu-timp. Observaţi că apart 
o anume imprecizie când vorbim despre această stare ca despre o masa 
dezordonată de corzi individuale vibrante ce urmează să fie țesute 
într-un tot ordonat pentru că, în felul nostru obișnuit de a gândi, aceasta 
presupune deja noţiunile de spaţiu şi timp — spațiul în care o coarda 
vibrează şi curgerea timpului care ne permite să-i urmărim schim- 
bările de formă de la un moment la altul. Dar în starea brută, anterioară 
organizării corzilor sub forma texturii cosmice în care să execute accl 
dans ordonat şi coerent al vibraţiilor, nu există noțiunile de spațiu şi 
timp. Limbajul nu ne ajută să exprimăm aceste idei, pentru că de fapt 
nu există nici măcar noţiunea de înainte. Într-un anume sens, e ca şi 
cum corzile individuale ar fi „cioburi“ de spațiu şi timp, şi doar când 
ajung să vibreze la unison apar noțiunile convenționale de spațiu şi timp. 

A-ţi imagina o stare primară, lipsită de orice structură, în care nu 
există noțiunile de spațiu şi timp aşa cum le cunoaştem, împinge la 
limită puterea de înţelegere a majorităţii oamenilor (pe a mea, cel 
puţin). Ca în gluma lui Stephen Wright despre fotograful obsedat să 
facă o poză de aproape a orizontului, ajungem la o incompatibilitate 
a paradigmelor când încercăm să ne închipuim un univers care există, 
dar nu face apel la conceptele de spațiu şi timp. Va trebui totuşi să 
ne obişnuim cu asemenea idei şi să înțelegem cum se aplică ele înainte 
de a putea evalua pe deplin teoria corzilor. Motivul este că formularea 
actuală a teoriei corzilor presupune existența spațiului şi timpului în 
cadrul cărora corzile (şi celelalte ingrediente ale teoriei M) se mişcă 
şi vibrează. Acest lucru ne permite să deducem proprietățile fizice ale 
teoriei corzilor într-un univers cu o dimensiune temporală, un anumit 
număr de dimensiuni spaţiale extinse (considerate în general a fi trei) 
şi dimensiuni suplimentare care sunt încolăcite într-una din formele 
permise de ecuaţiile teoriei. E ca şi cum ai evalua talentul unui pictor 
cerându-i să folosească numere corespunzând culorilor. O notă per- 
sonală va putea fi până la urmă detectată, dar constrângerile sunt atât 
de drastice, încât vom vedea doar foarte puţin din înzestrarea lui. În 
mod asemănător, cum triumful teoriei corzilor s-a bazat pe încorpo- 
rarea naturală a mecanicii cuantice şi gravitației, și cum gravitația 
este legată de forma spațiului şi timpului, nu ar trebui să impunem 

constrângeri asupra teoriei obligând-o să opereze într-un cadru spațio- 
lemporal preexistent. Dimpotrivă, aşa cum îl lăsăm pe artist să impro- 
vizeze pe o pânză albă, ar trebui să permitem teoriei corzilor să-și 
“rceze propria arenă spațio-temporală, pornind de la o configuraţie 
lară spațiu şi fără timp. 

Speranţa este că pornind de la o pânză albă — poate dintr-o epocă 
dinainte de big bang — teoria va descrie un univers ce evoluează spre 
o formă în al cărei fundal apar vibrații coerente ale corzilor care produc 
noțiunile convenționale de spațiu şi timp. Un asemenea cadru — pre- 
supunând că am ajunge la el — ar arăta că spaţiul, timpul şi, prin aso- 
ciere, dimensiunea nu sunt elemente definitorii esențiale ale universului, 
ci noțiuni convenabile care apar dintr-o stare primară, mai profundă. 

Studiile asupra unor aspecte ale teoriei M întreprinse de Stephen 
Shenker, Edward Witten, Tom Banks, Willy Fischlezr, Leonard Susskind 
şi mulți alții au arătat deja că ceva cunoscut sub numele de zero-brană 
(poate cel mai simplu ingredient al teoriei M, un obiect care se com- 
portă asemănător unei particule punctiforme la distanțe mari, dar are 
proprietăți radical diferite la distanțele mici) ne-ar putea da o idee 
despre acest domeniu fără spaţiu şi fără timp. Cercetările lor au dez- 
văluit că, dacă corzile ne arată că noțiunile convenţionale de spaţiu 
şi timp îşi încetează relevanţa sub lungimea Planck, zero-branele con- 
duc în esenţă la aceeaşi concluzie, dar deschid şi calea către un cadru 
neconvențional. Studiile făcute asupra acestor zero-brane indică faptul 
că geometria obişnuită este înlocuită cu ceva cunoscut sub numele 
de geometrie necomutativă, un domeniu al matematicii dezvoltat în 
mare parte de matematicianul francez Alain Connes.!“! În acest cadru 
geometric, noțiunile convenţionale de spaţiu și distanță dintre puncte 
dispar, lăsându-ne într-un peisaj conceptual foarte diferit. Fizicienii 
au arătat însă că atunci când ne concentrăm atenţia asupra unor scări 
de lungime mai mari decât scara Planck, noţiunea noastră convenţio- 
nală de spațiu apare din nou. E posibil ca acest cadru al geometriei 
necomutative să fie încă departe de starea primară a pânzei albe, dar 
ne dă o idee despre ce-ar putea însemna un cadru mai cuprinzător care 
să înglobeze spațiul şi timpul. 

Găsirea aparatului matematic corect pentru a formula teoria cor- 
zilor fără a recurge la noţiunile preexistente de spațiu şi timp este 
unul dintre cele mai importante obiective ale teoreticienilor corzilor. 

Ințelegerea felului în care apar spațiul şi timpul ne-ar putea indiciu 
ce formă geometrică apare in realitate. 


Va duce teoria corzilor la reformularea 
mecanicii cuantice? 


Universul este guvernat cu precizie extremă de mecanica cuantică. 
Dar chiar şi aşa, în ultima jumătate de secol fizicienii au folosit în 
formularea teoriilor lor strategii care, din punct de vedere structural, 
plasează mecanica cuantică într-o poziţie secundară. În elaborarea 
teoriilor, fizicienii încep de multe ori prin a folosi un limbaj pur clasic 
care ignoră probabilitățile cuantice, funcțiile de undă etc. — un limbaj 
perfect inteligibil fizicienilor din epoca lui Maxwell, ba chiar şi din 
cea a lui Newton — suprapunând ulterior concepte cuantice peste cadrul 
clasic. Această abordare nu trebuie să ne surprindă, fiindcă ea reflectă 
direct experienţa noastră. La prima vedere, universul pare guvernat 
de legi înrădăcinate în concepte clasice — de pildă, o particulă având 
poziţia și viteza bine definite la orice moment de timp. Doar după o 
cercetare amănunțită la nivel microscopic ne dăm seama că aceste 
idei clasice, familiare trebuie modificate. Evoluţia fizicii ne-a făcut 
să trecem de la cadrul clasic la unul modificat de perspectiva cuantică, 
iar acest drum străbătut se reflectă în felul în care fizicienii îşi con- 
struiesc şi în ziua de azi teoriile. 

Aşa stau lucrurile fără îndoială şi în cazul teoriei corzilor. Forma- 
lismul matematic al teoriei corzilor începe cu ecuaţii care descriu 
mişcarea unui fir clasic minuscul, infinit de subțire — ecuaţii pe care, 
în cea mai mare parte, și Newton le-ar fi putut scrie acum trei sute 
de ani. Apoi aceste ecuații sunt cuantificare. Adică, într-o manieră 
sistematică elaborată de fizicieni în cursul ultimilor 50 de ani, ecuațiile 
clasice sunt convertite într-un cadru cuantic unde probabilitățile, 
incertitudinea, agitația cuantică etc. sunt încorporate direct. De fapt, 
în capitolul 12 am văzut acest procedeu în acțiune: procesele cu bucle 
(vezi figura 12.6) includ concepte cuantice — în acest caz, crearea şi 
anihilarea perechilor de corzi virtuale — în care numărul de bucle deter- 
mină precizia cu care sunt luate în considerare efectele cuantice. 

Strategia de a începe cu o descriere teoretică clasică şi de a include 
ulterior trăsăturile cuantice s-a dovedit extrem de productivă timp de 

mulți ani. De exemplu, această metodă stă la baza modelului standard 
al fizicii particulelor. E însă posibil, ba chiar probabil, ca această metodă 
“sa Pe prea conservatoare pentru a fi aplicată teoriei corzilor sau teoriei 
M. Odată ce am înţeles că universul nostru este guvernat de principiile 
Inccanicii cuantice, teoriile noastre ar trebui să fie cuantice de la bun 
inceput. Până acum ne-am descurcat pornind de la o perspectivă cla- 
sică, dar asta s-a datorat faptului că nu am sondat universul la un nivel 
suficient de adânc pentru ca această abordare grosieră să ne inducă 
în eroare. Teoria corzilor şi teoria M ajung însă la un nivel de profun- 
/ime la care nu mai putem folosi această strategie. 

Putem găsi dovezi în sprijinul acestei afirmații examinând unele 
din ideile apărute cu prilejul celei de-a doua revoluţii a supercorzilor 
(aşa cum sunt rezumate, de exemplu, în figura. 12.11). După cum am 
văzut în capitolul 12, dualităţile care stau la baza unităţii celor cinci 
teorii ale corzilor ne arată că procesele fizice care au loc într-una din 
formulări pot fi reinterpretate în limbajul dual al oricărei alta. La prima 
vedere, această reformulare nu pare să aibă multe în comun cu des- 
crierea inițială, dar de fapt e vorba doar de aplicarea dualității. Cu aju- 
torul dualității, un proces fizic poate fi descris în mai multe moduri 
foarte diferite. Aceste rezultate sunt deopotrivă subtile şi remarcabile, 
dar nu am menţionat încă trăsătura lor cea mai importantă. 

Prin transformările duale, un anume proces, descris într-una din 
cele cinci teorii, proces puternic dependent de mecanica cuantică (de 
pildă, un proces implicând interacţii ale corzilor care nu ar avea loc 
dacă lumea ar fi guvernată de fizica clasică) e reformulat, din perspec- 
tiva altei teorii a corzilor, ca un proces s/ab dependent de mecanica 
cuantică (de pildă, un proces ale cărui proprietăţi numerice detaliate 
sunt influențate de consideraţii cuantice, dar a cărui formă calitativă 
seamănă cu ce s-ar întâmpla într-o lume pur clasică). Asta înseamnă 
că mecanica cuantică e consubstanţială simetriilor de dualitate care 
leagă teoriile corzilor şi teoria M. Ele sunt simetrii inerent cuantice 
pentru că una dintre descrierile duale este puternic influenţată de con- 
sideraţii cuantice. Acest lucru arată că formularea completă a teoriei 
corzilor/teoriei M — formulare ce încorporează în mod fundamental 
noile simetrii duale — nu poate începe clasic, pentru a fi apoi cuan- 
tificată. Un punct de pornire clasic va omite în mod obligatoriu sime- 
triile duale, ele apărând doar dacă se ia în considerare mecanica cuantică. 


400 UNIVERSUL ELEGANT 


Se pare că formularea completă a teoriei corzilor/M va trebui să sparpa 
tiparele tradiționale şi să apară ca o teorie întru totul cuantică. 

Deocamdată nimeni nu ştie cum se poate realiza acest lucru. Dar 
mulți dintre teoreticienii corzilor prevăd că o reformulare a modului 
în care principiile cuantice sunt încorporate în descrierea teoretică a 
universului va constitui următoarea revoluție majoră. De pildă, Cumrun 
Vafa spunea: „Cred că o reformulare a mecanicii cuantice care să 
rezolve multe dintre enigmele ei va apărea în curând. Cred că mulți 
împărtăşesc opinia că descoperirea noilor dualități indică apariția unui 
cadru nou, mai geometric, pentru mecanica cuantică, în care spațiul, 
timpul și proprietăţile cuantice vor fi unite în mod inseparabil.“ Iar 
Edward Witten spunea: „Cred că statutul logic al mecanicii cuantice 
se va schimba într-o manieră asemănătoare celei în care s-a schimbat 
şi statutul logic al gravitației atunci când Einstein a descoperit prin- 
cipiul echivalenţei. Acest proces e departe de a fi încheiat pentru meca- 
nica cuantică, dar cred că într-o bună zi oamenii vor privi în urmă spre 
epoca noastră considerând-o perioada în care procesul a început.“!% 

Păstrându-ne optimismul moderat, putem prevedea că o refor- 
mulare a principiilor mecanicii cuantice în cadrul teoriei corzilor poate 
duce la un formalism mai puternic care să ne spună cum a apărut uni- 
versul şi de ce există spațiul şi timpul — un formalism care ne va apro- 
pia de răspunsul la întrebarea lui Leibniz de ce există ceva mai degrabă 
decât nimic. 


Poate fi testată experimental teoria corzilor? 


Printre numeroasele trăsături ale teoriei corzilor despre care am 
vorbit în capitolele anterioare, următoarele trei sunt poate cel mai 
important de reţinut. Mai întâi, gravitația şi mecanica cuantică sunt 
parte integrantă din funcţionarea universului, deci orice candidat 
la teoria unificată trebuie să le încorporeze pe ambele. Teoria corzilor 
izbuteşte acest lucru. În al doilea rând, fizica ultimului secol a demon- 
strat că există şi alte idei-cheie — multe dintre ele au fost confirmate 
experimental — care par esențiale pentru înțelegerea universului. 
Printre ele se numără noțiuni precum spinul, structura de familii a 
particulelor de materie, particulele mesager, simetriile de etalonare, 

principiul echivalenţei, ruperea simetriei şi supersimetria. Toate aceste 
concepte apar natural din teoria corzilor. În al treilea rând, spre deo- 
scbire de teorii mai convenţionale, de pildă modelul standard care 
are 19 parametri liberi ce pot fi ajustați pentru a obține acordul cu măsu- 
rătorile experimentale, teoria corzilor nu are parametri ajustabili. 
În principiu, concluziile sale ar trebui să fie precise şi bine definite, 
făcând astfel cu putință testarea neambiguă a teoriei. 

Drumul de la acest raționament „în principiu“ la faptele „prac- 
tice““ este îngreunat de numeroase obstacole. În capitolul 9 am pre- 
zentat o parte dintre obstacolele tehnice, de exemplu determinarea 
formei dimensiunilor suplimentare, care ne barează deocamdată 
calea. În capitolele 12 şi 13 am plasat aceste obstacole în contextul 
mai larg al nevoii noastre de a ajunge la o înţelegere riguroasă a 
teoriei corzilor, care, după cum am văzut, ne conduce în mod natural 
spre teoria M. Înțelegerea deplină a teoriei corzilor/M va presupune 
fără îndoială multă muncă și multă ingeniozitate. 

La fiecare pas, teoreticienii corzilor au căutat şi vor continua să 
caute consecinţe ale teoriei observabile experimental. Să nu pierdem 
din vedere posibilităţile indirecte de a găsi dovezi în favoarea teoriei 
corzilor prezentate în capitolul 9. Apoi, când vom înţelege lucrurile 
mai în profunzime, vom descoperi şi alte procese sau trăsături rare 
ale teoriei corzilor care vor sugera alte dovezi experimentale indirecte. 

Dar, lucrul cel mai important, confirmarea supersimetriei prin des- 
coperirea particulelor superpartener, după cum am văzut în capito- 
lul 9, ar fi un moment de răscruce pentru teoria corzilor. Să ne amintim 
că supersimetria a fost descoperită în cursul studiilor teoretice privind 
corzile şi că ea constituie o parte centrală a teoriei. Confirmarea ei expe- 
rimentală ar fi o dovadă indirectă, dar puternică, în favoarea teoriei 
corzilor. În plus, găsirea particulelor superpartener ar constitui o provo- 
care binevenită, căci descoperirea supersimetriei ar avea consecințe 
mult mai importante decât un simplu răspuns prin da sau nu. Masele 
şi sarcinile particulelor superpartener ar dezvălui detaliile modului 
de includere a supersimetriei în cadrul legilor naturii. Apoi, fizicienii 
ar trebui să verifice dacă teoria corzilor poate explica toate acestea. 
Putem fi desigur mai optimişti sperând că în următorul deceniu, până 
la inaugurarea acceleratorului de particule de la Geneva, cunoaşte- 
rea teoriei corzilor va progresa suficient pentru a fi făcute predicții 

detaliate despre superparteneri, înainte de mult-aşteptata lor descoperire. 
Confirmarea unor asemenea predicții ar constitui un moment istoric. 


Există limite pentru explicaţii? 


A explica totul — chiar şi în sensul restrâns al înțelegerii forţelor şi 
constituenţilor elementari ai universului — este una dintre cele mai 
mari provocări cu care s-a confruntat ştiinţa. Şi, pentru prima dată, 
teoria corzilor oferă cadrul ce pare a avea profunzimea necesară aces- 
tei întreprinderi. Dar vom ajunge oare să folosim pe de-a întregul 
posibilitățile teoriei şi să calculăm masele cuarcilor sau tăria forței 
electromagnetice, numere a căror valoare precisă ne spune atât de 
multe despre univers? Va trebui fără îndoială să depăşim numeroase 
obstacole pentru a atinge aceste obiective. În momentul de faţă, cel 
mai important dintre ele este obținerea unei formulări nepertur- 
bative complete a teoriei corzilor/teoriei M. 

Chiar dacă am înțelege pe deplin teoria corzilor/teoria M, dispu- 
nând şi de o nouă şi mult mai transparentă formulare a mecanicii cuan- 
tice, există oare posibilitatea ca nici atunci să nu reuşim să calculăm 
masele particulelor şi tăniile forțelor? E posibil să avem nevoie tot 
de măsurători experimentale în locul calculelor teoretice? Apoi, acest 
insucces nu ar putea însemna că, în loc să căutăm alte şi alte teorii 
mai profunde, trebuie să ne resemnăm cu concluzia că pur şi simplu 
aceste proprietăți observabile ale lumii nu se pot explica? 

Un răspuns imediat la aceste întrebări ar fi afirmativ. După cum 
spunea Einstein, „lucrul cel mai greu de înțeles despre univers este 
că poate fi înţeles“*.'44 În această epocă a progreselor rapide şi impre- 
sionante a dispărut cu totul mirarea în fața capacității noastre de a 
înțelege, măcar în parte, universul. Va trebui poate să acceptăm că 
şi după ce am atins cel mai profund nivel de înţelegere pe care ni-l 
poate oferi ştiinţa, vor exista aspecte ale universului care rămân neex- 
plicate. Va trebui poate să acceptăm că anumite trăsături ale uni- 
versului sunt aşa cum sunt din întâmplare, dintr-un accident sau prin 
alegerea divină. Succesele metodei ştiinţifice din trecut ne-au încura- 
jat să credem că, în timp şi cu efort, misterele naturii pot fi dezvă- 
luite. Însă atingerea limitei absolute a explicaţiilor ştiinţifice — care 

n-are legătură cu vreun obstacol tehnologic sau cu un anume stadiu 
al înţelegerii umane — ar fi un eveniment straniu pentru care nu am 
fost pregătiţi. 

Deşi are o mare relevanță în căutarea teoriei ultime, aceasta e o 
problemă pe care n-o putem rezolva deocamdată; mai mult, posibi- 
litatea existenţei unor limite ale explicaţiei științifice, în sensul larg 
pe care l-am definit aici, e o problemă care s-ar putea să nu fie nicio- 
dată rezolvată. Am văzut, de pildă, că până şi noţiunea speculativă 
de multivers, care la prima vedere pare să prezinte o limită clară pentru 
explicaţia științifică, poate fi abordată închipuindu-ne teorii la fel de 
speculative care, cel puţin în principiu, pot restabili capacitatea de 
predicţie. 

Aceste consideraţii subliniază rolul cosmologiei în determinarea 
consecinţelor unei teorii ultime. După cum am văzut, cosmologia super- 
corzilor este un domeniu nou chiar şi în raport cu teoria corzilor. Va 
fi fără îndoială un domeniu important de cercetare în anii următori. 
Pe măsură ce vom afla tot mai multe lucruri despre teoria corzilor/M, 
capacitatea noastră de a evalua implicațiile cosmologice ale acestei 
încercări de unificare a teoriilor va spori. E posibil, desigur, ca ase- 
menea studii să ne convingă într-o bună zi că există într-adevăr o limită 
a explicaţiilor ştiintifice. Dar e posibil şi să intrăm într-o nouă eră 
care să ne aducă explicarea fundamentală a universului. 


Urcând către stele 


Deşi tehnologic suntem legaţi de Pământ şi de vecinii imediați 
din sistemul solar, prin puterea gândului şi a experimentului am sondat 
adâncurile macrocosmosului şi microcosmosului. În ultima sută de 
ani mai cu seamă, prin eforturile colective ale fizicienilor au fost 
dezvăluite unele din secretele cele mai bine păstrate ale naturii. Și, 
odată dezvăluită, această bogăţie de explicaţii a deschis perspective 
asupra unei lumi pe care credeam că o cunoaștem, dar a cărei splen- 
doare nu ne-o închipuiam nici pe departe. O măsură a profunzimii 
unei teorii fizice este gradul în care pune sub semnul întrebării aspecte 
ale lumii care anterior păreau imuabile. În acest sens, mecanica cuan- 
tică şi teoriile relativității depăşesc toate aşteptările: funcții de undă, 

probabilități, tunelare cuantică, fluctuații neîncetate ale vidului, con- 
topirea spaţiului şi timpului, natura relativă a simultaneității, curbu- 
rea texturii spaţio-temporale, găuri negre, big bang. Cine şi-ar fi imaginat 
că precisa şi intuitiva perspectivă newtoniană se va dovedi atât de limi- 
tată, că imediat sub coaja lucrurilor pe care le cunoaştem nemijlocit 
există o întreagă lume nouă, tulburătoare? 

Dar chiar şi aceste descoperiri care au zguduit din temelii paradig- 
mele noastre sunt doar o parte dintr-o poveste mult mai vastă, atotcu- 
prinzătoare. Încredințaţi că legile microcosmosului și macrocosmosului 
trebuie să se armonizeze într-un întreg coerent, fizicienii caută fără 
încetare misterioasa teorie unificatoare. Căutarea nu s-a încheiat, dar 
prin teoria corzilor şi prin evoluţia ei spre teoria M a apărut, în sfârşit, 
un cadru convingător care îmbină mecanica cuantică, teoria generală 
a relativităţii, forţele tari, slabe şi electromagnetice. Priveliştea care 
ni se înfăţişează e fantastică: bucle de corzi şi bule oscilante care uni- 
fică toată creaţia prin moduri de vibrație într-un univers cu nume- 
roase dimensiuni ascunse ce poate suferi deformări violente în care 
textura spațială se rupe pentru ca apoi să se repare singură. Cine ar 
fi putut bănui că fuziunea gravitației cu mecanica cuantică într-o teorie 
unificatoare a întregii materii şi a tuturor forțelor va schimba atât de 
mult perspectiva noastră asupra universului? 

Ne vor aştepta fără îndoială surprize şi mai mari pe măsură ce ne 
vom apropia de înţelegerea deplină şi matematic calculabilă a teo- 
riei corzilor. Cercetările asupra teoriei M dezvăluie deja existenţa unui 
domeniu straniu sub lungimea Planck, în care noţiunile de spaţiu și 
timp s-ar putea să nu-şi mai aibă locul. La extrema cealaltă, am văzut 
că universul nostru ar putea fi doar una dintre numeroasele bule de 
spumă de la suprafața unui vast şi turbulent ocean cosmic numit multi- 
vers. Aceste idei sunt cele mai recente speculații, dar ele ar putea vesti 
următorul salt în cunoaşterea universului. 

Dacă privim spre viitor şi încercăm să ne închipuim toate minunile 
care ne pot aştepta, ar trebui să privim şi în urmă la drumul parcurs. 
Căutarea legilor fundamentale ale universului este o drama profund 
umană care ne-a îmbogăţit mintea şi spiritul. Întreg acest efort omenesc 
e cuprins în cuvintele cu care Einstein vorbeşte despre încercarea sa 
de a înţelege gravitația — „anii aceia de căutare febrilă în întuneric, 
dorința nesfârşită, valuri de încredere şi disperare, iar în cele din urmă 
ieşirea la lumină“!5. Cu toţii căutăm, fiecare în felul lui, adevărul, şi 


PERSPECTIVE 405 


cu toții tânjim să aflăm de ce suntem aici. Pe măsură ce urcăm împreună 
muntele explicaţiilor, fiecare generaţie sprijinindu-se pe umerii înainta- 
şilor, năzuim cu temeritate să ajungem în vârf. Nu putem şti dacă 
vreunul din urmaşii noştri va ajunge să contemple din vârf cu claritate 
infinită vastul şi elegantul univers. Dar fiecare generaţie urcă puțin 
mai sus, căci, după cum spunea Jacob Bronowski, „în fiecare epocă 
există un punct de cotitură, un nou mod de a privi şi înțelege coerenţa 
lumii“5. Iar în timp ce generaţia noastră se minunează de noua 
perspectivă asupra universului — un nou mod de a înţelege coerenţa 
lumii — noi ne îndeplinim misiunea de a mai adăuga o treaptă la scara 
ce duce către stele. 


Note 


_— 


Tabelul de mai jos este o detaliere a tabelului 1.1. Conţine masele și sarcinile de 
forță ale particulelor din toate cele trei familii. Fiecare tip de cuarc poate avea 
trei tipuri de sarcini de forță tare numite culori — acestea reprezintă valorile nume- 
rice ale sarcinilor de forță tare. Sarcinile de forță slabă sunt, în termeni tehnici, „cea 
de-a treia componentă“ a izospinului slab. (Nu am inclus aici componentele 
de „mână dreaptă“ ale particulelor — ele diferă prin aceea că nu au sarcini slabe.) 


Familia 1 


Sarcina Sarcina 


Particula Masa E Sarcina tare 
electrică slabă 
Electron 0,00054 —l —1/2 0 
Neutrin <10-8 0 IP 0 
electronic 
Careul 0,0047 253 1/2 roșu, verde, albastru 
up (sus) 
Cuarcul 0,0074 —1/3 —1/2 roșu, verde, albastru 
down (jos) 
Familia 2 
Particula Masa SArCINa: lar Sarcina tare 
electrică slabă 
Miuon 0,11 —l —1/2 0 
cul <0,0003 0 Ip 0 
MIiuonic 
Cuarcul charm 
1,6 2/3 1/2 roşu, verde, albastru 
(farmec) 
Careul Strange 0,16 —1/3 -1/P2 roşu, verde, albastru 


(straniu) 

Familia 3 


Particula Masa Sajcinii N au CA Sarcina tare 
electrică slabă 
Tau 1,9 —] —l/P2 0 
Neutrin taonic  <0,033 0 1/72 0 
Cuarcul top 
= 189 2/3 1/2 roşu, verde, albastru 
(vârf) 
Cuarcul bottom 
(dedesubt) 5,2 —1/3 —1/2 roşu, verde, albastru 


2 Corzile pot avea două capete libere (așa-numitele corzi deschise), spre deose- 
bire de buclele ilustrate in figura 1.1 (care se mai numesc şi corzi inchise). 
Pentru a simplifica prezentarea, în cea mai mare parte a cărții ne vom concentra 
asupra corzilor închise, dar în principiu tot ce vom spune se aplică în ambele 
cazuri. 


3 Albert Einstein, într-o scrisoare din 1942 către un prieten, citată de Tony Hey 
şi Patrick Walters în Finstein 5 mirror (Cambridge, Anglia: Cambridge Univer- 
sity Press, 1997). 


4 Steven Weinberg, Dreams ofa Final Theory (New York: Pantheon, 1992), p. 52. 
5 Interviu cu Edward Witten, 1l mai 1998. 


6 Prezenţa obiectelor masive precum Pământul complică situaţia prin introdu- 
cerea forțelor gravitaționale. Cum noi ne îndreptăm atenţia acum numai asupra 
mișcării pe orizontală — nu şi pe verticală — putem ignora prezența Pământului. 
În capitolul următor vom vorbi mai pe larg despre gravitație. 


7 Mai exact, viteza luminii în spațiul vid este de 670 de milioane de mile pe 
oră (300 000 km/s). Când lumina călătoreşte printr-o substanță, cum ar fi aer 
sau sticlă, viteza ei scade într-un mod oarecum similar cu modul în care viteza 
pietrei aruncate de pe faleză scade când intră în apă. Această scădere a vitezei 
luminii față de viteza din vid nu are nici un fel de consecinţe în teoria relativi- 
tății, aşa că o vom ignora. 

8 Pentru cititorul cu înclinații matematice menţionăm ca aceste observații pot fi 
exprimate şi cantitativ. De exemplu, dacă ceasul în mișcare are viteza v, iar 
fotonul său parcurge un drum dus-întors în / secunde (măsurate de ceasul nostru 
staționar), atunci ceasul aflat în mişcare va fi parcurs distanța vt când fotonul 
se întoarce la oglinda de jos. Folosind teorema lui Pitagora, calculăm lungimea 
fiecăruia din cele două drumuri oblice parcurse de foton în figura 2.3 ca fiind, 
(ot /2)? +b? unde h este distanța dintre cele două oglinzi ale ceasului cu 
lumină. Prin urmare, lungimea celor două drumuri, luate împreună, este de 
2(ot/2) + b?. Cum viteza luminii are o valoare constantă — de obicei notată 

cu c — atunci fotonului îi vor trebui 2y(vt/ 2)? + b? /c secunde ca să parcurgă 
drumul dus-întors. Astfel obţinem ecuaţia t = 24/(ot/ 2)? + p? /c din careputem 
extrage valoarea lui £, obţinând astfel + = 2p/c? —v2 Ca să evităm confuzi- 
ile, să scriem acest rezultat sub forma tmiscar =2b/yYc? —?, unde indicele 
semnifică faptul că acesta e timpul măsurat între două ticăituri consecutive 
ale ceasului în mişcare. Pe de altă parte, timpul dintre două ticăituri consecutive 
ale ceasului staționar este tssationa- = 2P/c, de unde cu puţină algebră obținem 
formula miscare 2 staționar /A/1-—v? /c?, care ne arată în mod direct că ticăiturile 
au loc mai rar la ceasul în mişcare decât la ceasul staționar. Aceasta înseamnă 
de asemenea că între două evenimente oarecare numărul total de ticăituri ale 
ceasului în mișcare este mai mic decât numărul de ticăituri ale ceasului staționar, 
ceea ce se traduce prin faptul că timpul scurs pentru observatorul în mișcare 
este mai mic decât pentru observatorul staționar. 


Dacă vă convinge mai uşor un alt gen de experiment decât cel dn acceleratorul 
de particule, iată un alt exemplu. În octombrie 1971, J]. C. Hafele, pe atunci 
la Universitatea Washington din St. Luis, şi Richard-Keating, de la Obser- 
vatorul Naval al Statelor Unite, au montat ceasuri atomice cu cesiu la bordul 
unor avioane comerciale care au zburat vreme de 40 de ore. După ce luăm în 
considerare o seamă de efecte subtile ale gravitaţiei (care vor fi prezentate în 
capitolul următor), relativitatea specială susține că timpul total măsurat de cea- 
surile atomice în mișcare trebuie să fie mai scurt decât cel măsurat de ceasu- 
rile rămase pe sol cu câteva sute de miliardimi de secundă. Exact asta au găsit 
Hafele și Keating;: timpul se scurge într-adevăr mai încet pentru ceasurile în 
mişcare. 


10 Deși figura 2.4 ilustrează în mod corect contracția unui obiect de-a lungul 


11 


direcţiei sale de mișcare, imaginea nu ilustrează ceea ce am vedea de fapt dacă 
un obiect ar zbura prin apropierea noastră cu o viteză apropiată de viteza lumi- 
nii (presupunând că vederea noastră sau aparatul de fotografiat sunt suficient 
de bune pentru a putea distinge ceva!). Pentru a vedea ceva, ochii noștri — sau 
aparatul de fotografiat — trebuie să capteze lumina care se reflectă de pe supra- 
faţa obiectului. Dar dn moment ce lumina pe care o vedem este reflectată 
din diverse zone ale obiectului, ea parcurge în drumul spre noi distanţe diferite. 
Aceasta are ca efect o iluzie vizuală relativistă în care obiectul va apărea nu 
numai scurtat pe direcția mișcării, dar și rotit. 


Pentru cititorul cu înclinații matematice, menționăm că din vectorul spațio-tem- 
poral 4-dimensional, x = (cţ,x,,x2,x3) = (et,%), putem produce viteza 4-dimen- 
sională, 4 = dx / dr, unde t este timpul propriu definit ca dr? = dr? —c2(dx? + 


2 R x f ă TI: : 
dx; + dx; ). Atunci „viteza prin spaţiu-timp“ este mărimea 4-vectorului u, 


j(c2dr? — dx?)/(dt? —c 2432), care este identic egală cu c. Acum putem rea- 


ranja ecuaţia c? (dr / de)? — (dă /dr)? =c? sub forma c?(dz/dr)? +(dx/dt) = c?. 

Aceasta arată cum creșterea vitezei prin spaţiu a unui obiect, J(dx/dt), este 
însoţită de descreşterea lui d1/dt, care este viteza obiectului prin timp (rit- 
mul cu care se scurge timpul conform ceasului propriu, dr, spre deosebire 
de ritmul curgerii timpului conform ceasului staționar, d.) 


Isaac Newton, Sir Isaac Newton's Mathematical Principle of Natural Philo- 
sophy and His System of the World, traducere de A. Motte şi Florian Cajori 
(Berleley: University of Califomia Press, 1962), vol. I, pag. 634. 


Mai exact spus, Einstein a înţeles că principiul echivalenţei e valabil atât 
timp cât observațiile noastre sunt limitate la o regiune mică din spațiu — adică 
atât timp cât compartimentul e suficient de mic. Motivul este următorul. Câm- 
pul gravitațional poate varia în intensitate (și în direcție) de la un loc la altul. 
Dar noi ne imaginăm că întreg compatimentul e accelerat ca o singură unitate 
ŞI prin urmare acceleraţia simulează un singur câmp uniform de forță gravita- 
țională. Pe măsură ce compartimentul se micșorează tot mai mult, rămâne 
din ce în ce mai puţin spațiu în care câmpul gravitațional poate varia, şi prin 
urmare principiul echivalenţei se aplică din ce în ce mai bine. În limbaj tehnic, 
diferenţa dintre un câmp gravitațional uniform, simulat de o mişcare accele- 
rată, şi un câmp gravitațional „real“, posibil neuniform, creat de nişte corpuri 
masive, este cunoscută sub numele de câmp gravitațional „fluctuant“ (Şi este 
similar cu câmpul creat de Lună pe Pământ, răspunzător de producerea mare- 
elor). Prin urmare, această notă poate fi rezumată spunând că pe măsură ce 
compartimentul în care vă aflați devine mai mic, câmpurile gravitaționale 
fluctuante devin din ce în ce mai greu de observat, în felul acesta mişcarea 
accelerată şi câmpul gravitațional „real“ devenind indiscemabile. 


Albert Einstein, citat de Albrecht FOlsing, 4/bert Einstein (New York: Viking, 
1997), pagina 315. 


John Stachel, „Einstein şi discul rigid în rotaţie“ în General! Relativity and 
Gravitation, ed. A. Held (New York Plenum, 1980), p. 1. 


Analiza mişcării cu Tomada, sau „discul rotativ rigid“, cum este el numit 
într-un limbaj mai tehnic, poate conduce la confuzie. De fapt, nici până în 
ziua de azi nu există un punct de vedere comun privind anumite aspecte subtile 
ale acestui exemplu. În text am urmat spiritul analizei făcute de Einstein însuși, 
ceea ce vom face și în această notă în care încercăm să lămurim două aspecte. 
Mai întâi poate aţi fost surprinşi că lungimea cercului nu suferă o contracție 
Lorentz, aşa cum suferă rigla, astfel încât până la urmă Slim să măsoare 
aceeași distanță cu cea măsurată de noi la început. Trebuie să vă amintiţi însă 
că platforma se roteşte mereu. Nu am avut niciodată ocazia s-o măsurăm în 
repaus. Prin urmare, din perspectiva noastră de observatori staționari, singura 
diferenţă dintre măsurătoarea noastră şi cea a lui Slim este aceea că rigla lui 
este contractată Lorentz; discul se învârtea când noi făceam măsurătorile şi 
se învârte şi când îl urmărim pe Slim făcând măsurătonle lui. Deoarece vedem 
că rigla lui este contractată, ne dăm seama că el va trebui s-o aşeze de mai 

multe ori de-a lungul circumferinței pentru a parcurge cercul complet. Prin 
urmare, el va măsura o lungime mai mare decât noi. Contracţia Lorentz a 
circumferinței ar fi fost relevantă în cazul unei comparații între discul în repaus 
şi discul în mişcare, dar o asemenea comparaţie nu e necesară aici. 

În al doilea rând, v-aţi putea întreba ce s-ar întâmpla când discul ar încetini 
până la oprire. Acum se pare că trebuie să luăm în considerare modificarea 
circumferinței la modificarea vitezei, datorită diferitelor grade de contractare 
Lorentz. Dar cum se împacă asta cu valoarea constantă a razei? Aceasta e o 
problemă subtilă a cărei rezolvare se bazează pe faptul că nu există obiecte 
perfect rigide în lumea reală. Obiectele se pot deforma, adaptându-se astfel 
alungirii sau contractării impuse de noi; altminteri, aşa cum a atras atenţia 
Einstein, un disc rotativ care s-a format iniţial lăsând metalul topit să se întă- 
rească în timp ce se rotea s-ar rupe în urma schimbării ritmului de rotaţie. 
Pentru mai multe informaţii despre discul rotativ, vezi Stachel, „Einstein and 
the Rigidly Rotating Disk“. 

Cititorul avizat va observa că în exemplul discului rotativ, adică într-un sistem 
de referinţă în mişcare de rotaţie uniformă, curbarea celor trei dimensiuni ale 
spațiului se combină în spațiul-timp 4-dimensional a cărui curbură se anulează. 


Herman Minkovski, citat de FOlsing în Albert Einstein, p. 189. 
Interviu cu John Wheeler, 27 ianuarie, 1998. 


Ceasurile atomice existente sunt suficient de precise pentru a detecta deformări 
atât de mici — chiar şi mai mici — ale timpului. De exemplu, în 1976, Robert 
Vessot şi Martin Levine de la Observatorul Astronomic Harvard-Smithonian, 
împreună cu colaboratorii lor de la NASA, au lansat o rachetă Scout D de 
pe insula Wallops, Virginia, care purta un ceas atomic având o precizie egală 
cu o miime de miliardime de secundă pe oră. Ei sperau să arate că pe măsură 
ce racheta câștiga altitudine (deci pe măsură ce atracţia gravitațională a Pămân- 
tului scădea), un ceas atomic identic aflat pe Pământ (deci sub influenţa întregii 
forțe gravitaționale) va ticăi mai rar. Printr-un fascicul de microunde, cercetă- 
torii puteau compara ritmul ticăiturilor celor două ceasuri și, într-adevăr, la alti- 
tudinea maximă de 6 000 de mile a rachetei, ceasul atomic montat pe ea ticăia 
mai repede cu aproximativ patru părţi la un miliard față de omologul lui de 
pe Pământ, confirmând predicția teoretică cu o eroare relativă de a suta parte 
dintr-un procent. 


Pe la mijlocul secolului XIX, savantul francez Urbain Jean Joseph Le Verrier 
a descoperit că planeta Mercur deviază ușor de la orbita sa în jurul Soarelui, 
prezisă de teoria lui Newton. Timp de mai mult de o jumătate de secol, s-au 
căutat tot felul de explicaţii pentru această așa-numită precesie a periheliului 
orbitei (în limbaj simplu, la sfârşitul fiecărei orbite, Mercur nu se află exact 
acolo unde prevede teoria lui — influența gravitaţională a unei planete necu- 
noscute sau a unui inel planetar, un satelit încă nedescoperit, efectul prafului 
interplanetar, turtirea Soarelui — dar nici una nu a convins. În 1915 Einstein 

a calculat precesia periheliului planetei Mercur folosind nou-descoperitele 
ecuații ale teoriei generale a relativității, iar răspunsul găsit, așa cum el însuşi 
spunea, i-a dat palpitații: rezultatele relativității generale se potriveau exact cu 
observațiile experimentale. Acest succes l-a făcut pe Einstein să aibă mare încre- 
dere în teoria sa, dar aproape toți ceilalţi așteptau confirmarea unei predicții, 
nu explicarea unei anomalii cunoscute. Mai multe detalii găsiți în Abraham 
Pais, Subtle Is the Lord (New York: Oxford University Press, 1982), p. 39. 


Robert P. Crease şi Charles C. Mann, The Second Creation (New Brunswick, 
N.J.: Rutgers University Press, 1996), p. 39. 


Surprinzător, cercetări recente privind ritmul de expansiune a cosmosului 
indică faptul că universul ar putea încorpora o constantă cosmologică mică, 
dar diferită de zero. 


Richard Feynman în The Character of Physical Law (Cambridge, Mass.: MIT 
Press, 1965), p. 129. 


Deşi lucrarea lui Planck a rezolvat dilema energiei infinite, se pare că nu 
acesta a fost scopul lui. Planck încerca să rezolve o altă problemă, strâns 
legată de aceasta: rezultatele experimentale privind modul în care energia 
dintr-un cuptor încins — un „corp negru“, ca să fim mai precişi — este distribuită 
după lungimile de undă ale radiației. Pentru mai multe detalii despre istoria 
acestor descoperiri, cititorul poate consulta cartea lui Thomas S. Kuhn, B/ack- 
body Theory and the Quantum Discontinuity, 1894-1912 (Oxford, Anglia: 
Clarendon, 1978). 


Mai exact, Planck a arătat că undele al căror conţinut minim de energie depă- 
şeşte contribuția medie la energia totală (conform termodinamicii secolu- 
lu: XIX) sunt suprimate exponențial. Această suprimare este din ce în ce mai 
putemică pe măsură ce examinăm unde cu frecvențe mai mari. 


Constanta lui Planck este de 1,05x 10-77 grame-centimetru/secundă. 


Timothy Ferris, Comming ofAge in the Milky Way (New York: Anchor, 1989), 
p. 286. 


Steven Hawking, prelegere la Simpozionul de la Amsterdam despre Gravitaţie, 
găuri negre şi teoria corzilor, 21 iunie, 1997. 


Merită să menţionăm ca abordarea lui Feynman poate fi folosită pentru a 
deduce abordarea bazată pe metoda funcţiilor de undă şi viceversa; prin 
urmare, cele două abordăn sunt perfect echivalente. Conceptele, limbajul și 
interpretarea folosite de cele două metode sunt însă destul de diferite, chiar 
dacă răspunsurile obținute sunt absolut identice. 


Richard Feynman, QED: The Strange Theory of Light and Matter (Princeton: 
Princeton University Press, 1988). 


Steven Hawking, A Brief History of Time (New York: Bantam Books, 1988), 
p. 175. 

Richard Feynman, citat în Timothy Ferris, The Whole Shebang (New York: 
Simon & Schuster, 1997), p. 97. 


Dacă sunteţi în continuare nedumeriţi de faptul că se poate întâmpla ceva 
într-o regiune de spaţiu goală, este important de remarcat că principiul de incer- 
titudine modifică ideea noastră de spaţiu gol. De exemplu, când este aplicat 
fluctuaţiilor undelor unui câmp (cum ar fi propagarea undelor electromag- 
netice în câmp electromagnetic), principiul de incertitudine ne arată că ampli- 
tudinea undei și viteza cu care ea se modifică sunt legate printr-o relație de 
proporționalitate inversă asemănătoare cu cea care leagă poziţia de viteza 
particulei: cu cât este specificată mai precis amplitudinea, cu atât cunoaștem 
mai puţin precis viteza cu care ea se modifică. Când spunem că o regiune a 
spaţiului este goală, pe lângă altele, mai spunem și că nu există unde care 
s-o străbată, deci toate câmpurile sunt zero. Putem reformula spunând că 
amplitudinile tuturor undelor care trec prin acea regiune sunt exact zero. Dar 
dacă cunoaştem cu precizie amplitudinile, principiul de incertitudine implică 
faptul că rata de modificare a amplitudinii este complet necunoscută, deci 
poate lua orice valoare. Dar dacă amplitudinea se schimbă, asta înseamnă 
că în momentul următor valoarea ei nu va mai fi zero, deşi regiunea de spaţiu 
despre care vorbim este în continuare „goală“. Din nou, în medie câmpul va 
fi zero, din moment ce în unele zone valoarea lui va fi pozitivă, iar în altele 
negativă; în medie, energia netă în regiune nu se schimbă. Incertitudinea 
cuantică implică faptul că energia câmpului — chiar şi într-o regiune goală 
a spațiului — fluctuează în sus şi în jos, astfel încât mărimea fluctuațiilor devine 
mai mare pe măsură ce distanţele şi scara de timp la care regiunea este obser- 
vată sunt mai mici. Atunci, energia înmagazinată în astfel de fluctuații instan- 
tanee ale câmpului, prin relația E=mc?, poate fi convertită în creare de perechi 
particulă-antiparticulă, care apoi se anihilează rapid pentru a păstra energia 
medie la valoarea zero. 


Chiar dacă ecuația pe care Schrâdinger a scris-o inițial — cea care încorpora 
şi relativitatea specială — nu descria cu acuratețe proprietățile electronilor din 
atomul de hidrogen, la scurt timp s-a observat că este o ecuaţie utilă când e 
folosită corect în alte contexte și, de fapt, se mai foloseşte şi astăzi. În orice 
caz, când Schrâdinger a publicat ecuaţia sa, a fost devansat de Oskar Klein 
şi Walter Gordon, așa că ecuaţia sa se numește acum „ecuaţia Klein-Gordon“. 


Pentru cititorul cu înclinații matematice menționăm că principiile de simetrie 
folosite în fizica particulelor elementare sunt în general bazate pe grupuri, 
şi în mod special pe grupuri Lie. Particulele elementare sunt în general aranjate 
în reprezentări ale diferitelor grupuri, iar ecuaţiile care guvemează evoluția 
lor în timp trebuie să respecte transformările de simetrie asociate. Pentru forța 
tare, aceste simetrii se numesc SU(3) (analogul rotațiilor obişnuite din spa- 
țiul tridimensional, dar acționând într-un spațiu complex), iar cele trei culori 
ale unei specii de cuarci sc transformă într-o reprezentare tridimensională. 
Schimbarea (de la roșu, verde, albastru la galben, indigo, violet) menţionată 

în text este, mai precis, o transformare SU(3) acţionând pe „coordonatele de 
culoare“ ale cuarcului. O simetrie de etalonare este o simetrie în care trans- 
formările de grup pot avea o dependenţă spațio-temporală: în cazul de faţă, 
„rotind“ culonile cuarcului în mod diferit la diferite poziţii în spațiu și la diferite 
momente de timp. 


În cursul dezvoltării teoriilor cuantice ale celor trei forţe negravitaţionale, fizi- 
cienii au fost confruntați cu asemenea calcule care dădeau rezultate infinite. 
Cu timpul, ei şi-au dat însă seama că acestea se pot înlătura printr-un procedeu 
numit renormare. Infiniţilor care apar însă la încercarea de a combina teoria 
generală a relativității cu mecanica cuantică nu li se poate aplica renormarea. 
Recent, fizicienii și-au dat seama că rezultatele infinite sunt un semnal că o 
teorie este folosită dincolo de limitele ei de aplicabilitate. Cum noi încercăm 
să găsim o teorie al cărui domeniu de aplicabilitate să fie, în principiu, neli- 
mitat — teoria ultimă sau finală —, fizicienii încearcă să găsească o teorie care 
să nu producă rezultate infinite, oricât de exotice ar fi sistemele fizice pe care 
le analizează. 


Valoarea lungimii Planck poate fi înţeleasă pe baza unor raționamente simple 
care își au rădăcina în ceea ce fizicienii numesc analiză dimensională. Ideea 
e următoarea. Când o teorie este formulată ca un set de ecuații, simbolurile 
abstracte trebuie să fie legate de caracteristicile fizice ale lumii dacă teoria are 
legătură cu realitatea. În particular, trebuie să introducem un sistem de unități 
astfel încât, dacă un simbol se referă de pildă la o lungime, să avem o scară 
pe baza căreia valoarea lui poate fi interpretată. Prin urmare, dacă ecuațiile 
arată că lungimea în cauză este 5, noi trebuie să știm dacă aceasta înseamnă 
5 centimetri, 5 kilometri, 5 ani-lumină etc. Într-o teorie care implică relativita- 
tea generală şi mecanica cuantică, o alegere a unităţilor apare în mod natural 
în modul următor. Există două constante ale naturii de care depinde relati- 
vitatea generală: viteza luminii, c, și constanta gravitațională a lui Newton, 
G. Mecanica cuantică depinde de o singură constantă a naturii, . Exami- 
nând unitățile acestor constante (de exemplu c este o viteză, deci este expri- 
mată ca distanță împărțită la timp etc.) observăm că J4G /c? are unităţile unei 
lungimi; de fapt este 1.616x10-% centimetri. Aceasta este lungimea Planck. 
Deoarece implică date de intrare gravitaționale și spaţio-temporale (G şi c) şi 
are de asemenea şi o dependenţă cuantică (h), ea precizează scara de măsură — 
unitatea naturală de lungime — pentru orice teone care încearcă să unifice 
relativitatea generală şi mecanica cuantică. Cândînsă folosim în text termenul 
de „lungime Planck“, o facem de cele mai multe ori numai într-un sens apro- 
ximativ, indicând o lungime care poate diferi de 10-% centimetri prin doar 
câteva ordine de mărime. 


În momentul de față, pe lângă teoria corzilor, există și alte două abordări pentru 
a uni gravitația cu mecanica cuantică. Una dintre ele îl are în prim-plan pe 
Roger Penrose de la Universitatea Oxford și este cunoscută sub numele de 
teoria twistorilor. Cealaltă — inspirată în parte de teoria lui Penrose — îl are 

NOTE 415 


în prim-plan pe Abhay Ashtekar de la Universitatea de Stat din Pennsylvania 
şi este cunoscută sub numele de metoda variabilelor noi. Deşi aceste abordări 
nu vor fi prezentate aici, s-ar părea că există o legătură profundă între ele şi 
teoria corzilor şi că probabil, împreună cu teoria corzilor, toate cele trei abor- 
dări conduc la aceeași soluţie de unificare a relativităţii generale cu mecanica 
cuantică. 


Cititorul avizat îşi va da seama că în acest capitol ne concentrăm numai asupra 
teoriei perturbative a corzilor; aspectele neperturbative sunt prezentate în 
capitolele 12 și 13. 


Interviu cu John Schwartz, 23 decembrie 1997. 


Propuneri similare au fost făcute în mod independent de Tamiaki Yoneya şi 
de Korkut Bardakci şi Martin Halpern. Fizicianul suedez Lars Brink a avut 
de asemenea contribuţii semnificative la dezvoltarea inițială a teoriei corzilor. 


Interviu cu John Schwartz, 23 decembrie 1997. 
Interviu cu Michael Green, 20 decembrie 1997. 


Modelul standard sugerează un mecanism prin care particulele capătă masă — 
mecanismul Higgs, după numele fizicianului scoțian Peter Higgs. Dar în ce 
privește explicarea maselor particulelor, acesta doar transferă sarcina, punând-o 
pe seama explicării proprietăților unei ipotetice „particule generatoare de 
masă“ — așa-numitul boson Higgs. Experimente pentru găsirea lui sunt în curs 
de desfășurare, dar, chiar dacă este păsit şi proprietăţile lui sunt măsurate, aces- 
tea vor fi date de intrare pentru modelul standard, pe care teoria nu le explică. 


Pentru cititorul cu înclinații matematice să remarcăm că asocierea dintre un 
mod de vibraţie al corzii şi sarcinile de forță poate fi descrisă mai precis după 
cum urmează. Când mişcarea unei corzi este cuantificată, stările ei posibile 
de vibrație sunt reprezentate prin vectori în spaţiul Hilbert, la fel cum se face 
pentru orice sistem cuantic. Acești vectori pot fi indexați după valorile proprii 
corespunzătoare unui set comutativ de operatori hermitici. Printre aceşti ope- 
ratori se numără hamiltonianul, ale cărui valori proprii dau energia, deci şi 
masa stării de vibraţie, precum și operatori care generează diversele simetrii 
de etalonare pe care le respectă teoria. Valorile proprii ale acestor din urmă 
operatori dau sarcinile de forță asociate cu starea de vibraţie a corzii. 


Bazându-se pe observaţii culese de pe urma celei de-a doua revoluții a super- 
corzilor (prezentate în capitolul 12), Witten și mai ales Joe Lykken de lia Fermi 
National Accelerator Laboratory au identificat o posibilă fisură subtilă în 
această concluzie. Lykken a sugerat că ar fi cu putinţă ca tensiunca dm corzi 
să fie de fapt mult mai mică, şi prin urmare dimensiunca lor să fic mult mai mare 
decât s-a crezut la început. Atât de marc, încât corzile ar putea [i observate 
de următoarea generaţie de acceleratoare de particule. Dacă această posibi- 
litate fenomenală se va adeveri, există şansa ca multe din implicaţiile remar- 
cabile ale teoriei corzilor prezentate în capitolul acesta şi în următoarele să fie 

verificate experimental în cursul următorului deceniu. Dar, chiar și în scenariul 
mai „convenţional“, în care corzile au lungimi de ordinul a 10-% centimetri, 
există metode indirecte de a le căuta, despre care vom vorbi în capitolul . 


Cititorul avizat îşi va da seama că fotonul produs într-o ciocnire dintre un 
electron şi un pozitron este un foton virtual și prin urmare trebuie să-și elibc 
reze energia în scurt timp, disociindu-se într-o pereche particulă-antiparticula. 


Aparatul funcţionează colectând fotonii ce s-au ciocnit de obiectul care nc 
interesează şi înregistrându-i pe un film fotografic. Modul în care ne folosim 
aici de cameră este simbolic, din moment ce noi nu formăm imaginea folosind 
fotoni împrăștiați de corzile care se ciocnesc. Pur și simplu înregistrăm în 
figura 6.7 (c) întreaga istorie a interacțiunii. Spunând acestea, ar trebui su 
scoatem în evidenţă încă un aspect subtil. Am aflat în capitolul 4 că putem 
formula mecanica cuantică folosind metoda lui Feynmann de însumare a 
traiectoriilor în care analizăm mişcarea obiectelor combinând contribuţiile 
tuturor traiectoriilor posibile ce duc de la un punct inițial ales la un punct 
final ales (fiecare traiectorie contribuind cu o pondere statistică determinată 
de Feynmann). În figurile 6.6 şi 6.7 e prezentată una din numărul infinit de 
traiectorii posibile urmate de particula punctiformă (figura 6.6) sau de coardă 
(figura 6.7) de-a lungul căreia acestea se deplasează de la poziția inițială la 
poziţia finală. Oricum, discuţia din această secțiune se aplică la fel de bine 
oricărei alte traiectorii posibile şi prin urmare se aplică întregului proces 
cuantic. (Formularea mecanicii cuantice a particulelor punctiforme dată de 
Feynmann în formalismul integralei după traiectori a fost generalizată în teoria 
corzilor prin lucrănile lui Stanley Mandelstam de la Universitatea din Berkley, 
California, şi de fizicianul rus Alexander Poliakov, care este acum la Depar- 
tamentul de Fizică al Universităţii Princeton.) 


Albert Einstein, citat de R. Clarc în Einstein: The Life and Times (New York: 
Avon Books, 1984), p. 287. 


Mai exact, spin !/ înseamnă ca momentul cinetic al electronului datorat spi- 
nului este 7/2. 


Descoperirea şi dezvoltarea supersimetriei are o istorie complicată. Pe lângă 
cei citați în text, contribuţii esențiale la început au mai adus R. Haag, M. Sohnius, 
J. T. Lopuszanski, Y. A. Gol'fand, E. P. Lichtmanm, J. L. Gervais, B. Sakita, 
V. P. Akulov, D. V. Volkov și V. A. Soroka. Parte din această muncă a lor 
este prezentată de Rosanne Di Stefano, Notes on the Conceptual Development 
of Supersymmetry, Institutul de Fizică Teoretică, Universitatea de Stat din 
New York, preprintul ITP-SB-8878. 


Pentru cititorul cu înclinații matematice menționăm că această extensie implică 
lărgirea sistemului spaţio-temporal de coordonate carteziene cu coordonate 
cuantice noi, de pildă u și v, care anticomută: px v=-—vXu. Atunci super- 
simetria poate fi înțeleasă ca o translație în acest spaţiu-timp cuantic lărgit. 


NOTE 417 


54 Pentru cititorul care vrea să afle mai multe detalii legate de aceste aspecte 

tehnice facem următoarele remarci. În nota 45 am menţionat că modelul stan- 
dard invocă o „particulă generatoare de masă“ — bosonul Higgs — pentru a 
furniza particulelor din tabelele 1.1 şi 1.2 masele observate. Pentru ca această 
procedură să funcționeze, masa particulei Higgs nu poate fi prea mare; există 
studii care au arătat că masa ei nu trebuie să fie mai mare de aproximativ | 000 
de ori masa protonului. Dar se pare că fluctuațiile cuantice tind să contribuie 
substanțial la masa acestei particule, împingând-o eventual până la scara de 
mase Planck. Totuşi, teoreticienii au descoperit că această concluzie, care 
ar pune în evidenţă un defect major al modelului standard, poate fi evitată 
dacă anumiţi parametri ai modelului (cel mai important, masa liberă a boso- 
nului Higgs) sunt ajustaţi cu o precizie mai bună 1 la 10!5 pentru a anula 
efectele acestor fluctuații cuantice asupra masei particulei Higgs. 


O remarcă subtilă pe care trebuie s-o facem în legătură cu figura 7.1 este că 
intensitatea forței slabe este prezentată ca fiind între cea a forței tari și cea 
a forței electromagnetice, deși am afirmat antenior că este mai slabă decât amân- 
două. Motivul se găseşte în tabelul 1.2, unde vedem că particulele mesager 
ale forţei slabe sunt destul de masive, în timp ce cele ale forțelor electromag- 
netică și tare au masă nulă. Intrinscc, intensitatea forţei slabe (măsurată prin 
constanța de cuplaj — o noţiune pe care o vom întâlni în capitolul 12) — este 
cea din figura 7.1, dar masivele sale particule mesaper transportă cu greu influ- 
enţa acesteia şi îi diminuează efectele. În capitolul 14 vom vedea cum putem 
include în figura 7.1 şi forța gravitațională. 


Edward Witten, prelegere în cadrul Seriei de conferinţe în memoria lui Heinz 
Pagels, Aspen, Colorado, 1997. 


Pentru o analiză mai aprofundată a acestor idei și a altora similare, vezi cartea 
lui Steven Weinberg, Dreams ofa Final Theory. 


Aceasta este o idee simplă, dar deoarece imprecizia limbajului obișnuit ne 
poate induce în eroare, se cuvin făcute două remarci lămuritoare. Prima este 
că fumica e constrânsă să trăiască pe suprafața furtunului. Dacă fumica ar 
putea săpa în interiorul furtunului — dacă ar putea penetra în cauciucul furtu- 
nului — atunci ar fi necesare trei numere pentru a-i preciza poziția, deoarece 
ar trebui să specificăm şi cât de adânc a săpat fumica. Dar dacă fumica trăiește 
numai pe suprafață, atunci poziția ei este determinată de două numere. Aceasta 
ne conduce la cea de-a doua remarcă. Chiar dacă fumica ar trăi numai pe 
suprafață, noi i-am putea preciza poziţia și cu ajutorul a trei numere: obişnu- 
itele poziţii stânga-dreapta, înainte-înapoi, şi sus-jos cu care nc-am familia- 
rizat din spațiul nostru tridimensional. Dar din moment ce ştim că furnica 
trăiește pe suprafaţa furtunului, cele două numere la care ne-am referit mai 
sus ne dau datele minimale care pot specilica în mod unic poziţia furnici. Asta 
este ceea ce înțelegem când spunem cu supruliţa lurtunului este bidimensională. 
În mod surprinzător, fizicienii Suvas Dimopoulos, Nima Arkanir-l lamed şi 
Gia Dvali, pomind de la idei mui veclu ale lui Ipnatios Antoniadis şi Joseph 

Lykken, au arătat căpână și o dimensiune suplimentară mare de un milimetru 
s-ar putea să nu fie încă detectată experimental. Motivul este că accelera- 
toarele de particule sondează microcosmosul exploatând forțele slabă, tare 
şi electromagnetică. Forţa gravitațională, fiind extrem de slabă la energiile 
accesibile, este în general ignorată. Dar Dimopoulos şi colaboratorii săi au 
remarcat că dacă dimensiunea suplimentară încolăcită are impact în mod 
special asupra forței gravitaționale (lucru care devine plauzibil din perspec- 
tiva teoriei corzilor), toate experimentele existente ar fi putut-o ignora. Experi- 
mente noi, foarte sensibile la interacția gravitaţională, vor căuta dimensiuni 
încolăcite mari în viitorul apropiat. Un rezultat pozitiv ar reprezenta una dintre 
cele mai mari descoperiri ale tuturor timpurilor. 


Edwin Abbott, Flatland (Princeton: Princeton University Press, 1991). 


A. Einstein într-o scrisoare către Kaluza, citată de Abraham Pais în Subrle 
Is the Lord: The Science and the Life of Albert Einstein (Oxford: Oxford 
University Press, 1982), p. 330. 


A. Einstein într-o scrisoare către Kaluza, citată de D. Freedman şi P. van Nieu- 


wenhuizen, „The Hidden Dimensions of Spacetime“, Scientific American, 
vol 252 (1985), p. 62. 


Ibidem. 


Fizicienii au descoperit că trăsătura modelului standard cel mai greu de încor- 
porat într-o teorie cu mai multe dimensiuni este cea care poartă numele de 
chiralitate. Pentru a nu complica prezentarea, nu am vorbit despre această 
noţiune în textul principal, dar o vom prezenta pe scurt aici pentru cititorul 
interesat. Imaginaţi-vă că cineva vă arată filmul unui anume experiment, după 
care vă provoacă să spuneţi dacă experimentul a fost filmat direct sau a fost 
filmată reflexia acestuia într-o oglindă. Cum cineastul e un expert, nu a lăsat 
să se strecoare în film nici un fel de indicii care să trădeze prezența oglinzii. 
Este aceasta o provocare pe care poate fi acceptată? La mijlocul anilor 1950, 
ideile teoretice ale lui T. D. Lee şi C. N. Yang şi rezultatele experimentale 
ale lui C. S. Wu au arătat că se poate răspunde acestei provocări dacă a fost 
filmat experimentul potrivit. Mai exact, ci au arătat că legile universului nu 
sunt perfect simetrice la reflexia în oglinda, în sensul că versiunca reflectată 
în oglindă a anumitor procese — acele procese care depind în mod direct de 
forţa slabă — nu pot avea loc în lumea reală, chiar dacă procesul inițial există. 
Aşa încât, dacă urmărind filmul vedeţi că are loc unul din aceste procese 
interzise, ştiţi că urmăriți de fapt reflexia în oglindă a experimentului. Din 
moment ce oglinzile schimbă stânga cu dreapta, cercetările lui Yang, Lee și 
Wuau arătat că universul nu este perfect simetric stânga-dreapta — în limbajul 
de specialitate, universul este chira/. Aceasta este trăsătura modelului standard 
(a forței slabe, în particular) pe care fizicienii au găsit-o aproape imposibil 
de încorporat în formalismul supergravitației în mai multe dimensiuni. Pentru 
a evita confuzia, să observăm că în capitolul 10 vom vorbi despre un concept 

NOTE 419 


din teoria corzilor numit „simetria în oglindă“, dar folosirea termenului de 
„oglindă“ în acel context este complet diferită de cea de aici. 


Pentru cititorul cu înclinații matematice, menţionăm că o varietate Calabi- 
Yau este o varietate complexă Kâhler cu prima clasă Chemnulă. În 1957 Calabi 
a enunțat conjectura că orice varietate de acest gen admite o metrică Ricci 
plată, iar în 1977, Yau a demonstrat această conjectură. 


Această ilustrație a fost obținută prin amabilitatea lui Andrew Hanson de la Uni- 
versitatea Indiana și a fost realizată folosind pachetul grafic Mathematica 3-D. 


Pentru cititorul cu înclinații matematice menționăm ca acest spaţiu Calabi- 
Yau este o secțiune reală tridimensională prin hipersuprafața cvintică din 
spaţiul proiectiv complex cvadridimensional. 


Edward Witten, „Reflections on the Fate of Spacetime“, Physics Today, aprilie 
1996, p. 24. 


Interviu cu Edward Witten, ll mai 1998. 


Sheldon Glashow şi Paul Ginsparg, „Desperately Seeking Superstrings?*, 
Physics Today, mai 1998, p. 7. 


Sheldon Glashow, în 7he Superworld Î, editor A. Zichichi (New York: Plenum, 
1990), p. 250. 


Sheldon Glashow, /nteractions (New York: Warner Books, 1988), p. 335. 
Richard Feynmann în Superstrings: A Theory o/ Evervihing? editori Paul Davies 
şi Julian Brown (Cambridge, Anglia: Cambridge University Press, 1983). 
Howard Georgi, în The New Physics, editor Paul Davies (Cambridge: Cum- 
bridge University Press 1989), p. 446. 

Interviu cu Edward Witten, 4 martie 1998. 

Interviu cu Cumrun Vafa, 12 ianuarie 1998. 


Murray Gell-Mann, citat în 7he Second Creation de Robert P. Crease şi Charles 
C. Mann (New Bumswick, N.J.: Rutgers University Press), 1996, p. 414. 


Interviu cu Sheldon Glashow, 28 decembrie, 1997. 
Interviu cu Sheldon Glashow, 28 decembrie, 1997. 


Interviu cu Howard Georgi, 28 decembrie, 1997. Pe parcursul interviului, Georgi 
a mai remarcat că invalidarea experimentală u dezintegrării protonului, care 
reieșea din prima teorie despre tot propusă de cl şi Glashow (vezi capitolul 7) 
a jucat un rol important în reluzul lui de a accepta teoria supercorzilor. El a 
amintit că teoria marii unificări pe care o propusese invoca un domeniu de encr- 
gi cu mult mai înalte decât orice altă teorie considerată anterior, iar când pre- 
dicţiile ei au fost infirmate când u rezultat câ a fost „pălmuit de natură“ 

atitudinea lui față de studiul lizicii enerpiilor extrem de înalte s-a schimbat 
brusc. Când l-am întrebat dacă con irmarea experimentală a teoriei sale l-ar 
fi îndemnat să se îndrepte spre scara Planck, el a răspuns: „Probabil că da.“ 

David Cross, „Superstrings and Unification“, în Proceedings of the XXIV Inter- 
national Conference on High Energy Physics, editori R. Kotthaus şi ]. Kiihn 
(Berlin: Springer-Verlag, 1988), p. 329. 


Spunând acestea, trebuie să avem în vedere posibilitatea menționată în nota 
47, confonm căreia corzile ar putea fi mult mai lungi decât s-a crezut la început 
şi prin unmare ar putea fi direct observabile experimental de acceleratoare 
care ar fi construite în următoarele decenii. 


Pentru cititorul cu înclinații matematice menționăm că numărul de familii 
este jumătate din valoarea absolută a numărului lui Euler al spațiului Calabi- 
Yau. Numărul lui Euler este suma altemată a dimensiunilor grupurilor de 
omologie ale varietăţii — aceasta din urmă fiind cea la care ne referim în sens 
vap, prin găuri multidimensionale. Prin urmare, trei familii apar din spaţii Ca- 
labi- Yau pentru care numărul lui Euler este egal cu +6. 


Interviu cu John Schwarz, 23 decembrie, 1997. 


Pentru cititorul cu înclinaţii“matematice menţionăm că ne referim la varietăți 
Calabi-Yau cu grup fundamental finit, netrivial, al cărui ordin, în anumite 
cazuri, determină numitorul sarcinilor fracționare. 


Interviu cu Edward Witten, 4 martie, 1998. 


Pentru cei avizaţi menţionăm că unele din aceste procese violează conser- 
varea numărului leptonic, precum şi conservarea simetriei la inversiunea sar- 
cină-paritate-timp (charge-parity-time — CPT — inversion). 

Pentru completitudine menționăm că, deşi aproape tot ce am discutat până 
acum în carte se aplică la fel de bine și corzilor deschise (cu capete libere) 
şi corzilor închise, sub formă de bucle (corzile asupra cărora ne-am concentrat 
până acum), în cadrul temei discutate aici, cele două tipuri de corzi apar cu 
proprietăţi diferite. La urma urmelor, o coardă deschisă nu poate fi înfășurată 
în jurul dimensiunii circulare. Dar, în studii care aveau să joace un rol impor- 
tant în cea de-a doua revoluție a supercorzilor, în 1989, Joe Polchinski de la 
Universitatea din Santa Barbara, California, și doi dintre studenții săi, Jian-Hui 
Dai şi Robert Leigh, au arătat că concluziile acestui capitol se potrivesc perfect 
şi corzilor deschise. 


Dacă vă întrebaţi de ce energiile posibile de vibrație uniformă sunt multiplii 
întregi de 1/R, trebuie doar să vă amintiți discuția despre mecanica cuantică 
din capitolul 4. Acolo am arătat că energia, ca și banii, vine în pachete discrete: 
multipli întregi ai diverselor unități de energie. În cazul vibraţiilor uniforme 
din universul furtunului, această unitate de energie este exact 1/R, aşa cum 
am demonstrat în text folosind principiul de nedeterminare. Prin urmare, ener- 
giile de vibrație uniformă sunt multipli întregi de 1/R. 


Matematic, relaţia dintre energiile corzii într-un univers cu o dimensiune circu- 
lară a cărei rază este R sau 1/R apare din formula energiei, v/R+wR, unde v 
este numărul de vibrație și w este numărul de înfășurări. Această ecuație este 

invariantă la schimbarea simultană a lui v cu w şi a lui R cu 1/R — adică la 
schimbarea numerelor de vibraţie şi de înfăşurare și la inversarea razei. În 
discuţia noastră lucrăm cu unități Planck, dar putem de asemenea lucra cu 
unităţi mai convenabile rescriind formula energiei în funcţie de /o — așa- 
numita scară a corzilor — a cărei valoare este în jurul lungimii Planck, adică 
10-% centimetri. Putem apoi exprima energiile corzilor ca w/R+wR/a”, care 
este de asemenea invariant la schimbarea lui v cu w şi a lui R cu &/R, unde 
ultimele două sunt exprimate în unitatea convenţională de distanță. 


V-aţi putea întreba cum e posibil ca o coardă care înconjoară o dimensiune 
circulară de rază R să măsoare totuşi raza ca fiind 1/R. Deşi nedumerirea ar 
fi perfect justificată, răspunsul se găsește de fapt chiar în formularea imprecisă 
a întrebării. Când spunem că o coardă înconjoară un cerc de rază R, invocăm 
în mod necesar o definiție a distanţei (astfel încât expresia „raza R“ are un 
sens). Dar această definiţie a distanței este relevantă pentru modurile neînfă- 
şurate — adică modurile de vibrație. Din punctul de vedere al acestei definiţii 
a distanţei — și numai al acestei definiţii — configuraţia înfășurată apare ca 
înconjurând partea circulară a spaţiului. Pe de altă parte, din cea de-a doua 
definiție a distanţei, cea care este legată de configurațiile de înfășurare, acestea 
sunt localizate în spațiu la fel de bine cum sunt localizate modurile de vibraţie 
din punctul de vedere al primei definiţii a distanţei, din moment ce raza pe 
care acestea o „văd“ este 1/R, după cum am arătat în text. 

Această descriere ne explică de ce corzile înfăşurate și cele neînfășurate măsoară 
distanțe care sunt în relaţie de proporţionalitate inversă. Dar cum ideea este 
destul de subtilă, probabil că merită să menţionăm pentru cititorul cu înclinații 
matematice analiza tehnică ce se află în spatele ei. În mecanica cuantică obiș- 
nuită, care implică particule punctiforme, distanţa și impulsul (adică, esen- 
țialmente energia) sunt legate prin transformata Fourier. Altfel spus, o stare 
proprie a poziţiei |x> pe un cerc de rază R poate fi definită prin |x>=Z,e”?lp>, 
unde p=v/R, iar |p> este o funcţie proprie a impulsului (analogul direct a ceea 
ce am numit mod de vibraţie uniformă a unei corzi — mişcarea de ansamblu, 
fară schimbarea formei). Totuși, în teoria corzilor există şi o a doua noţiune 
de stare proprie a poziţiei, |x >, definită făcând apel la stările de înfăşurare: 
prin |x>=2,e*P |p >, unde |p > este starea proprie de înfăşurare, cu p =wR. Din 
aceste definiții observăm imediat ca x este periodic, cu perioada 27, în timp 
ce X este periodic cu perioada 2n/R, arătând în felul acesta că x este coordonata 
de poziţie pe un cerc de rază R, în timp ce x este coordonata de poziţie pe 
un cerc de rază 1/R. Încă şi mai explicit, ne putem imagina acum că luăm 
cele două pachete de undă |x> și |x >, amândouă pornind, de pildă, din origine, 
şi le lăsăm să evolueze în timp pentru a putea aplica operaţia prin care am 
definit distanţele. Raza cercului, aşa cum este măsurată ea de oricare din probe, 
este proporţională cu timpul care trebuie să se scurgă pentru ca pachetul să 
se întoarcă la confipuraţia inițială. Din moment ce o stare cu energia E evo- 
luează cu un factor de fază care implică produsul E, vedem că timpul scurs, 

şi prin urmare raza, este / - 1/£ — R pentru modurile de vibrație şi £ — 1/E — 
1/R pentru modurile de înfășurare. 


Pentru cititorul cu înclinații matematice menţionăm că numărul de familii 
de vibrații ale corzii este jumătate din valoarea absolută a caracteristicii Euler 
a spaţiului Calabi-Yau, așa cum am mai menţionat și în nota 83. Aceasta este 
dată de valoarea absolută a diferenţei dintre 2! şi A!"!, unde A” reprezintă 
numărul Hodge (p,q). Până la un factor aditiv, acestea ne dau numărul de tre!- 
cicluri de omologie netriviale (“găuri tridimensionale”) şi numărul două-cicluri 
de omologie netriviale (“găuri bidimensionale”). Astfel, în timp ce în textul 
principal vorbim despre numărul total de găuri, o analiză mai precisă ne arată 
că numărul de familii depinde de valoarea absolută a diferenţei dintre găurile 
de dimensiune pară și găurile de dimensiune impară. Oricum, concluzia rămâne 
aceeași. De exemplu, dacă două spaţii Calabi-Yau diferă prin schimbarea 
numerelor lor Hodge h?! și h!"!, numărul familiilor de particule — și numărul 
total de „găuri“ — nu se va schimba. 


Numele vine de la faptul că „diamantele Hodge“ — un rezumat matematic 
al găurilor de diverse dimensiuni dintr-un spațiu Calabi-Yau — pentru ambele 
spaţii Calabi-Yau dintr-o pereche în oglindă sunt unul reflexia în oglindă a 
celuilalt. 


Termenul de simetrie în oglindă mai este folosit şi în alte contexte din fizică, 
cu totul diferite, cum ar fi în cel legat de problema chiralităţii — adică, dacă 
universul nostru este simetric stânga-dreapta — așa cum am văzut în nota 64. 


Cititorul cu înclinații matematice va observa că aici ne punem de fapt pro- 
blema dacă topologia spaţiului este dinamică — adică dacă se poate schimba. 
Observăm că deşi vom folosi des limbajul topologiei dinamice, în practică 
vom considera o familie uniparametrică de spații-timp a cărei topologie se 
schimbă în funcție de acest parametru. Tehnic vorbind, acest parametru nu 
este timpul, dar în anumite limite el poate fi în principiu identificat cu timpul. 


Pentru cititorul cu înclinații matematice, procedura implică crearea de curbe 
raţionale pe un spațiu Calabi-Yau, iar apoi folosirea faptului că, în anumite 
conditii, singularitatea rezultată poate fi reparată prin rezoluţii distincte mici. 


K. C. Cole, New York Times Magazine, 18 octombrie 1987, p. 20. 


Albert Einstein, citat de John D. Barrow, Theories ef Everything, New York: 
Fawcett-Columbine, 1992, p. 13. 


Să trecem în revistă pe scurt diferenţele dintre cele cinci tcorii ale corzilor. 
Pentru aceasta, să observăm că vibraţiile de-a lungul unei bucle se pot deplasa 
fie în sensul acelor de ceasomic, fie în sens invers. Corzile de Tipul ILA şi 
cele de Tipul IIB diferă prin aceea că în cea de-a doua teorie aceste două 
tipuri de vibrații sunt identice, în timp ce în prima ele au forme exact opuse. 
În contextul de faţă, opuse are un înţeles matematic precis, dar e mai uşor 
să ne gândim în termeni de spini ai modurilor de vibraţie rezultate din fiecare 

dintre cele două teorii. În teoria de Tipul 1IB se observă că toate particulele 
se rotesc în aceeași direcție (toate au aceeaşi chiralitate), în timp ce în teoria 
de Tipul IIA ele se rotesc în ambele direcții (au ambele chiralităţi). Oricum, 
ambele teorii încorporează supersimetria. Cele două teorii heterotice diferă 
într-un mod similar, dar mai spectaculos. Fiecare din vibraţiile lor în sensul acelor 
de ceasomic arată la fel ca acelea ale corzilor de Tipul II (când se referă 
vibraţiile în sensul acelor de ceasomic, teoriile de Tipul IIA şi de Tipul IIB 
sunt identice), dar vibraţiile în sens invers acelor de ceasornic sunt cele ale 
teoriei inițiale a corzilor bosonice. Deși corzile bosonice sunt confruntate 
cu probleme insurmontabile când sunt alese atât pentru vibraţiile în sensul 
acelor de ceasomic, cât și pentru vibraţiile în sens contrar acelor de ceasomic, 
în 1985 David Gross, Jeffrey Harvey, Emil Martinec și Ryan Rhom (pe atunci 
toţi la Universitatea Princeton, porecliți „Cvartetul de corzi de la Princeton”) 
au arătat că rezultă o teorie perfect coerentă prin combinarea corzilor bosonice 
cu corzile de Tipul II. Partea cea mai ciudată a acestei combinaţii este că se 
ştia din lucrarea din 1971 ale lui Claude Lovelace, de la Universitatea Rutgers, 
şi din lucrarea din 1972 a lui Richard Brower, de la Universitatea din Boston, 
Peter Goddard, de la Universitatea Cambridge, și Charles Thom, de la Uni- 
versitatea din Florida, că pentru coarda bosonică e nevoie de un spațiu-timp 
26-dimensional, în timp ce supercorzile, după cum am văzut, necesită unul 
10-dimensional. Deci construcțiile de corzi heterotice sunt un hibrid straniu - 
o heteroză — în care vibraţiile în sens contrar acelor de ceasomic există în 
26 de dimensiuni, iar vibraţiile în sensul acelor de ceasornic există în 10 dimen- 
siuni! Înainte de a încerca să înţelegem această uniune constemantă, trebuie 
spus că Gross și colaboratorii săi au arătat că cele 16 dimensiuni suplimen- 
tare ale părții bosonice trebuie să fie încolăcite într-una din cele două forme 
foarte speciale de covrig multidimensional, producând astfel teoriile Hetero- 
tic-O și Heterotic-E. Deoarece cele 16 dimensiuni bosonice suplimentare sunt 
rigid încolăcite, fiecare dintre aceste teorii se comportă ca și cum ar avea 
într-adevăr 10 dimensiuni, la fel ca cele de Tipul II. Din nou, ambele teorii 
heterotice încorporează supersimetria. În sfârşit, teoria de Tipul 1 este rudă 
apropiată cu teoria de Tipul IIB, cu singura deosebire că pe lângă buclele 
închise despre care am vorbit în capitolele anterioare mai are şi corzi cu cape- 
tele nelegate — așa-numitele corzi deschise. 


100 Când vorbim despre răspunsuri „exacte“ în acest capitol, de pildă mişcarea 
„exactă“ a Pământului, înţelegem de fapt prezicerea exactă a unor mărimi 
fizice intr-un anumit cadru teoretic ales. Până când vom avea într-adevăr 
teona ultimă -— poate că o avem deja, poate că nu o vom avea niciodată - toate 
teoriile noastre vor fi aproximaţii alc realităţii. Dar această noțiune de apro- 
ximativ nu are nimic dc-u face cu discuţia noastră din acest capitol. Aici 
ne interesează faptul că într-o icoric aleasa este de multe ori dificil, dacă 
nu imposibil, să extragem predicțiile exacte pe care teoria le face. În schimb, 

trebuie să extragem predicții folosind metode aproximative, bazate pe abor- 
darea perturbativă. 


Aceste diagrame sunt versiunile din teoria corzilor a ceea poartă numele 
de diagrame Feynman pentru calcule perturbative în teoriile de câmp cu 
particule punctiforme. 


Mai exact, orice pereche de corzi virtuale, adică orice buclă dintr-o diagramă 
dată, contribuie — pe lângă alți termeni mai complicaţi — cu un factor multi- 
plicativ egal cu constanta de cuplaj a corzilor. Dacă această constantă de cuplaj 
este mai mică decât 1, înmulţiri repetate fac contribuţia totală din ce în ce 
mai mică; dacă este 1 sau mai mare, înmulţiri repetate dau o contribuţie 
de mărime egală sau mai mare. 


Pentru cititorul cu înclinații matematice menţionăm că ecuaţia arată că spa- 
țiul-timp admite o metrică Ricci plată. Dacă descompunem spaţiul timp 
într-un produs cartezian dintre un spaţiu 4-dimensional Minkovski și un spațiu 
compact Kâhler 6-dimensional, metrica Ricci plată este echivalentă cu con- 
diția ca acest din urmă spațiu să fie un spațiu Calabi-Yau. lată motivul pentru 
care spaţiile Calabi-Yau joacă un rol atât de important în teoria corzilor. 


Evident, nimic nu ne asigură în mod absolut că aceste abordări indirecte sunt 
justificate. De exemplu, așa cum anumite feţe nu sunt simetrice stânga-dreap- 
ta, este pesibil ca legile fizicii să fie diferite în alte regiuni îndepărtate ale 
universului, după cum vom menţiona în capitolul 14. 


Cititorul avertizat va recunoaște că aceste afirmaţii sunt valabile în cazul 
așa-numitei supersimetrii V=2. 

Mai exact, dacă notăm constanta de cuplaj a teoriei Heterotice-O cu z,ş şi 
pe cea a teoriei de Tipul ] cu g, atunci relaţia dintre cele două teorii susţine 
că ele sunt fizic identice atât timp cât 2„g—1/ g, Când una din constantele 
de cuplaj este mare, cealaltă este mică. 


Aceasta se află în strânsă analogie cu dualitatea R, 1/R prezentată anterior. 
Dacă notăm constanta de cuplaj a corzilor de Tip IIB cu g&,,,, atunci se pare 
Că 2 „p ȘI l/ gp descriu aceeaşi fizică. Daca g ,„ este mic, atunci 1/ g,, este 
mare și viceversa. 


Dacă toate dimensiunile, cu excepţia celor patru, sunt încolăcite, o teorie 
cu mai mult de unsprezece dimensiuni prevede existenţa unor particule fără 
masă cu spinul mai mare ca 2, posibilitate exclusă de considerații teoretice 
ŞI experimentale. 


O excepţie notabilă este articolul din 1987 al lui Duff, Paul Howe, Takeo 
Inami și Kelly Stelle, în care se foloseau de ideile mai vechi ale lui Eric 
Bergshoeff, Ergin Sezgin şi Townsend pentru a susţine că teoria corzilor 
1 0-dimensională ar trebui să aibă un corespondent | 1-dimensional. 


Mai precis, această diagramă ar trebui interpretată spunând că avem o singură 
teorie care depinde de un număr de parametri. Parametri înseamnă constante 

de cuplaj, precum și parametri de formă şi dimensiune geometrică. În prin- 
cipiu, ar trebui să putem folosi teoria pentru a calcula valorile particulare pe 
care le iau toți acești parametri — o anumită valoare pentru constanta de cuplaj 
şi o anumită formă pentru geometria spaţio-temporală — dar la nivelul nostru 
de înțelegere teoretică actual nu ştim cum să facem acest lucru. Și astfel, 
ca să înţeleagă teoria mai bine, teoreticienii corzilor îi studiază proprietă- 
țile variind acești parametri pe întreaga gamă a posibilităților. Dacă valo- 
rile parametrilor sunt alese într-una din cele șase regiuni peninsulare ale 
figurii 12.11, teoria are proprietăţile inerente ale uneia din cele cinci teorii 
ale corzilor sau ale supergravitaţiei în unsprezece dimensiuni. Dacă valorile 
parametrilor sunt alese în regiunea centrală, fizica este guvemată de încă 
misterioasa teorie M. 


Trebuie observat totuși că şi în regiunile peninsulare există anumite căi exo- 
tice prin care branele pot avea efecte asupra fizicii obişnuite. De exemplu, 
s-a emis ipoteza că cele trei dimensiuni spațiale extinse în care trăim ar fi 
ele însele o 3-brană mare și nedeformată. Dacă așa stau lucrurile, în timp 
ce mergem încoace și încolo, văzându-ne de trebunle noastre de zi cu zi, ne 
deplasăm prin interiorul unei membrane tridimensionale. În prezent se stu- 
diază asemenea posibilități. 

Interviu cu Edward Witten, ll mai, 1998. 


Cititorul avizat îşi va da seama că prin simetria în oglindă o sferă tridimen- 
sională care colapsează într-un spațiu Calabi-Yau este proiectată într-o sferă 
bidimensională în spaţiul Calabi-Yau din oglindă — aparent trimiţându-ne 
înapoi la situaţia inversiunilor prezentate în capitolul 11. Diferenţa e însă 
că o reformulare în oglindă de acest gen face ca tensorul antisimetric de 
câmp B,, — partea reală a formei Kăhler complexe pe spaţiul Calabi-Yau 
în oglindă — să se anuleze, iar acesta este un tip de singularitate mult mai 
grav decât cel discutat în capitolul 11. 


Mai exact, acestea sunt exemple de găuri negre extreme: găuri negre care 
au masa minimă admisă pentru sarcinile de forță pe care le conţin, la fel ca 
stările BPS din capitolul 12. Găuri negre similare vor juca un rol central 
în discuţia despre entropia găurilor negre. 


Radiația emisă de o gaură neagră ar trebui să fie exact ca aceea emisă de 
un cuptor încins — aceeași problemă discutată la începutul capitolului 4, care 
a jucat un rol central în dezvoltarea mecanicii cuantice. 


S-a demonstrat că deoarece păuri le negre implicate în ruperea spațiului prin 
tranziţiile conice sunt extreme, ele nu produc radiație Hawking indiferent 
cât de uşoare devin. 


Stephen Hawking, prelegere la Simpozionul de la Amsterdam despre gravita- 
ție, găuri negre şi corzi, 2] iunic, 1996. 

În calculele lor iniţiale, Strominger şi Vafa au descoperit că matematica deve- 
nea mai uşoară dacă se lucra cu cinci — nu patru — dimensiuni spaţio-tempo- 
rale extinse. În mod surprinzător, după ce au terminat calculul entropiei într-o 
astfel de gaură neagră S-dimensională, ei au înţeles că nici un teoretician nu 
construise până atunci o asemenea ipotetică gaură neagră extremă într-un 
cadru al relativităţii generale cu cinci dimensiuni. Deoarece numai compa- 
rând răspunsul lor cu aria orizontului evenimentelor unei găuri negre 5-dimen- 
sionale îşi puteau verifica rezultatele, Strominger și Vafa s-au apucat să 
construiască matematic o asemenea gaură neagră. ȘI au reuşit. A fost apoi 
simplu să arate ca entropia calculată în modelul microscopic dat de teoria 
corzilor era în concordanţă cu ceea ce Hawking ar fi prezis pomind de la 
aria orizontului evenimentelor găurii negre. Dar este interesant de menţionat 
că soluţia găurii negre a fost găsită mai târziu, deci Strominger și Vafa nu 
cunoşteau rezultatul pe care trebuiau să-l obţină când au calculat entropia. 
De la apariţia lucrării lor însă, numeroși cercetători, între care Curtis Callan 
de la Princeton, au reuşit să extindă calculele entropiei la situația mai fami- 
liară a celor patru dimensiuni spațio-temporale extinse, iar toate sunt în acord 
cu predicțiile lui Hawking. 

Interviu cu Sheldon Glashow, 29 decembrie, 1997. 


Laplace, Philesephical Essay on Probabilities, traducere de Andrew I. Dale 
(New York: Springer-Verlag, 1995). 


Stephen Hawking, în Hauking și Roger Penrose, The Nature of Space and 
Time (Princeton: Princeton University Press, 1995), p. 41. 


Stephen Hawking, prelegere la Simpozionul de la Amsterdam despre gravi- 
tație, găuri negre și corzi, 21 iunie, 1997. 


Interviu cu Andrew Strominger, 29 decembrie, 1997. 
Interviu cu Cumrun Vafa, 12 ianuarie 1998. 


Stephen Hawking, prelegere la Simpozionul de la Amsterdam despre gravita- 
ție, păuri negre și corzi, 21 iunie, 1997. 

Acest subiect are şi el o legătură cu întrebarea privind pierderea informaţiei, 
din moment ce unii fizicieni au emis ipoteza că ar exista un „nodul“ central, 
ascuns în adâncurile găurii negre, care înmagazinează toată formaţia adusă 
de materia captată de orizontul evenimentelor găurii negre. 


De fapt, tranziţiile conice cu ruptură spațială prezentate în acest capitol 
implică găuri negre și prin urmare par a fi legate de problema singularităților 
lor. Dar amintiţi-vă că rupturile conice apar atunci când gaura neagră și-a 
cheltuit toată masa, deci acestea nu sunt direct legate de problema singulari- 
tăților găurilor negre. 

Mai exact, universul ar trebui să fie plin cu fotoni în conformitate cu radiaţia 
termică emisă de un corp perfect absorbant — un „corp negru“, în limbajul 
termodinamicii — aflat la o anumită temperatură. Acest spectru de radiaţii 

este același cu cel emis cuantic de găurile negre, după cum a explicat Hawking, 
şi de un cuptor încins, după cum a explicat Planck. 


Această imagine e doar aproximativă, pentru că lăsăm de o parte amănunte 
subtile legate de mișcarea luminii într-un univers în expansiune, care afec- 
tează calculele exacte. În particular, deși relativitatea specială afirmă că nimic 
nu poate călători mai repede decât lumina, această nu împiedică doi fotoni, 
care se îndepărtează transportați de textura spaţiului în expansiune, să se 
îndepărteze unul de altul cu o viteză mai marc decât cea a luminii. De exem- 
plu, momentul când universul a devenit transparent, la aproximativ 300 000 
de ani după big bang, regiuni din spațiu care se aflau la 900 000 de ani-lu- 
mină depărtare s-ar fi putut influența reciproc, deși distanţa dintre ele depăşea 
300 000 de ani-lumină. Factorul suplimentar de trei provine din expansiunea 
texturii spaţiale. Asta înseamnă că, pe măsură ce derulăm filmul cosmic 
înapoi în timp, când ajungem la 300 000 de ani după big bang două puncte 
din spaţiu trebuie să se afle la o distanță mai mică de 900 000 de ani-lumină 
pentru a avea șanse să-și influențeze reciproc temperaturile. Aceste detalii 
numerice nu modifică aspectele calitative discutate. 


Pentru prezentarea detaliată a descoperirii modelului cosmologic inflaționar 
şi a problemelor pe care le rezolvă, vezi Alan Guth, The Inflationary Universe 
(Reading, Mass: Addison-Vesley, 1997). 


Pentru cititorul cu înclinații matematice menţionăm că ideca pe care sc bazează 
această concluzie este următoarea: dacă suma dimensiunilor spaţio-temporale 
ale drumurilor măturate de fiecare dintre cele două obiccte este mai mare 
sau egală cu dimensiunea spaţio-temporală a arenei în care sc mişcă, atunci 
ele în principiu se vor intersecta. De exemplu, particulele punctiforme mătură 
drumuri spaţio-temporale unidimensionale — suma dimensiunilor spațio- 
temporale ale celor două drumuri ale particulelor este deci doi. Dimensiunea 
spațio-temporală a Ţării Liniare este de asemenea doi şi prin urmare drumu- 
rile lor se vor intersecta în principiu (presupunând că vitezele lor nu au fost 
fixate cu mare precizie la aceeaşi valoare). Similar, corzile mătură drumuri 
spaţio-temporale bidimensionale (foile lor de univers); pentru două corzi, 
suma despre care vorbim este patru. Asta înseamnă că corzile care se mişcă 
în patru dimensiuni spaţio-temporale (trei spațiale și una temporală) se vor 
intersecta în general. 


Cu descoperirea teoriei M şi recunoașterca celei de-a unsprezecea dimen- 
siuni, teoreticienii corzilor au început să studieze moduri de înfăşurare a 
tuturor celor șapte dimensiuni suplimentare într-o manieră care le punc pe 
toate aproximativ pe picior de cpalitate. Alegerile posibile ale acestor varietăţi 
7-dimensionale sunt cunoscute sub numele de varietăţi Jo vee, după Domenic 
Joyce de la Universitatea Oxtord, cel carc a descoperit primele tehnici pentru 
construcția lor matematică. 


Interviu cu Cumrun Vafa, 12 ianuarie 1998. 

Cititorul avizat va observa că descrierea noastră are loc în aşa-numitul sistem 
de referință al corzii, în care creşterea curburii înainte de big bang apare 
din creșterea în intensitate a forței gravitaționale (proces datorat dilatării). 
În aşa-numitul sistem de referinţă einsteinian, evoluţia ar fi descrisă ca o 
fază de accelerare a contracției. 


Interviu cu Gabriele Veneziano, 19 mai, 1998. 


Ideile lui Smolin sunt prezentate în cartea sa, The Life of the Cesmos (New 
York: Oxford University Press, 1997). 


În teoria corzilor, de exemplu, această evoluţie s-ar putea datora unor schim- 
bări mici în forma dimensiunilor încolăcite care apar de la un univers la pro- 
genitura sa. Din rezultatele noastre legate de tranzițiile conice cu rupere spațială 
ştim că un șir suticient de lung, de asemenea schimbări mici ne poate duce 
de la o formă Calabi-Yau la alta, permiţând multiversului ca pe baza corzilor 
să încerce eficienţa reproductivă a tuturor universunlor. După ce multiversul 
a trecut prin suficient de multe stadii de reproducere, ipoteza lui Smolin 
ne-ar duce la concluzia că universul tipic aravea o componentă Calabi-Yau 
optimizată pentru fertilitate. 


Interviu cu Edward Witten, 4 martie 1998. 


Unii teoreticieni văd un indiciu legat de această idee în principiul holegrafic, 
un concept introdus de Susskind și celebrul fizician olandez Gerardt Hoofi. 
Aşa cum o hologramă poate reproduce o imagine vizuală tridimensională 
de pe un film bidimensienal cu o construcție specială, Susskind și “t Hooft 
au sugerat că toate evenimentele fizice pe care le întâlnim ar fi de fapt 
complet codificate în ecuații definite într-un spațiu cu mai puține dimen- 
siuni. Deşi acest lucru pare la fel de straniu ca şi când ai încerca să desenezi 
portretul cuiva văzându-i numai umbra, putem să ne facem o idee despre ce 
înseamnă asta și să înțelegem motivaţia lui Susskind și *t Hooft gândindu-ne 
la entropia găurii negre, așa cum am prezentat-o în capitolul 13. Amintiţi-vă 
că entropia păurii negre este determinată de aria suprafeței orizontului eve- 
nimentelor — şi nu de tot volumul spațiului mărginit de orizontul eveni- 
mentelor. Prin urmare, dezordinea unei găuri negre, şi în mod corespunzător 
informaţia pe care aceasta o conţine, este codificată în datele bidimensionale 
ale ariei suprafeței. Este ca şi cum orizontul evenimentelor unei găuri negre 
ar acţiona ca o hologramă, captând tot conţinutul de informații al interiorului 
tridimensional al găurii negre. Susskind și “t Hooft au generalizat această 
idee la întregul univers, sugerând că tot ce se întâmplă în „interiorul“ uni- 
versului este doar o reflexie a datelor şi a ecuaţiilor definite pe o frontieră 
îndepărtată. Recent, cercetări ale lui Juan Maldacena, Edward Witten, Steven 
Gubster, Igor Klebanov şi Alexander Poliakov au arătat că, cel puţin în anu- 
mite cazuri, teoria corzilor încorporează principiul holografic. Într-o manieră 
care este în momentul de față intens cercetată, se pare că fizica universului 
guvemat de teoria corzilor are o descriere echivalentă care implică numai 

fizica de pe o asemenea suprafață care mărginește universul — o suprafaţă 
care este în mod necesar de dimensiune mai mică decât interiorul. Unii teo- 
reticieni ai corzilor au sugerat că înţelegerea completă a principiului holo- 
grafic și a rolului său în teonia corzilor s-ar putea să ducă la cea de-a treia 
revoluţie a supercorzilor. 


Sir Isaac Newton s Mathematical Principles of Natural Philesophy and His 
System of the Worlds, traducere de Motte şi Cajori (Berkeley: University 
of Califomia Press, 1962), vol. 1, p. 6. 


Dacă aveţi cunoştinţe de algebră liniară, un mod simplu de a privi geometria 
necomutativă presupune înlocuirea coordonatelor carteziene convenţionale, 
care comută la înmulțire, cu matrice, care nu comută. 


Interviu cu Cumrun Vafa, 12 ianuarie, 1998. 
Interviu cu Edward Witten, ll mai, 1998. 


Citat în Albert Einstein, Creator and Rebel de Banesh Hoffman şi Helen 
Dukas (New York: Viking, 1972), p. 18. i 

Martin J. Klein, „Einstein: The Life and Times, de R. W. Clark“ (comentariu 
asupra cărții), Science 174, pp. 1315-1316. 


Jacob Bronowski, The Ascent of Man (Boston: Little, Brown, 1973), p. 20. 


Glosar de termeni ştiinţifici 


A doua revoluţie a teoriei supercorzilor. Perioadă în dezvoltarea teoriei corzilor, 
inaugurată în 1995, în care au început să fie înțelese anumite aspecte neper- 
turbative ale teoriei. 

Abordare perturbativă, Metodă perturbativă. Vezi teoria perturbaţiilor. 

Accelerator de particule. Dispozitiv experimental care accelerează particulele 
până aproape de viteza luminii și apoi le ciocnește una de alta, cu scopul de 
a sonda structura materiei. 

Acceleraţie. Schimbarea vitezei sau a direcției de deplasare a obiectului. 

Amplitudine. Înălțimea maximă a crestei unei unde sau adâncimea maximă 
a văii. 

Antimaterie. Materie care are aceleași proprietăți gravitaționale ca şi materia 
obişnuită, dar are sarcină electrică opusă şi sarcini de forță nucleară opuse. 

Antiparticulă. Particulă de antimaterie. 

Atom. Constituent fundamental al materiei, constând dintr-un nucleu (care este 
format la rândul lui din protoni și neutroni) şi un roi de electroni care orbitează 
în jurul lui. 

Boson. Particulă, sau mod de vibraţie al corzii, al cărui spin este un număr întreg; 
particulă mesager. 

Boson de etalonare slabă. Cel mai mic pachet de câmp de forță slabă; particula 
mesager a forței slabe; numit boson W sau boson Z. 

Brană. Oricare dintre obiectele extinse care apar în teoria corzilor. O I-brană 
este o coardă, o 2-brană este o membrană, o 3-brană are trei dimensiuni extinse 
etc. În general, o p-brană are p dimensiuni spaţiale. 

Câmp, Câmp de forţe. Din perspectivă macroscopică, mijlocul prin care o forță 
își comunică influența; este descris în [iecare punct din spaţiu printr-un set 
de numere care reflectă intensitatea şi direcția forţei în punctul respectiv. 

Câmp electromagnetic. Câmpul de forță al forței electromagnetice, constând 
din linii de forță electrice și magnetice în fiecare punct din spațiu. 

Ceasul cu lumină. Ceas ipotetic care măsoară timpul scurs prin numărarea dru- 
murilor dus-întors ale unui singur foton între două oglinzi. 

Chiral, Chiralitate. Caracteristică a fizicii particulelor fundamentale care distinge 
între stânga și dreapta, aratând că universul nu este perfect simetric stânga-dreapta. 

Claustrofobie cuantică. Vezi fluctuații cuantice. 

Coardă. Obiect fundamental unidimensional, ingredientul esenţial al teoriei corzilor. 

Coardă deschisă. Tip de coardă cu două capete libere. 

Coardă închisă. Tip de coardă de forma unei bucle. 

Condiţii iniţiale. Date care descriu starea inițială a unui sistem fizic. 

Constanta cosmologică. O modificare a ecuațiilor iniţiale ale relativității generale 
pentru a permite existenţa unui univers static; interpretabilă ca o densitate de 
energie constantă a vidului. 

Constanta de cuplaj a corzilor. Număr (pozitiv) care determină cât de probabil 
este ca o coardă să se desfacă în două corzi ori ca două corzi să se unească 
într-una singură — procesele elementare din teoria corzilor. Fiecare teorie a 
corzilor are propria ei constantă de cuplaj, a cărei valoare trebuie determi- 
nată de o ecuaţie; în momentul de față aceste ecuaţii nu sunt suficient de 
bine înţelese pentru a oferi toate informaţiile utile. Constante de cuplaj mai 
mici decât 1 fac ca metodele perturbative să fie aplicabile. 

Constanta lui Planck. Notată prin h, constanta Planck este un parametru funda- 
mental al mecanicii cuantice. Determină mărimea unităților discrete de ener- 
gie, masă, spin etc. în care este împărțită lumea microscopică. Valoarea ei 
este de 1,05x 1027 grame-centimetru/secundă. 

Contracţia Lorentz. Trăsătură a relativităţii speciale prin care un obiect aflat 
în mişcare pare mai scurt de-a lungul direcţiei de mişcare. 

Cromodinamică cuantică (QCD de la Quantum chromodynamics). Teorie cuan- 
tică de câmp relativistă a forţei tari şi a cuarcilor care încorporează relativitatea 
specială. 

Cuantă. Cea mai mică unitate fizică în care ceva poate fi divizat conform legilor 
mecanicii cuantice. De exemplu, fotonii sunt cuantele câmpului electromagnetic. 

Cuarc. Particulă asupra căreia acţionează forța tare. Cuarcii există în șase tipuri 
(up, down, charm, strange, top, bottom — sus, jos, farmec, straniu, vârf, bază) 
şi trei culori (roşu, verde, albastru). 

Cuplaj slab. Teorie în care constanta de cuplaj a corzilor este mai mică decât 1. 

Cuplaj tare. Teorie în care constanta de cuplaj a corzilor este mai mare decât |. 

Curbură. Abaterea unui obiect, a spațiului sau a spațiului-timp de la forma plată, 
deci de la regulile geometriei euclidienc. 

Determinism cuantic. Proprietate a mecanicii cunatice conform căreia cunoaş- 
terea stării cuantice a unui sistem la un anumit moment de timp determină com- 
plet starea acestuia la orice moment din trecut sau din viitor. Cunoaşterea 
stării cuantice determină însă numai probabilitatea ca un viitor sau altul să 
se înfăptuiască. 

Determinismul laplacean. Ideca că universul e un mecanism în care cunoaş- 
terea completă a stării universului la un anumit moment determină complet 
starea acestuia la toate momentele din trecut şi din viitor. 

Dilatarea timpului. Trăsătură a relativităţii speciale, conform căreia scurgerea 
timpului este încetinită pentru un observator aflat în mişcare. 

Dimensiune. Axă sau direcţie independentă a spaţiului sau a spaţiului-timp. Spa- 
țiul care ne înconjoară are trei dimensiuni (stânga-dreapta, înainte-înapoi, 
sus-Jos), iar spaţiul-timp are patru (cele trei axe menționate, plus axa tre- 
cut-viitor). Teoria supercorzilor cere ca universul să aibă dimensiuni spațiale 
suplimentare. 

Dimensiune extinsă. Dimensiune spațială (sau spaţio-temporală) care este mare 
şi direct observabilă; dimensiune cu care suntem obişnuiţi, spre deosebire 
de dimensiunile încolăcite. 

Dimensiune încolăcită. Dimensiune spaţială care nu are o extindere suficient 
de mare pentru a fi observabilă; dimensiune spaţială încolăcită şi închisă pe 
o distanţă minusculă, ceea ce face imposibilă observarea ei directă. 

Dual, Dualitate, Simetrii duale. Situaţii în care două sau mai multe teorii par 
să fie complet diferite, dar au consecinţe fizice identice. 

Dualitatea undă-corpuscul. Trăsătură fundamentală a mecanicii cuantice con- 
form căreia obiectele prezintă atât caracteristici ondulatorii, cât şi caracte- 
ristici corpusculare. 

Dualitatea tare-slab. Situaţie în care o teorie cuplată tare este duală — identică 
din punct de vedere fizic — cu o teorie diferită, cuplată slab. 

Ecuația Klein-Gordon. Ecuaţie fundamentală a teoriei cuantice de câmp relativiste. 

Ecuația Schrâdinger. Ecuaţie care guvernează evoluţia undelor de probabilitate 
în mecanica cuantică. 

Efect fotoelectric. Fenomenul de emisie a electronilor de pe suprafața unui metal 
pe care este proiectat un fascicul de lumină. 

Electrodinamica cuantică (QED — de la Quantum Electrodynamics). Teoria 
cuantică de câmp relativistă a forţei electromagnetice și a electronilor, care 
încorporează relativitatea specială. 

Electron. Particulă cu sarcină negativă; orbitează în jurul nucleului atomic. 

Energia de înfăşurare. Energia înmagazinată de o coardă înfășurată în jurul 
unei dimensiuni circulare a spaţiului. 

Energia Planck. Aproximativ 1000 de kilowați-oră. Energia necesară pentru a 
sonda distanţe de ordinul lungimii Planck. Energia tipică de vibraţie a unei 
corzi în teoria corzilor. 

Entropia găurii negre. Entropia înmagazinată într-o gaură neagră. 

Entropie. Măsură a dezordinii dintr-un sistem fizic; numărul de rearanjări ale 
ingredientelor unui sistem care lasă aparența de ansamblu neschimbată. 
Familii. Organizarea particulelor de materie în trei grupe, fiecare constituind o 
famile. Particulele dintr-o familie diferă de particulele din familia prece- 
dentă prin aceea că sunt mai grele, dar transportă aceleași sarcini electrice 

şi aceleaşi sarcini de forță nucleară. 

Fază. Când se referă la materie, reprezintă stările posibile ale acesteia: starea solidă, 
starea lichidă, starea gazoasă. Mai general, se referă la descrierile posibile ale 
unui sistem fizic, pe măsură ce anumite caracteristici ale acestuia se modifică 

(cum ar fi temperatura, valoarea constantei de cuplaj a corzilor, forma spa- 
țiului-timp etc.) 

Fermion. Particulă sau mod de vibraţie a corzii cu spinul număr semiîntreg; par- 
ticulă de materie. 

Figură de interferență. Configuraţie care apare din suprapunerea și amestecarea 
undelor emise din locuri diferite. 

Fluctuaţie cuantică. Comportare turbulentă a unui sistem la scară microscopică 
datorată principiului de incertitudine. 

Foaie de univers. Suprafața bidimensională măturată de o coardă în timpul miş- 
cării sale. 

Foton. Cel ma: micpachet al câmpului de forță electromagnetică; particulă mesa- 
ger a forţei electromagnetice; cantitatea cea mai mică de lumină. 

Forţa electromagnetică. Una din cele patru forțe fundamentale, unificarea forțe- 
lor electrică şi magnetică. 

Forţa gravitaţională. Cea mai slabă dintre cele patru forțe fundamentale ale 
naturii. A fost descrisă mai întâi de teoria universală a gravitaţiei a lui Newton, 
apoi de teoria generală a relativității a lui Einstein. , 

Forţa slabă, Forţa nucleară slabă. Una din cele patru forțe fundamentale, res- 
ponsabilă pentru dezintegrarea radioactivă. 

Forţa tare, forţa nucleară. Cea mai puternică din cele patru forțe fundamentale, 
responsabilă pentru menţinerea cuarcilor în interiorul protonilor şi neutroni- 
lor, precum şi pentru menţinerea protonilor și neutronilor înghesuiți în nucleele 
atomice. 

Frecvenţă. Numărul de cicluri oscilatorii complete pe care o undă le face în fie- 
care secundă. 

Funcție de undă. Undele de probabilitate pe care se bazează mecanica cuantică. 

Gaură de vierme. Regiunc tubulară a spaţiului care conectează o regiune a uni- 
versului cu alta. 

Gaură multidimensională. O generalizare a găurii de covrig la maimulte dimensiuni. 

Gaură neagră. Obiect al cărui câmp gravitațional imens capturează absolut tot 
ce se apropie de el (depăşeşte orizontul evenimentelor), inclusiv lumina. 

Gaură neagră extremă. Gaură neagră care conţine cea mai mare cantitate de 
sarcină de forță pentru o masă totală dată. 

Gaură neagră fără masă. Tip particular de paură ncapră întâlnit în teoria corzilor, 
care poate avea iniţial o masă mare, dar devine din ce în ce mai uşoară pe 
măsură ce o porţiune de spațiu Calabi-Yau sc restrânge. Când acea porțiune 
de spaţiu s-a restrâns la un punct, gaura neapră, iniţial masivă, rămâne fără 
masă. În această stare nu mai prezintă trăsăturile obisnuite ale unci găuri negre, 
cum ar fi un orizont al evenimentelor. 

Geometrie cuantică. Modificare a geometriei riemannicne nccesară pentru o 
descriere corectă a fizicii spațiului la scări ultramicroscopice, unde efectele 
cuantice devin importante. 

Geometrie riemanniană. Cadru matematic pentru descrierea formelor curbate 
cu un număr oarecare de dimensiuni. Joacă un rol central în descrierea spa- 
țiului-timp din relativitatea generală a lui Einstein. 

Gluon. Cantitatea cea mai mică a câmpului de forță tare; particula mesager a 
forţei tari. 

Gravitaţie cuantică. Teorie care unifică mecanica cuantică și relativitatea gene- 
rală şi care poate implica modificări într-una sau în ambele teorii. 

Graviton. Cantitatea cea mai mică a câmpului forţei gravitaționale; particula 
mesager a câmpului gravitațional. 

Infiniţi. Rezultate fără sens care apar în calcule ce implică relativitatea generală 
şi mecanica cuantică într-un cadru care consideră particulele punctiforme. 

Inflaţie, Cosmologie inflaţionară. Modificarea cosmologiei standard a big 
bang-ului în privinţa momentelor de început, conform căreia universul trece 
printr-o perioadă scurtă de expansiune enormă. 

Kelvin. Scară de temperaturi 10-% care se raportează la temperatura de zero 
absolut. 

Legile de mişcare ale lui Newton. Legi care descriu mișcarea corpurilor pomind 
de la concepte absolute și imuabile ale spaţiului şi timpului; aceste legi au fost 
considerate valabile până la descoperirea relativităţii speciale de către Einstein. 

Lungime de undă. Distanţa dintre crestele sau văile succesive ale unei unde. 

Lungimea Planck. Aproximativ 10-% centimetri. Scară de distanţe sub care /luc- 
tuațiile cuantice ale structurii spațio-temporale ar deveni enorme. Mărimea 
unei corzi tipice în teoria corzilor. 

Macroscopic. Se referă la scări de distanţe întâlnite în mod obişnuit în viața de 
ZI Cu zi sau scări mai mari decât acestea; pe scurt, opus conceptului de microscopic. 

Marea explozie (big bang). Teoria acceptată în ziua de astăzi, conform căreia 
universul a luat naştere cu aproximativ 15 miliarde de ani în urmă dintr-o stare 
de energie, densitate și comprimare enorme. 

Marea implozie (big crunch). Una din ipotezele legate de viitorul universului, 
conform căreia expansiunea din momentul de față se va opri, se va inversa 
ŞI va duce la un colaps al materiei şi al spaţiului; inversul marii explozii. 

Marea unificare. Clasă de teorii care unesc cele trei forţe negravitaţionale într-un 
singur formalism teoretic. 

Masa Planck. Aproximativ zece miliarde de miliarde de mase protonice; aproxi- 
mativ a suta mia parte dintr-un gram; aproximativ masa unui mic fir de praf. 
Echivalentul în masă al unei corzi vibrante tipice din teoria corzilor. 

Mecanica cuantică. Ansamblu al legilor care guvemează universul, trăsăturile 
sale neobişnuite cum ar fi incertitudinea, fluctuațiile cuantice şi dualismul 
undă-corpuscul devin vizibile la scara microscopică a atomilor şi a particu- 
lelor subnucleare. 

Mod al corzii. Configuraţie (de vibraţie, de înfășurare) pe care o poate lua o coardă. 

Mod de înfăşurare. Configuraţie a unei corzi înfășurată în jurul unei dimensi- 
uni Spațiale circulare. 

Mod de vibraţie. Numărul de creste şi văi, precum şi amplitudinea oscilaţiilor 
unei corzi. 

Modelul cosmologic standard. Teoria marii explozii, împreună cu înțelegerea 
celor trei forţe negravitaţionale așa cum apare ea în modelul standard al fizicii 
particulelor. 

Modelul standard al fizicii particulelor, Modelul standard, Teoria standard. 
O teorie a celor trei forțe negravitaționale și a acţiunii acestora asupra materiei, 
care se bucură de un succes imens. Reprezintă unificarea cromodinamicii 
cuantice cu teoria electroslabă. 

Modelul standard supersimetric. Generalizare a modelului standard al particu- 
lelor care încorporează supersimetria. Presupune dublarea numărului de specii 
de particule elementare cunoscute nouă. 

Multi-covrig, Covrig multiplu. Generalizare a formei de covrig (tor) care are 
mai multe găuri. 

Multivers. Ipotetică lărgire a cosmosului, în care universul nostru este numai 
unul dintr-un număr enorm de universuri distincte şi separate. 

Neperturbativă. Trăsătură a unei teorii a cărei valabilitate nu depinde de calcule 
aproximative, perturbative; trăsătură exactă a teoriei. 

Neted, Spaţiu neted. Regiune spațială în care textura spațiului este plată sau 
uşor curbată, fără gâtuiri sau rupturi. 

Neutrin. Particulă neutră din punct de vedere electric care interacționează numai 
prin forța slabă. 

Neutron. Particulă neutră din punct de vedere electric, constituent tipic al nucle- 
ului atomic; este format din trei cuarci (doi cuarci down şi un cuarc up). 

Nucleosinteza primordială. Producerea de nuclee atomice în primele trei minute 
după big bang. 

Nucleu. Miezul unui atom care constă din protoni şi neutroni. 

Număr de înfăşurare. De câte ori este înfăşurată o coardă în jurul unei dimen- 
siuni spațiale circulare. 

Număr de vibraţie. Număr întreg care descrie energia în mişcarea de vibrație 
uniformă a unei corzi, energia mişcării sale de ansamblu, spre deosebire de 
mișcarea în care coarda își schimbă forma. 

Observator. Persoană idealizată sau instrument de măsură, de cele mai multe 
ori ipotetic, care măsoară anumite proprietăți relevante ale sistemului. 
Orizontul evenimentelor. Suprafaţa cu sens unic a unci gâuri negre; odată depă- 
şită, legile gravitaţiei fac să nu mai existe calc de întoarcere, nimic nu poate 

scăpa de atracția gravitațională a pâurii neprc. 

Particulă mesager. Cca mai mică cantitate a unui câmp de forţă; purtătorul micro- 
scopic al forței. 

Particule virtuale. Particule care apar pentru scurt timp în vid; ele există datorită 
energiei împrumutate conform principiului de incertitudine şi se anihilcază 
apoi rapid, restituind energia împrumutată. 

Plat. Supus regulilor geometriei euclidiene; o fonnă precum suprafaţa unci mesc 
perfect netede sau o generalizare a acesteia în mai multe dimensiuni. 

Principiul al doilea al termodinamicii. Principiu care afirmă că entropia totală 
creşte întotdeauna. 

Principiul antropic. Doctrină care explică proprietățile universului prin faptul 
că, dacă acestea ar fi fost diferite, atunci ar fi fost foarte improbabil ca viața 
să apară, deci oricum noi nu am putea observa alte proprietăți. 

Principiul de incertitudine. Principiu al mecanicii cuantice descoperit de Heisen- 
berg, conform căruia există caracteristici ale universului, cum ar fi poziţia 
şi viteza unei particule, care nu pot fi cunoscute simultan cu precizie absolută. 
Asemenea aspecte incerte ale lumii microscopice devin din ce în ce mai preg- 
nante pe măsură ce distanțele și intervalele de timp considerate devin mai 
scurte. Particulele şi câmpurile oscilează şi sar la orice valoare compatibilă 
cu principiul de incertitudine. Aceasta înseamnă că lumea microscopică este 
o agitaţie fremătătoare scufundată în marea violentă a fluctuaţiilor cuantice. 

Principiul echivalenței. Principiul central al relativităţii generale care afirmă 
indiscernabilitatea dintre mișcarea accelerată şi imersarea într-un câmp gra- 
vitaţional (în regiuni de observaţie suficient de mici). Generalizează prin- 
cipiul relativităţii arătând că toți observatorii, indiferent de starea lor de mişcare, 
pot pretinde că se află în repaus, atât timp cât acceptă prezența unui câmp 
gravitațional corespunzător. 

Principiul relativităţii. Principiul central al relativităţii speciale care afirmă că 
toți observatorii care se mișcă cu viteză constantă sunt supuşi acelorași legi 
fizice şi prin urmare orice orice observator care se deplasează cu viteză con- 
stantă este îndreptățit să susțină că se află în repaus. 

Problema orizontului. Problemă cosmologică legată de faptul că regiuni ale 
universului separate prin distanţe imense au proprietăți aproape identice, cum 
ar fi temperatura. Cosmologia inflaţionară oferă o soluție. 

Proces cu o singură buclă. Contribuţie la un calcul de teoria perturbaţiilor în 
care este implicată o pereche virtuală de corzi (sau de particule, în teorii bazate 
pe particule punctiforme). 

Proton. Particulă încărcată pozitiv, constituent tipic al nucleului atomic; constă 
din trei cuarci (doi cuarci up şi un cuarc down). 

Radiația cosmică de fond. Radiaţie în domeniul microundelor care umple univer- 
sul; a fost produsă în timpul marii explozii, iar apoi s-a rarefiat și s-a răcit 
pe măsură ce universul s-a extins. 

Radiaţie. Energia transportată de unde sau particule. 

Radiaţie electromagnetică. Energia transportată de o undă electromagnetică. 

Relativitatea generală. Formulare a legilor gravitaţiei dată de Finstein, care arată 
că spaţiul şi timpul transmit forța gravitațională prin curbarea lor. 

Relativitatea specială. Legile lui Einstein privind spațiul şi timpul în absența 
gravitaţiei. 

Rezonanţă. Una din stările naturale de oscilație ale unui sistem fizic. 

Ruperea simetriei. Reducerea simetriei unui sistem, asociată de regulă cu o 
tranziţie de fază. 

Sarcină de forţă. Proprietate a unei particule care determină răspunsul acesteia 
la un anumit tip de forță. De exemplu, sarcina electrică a unei particule 
determină răspunsul ei la forța electromagnetică. 

Sferă. Suprafaţa exterioară a unei mingi. Suprafața unei mingi tridimensionale 
obişnuite are două dimensiuni (care pot fi indexate prin două numere, de 
exemplu „latitudinea“ şi „longitudinea“ pe suprafața Pământului). Mai gene- 
ral, conceptul de sferă se poate aplica la mingi — şi deci la suprafeţele lor — 
într-un număr oarecare de dimensiuni. O sferă unidimensională este o denu- 
mire mai pretențioasă pentru cerc; o sferă zero-dimensională înseamnă două 
puncte (aşa cum e explicat în text). O sferă tridimensională este mai greu de 
imaginat; este suprafaţa unei mingi cvadridimensionale. 

Simetria de etalonare slabă. Simetrie de etalonare care stă la baza forţei slabe. 

Simetria forţei tari. Simetrie de etalonare care stă la baza forței tari; asociată 
cu invarianţa sistemului fizic la transformări ale culorii cuarcilor. 

Simetrie. Proprietate a unui sistem fizic care nu se schimbă atunci când sistemul 
suferă o anume transformare. De exemplu, o sferă este simetrică la rotații, 
din moment ce arată la fel indiferent cum e rotită. 

Simetrie de etalonare. Principiu de simetrie care stă la baza descrierii cuantice 
a celor trei forțe negravitaționale; simetria implică invarianţa sistemului fizic 
la diverse transformări ale valorilor sarcilor de forță, transformări care pot 
diferi de la un loc la altul şi de la un moment de timp la altul. 

Simetrie de etalonare electromagnetică. Simetria de etalonare care stă la baza 
electrodinamicii cuantice. 

Simetrie în oglindă. Simetrie din contextul teoriei corzilor, conform căreia 
două forme Calabi-Yau diferite, numite perechi în oglindă, duc la aceeași 
fizică atunci când sunt alese să reprezinte dimensiunile încolăcite ale teoriei 


corzilor. 
Singularitate. Loc în care structura spațiului sau a spațiului-timp suferă o ruptură 
devastatoare. 


Soluţia Schwarzchild. Soluţie a ecuațiilor relativității generale pentru o distribuţie 
sferică de materie; una din aceste soluţii este existența găurilor negre. 
Spaţiu Calabi-Yau, Formă Calabi-Yau. Un spaţiu (formă) în care dimensiunile 
spaţiale suplimentare cerute de teoria corzilor pot fi încolăcite în conformitate 

cu ecuaţiilor teoriei. 

Spaţiu-timp. Unificare a spaţiului şi timpului apărută iniţial în relativitatea res- 
trânsă. Poate fi considerat materialul din care este croit universul; constituie 
arena dinamică în care se desfășoară evenimentele universului. 

Spin. Versiune cuantică a noțiunii familiare de rotaţie; particulele au o anumită 
cantitate de rotaţie intrinsecă, deci de spin, care este fie un număr întreg, fic 
un număr semiîntreg (în multipli ai constantei lui Planck) și care nu se schimbă 
niciodată. 

Spumă spaţio-temporală. Caracterul tumultuos, clocotitor al materialului spa- 
țului-timp la scări ultramicroscopice, conform perspectivei convenţionale 

bazată pe particule punctiforme. Unul dintre motivele esențiale de incompa- 
tibilitate între mecanica cuantică și relativitatea generală înainte de teoria 
corzilor. 

Stări BPS. Configuraţii într-o teorie supersimetrică ale căror proprietăţi pot fi 
determinate exact prin deducții întemeiate pe simetrii. 

Sumă după drumuri. Formulare a mecanicii cuantice în care se presupune că 
particulele se deplasează de la un punct la altul prin parcurgerea tuturor 
traiectoriilor posibile dintre puncte. 

Supergravitaţia în mai multe dimensiuni. Clasă de teorii ale supergravitaţiei 
în mai mult de patru dimensiuni spaţio-temporale. 

Supergravitaţia în unsprezece dimensiuni. Teorie promițătoare a supergra- 
vitației în mai multe dimensiuni, elaborată în anii 1970, apoi ignorată, pentru 
ca recent să se demonstreze că este o parte importantă a teoriei corzilor. 

Supergravitaţie. Clasă de teorii bazate pe particule punctiforme care combină 
relativitatea generală cu supersimetria. 

Superparteneri. Particule ai căror spini diferă prin jumătate de unitate și care 
sunt împerecheate prin supersimetrie. 

Supersimetrie. Principiu de simetrie care leagă proprietăţile particulelor cu spin 
epal cu un număr întreg de unităţi (bosoni) cu proprietăţile particulelor care 
au spinul un număr semiîntreg de unități (fermioni). 

Tahion. Particulă a cărei masă (la pătrat) este negativă; prezenţa acestei particule 
într-o teorie conduce în general la contradicții. 

Tensiunea Planck. Aproximativ 10% tone. Tensiunea dintr-o coardă tipică în teo- 
ria corzilor. 

Teoria corzilor. Teorie unificată despre univers, care postulează că ingredientele 
fundamentale ale naturii nu sunt particule zero-dimensionale, ci filamente 
unidimensionale numite corzi. Teoria corzilor uneşte în mod armonios meca- 
nica cuantică și relativitatea generală, care înainte fixau, în mod separat, legile 
care guvernează corpurile mici și corpurile mari și care altminteri sunt incom- 
patibile. De mult ori se foloseşte ca prescurtare pentru teoria supercorzilor. 

Teoria corzilor bosonice. Prima teorie a corzilor; conţine moduri de vibrație 
care sunt toate bosoni. 

Teoria corzilor de Tipul I. Una din cele cinci teorii ale supercorzilor; implică 
atât corzi închise, cât şi corzi deschise. 

Teoria corzilor de Tipul IIA. Una din cele cinci teorii ale supercorzilor; implică 
corzi închise, cu moduri de vibrație simetrice stânga-dreapta. 

Teoria corzilor de Tipul IIB. Una din cele cinci teorii ale supercorzilor, implică 
corzi închise, cu moduri de vibraţie simetrice stânga-dreapta. 

Teoria corzilor Heterotice-E (Teoria corzilor Heterotice E8xE8). Una din cele 
cinci teorii ale supercorzilor; implică corzi închise ale căror vibrații care se 
deplasează spre dreapta seamănă cu cele ale corzilor de Tipul II şi ale căror 
vibrații care se deplasează spre stânga implică vibrații ale corzii bosonice. Diferă 
în unele privinţe importante dar subtile de Teoria corzilor Heterotice-O. 

Teoria corzilor Heterotice-O (Teoria corzilor Heterotice 0(32)). Una din cele 
cinci teorii ale supercorzilor; implică corzi închise ale căror vibrații către 
dreapta seamănă cu cele ale corzilor de Tipul II şi ale căror vibrații către stânga 
implică vibrații ale corzii bosonice. Diferă în unele privinţe importante, dar 
subtile de Teoria corzilor Heterotic-E. 

Teoria despre tot (TI. O. E. — de la Theory of everything). Teorie cuantică ce 
încorporează toate forțele şi toată materia. 

Teoria electroslabă. Teorie cuantică de câmp relativistă care descrie forța slabă 
şi forța electromagnetică într-o formă unificată. 

Teoria lui Maxwell, Teoria electromagnetismului. Teorie care unifică electri- 
citatea şi magnetismul pe baza conceptului de câmp electromagnetic, elaborată 
de Maxwell în anii 1880; arată că lumina vizibilă este un exemplu de undă 
electromagnetică. 

Teoria M. Teorie apărută în urma celei de-a doua revoluții din teoria supercorzilor 
şi care unește cele cinci teorii ale supercorzilor într-un singur formalism 
atotcuprinzător. Teoria M pare să fie o teorie care implică unsprezece dimen- 
siuni spațio-temporale, dar multe din proprietățile ei sunt încă neînțelese. 

Teoria perturbaţiilor. Formalism de simplificare a unei probleme dificile prin 
găsirea unei soluţii aproximative care este apoi rafinată, pe măsură ce mai 
multe detalii, iniţial ignorate, sunt introduse sistematic în calcul. 

Teoria supercorzilor. Teorie a corzilor care încorporează supersimetria. 

Teoria newtoniană a gravitaţiei. Teorie a gravitaţiei care afirmă că forța de atrac- 
ție dintre două corpuri este proporțională cu masele lor și invers propor- 
țională cu pătratul distanţei dintre ele. Această teorie a fost înlocuită mai târziu 
de relativitatea generală a lui Einstein. 

Teorie cuantică de câmp relativistă. Teorie cuantică a câmpurilor, cum ar fi 
câmpul electromagnetic, care încorporează relativitatea specială. 

Teorie cuantică de câmp supersimetrică. Teorie cuantică de câmp care încor- 
porează supersimetria. 

Teorie Kaluza-Klein. Clasă de teorii care încorporează dimensiuni încolăcite 
suplimentare, precum şi mecanica cuantică. 

Teorie unificată, Teorie de câmp unificată. Orice teorie care descrie toate cele 
patru forţe şi toată materia într-un singur şi atotcuprinzător formalism. 
Termodinamică. Legi formulate în secolul XIX pentru a descric aspecte ale căl- 
durii, lucrului mecanic, energiei, entropici, precum şi evoluţia lor corelată 

într-un sistem fizic. 

Timpul Planck. Aproximativ 10-+ secunde. Moment de timp la care dimen- 
siunea universului era aproximativ egală cu lungimea Planck; mai exact, este 
timpul necesar luminii pentru a străbate o distanţă egală cu lungimea Planck. 

Topologic distincte. Două forme care nu pot fi transformate una într-alta prin- 
tr-o deformare care să nu implice rupturi de vreun fel. 

Topologie. Clasificare a formelor în grupuri așa încât formele dintr-un grup să 
poată fi deformate unele într-altele fără a le smulge sau rupe structura în 
vreun fel. 

Tor. Suprafaţa bidimensională a unui covrig. 

Tranziţie conică. Evoluţia unei porţiuni dintr-un spaţiu Calabi-Yau în care spaţiul 
se rupe şi apoi se repară, dar care are totuși consecinţe fizice blânde şi accep- 
tabile în contextul teoriei corzilor. Rupturile care au loc sunt mai grave decât 
cele din tranzițiile cu inversie. 

Tranziţie cu inversie. Evoluţia unei porțiuni dintr-un spațiu Calabi- Yau în care 
spaţiul se rupe şi apoi se repară singur, având totuşi consecinţe fizice blânde 
şi acceptabile în contextul teoriei corzilor. 

Tranziţie cu schimbarea topologiei. Evoluție a texturii spațiului care implică 
rupturi, deci din care rezultă o schimbare de topologie a spațiului. 

Tranziţie de fază. Evoluţia unui sistem fizic de la o fază la alta. 

Tunelare cuantică. Trăsătură a mecanicii cuantice care arată că obiectele pot 
trece prin bariere care ar fi impenetrabile conform legilor clasice ale lui Newton. 

Ultramicroscopice. Scări de lungimi mai mici decât lungimea Planck (și, de 
asemenea, intervale de timp mai scurte decât timpul Planck). 

Undă electromagnetică. Perturbație ondulatorie într-un câmp electromagnetic; 
toate undele electromagnetice se deplasează cu viteza luminii. Exemple de 
unde electromagnetice sunt lumina vizibilă, razele X, microundele şi radiația 
infraroşie. 

Vibraţie uniformă. Mișcarea de ansamblu a unei corzi în cursul căreia coarda 
nu îşi schimbă forma. 

Zero absolut. Temperatura cea mai joasă posibilă, aproximativ —273 grade Celsius, 
sau 0 grade pe scara Kelvin. 

